اسلام میں خواتین کے حقوق

استاد شہید مرتضی مطھری

کمپوزنگ ۔ قلب علی سیال

ناشر ۔ معراج کمپنی لاھور

حرف اول

مصنف

اللہ، اللہ ! کتنے ذہن انسان اس نے پیداکیے ہیں وہ تند وتیزہواجس کے ایک جھکڑسے تناور درخت اڑجاتے ہیں۔ وہ تند روسیلاب جوفلک بوس ایوانوں کوبہالے جاتے ہیں۔ وہ آتش فشان دھماکے جن سے پہاڑوں کے کلیجے پھٹ جاتےہیں۔انسان کے ایک اشارے وآدم زاد کے ایک کرشمے میں موجود ہیں۔اللہ نے ابن آدم کوتسخیر کائنات کی قوت عطاکی ہے ۔ ہم نے ایسے آدمی دیکھے ہیں جنہوں نے فضا،ماوراء فضااورستاروں پرہاتھ ڈالااورقدم فرسائی کی ہے۔

علم،آدمی کی میرث ہے اورمعاشرے کوباغ وبہاربناتاہے۔ تسخیر کائنات ہویاتسخیرقلب ونگاہ بشردونوںکےلئے علم درکارہے۔علم جلال بھی پیداکرتاہے،جمال بھی ۔علم کاایک نام قرآن ہے دوسرانام نبی آخرالزمان ہے۔

ہمارے آپ کے نزدیک یہی علم ،سیدھی لیکھ بتاتااور اسی سے اللہ تک رسائی ہوتی ہے۔ اس راستے پرچلنے کے آداب اوراس راستے کے رہنماامام اوران کے دبستان سے سند فضل وشرف لینے والے علما ہیں۔ کتاب وسنت کے  عالموں میں ایک عالم تھے۔

شیخ مرتضیٰ مطہری

ابن شیخ محمدحسین مطہری، صوبہ خراسان ایران کے باشندے فریمان دیہات کے رہنے والے ،دیہات سے نکل کرشہر مقدس مشہد وہاں سے شہر قم وہاں سے سے تہران آکرآباد ہوگئے ۔فریمان میں الف بے پڑھی، مشہد میں ،متوسطات کادرس لیا، قم میں ’’اجتہاد‘‘ کامرتبہ حاصل کیا ۔ قم کے متعدد اکاربرکے حضور حاضرہوئے ،جن میںخصوصی اساتذہ یہ تھے:

آیت اللہ سید حسین بروجردی۔

آیت اللہ سید محمد محقق

آیت اللہ سید محمد حجت

آیت اللہ صدر

آیت اللہ سید محمدحسین طباطبائی، مفسر فلسفی

آیت اللہ سید روح اللہ الموسوی الخمینی

جناب مطہری ،روشن فکر،عمیق نظر،نکتہ رس ذہن ،دل کش گفتگو اوراعلیٰ درجےکی تقریر وتحریر کی مہارت رکھتے تھے۔ انہوں نے تفسیروحدیث ،فقہ واصول میںجوکچھ پڑھااسے اقتصادیات سیاسیات ،قانون ،معاشرتی علوم ،اورجدید سائنس کے طویل اورعمیق مطالعات میں سمویا اورقوم کے دانشوروں کی آنکھوں میں آنکھیں ڈال کربات کی، وہ مغربی افکار کومشرقی لہجے میں اور مشرقی افکار کی مغربی فلسفےکی روشنی میں لوگوں تک پہنچانے اوردونوں کے درمیان پل بنانے والوں میںتھے۔

تیئس(۲۳)کی عمرمیں (۱۹۵۲ء) وہ تہران آگئے ،تہران میں ان کامعاشرتی اورعلمی مطالعہ پھیل گیا، جوان طلبہ ان کے گرد جمع ہوگئے وہ آیت اللہ خمینی مدظلہ العالی سے قریب ہوتے گئے۔ آقای مطہری نے بہت اپنی مقبولیت کے سہارے یونیورسٹی تک رسائی حاصل  کرلی، وہ دانش کدہ الٰہیات میں لیکچر دینے لگے اورطلبہ پران کافکری دبائوبڑھنے لگا، مرکزی شہرہونے کی وجہ سے وہ بین الاقوامی تحریکوںکوقریب سے دیکھنے کے مواقع حاصل کرسکے اورجدید مسائل نیز اسلام کے خلاف زیر زمین اوراندارون معاشرہ ،خفیہ اورعلانیہ تحریکوں کے سامنے آنے لگے۔حسینیہ ارشاد ان کامورچہ تھااورتہران یونیورسٹی اورپریس ان کی جنگاہ ۔وہ اساتذہ اورطلبہ کے ذہنوں پر چھاگئے ،وہ جوان نسل کے دلوںمیں سماگئے، اسلامی علم وعمل کے پرچارک ہونے کے ساتھ ساتھ وہ اسلامی انقلاب کے سپاہی بھی تھے وہ ہروقت دفاع کیلئے تیاراورہرحملے کوجواب دینے کیلئے آگے نظرآتے تھے، حسینیہ ارشاد کے بعد مدرسہ سپہ سالاران کاہیڈ کواٹرہواجسے بعد میں ان کی یاد میں مدرسہ عالی شہید مطہری کانام دے دیاگیا۔

۱۹۶۳ء۔۱۹۶۴ء۔۱۹۷۹ءتک وہ حملہ آور کاروپ اختیار کرچکے تھے،وہ سیاسی قائد اورفکری رہنمابن کر، بھرپورشخصیت کی صورت میں سب کے سامنے تھے۔ امام خمینی مدظلہ کے حامی اورانقلاب اسلامی کے داعی قرارپائے ،جیل گئے ،حکومت کے عتاب اورشاہ پرستوں کے نشانے پررہنے لگئے۔انقلاب اپنے شباب پرآیااوررہبرانقلاب ،عراق سے فرانس پہنچے توجناب مرتضی مطہری ،مرجع اسلام وقائد انقلاب اسلامی سے مذاکرات کرنے پیرس تشریف لے گئے۔امام خمینی مدظلہ نے گلے لگایا،ہدایات لئے ،جناب مرتضیٰ مطہری نے واپس آکر تہرانی انقلابیوں کی قیادت سنبھال لی۔

۱۱فروری ۱۹۷۹ء کوانقلاب اسلامی کامیاب ہوااورشیخ مرتضیٰ مطہری  مجلس شورائے انقلاب کے رکن ورح وروان بنائے گئے ۔وہ انقلاب کی اصل رفتار سمت اوربہائو کے نگران تھے، وہ ٹھنڈے مزاج کے کوہ صفت رہنماتھے، وہ سمندرکی طرف نرم ،گہرے مگر غلط سمت چلنے والی کشتیوں کی غرقابی کے اقتدار سے بہرہ ورتھے۔

انقلاب دشمن ،انقلاب درانقلاب کے خواہشمند افراد اورقائد انقلاب کوذہنی اذیت پہنچانے کی نیت رکھنے والوں نے ۴جمادی الثانیہ، ۱۳۹۹ھ /۱۵مئی ۱۹۷۹ء کوانہیں شہید کردیا،وہ راہ خدا میں جاں بحق ہوگئے ،وہ انقلاب اسلامی پرقربان ہوگئے اورزندہ جوانوں کواستقامت کوخون عطاکرکے،تاریخ کے زندہ بہادرعلماء دین کی صف میں کھڑے ہوگئے ان کی تاریخ پیدائش ۱۲جمادی الاول ۱۳۳۸ھ/۱۹۲۰ء تھی۔

ان کی بہت سی یادگاریں ہیں ۔اولاد ہے ۔قوم کے جواں سپاہی ہیں، مدرسے ہیں مسجداور امام باڑے ہیں اوران کی انمٹ تحریریں ہیں۔

نظام حقوق زن دراسلام

شہید مرتضیٰ مطہری  رحمۃ اللہ علیہ کی بڑی اہمیت تضنیف ہے۔ان کافکری افق بلنداور روشن تھا ان کے اطلاعات کادائرہ وسیع اوران کانصب العین  اسلام تھا۔ وہ عقلی اورمنطقی لہجے اور عام فہم زبان میں بات کرتے ہیں۔ان کی تحریروں کے مجموعے اوران کی کتابوں کے نام دیکھیے ،آپ خود سمجھ لیں گے کہ مصنف کس معیار اورکس سطح کامالک ہے۔

تصانیف شہید مطہری:

اصول فلسفہ وروش رئالیسم۔ پانچ جلد۔

خدمات متقابل اسلام وایران

عدل الٰہی

پیامبرامیؐ

ختم نبوت

امامت

جاذبہ ودافعہ علی ؑ

حماسہ کربلا

قیام وانقلاب مہدی ؑ

شناخت قرآن

تفسیر سورہ حمد وبقرہ ۔تین مجلد

سیری درنہج البلاغہ

ولاولاتیہا

بست گفتار

وہ گفتار

علل گرایش بہ ماوی گرای

امدادہای غیبی درزندگی بشر

انسان وسرنوشت

جہاں بینی اسلامی بین الاقوامی میں اسلام کی نظرسے متعلق کتابیں:

انسان وایمان

جہاں بینی توحیدی

وحی ونبوت

انسان درقرآن

جامعہ وتاریخ

زندگی جاوید یاحیات اخروی

کتاب سوزی ایران ومصر۔

انسان کامل۔

عرفان حافظ۔

نہضتہائے اسلامی درصدسالہ اخیر

پیرامون انقلاب اسلامی

علوم اسلامی کاتعارف

فقہ واصول فقہ

کلام وعرفان

منطق وفلسفہ

تعلیم وتربیت

داستان راستان۔

منظومہ

جہاد۔

شہید

خواتین کیلئے

اخلاق جنسی

مسئلہ حجاب

نظام حقوق زن دراسلام

……اسی کتاب کاترجمہ آپ پڑھیں گے مرد کی طرح عورت بھی مختلف علوم وفنون میں موضوع

بحث ہے،ادب ،تاریخ، نفسیات ،فزیکس ،ہیومن ،سائنس ،معاشرہ اورقانون میں اس کی ذات اوراس کی حیثیت پرکئی زاویوں سے گفتگوہے۔ پھرمذاہب وادیان بجائے خودایک باب ہے مشرق ومغرب ’’عورت‘‘ کی سمتیں اوردونگاہیں اوردونظر یے لئے ہوئے حاضر بحث ہیں۔

عورت کے حقوق اسلام میں کیاہیں۔ اس کادرجہ اسلام نے کیابتایاہے؟ اس کے فرائض کیاہیں؟ اس کے حقوق یعنی قوانین کیاہیں؟

مسلمانوں سے یہ سوالات ہوتے ہیں ،چونکہ مسلمان اپنے دین کوکامل ومکمل سمجھتے ہیں لہٰذا انہیں بھی جواب دیناچاہیے،ابتدائی دور،یعنی زمانہ نزول قرآن، عہد سنت نبوی، اوردور ائمہ واصحاب میں یہ سوالات اٹھے تھے اورجواب بھی دیے گئے تھے۔ لیکن زمان و مکان،زبان وبیان کے ساتھ کچھ تبدیلیاں آناضروری تھیں۔کچھ نہ کچھ بابت بدلتی ہے نئے حریف کھڑے ہوجاتے ہیں،منطق واستدلال کے نئے مدعی ابھرآتے ہیں،سائنس آف نیچر سائنس آف لاء، پھرقانون کے شعبے ،شخصی قانون ،قومی قانون، بین الاقوامی قانون اس کے بعد قانون ،تشریحات قانون، سفارشات جیسی فلسفانہ موشگافیاں آج کی باتیںہیں۔

مغرب کے سامنے قوموں کی سپرانداختگی ،اپنی ذات ،اپنی تاریخ ،اپنی تہذیب اپنی فکری شکست کااقراردراصل بارادہ واختیاربلاقیمت یابڑے سستے داموں بلاوجہ اپنے آپ کو بیچنے کاغلط اقدام ہے۔ آزادی کے بجائے غلامی ،زندگی کے بجائے موت،اورموت کے بعد بے نام ونشان رہنے کی تیاری ہے۔ جوصدامغرب سے اٹھے اورادھرسب دوڑپڑے؟ خودداری ،غیرت اوراپنے وجود کے احساس سے دست برداری کے یہ طور طریقے اہل دانش وبینش کوایک نظرنہیں بھاتے،سیاسی اورسماجی مفکراس پیش قدمی کواقدام خود کشی جیساجرم جانتے ہیں۔

کچھ سرمایہ دار ،اپنی شان وشوکت میں سرخاب کاپرلگانے کیلئے یورپ کی یاتراکرتے ہیں وہاں سے آکریورپین طورطریقوں کاپرچار ،پھران کے نظام کی وکالت اوراپنے نظام کی مخالفت کوپیشہ بنالیتے ہیں۔

بدم اگرہوں گے ،توکیانام نہ ہوگا

مادرپدرآزادی یافکرونظرکی غلامی کے نتیجے میں مسلمان سماج ،اسلامی قانون پرکچھ زبردست حملے ہوتے ہیں کبھی شب خون مارتے ہیں اورپروپیگنڈے کی ایک مہم یعنی سردجنگ تیزکردیتے ہیں:

عورت کامرتبہ۔ عورت کے حقوق۔ زن ومرد میں مساوات ۔نکاح، طلاق، میراث ،پردہ ،شہادت ود……کے چھوٹے بڑے مسائل پرآوازیں اٹھانے اورنعرے لگانے پھرمحاذ بنانے کے واقعات پیش آتے رہتے ہیں۔ بہت سے ذہنوں میں حق طلبی ،بعض حضرات کیلئے اطمینان کاحصول ،بعض لوگوں کوبغاوت کاجواب درکارہوتاہے، ہردورمیں علماء اسلام نے جواب دیے اوراسلامی قانوں وفلسفہ قانون کے ماہرین نے وقت کے تقاضوں کاسمناکیاہے۔ اسلام اپنی فکر،منطقی ،قانونی اورانسان دوست وانسان نوازتعلیم کی وجہ سے زندہ وپابندہ ہے۔اس زندگی کومجروح کرنے کیلئے ایران میں بھی ایک تحریک چلی تھی۔ ایران میں ،عورت بحیثیت بیٹی،بیوی اورماں کے قانون اسلام یااس سے قریبی حقوق وفرایض کی پابندتھی، لوگوں نے چاہااس بندکوتوڑدیں ورنہ کمزور یاڈھیلاتوبنادیناضروری ہے۔اس مقصد کیلئے قانون ومعاشرے کے زاویے سے کچھ حملے کیے گئے۔

شہید مرتضیٰ مطہری نے بھی اس بحث میں حصہ لیااورلوگوں کے اعتراضات وسوالات کے جواب لکھے ۔اس بحث اورجنگ کامیدان ،تہران کامجلہ ۔زن روز۔ تھا،زیر نظرکتاب شہید کےانہیں مضامین کامجمو عہ ہے۔

معاشرہ ،تاریخ ،فطرت ،اورنفسیاتی جہات سے عورت کامرتبہ، خواستگاری ،نامزدگی،ازدواج، نکاح،متعہ ،تعددازواج ،نان ونفقہ اورمہر،طلاق ،عدہ ،میراث، اولاد۔لڑکیاں زیادہ ،لڑکے کم، ان معاشرتی مسائل کاحل اس کتاب میں زیربحث ہے۔

جنسی بحران، دنیاکااہم مسئلہ ۔طوائف بازی ،آزادتعلقات جنسی، جنسی کمیونزم ،دوست لڑکیاں۔دوست لڑکے۔اولادبے پدر۔ بے گھرزندگی ۔ گھریلوزندگی۔

فلاسفہ۔افلاطون ۔فرائیڈ۔برٹینڈرسل۔ اقوام متحدہ کے منشور میں حقوق نسواں کاتذکرہ نہیں۔

زن ومرد کی مساوات ۔عورت کااستثمار ۔عورت سے اس کاگھرچھینےکامسئلہ مردکاجنسی جنون ،شادی کے قابل لڑکیاں۔ شادی کے قابل لڑکے ۔عائلی ذمہ داری سے مردکافراد۔جیسے عنادین پرگفتگوآپ کوملے گی۔

اسلامی فقہ وحدیث وقرآن کے عالم کی حیثیت سے شہدمطہری نے بڑی عمدی بحثیں اوربہت اچھی دلیلیں ،نہایت شاندارتنقیحں پیش کی ہیں۔آج کل کے نئے مسائل ہیں ،ان کے بارے میں عقل دلائل ہیںجواب ہیں اورتوضیحات ہیں۔اسلامی رویے اورغیراسلامی رویوں کی نشان دہی ہے۔

کتاب کااسلوب اورزبان

شہید مطہری ،فارسی کے سادہ زبان اورسادہ بیان مصنف ہیں۔ وہ آج کے مسائل پرآج کی زبان میں بات کرتے ہیں ۔وہ اصل میں فلسفی ہیں مگرعملی اورنتیجہ خیز فلسفے کے نقیب ہیں۔ایران بلکہ سارے جہاں کے لوگ کیاکررہےہیں۔ سوچ کیاہے،نتایج کیاہیں۔ ہمیں کیاکرنا چاہیے۔ اسلام کیاکہتاہے۔ اس کیلئے فقہ ،اصول فقہ ،قانو ن اور اصول قانون کاحوالہ، اس کے اصطلاحات بھی ضروری تھے،اس لیے بعض عام قاری کونئے معلومات اوراہم اطلاعات مہیاکرتے ہوئے شہید مطہری نے حوالے بھی دیے ہیں۔اورہم نے حاشیے میں کچھ توضیحات لکھے ہیں۔

چارسوسے زیادہ صفحات ،اگرصرف کتابی اورخشک خاکے کی صورت میں ہوتے توبہت سے قاری تھک جاتے ۔موجودہ حالت میں کتاب مجموعہ مقالات ہے۔ چونکہ یہ مضامین خواتین کے رسالے میںچھپے تھے اس لیے عوامی اورروزمرہ کی زباں اورزیادہ واضح اسلوب میں بیان ہوئے ہیں۔ آپ جتنامطالعہ کرتے جائیںگے روشنیاں تیز ہوتی جائیں گی۔

ترجمہ کیوں؟

اس کتاب کاعربی وانگریزی میں ترجمہ ہوکر مقبول ہوچکاہے۔اردو ترجمہ اس لئےضروری تھاکہ ہماری وسیع زبان میں ۔خواتین کاسنجیدہ لٹریچرکم ہے۔ ہماری زبان میں اسلام اور اس کے تعلیمات پراچھاخاصہ ذخیرہ ہے۔اس ذخیرے میں خواتین کے مطالعے ۔تعلیم ذہنی نشوواراتقااورفہم وبصیرت کے مجموعے کی فراوانی ضروری ہے۔

انقلاب اسلامی نے خواتین کونیاکرداردیا

انقلاب اسلامی ایران نے،خواتین کے اسلامی نظام فکروعمل کے متعددنئے پہلونمایاں کیے ہیں۔اوراس میں شہید مطہری کی تعلیم وتربیت ودعوت کاہاتھ بھی تھا۔ لہٰذا اردودان اوراردوخوان جوان لڑکوں اورلڑکیوں کیلئے۔خصوصاً۔ خواتین کیلئے ان کی زبان میں ان کی ضرورت کیلئے ان کے اضافہ معلومات اوراسلامی نظریات کی توضیح وتعلیم کی خاطریہ کتاب ہدیہ کی جارہی ہے۔

سید مرتضیٰ حسین

صدرالافاضل۔تہران ۔۷شوال ۔۱۴۰۵ھ

مقدمہ از شہید مطہری

ہمارے عہدکے تقاضے ،بہت سے مسائل پردوبار نظرکرناضروری قراردیتے ہیں، یہ مسائل پرانی قدروں کے بجائے نئی قدروں کے طلب گار ہیں۔ان میں سے ایک مسئلہ ہے۔

خاندانی ذمہ داریاں اورنظام حقوق خواتین

آج فرض کیاجاچکاہے کہ موجودہ ماحول میں اصل موضوع ہے۔’’آزادی نسوان‘‘اور’’قانونی مساوات زن ومرد‘‘ باقی مسائل انہیں دونوں کے ذیل میں آتے ہیں۔ اس پرزوردینے کے اسباب وعلل پر گفتگوآگے ہوگی۔

’’نظام حقوق خاندان‘‘کے ضمن میں ہمارے نقطہ نظرسے اصل بنیادی۔یابنیادی مسائل میں سے ایک مسئلہ یہ ہے کہ ‘’’عائلی نظام‘‘،نظام ہائے معاشرت میں کوئی جداگانہ نظام ہے؟اس کی منطق یااس کامعیاردوسری منطقوں اورمعیاروں سے کسی خصوصیت کی بناپر خاص اہمیت رکھتاہے؟ وہ عقل دلائل جومعاشرے کے بہت سے اداروں میں کار آمد ہیں ،یہاں ان کی حیثیت بدل جاتی ہے؟ یااس معاشرتی گروپ میں دوسرے گروپوں سے کوئی اختلاف نہیں ہے؟ اس یونٹ میں وہی منطق اوروہی معیار کام آتے ہیں جودوسرے معاشرتی اداروں ( یویٹوں) میں بروے کارہیں؟

اس پریشانی کی اصل یہ ہے کہ ایک تواس کے ادارے دورکنی دوجنسی ہیں۔ دوسری طرف والد ین اوراولادکانسلی تسلسل ہے۔ کارخانہ خلقت نے اس یونٹ کی وضع باہمی مشابہت کے فقدان ،اور عدم یکسانیت پررکھی ہے۔ ان دونوں کے کیفیات میںاختلاف موجودہے۔

خاندانی معاشرہ ’’طبیعی ۔باہمی مفاہمت‘‘ کامعاشرہ ہے۔ اوردومعاشرتی یونٹوںکی درمیانی کڑی ہے جیسے شہید کی مکھی اورمماکھی ،جن کے تمام قانون ،قاعدے طبیعت وحلیت کی جہت سے معین ہیں۔ اس سے سرتابی ممکن نہیں ۔اور ایک مفاہمتی معاشرتی یونٹ جیسے انسانی مدنی معاشرہ کہ اس میں طبیعی وجبلی پہلوکادخل کم ہے۔

چنانچہ ہم جانتے ہیں۔ ماضی بعید کے فلاسفہ خاندانی فلسفہ حیات کو’’حکمت عملی‘‘ کاایک مستقل  باب مانتے تھے اوروہ معتقدتھے کہ اس یونٹ کی منطق اورمعیار انسانی زندگی کے دوسرے شعبوں سے مختلف ہے ۔افاطون نے ’’رسالہ جمہوریت‘‘ اورارسطو نے ’’ کتاب سیاست‘‘ اوربوعلی سینا نے ’’کتاب الشفاء‘‘ میں موضوع کواس زاویے سے دیکھاہے۔

معاشرے میں ’’حقوق زندن ‘‘ پرگفتگومیں بھی طبعی طورپریہ بحث ہے کہ طبیعی  وانسانی جہت سے مردوزن کے حقوق یکساں وہم آہنگ ہیں؟یاایک دوسرے سے الگ الگ اور ہم آہنگی سے دور ہیں؟ یعنی ،خلقت وفطرت نے جوحقوق انسان کوعطاکیے ہیں وہ خلقتاً یک جنسی ہیں یادوجنسی؟ آیاحقوق وفرائض معاشرہ میں۔ ’’مردانگی ‘‘اور’’نسوانیت‘‘ کاعمل دخل ہے؟ یاتکوین وتخلیق کی منطق میں دونوں طبیعی زاویے سے ایک جنس ہیں؟

مغربی دنیانے سترھویں صدی عیسوی کے بعد علمی وفلسفی تحریکیں شروع کیں۔ جس کے نتیجے میں ’’حقوق بشر‘‘ کے نام سے معاشرتی میدان میں بھی ایک تحریک نے جنم لیا۔ سترھویں اٹھارویں صدی میں مفکروں اورادیبوں نے اپنافکری اثاثہ عوام میں تقسیم کرکے انسان کے ناقابل سلب وانتقال فطری حقوق کی بحث عام کردی۔ اورقابل تعریف محنت کی۔

جون جوک روسو۔ والٹیر۔مان ٹسکو۔اسی گروپ کے مفکروادیب تھے۔ان لوگوں کاانسانی معاشرے کی تعلیم وتربیت پرحق بھی ہے۔ یہ دعویٰ کرنا بے جانہیں کہ انسانی معاشرےپران کاحق ان لوگوں سے کم نہیں جنہوں نے دنیامیں اہم ایجادات وانکشافات کیے ہیں۔

ان لوگوں کامرکز خیال یہ نکتہ بن گیا کہ انسان فطرتاً اورخلقت وطبیعت کی بنیاد پرکچھ حقوق اورکچھ آزادیاں رکھناہے ۔یہ آزادیاں اوریہ حقوق کوئی فرد یاجماعت یاقوم کسی بھی عنوان اورنام سے کسی فرد یاقوم سے نہ چھین سکتی ہے نہ صاحب حق خوداس کوکسی دوسرے کی طرف منتقل کرسکتاہے۔ تمام انسان : حاکم ومحکوم۔ سفید وسیاہ ،سرمایہ داروغریب ،سب آزادی اورحقوق انسانی مساوی ہیں۔

یہ فکر ی ومعاشرتی تحریک ابھری اوراس کے نتائج پہلے انگلستان پھرامریکہ اس کے بعد فرانس میںانقلاب کی صورت میں برآمد ہوئے۔ انقلاب آئے ،نظام بدلے ۔قراردوں پردستخط ہوئے پھردنیا کے دوسرے نقاط پراس کااثرپڑنے لگا۔

انسانی حقوق کے فلسفے نے انیسویں صدی میں کچھ نئے فکری زاویے پیداکیے ان کاتعلق اقتصادی ،اجتماعی اورسیاسی مسائل سے تھے،ان افکار نے حالات میں مزید تبدیلی پیداکی جس کی ایک شکل ہے سوشلزم ۔مزدور طبقہ کانفع پراستحقاق ۔سرمایہ داروں سے مزدوروں کے حامیوں کوحکومت کاانتقال۔

انیسویں صدی کے آخراور بیسویں صدی کے آغازمیں’’انسانی حقوق‘‘  پرجوبحث یاعملی اقدامات ہوئے تھے۔ ان میں سے اکثر حکومت کے مقابلے میں قوم یامالک وکارخانہ دارکے مقابلے میں محنت کش طبقے سے مربوط تھی۔ بیسویں صدی میں’’مردوں کے حقوق‘‘ اوران کے مقابلے میں ’’عورتوںکے حقوق‘‘ کامسئلہ اٹھا۔ ۱۹۴۸ء میں جنگ عظیم دوم کے بعد جب ’’ادارہ اقوام متحدہ‘‘ قائم ہواتواس نے مساوات حقوق مردوزن کاکھلامنشورشائع کردیا۔

یورپ کے تمام معاشرتی انقلابوں میں۔سترھویں صدی سے موجودہ صدی تک اصلی محوردوتھے:

آزادی۔ مساوات۔ اوربس، بات اس سے آگے نہیں بڑھی ۔اس لحاظ سےکہ تحریک حقوق مغرب میں دوسری تحریکوں کے زیر اثرتھی اس کے علاوہ یہ تحریک یورپ کے مزاج سے موفق نہ تھی، اس وجہ سے اس تحریک میں آزادی اورمساوات کے عنوان کے آگے بات نہ بڑھی ۔

انقلابی رہنمائوں نے یہ طے کرلیاکہ آزادی نسواں اوراس کے حقوق کی مردوں سے یکسانیت ،جس کاچرچاسترھویں صدی سے شروع ہواتھااس نکتہ پرختم ہوگیا۔ انہوں نے کہاجب تک عورت کی آزادی اوراس کے  حقوق مردکے برابر نہیں مانے جاتے۔آزادی اور  حقوق انسانی ۔پربحث بے معنی ہے۔ تمام خاندانی مشکلات صرف اس لئے ہیں کہ عورت نہ آزاد ہےنہ اس کے حقوق مرد کے  حقوق کے برابر ہیں۔ اس پہلوکوروشن کردیاجائے توخاندانی مشکلات حل ہوجائیں گے۔

اس تحرییک میں جس کوہم نے ’’نظام حقوق خاندان کابنیادی مسئلہ قراردیا یعنی آیا فطری طورپرنظام کوئی مستقل نظام ہے؟ کیااس کی منطق اوراس کے معیار دوسرے سماجی اداروں سے جداہیں؟ لیکن یہ سوال فکرفلاسفہ سے  دوررہے۔ ان کافکرونظرکارخ ایک طرف رہاوہ ہے ’’اصل آزادی‘‘ اوراصل مساوات‘‘ زن ومرد

دوسری لفظوں میں : حقوق نسوان کے موضوع بحث کازاویہ یہ کلمہ رہا۔’’طبیعی وفطری  حقوق جوچھینے نہیں جاسکتے۔‘‘ اسی مرکز پرسارے دائرے بنتے رہے۔ انسانیت میں عورت مرد کی شریک ہے۔ عورت ایک مکمل اورمعیاری انسان ہے۔ اس لیے اسے مردکی طرح ان  حقوق سے بہرہ ور ہوناچاہیے جو’’’فطرت انساں کودئیے ہیں اوروہ چھینے نہیں جاسکتے۔‘‘

’’طبیعی  حقوق ‘‘ کی دریافت کن مصادر سے ہوتی ہے؟ ہم نے اس کتاب کے ابواب و فصول کی نسبتاً کافی مکتفی بحث کی ہے۔ ہم نے ثابت کیاکہ خود طبیعت ’’طبیعی وفطرت  حقوق ‘‘ کاسرچشمہ وماخذ ہے ۔یعنی اگرانسان کوایسے حقوق حاصل ہیں جوگھوڑے اوربکری یامرغ وماہی کوحاصل نہیں تواس کی تہہ میں طبیعت وخلقت کاہاتھ ہے۔ اوراگرتمام آدم زاد ’’طبیعی حقوق ‘‘ میں مساوی ہیںاورسب کوآزادزندگی حاصل ہے تویہ فرمان متن خلقت سے صادرہوا ہے۔ اس کے علاوہ دوسری دلیل موجود نہیں ہے مساوات وآزادی کوفطری حق ماننے والے دانشوروں کے پاس بھی صرف یہی دلیل ہے ۔نظام خاندان کے بنیادی مسئلہ میں بھی ’’طبیعت ‘‘ کے علاوہ کوئی ماخذہ مصدرنہیں ۔

’’نظام  حقوق خاندان‘‘ میں ہم جسے بنیادی مسئلہ مانتے ہیں اس پرمفکرین کی توجہ نہ ہونے کاسبب کیاہے؟ آیاموجودہ علوم نے ثابت کردیاہے کہ زن ومرد کااختلاف چند اعضاکامعمولی سااختلاف ہے اس سے جسمانی ڈھانچے اوران نفسیات میںکوئی فرق نہیں پڑتاجن سے  حقوق کاتعلق ہے:؟اور اس سے ذمہ داریاں قبول کرنے پرکوئی اثر نہیں پڑتا۔موجودہ معاشرتی فلسفے میں اسی وجہ سے کوئی نیاگوشوارہ حساب نہیں کھلتا؟

اتفاقاًمعاملہ برعکس ہے ۔حیاتیاتی ونفسیاتی علوم کی ترقی نے جوانکشافات کیے ہیں ان سے دونوں جنسوں کے فرق نمایاں اوربہت زیادہ روشن ہوئے ہیں۔ ماہرین حیاتیات ، فیزیالوجی ،اور سائیکالوجی جاننے والوں کے تحقیقات کاحوالہ آگے دیاجائے گا۔ حیرت ہے کہ ان باتوں کے باوجود ایک بنیادی مسئلہ زینت طاق نسیاں کردیاگیا۔

اس غفلت وبے توجہی کاشاید یہ سبب ہوکہ تحریک تیزی سے ابھری لہٰذا جہاں اس نے عورتوں کی بہت سی بدبختیوں کودورکیاوہاں کچھ مجبوریاں اوربدنصیبیاں اس کوتحقہ میں دیں اورانسانی معاشرے کوبھی اس لپیٹ میں لے لیا۔ آئندہ ابواب میں ملاحظہ کیجئے گاکہ یورپ کی عورت بیسویں صدی عیسویںکے آغاز تک معمولی اورروزمرہ کے  حقوق سے بھی محروم تھی۔ اسی زمانے میں اہل مغرب کوتلافی مافات کاخیال آیا۔

مساوات وآزادی کے نام سے متعددتحریکیں وجودمیں آچکی تھیں۔ انہیں میں مسئلہ زیر بحث بھی تھا۔آزادی ومساوات ،دولفظوں سے معجزہ آفرینی کی امید لگانے والے سب مسائل انہیں سے حل کرناچاہتے تھے۔ وہ یہ بھول گئے کہ مساوات وآزادی کارشتہ خود’’ انسان کے بحیثیت انسان‘‘ کے زاویے سے پیداہونے والے تعلقات کاپابندہے۔ منطقی زبان میں ۔مساوات وآزادی انسان حق ہے اس حیثیت سے کہ وہ انسان ہے  عورت چونکہ ایک حیثیت سے انسان ہے۔ لہٰذا ہرانساں کی طرح آزادپیداہوئی ہے اورمساوی حقوق کی مالک ہے لیکن عورت چند مخصوص کیفیات کی حامل انسان ہے ۔عورت ومردانسانیت میں ’’برابر‘‘ہیں۔ لیکن یہ دوطرح کے انسان ہیں ۔ان کی خصلتیں دوالگ الگ طرح کی ہیں۔ ان کے نفسیات دوقسم کے ہیں اوریہ دوئی جغرافیائی ،تاریخی یامعاشرتی بنیادپر نہیں بلکہ ان کی اساس عین تخلیق کےاندررکھی گئی ہے۔ اس دوئی سے طبیعت کاایک مقصد وابستہ ہے اور جوعمل طبیعت وفطرت کے خلاف ہوگااس کے عوارض ناپسندیدہ رونماہوں گے جس طرح ہم نے آزادی اورانسانوں میں مساوات ۔ان میں سے عورت مرد کامسئلہ ۔طبیعت کے سرچشمے سے حاصل کیاہے۔ اسی طرح کیفیتوں کی اکائی یادوئی میں عورت مرد کے حقوق کا سبق حاصل کرناہوگا۔ یونہی ’’خاندان معاشرہ ۔کم ازکم ایک نیم طبیعی چیز ہے یانہیں؟اس کا جواب بھی طبیعت وفطرت سے لیناچاہیے۔ کم ازکم یہ مسئلہ بھی قابل بحث ہے کہ حیوانات کی ’’دوجنسی ‘‘ جن میں سے ایک جنس انسان ہے ۔اتفاقی عمل ہے یاتخلیق منصوبے کاحصہ ہے؟ آیا دونوں جنسوں کااختلاف صرف سادہ عضوی اختلاف ہے یابقول اللسیس کارل انسانی جسم کے سر خلیے میں اس کی جنسیت کے علامات موجود ہیں ؟ کیامنطق وزباب فطرت میں مرد وزن دونوں الگ الگ فرائض ہیں یانہیں ؟ کیا حقوق قانون بھی یک جنسی ہیں یا دوجنسی؟ اخلاق وتربیت دوجنسی ہے یاایک جنسی؟ سزوائوں کے بارے میںکیا رویہ ہے؟ اورذمہ داریوں اورفرائض کی صورت کیا ہے؟

اس تحریک میں یہ نکتہ نظرانداز ہوگیا کہ مساوات وآزادی کے علاوہ بھی کچھ مسائل ہیں۔مساوات وآزادی ایک لازمی شرط ضرورہے مگر فقط یہی کافی نہیں ۔ قانون و حقوق کی مساوات اپنی جگہ اوردونوں میں مشابہت بھی توکوئی حقیقت ہے ۔عورت مرد کو حقوق میں برابری مادی ورروحانی طورپرایک بات ہے اوردونوں میں مماثلت اورصورت میں مشابہت دوسری بات ہے ۔اس تحریک میں عمداً یاسہواً ’’مشابہت‘‘ کی جگہ مساوات اورمماثلت  کی جگہ ’’برابری‘‘ کومان کرایک بنادیاگیا ’’کیفیت‘‘ کمیت‘‘ کے تحت الشعاع میں آگئی ۔عورت کا ’’انسان ‘‘ ہونااس کے ’’عورت‘‘ ہونے کونظرانداز کرنے کاسبب بن گیا ۔

سچی بات تویہ ہے کہ اس بے توجہی کوفقط ایک ایسی فلسفی غفلت کامہم نہیں دیناچاہیے جو عجلت کی بناپر ہوئی۔ اس میں دوسرے عوامل بھی تھے جو آزادی اورمساوات زن کے ذیل میں قابل استفادہ تھے۔

اس مہم کے پس پردہ سرمایہ داروں کے منافع بھی کام کررہے تھے۔ کارخانہ دارجوعورت کوگھرسے کارخانے میں لاناچاہتے تھے۔ وہ اس سے اقتصادی فائدے اٹھانے کی فکر میں تھے ان لوگوں نے نعرہ لگایا۔ عورت کے حقوق ۔ عورت کی اقتصادی آزادی ۔عورت کی آزادی ۔مرد وعورت کے حقوق مساوی ہیں۔ ان لوگوں کی بدولت مطالبات نے قانونی صورت اختیارکی۔

ویل ڈیوارنٹ ’’لذت فلسفہ‘‘ نویں فصل میں ۔ارسطو ،نطشے،شوپن ہاوراوریہودیوں کی مقدس کتابوں سے عورت کے بارے میں حقارت آمیزرائے نقل کرتااورکہتاہے ۔ انقلاب فرانس میں عورت کی آزادی کامسئلہ موجودتھا لیکن کوئی عملی تبدیلی نہیں ہوئی۔ انیسویں صدی تک عورت کے پاس ایک قانون تھاجس کی روسے مرد کوعورت کے احترام کاپابندہوناپڑتاتھا۔اس کے بعد بیسویں صدی میںعورت کے حالات میں تبدیلی آنے کے اسباب وعلل سے بحث کرتے ہوئے کہتاہے۔

عورت کی آزادی ،صنعتی انقلاب کے بدولت ہے……عورت ،سستی مزدورتھیں ،کارخانہ دارسرکش اورگراں قیمت مرد، مزدوروں پرانہیں ترجیں دیتے تھے۔ ایک صدی پہلے انگلستان میں مردوں کوکام ملنا مشکل تھا۔ لیکن مردوں سے اشتہاروں میںدرخواست ہوتی تھی کہ بچوں اورعورتوں کوکارخانوں میں بھیجیں۔ آزادی خواتین کیلئے پہلا قدم۱۸۸۲ء کاقانون تھا،جس نے ۔عظیم برطانیہ ۔کی عورت کو وہ اعزازدیا جس کی مثال پہلے موجودنہ تھی۔ یعنی ،عورت جوروپیہ کمائے گی وہ اسے اپنے لئے محفوظ رکھنے کاحق رکھتی ہے۔ اس اعلیٰ اخلاقی قانون کوانگلستان کے مجلس عوام کے کارخانہ والوں نے وضع کیا اوراس طرح انگلستان کی عورتوں کوکارخانوں میں کھینچ لیااس سال سے اب تک جان لیوامحنت کی مزدوری نے ان کو گھر بارکے جھنجٹ سے چھٹکارادلادیااور دوکانوں اورکارخانوں میں خون پسینہ  بہانے کاعادی بنادیا۔

مشینی دورکی روز افزوں ترقی صنعتی پیداوار میں ضرورت سے زیادہ اضافہ پھرمصنوعات استعمال کرنے اورخریدنے والوں کوہزارافسوں ونیزنگ سے مائل کرنے کی ضرورت تھی۔ اس کی خاطرسمعی بصری ،فکری وجذباتی ،ذوق وہنر ،فن اورآرٹ حتی کہ جنسی عوامل درکارتھے جوگاہکوں کوبلاارادہ چیز یں خریدنے پرمجبورکریں۔ یہ نئی ضرورت مجبورکررہی تھی کہ سرمایہ دارعورت کے وجودسے فائدہ اٹھائے۔ اس مرحلے میں عورت کواستعمال کرنے کاانداز کچھ اورتھا۔ اب عورت جسمانی قوت کام کرنے کی صلایت معمولی کاری گریاپیداوار میں مرد کاشریک مساوی کی حیثیت سے نہیں دیکھی جارہی تھی۔ اس کی جاذبیت ۔مقناطیسی کشش ،فکروخیال کوقابومیں لانے کی قوت ارادے بدل دینے کی طاقت اورکرامت رہن رکھنے ،آبروہیچ ڈالنے کے ا مکانات سے فائدہ اٹھانے کازاویہ سامنے آیا۔ اب پیداوار ،صارف کے سرتھوپنے کی بات تھی۔ موٹی سی بات ہے اس کاروبار کیلئے ۔آزادی اورمساوات مردزون ۔کارآمدمہم تھی۔

سیاست بھی ا س عامل کواستعمال کرنے سے غافل نہ تھی۔ اخبارات میں روزانہ ایسے قصے آپ بھی پڑھتے  اوردیکھتے ہوں گے۔ یہ سب عورت کے وجود سے فائدہ اٹھانے کی مہم ہے ۔اور مرد اپنے مختلف مقاصد کیلئے اسے استعمال کررہاہے مگرآزادی ومساوات کے پردے میں۔

ظاہرہے ،بیسویں صدی کاجوان اس قیمتی لمحے سے غافل نہیں۔شادی کے بارے میں وہ خاندانی رسم رواج سے فرار کرناچاہتاتھااورمفت ،کم قیمت ،شکارہاتھ آئے تو اسے خسارہ کیاہے۔ جوانوں نے عورتوں کی آزادی ومساوات کی خاطراس کی مظلومیت اور حقوق تلفی پرسب سے زیادہ مگر مچھ کے آنسوبہائے۔وہ اس جہادمقدس میں آگے تھے اس نے ا س کام کیلئے اپنی شادی کوچالیس سال پیچھے ڈھکیل دیا۔ کبھی کبھی تواس نے ’’ مجرد‘‘ زندگی گزارنے کی ٹھان لی ۔

بے شک ہماری صدی نے عورت سے بدنصیبوں کاایک طومارواپس لے لیا۔ لیکن یہ بات بھی ضرور ہوگی کہ اسے نئی بدبختیوں کاتحفہ پیش کیا۔ کیوں ؟ آیاعورت پابندہے اس دومیں سے ایک بات ماننا ہوگی؟ یاوہ کسی کی پابند نہیں،اسے اختیار ہے ،وہ اپنی پرانی بدنصیبیاں بھی دورکرسکتی ہےاورنئی بد بختیوں کوبھی روندنے کا اختیار رکھتی ہے؟

حقیقت تویہ ہے کہ عورت پرکوئی جبرنہیں ہےپرانی بدنصیبیاں تواس علت سے پیداہوئیں کہ عورت کاانسان ہونابھلادیاگیا تھااورنئی بدبختیاں اس سبب سے پیداہوئیں کہ عمداً یاسہواً اس کاعورت ہونا ،اس کی طبیعی ،فطری ،ذمہ دارانہ حیثیت ،مرکزیت ،اندرونی تقاضے، خصوصی صلاحتیں طاق نسیاں پررکھ دی گئیں۔

عجیب بات ہے کہ جب مردوعورت کے فطری اورطبیعی اختلاف کی بات چھڑتی ہے توایک گروپ اسے عورت کے نقائص اورمردکے امتیازات کاقصہ لے بیٹھتا ہے آخرکا عورت کی محرومیوں اورمرد کا مرانیوں پرتان ٹوٹتی ہے۔

محرومی وکامیابی ،نقص وکمال کامسئلہ نہیں ،کارخانہ قدرت نے ایک کو ناقص دوسرے کاکامل ،ایک کوکامیاب وکامران دوسرے کومحروم وناکام نہیں پیداکیا۔

یہی گروپ اس منطقی وفلسفی مفروضے کے بعدکہتاہے ۔اچھا،فطرت نے توعورت پریہ ظلم ڈھادیا، وہ ناقص وکمزورپیداہوئی ،توکیاہم بھی اس نیاسبب بنیں اورظلم پرظلم کا اضافہ کریں؟ اگرعورت کی طبیعی حالت کوبھلادیں تو کیا زیادہ انسانی عمل نہیں ہوگا؟

اتفاقاً معاملہ برعکس ہے۔عورت کی فطری وطبیعی وضع سے بے توجہی اس کے حقوق پائمال ہونے کابڑاسبب بنی ۔اگرمرد محاذ لگائے اورعورت سے کہے: ہم تم برابر ۔کام کاج ،ذمہ داریاں ،فائدہ ،نتائج ،سزائیں سب ملتی جلتی ہوں گی۔ بھاری اورمشکل کاموں میں شریک رہو، برابرکھڑی ہو، اپنی طاقت کے مطابق کام کرواوراسی کی بنیاد پرمزدوری ۔ہم سے احترام ونگہداشت کی توقع نہ رکھو۔ اپنے روزمرہ اخرجات خودمہیا کرو۔ اولاد کے اخراجات میں اپناحصہ دو۔ خطرے میں اپنی حفاظت خود کرو۔ ہم تم پر خرچ کرتے ہیں تم ہم پراپنے پیسے خرچ کرو۔… تو عورت ، معرکے میں پھنس جائے گی کیونکہ اس کی قوت کارکردگی طبیعی طورپرکم اورروپے کاخرچ زیادہ ہے ۔ماہواری روگ ،زمانہ حمل کی بے چینی ،وضع حمل کی سختی ،شیرخوار کی دیکھ بھال ،عورت کوایسی صورت حال سے دوچارکرنے والی چیزیں ہیں جہاں اسے مردکی سربراہی درکارہوتی ۔ذمہ داریاں کم اورآمدنی زیادہ چاہیے۔ یہ سب کچھ انسان ہی میں نہیں جوڑے جوڑے زندگی بسر کرنے والے ہرجاندارکامعاملہ یہی ہے۔ تمام حیوانات میں غریزہ وفطرت کے زیراثرمادہ کی حمایت نرکافریضہ ہے وہ مادہ کی حفاظت پرکمزبستہ وحملہ آوار رہتاہے۔

مردوزن کی طبیعی وفطری ساخت کوسامنے رکھاجائے۔انسان ہونے میں مساوی سمجھاجائے،انسانی حقوق کومشترک ماناجائے ،تو’’عورت‘‘ کونہایت مناسب مقام مل سکتاہے ،ایسامرتبہ جہاں نہ اس کی ذات کچلی جائے نہ اس کی شخصیت کونقصان پہنچے۔

زن ومرد کی فطری وطبیعی حیثیت کوفراموش کرنے اورصرف آزادی ومساوات پر اکتفاکریں۔نتائج سے آگاہی کیلئے کچھ اخباری جائزہ لیتے ہیں،اوریہ جائزہ بھی ان کوجوہم سے پہلے اس راستے سے گزرے بلکہ منزل تک پہنچ چکے ہیں ۔دیکھیے وہ کیاکہتے اورکیالکھتے ہیں:

رسالہ ’’خواندنیہا‘‘ شمارہ ۷۹،۱۳۳۴خ ،۴۔تیرماہ ۱۳۵۳ش (مطابق جولائی ۱۹۷۴ء ماہ نامہ ’’شہربانی ‘‘ کامقالہ ہے۔ سرگزشتہای اززنان کارگردرجامعہ امریکہ۔امریکی معاشرے میں محنت کش عورتوں کی سرگزشت ۔رسالہ ’’کرنٹ‘‘ کےمضمون کاترجمہ

مقالہ پڑھنے کے قابل ہے شروع میں ایک خاتون کادرددل نقل ہے ،نیز زن ومردکی مساوات کاتذکرہ اوران رعایتوں کابیان جوگزشتہ زمانے میں مزدورعورتوں کودی جاتی تھیں۔مثلاً

۲۵پونڈسے زیادہ وزن نہ اٹھائیں جبکہ مردوں کویہ رعایت حاصل نہ تھی۔

آج عورت اس رعایت سے محروم ہے۔ صبوہ اھایو کی ورکشاپ ’’جنرل موٹر‘‘ عورتوں کوسزاکامرکز کہنازیادہ بہترہوگا۔ ڈھائی ہزار خواتین یہاں کام کرتی ہیں… یہ خاتون ایک بڑے گیس پلانٹ کی دیکھ بھال پرمتعین اورکبھی انہیں ایک بھٹی کی صفائی کرناپڑتی ہےیہ فولادی بھٹی ۲۴پاونڈ کی ہے جسے قوی ہیکل مرد نے سیٹ کیاہے۔ خاتون زیر لب کہتی میں اندرسے چوراچور اورباہرسے زخمی ہوچکی ہوں… میراکام تھاکہ ہرلمحہ ایک ہتھوڑا اٹھائوں جس کاطول پچیس سے پچاس انچ تک اوروزن پنیتیس پائونڈ ،یہ ہتھوڑاایک کانٹے میں لٹکاناپڑتاتھا۔میرے ہاتھوں پرہمیشہ ورم اورہڈیوں میں درد رہنے لگا۔

مضمون میں ایک اورخاتون کادرددل ،پریشانی وبے چینی کی داستان ہے۔اس کا شوہربحریہ میں قلی تھا۔ ایک مرتبہ بحریہ کے افسراعلیٰ نے مردانہ جہاز میںکچھ عورتوں کی بھرتی کااعلان کیا۔ لکھتی ہے ان دنو بحریہ کے ایک جہاز میں چالیس عورتیں اورچارسو اسی مرد ڈیوٹی پر بھیجے گئے۔ جب یہ جہاز اپنے مخلوط سفرسے واپس آیاتومعلوم ہواکہ قلیوں کی بیویوں کاخوف وہراس بے جانہ تھاکیونکہ انہیں تھوڑی سے مدت میں معلوم ہواکہ یہاں خالی خولی عشق کی داستانیں ہی نہیں بلکہ عورت کئی کئی اشخاص کے ساتھ جنسی آمیزش میں ملوث ہوئی ہے۔

مقالہ نگار لکھتاہے۔ ’’فلورائید‘‘ میں آزادی کے بعد بیوہ عورتوں کوعجیب پریشانیوں کاسامنا ہے یہاں قانون کے مطابق ہربیوہ کاپانچ سوڈالرتک ٹیکس معاف تھا۔ایک جج ’’ٹامس ٹسٹائو‘‘ نے اس قانون کے خلاف فیصلہ دے دیا۔ اورکہاکہ یہ قانون مردوں کے حق میں مداخلت کرتاہے (ٓاورصرف عورتوں کورعایت دیتاہے)

آگے لکھتاہے:’’مسزمیک ڈانلڈکے ہاتھوں میں سوزش (جلن ) تھی،مسزانٹون (جن کے شوہر قلی تھے) اضطراب اورتشویش سے دوچارہوتی ہے ،صوبہ فلوارئیڈ میں بیوہ عورتوں پرنقدجرمانہ ہواہے۔اب ہرایک آزادی کامزہ چکھے گی۔ بہت لوگوں کے ذہن میں یہ سوال آرہاہے کہ خواتین نے جن حقوق سے فائدہ اٹھایاتھاکیا اس سے زیادہ نقصان برداشت نہیں کررہی ہیں؟ خیریہ بحث بے فائد ہ ہے کیونکہ کھیل شروع ہوچکا،تماشائی اپنی اپنی کرسیاں حاصل کرکے بیٹھ چکے اب کی سال طے ہواہے کہ امریکہ کے آئین کاستائیسواں‘‘ ترمیم شدہ پیراگراف‘‘ منظورہوجس کے مطابق جنسی اختلافات کی ہربرتری خلاف قانون قرارپائیں… اوریوں ان بیانات کی تصدیق ہوجائے جوہارو رڈیونیورسٹی کے استادقانون رسکوبائونڈنے دیے تھے۔ امریکہ میں عورتوں کی آزادی عورت کے قانونی خصوصیات کی بناپر افسوسناک نتائج کاباعث ہے۔

کیرولین شمالی کے سنیٹر’’مسزخانم میکڈانلڈ‘‘ کے بقول ،ایک خاتون بھاری بوجھ اٹھانے کی وجہ سے سیلان خون کی شکایت میں مبتلا ہے۔ ہم اپنی پرانی صورت حال میں واپس جاناچاہتے ہیں ۔ہم چاہتے ہیں کہ مردعورتوں سے عورتوں کاسلوک کریں،مزدورجیسا نہیں ۔آزادی نسواں کے حامیوں کی نظرمیں یہ بات بہت معمولی ہوگی کہ اپنے شاندار ڈرائینگ روم میں بیٹھ کرکہیں۔عورت مرد برابرہیں۔ان حضرات نے اب تک کارخانوں کی صورت نہیں دیکھی ہے۔ انہیں خبر نہیں کہ اس ملک کی اکثرمزدورخواتین کارخانوں میں کام کرتے کرتے جان پرکھیل رہی ہیں۔ ہمیں یہ برابری نہیں چاہیے  ہم سے مردوں کے کام نہیں ہوتے ۔مرد جسمانی لحاظ سے ہم سے زیادہ مضبوط ہیں۔اگریہ طے ہوجائے کہ ہم ان کے مقابلے میں کام کریں اورہمارے کام کاان کے کام سے موازنہ ہو،توہم اپنی حدتک مستعفی ہیں۔ ’’صوبہ اھایو‘‘ میں مزدوروں نے قانون تحفظ حقوق سے جوکچھ پایا ہے ،اس سےزیادہ کھویاہے ہم نے اپنی نسوانی شخصیت ضائع کردی ۔ ہمیں  آزادی کے بعد نہیں معلوم کہ فائدہ کیاہوا۔ ہوسکتاہے گنتی کی چند عورتوں نے بہترحالات دیکھے ہوں لیکن ہم بہرحال ان میں نہیں ہیں۔‘‘

یہ تھا اس مقالہ کاخلاصہ ۔مضمون کے اندر اجات سے صاف نظرآتاہے کہ خواتین ’’آزادی ومساوات ‘‘ کے نام سے جن مشکلوں اورپریشانیوں سے دوچارہوئیں اس کے نتیجے میں انہیں ان دونوں لفطوں سے چڑھ ہوگی۔ وہ بھول میں ہیں ان دونوں لفطوں کاگناہ کوئی نہیں۔ زن ومرد ،دوالگ الگ مداروں کے دوستارے ہیں ۔دونوں کواپنے اپنے مدار اوراپنے اپنے دائروں میں گردش کرناچاہیے۔

لَا الشَّمْسُ لَہَآ اَنْ تُدْرِكَ الْقَمَرَ …سورج کوحق نہیں کہ چاندپر جاپکڑے اورنہ رات دن سے آگے جاسکتی ہے ہرایک اپنے اپنے فلک میں گردش کررہاہے ۔’’مردوزن کی اصل سعادت اسی میں ہے کہ وہ انسانی معاشرے میں دوجنس رہ کر اپنے اپنے دائر کارمیں سفرجاری رکھے ۔آزادی وبرابری کافائدہ اسی وقت حاصل ہوگا، جب ہرایک اپنی فطری وطبیعی راہ پرچلتارہے۔ معاشرے میں خلفشارپیدا ہونے کاسبب فطرت وطبیعت کے فرمان سے سرتابی ہے۔اس کے علاوہ کوئی بات نہیں ۔

’’نظام حقوق خواتین ،خاندان اورمعاشرے میں ‘‘ہم مدعی ہیں کہ یہ مسئلہ اساسی مسئلہ ہے اوراس پرنئے سرے سے نظرکرناچاہیے  ۔گزشتہ اقدارپراکتفانہ کی جائے، ازسرنواقداردریافت ہوں ۔اس بارے میں سب سے پہلے طبیعت وفطرت کورہنما اصول بنائیں۔ دوسرے مرحلے میں گزشتہ اورموجودہ صدیوں کے تلخ وشیرین تجربے سامنے رکھیں اوران سے فائدہ اٹھائیں ۔اس وقت تحریک حقوق خواتین صحیح معنی میں کامیاب طورپر آگے بڑھ سکتے گی۔

قرآن کریم

دوست ،دشمن دونوں کے نزدیک ‘‘حقوق خواتین ‘‘ کااحیاء کرنے والا۔ مخالفین کم ازکم اتناتو اقرارکرتے ہی ہیں کہ زمانہ نزول میں قرآن نے ’’خواتین کے فائدے‘‘ اورحقوق انسانی کیلئے بڑے بڑے اقدام کیے ۔لیکن قرآن مجید نے انسان کے عنوان سے ’’احیاء زن‘‘ اوراسے مرد کے شریک انسانیت وحقوق انسانی کے نام عورت کے عورت ہونے اورمرداورمرد ہونے کوطاق نسیاں کے سپردنہیں کیا۔

دوسرے لوگوں میں:

قرآن مجید نے عورت کواسی زاویے سے دیکھا جواس کی جبلت وطبیعت کا زاویہ ہے لہٰذا فرمان قرآن وفرمان طبیعت میں ہم آہنگی ہے۔ قرآن میں جوعورت ہے وہی عورت طبیعت میں ہے ۔اللہ کی یہ دوبڑی کتابیں ۔ایک کتاب تکوین دوسری کتاب تدوین ۔ایک دوسرے پرمنطبق ہیں۔

مقالات کے اس سلسلے میں اگرکوئی مفید بات دکھائی دے گی تووہ اسی انطباق وہم آہنگی کی توضیح ہوگی۔

محترم ناظرین کے سامنے مقالات کاایک مجموعہ ہے جوایک خاص موقع پر (۴۵،۴۶س مطابق ۱۹۶۶ء۱۹۷۶ء) کے رسالہ زن روز  کیلئے لکھے گئے تھے ۔موضوع تھا ’’قانون اسلام میں خواتین‘‘ (زن درحقوق اسلامی) مقالات نے بڑی مقبولیت حاصل کی۔ جن حضرات کوگزشتہ معاملات سے رابطہ نہیں یااس ماجرے میں موجود نہ تھے،ان کوحیرت ہوگی ۔یہ مقالات پہلی مرتبہ اس رسالے میں چھپے تھے!میں نے مقالات کے اس سلسلے کیلئے اس رسالے کوکیسے منتخب کیا؟ وہ رسالہ بھی انہیں چھانپے کے واسطے کیونکر آمادہ ہوا اس بناپر’’شان نزول‘‘ مقالات کابتاناضروری ہے۔

۱۳۴۵خورشیدی(۱۹۶۶ء ) میں ’’قوانین مدنی‘‘ کا’’حقوق خانوادگی ‘‘  بدلا جانےوالاتھا،رسائل کی سطح پر،خصوصاً ،خواتین کے رسائل مسئلے کولے اڑے ،چونکہ اکثرتجاویز ،جوتھے وہ کھلم کھلا آیات قرآن کے برعکس تھے۔ اس کے نتیجے میں مسلمانان ایران میں بے چینی دوڑگئی ۔مرحوم ابراہیم مہدوی  زنجانی، حج اس ہنگامے میں سب سےزیادہ خاک اڑااور گرمی دکھارہے تھے ۔ موصوف نے چالیس نکاتی منشور تیارکیا، اورمجلہ ’’زن روز‘‘ میں شائع کیا۔ مذکورہ رسالے نے جدول دارصفحات میں۔ اس دورکی زبان میں ’’کوپن ‘‘ بناکرچھاپااوراپنے پڑھنے والوں سے ان نکات پررائے طلب کی۔ ادھر قانونی منشور لکھنے والے نے مخالف رائے دینے والوں کاجواب لکھنے کاوعدہ کیاتھا۔

انہی دنوں تہران کے ایک عالم جلیل ومحترم نے مجھے ٹیلیفون کیاادارہ کیھان وادارہ اطلاعات کے مدیر حضرات سے انہوں نے ملاقات کی اوران دونوں اداروں سے نکلنے والےزمانے رسائل میں جومضامین چھپے ہیں ۔ان پر اظہار خیال فرمایا۔ دونوں حضرات نے کہاکہ اگر آپ رائے دیں توہم اسے بعینہ چھاپنے کاوعدہ کرتے ہیں۔

موصوف محترم نے واقعہ بیان کرنے کے بعد مجھ سے فرمایاکہ اگروقت اورفرصت اجازت دے تویہ کام انجام دوں۔ یعنی ہرشمارہ پڑھوں اورضروری نوٹ لکھوں میں نے کہا کہ اگرمیری بات پررسالے میں جوابی حاشیہ نہ لکھاجائے تو میں تیارہوں لیکن جناب مہدوی نے فیصلہ کیا ہے کہ وہ رسالہ’’زن روز‘‘ میں اپنے چایس نکات کی حمایت کے سلسلے میں اسی رسالے کیلئے مقالات لکھیں گےمیں بھی تیراہوں کہ اسی مجلہ میں مقابل کے صفحے پربحث کروں یوں دونوں نظریوں کے دلائل افکار عوام کے سامنے آجائیں گے۔

موصوف مکرم نے کچھ دن کی مہلت مانگی وہ ان لوگوں سے دوبارہ رابطہ پیداکرنا چاہتے تھے۔ اس کے بعد مجھے ٹیلیفون پررسالے کی طرف سے میری پیش کش منظور ہونے سے مطلع فرمایا۔ اس واقعے کے بعد میں نے اس رسالے کوخط لکھا،جس میں ’’قوانین مدنی‘‘جہاں تک فقہ اسلام کے مطابق ہوں گے میں ان کادفاع کروں گا۔مگرمیرے اورجناب مہدوی کے مقالات آمنے سامنے اوربرابر برابر اسی رسالہ میں شائع ہوں ۔ضمنی طوپر یہ بھی لکھاتھاکہ اگر مجلہ کومیری تجویز منظورہے تومیراصل خط مع علامت منظوری رسالے میں شائع کردیں۔ رسالے نے یہ بات منظور کرلی اورمتن خطب شمارہ ۸۷۔مجریہ ۷/۸/۴۵ش (۲۹اکتوبر ۱۹۶۶ء)میں چھاپ دیااورمیرا پہلامضمون شمارہ نمبر۸۸میں شائع ہوگیا۔

مطالعات کے دوران ’’حقوق زن‘‘ پرمہدوی صاحب کی کتاب پڑھ چکااوران کی منطق ونظائرے باخبرتھا۔ اس کے علاوہ مجھے بذاتہ‘‘اسلام میں عورت کے حقوق‘‘ کے موضوع سے گہری دل چسپی تھی اوربہت سی یادداشتیں لکھ رکھی تھی۔ مہدوی صاحب کے مقالات اوریہ مقالات آمنے سامنے چھپنے لگے۔ ظاہرہے میں نے بات وہیں سے شروع کی جہاں سے موصوف نے بات چھیڑی تھی ۔ان مقالات کے سلسلے نے موصوف کوسخت مشکل میں ڈال دیا۔ابھی چھ ہفتے سے زیادہ مدت نہ گزری تھی کہ ان کاہارت فیل ہوگیا اورجواب نویسی سے فراغت مل گئی ۔ان چھ ہفتوں میں یہ مقالات کے تسلسل کوبراہ راست جاری رکھنے کامطالبہ کیا۔اورمیں اس خیال سے متفق ہوگیا۔اورتینتیس قسطوں تک یہ سلسلہ جاری رہاان مقالوں کی تحریرکایہ پس منظرتھا۔

میرے پیش نظرجومسائل تھے ان میں سے کچھ مباحث ان تینتیس مقالوں میں لکھ سکا۔ اس سے زیادہ حقائق لکھناباقی ہیں۔لیکن میں اپنی تھکن اورمصروفیات کی بناپرانہیں لکھنے اورمرتب کرنے سے رکارہا۔ اوردلچسپی رکھنےوالے حضرات کامطالبہ اس وقت اب تک یہی رہاکہ انہیں دوبارہ کتابی صورت میں چھاپاجائے۔ میں وقت کامنتظر تھا کہ اس کام کومکمل طورپر’’اسلام میں عورت کے حقوق‘‘ کے نام یکجاچھپوائوں ،لہٰذامکرراشاعت پرتیارنہ ہوا۔ آخرکار جب یہ محسوس ہواکہ اب مجھ سے خود مجھے یہ امید رکھناٹھیک نہیں توجوکچھ موجود تھا ،اسی کوکافی سمجھا۔

سلسلہ وار مقالات میں جومسائل زیربحث آئے ہیں ان کی سرخیاں

خواستگاری (منگنی) ازدواج موقت(متعہ)۔عورت اورمعاشرتی استقلال ۔اسلام اورزندگی میں جدیدیت ۔قرآن میں عورت کادرجہ۔ حیثیت وحقوق انسانی ۔خاندانی حقوق کی طبیعی بنیادی۔ زن ومردمیں فرق۔ مہرونفقہ۔ میراث۔ طلاق ۔تعددازواج۔

جومسائل رہ گئے اوریادداشتیں تیارہیں:

خاندان میں مردکاحق حکومت۔ حق پرورش اولا۔عدہ اوراس کافلسفہ۔ عورت اوراجتہادوفتویٰ ۔عورت اورسیاست ۔عورت عدالتی ضوابط۔ عورت اورسزاکے دستور۔ عورت کے اخلاق وتربیت ۔عورت کالباس ۔جنسی اخلاق ۔غیرت ۔عفت ۔ حیاوغیرہ۔ ماں کے مراتب ۔عورت اورباہر کے کام کاج نیز دوسرے معاملات۔

اگرخدانے توفیق عنایت فرمائی تویہ حصہ بھی جمع وتدوین کے بعد جلددوم کی صورت میں چھپے اورشائع ہوگا۔

میں اللہ سے توفیق وہدایت کی دعاکرتاہوں

۲۸شہریورماہ ۱۳۵۴ہجری شمسی

بمطابق ۳۔رمضان المبارک ۱۳۹۴ہجری قمری۔ (۱۹۔دسمبر ۱۹۷۴ء)

مرتضیٰ مطہری

پیش گفتار

عائلی روابط کے بین الاقوامی مشکلات

آزادرہیں یامغرب کی تقلید کریں۔

تاریخ کاجبر۔

ایرانی معاشرے میں مذہبی رجحانات

خلاصہ ازمولف

مجھے خوشی ہے ۔رسالہ ’’زن روز‘‘ نے میری خواہش قبول کی اوررسالے میں شائع شدہ عائلی قوانین کے بارے میں چالیس نکاتی منشورپرمیرے ان مقالات کوشائع کرے گا جو’’قانون مدنی ایران‘‘ میں ترمیم وتنسیخ سے مربوط ہیں۔میں نے ایک خط میں اپنی آمادگی کی جو شرط لکھی تھی، رسالے نے خط کی اشاعت کے ساتھ اسے منظور کرلیاہے۔

میں نے اپنے خط میں یاددلایاہے ،میں ’’قانون مدنی‘‘ کادفاع کرنا نہیں چاہتانہ یہ کہنا ہے کہ وہ قانون جامع وکامل ومکمل اورسوفی صد قانون اسلام اورصحیح معاشرتی اقدار کے مطابق ہے ۔بلکہ مجھے بھی اس پراعتراضات ہوسکتے ہیں۔ نیزمیں اپنے عوامی اکثریت کارویہ بھی صحیح ومطابق انصاف نہ جاننے کی بات بھی نہیں کرناچاہتا۔ان باتوں کے برخلاف خاندانی تعلقات میں بدنظمی وسراسیمگی بہرحال دیکھ رہاہوں ،اور اس سلسلہ میں اساسی اصلاحات کاقائل ہوں۔

’’کتاب انتقاد برقوانین اساسی ومدنی‘‘اور’’پیمان مقدسیامیثاق ازدواج‘‘کے جیسے مصنفین کی طرح ایرانی مردوں کوسوفیصدی بری نہیں سمجھتانہ سارے عیب قانون مدنی کے ذمہ لگاتاہوں نہ میری رائے میں اصلاح کی صرف ایک تدبیرہے، قانون مدنی  کے دفعات کی مکمل تبدیلی نہ میرے نزدیک قانون مدنی کافقہ اسلام کے زیر ہوناکوئی عیب ہے۔ اوریہ صحیح ہے کہ قانون مدنی کے دفعات کی تبدیلی کے علاوہ اصلاح کاکوئی راستہ ہی نہیں۔ میں قوانین اسلام کے ان دفعات پرگفتگوکروں گاجس کا تعلق’’حقوق زن وشوہر‘‘سے ہے اوران کے روابط یااولادیاباہر کے افراد سے تعلقات پرنظرڈالوں گا۔جہاں جہاں اشارہ کیااوران کی تبدیلی کی تجویز رکھی گئی ہے ۔میں ایک ایک نکتے کوان مقالات میں زیربحث لاکرثابت کروں گاکہ یہ قوانین گہری نظر ڈالنے سے نفسیاتی ،طبیعی ومعاشرتی تقاضوں کے مطابق ہیں اورعورت ومردکی حیثیت اور انسانی شرافت کاان میں لحاظ رکھاگیا ہے۔ اگران پرعمل کیاجائے اوراچھی طرح نافذکیے جائیں توخاندانی روابط میں خوبیوں کے ضامن ہیں ۔

محترم پڑھنےوالوں کی اجازت سے بحث میں داخل ہونے سے پہلے چندنکتے پیش کرتاچلوں:

عائلی روابط کے بین الاقوامی مشکلات

خاندانی اورعائلی تعلقات کی مشکل کاحل اتنا آسان نہیں ہے کہ جیسے آج کل لڑکے لڑکیوں کوسوالنامے دیدے جاتے ہیں کہ انہیں پر کردیں یاایسے سمینار منعقد کیے جائیں جوہم روزانہ دیکھتے سنتے رہتے ہیں اورہمیں ان کی فکری سطح معلوم ہے۔پھریہ کہ ان مسائل کاحل ہمارے ہی ملک کاکام نہیں اسے دوسرے ممالک بھی حال نہیں کرسکے ہیں،نہ کسی حقیقی حال کاکسی نے دعویٰ کیاہے

’’ویل ڈیورانٹ ‘‘ تاریخ تمدن پرمشہورفلسفی ومصنف کہتاہے : فرض کریں ہم 2000ءمیں ہیں۔ اورمعلوم یہ کرناچاہتے ہیں کہ بیسویں صدی کے ربع اول میں سب سے بڑاواقعہ کیاہواتھا؟ اس وقت ہمیں اندازہ ہوگاکہ وہ واقعہ جنگ یاانقلاب روس نہیں ،بلکہ بڑاواقعہ خواتین کی وضع میں تبدیلی ہے۔ ایسان چھٹکا لگانے والاواقعہ اوروہ بھی مختصرسی مدت میں تاریخ نے بہت کم دیکھاہوگا۔ ہمارامقدس گھر،جوہمارے معاشرتی نظم وترتیب کابنیادی پتھرتھا درہم برہم ہوگیا۔ میاں بیوی کاوہ رویہ نہ رہاجوہوس رانی اورانسانی ہیت کی تبدیلی کیلئے رکاوٹ تھا۔ وہ پیچیدہ اخلاقی ضابطے ختم ہوگئے ،جنہوں نے ہمیں جنگلی زندگی سے تمدن وآداب معاشرت سے آگاہ کیاتھا۔اوراب کھلم کھلا ہم اس اخلاق کوچھورکرایسے عالم میں منتقل ہوچکے ہیں، جہاں زندگی کی صورت وشکل اورفکروذہن سب کچھ ایک شکنجہ میں ہے۔

خاندانی نظم ونسق کی بربادی ،ازدواجی رشتہ کی کمزوری ،جوانوں کاشادی کے بوجھ اٹھانے سے فرار، مادری رشتے سے نفرت ۔اولاد سے ماں باپ کے رابطے کی نااستواری خصوصاً مادری تعلق (کاانقطاع) آج کی عورت کاشرافت سے دست بردارہوکر گھٹیاقسم کی عشق بازی پراترآنا۔ روزافزوں طلاق کازور،میاں بیوی میں خلوص ومحبت کی نایابی اس صدی کے آخری ربع میں بڑے زوروشورکے ہنگامے اورفریادیں سنائی دے رہی ہیں۔

آزاد رہیں یامغرب کی تقلیدکریں؟

افسوس کی بات ہے ۔کچھ بے خبرلوگوں نے یہ سمجھ رکھاہے کہ گھریلوزندگی کے مسائل ایسے ہی ہیں جیسے ٹیکسی ،بس ،ٹریفک کنٹرول ،واٹرپمپ بجلی کی لائن کاکام ،مدت ہوئی یورپ میں ختم وآسان ہوچکاہے اسی طرح یہ مسائل بھی ہماری نالائقی کی وجہ سے حل نہیں ہوئے ۔ہمیں پورپ کی تقلید وپیروی کرلیناچاہیے۔

دراصل یہ خام خیالی ہے،یورپ والے ان مسائل میں زیادہ مجبور، زیادہ جکڑے ہوئے ہیں،ان کے سمجھ وارلوگ بری طرح سے چیخ رہے ہیں ،تعلیم نسواں کے مسائل سے لے کر تمام معامالات میں اہل مغرب کی پریشانیاں ہم سے کہیں زیادہ ہیں۔اورگھریلوی خوش نصیبی توانہیں نصیب ہی نہیں ہے۔

تاریخی جبر

کچھ لوگ سمجھتے ہیں ،گھریلوزندگی میں بدنظمی وکمزوری اوراندروں خانہ فسادوتباہی کاباعث ،عورت کی آزادی ہے،اورخواتین کی آزادی نتیجہ ہے، علم وتمدن کے فروغ ،اورصنعتی ترقی ،یہ ایک تاریخی جبرہے جسے برداشت کرناپڑے گا۔ بدنظمی اورپرانے زمانے کی خاندانی خوش حالی سے رخ موڑنے پرتیارہوناچاہیے۔

اگرہماری یہ سوچ ہے توبڑی سطحی اورگھٹیا سوچ ہے ۔ٹھیک ہے صنعتی زندگی بہرحال گھریلوتعلقات پراثراندازہوئی ہے اوریہ اثرپڑتا رہے گالیکن پورپ کے اندارخاندانی روابط کی ٹوٹ پھوٹ میں دوااورچیزوں کادخل ہے:

ایک وہ رسم ورواج جوظالمانہ قانون اورجاہلانہ ضابطوں کے طورپر اس صدی سے پہلے ان کے یہاں رائج تھے ،اورانہیں بالادستی حاصل تھی، حدیہ ہے کہ عورت پہلی مرتبہ مالکیت کے حق سے انیسویں صدی یابیسویں صدی کے اوائل میں بہرہ مند ہوئی ،یورپ میں اسے مالک ماننے کازمانہ اب آیا۔

دوسری بات اصلاح احوال کی ہے ۔جولوگ خواتین کے مسائل میں بہتری پیدکرنے اٹھے وہ ایسی راہ چلے جوآج کل ہمارے روشن خیالوں نے اختیار کررکھی ہے، اوراس کانمونہ چالیس نکاتی قانونی منشور یامسودہ ہے۔ یئہ لوگ خاتون کی بھویں بنانے سنوارنے اٹھے اور کی آنکھیں پھوڑبیٹھے۔

مشینی زندگی کی ذمہ داری سے زیادہ ذمہ داری اوراس تباہی بربادی کابوجھ یورپ کے پرانے قوانین اورپھرجدید یت پرست لوگوں پرہے جنہوںنے نئے اصلاحات کاڈھونگ رچایا۔ لہٰذاہم مشرق کے رہنے والوں کواس کی ضرورت ہی نہیں کہ ہم بھی اسی راستے پر چلیں جورہ وہ چل چکے ہیں اورجس دلدل میں وہ پھنسے ہم بھی پھنسیں ۔ہمیں یورپی زندگی کامطالعہ بڑی ہوشیاری سے کرناچاہیے علوم صنعت تکنیک  اورمعاشراتی ضابطے جوبھی قابل تعریف ہوں، انہیں غورسے دیکھیں۔ انہیں قبول کرنے ان کی تقلید کرنے اوران کے رسم ورواج اورقانون قاعدوں کواپنانے میں ان ہزاروں بدنصیبوںپر بھی نظررکھیں جن سے اہل یورپ دوچارہیں ۔خود قانون مدنی ایران اورگھریلوتعلقات پریورپ کے قوانین کاانطباق بھی قابل احتیاط ہے ہم کواہل یورپ کی تقلید سے بہت احتیاط کرناچاہیے۔

اساسی قانون اورہم

۲۔اس سے قطع نظر کہ یہ تجاویز خانہ براندازہیں اورنفسیاتی طبیعی ومعاشرتی تقاضوں سے ان کوجوڑ بھی نہیں … تفصیل آگے لکھیں گے…خوداساسی قانون سے ان کی تطبیق کیسے ہوگی؟ دستور تویہ ہے کہ …جوقانون شریعت اسلامی کے خلاف ہوگااسے ’’قانونیت ‘‘ ہی حاصل نہ ہوگی۔ وہ اسمبلی میں پیش ہی نہیں ہوسکتا۔ اوران تجاویز کے اکثردفعات واضح طورپرمخالف قانون اسلام ہیں۔ کیامغرب کے باشندے اسی طرح اپنے آئین سے کھیلتے ہیں جیسے ہمارے مغرب زدہ ان کی اندھی تقلید میں ان کے پیچھےدوڑلگانا چاہتے ہیں؟

مذہب سے قطع نظر، ہرملک کاقانون اساسی اس ملک والو ں کیلئے مقدس ہوتاہے ۔ایران کاقانون اساسی بھی تمام ملت ایران کیلئے قابل احترام ہے کیانام نہاد سمینار ،سوالناموں کی اشاعت اوراسمبلی کے ممبروں کی اٹھک بیٹھک سے قانون اساسی کورونداجاسکتاہے؟

ایرانی معاشرے کے مذہبی رجحانات

۳۔ تجویزوں کے عیوب اوران کی قانون اساسی کے خلاف ہونے کونظراندازکرنے کے بعد، ہرچیزکاانکارممکن ہے مگریہ بات جھٹلائی نہیں جاسکتی کہ ملت ایران پرجس رجحان واحساس کاغلبہ وحکومت ہے ان میں سے سب سے بڑاجذبہ مذہبیت اسلامی ہے ان معدود ے چندکوچھوڑیے جنہوں نے سب کچھ چھوڑرکھاہے۔ ہرچیزکی پابندگی سے آزاد اورہرشوروشرکے طرفدار ہیں۔ ہمارے عوام کی اکثریت مذہبی اصولوں کی پابندہے۔

پیش بندی کے باوجود تعلیم اورتعلیم یافتگی سے یہ نہ ہوسکاکہ وہ عوام اوراسلام کو الگ الگ کردے ۔اس کے برعکس صحیح قسم کی مذہبی تبلیغ کمزورہونے کے باوجود کالجوں اوریونیورسٹیوں کے تعلیم یافتہ جواں مذہب کی  طرف دن بہ دن زیادہ مائل ہورہے ہیں۔ حالانکہ استعماری طاقتیں مذہب کے خلاف زیادہ سے زیادہ پروپیگنڈے میں مصروف ہیں۔

سوال یہ ہے کہ اس قسم کے نفسیاتی ماحول میں --جوبہرحال بن چکاہے ۔کیسے موزون ہوگاکہ رائج الوقت قانون ایسابنایاجائے جوعوام کے نزدیک شریعت اسلام سے مطابقت نہ رکھتاہو؟ ایسےسوال نامے سے کیانتیجہ حاصل ہوسکتاہے؟

فرض کریں،غصے اوراختلاف کے نتیجے میں ایک عورت عدالت سے رجوع کرکے شوہرکی رضاکے برعکس طلاق حاصل کرلیتی ہے۔اورکسی دوسرے کے عقد میں چلی جاتی ہے۔ رائج قانون کے مطابق وہ میاں بیوی کہلاتے ہیں،مگران کےمذہبی وجدن کی گہرائی کوبھی دیکھیے وہ دونوں ایک دوسرے کوغیرسمجھتے ،وہ جنسی عمل کو غیرشرعی جانتے اوراپنی اولاد کوزنازادہ اورمذہبی نقطہ نظرسے گردن زنی فرض کرتے ہیں۔

اس صورت حال میں ذراغور توکریں کسی قدرسنگین اورنفسیاتی لحاظ سے پریشان کن مشکل میں وہ گرفتارہوں گے۔ان کے مذہبی دوست اوررشتے دار،انہیں کس نظرسے دیکھیں گے؟ ہم وضع قانون سازی کے ذریعہ لوگوں کے مذہبی احساسات تونہیں بدل سکتے خوش قسمتی یابدقسمتی سے اکثیریت بلکہ قریب قریب سب ہی لوگ مذہبی احساسات سے شرشار،ورنہ اس جذبے سے خالی توبہرحال نہیں ہیں۔

اگرآپ بیرون ملک سے کسی ماہرکوبلاکرمشورہ کریںان سے پوچھیں کہ ہم اس قسم کے قوانین وضع کرناچاہتے ہیں۔ مگرہمارے عوام کامذہبی ماحول یہ ہے ، اوران کے نفسیات یہ ہیں۔ پھردیکھیے وہ ایسے ماحول میں آپ کے حق میں رائے دیتاہے؟ وہ یہ نہ کہے گاکہ ایسا اقدام ہزاروں روحانی اورسماجی پریشانیاں پیداکرنے کاسبب ہوگا؟

اس قسم کےقوانین کا،قوانین سزاسے مقابلہ غلط ہے۔اس کے نتائج بہت برے نکلیں گے ۔دونوں میں زمین وآسمان کافرق ہے ۔قوانین سزاکی ترمیم تنسیخ سےسماج کاایک حصہ متاثر ہواہے اوراسی پرچوٹ پڑتی ہے منحرف گروہ جری ہوجاتاہے۔ لیکن ’’میاں بیوی کے رشتے‘‘ اوراولاد کی نجی زندگی سے متعلق قوانین کی نوعیت یہ نہیں اس سے فرداورافراد کی نجی زندگی کاتعلق ہے۔ یہ بات براہ راست آدمی کے شخصی مذہبی جذبے سے جنگ ہے۔اس طرح کے قانون یااس لیے بے اثرہوجائیں گے کہ مذہب ومذہبی رجحانات کاغلبہ ہے۔ یاخواہ مخواہ بیٹھے بٹھائے ان قوانین سے بدامنی پیداہوگی ۔پھریاتویہ قانون عملاً بے کار ہوجائیں گے یااندرونی وجذباتی ونفسیاتی جانکاہی کے بعدمذہبی طاقت کوکمزوربنادیں گے۔

آغاز کتاب

پہلاحصہ

خواستگاری

کیامردکی طرف سے خواستگاری ،عورت کی توہین ہے؟

مردکی فطرت ،طلب ونیاز۔عورت کی فطرت جلوہ ونازہے۔

مردخریداروصال ہے عورت کاخرید ارنہیں ہے۔

حیثیت واحترام خواتین کے تحفظ کادانشمندانہ اورنفس طریقہ منگنی ہے۔

قانون مدنی کے چالیس نکات کے مصنف کی غلط فہمی

خلاصہ ازمؤلف

خواستگاری

ہم اپنی گفتگو کاآغاز ’’چالیس ‘‘ نکات میں اسی نقطے سے کررہے ہیں جواس پیش نہاد میں حرف آغاز ہے’’قانون مدنی‘‘ کی ترتیب کے مطابق پہلی بات سے منگنی اورنام زدگی ۔

باوجودیکہ قانون مدنی میں خواستگاری (منگنی) اورنام زدگی کاتذکرہ ہے لیکن چونکہ اس کاتعلق براہ راست اسلام سے نہیں ہے ،یعنی ’’نص‘‘ اورصریحی حکم اسلام اس سے مربوط ہم تک نہیں پہنچاہے اورقانون مدنی نے اس بارے میں جوکچھ کہاہے وہ اسلام کے قواعد کلیہ سے ایک استنباط( نتیجہ اخذکرنے کی کوشش) ہے اس بناپرہم ’’قانون مدنی‘‘ کے دفاع کے ذمہ دارنہیں ہیں۔ ہم تجویزیں پیش کرنے والے کے جزئیات نظرسے بحث میں حصہ نہیں لیں گے۔ حالانکہ تجویز کنندہ اس بارے میں بڑی بڑی غلط فہمیوں میں مبتلاہوئے ہیں ۔حتیٰ کہ موصوف چندسادہ دفعات کے صحیح مفہوم سمجھنے  سے بھی قاصر رہے۔

ہاں ،دومقصدایسے ہیں جنہیں نظراندازنہیں کرسکتے۔

کیامرد کی طرف سے خواستگاری عورت کی توہین ہے؟

۱۔تجاویز پیش کرنے والے کابیان ہے:

’’ہمارے قانون سازنے موجودہ دفعات (خواستگاری ونامزدگی ) میں بھی اپنے رجعت وغیرانسانی نکتے کونہیں بھولا کہ مرد اصل ہے اورعورت اس کی ضمن اسی خیال کے زیراثردفعہ نمبر۱۰۳۴کوکتاب نکاح وطلاق میں ’’پہلی دفعہ قراردیا اوریوں لکھاہے --’’دفعہ ۱۰۳۴موانع نکاح سے خالی عورت کی خواستگاری ہوسکتی ہے‘‘ آپ نے ملاحظہ فرمایابموجب دفعہ مذکورہ باوجودیکہ کوئی پابندی بیان نہیں کی گئی ہے۔لیکن’’ازدواج‘‘ کے معنی ہوتےہیں،مردکا’’ عورت لینا‘‘ مردخریدارومشتری تسلیم کیاگیاہے اوراس کے مقابل عورت کوایک ’’سواد‘‘ ظاہرکیاہے ’’ معاشرتی قوانین میں ایسی تعبیر انتہائی ناگواراوربرے تاثرات پیداکرتی ہے ۔قانون ازدواج میں ،زن ومرد کے تعلقات پرخاص طورسے برااثرڈالتی ہے اس میں مردکو ’’آقائی‘‘ اورمالکیت ،عورت کومملوک یاکنیزہ کادرجہ دیاگیا ہے۔‘‘

اس گہری نفسیاتی نظرکے بعد !تجاویز کے مرتب نے ’’خواستگاری کے ذیل میں جودفعات لکھے ہیں ۔ان میں ’’خواستگاری ‘‘ کوخواتین اورمردوں کیلئے یکساں قراردیاہے ۔تاکہ ’’عورت لینا‘‘ جویک طرفہ بات ہے اسے ختم کردیں ’’زن گرفتن‘‘ کے مقابلے میں ’’مرد گرفتن‘‘ بھی ہوناچاہیے۔ یاپھرنہ ’’عورت لینا‘‘کہاجائے نہ ’’مرد لینا‘‘--اچھااگر’’عورت لینا‘‘ کہیں یالڑکی کارشتہ مانگنامرد کافریضہ قراردیں  تو گویاعورت کی حیثیت گرادی ،اور اسے قابل خریدسوادبنادیا۔

مردکی فطرت طلب ونیاز عورت کی فطرت جلوہ وناز

اتفاقاً بڑی غلط فہمیوں میں سے ایک غلط فہمی یہ بھی ہے۔ اسی غلط فہمی کانتیجہ ہے کہ زیر نظر تجاویزمیں ’’مہرونفقہ‘‘ کوختم کردیاگیا ہے ۔مہرونفقہ پرہم تفصیل سے بحث کریں گے۔

عہدقدیم سے مرد عورت کے گھرجاتے اورلڑکی کارشتہ مانگتے ہیں یہ رسم حیثیت واحترام عورت کابہت بڑاسبب ہے ۔فطرت نے مرد کوطلب وعشق وتقاضاکا مظہربنایااورعورت کومطلوب مدعا اورمعشوق--عورت کوفطرت نے گل۔ مرد کوبلبل عورت کوشمع مرد کوپروانہ پیداکیا۔ یہ حکیمانہ تدبیراور خلقت کاشاہ کارہے۔ کہ مرد کی طبیعت (غریزے) میں طلب ونیاز اورعورت کے غریز ے میں جلوہ ونازقراردیا۔ عورت کی جسمانی کمزوری،مردکی قوت جسمانی کے اس پہلو سے ہموار کردی۔

عورت کامرد کے پیچھے دوڑنااس کے وقار وشخصیت کے خلاف ہے۔مردکسی عورت کے بارے میں منگنی کوجائے اورلڑکی والے رشتہ ٹھکرادیں تومردبرداشت کرسکتاہے وہ دوسرے گھراوروہاں سے تیسرے گھرجاکر درخواست کرسکتاہے تاآں کہ اس کی درخواست قبول ہواور کوئی خاتون اس کی رفیق زندگی بننے پرتیارہو عورت جومحبوب ومعشوق بن کراپنی پوچاکراتی اورمدکے دل میں جگہ حاصل کرکے مردکے پورے وجود پرحکومت کرناچاہتی ہے اس عورت کی فطرت میں یہ نہیں ہے کہ ایک مرد سے شادی کی درخواست کرے اوراتفاقاً نفی میں جواب سن کردوسرے مردکے سراغ میں نکلے۔

مشہور امریکی فلسفی ’’ولیم جیمز‘‘کے خیال میں :حیااورحسین خودداری عورت کی فطرت میں نہیں ہے ۔حواکی بیٹیاں پوری تاریخ سے سیکھتی رہی ہیں کہ مردوں کے پیچھے نہ دوڑنے ہی میںان کی عزت واحترام ہے وہ اپنے تئیں نہ گرائیں اورمردوں کی دسترس سے دوررہیں۔ خواتین نے تاریخ سے یہ سبق سیکھااوراپنی بٹیوں کویادکرایا۔

جنس انسان ہی کوخصوصیت نہیں دوسرے جانوروں کارویہ بھی یہی ہے ۔نر کی جنس پابندہے کہ وہ جنس مادہ کیلئے نیازودیوانگی لطف اور خودداری اورپرلطف بے نیازی کااظہارکرے، اورسخت دل ہم جنس کوجتنازیادہ ہوسکے ،اپنے قابو میں لے تاکہ وہ قلبی جذبات اوراپنی ارادہ واختیار سے خدمت گزاری کیلئے تیارہو۔

مرد خریداروصال ہے عورت کاخریدار نہیں

تعجب ہے ۔ فرماتے ہیں:۔ قانون مدنی نے ایسالہجہ کیوں اختیار کیاجس سے یہ معلوم ہوکہ مرد عورت کاخریدار ہے ؟ --پہلے تواس کاتعلق قانون مدنی سے ہے نہیں ۔یہ توقانون تخلیق سے متعلق بات ہے ۔دوسرے ہرخریداری ،چیز کومالکیت وملکیت ہی  کیلئے ہوتی ہے؟ ہنر دوست ،ہنرورکاخریدارہوتاہے کیااس کی تعبیر ملکیت سے ہوسکتی ہے؟ اس عمل کانام مالکیت رکھتاجائے ؟اورعالم وصاحب فن کی حیثیت کے خلاف قراردیں؟ مرد وصال زن کاخریدار ہے۔ اس کی ذات کاگاہک نہیں ہے کیاسچ مچ آپ حافظ شرین سخن ،حافظ کو،اہانت جنس خواتین کامجرم سمجھتے ہیں؟ وہ کہتاہے:

شیراز معدن لب لعل است وکان حسن

من جوہر مفلس ازآں رومشوشم

شہریست پرکرشمہ وخوباب زشش جہت

چیز یم نیست ورنہ ’’خریدار‘‘ ہرششم

شیرازخزانہ لب لعلیں اورمرکز حسن ہے وہ خودشیزاز کاجوہری ہے مگرمفلسی کی بناپرتشویش ہے کہ شہر کی شش جہت میں حسین ہیں اورنازوانداز۔ ہائے ، اس کے پاس کچھ نہیں ورنہ وہ چھ کی چھ سمتیں خرید لیتا۔ حافط کوحسرت ہے اس کے ہاتھ خالی ہیں ورنہ وہ سب کچھ حسینوں پرقربان کردیتا،ان کی نگاہ التفات حاصل کرلیتا۔ یہ مرتبہ نسوانیت کی توہین ہے؟ یازندہ وجذبات دل میں عورت کے بلندی مرتبہ کااظہارکہ مردانگی ودلیری کے باجوود بارگاہ حسن وجمال خاتون میں عاجزی وانکساری کااظہار کررہاہے ۔خود نیازمنداوراسے بے نیاز بتارہاہے۔

عورت کی ہنر مندی کی انتہایہ ہے کہ وہ جہاں اورجس جگہ بھی ہے ،مرد کواپنے آستانے پربلائے۔

غور کیا آپ نے حقوق خواتین کے نام سے عورت کے کتنے بڑے اعزازوشرف اوراس کی حیثیت کوداغدارکیاجاتاہے؟

یہی بات میں نے کہی تھی کہ محترم حضرات بے چاری عورت کی بھوئوں کوآراستہ کرنے کے بہانے اندھابناناچاہتے ہیں۔

حیثیت واحترام خواتین کے تحفظ کادانشمندانہ ونفیس طریعہ منگنی ہے

میں نے عرض کیا، قانون تخلیق میں مردکو مظہرنیاز وطلب قراردیاگیا ہے عورت مظہر مطلوبیت وجواب بنائی گی ہے یہی نکتہ عورت کی شخصیت واحترام کی ضمانت مہیاکرتاہے جومردکی قوت جسمانی کے مقابلے میں اس کی کمزوری تخلیق کومتوازن کرتاہے ۔اسی سے مشترک زندگی میں توازن وبرابری پیداہوتی ہے۔ یہ جذبہ ایک قسم کا طبیعی امتیاز ہے جوعورت کوعطاہواہے اورایک قسم کاتقاضائے خمیرہے جومرد کے حوالے کیاگیاہے۔

جب انسان قانون بناناچاہیں ۔دوسری لفظوں میں جب قانونی انتظامات کی ضرورت ہوتوعورت کے اس امتیاز کوعورت کیلئے اورمرد کی اس ذمہ داری کومرد کیلئے ملحوظ رکھنا چاہیے۔ زن ومرد کی یکسانیت پرمبنی قوانین میں ذمہ دری وادب کے زاویے خواستگاری کادستور۔عورت کے نفع اوراحترام کونقصان نہ پہنچائے اوردونوں میں برابری کے معنی یہ ہیں کہ دونوں میں توازن رہے ،چاہے دیکھنے میں مرد کی رعایت ہولیکن درحقیت طرفین کی بھلائی پائی جائے ۔

اس بنیاد پر’’چالیس نکات‘‘ پیش کرنے والے نے جودفعہ عورت کوخواستگاری کاپابندکرتی ہے بے وزن ہے اس کی کوئی اہمیت نہیں اس سے انسانی معاشرے کونقصان پہنچے گا۔

چالیس قانونی نکات مرتب کرنے والے کو قانون مدنی سمجھنے میں غلط فہمی ہوئی !

اس پیرگراف میں جس دوسرے نکتے پرمتوجہ کرنا چاہتاہوں وہ جناب مہدوی کی ایک غلط فہمی ہے ۔موصوف نے زن روز کے شمارہ نمر ۸۶صفحہ۷۲ پر لکھا ہے :

’’دفعہ نمبر۱۰۳۷کے بموجب جن دوکے درمیان رشتہ طے ہوجائے ۔اس بعد معقول سبب کے بغیر اسے توڑدیاجائے توفریق مقابل یااس کے والدین یاتیسرے افراد نے رشتے کو بنیاد پرجوتحفے اورسوغاتیں دی تھیں۔ واپس کرناہوں گی ۔اوراگراصل تحفے یاہدیے اتفاقاًضائع ہوگئے ہوں توان کی قیمت اداکریں مذکورہ دفعہ کی توضیح کے بعد ہمارے قانون بنانے والے کی نظرمیں نامزدگی بھی وعدہ نکاح کی طرح قانونی طورپر موثر نہیں ، نہ اسے اجراکی ضمانت حاصل ہے ۔اورطرفین میں اس سے کوئی معاہدے کی شکل نہیں دی جاسکتی ۔صرف اتنا اثرپڑتاہے انکارکرنے والافریق بقول قانون ساز --’’معقول وجہ ‘‘ کے بغیر رشتے کوتوڑنے پراصل یاقیمت اس فریق کوواپس کرے جس نے بہ امید نکاح وہ چیزیں دی تھیں۔ اگر واقع یہ ہے کہ اس وقت تحفوں کی لین دین میں نکاح ہونے کاخیال پیش نظر نہیں ہوتا۔ ان غیرمعمولی اخراجات کاسبب توبراہ راست ’’نامزدگی ‘‘ کی تقریب ہی ہوتی ہے ……‘‘

ملاحظہ فرمایاآپ نے جناب مہدوی کااس ’’دفعہ‘‘ پراعتراض یہ ہے کہ یہ دفعہ نام زدگی پرکوئی قانونی اثرنہیں مرتب کرتی اوراس کے اجراکی ضمانت نہیں دیتی۔ اس کااثرصرف اتناہے کہ رشتہ توڑنے والااصل تحفے یاان کی قیمت دوسرے فریق کوواپس کرے۔ حالانکہ نامزدگی کے سلسلے میں اس شخص کے نقصانات اس کے علاوہ ہیں ،مثلاً جشن اورمہمان داری ،نام زدکولے کرپھرنااورسلسلے میں بھار ی اخراجات میں توکہتاہوں کہ اس دفعہ پرایک اوراعتراض بھی ہوسکتاہے۔ قانون کہتاہے کہ ’’رشتہ توڑنے والا‘‘ اگرمعقول وجہ کے بغیر رشتہ توڑدے توحاصل کردہ اصل تحفے یاان کی قیمت دوسرے فریق کودے۔‘‘اعتراض یہ ہے کہ قاعدے کے مطابق اگررشتہ توڑنے والا معقول وجہ کی بناپر بھی رشتہ توڑدے جب بھی اسے کم ازکم فریق ثانی کے مطالبے پرتحفے توواپس کرناہی چاہیے۔

حقیقت میں دونوں اعتراض ٹھیک نہیں ہیں۔ قانون مدنی کی دفعہ ۱۰۳۶ہے : ’’دونام زدافراد میں رشتے کی منظوری کے بعد کوئی فرد’’علت موجہ ‘‘ ّ(معقول سبب) کے بغیر رشتہ توڑدے حالانکہ فریق مقابل یااس کے والدین یادوسرے افراد نکاح ہونے کی خیال میں (مغرور) ہوں انہوں نے اخراجات بھی کیے تھے ۔توجس فریق نے رشتہ توڑاہے وہ نقصان کی تلافی کرے گامگریہ تلافی عام دستور کے اخراجات کی بنیادپرہوگی ۔‘‘

اس دفعہ نے اسی بات کی پیش بندی کررکھی ہے جس کے بارے میں جناب مہدوی کے بقول’’قانونی پیش بندی نہیں کی گئی‘‘ دفعہ میں ’’بدون علت موجہ‘‘ کی شرط ہے معقول وجہ ہے بغیر اس دفعہ کی روسے رشتہ توڑنے والافریق ثانی کے اخراجات بضمن نامزدگی ہی کادین دارنہیں بلکہ والد ین یادوسرے افراد کے اخراجات کابھی دین دار قرارپاتاہے۔

اس دفعہ میں ’’مغرورشدہ‘‘(فریب میں مبتلا) کاجملہ قانی کلیہ ’’غرور‘‘ ۔ فریق کی طرف اشارکرتاہے۔

اس کے علاوہ قانون مدنی میں ’’تسبیب‘‘- ایک ہے فریب دینا، نقصان پہنچانا دوسرے ہے فریب یانقصان کے اسباب فراہم کرنا ۔یعنی اسباب نقصان مہیاکرنے پر جبری ضمانت مہیاکی گئی ہے۔ دفعہ نمبر۳۳۲ ،نسبیب سے متعلق ہے ۔یہ دفعہ بھی منحرف فریق کے خلاف قابل استفادہ ہے۔

بنابریں قانونی مدنی یہی نہیں کہ ’’خسارت ہائے نامزندگی (نامی زدگی کی ضمن میں ہونے والے نقصانات) کے بارے میں خاموش ہے بلکہ اس نے اس بات کودودفعات میں سمیٹا ہے۔

’’خسارت ہائے نامزدگی ‘‘کومنشور لکھنے والے نے ’’خود نامزدی ‘‘ سمجھ لیا-؟قانون مدنی کی دفعہ ۱۰۳۷ہے:

’’ہرایک نام زد کوحق ہے کہ منظورشدہ رشتے کوتوڑدینے والے (لڑکے یالڑکی) سے منظوری رشتہ کے موقع پراپنی  طرف سے یااپنے والدین کی طرف سے دیے جانے والے تحفے واپس مانگ لے اگراصل تحفے موجودنہ ہوں تومطالبہ کرنے والا قیمت کاحق دارہوگا۔ مگربطوررسم ایسے تحفے محفوظ رکھے جاتے ہیں ۔سوائے اس صورت کے کہ وہ چیز یں کسی کوتاہی کے بغیرفریق ثانی سے تلف ہوگئی ہوں۔

یہ دفعہ ان چیزوں سے متعلق ہے جوفریقین ایک دوسرے کودیتے ہیں آپ نے دیکھاکہ ا س دفعہ میں کسی قسم کی قیدنہیں ہے کہ ایک فریق بغیر’’علت موجہ‘‘ (معقول سبب) کے رشتے کوتوڑدے ۔’’بدون وعلت موجہ‘‘ ایک بے جااستنباط ہے جس کے مرتکب مہدوی صاحب ہوئے ۔

تعجب ہے جولوگ قانونی سادہ فقرات (ودفعات) سمجھنے سےمعذورہیں ۔ان میں یہ داعیہ کیسے پیداہوگیاکہ وہ ان آسمانی قوانین کوبدل دیں جن میں ہزاروں باریکیاں اورگہرائیاں کام میں لائی گئی ہیں--(یہ صاحب وہ ہیں جن کی زندگی انہیں قانونی نکات کوحل کرنے میں گزری ان کاکام ہی یہی رہا۔ اسی فنی مہارت کے نام سے موصوف نے ملک کاایک بجٹ صاف کیاہے۔

یہ نکتہ بھی واضح رہے کہ جناب مہدوی پانچ سال پہلے تک کہ جب ’’ پیمان مقدس یامیثاق ازدواج‘‘ کی تالیف میں مصروف تھے ۔اس جملے (بدون علت موجہی )کو’’بدون علت وموجبی ‘‘ پڑھتے رہے ۔چنانچہ مذکورہ کتاب میں ایک طویل فصل اسی دادوفریاد پرلکھ ڈالی --ہائے کیادنیا میں کوئی کام بے علت وسبب کے بھی ہواہے۔ لیکن بہت بعد یہ خیال آیاکہ برسوں یہ جملہ غلط پڑھاکیے ۔اصل عبارت ’’بدون علت موجہی‘‘تھی۔

خواستگاری کے ضمن جومزید اعتراضات ’’منشور‘‘نگارنے کیسے میں ہم سردست ان سے قطع نظرکرتے ہیں۔

دوسراحصہ

نکاح موقت (متعہ)

متعہ اورآج کی زندگی

آیانکاح موقت رہبانیت عملی ہے؟

کونسا طریقہ؟ موقت رہبانیت ،جنسی کمیونزم یانکاح موقت؟

آج کے جوان کم عمر میں شادی نہیں کرسکتے ، لہٰذابلوغ اورجنسی ہیجان میں کیاکریں؟

اگرمتعہ کامنصوبہ یورپ سے آیا ہوتوجدت پسند اسے سب سے زیادہ ترقی یافتہ قانون سمجھتے۔

آج کی زندگی میں کل سے زیادہ متعہ ضروری ہوچکاہے۔

آزمائشی شادی۔

متعہ کے بارے میں رسل کانظریہ ۔

خواتین کی راہ میں بیسوی صد کے مرد کے جال

بیسوی صدی کی عورت کی شرافت یورپ وامریکہ کی سرمایہ دارکی خدمت میں۔

کونسی عورت کرایے کی عورت،یااِس کی اُس کی؟

قرآن ،عورت کاسچاحامی اورحق گوہے۔

متعہ پراعتراض اورجواب۔

متعہ اورمسئلہ آبادی حرم سرا۔

بیسوی صدی کے مردوں نے خواتین سے ذات اندوزی کے مقابلے ہارون رشیدوفضل برمکی سے سیکھے ہیں۔

بیسویں صدی کے مردنے صرف بے بہادولت لٹائی ہے۔

’’لذت پرست‘‘ مرداسلام میں ملعون سمجھاگیاہے۔

خلاصہ ازمولف مرحوم

نکاح موقت ۱

بہت سے افراد کے برعکس اسلا می مسائل میں لوگوں کے شکوک وشبہات ایجادکرنے سے کبھی تکلیف محسوس نہیں کرتا۔باوجودیکہ میراتمام تررابط واعتقاد صرف اسلام سے ہے ۔میں سچے دل سے خوش ہوتاہوں۔ کیونکہ میراعقیدہ ہے ،اورزندگی میں تجربہ ومشاہدہ کیا ہے کہ یہ آسمانی مقدس آئین ،وہ ہے جس کے محاذ پربہ شدت حملہ آور اسے مضبوط تربنادیتے ہیں۔ جس رخ پرحملہ کیا جائے اس رخ پرزیادہ طاقت سربلندی وجلوہ نمائی اورزیادہ آب وتاب آجاتی ہے۔

حقیقت کی خوبی یہی ہے کہ شک اورتردداس سے روشن کرنے اورچمکانے میں زیادہ مدد دیتاہے شک یقین کی تمہید اورتردید۔تحقیق کی سیڑھی ہے۔ ’’زندہ بیدار‘‘ نامی رسالےمیں غزالی کی ’’میزان العمل‘‘ سے نقل ہے کہ :

’’ہماری گفتگوکایہی فائدہ بہت ہے کہ تمہیں تمہارے موروثی اورپرانے عقداکے بارے میں مبتلائے شک کردیا،کیونکہ شک تحقیق کی اساس ہے ۔جوشک نہیں کرتاوہ صحیح طورپرتوجہ نہیں دے رہاہےجو شخص باریک بین نہیں ہے وہ اچھی طرح دیکھتا ہی نہیں ایساآدمی اندھے پن اورسرگردانی میں گزارے گا۔‘‘

آزادی دیجئے ،لوگ بولیں ،لکھیں ،سمینارکریں،اعتراض کریں، نتیجہ میں ان کی خواہش کے برعکس اسلام کے منور ہونے کاوسیلہ بنیں۔

اسلام کے تابناک قوانین میں سے ،نگاہ فقہ جعفری میں شادی دوطرح کی ہے۔

دائمی اورمؤقت

مذہب جعفری ہی ہمارے ملک کارسمی مذہب ہے ۔نکاح موقت ونکاح دائمی چندباتوں میں یکساں اورچندمعاملات میں علیحدہ ہیں۔

سب سے پہلی جگہ جہاں یہ دونوں الگ ہوتے ہیں وہ زن ومرد کامعین وقت کیلئے نکاح کرنا، جب مدت معین ختم ہوجائے اوردونوں متفق ہوں تومدت بڑھاسکتے ہیں اوراگردونوں مائل نہ ہوں توالگ ہوجاتے ہیں۔

دوسری بات شرائط کی ہے ،متعہ میں دونوں کوزیادہ آزادی ہے ،جوشرائط ومعاہدہ چاہیں کرلیں مثلاً نکاح دائمی میں مرد بہرحال روزانہ کے اخراجات ،پوشاک ،مکان کاذمہ دار ہے اس کےعلاوہ بیوی کے دوسرے ضروریات ،جیسے دوا علاج ،معالج وغیرہ کاانتظام بھی شوہر کرے گا۔ لیکن نکاح موقت۔متعہ۔ ان ذمہ داریوں اورآزادیوں کاتعلق معاہدہ پر ہے ممکن ہے مردنہ چاہے یااخراجات اداکرنے کے قابل نہ ہو۔ یاعورت اپنے شوہر کی دولت سے فائدہ نہ اٹھاناچاہے۔

نکاح دائمی میں ،بیوی بہرحال شوہر کوسردارخاندان ماننے کی پابندہے۔ اورگھریلو بھلائی کی حدتک مردکے احکام کی تعمیل کرے گی ۔لیکن نکاح منقطع میںباہمی معاہدے کے مطابق عمل ہوگا۔

نکاح دائمی میں میاں بیوی بہرحا ل ایک دوسرے کاترکہ پائیں گے ۔ نکاح منقطع میں یہ نہیں ہے۔

دونوں میں بنیادی فرق یہ ہے کہ نکاح منقطع ،حدود اورپابندیوں سے آزادہے ہرقسم کی قید طرفین کے معاہدے سے وابستہ ہے، فریقین جس قراردادپرراضی ہوں گے وہی عمل میں آئے گی حتیٰ کہ زمانے کی پابندی میں دونوں  کوآزادی ہے اورمدت نکاح بھی طرفین کی باہمی رضامند پرموقوف ہے۔

نکاح دائمی میں میاں بیوی ایک دوسرے کی رضامندی کے بغیرمانع حمل کوئی کام نہیں کرسکتے لیکن نکاح منقطع میں ایک دوسری کی رضامندی حاصل کرنے کی ضرورت نہیں ۔یہ بھی زن وشوہر کوآزادی دی گئی ہے۔

اس شادی کے نتیجے۔ یعنی اولاد۔ اورنکاح دائمی کے نتیجے میں کوئی فرق نہیں --مہر،نکاح دائمی میں بھی ضروری ہے اورنکاح منقطع میں بھی لازم ہے۔ فرق یہ ہے کہ نکاح منقطع میں اگرمہرکاذکر نہ ہوتوعقد باطل ہوگا۔ اورنکاح دائم میں مہرکاتذکرہ نہ کرنے سے نکاح باطل نہیں ہوتامگر’’مہرمثل‘‘ معین ہوگا(مہرمثل سے مراد وہ مہرہے جوبیوی کی قرابت دارخواتین کامہرتھاوہی مہراس خاتون کاقرار پائے گا)

جس طرح عقددائم میں ،شوہرپربیوی کی ماں اوربیٹی اوربیوی پرشوہر کے باپ اوربیٹے حرام ہیں ۔اسی طرح عقد منقطع میں بھی یہی صورت ہے ۔جیسےدائمی زوجہ سے دوسروں پرخواستگاری حرام ہے اسی طرح متاعی بیوی سے رشتہ کی درخواست ہرشخص پر حرام ہے۔ یادائمی زوجہ سے زناکرنے والے پروہ عورت ہمیشہ کیلئے حرام ہوجاتی ہے یہی حکم متاعی زوجہ کیلئے ہے ۔طلاق کے بعد دائمی نکاح والی عورت عدہ رکھنے کی پابندہے۔ متاعی بیوی بھی مدت نکاح معاف یاختم ہونے کے بعدعدے کی پابندہے ۔البتہ عدے کی مدت میں اختلاف ہے : نکاح دائمی والی بیوی تین ماہواری تک اورمتعاعی بیوی دوماہواریاں یاپینتالیس دن کاعدہ رکھے گی،۔نکاح دائمی  میں دوبہنوں کو بیک وقت بیوی نہیں بنایاجاسکتا ،متعہ میں بھی یہی حکم ہے۔ یہ وہ چیز ہے جو’’ازدواج موقت‘‘ یانکاح منقطع  کے نام سے شیعہ فقہ میں مذکور اورایران کے قانون مدنی میں بعینہ اسی طرح بیان کیاگیا ہے۔

ظاہر ہے کہ ہم اس قانون کے ان خصوصیات کے ساتھ حامی ہیں ۔رہایہ کہ ہمارے افراد نے اس قانون سے ناجز فائدہ اٹھائے اوراٹھاتے ہیں۔ اس کاقانون سے کیاتعلق ہے ؟ اس قانون کے بدلنے سے ناجائز فائدے نہ اٹھائے جانے کی ضمانت کون دسے سکتا ہے ۔صرف شکل بدل جائے گی۔ بلکہ قانون کے مسترد کرنے سے سینکڑوں فساداورپیداہوں گے۔

اگرعوام کی اصلاح اوران کو آگاہ نہ کرسکیںتواپنی ناتوائی اورعوام کی اصلاح نہ کرنے کی لیاقت کوہمیشہ قانون کی خرابی پرڈالتا غرض انسان کوبری الذمہ قراردینا اورقوانین کو ذمہ دارٹھہرنانامناسب ہے۔

اب یہ دیکھتے ہیں کہ نکاح دائمی کے ہوتے ہوئے ’’ازدواج موقت‘‘ کے نام قانون بنانے کی ضرورت کیاہے۔آیابقول مضمون نگاران رسالہ’’زن روز‘‘ متعہ خواتین کی نسوانی شخصیت اوراعلامیہ حقوق بشرکے خلاف ہے؟ کیا متعہ کی ضرورت تھی بھی توپرانے زمانے میں تھی ،آج کی زندگی اورآج کے جدید تقاضے اس سے ہم آہنگ نہیں ہیں؟

ہم اس موضوع کودوعنوانوں سے زیر بحث لائیں گے:

الف:متعہ اورآج کی زندگی۔

ب:متعہ کے نقصانات وعیوب۔

متعہ اورآج کی زندگی

ہم مذکورہ بالاگفتگو سے یہ سمجھ چکے ہیں کہ نکاح دائمی میاں بیوی کیلئے بہت سی ذمہ داریاں اورفرائض پیداکرتاہے ۔اسی دلیل کی بنیاپر لڑکی یالڑکا ،طبعی بلوغ کوپہنچتے ہی جنسی جذبات سے مغلوب ہونے کے باوجود نکاح دائمی پرتیارنہیں ہوا۔ عہدجدیدکی ایک خصوصیت یہ ہے کہ اس نے طبیعی بلوغ اورمعاشرتی بلوغ (خاندان کی تشکیل کے امکان) میں فاصلے بڑھادیے ہیں۔اگرگزشتہ ،سیدھےسادھے زمانے میں ایک کم سن لڑکا اوائل بلوغیت میں کسی کام لگادیاجاتاتھا توزندگی بھراسے انجام دیتاتھا۔

مگرآج کی دنیامیں یہ ممکن نہیں ہے ۔ایک کامیاب لڑکا،اسکول ،کالج ،اوریونیورسٹیوں کے امتحانات پاس کرتاہے ،کبھی اسے اعلیٰ ترین سندکیلئے کچھ مدت یونیورسٹی میں گزارنا پڑتی ہے پچیس سال میں دانگاہ سے فراغت ہوئی ،یقینی طورسے تین چارسال اس فکر میں گزارنا ہیں کہ تھوڑی بہت آمدنی اورکچھ سروسامان ہوتونکاح دائمی کی سوچے یہی حال اس لڑکی کاہے جوتعلیمی دورمکمل کرناچاہتی ہو۔

آج کاجوان اوربلوغ وبحران جنسی کاعہد

جنسی ہیجان میں آئے ۔آج کے کسی اٹھارہ سالہ لڑکے سے شادی کی بات کرکے دیکھے ۔وہ آپ پرہنسے گااور یہی رد عمل سولہ برس کی لڑکی دکھائے گی۔ عملاًممکن نہیں،اس طبقے کے لوگ اس سن وسال میں نکاح دائمی کرکے اس بوجھ تلے نہیں آسکتے جس میں ایک دوسرے کی ذمہ داریاں اٹھاناپڑتی ہیں اورکچھ دن بعد ہونے والی اولاد کومسئلہ اس پرمستزادبن جاتاہے۔

وقتی رہبانیت

،آزمائشی شادی یانکاح موقت( متعہ) کون بہترہے

ہم آپ سے پوچھتے ہیں ،اس صورت حال میں اس مزاج اوراس خمیر کے ساتھ کیارویہ ہوناچاہیے ؟ آج کی دنیامیں ،زندگی کے حالات ہمیں سولہ اوراٹھارہ برس کی عمرمیں شادی کی اجازت نہیں دیتے کیافطرت بلوغ کادورآگے بڑھاسکتی ہے؟ اورجب تک تعلیمی زمانہ مکمل نہ ہوجنسی جذبات ہم سے دست بردار ہوسکتے ہیں؟

’’وقتی رہبانیت‘‘ترک دینا،ترک لذات،کاچلہ کھینچنے کیلئے آج کے جوان تیارہیں؟ کچھ عرصہ ریاضت کریں اورشادی کے امکانات حاصل ہونے تک ذراسختی جھیل لیں ؟فرض کرلیاکہ ’’ وقت ‘‘ رہبانیت کیلئے کچھ جواں تیارہوگئے۔ کیاان کاخمیربھی راضی ہے؟ کیاان میں خطرناک نفسیاتی بیماریاں پیدانہ ہوں گی؟ یہ بیماریاں ان کی جنسی خواہشات کے اثرسے پیداہوتی ہیں۔ان کاسراغ آج کے ماہرین نفسیات لگاچکےاوران کی حقیقت بتاچکے ہیں۔کیااس پہلو کونظراندازکردیا جائے؟

اب دوراستے ہیں،جوانوں کوان کے حال پرچھوڑدیں اوران کے معاملے کوسامنے رکھیں ہی نہیں۔ایک لڑکے کوچھوٹ دے دیں کہ سولڑکیوں سے کام نکالے ۔ایک لڑکی کوڈھیل دے دیں وہ جائے اوردس لڑکوں سے ناجائز طریقے پرتعلقات قائم کرے اورکئی مرتبہ اسقاط کرالے ۔یعنی عمل طورپر جنسی کمیونزم قبول کرلیں۔۔ ہم لڑکے لڑکی کوبرابری دے ہی چکے ہیں’ ’منشور حقوق انسانی ‘‘ کی روح سے خوشی ہوچکی ہے ۔آخر بہت سے کوتاہ خیال افراد کی نظرمیں ’’اعلامیہ حقوق بشر‘‘ کی روح یہ ہے کہ اگرمردوزن جہنم کے کسی درے میں داخل ہوناچاہیں تودوش بدوش اورہاتھ میں ہاتھ ملاکر،خلاصہ یہ کہ ’’برابرابر‘‘گریں۔

سوچیے ،ایسے لڑکے لڑکیاں جنہیں طالب علمی میں اتنے زیادہ تعلقات حاصل ہوچکے ہوں مستقل شادی کے بعد مردزندگی اورخاتون خانہ بننے کے قابل رہیں گے ؟

کیامتعہ بہترہے؟

دوسراراستہ ہے ،ازدواج موقت وآزاد-متعہ پہلے مرحلے میں عورت کوپابند کرتاہے کہ بیک وقت دومردوں کی بیوی نہ بنے۔ صاف یہ بات ہے ،جب عورت ایک مرد کی پابندہوگی تومردکوبھی خواہ مخواہ ایک عورت کاپابندرہناپڑے گا۔جب ایک عورت ایک معین مردکی پابند ہوتی ہوتومرد بھی مجبوراً اسی ایک عورت کاہورہے  گا۔سوائےاس کے کہ عورتیں (لڑکیاں) فراواں ہو(اوران کی طرف سے لڑکوں پردبائو زیادہ ہو)

یہی ایک راستہ ہے جس وقت رہبانیت اور اس کے نقصان دہ اثرات سے بچائو ہوتاہے اورجنسی کمیونزم میں بھی نہیں پھنسناپڑتا۔

آزمائشی شادی

زمانہ طالب علمی ہی نہیں دوسرے حالات میں بھی ضرورت پیش آسکتی ہے ،اصولاً ممکن بھی ہے کہ ’’زن ومرد نکاح دائمی کرناچاہیں مگرباہمی اعتماد اورمکمل بھروسے کے واسطےآزمائشی طوپر کچھ دنوں کیلئے عقدکرلیں،اس مدت میں اعتماد حاصل ہوجائے تو نکاح دائمی سے منسلک ورنہ مدت ختم ہوجائے اوردونوں جداہوجائیں۔

میں آپ سے پوچھتاہوں : اہل مغرب جوبدکارعورتوں کی معین تعدادکو ہرشہرمیں حکومت کی نگرانی میں رکھنے کالازم اورضروری سمجھتے ہیں اس کامقصدکیاہے؟ اس کاسبب صرف یہ ہےکہ وہ بے شادی شدہ افراد جودائمی شادی نہیں کرسکتے ،کوخاندانی اورگھریلو زندگی بسرکرنے والوں کیلئے خطرہ محسوس کرتے ہیں۔

رسلؔ اورنظریہ ازدواج موقت

’’برٹرنڈرسل‘‘ مشہورانگریزفلسفی نے اخلاقی اورخانگی تعلقات زن وشوہر میں لکھاہے:

’’سنجیدگی سے دیکھیں تومعلوم ہوگاکہ فاحشہ عورتیں ،ہماری گھریلو زندگی ہماری خواتین اورعصمت دختران کی حفاظت کرتی ہیں ’’ملکہ وکتوریا‘‘ کے زمانے میں ’’لکی‘‘نے یہ بات کہی تواخلاق کے طرفداربہت ناراض ہوئے وہ اس کی علت نہ سمجھ سکے اور’’لکی‘‘ کے نقطہ نظرکی غلطی ثابت کرنے میں ناکام رہے ،اخلاق پرست طبقے کی زبان حال اوراستدلال تھا’’ٓاگرعوام ہمارے تعلیمات کوقبول کرتے توفحاشی ناپیدہوجاتی۔ لیکن وہ لوگ خوب جانتے ہیں کہ ان کی بات پرکوئی توجہ نہیں دیتا۔‘‘

فرنگیوں کایہ فارمولا، ان مردوں ،عورتوں کیلئے جونکاح دائمی نہیں کرسکتے ،اوروہ تھافارمولا جواسلام نے تجویز کیاہے ۔سوچنے کی بات ہے اگرفرنگی فارمولے پرعمل کیاجائےاورکچھ بدنصیب عورتیں اس معاشرتی ذمہ داری کیلئے مخصوص کردی جائیں توکیاعورت کاحقیقی رتبہ اوراس کی انسانی حیثیت برقراراور’’اعلامیہ حقوق انسانی‘‘ کی روح خوش ہوجائے گی؟

برٹرنڈرسل نے اپنی کتاب میں آزمائشی شادہ کے عنون سے ایک باب الگ لکھاہے اس کی رائے ہے:

جسٹس لیڈز ے جوڈینورکے طویل المیعاد جج تھے موصوف نے اپنے مشاہدات اورمطالعہ حقائق کے بعدتجویز رکھی تھی کہ ’’فرنیڈشب میریج‘‘۔ازدواج رفاقتی کاپروگرام شروع کیاجائے ۔افسوس ،انہیں اپنی سرکاری ملازمت ’’امریکہ‘‘میں چھوڑناپڑی۔ لوگ دیکھ رہے تھے کہ وہ نوجوانوں کی خوش حالی اورسعادت کی فکرکوان میں سیاہ کاری کی حس کوبیدار کرنے سے زیادہ حامی تھے ۔کیتھولک اورکالوں کے مخالف گرپوں نے جج صاحب کوبرطرف کرنے کی مہم چلادی۔

فرینڈشب میریج کی معتدل تجویز ایک دانشمندنے کی ہے ۔وہ جنسی روابط میں استحکام پیداکرناچاہتے تھے لینڈزے سمجھ گیاکہ شادی کی راہ میں بنیادی رکاوٹ مفلسی ہے ،پیسے کی ضرورت صرف اولاد کے ہونے پرہی نہیں، اصل بات بیوی کامعاشی سہارانہ دینا ہے ۔لہٰذا،رفاقتی شادی جوانوں کیلئے ہوسکتی ہے۔ اس میںعام شادی سے تین اختلاف ہیں

۱۔شادی سے بچے پیداکرنامطلوب نہ ہوں گے۔

۲۔جواں عورت جب تک ماں نہ بنے گی،حاملہ نہ ہوگی ،طرفین سے طلاق پر رضامندی آسان ہوگی۔

۳۔ طلاق کی صورت میں عورت کواپنے آزوقے کیلئے کچھ امدادکی ضرورت ہوگی ۔

…میں لینڈزے کی تجویز کے مفید اورموثرہونے میں کوئی شک نہیں رکھتا۔اگرقانون اسے منظور کرلیتاتو اخلاقی فلاح وبہبود میں اچھااضافہ ہوتا۔

لینڈزے اوررسلؔ جسے ’’ازدواج رفاقتی‘‘ کہتے ہیں اگرچہ اسلامی ’’ازدواج موقت ‘‘ سے اس میں کچھ فرق توہے لیکن یہ ضرورمحسوس ہوتاہے کہ مفکرین اس نکتہ کو دریافت کرنے میں کامیاب ہوگئے کہ تنہا’’ازدواج دائمی‘‘ تمام معاشرتی ضرورتوں کوپوراکرنے کیلئے کافی نہیں ۔

نکاح مؤقت 2

قانون متعہ کے خصوصیات اس کے وجود کی ضرورت اورفقط نکاح دائمی تمام انسانوں کی ضرورت پوری نہیں کرتا۔ خاص کرموجودہ زمانے میں یہ تھے وہ نکات جن پربحث وتحقیق کی گئی ۔ اب یہ دیکھنا ہے کہ متعہ کے ممکنہ نقصان کیاہوسکتے ہیں ۔تمہید میں ایک بات یاددلاتے چلیں:

تاریخ عقائد نویسی

انسان جن موضوعات وسائل ومباحث پراظہاررائے کرتاچلاآرہاہے ان میں تاریخ علوم وعقائداوررسم ورواج اورانسانی آداب(جیسے موضوعات سبب سے زیادہ نامفہوم اورمشکل ہیں)

چنانچہ کسی موضوع پرانسان نے اس موضوع سے زیادہ بے معنی باتیں نہیں کی ہیں۔اتفاق سے کسی اورموضوع پراظہاررائے کااتنا شوق بھی نہیں رہا۔

مثال کے طورپراگرکسی کواسلامی فلسفہ وتصوف وعرفان وعلم کلام سے واقفیت ہے اوراس نے آج کے مصنفین کی تحریریں پڑھی ہیں۔ یہ تحریریں عموماًیابیرونی مصنفین سے ماخوذیااصل گفتگوکی نقل ہیں-بہرحال ان سے باخبرحضرات میری بات کامطلب سمجھ گئے ہوں گے ،یعنی اورینٹلسٹ ان کے پیروکار اوردم چھلے ان مسائل پرگفتگو ضروری جانتے ہیں لیکن براہ راست موضوع کوشایدہی گہرائی کے ساتھ جانتے پہچانتے ہیں۔

اسلامی تصوف کے ایک مسئلہ کو لہجے ’’وحدت وجود‘‘ اب یہ مسئلہ زبان زدہے کیاکیاباتیں نہیں کہی گئی ہیں۔بس ایک بات تشنہ گفتگوہے اوروہ ہے ’’وحدت وجود‘‘ کیاہے اوراسلامی تصوف وعرفان کے بڑے بڑے مفکرجیسے محی الدین ابن عربی اور صدالمتالھین شیرازی کاتصوروحدت وجود کیاہے؟

رسالہ ’’زن روز‘‘ میں چھپنےوالے مضامین جن میں نکاح منقطع پراظہاررائے کی گئی پڑھتے وقت مجھے ’’مسئلہ وحدت وجود یادآتارہا۔ یہ محسوس ہواکہ سب باتیں زیر بحث آئیں لیکن اصل روح مسئلہ جویہ قانون بناتی ہے اورقانون سازنے اس کوپیش نظررکھاہے تشنہ بحث ہے۔

دراصل یہ قانون چونکہ’’ مشرقی ترکہ ‘‘ ہے لہٰذاب توجہی کامستحق ہے اگریہی ’’مغربی تحفہ‘‘ ہوتاتوبحث یوں نہ ہوتی ۔

یہ قانون سرزمین مغرب سے آیاہوتوآج اس پرکانفرنسوں اورسمینار کاسلسلہ جاری ہوتا۔قراردادیں پاس ہوتیں کہ بیسویں صدی کے آخرپچاس سال میں ماحول اتنابدل گیاہے کہ فقط نکاح دائمی کوشادی قراردینا مطابق حالات نہیں ہے موجودہ نسل نکاح دائمی کے فرائض برداشت کرنے کی قوت سے محروم ہے ۔آج کاجوان ان ذمہ داریوں کوانہیں اٹھاسکے گااسے آزادی چاہیے ۔آزادزندگی میں آزادنکاح کے علاوہ کوئی چارہ نہیں ۔آزادنکاح میں آج کاجواں لڑکا اورلڑکی آزادی سے شرطیں طے کرتی ہے ۔………اوراسی دلیل کی بنیادپرمغرب سے ایک زمزمہ اٹھاکر’’دوستانہ شادی‘‘ وقت کی ضروت ہے اور’’برٹرنڈرسل ‘‘ جیسے مفکراس میں شریک ہوگئے ۔حالات بتاتے ہیں کہ مستقبل میں اسلام کی صوابدیدکومغرب والے پسند کریں گےاورہم ازدواج دائم کے خلاف مہم کادفاع اوراس کاپروپیگنڈکرنے پرمجبور ہوں گے۔

اعتراضات وجوابات

متعہ پرجواعتراضات کیے گئے ہیں ان کی نوعیت یہ ہے:

۱۔ شادی کی بنیاد دوام پرہوناچاہیے۔ میاں بیوی جب یہ بندھن قبول کریں تو ہمیشہ کیلئے پابندرہیں اورجدائی کاخیال ذہن میں نہ آنے دیں ،اورمتعہ میاں بیوی میں دوامی قول وقرارہی نہیں لہٰذا وہ نکاح بھی نہیں ۔

ازدواج کومستحکم بنیاد قائم ہونے کی بات بہت صحیح بات ہے لیکن متعہ پراعتراض اس وقت ہوسکتا ہے جب نکاح دائم کومنسوخ کرکے متعہ کو اس کی جگہ رکھ دیاجائے۔ بے شک فریقین دائمی نکاح پرمتفق ہوں دونوں کومکمل اطمینان ہودونوں پکاارادہ کرلیں تونکاح دائمی کاقانون موجودہے۔ ازدواج موقت کاقانون توبناہی اس لئے ہے کہ فقط ازدواج دائم ،ہرحالت یاہرصورت حال اور ہروقت ممکن نہیں نہ انسان ضروریات کاپوراکرنانکاح دائمی کے دائرہ کارمیں ہے ۔ایک دائمی نکاح کی محدودیت نے افراد کوجزوقتی رہبانیت یاجنسی کمیونزم قبول کرنے پر مجبورکردیاہے ۔سامنے کی بات ہے جب لڑکی اورلڑکے میں دائمی نکاح کی زمین ہموار ہوتووہ ہرگزنکاح منقطع پرتیارنہ ہوں گے۔

۲۔ایرانی عورتوں اورلڑکیوں نے نکاح منقطع کوپسند نہیں کیا، حالانکہ وہ شیعہ ہیں ان کے خیال میں یہ توہین کی بات ہے اسی بنیادپر شیعہ مرد بھی اسے مسترد کرتے ہیں۔

جواب

یہ ہے کہ عورتوں میں متعہ کی ناپسندید گی ہوس پیشہ مردوں کے غلط رویہ سے ہے قانون کواس رویے پربندباندھناچاہیے ۔ہم اس قانون کے غلط استعمال پرآگے بحث کریں گے ۔دوسری بات یہ ہے کہ متعہ کے بارے میں اس پسندید گی  کی توقع جونکاح دائمی کے بارے میں ہے--غلط ہے ،کیونکہ قانون متعہ ہے ہی اس موقع کیلئے جب فریقن نکاح دائم کیلئے  تیارومتفق نہ ہوں۔

۳۔نکاح منقطع عورت کی شخصیت واحترام کے خلاف ہے اس کے معنی ہیں انسان کو کرایہ پرلینا یاجسم فروشی کاشرعی جواز ،عورت کی شخصیت اورانسانی حیثیت سے گری ہوئی بات ہے کہ مردسے ،کچھ پیسے لے کراپناوجوداپناجسم اس کے حوالے کردے۔

یہ اعتراض سب سے زیادہ تعجب خیز ہے۔

۱۔ ازدواج  موقت کے بارے میں جوامتیازات ہم گزشتہ سطورمیں لکھ چکے ہیں ان کے ہوتے ہوئے اجارے اورکرایے کاربط کیاہے آیامدت ازدواج  کی محدودیت نے اسے نکاح (ازدواج ) کی صورت میں خارج کردیااورکرایہ واجارہ کی ہیئت دے دی؟ یا،مہرکے قطعی تعین کی وجہ سے کرایہ واجارہ کی شکل بن گئی ہے ؟ یعنی اگرمہرکے بغیرہو اورمردکوئی چیز عورت پرنچھاورنہ کرے توعورت اپنی انسانی حیثیت واپس لے لیتی ؟

مہرکے بارے میں آگے گفتگوکریں گے۔

اتفاقاً علماء فقہ نے تصریح کردی اور’’قوانین مدنی‘‘نے اسی بنیادپراپنے دفعات مرتب کیے ہیں کہ ازدواج موقت وازدواج دائم دونوں میں معاہدے کی حیثیت ایک ہی ہے ان میں کسی طرح کاکوئی فرق نہیں ہے نہ کوئی فرق کرناچاہیے ۔دونوں’’ازدواج ‘‘ ہیں دونوں مخصوص الفاطCODE WORDSسے ’’ ازدواج ‘‘کی صورت حاصل کرتے ہیں اگرنکاح منقطع اجارہ وکرایہ کے ’’مخصوص صیغوں‘‘ سے پڑھاجائے توباطل ہے۔

۲۔انسان کااجارہ وکرایہ کب اورکس تاریخ سے کینسل ہواہے؟ درزی ،حجام ،ڈاکٹراورتمام ماہرین اورملازمین سرکار ۔وزیراعظم سے لے کرچپراسی تک تمام کاری گر،کارخانے کے سب کارکن کرائے کے انسان ہیں۔

جوعورت اپنے ارادہ واختیار سے کسی معین مردسے ’’عقدازدواج  موقت‘‘ کرتی ہے کرایہ کی آدم زاد نہیں بنتی۔ نہ اس نے انسانی حیثیت وشرافت کے خلاف کوئی قدم اٹھایا ہے ۔اگر آپ کوکرائے کی عورت دیکھنا اوراگرآپ عورت کوفروخت اورکنیزی کی جائزہ لینا چاہیے تویورپ اورامریکہ چلے جائیں۔ وہاں ایک مرتبہ فلم کمپنیوں کودیکھ لیں توآپ معلوم کو ہوگا کرائے کی عورت کیاہوتی ہے؟ کمپنیاں عورت کی ایک ایک جسمانی حرکت ،اس کی نسوانی ساخت ،نسوانی عادتیں ،اس کے جنسی آرٹ کس کس طرح بیچے جاتے ہیں سینمااورتھیڑکے جوٹکٹ آپ خریدتے ہیں دراصل وہ عورتوں کے اجارے اورکرائے کے پیسے ہیں۔غورتوکیجئے ،بدنصیب عورت صرف دولت کیلئے اپناجسم کیونکر پیش کرتی ہے ؟ تجربہ کارشرفاًسے ZASTحصول لذت کی تڑپ ،جنسی مٹک تھڑک سیکھتی ہے ،اپناجسم روح اورشخصیت ایک سرمایہ وارکمپنی کے حوالے کرتی ہے ،مقصد ہے اس کمپنی کے خریدار زیادہ بنائے اوراس کیلئے پیسے زیادہ فراہم کرائے۔

کیبرے اورہوٹل بھی دیکھیے عورت نے کیاشرافت وعزت حاصل کی ہے ۔تھوڑی سی مزدوری ،تھوڑاسامعاوضہ اوروہ بھی (مالک) سرمایہ دارکی جیب میں مزید سرمایہ انڈیلنے کیلئے اپنی شخصیت وشرافت کامہمانوں سے سوادکرتی ہے۔

کرائے کی عورتیں وہ مالکن ۔تنخواہ دار دیکھیے جو’’شاپنگ سنٹروں ‘‘ ۔اقتصادی کمپنیوں میں خریداروں کادل موہنے اورگاہکوں کوبھیڑجمع کرنے کیلئے ،ٹیلویژن پررنگا رنگ چہرے بناتی ہیں۔ ان کاکام کسی تجارتی سامان (مصنوعات) کی شہرت کاباعث بن کر سرمایہ دارکی جیب بھریں۔

کون نہیں جانتا،آج امریکہ اوریورپ میں عورت کاحسن عورت کی دل کش ،عورت کی جنسی کشش ،عورت کی آواز امریکہ اوریورپ کے سرمایہ داروں کی خدمت گزاری کاعام اورحقیر وسیلہ ہے؟ افسوس ہے کہ آپ دانستہ یانادانستہ طورپرایران کی شریف ومعززخواتین کومذکورہ بندھوں میں جکڑناچاہتے ہیں ۔میری سمجھ میں نہیں آتاکہ ایک عورت آزادانہ وشریفانہ شرائط کے ساتھ ’’ازدواج  موقت‘‘ کرنے کے بعد اسے کرائے کی عورت کہاجائے اورایک گلوکار کسی کی شادی یامحفل شب میں ہزاروں لالچی مردوزن کی آنکھوں کے سامنے فقط ان کی جنسی حس کوآسودہ کرنے کیلئے اپنا گلاپھارتی اورایک ہزار ایک نغمے الاپنی اورطے شدہ مزدوری لیتی ۔ کرائے کی عورت شمارنہیں ہوتی۔

وہ اسلام جوعورت سے مردکواس قسم کے فوائد حاصل کرنے کی اجازت نہیںدیتاجوعورت کواس جال میں پھنسنے سے روکتااور اس اسیری اوراس روزی سے روکتاہے کیاوہ اسلام عورت کامقام گراتاہے یابیسویں صدی کانصف دوم کویورپ؟

جس دن عورتوں کویہ حقیقت معلوم ہوئی اوروہ خواب غفلت سے بیدارہوئیں اورانہیں یہ نظرآتاکہ بیسویں صدی کے مردوں نے ان کے راستے میں کیسے کیسے جال بچھائے ہیں اسی دن وہ انقلاب  کانعرہ بلندکریں گی اوریہ بھی مانیں گی کہ فقط قرآن کی پناہ گاہ ان کی واقعی حامی اوران کے معاون سامنے میں حق گوہے ۔یقیناً وہ دن دورنہیں (انقلاب اسلامی آیاوروہ دن لایاخواتین نے آقائے مطہرکی پیش گوئی سچ کردکھائی)

رسالہ زن روز شمارہ ۷۸صفحہ۸میں ایک روپوتاژچھپی ہے عنوان ہے زن کرایہ ای مرضیہ ورضانامی دوکردار ہیں ۔مرضیہ نے عورتوں میں محرومیوں کاتذکرہ کیاہے۔

رضاکابیان ایک لڑکی سے منگنی پرشروع ہوتاہے فارمولانمبر ۴۰کے مطابق پہلااقدام ہوا۔اورلڑکی ،لڑکے سے شادی کی خواہش ظاہر کرے گی۔ واضح ہے جب خواستگاری لڑکی سےشروع ہوگی توانجام داستان اس سے بہتر کیاہوسکتاتھا۔

مرضیہ کے اظہار کے مطابق ایک ہوس ران ،سنگ دل مردنے نکاح دائمی کے نام لے کربات کی اس کے بچوں کی نگہداشت اورسرپرستی کاوعدہ کیا۔پھران باتوں کے برخلاف بدنصیب عورت کی اطلاع میں لائے بغیر اس سے متعہ کیااوراپنامطلب نکالنے کے بعداس سے لاپروائی شروع کردی۔

اگراس عورت کااظہاردعویٰ صحیح ہے تونکاح باطل تھاجس سنگ دل مردنے ایک عورت کوشرع وعرفی قانون سے بے خبری کی بناپر دست درازی کانشانہ بنایالہٰذااس کو سزاملناچاہیے۔

’’رضا‘‘ جیسوں کوسزاملنے سے پہلے، تربیت ملناچاہیے اوررضاجیسوں کو سزاتربیت سے پہلے ’’مرضیہ‘‘ جیسی خواتین کوباخبر بناناچاہیے۔

مرد کی سنگ دلی اورعورت کی بے خبری وغفلت کے ہاتھوں رونماہونے والا جرم قانون سے کیاتعلق رکھتاہے ؟ جورسالہ’’زن روز‘‘ میں رضاکوحق پربتایااوراپنی تلوارقانون پرسیدھی کرتاہے،کیااگر’’قانون ازدواج موقت‘‘نہ ہوتاتوسنگ دل رضا، بے خبروغافل مرضیہ کوخاموش چھوڑدیتا؟

عورتوں کی تربیت اوران کی باخبربنانے کی ذمہ داری سے بچنے کی کوشش کیوں ہے مردوزن کے حقوق وفرائض شرعی کوچھپاتے ہیں ۔عورتوں کوغافل بناکراس قانون کوبطوردشمن تعارف کراتے ہیں جوتن تنہا،عورت کے بارےمیں حق گواوران کاحامی ہے ۔کیوں اس قانون کوخواتین کے ہاتھ کچلواناچاہتے ہیں جوان کی پناہ گاہ ہے ؟

۴۔نکاح منقطع چوںکہ تعددزوجات کی قسم ہے اورتعددوزوجات غلط ہے لہٰذا نکاح منقطع غلط چیز ہے۔

نکاح منقطع کس قسم کے افرادکیلئے ہے؟ ہم اسی موقع پراورتعددازدواج بات ۔بہ امدادخدا۔الگ اوربہ تفصیل لکھیں گے۔

۵۔نکاح منقطع چونکہ ناپائیدار ہے لہٰذاان بچوں کیلئے ناموزوں آشیانہ ہے جو اس نکاح کے نتیجے میں پیداہوتےہیں ۔یہ بچے حمایت پدر اورسرپرست سے محروم اور مادر سرگرمیوں سے بے نصیب رہتے ہیں۔

یہ اعتراض ،رسالہ ’’زن روز‘‘ کاوہ نکتہ ہے جس پرپورازور صرف کیاگیاہے ۔ہم نے جوتوضیحات پیش کیے ہیں ان کے بعد کسی اعتراض کی گنجائش نہیں ہوگی ۔ ہم گزشتہ مقالے میں ازدواج دائم وازدواج موقت کے فرق بتا چکے ہیں اورکہاہے کہ ایک فرق تولید نسل سے متعلق ہے ۔

ازدواج دائمی میں زن وشوہر باہمی رضامندی کے بغیر ضبط تولید نہیں کرسکتے۔ ازدواج موقت اس کے برخلاف ہے یہاں میاں بیوی دونوں اس معاملے میں آزاد ہیں ۔متعہ میں عورت ،مردکواستمتاع سے تونہیں روک سکتی مگرمرد کے اس حق کو رکاوٹ ڈالے بغیر مائع حمل عمل ضروربجالاسکتی ہے۔اس دور کے مانع حمل وضبط تولید کے منصوبوں سے نکاح منقطع ہم آہنگ ہے۔

اس بناپر متعہ میں میاں بیوی دونوں چاہیں توبچہ پیداکریں اورہونے والے بچے کے نگہداشت وتربیت کی ذمہ دری اٹھائیں توبچہ پیداکریں ۔ظاہرہے جذباتی وفطری لحاظ سے نکاحی اورمتاعی اولاد میں کوئی فرق نہیں ۔بالفرض اگرایساعمل کیاجائے توقانون پابندو مجبورکرے گااورحقوق اولادتلف کرنے سے روکے گا۔ ہاں اگرتولید فرزند نہ چاہیں اور ان کامقصدنکاح منقطع جنسی تسکین حاصل کرناہوتو ضبط تولید کریں۔

ہمیں معلوم ہے ،کلیسا،مانع حمل عمل کوناجائز قراردیتا ہے لیکن اسلام کی نظرمیں اگرزن وشوہر پہلے سے ضبط تولید کی بات کرلیں توکوئی حرج نہیں ہے۔ لیکن اگرنطفہ قائم ہوجائے اوربچہ کی پہلی تخلیقی منزل شروع ہوجائے تواسلام اسے ضائع ہونے کی بالکل اجازت نہیں دیتا۔

شیعہ فقہاجوکہتے ہیں کہ ازدواج دائم کامقصدتولیدنسل اورازدواج موقت کامقصداستمتاع اورجنسی تسکین کا حصول ہے اس سے اسی قانونی نکتے کی تشریح ہوتی ہے۔

انتقاد۔چالیس نکات پر

چالیس نکاتی منشور(تجاویز) کے منصف نے ’’زن روز‘‘ کے شمارہ۸۷میں نکاح منقطع کونشان نقدونظرقراردیاہے:

پہلے فرماتے ہیں ’’موضوع قانون نکاح یاازدواج منقطع اس قدرتکلیف دہ ہے کہ خود قانون کے واضعین بھی اس کی شرح تفصیل نہ لکھ سکے ۔جیسے وہ اپنے کام سے خوش نہیں تھے جوکچھ کیاظاہرداری کیلئے تھا۔ دفعات ۱۰۷۵و۱۰۷۶۔۱۰۷۷کی لفظیں لکھ کرفقرے جوڑکرچھوڑدیے۔

قانونی دفعات مرتب کرنے والے ’’نکاح منقطع (متعہ)‘‘سےمتعلق کام سے خوش نہ تھے ،نتیجہ یہ کہ انہوں نے بنیادی بات ۔مذکورہ عقدکی تعریف کی تعریف ہی نہیں کی ۔نہ ان کے لوازم وشرائط کی توضیح دی ……‘‘

محترم مقالہ نکاراس کے بعدقانون مدنی کے اس نقص کوخوددور فرماتے ہیں اورنکاح منقطع کی تعریف کرتے اورلکھتے ہیں’’نکاح مذکور کے معنی ہیں ۔بے شوہر عورت معین اجرت ومزدوری ۔معلوم معین اورمحدودوقت کے ساتھ ۔خواہ چند لمحوں یاگھنٹوں کیلئے ہو۔جنسی خواہش اورتمتع اورجنسی عمل کیلئےمردکے حوالے کردے۔

پھرفرماتے ہیںنکاح مذکورمیں ایجاب وقبول کے خاص عربی الفاظ ہیں۔ جوشیعہ کتب فقہ درج ہیں ۔قانون نے مدتوں سے ادھرتوجہ نہیں کی، جیسے قانون ساز کی نظرمیں جولفظ بھی مدعا،مذکور پردلالت کرے( یعنی مفہوم ومعنی) کرایہ ومزدوری کے معنی دے ) چاہے وہ عربی نہ بھی ہو۔ نکاح منقطع واقع ہوجاتاہے۔

مضمون نگار کی نظرمیں

الف: قانون مدنی نکاح منقطع کی تعریف نہیں کرتااورشرائط کی توضیح نہیں دیتا۔

ب: نکاح منقطع کی ماہیت یہ ہے کہ عورت اپنے تئیں معین مزدوری کیلئے مرد کوکرایے پردے۔

ج: قانون مدنی کی روشنی میں عورت کیلئے کرایے (اجارے ) کے معنی دینے والے الفاظ ،ایجاب وقبول نکاح منقطع کیلئے کافی ہیں۔

میں منصف کودوسری مرتبہ ’’قانون مدنی‘‘ پڑھنے کی دعوت دیتاہوں مگرذرا گہری نظرسے مطالعہ کریں ۔رسالہ ’’زن روز‘‘ کے متحرم مطالعہ کرنے والوں سے بھی درخواست ہے ذرازحمت کرکے ’’قانون مدنی‘‘ کی ایک کاپی حاصل کرکے مطلوبہ حصوں پرنظرڈالیں ۔

قانو ن مدنی ،چھٹی فصل کتاب نکاح، نکاح منقطع کے بارے میں مخصوص ہے اس میں صرف تین سادہ جملے ہیں۔پہلایہ ہے کہ نکاح وقتی منقطع ہے یہ معین مدت کیلئے واقع دوسرایہ ہے کہ نکاح منقطع کی مکمل طورپرمدت معین ہوناچاہیے۔

تیسراجملہ یہ ہے کہ مہرومیراث میں نکاحمنقطع کاوہی قانون ہے جومہرمیراث سے مربوط فصلوں میں بیان ہواہے۔

چالیس نکات کے محترم منصف کاخیال ہے کہ کتاب نکاح کی پانچ فصلوں میں جوکچھ لکھاگیاہے وہ نکاح دائم سے مربوط ہے اورفقط یہ تین دفعات نکاح منقطع کے بارے میں ہیں ۔اوریہ بھول گئے کہ پانچوں فصلوں کے تمام قانونی دفعات بجزتصریح شدہ مقامات کے جیسے دفعہ۱۰۶۹یاطلاق سے متعلق بات ۔نکاح دائم ونکاحمنقطع میں مشترک ہے مثلاًدفعہ ۱۰۶۲ہے:

’’نکاح واقع ہوتاہے ان الفاظ کے ذریعے ایجاب وقبول سے جوصاف صاف ارادہ ازدواج کے معنی بتائیں۔‘‘

یہ دفعہ نکاح دائم سے مختص نہیں ہے۔ دونوں نکاح اس کے ضمن میں ہیں ۔ عقدکرنے والے عقدیامیاں بیوی کے بارے میں جوشرئط مذکورہیں ان کاتعلق بھی دونوں نکاحوں سے ہے ۔اگرقانون مدنی میں نکاح موقت کی تعریف نہیں تواس کی وجہ تعریف کی ضرورت کانہ ہوناہے۔ نکاح دائم کی تعریف بھی اسی ناپر موجود نہیں ہے۔ اسے تعریف سے بے نیاز سمجھاگیاہے’’قانون مدنی‘‘ میں ہراس لفظ کوموثرماناگیاہے جونکاح دائمی اورنکاح منقطع کے معنی وضاحت سے اداکردے ۔لیکن اگرزوجیت کیلئے کسی لفظ کامفہوم زوجیت کے  علاوہ دوسرے معنی دے ،جیسے معاوضہ لین دین اجارہ اورکرایہ تووہ لفظ یاالفاظ ،نکاح دائم اورنکاح منقطع  دنوں کیلئے کافی نہیں۔

میں اس مضمون میں وعددکرتاہوں کہ اگر چندفاضل جج صاحبان اورواقعی تجربہ کارقانون دان حضرات ۔خوشی قسمتی سے ایسے حضرات عدالتوں میں کثرت سے ہیں۔یہ کہہ دیں کہ مذکورہ اعتراضات قانون مدنی پرواقعاً کیے جاسکتے ہیں ۔تومیں آپ ہی سے ’’زن روز‘‘میں اپنے تمام انتقادی مضامین روک لوں گا۔

نکاح موقت اورحرم سرا

مشرق کے خلاف ،مغرب کے پاس ایک شوشہ ہے جسے بار وہ دکھاتا،فلم بناتااورتھیڑکرتے ہیں وہ بات ہے حرم سرا۔افسوس ناک بات یہ ہے کہ مشرق کی سرزمین پرحرم سرائوں کے نمونے کچھ زیادہ ہی دکھائی دیتے ہیں۔

مشرقی خلفاوسلاطین میں کچھ لوگوں کی زندگی ان داستانوں کابھرپورنمونہ تھی ۔ان کی حرم سراسازی ان کی ہوس رانی وہوس پرستی کی تصویر تیارکرتی ہے۔

کہتے ہیں۔ متعہ کوجائز سمجھا، حرم سرابنانے کی اجازت ہے۔ یورپ کے مقابلے میں ایشیاکاکمزور پوائنٹ ہے ۔متعہ کاجواز ہوس رانی کاجواز ،ہوس رانی کاجواز ،اورشہوت پرستی وہوس رانی جس شکل وصورت میں ،خلاف اخلاق وترقی ہے۔ ذلت وتباہی کاباعث ہے ۔

تعددازدواج کے بارے میں بھی یہی بات دہرائی جاتی ہے۔ یہ توایوان عشرت و حرم سرابنانے کاجواز ہے۔

تعددازدواج کی بحث ہم آگے کریں گے سردست توازدواج موقت ہی سے بحث کرناہے ۔

اس موضوع کادوطرح سے جائزہ لینا چاہیے ،ایک اس زاویے سے حرم سراکی تشکیل کاعامل معاشرتی لحاظ سے کیاتھا؟ کیاقانون ازدواج موقت تشکیل حرم سراء مشرق میں کوئی موثر ہے یانہیں؟

دوسری بات یہ ہے کہ ’’قانون ازدواج موقت‘‘ کے بنانے کامقصد ضمنی طورپرہوس رانی اورچندافرادکے لئے حرم سرابنانے کاجواز مہیاکرناتھا،یانہیں؟

حرم سراسازی کے معاشرتی اسباب

پہلاحصہ ۔ حرم سراکی ایجادوعوامل کانتیجہ ہے:

۱۔ حرم سراسازی کا پہلاعامل ،خواتین کی پاکدامنی وتقویٰ ہے ۔یعنی ماحول کے اخلاقی ضابطے اورمعاشرتی اصول ایسے ہوں جہاں عورت کواجازت نہ دی جائے کہ جب کسی مرد سے جنسی رابطہ پیداکرلے تووہ دوسرے مردوں سے تعلقات قائم کریں ۔معاشرے کے اس دبائو کی بناپر عیاش آدمی کیلئے اس کے سواکوئی چارہ نہ تھاکہ وہ عورتوں کاایک ٹولہ جمع کرے اورحرم سراتعمیر کرے۔

سادہ سی بات ہے ۔اگر اخلاقی ومعاشرتی نقطہ ٔ نظر  سے عورتوں پرپاک دامنی وتقوی ٰکی پابندی نہ ہوتی اورعورت مفت یابلازحمت اپنے تئیں مردکے سپرد کرسکتی اورمردبھی ہروقت ہرعورت سے ہوس رانی کرسکتے تومردوں کی مذکورہ صنف لمبی چوڑی حرم سرائیں نہ بناتے اوران کے بھاری اخراجات اورانتظامات نہ کرتے۔

دوسراعاملـ: اجتماعی عدالت کافقدان ۔جب اجتماعی عدالت معدوم ہو۔ ایک سمندرمیں ڈوب رہاہو۔ نعمت ددولت کے سمندرمیں ۔دوسراکشتی میں پھنساہو۔ فقروافلاس ،معذوری وبے چارگی کی کشتی ۔مردوں کی وافرتعدادخاندان سازی وشادی سے محروم رہتے ہیں اس سے غیر شادی عورتوں کوتعدادمیں اضافہ ہوتاہے ۔اس پس منظرمیں حرم سراکی تعمیر کیلئے زمین ہموار ہوجاتی ہے۔

اگراجتماعی عدالت ہو خاندان کی تشکیل ممکن ہووسائل موجودہوں اورہرشخص شادی کرسکتاہوتولازمی طورپرہرعورت کیلئے ایک مرد ہوتااورعیاشی ہوس رانی وحرم سراکی تعمیرکاماحول نہ بننے پاتا۔

عورتوں کی تعداد مردوں سے کتنی زیادہ ہوگی ،یعنی اگرتمام بالغ مردشادی کرلیںتواس کاامکان کہاں رہتاہے کہ ہرآدمی حرم سرابنواسکے یاہردولت مندآدمی ایک حرم سراکامالک ہو؟

تاریخ اپنی عادت کے مطابق درباروں اورخلفاء وسلاطین کی حرم سرائوںکاتذکرہ کرتی ہے ان کی کامرانیوں عیش وعشرت کی تفصیل لکھتی ہے۔ اورمحلوں کی دیوارتلے ناکامیوںمحرومیوں ،مردہ حسرتوں اورآرزوں کے ساتھ مرنے والوں  کاذکر نہیں کرتی ۔ان کے بارے میں چپ رہتی ہے جن کومعاشرے کے تقاضوں نے رفیق حیات ڈھونڈنے کی مہلت نہیں دی۔ بیسیوں اورسینکڑوں عورتوں حرم سرامیں زندگی بسرکرچکی ہیں مگرایسی عورتوں کی تعداد بھی کم نہیں جن کوفطرت حق سے محروم رکھاگیااورانہیں ایک شوہربھی نصیب نہ ہواوہ بیچاریاںتنہازندگی کے دن کاٹ کرگزرگئیں۔

طے شدہ بات ہے اگرمعاشرے پرپاک دامنی کاراج ہو۔ عورت کیلئے تقوی کی پابندی لگ جائے ،جنسی کامیابی کاکیڈرنکاح بنادیاجائے (دائم ہویامنقطع ) اورکوئی صورت ممکن نہ رکھی جائے ۔اقتصادی عدم توازن اورمعاشرتی ناہمواری ختم کردی جائے ہربالغ شخص انسانی طبیعی حق یعنی رفیق حیات حاصل کرنے کااہتمام ہوتوحرم سراکی تشکیل محال وناممکن بن جائے ۔

تاریخ  پرسرسری نگاہ ڈالیے تومعلوم ہوگاکہ قانو ن ازدواج موقت کاذر ہ برابربھی دخل حرم سراکی تعمیر وتشکیل میں نہیں تھا عباس خلقایاعثمانی سلاطین جواس ضمن میں سب سے زیادہ بدنام ہیں ۔کبھی شیعہ مذہب سے وابستہ نہ تھے کہ قانون ازدواج منقطع  سے استفادہ کرتے۔

شیعہ وسلاطین باوجودیکہ اس قانون سے فائدہ اٹھاسکے اورنکاح موقت کرسکتے تھےمگروہ اسمیں عباس خلفاء اورعثمانی سلاطین کی تعدادوحالات کے برابر نہیں پہنچ سکے ۔یہ قصہ بھی خاص حالات اورخاص معاشرتی رحجان کی بناپر ہے صاحبان دانش اس کی حقیقت سمجھ سکتے ہیں۔

کیاازدواج موقت ہوس رانی کیلئے جواز مہیاکرتاہے؟

بحث کادوسرا حصہ۔ آدمی ہرچیز میں شک کرسکتا ہے مگراس بات میں کوئی شک وتردیدنہیں کہ آسمانی مذاہب  ہوس رانی کے خلاف ہیں ،مذاہب نے خواہش پرستی کے خلاف محاذ لگایاہے ۔اکثرادیان ومذاہب کے لوگ ترک ہوس وترک خواہش کیلئے بڑی بڑی ریاضتیں جھیلتے ہیں۔

اسلام کے واضح اورمسلم اصول میں ایک بنیاد خواہشات کی پرستش سے مقابلہ ہے قرآن مجید نے خواہش پرستی کو بت پرستی کے ہم پلہ قراردیاہے۔اسلام میں وہ شخص ملعون اورخداکاقابل نفرت انسان سمجھاگیا ہے جس کامقصدہی رنگارنگ عورتوں سے لذت حاصل کرناہو ۔’’ذواق‘‘ طلاق پربحث کے ضمن میں اس موضوع پرکچھ اسلامی مصادرومدارک نقل کریں گے۔

متعددشریعتوں کے مقابلے میں اسلام کاامتیازیہ ہے کہ اسلام ،ریاضت ورہبانیت کامسترد کرتاہے ،ہوس رانی کوجائز قراردینے کیلئے نہیں ۔بلکہ اسلام کی نظرمیں تمام انسانی جبلیں ،طبیعی تقاضے جنسی ہوں یاغیرجنسی ۔تقاضے کی حدمیں رہیں اورطبیعت کی ضرورت بڑی حدتک پوری ہوجائے ،ہاں اسلام اس کی اجازت نہیں دیتا کہ غرائز (جبلتوں)کوہوادے اورانہیں نہ بجھنے والی روحانی پیاس بنالے ۔لہٰذاجوچیز بھی عیاشی حرم سرا سازی اورہوس راں افرادکی ہوس پرستی کاوسیلہ ہوجس سے ایک عورت درباراوربچے لاوارث بنیں وہ غیراسلامی ہے۔

آئمہ ؊ کی طرف سے ازدواج موقت کی تشویق وترغیب پراحادیث کی روایت کاایک فلسفہ ہے جس پرعن قریب گفتگوہوگی۔

آج کی دنیاحرم سرا!

یہ بھی دیکھے کہ آج دنیا میں حرم سراکیلئے کیاہواہے ؟ آج کی دنیاحرم سراکومنسوخ کرچکی ہے ۔آج کل حرم سراکو منسوخ کیاجاچکاہے ۔ان دنوں حرم سراکو ناپسندیدہ کام جانتے ہیں ۔اس کے سبب(عامل)وجود کوختم کردیاگیا ہےمگرکون ساعامل وسبب؟ کیامعاشرتی نا ہمواریوں کواٹھادیاہے اوراب تمام نوجوان شادیاں کرنے لگے اس طریقے سے حرم سرابنانے کاعمل ختم ہوگیا؟

نہیں،ایک اورکام ہواہے ۔پہلاعامل وسبب یعنی عورت کوپاک دامنی وتقویٰ نے مقابلہ کیااورمردکیلئے ببہت بڑی خدمت انجام دی ۔تقویٰ اورپاک دامنی جس قدرعورت کوقدر وقیمت بخشتی ہے اس قدرمردکیلئے رکاوٹ پیداکرتی ہے۔

آج کی دنیانے ایک کام کیاہے اس صدی کاعیاش مرد بڑے بڑے اخراجات برداشت کرکےحرم سرابنانے کامحتاج نہیں ہے۔اس صدی کے مردمغربی تمدن کی برکت سے ہرجگہ حرم سرا میسر ہے۔ اس صدی کامرد ضروری نہیں سمجھتا کہ ہارون رشیدویحییٰ برمکی جسی دولت کامالک ہوپھروہ اس تعدادمیں رنگارنگ عورتوں سے لذت اٹھائے۔

ا س صدی کے مردکو ایک موٹر کاراورماہانہ دوتین ہزارروپے (نہ سہی دس بیس ہزارروپے) درکار ہیں۔وہ جنس خواتین سے ایسی عیاشی اورلطف انداوزی کرسکتاہے جوہارون رشیدنے خواب میں بھی نہ د یکھی ہوگی ۔ہوٹل رسٹورنٹ اورکافے ،حرم سرا کےعوض اپنے ہاں مردوں کوبلارہے ہیں۔

’’عادل کوتوالی‘‘ جیسے بہت سے مرداس صدی میں سینہ تان کرکہتاہے ۔ وہ بیک وقت بائیس حسینا ئیں ،مختلف شکل وصورت کی عورتیں، میرے پا س ہیں۔ اس صدی کے مردکواس سے زیادہ اورکیاچاہیے ۔اس قرن کامردمغربی تمدن کی برکت سے اگرکچھ کھوسکاہے تووہ وسیع اخراجات اورزحمت ودردسرکے ساتھ حرم سراہے۔

اگر’’الف لیلہ‘‘ کاہیروقبرسے نکل آئے اورعیش وعشرت کے وسیع امکانات اورسستی یابلاقیمت ملنے والی ماڈرن عورت کودیکھ لئے ،توکسی صورت میں اتنے زیادہ اخراجات اورمصیبتوں کے ساتھ حرم سرابنانے کی جرات نہ کرے۔ یورپ والوں نے حرم سرا کے انتظامات اورزحمتوں سے اسے معاف کررکھاہے۔ وہ اس بات پران کاشکرگزارہوتا۔ تعددازدواج اورنکاح موقت ختم ہے کیونکہ یہ سب عورتوں کوذمہ داری اورجواب دہی کابوجھ ڈالنے والے کام ہیں۔

اگرآپ پوچھیں کہ آج اورکل اس کھیل میں بازی جیتنے اورکھیل ہارنے والاکوں ہے؟ افسوس کے ساتھ اس کاجواب یہ ہے کہ آج اورگزشتہ زمانے میں بھی جوبازی ہاری ہے وہ خوش فہم اورسادہ دل ۔جنس خاتون ۔ ہے۔

ازدواج موقت سے خلیفہ کی ممانعت

ازدواج موقت ،فقہ جعفری کے خصوصیات میں ہے دوسرے فقہی سلسلے اسے جائز نہیں جانتے ہیں کسی انداز سے بھی شیعہ سنی بحث (جس نے اسلام کوکمزور کیاہے)میں حصہ لینے کوتیارنہیں ہوں صرف مسئلہ کی مختصر تاریخ کی طرف اشارہ کرناضروری جانتاہوں۔

مسلمانوں کااتفاق اجماع ہےکہ صدراسلام میں متعہ جائز تھا۔ رسول اللہ ﷺ نےسفرمیں ان مسلمانوں کومتعہ کی اجازت دی تھی جن کی بیویاں دورتھیں اس پربھی اتفاق  ہے کہ دوسرے خلیفہ نے اپنی خلافت میں متعہ کوحرام کردیاتھا۔ انہوںنے ایک مشہورجملہ فرمایا:’’دوچیزیں زمانہ پیغمبرؐ میں جائزتھیں میں ان دونوں کوحرام قرار دیتاہوں جوبھی وہ دونوں کام کرے گامیں سزادوں گا۔متعہ زن۔ اورمتعہ حج۔

اہل سنت کے ایک گروہ کے خیال میں ،رسول اکرمؐ نے آخر عمر میں خود متعہ کوممنوع کردیاتھااوردوسرے خلیفہ کی ممانعت آنحضرت ﷺ کی طرف سے تھی لیکن جوعبارت جناب خلیفہ کی طرف سے نقل ہے وہ اس مدعاکے خلاف ہے۔

اس مفہوم کی صحیح تعبیروہی ہے جسے علامہ کاشف الغطانے پیش کیاہے ۔خلیفہ نجیال خودیہ حق رکھتے تھے ۔ کہ وہ اس بارے میں پابندی لگاسکیں ۔ان کے نزدیک مسلمانوں کے ولی امرکے دائرہ اختیار میں تھا اورجوحاکم وولی چاہے وہ تقاضا ئے وقت کے مطابق اس قسم کے اختیارات سے فائداٹھائے۔

دوسری لفظوں میں خلیفہ دوم کی ممانعت سیاسی تھی شرعی وقانونی نہیں تھی تاریخ سے معلوم ہوتاہے کہ خلیفہ اپنی قیادت کے زمانے میں صحابہ کے دوردرازعلاقوں میں منتشرہونے کوپسندنہ کرتے تھے ،وہ تازہ مفتوحہ علاقوں میں پھیلنے اورنومسلم قوموں سے میل ملاپ کے بارے میں اپنی پریشانی نہ چھپاتے تھے۔ وہ جب تک زندہ رہے انہیں مدینے سے باہر پھیلنے سےروکتے رہے۔لہٰذاوہ اس بات کوبہت براجانتے تھے کہ نومسلم جوابھی اسلامی تعلیمات کی گہری تربیت سے آراستہ نہیں ان کے خون سے ان مسلمانوں کے خون کی آمیزش ہو۔ وہ آئندہ نسل کیلئے اسے خطرہ سمجھتے تھے ۔کھلی سی بات ہے کہ یہ مصلحت وقتی تھی ۔چنانچہ اس زمانے کے مسلمان ان کی ممانعت کوایک سیاسی مصلحت اور وقتی ضرورت سمجھ کرحکم مان گئے ،نہ کہ دائمی قانونی ۔ورنہ ممکن نہ تھا کہ خلیفہ وقت یہ کہے کہ پیغمبرنے یوں حکم دیاہے اورمیں یہ فرمان جاری کرتاہوں ،پھرمسلمان بھی اسے مان لیتے ۔

لیکن بعد میں خصوصی واقعات کی وجہ سے ’’سیرت خلفاء ماسبق‘‘ خصوصاً پہلے دوخلیفہ۔ یہ اصول بن گیااورتعصب اس درجہ پرپہنچ گیا کہ اس نے قانون کی شکل حاصل کرلی۔ اس صورت حال میں خودہمارے سنی بھائیوں پرجواعتراض ہے وہ خودجناب خلیفہ سے زیادہ ہے خلیفہ نے بطورسیاسی اوروقتی ضرورت کے --جیسے ہماری صدی میں سرکار میرزائے شیرازی نے تمباکو نوشی حرام کی تھی--نکاح منقطع کو حرام کیادوسروں کویہ حق نہ تھاکہ اسے دوامی قانون بنالیتے۔

ظاہرہے کہ علامہ کاشف الغطا( شیخ محمد حسین کی نظر میں یہ بحث نہیں ہے کہ خلیفہ کایہ دخل اصلاً صحیح تھا یانہیں؟ یہ بھی زیرنظرنہیں کہ آیامسئلہ متعہ ان مسائل میں ہے بھی جن پر خواہ تھوڑی ہی دیرکے لئے کیوں نہ ہو، مسلمانوں کاشرعی ولی قدغن لگاسکتاہے یانہیں ؟زاویہ نظر صرف یہ ہے کہ شروع میں جوبات ہوئی ہے اس کاعنوان یہ تھااوریہی  سبب ہے کہ مسلمانوں نے اس کی مخالفت نہیں کی۔

خلیفہ کی شخصیت اوراثرعوام کاان کی سیرت ورویہ کواپناناحکمرانی کے معاملے میں ان کے طوروطریقوں کااندازسبب تھاکہ یہ قانون بھول کی نذرہوگیااوریہ دستورجونکاح دائمی کی تکمیل کاذریعہ تھا۔ہمیشہ کیلئے متروک ہوگیانتیجہ میں متعدد مشکلات پیداہوئے۔

ائمہ معصومین ؑ کودین مبین اسلام کامحافظ سمجھاجھاتاہے اسی بناپران حضرات نے اسلام کے اس دستورکوفراموشی اورگم نامی سے بچانے کیلئے بڑھ چڑھ کر تشویق کی ۔امام جعفرصادق؈ نے فرمایا: ایک بات جسے بیان کرنے میں کبھی تقیہ نہ کروں گا وہ مسئلہ متعہ ہے۔

اسی نکتے پر’’تشریع متعہ‘‘ کی مصلحت وحکومت ثانوی حکومت اولی سے مل جاتی ہے اوروہ ہے ’’متروک شدہ دستور‘‘ کااحیا۔ میرے نقطہ نظرسے جہاں جہاں ائمہ اطہارؑ نے شادی شدہ مردوں کومتعہ سے منع کیاہے وہاں ’’قانون کی حکمت اولیہ‘‘ کوملحوظ رکھاگیاہے مطلب یہ تھا کہ قانون متعہ ان لوگوں کیلئے وضع نہیںکیاگیا جن کوضرورت نہیں ہے ۔امام موسیٰ کاظم ؈ نے علی بن یقطین سے فرمایا: تمہیں متعہ کرنے کی ضرورت کیاہے خدانے تمہیں بے نیاز کیاہے۔‘‘

دوسرے شخص سے فرمایا:’’متعہ اس کیلئے ہے جسے اللہ نے بیوی کے ہوتے ہوئے اس سے بے نیاز کیاہوجس کی بیوی ہو وہ صرف اس صورت میں متعہ کرسکتا ہے جب اپنی بیوی پردسترس نہ رکھتاہو۔‘‘

جہاں عمومی طورپر ترغیب تشویق کی بات ہے وہاں اس قانون کی دوسری جہت سامنے رکھی گئی ہے یعنی ’’متروک دستورکی بحالی‘‘ ورنہ فقط ضرورت مندافراد کوترغیب وتشویق سے مقصدکا حصول کافی نہ تھا۔

شیعہ روایت سے یہ مطلب بخوبی واضح ہے۔

بہرحال یہ طے ہے کہ قانون ساز کے پیش نظر اورائمہ طاہرین ؑ کے سامنے ترغیب وتشویق کامدعاجانورصفت انسانوں کیلئے ہوس رانی وحرم سرا سازی کابہانہ مہیاکرنانہ تھا یہ بھی نہیں کہ چندناواقف حال خواتین اوربے سرپرست بچوں کوجبرومشکلات میں مبتلا کیاجائے ۔

حضرت علی علیہ السلام کی ایک حدیث

زن روز، شمار ۸۷میں جناب مہدوی لکھتے ہیں ابوزہرہ کی ’’کتاب الاحوال الشخصیہ‘‘ میں امیرالمومنین ؑ سے منقول ہے:

لااعلم الحدًا تمتع وھومحصن الارجمتہ بالحجارۃ

جناب مہدوی نے اس کاترجمہ یوں کیاہے:

’’جب بھی مجھے معلوم ہواکہ نااہل آدمی نے متعہ کیا ہے میں اس پر’’زنا محصن‘‘ کی حد سنگساری کی سزاجاری کروں گا۔‘‘

پہلی بات ۔ اگریہ طے کرلیاجائے کہ حضرت علی ؑ کی حدیث کے سامنے ہمیں سرتسلیم خم کرناہی چاہیے توحضرت کی اتنی حدیثیں جوشیعہ وغیرشیعہ کتابوں میں درجہ ہیں اورمتعہ کی تائیدوتاکید کرتی ہیں انہیں کیوں چھوڑاجائے اورایک ایسی روایت جس کے راوی علماء اہل سنت کے ایک عالم ہیں ۔قبول کرلیاجائے پھراس کی بھی سندمعلوم نہیں۔

امیرالمومنین ؈ کے قیمتی ارشادات میں سے ایک یہ ہے :

’’اگرعمرآگے نہ بڑھتے اورمتعہ کوحرام نہ کرتے توبدنصیب افراد کے سواکوئی زنا نہ کرتا۔‘‘

یعنی اگرمتعہ حرام نہ کیاجاتاتوغریزہ کے جبرسے متاثر ہوکرکوئی شخص زناپرآمادہ نہ ہوتا یہ کام وہی لوگ کرتے ہیں جوقانون شکنی کوترجیح دینے کے عادی ہیں ۔

دوسری بات --مذکورہ بلاعبارت کے معنی ہیں:

’’جب بھی مجھے معلوم ہواکہ نااہل آدمی نے متعہ کیاہے اسے سنگسارکروں گا۔‘‘

مجھے نہیں معلوم جناب مہدوی نے ’’محصن‘‘کے معنی ’’نااہل‘‘ کہاں سے لکھ دیے جبکہ اس کے معنی ’’وہ شخص جس کی بیوی ہو‘‘

بنابریں روایت کامطلب ہے کہ جن کی شادی ہوچکی ،بیوی موجودہے انہیں متعہ کرنے کاحق نہیں ۔اگرمقصدیہ ہوتاکہ متعہ کرنے کاحق کسی کونہیں ہے و’’وھومحصن‘‘ کی قید بے معنی ٹھہری گی۔ خیر۔ اگراس روایت کی کوئی بنیاد ہے تواس سے تائید ہوتی ہے اس نظریے کی جوکہتے ہیں:

قانون متعہ ان لوگوں کیلئے وضع ہواہے جوعورت کے محتاج ہے مجرد ہیں یاان کی بیویوں ان کے پاس نہیں ہے۔

یعنی یہ روایت ’’متعہ‘‘ کے جواز کی دلیل ہے نہ کہ حرمت متعہ کی۔

تیسراحصہ

عورت اورمعاشرتی آزادی

پیداہونے سے پہلے شوہر۔

لڑکیوں کاتبادلہ

حضرت علی ؑ کی خواستگاری کے جواب میں آنحضرت ؐ کاجواب میں فاطمہؑ کے سامنے بات رکھوں گا۔

خواتین کااسلامی انقلاب -سفید-تھا۔

اسلا م کے نزدیک باپ مختار مطلق نہیں ہے ………

مردبندہ خواہشات عورت اسیر محبت

اسلام نے عورت کوبے اختیارنہیں کیا۔اس کو مردوں کی شکار دوستی سے بچایاہے۔

بیٹی پر باپ ولایت ۔ایک بحث۔

خلاصہ از مؤلفؒ

سرنوشت کے انتخاب میں آزادی

پریشاں وہراساں لڑکی رسول اکرم ؐ کے حضورمیں پہنچی:

یارسول اللہ !اس بات کے ہاتھوں………

……آخرتمہارے باپ نے کیاکیاہے تجھ سے؟

ایک بھتیجے سے میرے مشورہ کے بغیر میری شاد ی کردی۔

اب تووہ کرچکا،تم چپ ہوجائو مخالفت نہ کرو۔ تائید کردواورچچازادکی بیوی بن کررہو۔

یارسول اللہ ؐ !چچازادسے مجھے محبت نہیں ایسے شخص کی بیوی کیسے بنوں جس سے محبت نہیں کرتی ؟

اگراس سے محبت نہیں ،کوئی بات نہیں تمہیں اختیار ہے جائو جس سے تمہیں محبت ہے اسے اپناشوہر چن لو!

اتفاقاً میں اس کوبہت چاہتی ہوں اس کے سواکسی سے محبت نہیں کرتی۔ اس کے سواکسی کی بیوی نہیں بن سکتی ہے۔ بات تواتنی ہے کہ میرے والدنے مجھ سے رائے کیوں نہ لی ۔میں جان کرحاضرہوئی ہوں کہ آپ سے سوال جواب کروں اوریہ جملہ سن لوں خواتین جہاں کو بتادوں کہ باپ بطور خودحتمی فیصلہ نہیں کرسکتے کہ اپنی بیٹیاںجس کوان کا دل چاہے اس کے حوالے کردیں۔

شہید ثانی نے ’’مسالک‘‘ اورشیخ حسن نے ’’جواہر الکلام ‘‘ میں اوردوسرے فقہانے اہل سنتکی یہ روایت نقل کی ہے جالیت عرب میں غیرعربوں کی طرح باپ اپنی بیٹیوں ،اپنی بہنوں کبھی تواپنی ماں کے بارے میں اپناحق یہی سمجھتے تھے کہ جس سے چاہیں بیاہ دیں۔اورخواتین بے اختیار تھیں۔ وہ اپنی پسنداوراپنے اختیارسےشوہر کاانتخاب نہیں کرسکتی تھیں۔ یہ اختیاران کے خیال میں باپ کوپھربھائی اوران دونوں کی غیرموجودگی میں چچاکوحاصل تھا۔

اختیار کے استعمال کی حدیہاں تک پہنچی کہ لڑکیاں پیداہونے سے پہلے مرد کے رشتے میں دے دی جاتی ہیں۔ لڑکی کے پیداہونے اوربڑی ہونے کے بعد اس مرد کوحق تھا کہ وہ لڑکی کو اپنے لئے لے جائے۔

جنم سے پہلے نکاح

رسول اکرمﷺ کاآخرحج تھاایک روز آپؐ ہاتھ میں کوڑالئے سوارجارہے تھے ایک آدمی نے راستہ روک کرکہا:

ایک شکایت ہے۔

بیان کرو۔

چندبرس پہلے جاہلیت کےدنوں میں اورطارق ابن مرقع ایک جنگ میں شریک ہوئے مصروفیات جنگ میں طار ق کونیزے کی ضرورت پڑی ۔اس نے پکارکرکہا :کوئی ہے جومجھے نیزہ پہنچاکرمزدوری لے؟ میں آگے بڑھااورپوچھاکیا صلہ دوگے؟ اس نے کہامیرے یہاںجولڑکی پیداہوگی وہ تمہاری اسے پال پوس کرجواں کروں گا میں نے صلہ منظور کرلیااوراپنا نیزہ اسے دے دیا۔ قصہ ختم ہوا،جنگ کو کئی برس گزرگئے ایک دن خیال آیا،خبرپوچھی معلوم ہوااس کے یہاں لڑکی پیداہوئی اوراب وہ شادی کے قابل ہے۔ میں طارق کے پاس گیااوروہ بات یاددلائی اوراپنے فرض کامطالبہ کیا۔اس نے حیلے حوالے اوربہانے کرنے شروع کردیے ۔وہ مجھ سےدوبارمہرلینے کی فکرمیںہے ۔میں آپ کی خدمت میں حاضرہواہوں یہ فرمائیے میں حق پرہوں یاوہ ؟

لڑکی کاسن کیاہے؟

لڑکی بڑی ہوچکی ہے سرکے بال بھی سفید ہوچکے ہیں۔

اگرمجھ سے پوچھتے ہوتوحق پرتم ہو۔ نہ طارق غریب عورت کواس کے حال پرچھوڑدو۔ اورتم اپنا کام کرو۔

وہ آدمی حیران ہواپیغمبرؐ کودیکھتارہاسوچ رہاتھا یہ کیسافیصلہ ہے باپ کو اپنی بیٹی پراختیار نہیں میں لڑکی کانیامہر،باپ کودے دوں اوروہ اپنی خوشی ورضامندی سے اپنی لڑکی میرے حوالے کردے توغلط کام ہوگا؟

رسول اللہ ﷺ اس کی پھٹی پھٹی نگاہوں کودیکھ کرسمجھ گئے اس پریشانی خیال کوملاحظہ فرماکرکہا:

پریشان نہ ہو، میں نے جوبات کہی ہے اس سے نہ تم گنہ گار ہوگے نہ تمہارادوست طارق۔

لڑکیوں کاادلہ بدلہ:

لڑکیوں پرباپ کے مکمل اختیار کاایک مظہر نکاح شغار تھا’’نکاح شغار‘‘ یعنی لڑکیوں کاعوض معاوضہ ۔دو آدمیوں کی دولڑکیاں شادی کے قابل ہوں ۔لوگوں ان کاادل بدل کرتے تھے یعنی ایک لڑکی دوسری لڑکی کامہر بنتی تھی۔ اسلام نے یہ دستور منسوخ کردیا۔

رسول اللہ ؐ نے اپنی صاحب زادی حضرت زہراؑ کوانتخاب شوہر میں آزادرکھا

حضرت علی ؑ طلب گاری حضرت زہراء مرضیہ ؑ کیلئے حاضرہوئے ۔رسول اللہ ﷺ نے حضرت علی ؑ کوجواب دیااب تک کئی آدمی طلب گاری کیلئے آئے ہیں۔ میں نے خودان کی بات زہراؑ سے کہی ،انہوں نے چہرے کے آثارسے اظہار نامنظور ی کیااب میں تمہاری بات بھی کہوں گا۔

پیغمبر ،فاطمہ زہراؑ کے پاس گئے اورپیاری بیٹی کورشتے کاآیاہواپیام سنایا۔ سیدہ عالمیان نے منہ نہ پھیرااورخاموش بیٹھی رہیں سکوت سے رضامندی کااظہار ریکھ کر آنحضرت ؐ تکبیرکہتے ہوئے فاطمہ ؑ کے پاس سے اٹھ کرباہر آئے ۔

اسلامی تحریک میں خواتین کاانقلاب سفید

خواتین کیلئے اسلام نے بہت بڑی خدمتیں انجام دی ہیں ۔اسلام نے صرف یہی نہیں کیا کہ بیٹی پر باپ کے تمام تراورمکمل اختیارات واپس لے لئے ۔بلکہ اسلام نے عورت کومکمل آزادی اورشخصیت عطاکی۔ فکرونظر کوآزادی بخشی عورت کے طبیعی حقوق کوقانونی حیثیت دی۔ حقوق خواتین کے بارے میں اسلام نے جواقدامات کیے ہیں اوریورپ میں جوکچھ ہورہاہے دوسرے ممالک جواس کی رومیں بہہ رہے ہین۔ ان کاجائزہ لیاجائے تواساسی طورپر دوفرق ملیں گے۔

ایک توزن ومرد کی نفسیات کے زاویہ نظرسے فرق ہے۔ اسلام نے اس سلسلے میں معجزہ دکھایا۔ ہم آئندہ اوراق میں اس پر گفتگوکریں گے اورکچھ مثالیں سامنے رکھیں گے۔

دوسرافرق یہ ہے کہ عین اس وقت جبکہ وہ خواتین کوان کے انسانی حقوق ،ان کی شخصیت وحیثیت وآزادی وخودمختاری دے رہاتھا۔ اس لمحہ جنس مردسے انہیں بغاوت سرکشی ونافرمانی پرنہیں ابھارااس نے کبھی بھی مردوں سے بدبینی اوران کے بارےمیں غلط اندیشی کی تحریک نہیں کی۔

خواتین کاانقلاب سفید تھا سیاہ سرخ نیلا اوربنفشی نہ تھا۔ یہ انقلاب ہے بیٹیوں سے باپ کااخترام اوربیویوں سے شوہروں کااحترام چھیننے نہیں آیااسلام کے انقلاب نے گھریلو زندگی کی بنیاد نہیں ہلائی، بیویوں کوشوہروں کی خبرگیری اورماں کوتربیت اولاد سے بدظن نہیں بنایا، بے شادی شدہ لڑکوں کیلئے ایسے وسائل نہیں پیداکیے جن کے سہارے وہ معاشرے میںمفت کے شکار کھیل سکیں ،خواتین کوشوہروں کی پاک آغوش اوربیٹیوں کوماں باپ کے سایہ مہر ومحبت سے نکال کرافسروں اورسرمایہ داروں کے حوالے نہیں کیا۔ کوئی ایسا قدم نہیں اٹھایا کہ آنسوئوں کے سمندرمیں طوفان اٹھے۔ ہائے ،گھرکاامن وسکون تباہ ہوگای، باپ کے دل سے اطمینان چھن گیا، اس افراتقری میں آدمی کیاکرے؟ نومولودبچوں کاقتل ،اسقاط کاعلاج کیاہے؟ چالیس فی صد ناجائز بچوں کی پیدائش کاحل کیاہے؟ نومولودبچے ،جن کاباپ نہیں ملتا ،مائوں نے یہ بچے اپنے گھروں میں جنے ہیں ۔چاہنے والے باپ کے گھرمیں پیدانہیں ہوئے۔ ان کا اس بچےسے کوئی تعلق نہیں ۔ یہ بچہ پرورش گاہ کے حوالہ کردیاجاتا ہے وہاں کوئی ان کی خبرلینے نہیں آتا۔

ہمارے ملک میں خواتین کے انقلاب کی ضرورت ہے ۔لیکن سفید اسلامی انقلاب مغربی کالی کلوٹی انقلابی تحریک درکارنہیں۔

ایساانقلاب جس میں شہوت پرست جوانوں کاہاتھ نہ پہنچ سکے۔ وہ انقلاب جو براہ راست اسلام کے اعلیٰ تعلیمات سے مستفید ہو۔یہ نہیںکہ اس کامدعاصرف ’’قانون مدنی‘‘بدلنا ہو۔ یعنی اسلام کے مسلمہ قوانین ہوا وہوس کانشانہ بنائے جائیں۔ وہ انقلاب جس کی پہلی منزل عمیق اورگہرامالعہ ہو۔ تاکہ یہ بات کبھی کرسامنے آئے کہ جس معاشرے کا نام اسلام سے وابستہ کیاگیا ہے وہ کس حدتک اسلام کو نافذ کرتاہے۔

خداکی توفیق سے اگریہ سلسلہ مضامین باقی رہاتواہم مسائل کومکمل کرنے کے بعد خواتین کے اسلامی انقلاب کاایک پروگرام شائع کروں گا جس سے واضح ہوگاکہ ایرانی خواتین واقعاًایک ایساانقلاب لاسکتی ہیں جونیازوردنیاپسندبھی ہواور منطقی وبادلیل ہونے کے ساتھ ساتھ چودہ سوسالہ اسلامی تعلیمات کے سرچشمے سے سیراب بھی ہو۔جس میں مغرب کی طرف بھیک کاہاتھ نہ پھیلایاگیاہو۔

باپ کی اجازت

باپ ،،لڑکی کاولی ہے یعنی ،کیادوشیزہ لڑکیاں جو پہلی مرتبہ شادی کرنا چاہیں انہیں باپ کی اجازت لینے کی شرط ہے یانہیں؟

اسلام کی نظر میں چند باتیں طے شدہ ہیں

لڑکا اور لڑکی اگراقتصادی طورپرخود کفی ہوں نالغ وعاقل ،نیز رشیدبھی ہوں۔ یعنی معاشرتی لحاظ سے ان کافکری معیار ا قدرہوجس کی بنیاد پر وہ اپنے مال کاتحفظ ونگہداشت کرسکیں ان کاسرمایہ ان کے ہاتھ میں رہ سکے۔ توماں باپ ،ماں یاشوہر،بھائی یاکسی دوسرے آدمی کوان پرنظٓرت ودخل اندازی کاحق نہیں ہوسکتا۔

دوسری طے شدہ بات شادی کے بارے میں ۔اولاد ۔بالغ ہونے کی عمر پرپہنچ جائے ،عقل ورشدبھی ہو۔ تواپنے بارے میں وہ خودمختار ہیں ،کسی کوان کےمعاملات میں دخل دینے کاحق نہیں۔ لڑکیوں کامعاملہ یہ ہے کہ اگرکوئی لڑکی ایک ایک مرتبہ شوہر کرچکی ہے اوراب بیوہ ہے توہو بھی لڑکے کی طرف خود مختار ہے اورکسی کواس کے معاملے میں دخل دینے کاحق نہیںہے۔ہاں اگردوشیزہ ہے اوراس کاپہلانکاح ہےتو؟

باپ کومکمل اختیار نہیں ،لڑکی کاعندیہ اوراس کی رضامندی کے بغیر جس کے ساتھ بیاہنا چاہے نہیں بیاہ سکتا،رسول اللہ ﷺ کے بارے میں ہم نے دیکھا باپ نے بیٹی کی رائے کے بغیرنکاح کردیا توآپ نے فرمای: پسند نہیں تودوسرے کے ساتھ

میں شادی کرسکتی ہو۔ فقہامیں اس نقطہ نظرسے اختلاف ہے کہ آیادوشیزہ لڑکیاں ،باپ کی رضامندی حاصل کیے بغیرشادی کاحق نہیں رکھتیں ؟یاباپ کااتفاق رائے کسی طرح شرط صحت نکاح نہیں ہے؟

البتہ ایک مسئلہ قطعی ومسلم ہےکہ اگرباپ کسی سبب کے بغیر لڑکی کے نکاح کومنع کریں تواس کاحق (ولایت) ساقط ہوجاتاہے اورباتفاق تمام فقہا،لڑکی انتخاب شوہرمیں مکمل آزادی کی مالک ہیں ۔

رہا یہ کہ آیاباپ کی رضامندی شرط ہے یانہیں ؟ ہم نے بتایاکہ فقہامیں اختلاف ہے شاید اکثرفقہا،خصوصاًمتاخرین علما(آخری دورکے فقہا) باپ کی رضامندی کوشرط نہیں جانتے ،مگربعض علماء متاخر ،شرط جانتے ہیں ہمارے ’’قانون مدنی‘‘ نے دوسرے گروہ کے فتوے کوقانون بنایا ہے کیونکہ اختیار کاراستہ یہی ہے۔

اسلامی نطقہ نظرسے کیونکہ مسئلہ مرد اتفاق نہیں اس لئے ہم اسلامی نقطہ نظرسے بحث بھی نہیں کرتے البتہ  معاشرتی لحاظ سے بحث ضروری سمجھتاہوں اس کے علاوہ میری رائے ،ہإ ’’قانون مدنی‘‘ نے صحیح راہ اختیار کی ہے۔

مردبندہ شہوت اورعورت اسیر محبت ہے

بن بیاہی لڑکیوں پرلازم --کم ازکم ان کیلئےاچھا ضرور ہے کہ باپ کی ہم خیالی کے بغیر کسی مردسے شادی نہ کریں ۔اس کافلسفہ یہ نہیں ہے کہ لڑکی کوناقص اورمعاشرتی لحاظ سے اس کاشعورمرد سے کمتر سمجھاگیا ہے ۔اگریہی بات ہوتی توسولہ برس کی بیوہ اوراٹھارہ برس کی بن بیاہی میں فرق کیا ہوگا۔ سولہ برس کی عمروالی بیوہ ہو باپ کی رضامند کی  پابندنہ ہواوراٹھارہ برس کی بن بیاہی رضاپدر کی پابند ہو۔ پھر یہ بات بھی دیکھیے ،اگرلڑکی اسلام کی نظرمیں اپنے معاملات میں ناقص سمجھی جاتی توبالغہ ورشیدہ لڑکی اپنے مالی اموراورملینوں ،بلینوں سرمایے کے معاملے میں ،باپ بھائی اورشوہر کے راضی ہونے یااجازت لینے کی پابند کیوں نہیں؟ اورانہیں دخل دینے کاحق کیوں نہیں؟ اس کے اقدامات صحیح اوروہ سب سے بے نیازکیوں ہے؟ دراصل یہاں ایک دوسرافلسفہ ہے فقہی دلائل سے قطع نظر ۔اس فلسفے کونظراندازنہیں کیاجاسکتا۔ اور’’قانون مدنی ‘‘ تیارکرنے والوں کی اس بنیادپرداددیناچاہیے۔

بات۔ عورت میں کمی یاعقلی وفکری نقص ہی کی نہیں ۔اس کاتعلق مردوعورت کے نفسیات سے ہے ۔اس کاربط کی وفاسچائی اورمحبت پرجلدی سے ایمان لے آتی ہے۔

مردخواہشات کاغلام اورعورت اسیر محبت ہے مردکے پیرشہوت سے لڑکھڑاجاتے ہیں مگرماہرین نفسیات کے بقول عورت جنسی خواہشات کے بارے میں مردسے زیادہ صابر وپائیدار ہے۔ ہاں عورت کوچت کرنے والی چیزاظہار محبت وخلوص۔وفاوخلوص ہے وہ مردسے یہ باتیں سن کرلڑکھراجاتی ہے ۔عورت کی خوش فہمی یہاں کھل جاتی ہے عورت جب تک بن بیاہی ہے جب تک اس کے لباس نے مرد کاصابن مس نہیں کیااس وقت تک وہ مردکے زمزمہ محبت کوجلدی سنتی اورماننے لگتی ہے۔

معلوم نہیں آپ نے ’’زن روز‘‘ کے شمارہ نمبر۹۰میں ،امریکی ماہرنفسیات کامضمون  پڑھایانہیں ؟پروفیسر ’’ریگ‘‘ کے مضمون کاعنوان تھا’’عورت ومردکیلئے دنیاایک جیسی نہیں ہے ‘‘ پروفیسر لکھتاہے کہ بہترین فقرہ جوایک مرد کسی عورت سے کہہ سکتاہے وہ ہے ’’پیاری !میں تمہیں چاہتاہوں ‘‘ روزمرہ محاورہ پھر’’ریگ‘‘ نے لکھا۔ ایک عورت کے واسطے سب سے بڑی خوشی نصیبی ایک مرد کادل موہنا اس کی زندگی بھردیکھ بھال ہے۔

رسول اکرمؐ وہ نفسیات کے خدائی ماہر اس حقیقت کوچودہ سوبرس پہلے بیان کرچکے ہیں آپ نے فرمایا: میں تمہیں چاہتاہوں ایسا جملہ ہے جوعورت کے دل سے نہیں نکلتا۔

شکار ی مرد عورت کی اس نفسیاتی کمزوری سے ہمیشہ فائد ہ اٹھاتے ہیں ’’پیاری‘‘ہم توتمہارے عق میں مررہے ہیں‘‘ مردوں کے ہتھکنڈوں سے ناواقف لڑکیوں کیلئے یہ بہترجال ہے۔

’’زن روز‘‘ کے تازہ شماروں میں افسر نامی خاتون کی داستان چھپ رہی ہے یہ خاتون خودکشی کرناچاہتی ہے جواد نے اس کوفریب دے رکھاتھا ،بات کچہری تک پہنچی اورزبان زدعام ہوگی جوادنے افسر کو اپناگرویدہ بنانے کیلئے مذکورہ فامورلے سے فائدہ اٹھایا ،بقول رسالہ زن روز ،افسر کہتی ہیں۔

میں نے اس سے بات تونہیں کی مگرہرساعت اورہرلمحے اسے دیکھنے کوتڑپتی تھی،میں توعاشق نہ تھی مگرجس عشق کااظہار وہ کرتاتھاس سے مری روح کونیاز مندی ضرورتھی۔ ساری عورتوں کاحال یہی ہے ’’عشق‘‘ کوپسند کرنے سے پہلے ’’عشق‘‘ پرفریفتہ ہوجاتی ہے ۔لڑکیوں اورخواتین کی پیدائش سے پہلے عاشق ان کے بعدعشق پیداہوتاہے اس قانون سے میں بھی مستثنیٰ نہ تھی۔

تجربہ کار بیوہ پر یہ تازہ واردات بیت گئی توناتجربہ کار لڑکیوں  کاحال کیاہوگا۔ یوں لازم قرارپایا کہ ’’مرد ناآموزدہ ‘‘ لڑکی باپ کی رضامندی بہرحال حاصل کرے۔ باپ مردکے احساسات ،جذبات ونفسیات سےبہترآگاہ ہوتے ہیإ۔ چندافرادوحالات کوچھوڑ کرباپ اپنی بیٹی کی خیرخواہی کے طلب گارہوتے ہیں لہٰذاان سے مشور ہ مفید ولازم ہے۔

قانون اس نکتے پرکسی اندازسے بھی عورت کی توہین نہیں کرتا۔ اس نے توحمایت کاہاتھ کاندھے پررکھاہے اگرلڑکادعویٰ کرے کہ قانون نے ا نہیں باپ یاماں کی رضاحاصل کرنے کاپابند کیوں نہیں کیا۔توان کادعویٰ منطق کے خلاف نہ ہوگا۔خصوصاًان لوگوں کیلئے جولڑکیوں کی ہم آہنگی پدرپرمعترض ہیں۔

تعجب کرتاہوں ،لوگ روزانہ ’’بیوک وزہرہ‘‘ عادل ونسرین  کے افسانے اورڈارمے دیکھتےاورپڑھتے ہیں۔پھرلڑکیوں کوالیاکے خلاف بھڑکاتے ہیں۔

ان کے کردار میں تضاد محسوس کرتاہوں ۔عورت کے بارے میں ان کی ہمدردی و غمخواری دیکھے ،پھرشکاریوں کیلئے شکار تیارکرتے ،گولیاں دیتے اورلڑکیوں کےگلے کوہنگاکرنشان پر پہنچاتے ہیں۔

’’زن روز‘‘شمارہ ۸۸میںچالیس نکاتی قرارد اد کے مصنف نے کہاہے:

’’دفعہ ۱۰۴۳۔بلوغ ورشدسے متعلق تمام دفعات کی مخالف اوران کوتوڑے والی دفعہ ہے۔ نیزآزادی انسان اورمنشور اقوام متحدہ کے خلاف……

معلوم ہوتاہے کہ مضمون نگارنے سوچ رکھاہے کہ مذکورہ دفعہ باپ کوحق دیتی ہے وہ جسے چاہیں اپنی بیٹی دے دیں اورانہیں بلاوجہ شادی روکنے کابھی حق ہے۔

باپ غلط اندیش اوربدنیت نہ ہو جولڑکی کوشادی ہی نہ کرنے دے ۔اس صورت میں لڑکیوں کوبااختیار مان کرشادی کے صحیح ہونے کی شرط باپ کی رضامند ی مان لی جائے توکیاخرابی ہے،اورانسانی آزادی کے منشور کی کیاخلاف ورزی ہے؟ یہ توایک احتیاطی اقدام اورپیش بندی ہے ۔ان خواتین کیلئے جن کاسابقہ تجربہ کچھ نہیں ہے۔ اورمردکی جبلت وطبیعت کے بارے میں بے اطمینانی کی وجہ سے یہ احتیاطی تدبیرکی گئی ہے۔

مضمون نگار کہتے ہیں:

’’ہمارے قانون ساز نے تیرہ برس کی لڑکی کوشادی کے قابل قراردیاہے ۔ابھی اس کی فکری نشوونماپوری نہیں ہوئی۔ اصولاًاسے شادی کے معنی اوربیوی بننے اورشوہر بنانے کامطلب بھی نہیں آتا۔ ایسی مخلوق جودوچاسیرترکاری بھی نہیں خریدسکتی اسے حق ہے کہ شادی کرے اورزندگی بھرکاساتھی قبول کرے۔اس کے مقابلے میں پچیس یاچالیس سالہ خاتون ،تعلیم یافتہ ،یونیورسٹی کی ہواکھائے اعلیٰ درجے کی دانش ورکوشادی کاحق نہیں۔بلکہ ضروری ہے وہ بے پڑھے باپ یاداداسے اجازت اوررائے حاصل کرے…‘‘

پہلے توقانون کےکس جزسے آپ نے یہ دریافت کیاکہ تیرہ برس کی لڑکی باپ کی اجازات لیے بغیر شادی کرسکتی ہے اور پچیس یاچالیس بر س کی لڑکی ’’دانش گاہ دیدہ خاتون شادی نہیں کرسکتی۔ دوسرے یہ ہے کہ باپ کی اجازت انہیں حدود میں ہے جہاں وہ جذبہ پدری اورمرد کے ان احساسات کااندازہ کرسکے جوعورتوں کے بارے میںہواکرتے ہیں۔لیکن اگررکاوٹ بننے کاروپ دھارلے تواس کی اجازت بے قیمت ہے۔

تببرے میں نہیں سمجھتا کہ عہدقدیم سے آج تک کوئی ایسا حج پیداہوااوردکھائی دیاہوجس نے ’’قانون مدنی ‘‘ کی روسے کہاہوکہ فکروعقل کی پختگی (رشدعقلی)  شادی میں شرط نہیں ہے اوربقول مضمون نگار ،تیرہ سالہ لڑکی جسے شادی اور انتخاب شوہرکے معنی معلوم نہ ہوں وہ شادی کرسکتی ہے۔

قانون مدنی دفعہ ۲۱۱میں ہے:

’’دومعاملہ کرنے والے اہل سمجھ جائیں اس کیلئے بالغ وعاقل ورشید ہوناچاہیے‘‘۔

قانون کے اس فقرہ میں اگرچہ’’معاملہ کرنے والے ‘‘ کی اصطلاح استعمال ہوئی ہے اورباب نکاح ۔معاملہ نہیں۔ لیکن اس کے ساتھ ایک مجموعی عنوان ہے ’’عقود،معاملات ، پابندیاں ‘‘ یہ پیرگراف دفعہ ۱۸۱سے شروع ہوتاہے ۔قانون مدنی کے ماہرین نے دفعہ ۲۱۱کو’’اہلیت عام‘‘ --عمومی صلاحیت کے طورپر ماناہے یہ اہلیت تمام’’عقود‘‘ میں (جہاں جہاں صیغہ معینہ جاری کیاجائے )لازمی قراردی ہے۔

تمام پرانی دستاویزوں اورنکاح ناموںمیں’’بالغ وعاقل ورشید‘‘ کے بعدشوہر کا نام اوربالغہ ،عاقلہ ورشیدہ کے بعد بیوی کانام لکھاہواموجودہے ’’قانون مدنی ‘‘ کے مرتب کرنے والے اس نکتے سے کیونکرغافل رہ سکتےتھے۔

’’قانون مدنی ‘‘ کے مرتبین باورنہیں کرسکتے تھےکہ فکری گراوٹ یہاں تک پہنچے گی کہ ’’عمومی اہلیت‘‘ بیان کرنے دینے کے باوجود،باب نکاح میں دوبارہ ’’بلوغ وعقل ورشد‘‘ کیلئے ایک دفعہ لکھناچاہیے۔

دفعہ ۱۰۶۴پرقانون مدنی کے ایک شارح جناب ڈاکٹر سید علی شالگان فرماتے ہیں ۔’’عاقدکوبالغ وعاقل وباارادہ ہوناچاہیے ‘‘ موصوف نے سوچاکہ اس کاتعلق میاں بیوی سے ہے اوران کے نکاح کی اہلیت کابیان ہے رشدکاتذکرہ موجونہیں لہٰذافیصلہ کردیاکہ مذکورہ دفعہ ،دفعہ ۲۱۱کے خلاف ہے جس میں عام اہلیت کاتذکرہ ہے ۔یہ کہنے کے بعد توجیہ کرتے ہیں کہ دفعہ ۱۰۶۲اگر’’عاقد‘‘ کے بارے میں ہے اوروہاں ضروری نہیں کہ رشیدہو۔

یہاں محل اعتراض ایرانی عوام کاطریق کار ہے نہ قانون مدنی پر اعتراض ہوسکتاہے نہ قانون اسلام پرہمارے عوام کی اکثریت میں ابھی دورجاہلیت کی طرف باپ اپنے تئیں مکمل اختیار کامالک سمجھتے ہیں اورانتخاب شوہر وشریک زندگی اورنسل آئندہ کے باپ کے بارے میں لڑکی کی رائے کااظہار ،بے حیائی وتہذیب کے خلاف جانتے ہیں ۔فکری پختگی (رشدفکری) جسے لڑکے کے بارے میں اسلام مسلم جانتاہے ۔توجہ کے قابل نہیں سمجھتے کتنے ہی نکاح ہیں جولڑکیوں کے رشدسے پہلے ہوچکے ، حالانکہ وہ غیرموثر اورشرعاً باطل تھے۔

عقدکرنے والے لڑکی کے رشدکے بارے میں چھان بین کرتے ہی نہیں ۔ان کے نزدیک لڑکی کابالغ ہوناکافی ہے دراں حالیکہ بڑے بڑے علماکے بہت سے واقعات ہمارے علم میں ہیں انہوں نے لڑکیوں کے عقلی وفکری پختگی کے تجربے کیے ہیں کچھ علماء لڑکی میں رشددینی (دینی پختگی ، کوشرط مانتے ہیں ۔یہ علماء صرف انہیں لڑکیوں کاعقد پڑھتے تھے جن کو اصول دین پراستدلال آتاتھا۔ افسوس آج کل بچوں کے اکثرولی اورنکاح کرنے والے ان باتوں کاخیال نہیں رکھتے۔

عوام کے ریوں پرگفتگو چونکہ مطلوب نہیں لہٰذاسارے پیالے پیالیاں ’’قانون مدنی ‘‘ کے سرپرتوڑناچاہیے عوام کے ذہن اس ’’قانون مدنی ‘‘ کے خلاف کرناچاہیے جوقوانین اسلام سے پیداہواہے۔

میری نظر میں ’’قانون مدنی ‘‘ پرجواعتراض ہوتاہے وہ دفعہ۱۰۴۲اسے مربوط ہے یہ دفعہ کہتی ہیں:

’’پندرہ برس پورے کرنے کے بعد بھی لڑکیاں جب تک اٹھارہ سال کی نہ ہوجائیں اس وقت تک ولی کی اجازت کے بغیر شوہر نہیں کرسکتیں

اس دفعہ کی روسے پندرہ اوراٹھارہ برس کے درمیان عمرکی بیوہ بھی بلااجازت ولی شادی نہیں کرسکتی ۔ حالانکہ فقہ شیعہ اورعقلی بینادپرجوعورت شرائط کے مطابق بالغہ ورشیدہ ہے ایک مرتبہ شادی کرچکی ہے تواسے باپ کی اجازت ورضاحاسل کرنے کی ضرورت نہیں ہے۔

چوتھاحصہ

اسلام اوربدلتی زندگی

وقت کے تقاضے۔

دین اوروقت کے تقاضے نہروکی نظرمیں

اسلام کازندگی کی ترقیوں سے انطباق غیروں کیلئے تعجب آفرین ہے۔

اسلام نے مستقل ضروریات کے مستقل ضابطے اورادلتی بدلتی ضرورتوں کیلئے غیرمستقل ضابطوں کوپیش نظررکھاہے۔

اگرہرچیز کوزمانے سے منطبق (ہم آہنگ) کریں توخودزمانے کوکس سے ہم آہنگ بنائیں؟

زمانے سے اسلام کی ناہم آہنگی ایک گروہ کے جموداورایک گروہ کی جہالت کانتیجہ ہے۔

قرآن نے اسلامی معاشرے کی تشبیہ اس سیزے سے دی ہے جوپھپک رہاہو۔

’’صدی کی پیداوار‘‘ ایسی اصطلاح ہے جس نے بہت سے خاندان تباہ کردیے۔

جامد(غیرمتحرک) ہمیشہ پرانی چیزسے جوڑکھاتی ہے اورجاہل ہرتباہی کاسبب تقاضائے زمانے بتاتے ہیں۔

قوانین اسلام کی تکنیک میں ایسے جوڑاورموڑ ہیں جن کی بدولت اس میں حرکت اورمڑنے کی صلاحیت پیداہوگئی ہے۔

ہیٹ پہنناحرام نہیں۔ دم چھلابنناحرام ہے۔

اسلام’’قاعدہ ضرر‘‘ و’’قاعدہ حرج‘‘ کیلئے ’’ویٹو‘‘ کاقائل ہے۔

(خلاصہ ازمولف)

اسلام اوربدلتی زندگی(۱)

زمانے کے تقاضے

مقدمہ کتاب ’’انسان وسرنوشت‘‘ میں مسلمانوں کے عروج وزوال کے مسئلے پر بحث کرچکاہوں وہاں لکھاہے کہ مسلمانوں کے زوال کے اسباب میں موضوع کے تین حصے کرکے بحث وتحقیق کی ہے

اسلام کاحصہ ۔مسلمانوں کاحصہ۔ اجنبی عوامل کاحصہ

اس مقدمہ میں جن ستائیس نکات پرتحقیق کی ضرورت پر زوردیاہے ایک موضوع یہ بھی ہے میں نے وہاں وعدہ کیاہے ’’اسلام اورمقتیات زمان‘‘ پرایک کتابچہ لکھوں گا چنانچہ کچھ نوٹ بہت دنون سے تیار کررہاتھا۔

مقالات کے اس سلسلے میں سب باتیں تولکھنامشکل ہیں تفصیل کیلئے تومستقل کتاب ہی ہوناچاہیے ۔ہاں اس موضوع پریہاں اتناضرورلکھوں گاجومختصر طورپرقاری کے ذہن کومنور کردے۔

مذہب وترقی۔ ایساموضوع ہے ہم مسلمانوں سے پہلے اورہم سے زیادہ دوسرے مذاہب واہل مذاہب کے سامنے آتارہاہے ۔دنیاکے بہت سے روشن دماغ اس لئے مذہب چھوڑبیٹھے کہ ان کے خیال میں مذہب اورآئے دن بدلتی ہوئی زندگی میں جوڑنہیں بیٹھتا دنوں ہم آہنگ نہیں ہوسکتے ۔ان کی سوچ میں دینداری ،ٹھہرائو اورسکون کانام ہے مذہب حرکت اورتبدیلی سے برسرپیکاررہتاہے ۔دوسری عبارت میں وہ سمجھتے ہیں کہ مذہب ثبات یک رخی اورشکل وصورت کی یکسانیت چاہتاہے۔

آنجہانی نہرو، ہندوستان کے وزیراعظم مذہب کے خلاف تھے اور(بقول خود ) کسی دین ومذہب کاقائل نہ تھے ان کی باتوں سے محسوس ہوتاہے کہ وہ مذہب کے جموداورس کے منفرد رویے  سے بیزارہوگئے تھے ۔نہرو، زندگی کے آخری دورمیں اپنے اندراورپوری دنیامیں ایک خلامحسوس کرنے لگے تھے ۔ان کے خیال میں یہ خلاروحانی طاقت ہی سے پرہوسکتاتھااس کے باوجود مذہب کے منفرد رویے اوراس کے جمودکی بناپر۔بخیال خود۔ ہرمذہب سے گھبراتے تھے۔

’’کرنجیو‘‘ ایک ہندی نامہ نگارنے ان کی آخری عمرمیں ایک انٹرویولیا۔ جوفارسی میں چھپ چکاہے۔غالباًیہ ان کے آخری نظریات تھے جودنیاکے مجموعی حالات پرانہوں نے ظاہر کیے ’’کرنجیو‘‘ گاندھی کے بارے میں ان سے باتیں کرتے ہوئے کہتاہے:

چندروشن خیال وترقی پسندوں کاخیال ہے کہ گاندھی جی نے آپ کے نفسیاتی اور روحانی احساسات میں تبدیلی پیداکی اورآپ کے فکری سوشلزم کاومتاثر اورکمزور کردیا؟

نہرونے کہا:

روحانی اورباطنی رویوں سے فائدہ اٹھاناضروری اوراچھاہے میں اس بارے میں گاندھی کے عقیدے سے متفق تھااوراب ان وسائل سے فائدہ اٹھانے کوزیادہ ضروری سمجھتاہوں اس دورمیں روحانی خلا کی وجہ سے نئے تمدن نے فروغ حاصل کرلیاہے۔ ہمیں کل کے مقابلے میں آج روحانیت سے جواب لینے کی ضرورت زیاد ہ ہے۔

کرنجیو،مارکسزم کے بارے میں سوالات کرتاہے اورنہرو مارکسزم کی ناسائیوں کا تذکرہ کرتے ہوئے دوبارہ اسی روحانی کی بات کرنے لگے۔ کرنجیو نے سوال کیاہے :

مسٹرنہرو!اس وقت آپ کے تاثرات جن میں اخلاقی وروحانی طریقوں سے مسائل کاحل ممکن سمجھتے ہیں توکیا جناب والا اورکل کے جواہر لال میں ۔نہرو کی جوانی ۔ کوئی فرق نہیں پیداہوا؟ آپ کی باتوں سے اندازہ ہواہے کہ مسٹرنہرو عمرکے سورج ڈھلتے خداکی تلاش میں نکل کھڑےہوئے ہیں۔

نہرو:

جی ہاں تبدیلی تومحسوس کرتاہوں ۔مشکلات حل کرنے کے بارے میں جن اخلاقی وروحانی معیاروں کی بات کررہاہوں وہ بے فکری ونادانستہ حالت میں نہیں ہیں………

اب یہ سوال ہے کہ اخلاق وروحانیت کوبلند سطح پرلایاکیسے جائے ۔

اس کاجواب خودہی دیا۔ سامنے کی بات ہے اس مقصدکیلئے مذہب موجودہے۔ افسوس مذہب کوتاہ نظری اورخشک رسم ورواج اورجسم بے روح بن چکاہے ۔کچھ تکلفات ہیں اورظاہری شکل وصورت اوراوپری خول رہ گیا ہے ۔اس کی روح اورحقیقی مقصدختم ہوچکاہے۔

اسلام اوروقت کے تقاضے

دنیابھرکے مذاہب وادیان میں کسی مذہب نے انسان کی زندگی میں اتنادخل نہیں دیاجس قدراسلام کاعمل دخل ہے ۔اسلام نے اپنے پروگرام میں چندعبادتوں اورکچھ ذکرواذکار پھراخلاقی  نصیحتوں ہی کونہیں رکھاہے ۔وہ توجسطرح اللہ اوربندے کے روابط پرروشنی ڈالتاہے اسی طرح بندگان خداکے تعلقات،انسانوں کے رشتے ان کے حقوق فرائض اورایک فرد کےدوسرے فرد ایک فرد کے معاشرے سے رنگارنگ تعلقات بھی دکھاتااوربتایاہے۔اسی وجہ سے ’’زمانہ ‘‘ کے ساتھ اس کی ہم آہنگی کے مقامات زیادہ موجود ہیں۔

اتفاقاً،بیرونی دنیاکے بہت سے مفکروں اورمصنفوں نے معاشرتی وشہری قانون سازی کے زاویے سے اسلام کامطالعہ کیاہے ان لوگوں نے قوانین اسلام کوترقی پسندماناہے ان کے خیال میں اسی بنیادپراسلام زندہ جاوید ہے اس کے قوانین میں اتنی صلاحیت ہے کہ زمانے کی ترقی کے ساتھ ان کاانطباق کیاجاسکے ۔اسی لئے قابل توجہ اورلائق تعریف ہیں

’’برناڈشاہ‘‘ انگلستان کاآزادخیال مشہورمصنف نے کہاہے:

’’میں ہمیشہ ’’دین محمدؐ  ‘‘ کااحترام اس لئے کرتاہوں کہ اس میں زندہ رہنے کی تعجب خیز خاصیت ہے ۔میری نظرمیں فقط اسلام ہی ایک ایسا راستہ ہے جورنگارنگ حالات وتغیرپذیر زندگی میں ہم آہنگی اوراقتدار پیداکرسکتاہے اوراس کایہ عمل صدیوں کیلئے ہے ۔‘‘

میں پیشین گوئی کرتاہوں ۔اس کے آثار ،اب بھی نمایاں ہورہے ہیںکہ ’’محمدؐ کے عقائد‘‘ آنے والے یورپ کے واسطے قابل قبول قرارپائیں گے ۔

’’قرون وسطیٰ‘‘ کے علماء جہات یاتعصب کی بناپرآئین محمدیؐ کے سیاہ خدوخال  بناتے رہے انہوں نے عوم کو کینہ ودشمنی سے متاثرہوکرآپ کوضدمسیح بتایا۔ میں اس شخصیت کے بارے میں ۔فردبلندازسطح عوام وخواس مطالعہ کیامیں اس نتیجے پرپہنچاکہ صرف یہی نہیں کہ وہ ضدمسیح نہ تھے بلکہ ان کی نجات وہندہ بشرکالقب دیناچاہیے ۔میراعقیدہ ہے کہ اگران جیسا صاحب اختیار آج کی دنیامیں آجائے تومشکلات ومسائل دنیاکاحل یوں کردے کہ دنیاصلح وسعادت انسانی کاگہورہ بن جائے۔

ڈاکٹرشبلی شمیل ،مادہ پرست ،لبنانی عرب نے پہلی مرتبہ ڈارون کے فلسفے کوبوخز جرمنی کی شرح کاضمیمہ ملاکرعرب میں ترجہ کیااورمذہبی عقائد پر حملے کی صورت میں عربی زبان جاننے والوں کے سامنے پیش کیا۔

میٹریالسٹ ہونے کے باوجود اسلام کی حیرت انگیزی اورخوبیوں کی تعریف کیے بغیرنہ رہ سکااس نے اسلام پیش کرنے والے (رسول)کی تعریف کی اوراسلام کودوامی طورپرزندہ آئین اورزمانے کے مطابق قراردیتے ہوئے ستائش کی۔

’’فلسفہ النشووالارقاء‘‘ کی جلددوم میں انہوں نے ایک مقالہ شائع کیاہے ’’القرآن والعمرآن‘‘ ۔مقالے میں ایک سیاح کے خیالات کی تردید کی ہے ۔وہ سیاح اسلامی ملکوں میں آیاتھا اوروہاں ایک زبوں حالی کاسبب اس نے اسلام بتایاتھا۔

شبلی شمیل نے اپنے مقالے میں مسلمانوں کے زوال کاسبب ان کے تعلیمات اسلامی سے انحراف کوقراردیا ہےاورکوشش کرکے ثابت کیاہے کہ اسلام کے معاشرتی اصول چھوڑنے کے نتیجے میں زوال رونماہواہے  اسلام سے نہیں۔اس نے کہا۔ مغرب کے لوگ جو اسلام پرحملے کرتے ہیں وہ یاتو  اسلام کونہیں جانتے یانیت اچھی نہیں ۔وہ مشرقی لوگوں کے دلوں سے ان قوانین سے دل چسپی ختم کرناچاہتے ہیں جوخودان کی زمین سے ابھرے ہیں وہ اپنی غلامی کاطوق ان کی گردن میں ڈالنا چاہتے ہیں۔

ہمارے زمانے میں یہ سوال عام ہے کہ آیا اسلام تقاضائے وقت کے مطابق ہے یانہیں ؟ مجھے مختلف طبقے کے لوگوں سے سابقہ پڑتاہے خصوصاًتعلیم یافتہ وتجربہ کارحضرات کے ساتھ ہروقت کااٹھنابیٹھناہے میرے حلقے میں سب سےزیادہ یہی سوال گردش کرتارہتاہے۔

اعتراضات

کبھی اپنے اس اشکال کوفلسفیانہ رنگ دیتے ہیں اورکہاجاتاہے دنیاکی ہرچیز بدلتی رہتی ہے انسانی معاشرہ بھی اسی طرح تغیر پذیر ہے لہٰذابدلتے معاشرے کے قوانین ناقابل تغیرکیسے ہوسکتے ہیں؟

سوال کواگرصرف فلسفی اندازسے دیکھیں توجواب بہت صاف ہے ۔ جوکچھ مسلسل حالت تغیر میں ہے نیاہے پرانا ہوگا۔نشوونماکے بعدزوال پذیر ہوگا۔ترقی وارتقامیں ہے …یہ سب کائنات کامادی اورترکیبات مادی کاحال ہے لیکن  جہاں تک قوانین کائنات کاتعلق ہے وہ بہرحا ل ثابت وقائم ہیں زندہ مخلوق وموجودات اپنے مخصوص قانون کے مطابق ’’تکامل‘‘ پیداکرتے ہیں ۔یہ قوانین دانش بیان کرچکے ہیں۔خودزندہ موجود کے اندرہمیشہ ٹوٹ پھوٹ اورترقی جاری رہتی ہے مگران کے قوانین میں تغیر وارتقانہیں ہے اورہماری گفتگو قوانین ہی کےبارے میں ہے اب اس میں کوئی فرق نہیں قانون زیربحث طبیعی ہویاوضع ومعاہداتی سب کاحکم ایک ہوسکتاہے ۔کیونکہ وضعی قوانین ممکن ہے طبیعت وفطرت سے ماخوذ ہوں اوران سے افرادیاانسانی معاشروں کاوہ راستہ بنتاہوجس پروہ اپناارتقائی سفرکرتے ہیں۔

رہے وہ سوالات جن میں  اسلام اورتقاضائے وقت کے ہم آہنگ ہونے نہ ہونے کی بات کی جاتی ہے۔ ان میں فقط فلسفیانہ یاکلیاتی بات نہیں ہوتی۔

ایک سوال اچھااوربہت قیمتی ہے اتفاق کی بات دین مبین  اسلام  کے معجزانہ پہلوئوں میں سے ایک پہلوایسا ہے جس پرسمجھ داراوردانشمندمسلمان فخرمحسوس کرتاہے ۔یعنی  اسلام فردیامعاشرے کے پائدارضروریات کیلئے پائدارقانون رکھتاہے اورضروریات یا انسانی کی بدلتی صورتوں میں اس کے قوانین میں لوچ اورلچک بھی ہے ۔ہم اللہ کی مددسے جہان تک مناسب ہواتفصیلی بات کریں گے۔

خودزمانہ کس سے منطبق ہوتاہے؟

بحث شروع کرنے سے پہلے دوباتیں یاد دلاتے چلیں:

پہلی بات یہ ہے کہ ترقی پسند اوربدلتی دنیاکے تقاضوں کادم بھرنے والے ، معاشرے کی ہرتبدیلی کوترقی سمجھ لیتے ہیں ۔خصوصاً اگروہ تبدیلی یورپ سے آئی ہووہ اسےارتقائی عمل ضرورمانتے ہیں ۔آج کے عوام میں سب سے زیادہ گمراہی کن یہی فکری رجحان دامنگیر ہے۔

اس گروہ کے خیال میں چونکہ زندگی کاسازوسامان روازنہ بدل رہاہے ناقص کی جگہ کامل آرہاہے علم اورٹیکنک میں ترقی ہے لہٰذاانسانی زندگی میں جوتبدیلیاں بھی پیداہورہی ہیں وہ ایک قسم کی ترقی وبیش رفت ہیں اوران کاخیرمقدم کرناچاہیے بلکہ وقت کاجبرہے وہ اپناراستہ خودصاف کرلے گا۔

حالانکہ نہ توہرتبدیلی براہ راست علم وصنعت کانتیجہ ہے اورنہ ضرورت وجبر کاعمل دخل ہے عین اس حالت میں کہ علم ترقی کررہاہے ہوس پیشہ طبیعت،درندہ مزاج بشریت بھی خالی نہیں بیٹھی ہے۔ علم وعقل انسان کوکمال کی طرف بڑھاتی ہے اورطبیعت کی ہوس ناکی وبشری درندہ مزاجی خودآگے بڑھ کر ’’انسان ‘‘کوفسادوانحراف کی راہ پر کھینچتی  ہے ۔طبیعت کی ہوسناک ودرندمزاجی کوشش کرتی رہتی ہے کہ علم کواپنے لئے حربہ بنائے اوراپنی شہوانی وحیوانی ہوس کیلئے استعمال کرے جس طرح زمانے کے ساتھ آگے بڑھناچاہیے اسی طرح اس سے مقابلہ بھی کرناضروری ہے ۔دنیاکے اصلاح پسنداوررجعت پرست دنیاکی ترقی کے خلاف نبروآزمارہا کیے ہیں۔

اگرزمانے کی تبدیلیوں اورتغیرات کوتمام اچھائیوں اوربرائیوں کاپیمان مان لیں توخودزمانے اوراس کی تبدیلوں کوعلم حاصل کرنے کے واسطے کون ساذریعہ استعمال ہوگا۔ اگرہرچیزکانطباق اورہربات کی تطبیق زمانے سے کرناہے توخودزمانے کی تطبیق کس سے کریں؟اگر انسان دست بستہ ہوکرزمانے اورتبدیلیوں کاتابع ہوجائے توخودانسانیت کی خلافیت ،فعالیت اوراس کے ارادے کے صناعی کہاں جائے گی؟

انسان وقوت کی سواری پر بیٹھا ہے اورسفر کررہاہے اسے لمحہ بھرکیلئے بھی اس کی راہنمائی سے غفلت نہ برتناچاہیے ۔جوحضرات فقط زمانے کی تبدیلیوں کے گیت گاتے رہتے ہیں اوراس کی رہبری سے غافل ہیں وہ انسان کے تعمیری عمل کوبھلارہے ہیں۔ وہ اس گھوڑے سوار کے مانند ہیں جوگھوڑے کی باگ ڈوراپنے ہاتھ میں لینے کے بجائے اپنے تئیں اس کے حوالے کردے۔

انطباق یانسخ؟

دوسری بات۔ اسلام اورتقاضائے وقت کاحل بعض حضرات نے ایک فارمولے کے ذریعے نکالااورفارمولا بہت سادہ اورآسان ہے ۔وہ کہتے ہیں ۔ اسلام جاودانی دین ہے ہرزمانے کے مطابق ڈھل سکتاہے ہم پوچھتے  ہیں کیسے ؟ اس کے انطباق کافارمولاکیاہے؟ جواب دیتے ہیں: جب دیکھیں کہ زمانہ بدل گیافوراًاس کےقوانین منسوخ کردیں اس کی جگہ دوسر ےقوانین لے آئیں!

چالیس نکات کے مصنف نے مشکل کایہی حل پیش کیاہے وہ فرماتے ہیں دنیاکے بارے میں ادیان کے قوانین کونرم اورمڑے جھکنے کے قابل ہونے چاہیے ۔تقاضائے وقت پرمنطبق  ہوسکیں یہ بات اسلام کے تعلیمات کے برخلاف نہیں بلکہ اس کی روح کے بالکل مطابق ہے (رسال زن روزشمارہ نوے ،صفحہ ۷۵)

مقالہ نگار موصوف مذکورہ بالاجملے کے آگے پیچھے فرماتے ہیں ۔چونکہ زمانے کے تقاضے بدل رہے ہیں اورہروقت نئے قانون کی ضرورت ہے۔ اسلام کے مدنی ومعاشرتی قوانین جاہلیت کے عرب رسم ورواج کے مطابق اوران کی سادہ زندگی سے ہم آہنگ تھے لہٰذا اس وقت ٹھیک تھے۔ آج کے زمانے سے وہ ہم آہنگ نہیں ہیں۔ لہٰذاآج کیلئے آج قانون بنناضروری ہے۔

اس قسم کے حضرات سے پوچھاجائے اگرزمانے سے ہم آہنگ ہونے کی صلاحیت کے معنی یہ ہیں کہ وہ قوانین منسوخ ہونے کی صلاحیت رکھتے ہیں توپھرکون ساقانون ہے جس میں یہ لوچ نہیں ہے؟ کون ساقانون ہے جواس معنی میں زمانے سے ہم آہنگ نہیں ہے؟

اسلام کی زمانے سے ہم آہنگ ہونے کی بیاں کردہ لچک اور ہم آہنگی کی مثال تووہی ہے کہ ایک شخص کہے :کتاب وکتاب خانہ عمرسے مزے لوٹنے کابہترین ذریعہ ہے۔اس سے پوچھیے اس کامطلب ؟ وہ جواب دے ۔یعنی جب آدمی الطف ولذت کاخیال کرے فوراًاسے بیچ کراس کی قیمت عیش ونوش میں خرچ کردے۔

مضمون نگار موصوف فرماتے ہیں : اسلامی تعلیمات کی تین قسمیں : پہلی قسم اصول عقائد، جیسے توحید ونبوت وقیامت وغیرہ ۔قسم دوم ،عبادات ۔جیسے مقدمات و متعلقات نمازوروزہ و وضووطہارت وحج وغیرہ ۔تیسری قسم ،وہ قوانین جوعوامی زندگی سے متعلق ہیں۔

پہلی دوسری قسم تودین کاجزہیں انسان کوذاتی طورہمیشہ ا ن کاخیال رکھناچاہیے رہی تیسری قسم تووہ دین کاجز نہیں ۔کیونکہ دین کوعوامی زندگی سے سروکار نہیں ہے۔ آنحضرت ﷺ بھی ان چیزوں کوجزء دین کے طور پرنہیں لائے تھے ۔ان کا تعلق فریضہ رسالت سے نہ تھا۔ اتفاق کی بات ہے آپ ؐ حکمراں بھی تھے لہٰذایہ کام بھی کرتے رہے ۔ ورنہ دین کی شان توفقط اسی میں ہے کہ آدمی کونماز روزے کیلئے تیارکرے دین کاانسانوں  کی دنیاوی زندگی سے کیاتعلق ؟

میں یقین نہیں کرسکتاکہ جوشخص ایک اسلامی ملک میں زندگی بسر کرتاہووہ اسلام کی منطق سے اتنابھی ناواقف ہوسکتاہے۔

کیاقرآن مجید نے انبیاومرسلین کانصب العین نہیں بتایا ہے؟ کیاقرآن مجید نے پوری وضاحت سے یہ نہیں کیا؟

لَقَدْ اَرْسَلْنَا رُسُلَنَا بِالْبَيِّنٰتِ وَاَنْزَلْنَا مَعَہُمُ الْكِتٰبَ وَالْمِيْزَانَ لِيَقُوْمَ النَّاسُ بِالْقِسْطِ۝۰ۚ

ہم نے اپنے تمام رسولوں کوروشن دلائل اورکتاب اورترازوکے ساتھ بھیجاتاکہ وہ عوام میں انصاف قائم کریں۔ (سورہ حدید۔25)

قرآن نے اجتماعی عدالت کے قیام کوپیغمبروں کااصل نصب العین بتایاہے ۔اگرآپ قرآن پر عمل نہیں کرناچاہتے توآگے بڑھ کراس سے بڑاجرم کیوں کرتے ہیں اسلام اورقرآن پرتہمت لگاتے ہیں؟ آج انسان کے سرپرجومصیبتیں آرہی ہیں اس کاسبب یہی ہے کہ دین ؟ جوسب کاپشتیبان اورسہاراہے اسے ہاتھ سے چھوڑدیا۔وہی تومنفرداخلاق وقانون کاسرچشمہ ہے۔

اسلام بہت اچھاہے بشرطیکہ مسجدوں اورعبادت گاہوں میں رہے معاشرے سے سروکار نہ رکھے۔ ہم یہ ترانہ آدھی صدی سے سن رہے ہیں ۔یہ نغمہ اسلامی سرحدوں کے پار اٹھاتھاوہاں سے اسلامی دنیا میں آیااوراس کاخوب پروپیگنڈاہوا۔چھوڑئیے ہم اس کاعام فہم زباں میں مطلب بتائیں اورسادہ لفظوں میں لکھیں ۔اس طرح ان دعوے داروں کی بات زیادہ وضاحت سے بیاں ہوسکے گی۔

خلاصہ مدعایہ ہے ’’اسلام جہاں تک کمیونزم کے مقابلےکیلئے اسے آگے رکھو اسے باقی رہنا چاہیے ۔مگرجہاں مغربی منافع سے ٹکرائے اسے راستے سے ہٹ جاناچاہے یورپ کے نزدیک اسلام کے عبادتی طورطریقے باقی رہیں کوئی حرج نہیں ۔کمیونزم کے خلاف اسے ایک الحادی تحریک اور دشمن خدافلسفہ کہہ کراستعمال کرسکتے ہیں۔ لیکن اسلام کے سماجی ضابطےجومسلمانوں کی زندگی کافلسفہ ہیں۔ مسلمان جب تک اسے مانتے رہیںگے اس وقت تک وہ یورپ کے مقابلے میں آزادی اورانفرادیت کااحساس بیداررکھیں گے۔ یہ بات مغرب کیلئے ان کے ہضم کرنے میں رکاوٹ بنے گی ۔اسے درمیاں سے ہٹانا ضروری ہے۔

افسوس ہے کہ یہ نکتہ ایجادکرنے والے یہ تھیوری پیش کرنے والے غلط فہمی کے شکار ہوتے ہیں۔

پہلے تویہ ہے:

نُؤْمِنُ بِبَعْضٍ وَّنَكْفُرُ بِبَعْضٍ۝۰ۙ

ہم کچھ مانتے ہیں کچھ نہیں مانتے(سورہ نساء۔150)

ایسا’’اصول ‘‘ ہے جسے قرآن مجید نے پندرہ سوبرس پہلے ہی مسترد کردیاہے۔

دوسرے یہ ہے کہ

میرے خیال میں وقت آچکا ہے کہ مسلمان اب ان شعبدہ بازیوں کاشکار نہ ہوں عوام کی انتقادی قوت کم وبیش بیدار ہوچکی ہے ۔وہ امتیاز کرنے لگے ہیں کہ انسانی علم وفکرکی طاقت کہاں کہاں شگوفہ بہار کاسبب ہے اورکہاں کہاں فسادوانحراف کاباعث ہے ۔چاہے وہ یورپ سے متعلق کیوں نہ ہو۔

اسلامی دنیا کے عوام پہلے سے زیادہ اسلامی تعلیمات کی قوت وقیمت کوسمجھ چکے ہیں وہ نصب العین بناچکے ہیں کہ زندگی کامستقل فلسفہ اسلام اوراسلامی ضوابط ہیں وہ کسی قیمت پریہ حقیقت ضائع کرنے پرتیار نہیں ہوں گے ۔

مسلمان سمجھ چکے ہیں کہ اسلامی قوانین کے خلاف پروپیگنڈااستعمار اورسامراج کی ایک چال ہے۔

تیسرے یہ ہے:

یہ تھیوری دریافت کرنے والے سمجھ لیں کہ اسلام میں اگرالحاد کے مقابلے کی قوت ہے تواس میں غیرالحادی نظام سے بھی ٹکرلینے کی صلاحیت ہے یہ اس وقت ہے جب وہ ایک فلسفے کے طورپرمعاشرے میں بالادستی وحاکمیت پیداکرے مساجد اورعبادت خانوں میں محدود نہ رہے جواسلام عبادت گاہوں میں بٹھاتاہے وہ افکار اہل یورپ کیلئے میدان خالی چھوڑدیتاہے بلکہ وہ مغربی افکار کی مخالفت کامحاذ بھی چھوڑدیتاہے۔

اسلامی ممالک پریورپ نے جوغضب ڈھایاہے وہ اسی غلط فہمی کانتیجہ ہے۔

اسلام اوربدلتی زندگی (۲)

انسان ،معاشرہ اورعقل

انسان فقط ایساجاندار نہیں اجتماعی زندگی کاعادی ہے بہت سے حیوانات ،خصوصاً حشرات ،اجتماعی زندگی بسرکرتے ہیں ان کاایک حکیمانہ نظام دستور ہے جس کے پابند ہیں۔ اصول تعاون تقسیم کار تولیدوتقسیم حکمرانی فرماں برداری ان کی زندگی میں حکم واطاعت کاعمل موجودہے۔

شہد کی مکھی، چیونٹی کی بعض قسمیں اوردیمک بک جازندگی تمدن (ان کاخاص تمدن) نظام اورانتظامات سے فیضیاب ہیں۔ برس ہابرس بلکہ صدیاں گزرجائیں تب جاکر انسان اشرف مخلوقات ان تک پہنچے ۔

ان کاتمدن انسانی تمدن کے برخلاف عہدبہ عہد تقسیم نہیں ہوتاپہلے جنگل پھرپتھراس کے بعد لوہے کادوراوراب ایٹم کے زمانے تک نہیں پہنچا۔انہوں نے اس دنیامیں قدم رکھتے ہیں یہ تمدن یہ انتظامات اوریہی دنیا بنی بنائی دیکھی آج بھی وہی اسلوب ہے اورکسی قسم کی تبدیلی رونمانہیں ہوئی۔ یہ انسان ہے ’’ٓاورانسان کمزورپیدا کیاگیاہے (قرآن) اس کی زندگی زیرو سے شروع ہوکرلاانتہاکی طرف جارہی ہے۔

جانوروں کیلئے وقت کے تقاضے یکساں ہیں دنیاکے تقاضے ان کی زندگی کودگرگوں نہیں کرتے ۔جدت پسندی اورنوپرستی ان کیلئے بے معنی ہے۔ ان کےیہاں نئی پرانی  دنیاکافرق نہیں ہے علم ان کیلئے روزانہ نئے انکشافات نہیں کرتا ہلکی بھاری صنعتیں جدید سے جدید ترکامل سے کامل تران کے بازاروں کوانقلاب نہیں لاتیں ۔کیوں ؟ اس لئے کہ وہ جبلی (غریزہ کی ) زندگی گزارتے ہیں عقل سے دورہیں۔

انسان کی زندگی اجتماعی اورہمیشہ تغیرپذیر بلکہ تبدیلیوں کی زدپرہے ہرصدی میں اس کیلئے دنیابدل جاتی ہے۔ اس کے اشرف مخلوق ہونے کی بنیاد بھی یہی ہے انسان طبیعت کافرزند بالغ ورشید ہے ۔وہ ایسی منزل پرفائز ہے جہاں اسے براہ رات طبیعت کی نگہداشت وسرپرستی کی ضرورت نہیں۔ غریزہ (سرشت) نامی چیز اپنی مرموز (اندرونی  واشاراتی ) ہدایت کرے ۔انسان اس سےآزاد ہے وہ غریزہ کےبجائے عقل کی زندگی گزارتاہے۔

طبیعت نے انسان کوبالغ سمجھ کرآزادکردیاہے اپنی سرپرستی سے دست کش ہوگئی ہے ۔حیوان جوکچھ اپنے غریزے اورقانون طبیعت کے ماتحت بے چون وچراکرتاہے انسان وہی کام اپنے علم اوروضح شدہ وتشریع سے کرتاہے جس سے سرتابی بھی ممکن ہے۔

تباہی وبربادی انحرافات اورروگردانی جوکچھ بھی وہ ترقی وکسب کمال کی راہ میں دکھاتاہے ٹھہراو اورپستیاں ،گراوٹ اورہلاکت اسی مقام سے پیداہوتی ہے۔

انسان کیلئے جس طرح ترقی کی راہیں کھلی ہوئی ہیں اسی طرح فساد وانحرافات اورگراوٹ کی راہیں  بھی بندنہیں ہیں۔

انسان اس منزل میں ہے جہاں بہ تغیرقرآن کریم--جس امانت کابوجھ آسمان وزمین اورپہاڑ نہ اٹھاسکے اسے اپنے کاندھوں پر لے کھڑاہوا۔ یعنی آزادزندگی قبول کرلی ۔پابندیوں ذمے داریوں اورقانون کے بندھن بھی منظور کرلیے ۔ اسی بنیاد پرظلم وجہالت وخودپرستی میں مبتلاہوتااور غلط کاری سے نہیں بچتا۔

قرآن کریم جہاں انساں کی عجیب وغریب صلاحیت اورامانت وذمہ داری کے بارے میں بات کرتاہے وہیں بلاتوقف اسے’’ظلوم‘‘ و ’’جہول‘‘ کی صفتوں سے بھی یادکرتاہے ۔

ترقی پذیری اورانحراف کی دوصلاحیتیںانسان میں ناقابل جدائی ہیں  انسان جانورکی طرح نہیں کہ اجتماعی زندگی میں نہ آگے بڑھ سکے نہ پیچھے ہٹ سکے نہ دائیں لڑسکے نہ بائیں انسان کی زندگی میں کبھی پیش قدمی ہے کبھی پسپائی سرعت وتیز روی ہے توقف اورگراوٹ عدالت ونیکی ظلم وتجاوزانسانی زندگی کے پرتوہیں ایک منزل میں عقل و علم کامظہرہے ایک مرحلے میں جہالت وہوس پرستی ہے۔

زمانے میں جوتغیرات اورتبدیلیاں ہوتی ہیں ممکن ہے دوسری قسم ہی  کی ہوتی ہوں۔

منجمداورجاہل لوگ

بشری خاصیتوں میں افراط بھی ہے تفریط بھی انسان اگرحداعتدال میں رہے پہلی قسم کی تبدیلیوں کو دوسری قسم کی تبدیلیوں سے الگ کرے زمانے کوعلم وایجاد کی طاقت سے کوشش وعمل کے ذریعے آگے لے جائے ترقی وپیش رفت کے مظاہر سے اپنے تئیں ہم آہنگ بنانے کی سعی کرے زمانے کے انحرافات کاراستہ روکے اورہم رنگ زمانے ہونے سے دور رہے توانسان کیلئے ممکن ہے ۔

افسوس یہ ہے کہ صورت حال یہ نہیں ہے آدمی کواس موقع پردوخطرناک بیماریاں  للکارتی رہتی ہیں ۔جموع اورجہالت کے مرض پہلی بیماری کانتیجہ ٹھہرائو سکون اور توقف ہے آدمی وسعتوں اورترقیوں سے دوررہ جاتاہے اوردوسرے مرض کی وجہ سے سقوط وانحراف سے دوچار ہوتاہے۔

جامدہرچیزسے نفرت کرتاہے اورپرائے پن کے علاوہ کسی کوپسندنہیں کرتاجاہل ہرنئی چیزکوتقاضائے وقت کانام دیتااورجدت پسندی وترقی پسندی سمجھنے لگتاہے۔جامدہرنئی اورتازہ چیزکوفسادوانحراف کہتاہے اورجاہل ہربت کوتمدن اورتوسیع علم ودانش کی مدمیں شمار کرتاہے۔

جامد آدمی ،مغزاورچھلکے وسیلے اورنصب العیں میں فرق نہیں کرتا،اس کی نظرمیں دین آثارقدیمہ کی حفاظت کی ذمہ داری سونپتا ہے اس کی رائے میں نازل شدہ قرآن زمانے کی رفتار روکنے اوروضع کائنات کواپنی حالت پرساکن رکھنے کافریضہ سپرد کرتاہے۔

جامدشخص کے عقیدے میں پار ہ عم تیساءلون پڑھناکلک سے لکھناموصوف والی دوات کااستعمال پرانے حمام میں نہانا ہاتھ سے کھاناکھانا مٹی کے تیل کی لالٹین جلانا جاہل وبے سواد جتنادینی آداب کی زندگی ہے اس کی نگہداشت کرناچاہیے جاہل اس کے برخلاف دونوں آنکھیں بندکیے دیکھتا رہتا ہے کہ یورپ میں کیانیا شگوفہ کھلاکیانیا فیشن نکلا جس کی تقلید کرے اورجدت پسندی اوروقت کاجبر کہہ کراسی راہ پرچل کھڑاہو۔

جامد وجاہل دونوں اس بات پرہم خیا ل ہیں کہ جو وضع قطع پرانے زمانے کی تھی  وہی دینی مسائل اورمذہبی شعائر ہیں۔ دونوں میں اختلاف یہ ہے کہ ایک رسم ورواج کی نگہداشت پرزوردیتاہے اورجامل کے خیال میں مذہب قدامت پرستی ہے اوراس کاتعلق سکون وقرارسے ہے۔

آخرصدیوں میں یورپ علم اوردین کے تضادسے دوچارتھا۔ ہرجگہ یہی بحث و گفتگوتھی۔ دین وعلم میں تضاد کی بنیادیں دوہیں ایک بات یہ ہے کہ چرچ نے کچھ قدیم علمی وفلسفی مسائل کودینی عقائد اوردینی پہلومان لیاتھا۔لیکن علوم نے ان مسلمات کے خلاف کچھ ترقیاتی حقائق ثابت کردیے تھے۔ ادھر علوم نے زندگی کی وضع بدل دی زندگی کی شکل وصورت کچھ سے کچھ کردی۔

جامد خشک نام نہاددیندارحضرات ایک طرف توچندفلسفی مسائل کوبلاوجہ مذہبی رنگ دیدیتے ہیں۔ دوسری طرف مادی زندگی کے ظاہر ی ڈھانچے کوبھی قلمرومذہب کاحصہ بناناچاہتے ہیں ادھرجاہل وبے خبر عوام بھی سوچتے ہیں کہ واقعاً مادی زندگی میں بھی آدمی کوخاص وضع قطع میں ہوناچاہیے ۔ اورچونکہ علم کافتویٰ یہ ہے کہ مادی صورت کوبدلنا چاہیے لہٰذادین کامنسوخ ہوناہی بہترہے اوریہ فتویٰ صدرکردیا جاتاہے۔

پہلے گروہ کے جمود اوردوسرے گروہ کی بے خبری نے علم ودین کے تضادکوجنم دیا ۔اور بس۔

قرآنی تمثیل

اسلام ترقی یافتہ اورترقی دینے والا دین ہےقرآن کریم مسلمانوں کوترقی اورپیش روی کی طرف بڑھنے کی دعوت دیتاہے اس بناپر وہ ایک مثل میں کہتاہے:

پیروان محمد مصطفےٰ ﷺ کی مثال دانے کی  زمین میں بویااس کی نازک سی کونپل پھوٹی پھراس نے کچھ قوت حاصل کی، اس کے بعد وہ اپنے تنے پر ٹھہری اس کی یہ رفتار اتنی تیز تھی کہ کسان بھی حیرت میں پڑگئے۔

یہ مثل قرآنی نصب العین کے مطابق ایک مثالی معاشرے کیلئے ہے ۔قرآن ایسے  معاشرے کے بیج بولانا چاہتا ہے جوہمیشہ نشوونماپاتا،پھلتا ،پھولتااور پھلتارہے۔

ویل ڈیورانٹ کہتاہے:

اسلام کی طرح کسی دین نے اپنے ماننے والوں کوقوت کی تعلیم نہیں دی ہے۔ اسلام کے پہلے دورکی تاریخ بتاتی ہے کہ اسلام نے معاشرے کی تجدیدہ وتعمیر میں کتنا کام کیااور ترقی میں کس قدرطاقت کامظاہرہ کیاہے۔

اسلام جمودکے خلاف ہے وہ جہالت کابھی دشمن ہے اسلام کوجوخطرہ ہے وہ اس رخ سے بھی ہے اور اس سمت سے بھی ۔جمود اورخشک مزاجیاں نیز ہرپرانے نعرے کومحبوب قراردینا۔ حالانکہ دین مقدس اسلام سے اس کاکوئی تعلق نہیں ۔جاہل لوگوں کوایک بہانہ فراہم کرتاہے کہ وہ اسلام کوجدید یت کاحقیقی مخالف سمجھنے لگیں دوسری طرف تقلید اورفیشن پرستی ومغرب زدگی کے زیر سایہ یہ عقیدہ کہ مشرقی ممالک کی خوش نصیبی اسی میں ہے کہ وہ جسمانی وروحانی ظاہری وباطنی طور پرفرنگی بن جائیں اہل مغرب کے تمام رسم ورواج قبول کرلیں۔ اپنےمدنی ومعاشرتی قوانین کوآنکھیں بندکرکے یورپ کے قوانین سے ہم آہنگ بنالیں ۔یہ خیال جامد افرادکیلئے بہانہ بن گیا کہ وہ لوگ ہر نئی وضع کوبدبینی کی نظر سے دیکھیں اوراسے دین آزادی اورقوام کی اجتماعی شخصیت وانفرادیت کیلئے خطرہ سمجھیں۔

ان دونوں رویوں کانقصان اٹھانے والا اسلام ہے خشک لوگوں کاجمودجاہلوں کومیدان جنگ مہیاکرتاہے اورجاہلوں کی جہالت خشک لوگوں کوان کے عقائدونظریات زیادہ متعصب اورخشک بنارہی ہے۔

یہ متمدن نماجاہل سمجھتے ہیں زمانہ ’’ معصوم‘‘ ہے جیسے زمانے کی تبدیلیاں انسان  کے علاوہ کسی اورہاتھوں رونماہوتی ہیں؟ کب سے اورکس تاریخ سے انسان سے غلطی سے دوری ۔عصمت ۔حاصل کی ہے جوزمانے کے انقلاب خطااورغلط فہمیوں سے ماورا ۔معصوم۔ مان لئے جائیں ؟

آدم زاد جس طرح علمی رجحانات اخلاقی اورمذہبی رکھتا ہے اوربشریت کی صلاح وفلاح کیلئے ایجادیں کرتاہے اسی طرح وہ خود پرستی ،جاہ طلب ہوس رانی ،دولتمندی اوراستعماری خواہشات کے زیراثربھی رہتاہے ۔بشرآخربشرہے نئے نئے انکشافات کرتاہے۔ بہترسے بہتروسائل دریافت کرتاہے اس سلسلے میں اتفاقاًغلطیاں بھی ہوتی ہیں ۔خودفراموش آدمی ان باتوں کوسمجھ نہیں پاتا۔ اس کاتکیہ کلام ہے ۔آج کی دنیا ایسی ہے آج کی دنیاویسی ہے۔

سب سے زیادہ حیرت انگیز بات ہے کہ یہ لوگ زندگی کے اصول جوتے ،ٹوپی اور اپنے لباس کے معیار پرجانچتے ہیں ۔جیسے جوتا،ٹوپی نئی پرانی ہوتی ہے اسی طرح ان کے نزدیک جوزمانے نیانیا کار خانے سے بننے کے بعد ابھی ابھی ان کے سامنے آیاہے اس کی توقیمت ہے اسے توخریدنااور پہننا چاہیے اورجیسے ہی وہ پرانا ہواسے دورپھینک دیناچاہیے۔ کائنات کے حقائق بھی ایسی ہیں ہیں ان جاہلوں کی نظرمیں اچھے اوربر ےکامفہوم ۔نئے اور پرانے سے جدانہیں ۔ان کے خیال میں ’’فیوڈلرزم‘‘۔ یعنی ایک طاقت ور زبردستی اپنانام ’’مالک‘‘ رکھ لے اوراپنی جگہ بیٹھا سینکڑوں ہاتھوں اور بازووں سے کام لے مقصدصرف منہ چلانا ہو۔ بہت براہے کیوں ؟ اس کی دلیل اس کاپرانا پن ہے۔ آج کی دنیا اس نظام کوپسند نہیں کرتی ۔اس کادورگزرچکا، یہ فیشن پراناہوگیا۔ لیکن جس دن یہ طریقہ ایجادہواتھا اورنیانیا قالب سے اتراتھادنیاکی بازار میں رکھاگیاتھا اس دن اچھاتھا۔

ان لوگوں کی نظرمیں عورت کاستثمار براہے ۔کیونکہ آج کی دنیااسے ناپسندکرتی اوراس کے سایے تل نہیں چلتی ۔اس کے مقابلے میں کل تک عورت کوترکہ نہیں ملتا تھا اس کی ملکیت تسلیم نہ تھی ۔اس کاعقیدہ وارادہ باعزت نہ تھا،اس وقت یہ سب خوب تھا کیونکہ نیاتھااورنیانیا بازار میں آیاتھا۔

ان حضرات کی رائے میں چونکہ یہ زمانہ فضاکازمانہ ہے اوراب ہوائی جہاز چھوڑکرخچرپرسواری ممکن نہیں بجلی کوچھوڑکرلالٹین نہیں جلائی جاسکتی ۔تاگے بنانے والےبڑے بڑے خارخانوں کوبندکرکے چرخے سے کام نہیں چلایا جاسکتا۔ دیوپیکرچھاپے کی مشینیں نظرانداز کرکے قلمی کتابیں نہیں شائع ہوسکتیں ۔یونہی محفل رقص ہم عریان پارٹی ہویا’’بوفے‘‘ آخران میں شرکت کیوںکرچھوڑدی جائے شراب نوشی وبدمستی جو، نیم عریان لباس ،یعنی اس صدی کے نئے طور طریقوں کوچھوڑنا گدھے کی سواری کادورواپس لانے کے برابرہے۔

’’نئی روشنی ‘‘کسی اصطلاح نے کسی قدرشخص اورکتنی خاندانی زندگیوں کوتباہ کیاہے۔

کہتے ہیں علم کادور ہے ۔ایٹم کاعہدہے مصنوعی سیاروں ،فضائی راکٹوں کازمانے ہے جی بہت اچھاہم بھی خداکاشکر اداکرتے ہیں ہم اس عہدوزمانے اس دوراورصدی میں زندگی بسر کررہے ہیں۔ ہماری تمنا ہے، ہم اس دور کے علوم اورمصنوعات سے زیادہ سے زیادہ اوربہتر سے بہتر فیض یاب ہوں ۔لیکن ایک بات توبتایے کیااس دورمیں سرچشمہ علم کے علاوہ سب چشموں اوردریائوں کے دھانے خشک ہوگئے ہیں؟ اس صدی کی تمام ایجادیں اورروشنیاں علمی ترقی کا نتیجہ ہیں کیاکبھی علم نے دعویٰ کیاہے کہ دنیا کے وجوداور اس کی طبیعت کو سوتی صدرام ومطیع اورہرچیز کوانسانی بنارہاہے؟

علم کے بارے میں دنیا کے ایک آدمی نے بھی یہ دعویٰ نہیں کیاادھرسائنسی اداروں  نے انتہائی خلوص نیت اور پاک ارادے سے تحقیق وانکشاف کے ماہرین نے محبت وتن دہی سے نئی دریافت کی اورجاہ طلب ہوس پیشہ سرمایہ دار دولت کے پجاری علمی محنتوں کواپنے نجس مقاصد کیلئے استعمال کرنے لگے ہیں علم فریادی ہے کہ اس کااستعمال انسان کی سرکش طبیعت ہمیشہ غلط کرتی ہے یہی ہماری صدی کی مشکل اوربدقسمتی ہے۔

علم فزکس میں ترقی کرتاہے روشنی کے کلیات دریافت ہوتے ہیں ایک منافع پرست گروہ آگے بڑھتا اورخانہ براندازوتباکن فلمیں بنانے کاکام اسی تحقیق کے سہارے شروع کردیتاہے کیمسٹری کاعلم ترقی کرتاہے مفردات کے خواص اورمرکبات کے نتائج دریافت کرتاہے۔کچھ لوگ اسے اپنے مقاصد کیلئے استعمال کرناچاہتےہیں وہ بلائے جان بشر’’’ہیروئن‘‘ ایجادکرتے ہیں ،علم ایٹم کے اندر جھانک کر اس کی حیرت انگیز اورطاقت دیکھتااور اس کی مہاردیتا ہے اورمعمولی ساانسانی فائدہ اٹھانے سے پہلے اقتدار کے بھوکے ایٹم بم بناکربے گناہوں کوتباہ کرتے ہیں۔

بیسویں صدی کے ہیرو ’’آئن اسٹائن‘‘ کے اعزاز میں جشن ہورہاتھا وہ اٹھااورتقریر کے دوران کہنے لگا:

آپ اس شخص کیلئے جشن منارہے ہیں جس کاعلم ایٹم بم بنانے کاسبب ہواہے۔

آئن اسٹائن نے علمی صلاحیتیں اس لئے نہیں استعمال کی تھی کہ یہ بم بنایا جائے مگرہوس پیشہ لوگوں نے اس کے علم سے یہی فائدہ اٹھایا۔

ہروئین ،ایٹم بم ایسی ویسی فلمیں فقط اس بناپر معقول نہیں قراردی جاسکتی ہیں کہ وہ ’’صدی کی نئے ایجاد‘‘ ہیں ۔اعلیٰ درجے کے بم آخری ترقی یافتی بمبارہوائی جہاز کے ذریعہ بے گناہ آدمیوں کے سرپربرسانےسے عمل کی ۔ وحشیانہ حیثیت میں ذرہ بھرکمی پیدانہیں ہوتی۔

اسلام اوربدلتی زندگی(۳)

عائلی اورگھریلوزندگی میں مغربی رویوں کوقبول کرنے کے سلسلہ میں جوحضرات حمات کادم بھرتے ہیں ان کے پاس سب سے اچھی دلیل یہ ہے کہ -دنیابدل گئی ہے بیسویں صدی کے تقاضے اسی سسٹم کاپابند کررہے ہیں۔ اگراس رخ پر ہم روشنی نہ ڈالیں توہماری دوسری بحثیں ناقص رہ جائیں گی ۔

اچھی خاصی اورتفصیلی بحث وتحقیق کیلئے مقالات کافی نہیں ہیں کیونکہ مقالات میں متعددموضوعات ومسائل زیربحث آناضروری ہیں فلسفی فقہی،اخلاقی اورمعاشرتی  مسائل۔ اسلام اورتقاضائے وقت  کے عنوان سے جوکتاب لکھنے کی نیت ہے جس کے نوٹ تیار ہیں ۔توان شاء اللہ بقیہ بحث وہاں کی جائے گی۔

سردست دونکتوں کی وضاحت کافی ہے

نمبر1

زمانے کی تبدیلیوں سے ہم آہنگی اتنی آسان نہیں ہے جتنی یہ مدعیان بے خبر سمجھتے سمجھتاتے ہیں۔

قوانین اسلام کے جوڑااورموڑاوران کے رازواسرار

نمبر2:دوسراضروری نکتہ جسے روشن وعیاں ہوناچاہیے وہ اسلامی مفکروں کایہ عقیدہ کہ اسلام میں ایسے رازموجودہیں کواپنے دورکے ترقیات سے ہم آہنگ ہونے میں مددکرتے ہیں ان کاعقید ہے اسلام زمانے کی ترقیوں اورثقافتوں کی پیش رفت دنیا کے پھیلائو اورزندگی کی جدیدیت کاساتھ دیتاہے ۔دیکھنایہ ہے کہ اس کارازورمزکیاہے؟ دوسری نفظوں میں اس مشینری کے اسپرنگ ،بیرنگ ،بریکٹ اورنٹ یوں لگے ہیں کہ جن سے حرکت میں فرق نہیں پڑتا۔ یعنی کسی قانون کے نظراندازکرنے کے بجائے وقت کی تبدیلیوں اورتعلیم وثقافت میں توسیع میں کسی قسم کاتضادوتصادم نہیں ہوتا اس عقیدے کے توضیحات اس مقالے کاموضوع ہیں۔

بعض قاری اوران سے زیادہ میں خود سمجھتاہوں کہ یہ مسئلہ فنی اورماہرانہ ماحول چاہتاہے۔اورماہرین ہی کے سامنے اس پر گفتگوہوناچاہیے مگرسوال کرنے والوں اورمسئلے سے دل چسپی رکھنے والوں کی اکثریت سے دوچارہوں ۔ان میں غلط اندیش لوگوں کی تعدادزیادہ ہیں اکثریت ان لوگوں کی ہے جواسلام کی اس خصوصیت کو باورنہیں کرتے ۔ میں جس حدتک غلط فہمیوں کودورکرسکتاہوں اس حدتک کوشش کروں گا اوردوسروں کونمونہ دیدوں گا۔

محترم ناظرین !خیال رکھیں کہ اس قسم کی بحثوں سے ہماری دوراندیش علماء بے خبرنہیں تھے چنانچہ مرحوم آیت اللہ میرزاحسین ائینی کی’’تنبسیہ الامت‘‘ اوراستاد علامہ محمد حسین طباطبائی کامقالہ’’ولایت وزعامت ‘‘ کتاب’’ مرجعیت وروحانیت‘‘ میں قابل ملاحظہ ہے ۔یہ کتابیں فارسی ہی میں ہیں اورچھپ چکی ہیں۔

دین مقدس اسلام اپنے اٹل اورناقابل تغیرقوانین کے باوجود تمدن وثقافت زمانے کے ساتھ ہم آہنگ ہے اورانسان کی بدلتی زندگی میں قابل تطبیق ہے چندچیزوں کی طرف توجہ مبذول فرمائیے۔

جسم وصورت کے اختلاف سے زیادہ روح وحقیقت  پرتوجہ ہے

۱۔اسلام زندگی کی ظاہری شکل وصورت سے بحث نہیں کرتاجب کہ انسانی دانش وبینش تمام وکمال اسی سے وابستہ ہے اسلامی قوانین وسفارشات روح وحقیقت سے متعلق ہیں ۔وہ زندگی کے نصب العین اور انسان کیلئے بہترین راستے کارہنما ہے وہ راستہ جواسے منزل مقصود تک پہنچادے علم ۔نہ روح ومقصدزندگی کوبدلتا ہے نہ بہتراور نزدیک تروبے خطرراستہ بتاتاہے۔ جومقصدحیات تک پہنچاسکے۔ علم ہمیشہ بہتر وسائل اورکامل ترذرائع مہیاکرتاہے جس سے آدم زادزندگی کے مقاصد حاصل کرسکے اوران تک پہنچنے کے راستے اوران پرچلنے کااندازمعلوم کرسکتاہے۔

اسلام نے اپنی قلمرواپنےدائرہ کارمیں مقاصدمتعین کردیے ہیں شکل وصورت ووسائل علم وفن کے دائرہ کارمیں چھوڑدیے تمدن وثقاقت کے پھیلائومیں تصادم اورٹکرے بچ گیااس سے بڑی بات یہ ہے کہ اس نے علم وعمل توسیع تمدن وثقاقت تقوے استواری ارادہ ہمت پائدار اوراستقامت پیداکرنے اوربڑھانے میں اصلی عامل اورتمدن کی ترقی میں اساسی کردار اپنے ذمے لیا۔

اسلام نے شاہراہ سفر بشرپرسنگ میل نصب کردیے ہیں وہ نشان راہ رفتارکارخ اورمنزل کی سمت بتاتے ہیں اس کے مقابلے میں خطروں موڑوںگرنے کے مقامات تباہی کے ٹھکانوں سے بچنے کے سگنل بھی دکھادیے اسلام کے تمام ضابطے یاپہلی قسم کے نشانات ہیں یادوسری قسم کے۔

زندگی کے اسباب ووسائل ہردورمیں انسانی معلومات اورعلمی اطلاعات سے وابستہ ہوتے ہیں معلومات جتنے بڑھتے جاتے ہیں آلات ووسائل اتنے ہی کامل ومکمل ہوتے اورناقص وسائل کو’’جبرزمانہ‘‘ کے ہاتھوں بٹاتے جاتے ہیں۔

اسلام میں ایک وسیلہ یاایک ظاہری ومادی وضع قطع ایسی نہیں مل سکتی جس پرتقدس کالیسبل چپکایاگیاہو۔اورکوئی مسلمان اس وضع قطع کی نگہداشت کادائمی محافظ بننے کامدعی ہو۔

اسلام نے یہ نہیں کہا سلائی بنائی کاشتکاری حمل ونقل جنگ…… کیلئے آلات اوزاراورذرائع کے نام اورخصوصیات نہیں متعین کیے کہ فلاں کام بس فلاں اوزارہی سے کیاجائے۔ جس کے بعدیہ کہاجاسکے کہ علمی ترقی کے ساتھ وہ اوزرابیکار قراردے دیاجائے۔ اوراسلامی ضوابط اورعلم میں تضادوتضادم رونماہو۔ اسلام نے جوتے ،ٹوپی اورزنانے مردانے الگ الگ اورنئے قسم کے کپڑے نہیں بنائے ہیں نہ ان کیلئے خاص سانچے ،پیمانے اورمادے نہ ساخت اورتولیدوتقسیم کیلئےچندآلات اوراوزارمعین کیے ہیں۔

ایک جہت تویہ ہے جس سے دین کوترقیات زمانہ سے ہم آہنگ بنانے میں آسانی ہوسکتی ہے۔

مستقل ضرورتوں کیلئے پائیدار قانون اورادلتی بدلتی ضرورتوں کیلئے متبادل قانون

۲۔ دین اسلام کی دوسری خصوصیت جس سے اس کی بے اندازہ اہمیت بڑھ جاتی ہے وہ ہے اس کایہ پہلوکہ انسان کی مستقل ضرورتوں کیلئے پائیدار قوانین اورتبدیل ہونے والی ضرورتوں کیلئے ایسے متبادل ضابطے جن میں وقتی ضرورتوںکی رعایت ہو۔ انفرادی اجتماعی شخصی اورعمومی دائروں میں کچھ قوانین ناقابل تبدیلی ہیں۔ یہ نوعیت ہرزمانے میں۔یکساں ہے جونظام انسان اپنے غرائزکے سپردکرتاہے اورجونظام اپنےاجتماع کودینا ہے اس کے اصول وکلیات ہرزمانے میں ایک ہی طرح رہتے ہیں۔

نظریہ ’’اضافیت اخلاق‘‘ اضافیت عدالت اوراس کے حامیوں سے باخبرہوں ان کے عقیدے اوردلائل کے بارے میں اپنی رائے بھی لکھوں گا

ضروریات بشرمیں کچھ ضرورتیں ادلتی بدلتی ہیںجن کی وجہ سے ناپائدار اورتغیر پذیر قوانین کی ضرورت پیش آتی ہے اسلام نے ان کیلئے حالات کیلئے خاص ہیت وضع کردی ہے یعنی متغیر حالات کوغیر متغیراصولوں سے وابستہ کردیایہ اصول ثابتہ ہربدلی ہوئی صورت میں ضمنی قانوں پیداکرسکتے ہیں۔

اس موقع پراس سے زیادہ توضیح نہیں دیناچاہتا،البتہ اپنےقاری کے ذہن کوروشن رکھنے کیلئے چندمثالیں دیتاہوں:

اسلام کاایک اجتماعی ضابطہ ہے:

وَاَعِدُّوْا لَہُمْ مَّا اسْـتَطَعْتُمْ مِّنْ قُوَّۃٍ

مسلمانو!اپنی آخری حدامکان تک دشمن کے مقابلے میں قوت مہیاکرو۔(سورہ انفال۔60)

سنت رسول اکرمﷺ سے احکام کاایک مربوط سلسلہ ’’سبق وریایہ‘‘ کے نام سے فقہ میں مرتبہ ہوا۔حکم ہے کہ خودتم اورتمہارے بچے مہارت کامل کی حدتک گھوڑے سوار ی اورتیراندازی سیکھیں۔گھوڑے سوار ی کافن اورتیراندازی کاڈھنک اس زمانے کی فوجی تربیت کاجزتھا ،ظاہر ہے کہ اس کی بنیادواصل ’’سبق ورمایہ‘‘ اورگھوڑا اسلام کی نظرمیں اہمیت نہیں رکھتااصل ہے ’’طاقت ور‘‘ ہونا۔اصل بات ہے ہرزمانے میں دشمن کے روبروآخر حدامکان تک فوجی اوردفاعی حیثیت سے مضبوط ہونا طاقتور ہونا تیراندازی اورگھوڑے سواری ایک لباس ہے جوطاقت کے جسم پر پہناجاتاتھا۔ دوسری لفظوں میں نفاذ حکم کیلئے ایک صورت ۔دشمن کے مقابلے میں طاقت ور ہوناپائیدار قانون ہے جوپائیدار ضرورت کوپوراکرتااوراسی کے دوام سے دوام پاتاہے۔

تیزاندازی وگھوڑے سواری میں مہارت کاضروری ہوناوقت کی وقتی ضرورت تھی زمانے کی مناسبت اورعہدکے بدلنے سے وہ بدلے گی اورتمدن وثقاقت کی ترقی کے ساتھ دوسرے جنگی آلات اورآج کے گرم اسلحہ اورآج کی مہارت درکارہے اورآج کے وسائل کاکل تکنیک کی جگہ بدل جائے گی۔

دوسری مثال:

تبادلہ دولت کے بارے میں قرآن مجید نے ایک اصل اجتماعی بیان کردی ہے اوراسلام نے ’’شخصی ملکیت کی اصل ‘‘ قبول کی ہے۔ ہاں اسلام جس کو ملکیت کانام دیتاہے اورمانتا ہے اس میں اورآج کی دنیا میں سرمایہ داری کی بناپر جوکچھ ہورہااور جوفرق ہے اس کے تقابل کایہ موقع نہیں ۔بہرحال مالکیت فردکالازمہ تبادلہ ہے۔

باہمی تبادلے کیلئے اسلام نے اصول مقرر کیے ہیں من جملہ ان کے ایک اصل ہے:

وَلَا تَاْكُلُوْٓا اَمْوَالَكُمْ بَيْنَكُمْ بِالْبَاطِلِ

سرمایے کوغلط طریقے پر آپ میں گردش نہ دو۔(سورہ بقرہ۔88)

یعنی جوروپیہ اورجوسرمایہ دست بدست گردش کرتاہے کاریگراورکارخانہ دارکے ہاتھ سے نکل کردوسرے ہاتھوں میں آنے والے چیز جن جن ہاتھوں میں جس جس اندازسے جائے اورجوفائدہ ہووہ مطابق شریعت ہو۔ سرمائے کے  دست بدست آنے جانے  میں جوفائدہ ہورہاہے اس سے انسانی قدرکے اندرہوناچاہیے ورنہ اجازت نہ ہوگی۔ اسلام نے مالکیت کومکمل خودمختاری کے برابر نہیں قراردیاہے۔

پھراسلامی ضوابط میں بعض چیزوں کی خریدوفروخت کوممنوع قراردیاگیا ہے۔مثلاًخون اورانسا ن کافضلہ …کیوں!بات یہ ہے کہ خون انسان یاخون گوسفندکااستعمال مفید نہیں ہے لہٰذااس کی قیمت ایسی نہیں ہوسکتی جوانسانی سرمائے کا حصہ بن سکے۔ خون اورفضلات کی خریدوفروخت کی ممنوعیت کی اساس وہی قرآنی اصل --’’وَلَا تَاْكُلُوْٓا اَمْوَالَكُمْ بَيْنَكُمْ بِالْبَاطِلِ ۔ہے خون وفضلہ کی ممنوعیت اسلام کی نظرمیں اصل نہیں ،اصالت توہے ایسی دوچیزوں کاتبادلہ جوبشری حالت کیلئے مناسب ہوخون وغیرہ کی ممنوعیت ایک لباس ہے جوغلط سرمائے کی گردش کوپہنادیاگیا ہے۔دوسری لفظوںمیں یہ ممنوعیت اصل وَلَا تَاْكُلُوْٓا اَمْوَالَكُمْ بَيْنَكُمْ بِالْبَاطِلِ ۔کی اجرائی صورت ہے ۔اس سے بڑھ کریہ ہے کہ اگرتبادلہ ۔مبادلہ ،کاہاتھ درمیان میں نہ ہو اس وقت بھی کوئی سرمایہ کسی سے غلط طریقے پر لے کرملکیت اورتصر وف کاحق حاصل نہیں کیاجاسکتا۔

یہ اصل پائیدار ہے اورپابندوقت نہیں اس کاماخذ(سرچشمہ)ناقابل تبدیلی اجتماعی ضرورت ہے ۔رہاخون اورفضلے کاسرمایہ نہ ماننااوراسے قابل ’’مبادلہ‘‘ (لین دین)نہ جاننااس کاتعلق عہدوزمان اوردرجہ تمدن سے بھی ہوسکتاہے اورحالات کی تبدیلی علوم کی ترقی صنعت وامکان استفادہ صحیح ومفید کے بعد دوسراحکم بھی ہوسکتا ہے۔

ایک اورمثال

حضرت امیرالمومنین علی ابن ابی طالب ؈ کے آخری زمانے میں موئے مبارک سفید ہوگئے تھے آپ خضاب نہیں لگاتے تھے داڑھی سفید دیکھ کرایک شخص نے غرض کی کیارسول اللہ ﷺ نے یہ نہیں فرمایاکہ بالوں کی سفیدی کورنگ سے چھپالو؟ جواب میں حضرت ؑ نے فرمایا: کیوں نہیں اس نے کہا: پھر آپ خضاب کیوں نہیں لگاتے ؟ آپ نے فرمایا: جب حضورنے یہ فرمایاتھااس وقت مسلمان تعدادمیں کم تھے پھران میں بوڑھوں کی اچھی خاصی تعدادتھی جولڑائیوں میں شریک ہوتے تھے ،دشمن جب مسلمان فوج کودیکھتااوربوڑھے سپاہیوں پراس کی نظر پڑتی تھی تواس کے ایک نفسیاتی اطمینان واعتماد حاصل ہوتاتھا کہ مقابل میں تھوڑے سے بوڑھے ہیں ۔آنحضرتؐ نے فرمان جاری کردیاکہ خضاب لگایاجائے کہ دشمن ان کے بڑھاپے کودیکھ کر جوان ہمت نہ ہوسکے۔حضرت علی ؑ نے فرمایاحضورکاحکم تقاضائے وقت کے مطابق تھا اس وقت مسلمانوں کی تعدادکم تھی لہٰذااس قسم کے وسائل کااختیار کرناضروری تھا۔ آج اسلام پوری دنیامیں پھیل چکاہے، لہٰذااس کی ضرورت نہیں ۔ہرشخص آزاد ہے خضاب لگائے یانہ لگائے۔

حضرت علی ؈ کی نظرمیں پیغمبراکرم ؐ کافرمان’’خضاب لگائو۔ کلیہ۔ اصل نہیں ۔بلکہ کسی اوراصل کی شکل اجرائی ہے قانون اصلی ۔دشمن کی نفسیاتی مددنہ کرنا پرایک لباس تھا۔

یہ مطلب ہے کہ اسلام ظاہری شکل پوست چھلکے اوراوپری خول کواہمیت دیتاہے اورروح وبطن ومغزکوبھی مگرہمیشہ صورت کو روح چھلکے کومغزاورخول کو اندرونی حقیقت کے حوالے سے دیکھتاہے۔

رسم الخظ کی تبدیلی کامسئلہ

ان دنوں ملک میں ایک مسئلہ زیر بحث ہے ’’رسم خط بدلاجائے‘‘ یہ بات زباب وادب کے لحاظ سے بھی قابل بحث ہے اوراصول اسلامی کے لحاظ سے بھی بحث طلب ہے۔ اسلام نقطہ نظرسے مسئلہ کی دوجہتیں زیر بحث لائی جاسکتی ہیں ایک یہ جہت کہ آیااسلام کی کوئی حاض الف بے ہے اوردوسری الف بے سے جداہے؟ کیااسلام ہماری الف بے کو جس کانام عربی الف بے ہے اپنی ملکیت سمجھتا ہے اوردوسری الف بے کو اجنبی جانتاہے جیسے لاتینی حروف ؟

ہرگزنہیں۔ اسلام کائناتی دین ہے اس کی نظرمیں ہرالف بے برابرہے۔ مسئلہ پر بحث کرنے کی دوسری جہت ہے خط اورلف بے کی تبدیلی کا مسلمانوں کے اجنبی لوگوں کے حلق میں اترنے اوران کے پیٹ میں ہضم ہونے پراثر بھی پرتاہے؟ اس تبدیلی کااثر قوم کے اپنے تمدن سے کٹ جانے پر کیاہوگا جس نے بہرحال اسلامی علوم اوراپنے علمی اثاثے کوچودہ سوبرس تک اسی الف بے میں لکھا ہے؟ اور رسم الخط بدلنے کامنصوبہ ہے کن ہاتھوں میں اوراسے کون لوگ نافذ کرناچاہتےہیں ؟ ان کی تحقیقات ہوناچاہیے۔

ہیٹ پہننا حرام نہیں دم چھلابنناحرام ہے۔

مجھ جیسے لوگوں سے اکثر تمسخر آمیزلہجے میںپوچھاجاتاہے؟ جناب کھڑے ہوکر کھانا شرعاکیساہے؟ چھری کانٹے سے کھانا جائز ہے ؟ ہیٹ لگانا حرام ہے کیااجنبی زبان میںبات کرناناجائز ہے؟

ان حضرات کے جواب میں کہتاہوں اس بارے میں اسلام نے کوئی خصوصی حکم نہیں دیاہے اسلام نے پابندنہیں کیاہے کہ ہاتھ سے کھائیے یاچمچے سے یہ ضرورحکم دیا ہے کہ صفائی کاخیال رکھیں۔جوتاٹوپی اورلباس کابھی کوئی ماڈل نہیں دیا۔ انگریزی جاپانی اورفارسی زبان اسلام کے نزدیک یکساں ہے۔

لیکن……

لیکن اسلام نے ایک اوربات ضرورکہی ہے ۔اسلام کہتاہے کہ اپنی شخصیت کا بھلادیناحرام ہے دوسروں کے پیٹ میں ہضم ہوجانا دوسروں میں مل کرمٹ جانا حرام ہے دم چھلابننا حرام ہے اجنبی کے مقابلے افسوس کی ندرہوناحرام ہے جیسے سانپ کے سامنے خرگوش دوسرے کے بدلے گدھے کوخچرسمجھناحرام ہے ان کے انحراف اوران کی بدبختیوں کو صدی کی ایجاد کہہ کرجذب کرلینا حرام ہے۔یہ عقیدہ کہ ایرانی کوجسم وروح ظاہر وباطن میں فرنگی بن جاناچاہیے ۔ حرام ہے چارون تک صبح سویرے فرانسیسی کلچرسینٹر پیر س جانااورحرف ’’ر‘‘ کامخزج’’غ‘‘ میں بدلنااور’’زفتم‘‘ کو ’’غضتم‘‘ کہناحرام ہے۔

اہم اوراہم ترمسئلہ

۳۔ ایک اورجہت کہ اسلام کوتقاضائے قوت سے ہم آہنگ کرتاہے وہ اس کے قوانین کاعقلی پہلوہے ۔اسلام نے اپنے پیروں کوعلانیہ بتایاہے کہ اس کے تمام ضوابط بلندترین مصالح پر مبنی ہیں اورخوداسلام میں مصالح کی اہمیت کے درجے بیان کیے گئے ہیں۔ اسلام کے معاملات کے ماہر ایسے مقامات پرطرح طرح کی مصلحتوں کوباہم مقابل دیکھ کرکام کی سمت وجہت آسانی سے معلوم کرلیتے ہیں وہ اسلام کی اس اجازت سے مطلع ہیں کہ ایسے مقامات پرحقیقی ماہرین اسلام مصلحتوں کی اہمیتوں کااندادہ لگائیں اوراس کی براہ راست رہنمائی کی روشنی میں اہم ترین مصلحتوں کاانتخاب کریں ۔فقہااس کلیہ کو’’اہم ومہم‘‘ کانام دیتے ہیں۔ یہاں مثالیں بہت ہیں لیکن ان کے ذکرکی ضرورت نہیں ہے۔

’’ویٹو‘‘ کاحق رکھنے والے قوانین

۴۔ ایک اورجہت جس نے اس دین کو حرکت وانطباق کی خصوصیت دی اوراسے زندہ وجاوداں بنادیاہے وہ خوداس دین کے اندرایسے قوانین اورقاعدے وضع ہوئے ہیں جن کاکام دوسرے قوانین میں اعتدال اوران پر کنٹرول قائم رکھناہے۔ فقہوں کی زبان میں انہیں ’’قواعدحاکمہ‘‘ کہتے ہیں جیسے’’قاعدہ لاحرج‘‘اورقاعدہ ’’لاضرر‘‘ جوپوری فقہ پرحاکم ہے ۔حقیقت میں اسلام تمام قوانین وضوابط کے مقابلے میں ان قواعد کو’’ویٹو‘‘ کادرجہ دیتاہے اس کی بات بھی طویل ہے اوراس کابیان کرنامقصود نہیں۔

حاکم کے اختیارات

جن بریکٹوں اسپرنگوں کاسلسلہ ہم نے بتایاان کے علاوہ بھی کچھ باتیں ہیں جودین مقدس اسلام کی تعمیر میںملحوظ رکھی گئی ہیں اورانہوں نے اس دین کوابدیت وخاتمیت کی صفت خاص بخشی ہے مرحوم آیت اللہ نائنی اورعلامہ طباطبائی نے اس سمت میں ان اختیارات کاتذکرہ کیاہے جواسلام نے ’’اسلام کی حکومت صالحہ‘‘ کوعطاکیے ہیں۔

اصل اجتہاد

(علامہ) اقبال پاکستانی کہتے ہیں:

’’اجتہاد اسلام کی قوت محرکہ ہے۔‘‘

بات بالکل ٹھیک ہے لیکن اہم  خصوصیت ہے ’’اجتہاد پذیری‘‘ اسلام اجتہاد کومنظورکرتا ہے اسلام کی جگہ کسی اورکورکھ کر دیکھیں تومعلوم ہوگا کہ اجتہاد کس قدر مشکل ہے۔ بلکہ اجتہاد کاراستہ ہی بندملے گااس دین آسمانی میں عجیب وعمد ترین بات وہ باریکیاں ہیںجواس کی ساخت میں موجود ہیں۔ان خصوصیات کی وجہ سے وہ تمدن کی ترقی کے ساتھ ساتھ آگے بڑھتاہے۔

بوعلی سینانے کتاب ’’الشفا‘‘ میں بھی اسی بنیادپرضرورت اجتہاد کی بحث چھیڑی ہے وہ کہتا ہے چونکہ زمانے کے حالات تغیرپذیر ہیں اورہمیشہ نئے مسائل پیش آتے ہیں ۔دوسری طرف اسلام کے کلی اصول قائم وناقابل تبدیل ہیں۔ ضرورت ہے کہ ہرعہد اورہرزمانے میں نت نئے مسائل پیداہوتے رہتے ہیں لہٰذاایسے افراد ہونا چاہیں جونئے مسائل کاادراک کرسکیں اورمسلمانوں کوجواب دہی کے بعد اطمینان دلائیں۔

’’قانون اساسی‘‘ کے تتمے میں بھی اس کی پیش بندی کی گئی ہے ۔یعنی ہرزمانے میں مجتہدین کی ایک کمیٹی ہوگی جس کے ممبر کم ازکم پانچ ہوں گے یہ حضرات ’’تقاضائے وقت‘‘ سے باخبربھی ہوں ،یہ حضرات منظور شدہ قوانین کی نظارت کریں گے

قابل یاددہانی بات یہ ہے کہ ’’اجتہاد‘‘ اپنے حقیقی مفہوم کے لحاظ سے ۔یعنی  تخصص مہارت وکارشناسی اوراسلامی مسائل میں فنی کارشناسی۔ ایسی چیزنہیں کہ مدرسے کاہربھگوڑاصرف اس بہانے مدعی ہوسکے کہ وہ چنددن کسی حوزہ علمیہ میں رہ چکاہے۔

اسلامی مسائلہ میں مہارت اور اظہار نظرکی صلاحیت کیلئے پوری عمردرکار ہے (جو اگرکم نہیں توزیادہ بھی نہیں ہے) اس پرایک شرط زائد اس کافطری ذوق اورقوت استعداداورفن پرقابواور توفیقات الٰہی کاہونا ہے۔

مہارت خصوصی اوراجتہاد سے آگے  یہ لوگ ایسے ہوں جو مرجع رائے ونظرسمجھتےجاتے ہوں ۔تقوے معرفت الٰہی خداترسی سے کماحقہ بہرہ مند ہوں تاریخ اسلام ایسےا فراد کی نشان دہی کرتی ہے جوتمام ترعلمی واخلاقی صلاحیتوں کے باوجود جب اظہار نظرکاوقت آتاتھا توکانپنے اورتھرتھرانے لگتے تھے۔

محترم مطالعہ کرنے والوں سے معذرت چاہتاہوں کہ گفتگو کادامن اس بحث میں ان مطالب تک پھیل گیا۔

پانچواں حصہ

قرآن کی نظرسے عورت کاانسانی درجہ

اسلام نےزن ومردمیں انسانی مساوات کی نگہداشت کی ہے۔

اسلام زن مرد کے مساوی حقوق کے خلاف نہیں وہ دونوں کے حقوق میں مشابہت کے خلاف ہے۔

اسلام نے عورت کے بارے میں حقارت آمیز نظریوں اوررویوں کاکالعدم قراردیا۔

قرآن نے اپنے بیان کردہ واقعات میں توازن رکھا ہے۔ واقعات میں فقط مرد ہی بڑے کردار کے نہیں دکھائے ۔خواتین کے بلند کردار بھی نمایاں کیاہے۔

خواتین اگرمردوں کے برابر حصہ لیناچاہیں تومردکےحقوق سے مشابہت کاخیال ختم کردیں۔

علماء اسلام کے کلیہ ’’عدل‘‘ کی بنیادپرفلسفہ حقوق کی اساس رکھی ہے۔

اہل مشرق نے انسانیت کودرگزراورنیکی میں اوراہل مغرب نے حقوق حاصل کرنے میں محدود کردیا۔

منشور حقوق انسانی فلسفہ ہے قانون نہیں ہے ۔اسے فلسفیوں کاتائیددرکار ہے عوام کی نہیں ۔

منشور حقوق انسانی میں احترام آدمیت کی بت مدتوں سے مشرق اوراسلام میں تصدیق شدہ ہے۔

مغربی دنیا ایک طرف تابہ حدامکان انسانی مقام کونیچے لارہی ہے اوردوسری طرف حقوق انسانی کالمبا تڑنگا منشور جاری کررہی ہے۔

آج کے انسان کی مجبوری یہ ہے کہ اس نے ’’خود‘‘ کوبھلادیاہے

احترام انسان فلسفہ مشرق سے ہم آہنگ ہے ،فلسفہ مغرب سے نہیں۔

خلاصہ مطالب ازمؤ لف:

قرآن کی نظر سے عورت انسانی درجہ

اسلام عورت کوکس قسم کی مخلوق سمجھتاہے ؟ کیا شرافت اورانسانی حیثیت سے اسے مرد کے برابرجانتاہے یاادنی درجے کی جنس ؟ یہ سوال ہیں جن کے ہم جواب دیں گے۔

عائلی حقوق کے بارے میں اسلام کاخاص فلسفہ

اسلام خاندانی مسئلہ میں عورت ومردکے لئے خاص فلسفے کاقائل ہے یہ فلسفہ  گزشتہ چودہ برس  اورآج کے فلسفے سے مختلف ہے۔ اسلام عورت مردکیلئے ہرجگہ ایک طرح کے حقوق ،ایک قسم کے فرائض ایک نوع کی سزاکاقائل نہیں ۔کچھ حقوق اورذمے داریاں اورسزائیں مردکیلئے مناسب سمجھتا ہے کچھ باتیں عورت کے واسطے کہیں وہ زن ومرد کومشابہ وضع میں دیکھتا ہے کہیں یہ مشابہت نہیں مانتا ۔

کیوں ؟ کس اندازوحساب کی بنیاد پر یہ وجہ تونہیں ہے کہ دوسرے دبستانوں  کی طرح اسلام بھی عورت کے بارے میں حقارت آمیزرویہ رکھتاہے اورعورت کوپست جنس مانتاہے یاکوئی اورعلت وفلسفہ ہے۔

مغربی سسٹم کے پیروکار تقریروں اورتحریروں میں لکھتے اورکہتے اورہم آپ سنتے رہتے ہیں کہ اسلامی قانون قاعدے مہرونان ونفقہ ،طلاق وتعددازدواج عورت کی جنس کوحقیر رکھنے کیلئے ہیں۔ ہرجگہ عورت کی توہین کی گئی ہے ۔یہ لوگ سمجھاتے ہیں کہ تمام احکام مردہی کی جنبہ داری کرتے ہیں۔

کہتے ہیں،بیسیویں صدی سے پہلے رسم ورواج دنیاہی یہ تھاکہ مرد کی جنس کوعورت کی جنس سے بہترمانتے تھے ۔عورت فقط مردکی لذت اندوزی اوربیگار کیلئے پیدا کی گئی ہے ۔اسلامی قوانین بھی مرد کے فوائدکے گرد گھومتے ہیں۔

کہتے ہیں:اسلام مردوں کادین ہے وہ عورت کومعیاری انسان نہیں مانتااس کیلئے ایسے قوانین وضع نہیں کیے جو ایک انسان کیلئے وضع کیے جاتے ہیں ۔اگر اسلام عورت کومکمل معیاری انسان جانتا توکئی کئی بیویاں رکھنے کی اجازت نہ دیتا،طلاق کاحق مردکو نہ دیتا دوعورتوں کی گواہی ایک مردکے برابر مانتا ،گھر کی سرداری مرد کونہ دیتا۔بیوی کی میراث مردکے حصہ ترکہ میں نصف کی نسبت سے نہ رکھتا۔ مہرکے نام سے عورت کی قیمت مقررنہ کرتا۔ عورت کو اقتصادی ومعاشرتی خودمختاری دیتااسے وظیفہ خوار ونفقہ گیر مردنہ بناتا۔ یہ باتیں ثابت کرتی ہیں کہ اسلام عورت کے بارے میں حقار ت آمیزرویہ رکھتاہے اسے مردکیلئے ایک وسیلہ جانتاہے۔

کہتے ہیں: اسلام دراصل مساوات کادین ہے متعددمقامات پراس نے مساوات کاخیال رکھاہے صرف مردوزن کے بار ےمیں اس کارویہ جداہے۔

کہتے ہیں:اسلام مردوں کے قوانین وحقوق میں امتیاز وترجیحات کاقائل ہے اگرمردوں کیلئے ترجیحات کاقائل نہ ہوتا تو مذکورہ بالاضابطے نہ بناتا۔

ان حضرات کے استدلال کواگرمنطق ارسطوکے مطابق دھرائیں تویہ شکل ہوگی: (الف) اگر اسلام عورت کومکمل معیاری انسان مانتاتومردکے مساوی ومشابہ حقوق اس کیلئے بھی بناتا۔

(ب)اسلام عورت کیلئے مرد کے برابراور اس سے مشابہ حقوق وقوانین کاقائل نہیں ۔

(ج) لہٰذاعورت کوایک حقیقی وواقعی انسان نہیں مانتا۔

برابری یامشابہت

اس استدلال میں جوکلیہ استعمال ہوتاہے وہ ہے کہ :’’قانون میں یکسانیت ومشابہت (تشابہ) کی بنیاپرحیثیت واعزاز انسان جانچاجائے اورزن ومرد کوایک سمجھاجائے ۔اچھا توفلسفی زاویے سے بھی ایک گوشے پراشارہ کیاجاناچاہیے۔ یعنی یہ بتائیے کہ عورت ومردمیں انسانی حیثیت سے اشتراک کالازمہ کیاہے؟لازمہ یہ ہے کہ دونوں قانونی مساوات رکھتے ہوںیعنی کسی قسم کی ترجیح اورکسی کام میں حقوقی امتیاز نہ ہو۔ یالازمہ یہ ہوناچاہیے کہ زن ومردکے حقوق میں برابری ومساوات کے علاوہ ایک دوسرے کے مشابہت اوریک رنگی بھی ہوناچاہیے کسی قسم کی تقسیم کار کسی قسم کی تقسیم فرائض نہ ہو۔زن ومردکے انسانی مرتبے میں برابری بلاشک وشبہ موجود ہے انسانی حقوق میں مساوات بھی ہے مگرحقوق میں ایک دوسرے کے مشابہ حقوق کامقصدکیاہے۔

اگر فلسفہ یورپ کی اندھی تقلید کوچھوڑ کران کے افکار ونظریات کے زاویے سے سوچنے کاحق دیاجائے توہم سب سے پہلے یہ دیکھیں کہ آیاتساوی حقوق کالازمہ تشابہ حقوق بھی ہے یانہیں ؟ آخرتساوی اورتشابہ میں فرق ہے ۔تساوی کے معنی برابری اورتشابہ کہتے ہیں یکسانیت کو۔ ممکن ہے باپ اپنی دولت اپنی اولاد میں مساوی سے تقسیم کردے مگرمتشابہ تقسیم نہ کرے ۔مثلاًباپ متعددقسموں کے سرمائے کامالک ہو۔ ایک تجارتی مرکز ایک زرعی جائیدار کچھ کرایے کے مکانات واملاک ۔لڑکوں میں صلاحیتوں کاجائز لینے کے بعد اس نے اندازہ لگایاکہ ایک میں تجارت ،دوسرے میں زراعت ،تیسرے میں املاک کے کرایے کی وصول یابی کاشوق دیکھااپناسرمایہ تقسیم کرتے وقت اس نے فیصلہ کیا کہ جائیداد واملاک تقسیم کرتے وقت ہرایک کے حصے کوقیمت میں برابر رکھنے کاخیال رکھااورکسی کوترجیح وامتیاز نہیں دیا۔ سب کوحصہ دیتے وقت اس کے حصے کی قیمت کااندازہ کرلیا۔

کمیت (مقدار) اورچیزہے کیفیت اورچیزہے ،برابر اورہے اوریکسانیت اورہے طے شدہ بات ہے کہ اسلام نے یکساں اوریک اندازحقوق زن ومرد کونہیں دیے ہیں اس کےباوجود اسلام مردوں کوعورتوں کے مقابلے میں امتیازاورترجیحی حقوق کابھی قائل نہیں۔اسلام زن ومردمیں انسانی مساوات کاخیال ضروررکھتا ہے۔ اسلام زن ومرد کے حقوق میں مساوات کامخالف نہیں تشابہ حقوق کے مخالف ہے۔

تساوی ومساوات (برابری) کے لفظ میں چونکہ امتیازنہ ہونے کامفہوم بھی ہے لہٰذالفظ نے ’’تقدس‘‘ کاپہلو اختیارکرلیاہے خصوصاًجب اسے ’’حقوق‘‘ سے جوڑدیاجاتاہے۔

حقوق کی برابری (تساوی حقوق) کتنی مقدس خوبصورت ترکیب کون شخص ایساہوگا۔ جوپاک فطرت اورصحیح وجدان رکھتاہواوران دولفظوں کوسن کرسرنہ جھکائے آج یہ حالت ہے ۔’’تشابہ حقوق زن ومرد‘‘ کو’’حقوق کی برابری‘‘ کے نام سے ہم پر مسلط کیاجارہاہے۔

اس کی مثال تویہ ہے جیسے کوئی اپنے لہو(ابلے چقندر) کوگلابی (ناشپاتی کی قسم کاایک پھل)کہہ کہ شورمچائے۔

سب مانتے ہیں،اسلام  نے زن ومرد میں ہرجگہ مشابہ حقوق وضع نہیں کیے نہ ہرجگہ اورہرمقام پران کیلئے مشابہ فرائض اورسزاتجویز کی ۔ہاں یہ سوال کیامجموعی طورپرجوحقوق عورت کودیے ہیں وہ مردوں کوعطاکردہ حقوق سے کم قیمت ہیں؟ ہرگزنہیں۔اسے ہم ثابت کریں گے۔

یہاں ایک اورسوال پیداہوتاہے کہ اسلام نے عورت مردکے حقوق کوبعض مقامات پرغیر متشابہ کیوں رکھا،علت کیاہے ؟دونوں کوایک دوسرے کے مشابہ کیوں نہ رکھا؟ اگرعورت ومردکے حقوق مساوی بھی ہوتے اورمشابہ بھی تواچھا نہ ہوتا جومساوی تورکھے مگر مشابہ نہ بنائے ؟ اس مدعاکوواضح کرنے کیلئے تین پہلووں پربحث کرناہوگی۔

۱۔تخلیق وپیدائش کے لحاظ سے عورت کی انسانی حیثیت پراسلام کانقطہ نظر۔

۲۔ عورت ومرد کی تخلیق میں جوفرق ہے اس کامقصد کیاہے ؟ آیایہ اختلاف دونوں کے طبیعی وفطری حقوق میں نامشابہت رکھنے کاسبب ہے یانہیں ؟

۳۔اسلامی ضابطوں میں زن ومرد میں جواختلافات ہیں وہ بعض حصوں میں نامشابہ حالات پیداکرتے ہیں ان کافلسفہ کیاہے؟کیاوہ فلسفے ابھی تک اپنے استحکام  پرباقی ہیں؟

اسلام کی جہان بینی میں عورت کامرتبہ

۱۔ قرآن فقط قوانین کامجموعہ نہیں اس کے مندرجات صرف خشک قواعد وضوابط ہی نہیں بلکہ ان کی تشریح بھی ہے۔ قرآن میں قانون تاریخ وعظ تفسیرخلقت اورہزاروں مطالب ہیں۔ قرآن کبھی قانوں کے بیان میں دستور العمل معین کرتاہے کبھی وجودہستی کی تشریح کبھی خلقت زمین وآسمان ،نباتات و حیوانات انسان اورموت وزندگی ،عزت وذلت ،عروج وزوال ،غربت وامیری کے راز بتاتاہے۔

قرآن کتاب فلسفہ نہیں ہے،اس کے باوجود کائنات انسان اورمعاشرے فلسفے کے تینوں اہم موضوعات کے بارے میں اپنی حتمی رائے ضروردیتاہے ۔قرآن اپنے پیروکاروں کوفقط قانون کی تعلیم نہیں دیتاصرف وعظ ونصیحت نہیں کرتا وہ تشریح تخلیق کائنات بھی کرتاہے اندازفکروکائنات شناسی کاخاص زاویہ بھی بتاتاہےاسی ضمن میں معاشرے جیسے مالکیت حکومت عائلی قوانین وغیرہ کی تشریح بھی کرتاہے اوراسے تخلیق وموجودات ہی میں قراردیتاہے۔

جومسائل قرآن مجید میں تشریح طلب سمجھے گے ہیں ان میں زن ومرد کی تخلیق بھی ہے۔ قرآن نے اس بارے میں خاموشی اختیار نہیں کی اوربے معنی خیال آرائی کرنے والوں کوموقع نہیں دیاکہ وہ اپنی طرف سے عورت ومردکیلئے کوئی فلسفہ گرہیں اوران کی اسلام سے نسبت دے کراسلامی مسلمات کانام دیں ۔اسلام  نے اگے بڑھ کر خودعورت کے بارے میں اپنا نقطہ بیان کیاہے۔

قرآن مجید کاعورت کے بار ےمیں نقطہ نظرمعلوم کرنے سے پہلے دوسری مذہبی کتابوں میں زن ومرد کی سرشت پرگفتگوبھی دیکھتے چلیےقرآن مجیدبھی خاموش نہیں دیکھنا چاہیے کہ تخلیق زن ومرد کے بارے میں قرآنی نقطہ نظرہے کیا؟ دونوں ایک خمیرسے بنے ہیں یاالگ الگ ؟ دونوں کی سرشت ایک ہے یامردکی طینت اورہے عورت کی سرشت اورہے۔ قرآن بڑی صفائی سے متعددآیتوں میں کہتاہےکہ عورت کومرد کی جنس اوراسی جیسی سرشت سے پیداکیاہے ۔آدم اول کے بارے میں ارشاد ہے ’’تم سب کوایک باپ سے اوراس کی شریک حیات کوخود اسی کی جنس سے قراردیا (النساء ۔۱)تمام آدم زادکیلئے فرمایا: اللہ نے خودتمہاری جنس سے تمہاری بیویاں پیداکیں (النساء ،آل عمران ،الروم)

کچھ مذاہب کی کتابوں میں جولکھاہے کہ عورت کومرد کے مقابلے میں حقیرمادے سے پیداکیاگیا ،یاعورت کوبائیں یازائدحصہ جسم قراردیاگیا اوریہ کہ آدم اول کی بیوی آدم کے بائیں پہلو کے کسی عضوسے پیداکی گئیں ۔ قرآن میں اس کاکوئی سراغ نہیں ملتا بنابریں اسلام میں عورت کیلئے سرشت وطینت کی بنیادپرکوئی حقارت آمیز نظریہ موجودنہیں۔

ایک اورنظریہ حقارت آمیزماضی میں موجودتھااوربین الاقوامی ادب میں اس کے ناپسندیدہ نشان ملتے ہیں وہ تھاکہ عورت عنصر گناہ ہے ۔عورت چھوٹاشیطان ہے مردجوگناہ وجرم کرتے ہیں اس میں عورت کادخل ہوتاہے ۔مردبذاتہ گناہ سے پاک ہے عورت اسے گناہ کی طرف لے جاتی ہے شیطان براہ راست مردتک نہیں پہنچ سکتاوہ عورت کے ذریعے مردکوفریب دیتاہے ۔شیطان عورت کووسوسے میں ڈالتا اوروہ مردکو۔آدم اول نے جوشیطان کافریب کھایااورسعادت کی جنت سے نکلے وہ بھی عورت کے سبب ہواشیطان نے حواکو ورغلایا اورانہوں نے……

قرآن نے جنت آدم ؑ کی بات چھیڑی ہے مگرکہیں یہ نہیں کہاکہ شیطان یاسانپ نے حوا کوفریب دیااورحوانے آدم کوقرآن حواکونہ ذمے دار قراردیتاہے نہ ان کوحساب سے خارج کرتاہے۔ قرآن کے بقول: ہم نے آدم سے کہاتم اورتمہارے زوجہ بہشت میں رہواور اس کے میوے کھائو۔ شیطان کے وسوسوں کے تذکرے میں قرآن تثنیہ کی ضمیریں لاتاہے

فَوَسْوَسَ لَہُمَا الشَّيْطٰنُ

شیطان نے ان دونوں کیلئے وسوسے پیداکیے۔

فَدَلّٰىہُمَا بِغُرُوْرٍ۝۰ۚ

شیطان نے دونوں کوفریب کی راہ دکھائی۔

وَقَاسَمَہُمَآ اِنِّىْ لَكُمَا لَمِنَ النّٰصِحِيْنَ۝۲۱ۙ

یعنی شیطان نے دونوں کے بارے میں قسم کھائی کہ وہ ان کی بھلائی چاہتاہے۔

اس طرح قرآن مجید نے اس دورکے عام عقیدے بلکہ آج کی دنیامیں بھی کہیں کہیں پائے جانے والے عقیدے کے خلاف سختی سے قدم اٹھایا اورجنس زن کواس اتہام سے بری قراردیاکہ وہ عنصرگناہ یاگناہ ہے یاچھوٹاشیطان ہے۔

یہ حقارت آمیزنظریہ بھی عورت کے بارے میںٰ موجودہے کہ اس کی روحانی اورنفسیاتی صلاحیت کے پیش نظروہ جنت میں نہیں جائے گی ۔عورت روحانی مدارج اورالٰہی معارف کونہیں پاسکتی ۔جیسے مردقرب الٰہی حاصل کرتے ہیں عورت کویہ مرتبہ حاصل نہیں ہوسکتا ۔ قرآن مجید نے متعددآیات میں صاف کہاہے کہ آخرت کابدلہ اورقرب الٰہی کاجنس سے کوئی تعلق نہیں ، یہ مسئلہ ایمان وعمل کاہے اس میں عورت ہویامرد،قرآن مجید نیک اورمقدس مردکے ساتھ نیک اورمقدس خاتون کاتذکرہ کرتاہے آدم وابراہیم علیہماالسلام کے ساتھ ان کی بیویاں حضرت موسٰی اورعیسیٰ ؑ کی محترم مائیں برے اعزازسے یادکی گئی ہیں نوحؑ اورلوطؑ کی بیویوں کانااہل بیویوں کے ضمن میں بیان کیامگرنہایت موزوں اندازسے ۔زوجہ فرعون ایک بڑی خاتون جوانتہائی گندے شوہر کے ساتھ رہیں گویاقرآن نے اپنی تاریخی حکایتوں میں توازن کوبرقراررکھااواپنی داستانوں کے ہیرومرد ہی نہیں خواتین کوبھی یادرکھاہے۔

قرآن کریم ،مادر حضرت موسٰی کے بارے میں کہتاہے:

ہم نے مادرموسٰی کو’’وحی ‘‘ بھیجی کہ بچےکودودھ پلائیں اورجب ان کی جان کےبارے میں وہ خوف زدہ ہوں توسمندر میں ڈال دیں اور ڈریں نہیںکہ ہم اسے تمہارے واپس لوٹادیں گے۔

قرآن کریم مادر عیسیٰ ؑ حضرت مریم ؑ کے بار ےمیں کہتاہے کہ ان کامرتبہ یہاں تک پہنچاکہ ملائکہ محراب عبادت میں ان سے باتیں کرتے تھے غیب سے ان کیلئے روزی آتی تھی۔ روحانی مرتبہ اتنابلند ہواکہ پیغمبروقت حیران رہ گئے وہ نبی سے اگے بڑھ گئیں زکریاؑ مریم کے سامنے حیران ہوگئے۔

تاریخ اسلام میں مقدس وبلندمرتبہ عورتیں فراواں ہیں حضرت خدیجہ ؑ کے پائے کے بہت کم مرد ملیں گے اورپیغمبر ؐ وعلی ؑ کے سوافاطمہؑ کاہم پایہ کوئی نہ تھا۔ حضرت زہراسلام اللہ علیہا خاتم الانبیاؐ کے علاوہ تمام پیغمبروں اوراپنی اولاد(جوامام تھی) سب پرشرف رکھتی ہیں اسلام نے ۔خلق سے حق کی طرف سفرمیں زن ومردکافرق نہیں کیا،ہاں حق سے خلق --کے سفر میں اورپیغمبرانہ ذمہ داریوں میں مردکو مناسب ترسمجھاہے۔

عورت کے بارے میں ایک اورحقارت آمیزنظریہ تھا۔وہ تجرد جنسی ریاضت شادی نہ کرے اورمردسے دوررہنے کادستورتقدس ہے ہم سب جانتےہیں کہ بعض آئینوں میں جنسی روابط بذاتہ نجس ہیں اوران قوانین کے ماننے والوں میں فقط وہی لوگ روحانی درجے حاصل کرسکتے ہیں جوساری زندگی کنوارپن میں گزاردے ،بین الاقوامی پیشوائے مذہبی کاجملہ ہے’’بکارت کے تیشے سے شادی کے درخت کوجڑسے کاٹ دو‘‘یہی پیشواشادی کوفاسدسے فاسدتر کیلئے تجویز کرتے ہیں۔ان کے خیال میں چونکہ اکثریت کنوارپن پرصبر کرسکتے بے اختیار ہوکر فحشار ومنکرمیں گرفتار ہوجاتے ہیں ،متعددعورتوں سے پھنستے ہیں ریاضت کی فکراورمجردزندگی کی حمایت اورکنوارپن جنس خواتین سے بدظنی ہے ۔یہ لوگ عورت سے محبت کواخلاقی تباہ کاری شمار کرتے ہیں۔

اسلام نے اس بے معنی نظریے اورعمل سے مقابلہ کیااس نے ازدواج کومقدس  قراردیا،کنوارپن کومنحوس شمارکیا اسلام نے عورتوں سے محبت کوانبیاکے اخلاق کا حصہ مانا،اورکہامن اخلاق الانبیاء حب النساء۔ رسول اللہ ﷺ نے فرمایامجھے تین چیزیں پسندہیں خوشبو،عورت ،اورنماز۔

برٹرینڈرسل کہتے ہیں :تمام مذاہب میں جنس زن کے بارے میں بدظنی ہے اسلام کے علاوہ اسلام نے معاشرتی فلاح وبہبود کے زاویے سے حدود اورپابندیاں تو لگائی ہیں مگراس رابطے یاعورت کونجس قرارنہیں دیا۔

عورت کے بارے میں حقار ت آمیز ایک رویہ بھی تھاکہ : عورت وجودمردکاپیش خیمہ ہے وہ مرد کیلئے پیداکی گئی ہے۔

اسلام نے کوئی ایسی بات نہیں کہی اسلام نے انتہائی وضاحت سے علت غائی بیان کی اور اسلام صاف صاف کہتاہے زمین وآسمان ،ابروہو، نیاتا ت اور حیوانات سب انسان کیلئے پیداہوئے ہیں۔ وہ کبھی یہ نہیں کہتاکہ عورت مرد کیلئے پیداہوئی اس کے بجائے وہ ایک کودوسرے کیلئے پیداہونے کاتذکرہ کرتاہے۔

ھُنَّ لِبَاسٌ لَّكُمْ وَاَنْتُمْ لِبَاسٌ لَّہُنَّ۝۰ۭ عورتیں تمہارے لئے زینت ولباس ہیں تم عورتوں کیلئے لباس وزینت ہو۔اگراسلام عورت کومرد کیلئے پیش خیمہ جانتا توبہرحال اپنے قوانین میں اس زاویے کوملحوظ رکھتا،لیکن چونکہ اسلام تشریح خلقت کے نقطہ نظرکاحامی نہیں اورعورت کوطفیلی وجودمردنہیں مانتا اس بناپراس نے اپنے ضابطوں میں زن ومرد کیلئے یہ گوشہ پیش نظر نہ رکھا۔

حقارت آمیزرویوں سے ایک رویہ  یہ بھی ہے کہ عورت ایساشروبلاہے جس سے مرد بچ نہیں سکتا بہت سے مرد جنہوں نے عورت سے فائدہ اٹھایاہے وہ بھی اسے حقیر اوراپنی مصیبت وبدقسمتی کی بنیادجانتے ہیں قرآن حکیم نے خصوصی طورپراس بات کی یاددلائی ہے کہ وجود زن مردکیلئے خیروآرام دل وجان  ہے۔

توہین خیز رویوں میں یہ بات بھی ہے کہ عورت تولید میں ناچیز ہے۔ جاہلیت کے عرب اورمتعددقومیں ماں کومردکے مادہ تخلیق کابرتن جانتی تھیں ان کے خیال میں مرد کامادہ ہی اصل بیچ ہے ماں فقط اسے محفوظ رکھتی اورنشوونما دیتی ہے۔ قرآن مجید نے متعددآیات میں پھرتفاسیر نے اس سوچ کوختم کیااورمردعورت کومساوی بتایا۔

مذکورہ بالاگفتگو سے واضح ہوگیاکہ فلسفیانہ اورتخلیق بیانات کے نقطہ نظرسے اسلام کسی قسم کی حقارت آمیزرائے نہیں رکھتا بلکہ ایسے خیالات کوبے ہووہ سمجھتا ہے اس کے بعد یہ دیکھنا ہے کہ مردوزن کے حقوق میں تشابہ نہ ہونے کافلسفہ کیاہے؟

مساوات ؟ ہاں مشابہت ؟ نہیں

ہم نے کہاہے اسلام زن ومرد کے خانگی تعلقات وحقوق میں خاص فلسفہ کامالک ہے ۔اسلام کافلسفہ چودہ سوبرس پہلے کے فلسفے سے مختلف اورمعاصر فلسفے سے بھی متفق نہیں ہے۔

ہم کہہ چکے کہ اسلام میں یہ مسئلہ زیر بحث نہیں کہ مردوزن دومساوی انسان ہیں۔ یاانسانیت میں فرق ہے ؟ کیاان کے گھریلوحقوق قیمت کے لحاظ سے مساوی ہوں یانہیں ؟ اسلام کی نظرمیں مردوزن دونوں انسان ہیں اورانسانی حقوق میں برابر کے حصے دار ہیں۔

اسلام  کے نزدیک بحث طلب بات ہے کہ زن ومرد فقط اس بناپر کہ ایک عورت ہے دوسرامرد بہت سے پہلوئوں سے ایک دوسرے کے مشابہ نہیں ہیں ۔کائنات ان دونوں کیلئے یکساں نہیں ہے ،خلقت اورطبیعت نے دونوں کوایک جیسا تسلیم نہیں کیا، وہ یہی ثابت کرتے ہیں کہ بہت سے پہلو ایسے ہیں جہاں حقوق وفرائض  قانون سزامیں مشابہ وضع نہیں ہے ۔یور پ کوشاں ہے کہ عورت ومرد بلحاظ قوانین وضوابط،حقوق وفرائض میں وضع کے طورپرایک اورمشابہ ہیں ۔اورطبیعت اورنیچرکے اختلافات کونظراندازکرتے ہیں ۔اسلام اورمغربی سسٹم میں یہیں سے اختلاف رونما ہوتاہے بنابریں آج کل ہمارے ملک میں اسلامی قوانین کے طرفداراورمغربی سسٹم کی حامی ’’اکائی اورتشابہ قوانین زن ومرد‘‘کے مسئلہ پر بحثیں کررہے ہیں تساوی حقوق پرنہیں ’’تساوی حقوق‘‘ حقوق کی مساوات لیبل ہے جو تشابہ حقوق پر مغرب کے اندھے مقلدوں نے فریب کیلئے چسپاں کردیاہے۔

میں نے ہمیشہ تحریروں تقریروں اور کانفرنسوں میں اس جعلی لیبل کے استعمال سے پرہیز کیاہے میں نے کبھی تساوی حقوق کانام تشابہ وتمائل حقوق کو نہیں دیا۔

میں یہ نہیں کہتا کہ دنیامیں ’’برابری حقوق مردوزن ‘‘ کے کوئی معنی نہیں اور تمام گزشتہ وموجودہ قوانین عورت ومرد کے حقوق کے بارے میں مساوی قیمت اقدار پرمبنی قراردیے گئے ہیںاورصرف مشابہت کونظراندازکیاگیاہے۔

نہیں میرایہ دعویٰ نہیں بیسیویں صدی سےپہلے کایورپ بہترین گواہ ہے بیسویں صدی سے پہلے وہاں کی عورت قانونی اورعملی طورپر انسان حقوق سے محروم تھی نہ اسے مردکے برابر حقوق حاصل تھے نہ مشابہ  حقوق وہ میراایک جلدبازانقلاب میں ّجوایک صدی سے کم میں رونما ہوا) جس کانعرہ عورت اوروہ برائے عورت تھا ،یہ انقلاب یورپ میں اٹھااوراس نے عورت کو کم وبیش مردکے مثباہ  حقوق دے دیےلیکن طبیعی اورجسمانی اورنفسیاتی ضروریات کے پیش نظر عورت کبھی بھی مردکے برابر  حقوق پیدانہ کرسکی۔ اگرعورت مرد کے برابر حقوق حاصل کرناچاہتی ہے اسے مردکی خوشی نصیبی جیسی خوشی نصیبی کی آرزوہے تواس کاصرف ایک راستہ ہے۔ اوروہ راستہ ’’ حقوق کی مشابہت سے دست برداری‘‘ ہے مرد کے حقوق مردکے مناسب اورخود اس کی  حقوق اس کے مناسب احوال کاخود اعتراف ومطالعہ کرے۔ صرف ایک راہ یہ ہے کہ عورت ومرد میں سچا خلوص اوراتحاد پیداہوتوعورت مردکے برابر بلکہ اس سے بہتر خوش نصیبی سے شاد کام ہوسکتی ہے ۔ مرد بھی سچے دل سے کسی غفلت وسستی کے بغیر فریب کاری سے بچ کرعورتوں کواپنے برابر بلکہ بہتر  حقوق کااعتراف کریں۔

میں اس کامدعی نہیں ہوں کہ ہمارے موجودبظاہر اسلامی معاشرے میں  قوانین عملاً رائج ہیں وہ قدروقیمت کے لحاظ سے عورت کومرد برابر  حقوق دیتے ہیں کئی مرتبہ کہہ چکاہوں کہ آج کی عورت کے معاملات کی مکمل چھان بین کی جائے اوروہ بہت سے  حقوق جواسلام نے عورت کودیے ہیں اورطویل مدت سے عملاان کوچھوڑرکھا گیا ہے ۔وہ سب  حقوق واپس کیے جائیں ۔مگریورپ کی اندھی تقلید میں نہیں جو خود ان کیلئے مصیبت عظیم کاسبب بنے ہوئے ہیں ہم بھی غلط طریقے اورمفروضے کاخوبصورت نام رکھالیں ۔اورمغربی قسم کی بدنصیبوں پرمزید مشرقی قسم کی بدبختیاں بڑھادیں میرا مدعایہ ہے کہ عورت اورمردکی طبیعت وخمیر میں جس حدتک مشابہت نہیں ہے وہاں تک دونوں کوغیرمشابہتی حقوق دیے جائیں اوراس میں عدل وحقوق فطری  کی نگہداشت رہے ۔یوں عائلی زندگی بھی خودشگوار ہوسکے گی اورمعاشرہ ہنسی خوشی میں آگے بڑھ سکے گا۔

اچھی طرح سمجھ لیجئے کہ ہمار ادعویٰ ہے کہ انصاف وعدالت اورفطری وانسانی  حقوق زن ومرد کالازمہ یہ ہے کہ کچھ  حقوق میں تشابہ نہیں ہے لہٰذاہماری بحث سوفی صدفلسفیانہ پہلوسے ہے۔ اس کاتعلق فلسفہ قانون سے ہے۔ اس کاتعلق اصل عدالت اورکلیہ انصاف سے ہے عدل اصول دین میں بھی ہے اورفقہ اسلامی میں بھی رکن کی حیثیت رکھتاہے اصل عدل وہ کلیہ ہے جواسلام میں عقل وشرع کی تطبیق کاسبب ہے یعنی اسلامی فقہ --کم ازکم شیعہ فقہ --میں اگریہ ثابت ہوجائے کہ فلاں قانون فلاں بنیاد پرخلاف عدل ہے اوراگراس کی صورت یہ ہوتوظلم ہوگااور اصل عدالت کے خلاف ہے اگریہ ثابت ہوجائے تومجبوراًماناننا پڑے گاکہ شریعت کاحکم یہی ہے کیونکہ شریعت نے خودایک اصل کی تعلیم دی اورکہاہے کہ عدالت و حقوق فطری وطبیعی کے محور سے حکم کودورنہ ہوناچاہیے۔

مقدریہی تھاکہ وہ لوگ اپنا کام مکمل طور پرآگے نہ بڑھاسکے تقربیاًآٹھ صدی بعدیورپ کے فلاسفہ اوردانشوروں نے پیچھاکیااوریہ اعزازاپنے لئے حاصل کرلیا کہ معاشرتی وسیاسی واقتصادی فلسفےپیداکیےاوردوسری طرف افراد معاشروں اورقوم کی زندگی کی قدروں اوران کوان کے انسانی  حقوق سے آشناکیا۔تحریکات اورانقلابات برپاکیے دنیاکی صورت کچھ سے کچھ کردی۔

میرے خیال میں تاریخی اسباب کے علاوہ ایک نفسیاتی وجغرافیائی سبب کا دخل بھی تھاباین معنی کہ اسلامی مشرق بلاک میں عقلی  حقوق کامسئلہ توموجودتھا مگر لوگوں نے اس کومسلسل توجہ کے قابل نہ سمجھا۔اس کی ایک وجہ مشرق ومغربی لوگوں کے اخلاقی رجحانات میں مشرق اخلاق کی طرف مائل ہے اورمغرب  حقوق کی طرف مشرق اخلاق کادیوانہ مغرب حقوق پر فریفتہ مشرق اپنی فطرت وطبیعت کی بناپرانسانیت کامطلب یہ سمجھتاہے کہ جذبات کام میں لائے درگزرکرے اپنے ہم نوع افراد سے محبت کرے جواں مردی اورفراخ حوصلگی دکھائے لیکن مغربی انسان کے نزدیک انسانیت کامطلب ہے اپنے  حقوق جاننا اس کادفاع کرنااورکسی کو یہ حق نہ دیناکہ اس کے  حقوق کے دائرے میں قدم رکھے۔

بشریت کواخلاق کی ضرورت بھی ہے اور حقوق کی بھی۔ انسانیت  حقوق  سے بھی تعلق رکھتی ہے اوراخلاق سے بھی اخلاق و حقوق  الگ الگ انسانیت کا معیار نہیں ہیں۔

دین مقدس اسلام اس عظیم خصوصیت کاحامل تھااورہے ۔اس نے  حقوق واخلاق کوبیک وقت مرکز توجہ قراردیا۔ اسلام کے نزدیک خلوص ونیکی اخلاقی معاملات ہیں اورمقدس کام  حقوق اوران کادفاع بھی مقدس اورانسانی کارشمار ہوتےہیں یہ تفصیل طلب داستان ہے جس کی تشریح کایہ موقع نہیں ہے۔

خاص مشرقی روح نے اپناعمل انجام دیا۔ شروع شروع میں تو حقوق واخلاق دونوں اسلام سے لئے اوران پرعمل کیالیکن آہستہ آہستہ  حقوق کوچھوڑدیااور اخلاق پرتوجہ جمالی

مقصدیہ ہے کہ اس وقت جس مسئلہ کاسامناہے۔ وہ مسئلہ قانونی ہے وہ مسئلہ عقلی وفلسفی ہے وہ مسئلہ استدلال وبرھان سے تعلق رکھتاہے ۔اس کاتعلق عدالت اورنیچر آف لاسے ہے ۔عدالت وانصاف و حقوق ۔قانون وضع ہونے سے پہلے موجود تھے اورقانون وضع کرنے سے عدالت و حقوق انسانی کی حقیقت نہیں بدلی جاسکتی ۔

مان ٹیسکیوکہتاہے:

’’ انسان کی قانون سازی سے پہلے ایسے عادلانہ رویے موجودتھے جومخلوقات پرحکومت کرتے تھے ۔انہیں رویوں کاوجود بعد میں قانون سازی کاسبب بنااب اگرہم یہ فرض کرلیں کہ سوائے ابتدائی قوانین کے کوئی شے عادل یاظالم وجود نہیں رکھتی توگویا ہم اس مدعی ہورہے کہ دائرہ بننے سے پہلے اس دائرے کی تمام شعاعیں اورخط مساوی نہیں ہیں۔‘‘

ہربرٹ اسپنسرکہتاہے:

’’عدالت  احساسات کے علاوہ کسی اورچیز سے مخلوط ہے اسے افراد بشر کے طبیعی حقوق کہتے ہیں اورعدالت کے وجودخارجی سے پہلے  حقوق اورطبیعی خصوصیات (وامتیازات )کااحترام کرنا چاہیے۔‘‘

یورپ کے فلسفی یہی عقیدہ پہلے بھی رکھتے تھے اوراب بھی وہ بہت بڑی تعدادمیں اسی کے حامی ہیں۔  حقوق انسانی کے اعلانات اورمنشور اسی نظریے کے ماتحت مرتب ہوئے اورجودفعات وضع کی گئی ہیںوہ  حقوق طبیعی کے مفروضہ سے حاصل شدہ نتائج ہیں ۔یعنی  حقوق طبیعی وفطری کامفروضہ ہے جس نے اعلان  حقوق انسانی‘‘ روپ دھاراہے۔

ہمیں معلوم ہے کہ مان ٹیسکیو،اسپنسروغیر عدلت کے بارے میں جوکچھ کہتے ہیںبعینہ وہی بات ماہرین علم کلام (علم عقائد)’’حسن وقبح عقلی‘‘ کے ضمن میں کہتے رہےہیں مسلمان علما میں کچھ لوگ ذاتی  حقوق کے منکراور عدالت کومعاہداتی چیز جانتے ہیں۔

یورپ والوں میں بھی یہ خیال موجودتھا،انگریز’’ھوبز‘‘ عدالت کوایک موجود حقیقت نہیں مانتاتھا۔

حقوق انسانی کامنشور فلسفہ قانون نہیں ہے

مضحکہ خیزبات یہ کہتے ہیں کہ :  حقوق انسانی کے منشورکوحکومت کے دونوں ایوانوں نے منظورکیاہے--بات ہے عہد شاہی کی --اورچونکہ  حقوق زن ومرداس منشور کی ایک دفعہ ہے لہٰذاقانون تائیدہردوایوان کے مطابق عورت ومردکومساوی  حقوق کامالک ہوناچاہیے۔

شایدمنشور حقوق انسانی قرارداد(مسودہ قانون)ہے اوراس میں صلاحیت ہے کہ دونوں ایوان اسے منظور یانامنظورکرسکیں؟

منشور حقوق انسانی ذاتی  حقوق ہیں وہ نہ چھینے جاسکتے ہیں نہ خودآدمی انہیں کسی کو دے سکتے ہیں نہ نظراندازکرسکے ہیں ایسے  حقوق ہیں جن پراس میں گفتگوکی گئی ہے اس منشور میں ایسے  حقوق  پرگفتگوہے جومنشورکے دعوے کے مطابق انسانی حیثیت کے لوازم ہیں اورتخلیق کے توانا ہاتھوں نے انسان کیلئے معین کیے ہیں۔یہ  حقوق منشورکے دعوے کے مطابق اس نے انسانوں کوعطاکیے ہیں۔

انسان اس منشور کے  حقوق اپنے لئے وضع نہیں کرسکتے نہ وہ اپنے اختیارسے سلب یاساقط کرسکتے ہیں۔ دونوں ایوانوں کی منظوری یاقانون سازاداروں کی تائیدکاتوسوال ہی نہیں۔

منشور حقوق انسانی فلسفہ ہے قانون نہیں ہے ۔اس کی منظوری فلسفیوں کوکرناچاہیے نہ کہ اسمبلی کے نمائندوں کودونوں ایوانوں کویہ حق کہاںہے کہ وہ اپنی اٹھک بیٹھکوں میں لوگوں کیلئے منطق وفلسفے وضع کریں ۔اوراگر ایساہے توآئن اسٹائن کافلسفہ اضافت بھی اسمبلی میں لائیں اورنمائندوں سےووٹنگ کرائیں۔ آسمانی کروں میں فلسفہ حیات بھی منظور کرائیں ۔طبیعت کے قانون قراردادوں کی طرح منظوریامنظورنہیں ہوسکتے ۔ جیسے ہم کہیں کہ دونوں ایوان نے اس قراردادکے حق میں ووٹ دیاہے کہ گلابی (ناشپاتی)کاسیب سے پیوندلگایا جائے توپیوند لگ جاتاہے اوراگرشہوت کے درخت میں اس کاپیوند لگایاجائے تونہ لگے گا۔

جب اس قسم کے اعلان کسی ایسے گروہ کی طرف سےشائع ہوں جومفکراورفلسفی ہوں تواقوام کوچاہیے کہ اس اعلان کوفلاسفہ اورمجتہدین کے سامنے رکھیں اوراگر اس قوم کے مفکر ین وفلاسفہ کی رائے اس کے حق میں آجائے تواس قوم کے تمام افراد پابندہیں کہ ان حقائق کوقانون سے بالاترسمجھیں قانون سازادارے بھی پابندہیں کہ کوئی قانون اس کے خلاف وضع نہ کریں۔

دوسری قوموں کامعاملہ یہ ہوگاکہ جب تک خود ان کی رائے میں یہ ثابت نہ ہوجائے کہ واقعاطبیعت میں یہ  حقوق اسی طرح سے موجود ہیں اس وقت تک وہ اس کی پابندی کے ذمہ دارنہیں ہیں۔ پھریہ مسائل تجربیاتی توہیں نہیں جن کیلئے وسائل اورلیبارٹری درکار ہواوروہ آلات اورلیبارٹریاں صرف یورپ والوں کومیسر ہیں دوسروں کے پا س نہیں ہیں ۔ ایٹم کوتوڑنے اوراس کے دوسرے رازمعلوم کرنے گی بات نہیں کہ یہ سب کچھ چندمحدودافراد کے قبضے میں ہے۔ یہ فلسفہ ومنطق کی بات ہے اوراس کے آلات ہیںمغز عقلاورقوت استدلال ۔

فرض کیجئے اگر دوسری قومیں مجبورہوں اورفلسفہ ومنطق میں وہ دوسروں کی تقلیدکریں۔ اپنے اندرموزونیت اورفکر فلسفی کی کمی محسوس کریں توہم ایرانیوں کوتو یہ نہ کرناچاہیے ۔ہم نے ماضی میں اپنی صلاحیتیں درجہ کمال پر دکھائی ہیں اورمنطق و فلسفے کی چھان بین میں کام کئے ہیں ۔ہم فلسفے کے مسائل میں دوسروں کی تقلیدکیوں کریں؟

مسلمان دانشوروں پرحیرت ہے کہ جہاں ’’اصل عدالت ‘‘اورانسان کی نجی  حقوق کانام آتاہے وہ اس قدراس کی اہمیت ماننے لگتے ہیں کہ چوں وچراکے بغیر ’’عقل وشر‘‘ کی مطابقت کااصول برتنے لگے ہیں اورفرماتے ہیں ’’یہی حکم شرع ہے یعنی شرع تائید کی ضرورت محسوس نہیں کرتے اب معاملہ یہاں تک آپہنچاہے کہ ان مسائل کی تائید اسمبلی کے نمائیدوں سےطلب کی جاتی اوراس کی تائیدہوتی ہے۔

فلسفہ ’’کوپن‘‘ سے ثابت نہیں کیاجاسکتا

اس سے زیادہ مضحکہ خیزبات یہ ہے کہ ہم عورت کے حقوق انسانی کی تحقیق کیلئے لڑکوں اورلڑکیوں سے رجوع کریں کوپن (سوالنامہ) چھاپ کران سے جواب لکھوائیں اوراس کی روشنی میں نتیجہ نکالیں کہ انسانی  حقوق کیاہیں ؟ کیاعورت ومردکے انسانی  حقوق ایک جیسے ہیں یادوطرح کے ہیں؟

بہرحال ہم عورت کے انسانی  حقوق کامسئلہ عملی وفلسفی اساس اورانسان کے ذاتی  حقوق کی بنیاد پردیکھیں گے اوریہ معلوم کریں گے کہ جن اصولوں کایہ تقاضاہے کہ تمام انسان کلی طورپرخداداداورطبیعی  حقوق  کےنقطہ نظرسے مشابہ (وضع ) حالت رکھتے ہیں یانہیں ؟ میں ملک کے صحیح دانشوروں مفکروں اورقانون دان حضرات سے درخواست کرتاہوں کہ وہ ہمارے دلائل کوتحقیق وتنقیدکی نظرسے دیکھیں ۔کیونکہ ایسے حضرات ہی اس قسم کے مسائل میں اظہار رائے کی صلاحیت رکھتے ہیں انتہائی شکرگزاری کاباعث ہوگا اوریہ حضرات اپنی رائے دلائل کے ساتھ بیان فرمائیں۔ تائید میں ہو یاترید میں۔

اس مدعاکی تہہ تک پہنچنے کیلئے پہلے انسانی  حقوق کی اساس وبنیادسے بحث کرتے ہیں ۔پھرعورت ومردکے  حقوق کوموضوع مطالعہ بنائیں گے۔

مناسب ہوگااصل مطلب سے پہلے نئی صدی  حقوق سے متعلق تحریکوں جوزن ومرد کے  حقوق میں برابری کے نظریے پرتمام ہوئے اشارہ کروں۔

یورپ میں حقوق نسوان کی تاریخ پرایک نظر

یورپ میں سترھویں صدی کے بعدانسانی  حقوق کے نام سے نغمہ سنجی شروع ہوئی ،سترھویں اٹھارویں صدی کے لکھنے والوں نے حیرت انگیز تسلسل سے اپنے افکار انسان کے طبیعی فطری اورناقابل سلب حقوق پرپھیلاناشروع کیے جان جیکیوروسو والٹراورماٹیسکیواس گروپ کےمفکراورمصنف ہیں۔انسانی  حقوق طبیعی کے بارے میں افکار کی اشاعت کاعملی اثریہ ہواکہ انگلستان کی حکومت اورعوام میں رسہ کشی کاآغاز ہوگیا اور ۱۶۸۸ء میں قوم نے کچھ اپنے اجتماعی اورسیاسی  حقوق ایک منشورکی صورت میں پیش کیے اورانہیں حاصل کرلیا۔

اس مہم کادوسرابڑانتیجہ ،انگلستان کے خلاف امریکہ کی جنگ آزادی میں برآمدہوا۔ شمالی امریکہ کے تیرہ استعماری علاقہ جہاں کے عوام نے سخت دبائو اورشدید حملے کرکے بغاوت اورخودمختاری کاپرچم بلندکیااورآخر میں اپنی آزادی حاصل کرلی۔

1776ءمیں فلاڈیفیامیں ایک کانفرنس ہوئی جہاں آزادی عام کے بارے میں ایک اعلان ومنشورشائع کیاگیا اس کے مقدمے میں لکھاتھا۔

تمام افراد بشرخلقت میں یکساں ہیں ۔اورخالق نے سب کومستقل اورناقابل تبدیل  حقوق عطافرمائے ہیں جیسے زندگی کاحق اورآزادی کاحق حکومتوں  کی تشکیل کی علت غائی (اوراصل غرض )مذکورہ  حقوق کی حفاظت ہے اورا س کااقتدار قوم کی پسند پر موقوف ہوگا۔

’’منشور  حقوق انسانی‘‘ کے نام سے دنیام میں شہرت پانے والا اعلامیہ فرانس کے عظیم انقلاب کے بعد ’’اعلان حقوق ‘‘ کے عنوان سے شائع ہونےوالاہی منشور ہے۔ اس اعلامیہ میں ایسے اصول کلیات ہیں جوفرانس کے آئین کے مقدمے میں لکھے گئے ہیںاورفرانس کے آئین کاناقابل جدائی حصہ شمارہوتے ہیں۔ یہ اعلامیہ ایک مقدمے اورسترہ دفعات پرمشتمل ہے۔

پہلی دفعہ ہے

افراد بشرآزادپیداہوئے ہیں اورزندگی بھرآزادرہیں گے اور حقوق میں ایک دوسرے کے برابرہیں…

انیسویں صدی میں اقتصادی ،معاشرتی اورسیاسی مسائل کے بارے میں  حقوق بشرکے مسئلہ پرنئے افکار ابھرے جن کے نتیجے میں سوشلزم اورمحنت کش طبقے کی نفع میں قطعی شرکت اورسرمایہ دار کے ہاتھ سے مزدورکوحکومت منتقل کرنے کی بات سامنے آئی

بیسویں صدی کی ابتدامیں انسانی  حقوق کے بارے میں جتنی بھی گفتگوہوئی ہے اس کاپس منظر--حکومتوں کے مقابلے میں قومی  حقوق یامزدورکوحکومت کش عوام اورحکمران و مالک ہیں۔

بیسویں صدی میں پہلی مرتبہ مردوں کے مقابلے میں ’’عورت کے مزدورکوحکومت کش عوام اورحکمران و ملاک ہیں۔‘‘ کاسوال اٹھاانگلستان وموکریسی میں قدیم ترین ملک تسلیم کیاجاتاہے یہ ملک بیسویں صدی کے اوائل میں’’عورت ومردکے مساوی حقوق ‘‘کاقائل ہواہے ۔یونائٹیڈاسٹیٹس آف امریکہ باوجود یکہ اٹھارھویں صدی میں اعلان آزادی کے ساتھ عام انسان  حقوق کااعتراض کرچکاتھا مگر سیاسی حقوق میں مردوزن کی مساوات کامسودہ1920ءمیں منظور کرتاہے۔ فرانس نے بھی بیسویں صدی ہی میں یہ اصول مانا تھا۔

خلاصہ یہ ہے کہ بیسویں صدی میں پوری دنیامیں متعددگروپ’’عورت ومرد‘‘ کے  حقوق وفرائض کے بارے میں ایک بڑی اورگہری تبدیلی کے حق میں اٹھ کھڑے ہوئے ان لوگوں کاخیال ہے کہ قوموں کے تعلقات حکومتوں سے محنت کشوں کے تعلقات مالکوں سے مزدووں کے تعلقات سرمایہ داروں سے اس وقت دگرگوںنہیں ہوسکتے  جب تک مردوزن کے  حقوق وتعلقات میں اصلاحات رونمانہیں ہوتے نہ اس کے بغیرمعاشرتی انصاف قائم ہوسکتاہے۔

اسی لئے انسانی  حقوق  کامنشور1948ء جنگ عظیم دوم کے بعدادارہ اقوام متحدہ نے شائع کیااس کے مقدمے میں درجہ ہے:

’’چونکہ امریکہ متحدہ کے عوام نے انسانی  حقوق اورفردانسانی کی قدروقیمت اور حقوق مردوعورت کی برابری کاایک بار پھراعلان کیاہے۔

انیسویں اوربیسویں صدکی مشینی (صنعتی ) انقلاب کاری گروں اور مزدوروںخاص کرعورتوں کی غربت سب سے بڑاسبب بنی کہ موضوع حقوق خواتین پرتوجہ دی جائے تاریخ البرٹ مالٹ میں ہے:

ایک مدت تک حکومت نے مزدوروں کے حالات اورکارکنوں کے مسائل پردھیاں نہیں دیاسرمایہ دارجوچاہتے تھے وہ کرتے رہے …کارخانہ وارعورتوں اورکم سن بچوں کوبڑی تھوڑی تھوڑی مزدوریوں پررکھ لیتے تھے کام کاوقت زیادہ ہونے سے اکثرلوگ طرح طرح کی بیماریوں میں مبتلا ہوجاتے اورجوانی میں مرجاتے تھے۔

یورپ میں انسانی حقوق کی تحریک کایہ مختصر ساتاریخی جائزہ تھاانسانی حقوق کے تمام منشوروں میں جومطالب ہیں وہ اہل یورپ کے لئے نئے ہیں لیکن ہمیں علم ہے کہ اسلام میں چودہ صدی پہلے یہ بتایاجاچکاتھا اورکچھ عرب اورایرانی دانشوران اعلامیوںکے تقابلی مطالعے میں یہ بات کرچکے ہیں اورکتابوں میں لکھ چکے ہیں ۔ہاں اعلامیے اوراسلام کے ضوابط میں کہیں کہیں اختلاف ہیں اوریہ بحث بڑی خوش گوارودل کش ہے ان مسائل میں ایک مسئلہ حقوق زن ومرد کامسئلہ ہے اسلام مساوات کاقائل ہے ۔ اورمشابہت ویکسانیت اوراکائی کو ’’حقوق زن ومرد‘‘ میں تسلیم نہیں کرتا۔

انسان کی حیثیت اورحقوق

چونکہ افراد خاندان بشری کے تمام افراد کی ذاتی حیثیت کی پہچان اوران کے ناقابل تبدیل (وانتقال) ویکساں حقوق آزادی وعدالت اورصلح کی بنیادمہیا کرتی ہے۔

چونکہ پہچان نہ ہونے اورحقوق بشری کے حقوق کی تحقیر وحشیانہ عمل پرتمام ہوتی ہے جوروح بشریت کوسرکشی پرابھارتی ہے اورایسی دنیاکاوجود جس میں تمام افراد بشراپنے عقیدے کے اظہارمیں آزادہوں خوف اورغربت سے مطمئن ہوں انسانی آزروں کی بلندترین دنیاکااعلان کیاجاتاہے۔

چونکہ اساسی طوپر حقوق انسانی کو نفاذقانون کے ذریعے حمایت کی جاتی ہے۔تاکہ انسان ظلم اوردبائوکے خلاف آخری علاکیلئے اٹھنے پرمجبورنہ ہو۔

چونکہ اساسی طورلازم ہے قوموں میں باہمی دوستانہ تعلقات کوپھیلایاجائے (لہٰذا) اس بات کی ہمت افزائی کی جاتی ہے۔

چونکہ اقوام متحدہ کے عوام نے انسانی بنیادی حقوق اور فرد انسان کی قدرومنزلت اورعورت ومرد کے حقوق کی برابری کاپھر سے اعلان کیاہے اورپختہ ارادہ کیاہے اجتماعی ترقی میں مددکریں گے اوراچھے ماحول میں زندگی کی شکل صورت بہتربنائیں گے۔

چونکہ……

عام اجلاس اس اعلامیہ جہان حقوق بشر کوتمام عوام اورتمام اقوام کی مشترک تمنا کے طورپراعلان کرتاہے تاکہ تمام افراداور معاشرے کے تمام ارکان اس اعلانیے کوہمیشہ نظرکے سامنے رکھیں اورپوری کوشش کریں کہ تعلیم وتربیت کے ذریعے ان حقوق اورآزادیوں کے احترام کادائرہ وسیع ہواورقومی ،نیزبین الاقوامی تدریجی کوششوں سے ان اقدار کی پہچان اوران کاواقعی اورزندہ نفاذ خود ممبرقوموں اوران کے ممالک میں رہنے والے عوام میں وجودپذیر ہو۔

مندرجہ بالاسنہری فقرے انسانی حقوق کے بین الاقوامی (پوری دنیاکیلئے ) اعلامیے کے مقدمے میں درج ہیں یہ وہی اعلامیہ ہے جس کے بارے میں کہتے ہیں کہ :

’’سب سے بڑی کامیابی ہے جوآج کی تاریخ تک انسانی حقوق کی تائیدمیں عالم بشریت کونصیب ہوئی ہے۔‘‘

اس کاہرجملہ سوچاسمجھاہے ۔جیساکہ سابقہ مقالے میں لکھ چکاہوں کہ یہ جملہ صدیوں کے فلاسفہ اورآزادی طلب اورقانون دانان عالم کے افکار کی نمائندگی کرتے ہیں۔

منشورحقوق انسانی کے اہم نکات

منشور،تیس دفعات میں مرتب ہے اس سے قطع نظرکہ بعض دفعات کچھ مطالب مکر ریاکم ازکم بعض دفعات میں بیان شدہ مطالب دوسری جگہ کے بیاں کردہ مطالب سے بے نیاز کردیتے ہیں ۔یاکچھ مطالب ایسےبھی ہیں جن کوالگ پیراگراف میں ہوناچاہیے تھا۔

اس مقدمے کے چنداہم نکات ایسے ہیں جن پرتوجہ کرناضروری ہے:

۱۔حیثیت احترام اورناقابل انتقال ذاتی حقوق میں انسان ایک ہی نوع سے بہرہ مندہے۔

۲۔ انسان کی حیثیت احترام اورذاتی حقوق ،کلی اورعمومی ہیں جوتمام انسانی افراد کوآغوش میں لیتے ہیں ان میں تفریق نہیں ہے۔ سفیدوسیاہ ،بلنداورپستہ قدزن ومردسب ان میں برابر کے حصہ وارہیں جیسے خاندان کے تمام ممبروں میں سے کسی ایک کواپنے نسب میں دوسروں پرفوقیت اوراعزازونجابت جتانے کاحق نہیں ،اسی طرح تمام افرادبشرایک بڑےخاندان کے ممبراورایک جسم کے اجزاہیں ،شرافت واعزازمیں برابرہیں۔ کوئی شخص اپنے تئیں دوسرے فرد سے زیادہ معززسمجھنے کاحق نہیں رکھتا۔

۳۔آزادی وصلح وعدالت کی اساس یہ ہے کہ تمام افراددل کی گہرائیوں سے تمام انسانوں کی حیثیت اورذاتی احترام کی واقعیت پرایمان رکھیں اوراعتراف کریں ۔

یہ اعلامیہ کہناچاہتاہے:

تمام افراد جوایک دوسرے کے خلاف بے چینیاں پھیلاتے ہیں۔ ان کاسرچشمہ دریافت کرلیاگیا ہے لڑائیوں کاپھیلناظلم اوردست درازیوںکاہونااورایک دوسرے کے خالف وحشیانہ کارگزاریو ںکامرکزی نقطہ انسان کے ذاتی احترام اور اس کی حیثیت سے ناآشنائی ہے ۔چندافراد کی یہ ناآشنائی (ناواقعیت) اپنے حریف کو سرکشی اورنافرانی پرابھارتی ہے اسی سبب سے صلح دامن کی راہ خطرے میں پڑجاتی ہے۔

۴۔سب کومل کرجس بلندترین آرزوکے حصول کی جدوجہدکرنا چاہیے وہ ایک ایسی دنیاکی تخلیق ہے جس میں عقیدہ دامن اورمادی خوش حالی مکمل طورپرموجودہو گھٹن ،خوف اور افلاس کی جڑیں اکھڑی ہوئی ہوں اس تمام کوروبراہ لانے کیلئے اعلامیے کے تیس دفعات مرتب کیے گئے ہیں۔

۵۔انسان کی ذاتی حیثیت پریقین اورناقابل سلب وانتقال حقوق کااحترام تعلیم وتربیت کے ذریعے تمام انسانوں میں پیداکیاجائے۔

مقام واحترام انسان

حقوق انسانی کامنشور چونکہ احترام انسانیت وآزادی ومساوات کی بنیادپرمرتب وانسانی حقوق کا احیاکی خاطروجود پذیرہواہے ۔ اس لئے ہر صاحب وجدان(واحساس) انسان کیلئے احترام وعزت کے لائق ہے۔ ہم مشرق کے باشندے مدتوں سے انسان کی قدرواحترام کادم بھررہے ہیں جیساکہ سابقہ مقالہ میں کہہ چکاہوں ۔دین مقدس اسلام میںانسان حقوق انسان آزادی اورباہمی برابری کی بڑی قیمت اوراحترام ہے۔ اس منشور کے لکھنے والے اوروہ فلسفی حضرات جوحقیقی طور پراس فکرکے خالق اورلکھنے والوںکواشار دینے والے ہیں۔ ہمارےاحترام وتعظیم کے لائق ہیں لیکن چونکہ یہ متن ایک فلسفیانہ اعلان ہے ،فرشتے نہیں انسانوں کےہاتھوں سے لکھاگیاہے انسانی افرادنے استنباط (حاصل فکرپیش ) کیا ہے ۔لہٰذاہرفلسفی کوحق ہے وہ اس کاتجزیہ وتحلیل کرے اوراگراتفاقاًکہیں کمزوری نظرآئے تواس کی یاددہانی کرائے۔

یہ اعلامیہ /منشورکمزورمقامات سے خالی نہیں مگرہم اس مقالے میں کمزور نکات کے بجائے نقطہ قوت پرانگلی رکھیں گے ۔

اس منشور کاسارازور انسان کے ذاتی مقام پرہے شرافت اورانسان کی ذاتی حیثیت اس اعلامیہ کے نقطہ نظرسے انسان ایک نوع ہونے کے ناتے خصوصی کرامت وشرافت اورحقوق اورآزادیوں کے ایک سلسلے کابراہ راست مالک ہے جب کہ دوسرے جاندار اس ذاتی حیثیت وشرافت وکرامت نہ رکھنے کی وجہ سے ان حقوق اورآزادیوں سے بہرہ ور نہیں ہیں ۔اس اعلامیہ کانقطہ قوت یہی ہے۔

مغربی فلسفوں میں انسان  کاتنزل اورگراوٹ

اب یہاں پھرایک مرحلہ آگیاہے کہ ہم دوبارہ اسی پرانے فلسفی مسئلہ توجہ مبذول کریں۔انسانی قدروقیمت کی دریافت پوری مخلوقات کے مقابلے میں انسان کی شرافت و مقام انسان کی قابل احترام شخصیت آئیے پوچھیں:

انسان کی وہ ذاتی حیثیت کیاہے جس کی بنیادپروہ ان حقوق کامالک بن گیااورگھوڑے گائے اوربکری اورکبوترسے ممتاز ہوگیا؟

یہاں منشور حقوق انسانی اورمغزلی فلسفے میں انسانی قیمت کی دریارفت کے درمیان اساسی تناقض (ایک دوسرے کی مخالفت) کھل کرسامنے آتی ہے۔

مغربی فلسفے میں برسوں سے انسان اپنی قیمت واعتبارکھوچکاہے ۔گزشتہ باتوں میں انسان اوراس کے مرتبہ بلندکے بارے میں جوکچھ کہاگیااس کی جڑیں سرزمین مشرق میں تھیں آج یہ باتیں مغرب کے اکثرفلسفی نظاموں میں مذاق اورتوہین کی نظرسے دیکھی جارہی ہیں۔

ایک یورپین کی نظرمیں انسان مشین کی حدتک پستی میں آگیا ہے ۔اس کی روح اوراصالت مقام انکارمیں واقع ہوچکی ہے کسی علت غائی مقصدتخلیق اور طبیعت کے معین مقصود کاعقیدہ رجعت پسند سمجھاجاتاہے۔

مغرب میں انسان کے اشرف مخلوقات کے نام کادم نہیں بھرسکتے کیونکہ یورپ کے عقیدے میں انسان کااشرف مخلوقات ہوناتمام مخلوقات کاانسان کاطفیلی ہونا ساری دنیاکامسخرانسان ہونا۔بطلیموس کے اس پرانے فلسفے کی بات ہے جوغلط ہوچکا،زمین وآسمان کی ہیئت آسمان کی مرکزیت اورآسمانی کروں کازمین کے گرد گھومناسب باطل ہوگاتواب انسان کے اشرف مخلوقات ہونے کی گنجائش کہاں رہ جاتی ہے۔ یورپ کی نظرمیں یہ انسان کی خودپسندی تھی جواس دورمیں انسان کے دماغ میں سمائی تھی ۔آج کاانسان عاجزی اورانکساری اختیار کرچکاہے ،دوسرے موجودات کی طرح وہ اپنے وجود کوایک مٹھی بھرخاک سے زیادہ نہیں جانتا ۔خاک سے نکلاخاک میں مل کرختم ہوجائے گا۔

یورپ کاانسان ’’عاجزانہ‘‘ طورپر روح کووجودانسانی کامستقل پہلونہیں مانتا وہ اپنے وجود اورگھاس پھوس اورحیوان میں اس جہت سے فرق کاقائل نہیں ہے یورپ کاانسان فکروعمل روح اورپتھرکے کوئلے کی گرمی میں ماہیت وجوہر کےاعتبارسے فرق نہیں کرتا، وہ سب کچھ مادے اورانرجی کاکرشمہ جانتاہے ۔یورپ کے انسان کی رائے میں زندگی کامیدان تمام جاندارمخلوق کیلئے ۔جن میں وہ خود بھی ہے۔ خونی میدان ہے۔ جسے زندگی نے ختم نہ ہونے والی جنگ سے وجودبخشاہے۔ تمام جان رکھنے والی مخلوق ہرایک اصل (کلیہ ) حکمراں ہے اوروہ اصل تنازع للبقا ہے ۔انسان مسلسل کوشش کررہاہے کہ اس جنگ سے خود کوبچالے عدالت نیکی وتعاون ،اورخیرخواہ جیسے بہت کے اخلاقی اورانسانی مفہوم اسی’’ بنیادی اصل ‘‘ تنازع للبقاکے پیداکردہ ہیں۔ انسان نے ان مفاہیم کواپنی جگہ بچانے کیلئے خودوضع کیاہے۔

کچھ طاقت ورمغزلی فلسفیوں کی رائے میں انسان مشینی ہے جسے صرف اقتصادی منافع چلاتے ہیں دین واخلاق ،فلسفہ وعلم وادبیات وہنرسب کچھ اوپر کی لیپاپوتی ہے۔ اس کے نیچے پیداوار تقسیم دولت کاہیرپھیرہے یہ تمام جلوے اور زندگی کے مظاہرے انسانی زندگی کے اقتصادی پہلوہیں۔

نہیں جناب انسان کیلئے یہ بھی بہت زیادہ ہے اصل محرک اورتمام حرکات اور عمل کی گردش کابنیادی عامل توجنسی خواہش ہے ۔اخلاقی وفلسفہ علم ودین وہنرسب لطیف تجلیاں اورمظاہرے ہیں انسان کے وجودعامل توجنسی احساس ہے۔

سمجھ میں نہیں آتا۔

اگرطے ہے کہ مخلوقات کوبے مقصد مانیں اورطبیعت اندھوں کی طرح عمل کررہی ہے یہی عقیدہ بنالیں۔

اگرانواع جاندارمخلوق کی زندگی کی ضمانت کاقانون صرف ’’تنازع للبقا‘‘ ہے بہترسے بہترکاانتخاب  ہے ۔باقی سب تبدیلیاں مکمل طور پراتفاقی ہیں انسان کی بقااورموجودیت اتقافی وبے مقصد تبدیلیوں کے سبب ہے کئی ملین برسوں سے اس کے اجدادنے دوسری انواع مخلوق پرجرموں کاسلسلہ شروع کررکھاہے اوراب تک وہ سلسلہ موجودہ صورت میں چل رہاہے یہی فلسفہ صحیح ہے؟

اگریہ مانناضروری ہے کہ انسان ان مشینوں کانمونہ ہے جواب وہ خوداپنے ہاتھوں بنارہاہے۔

اگریہی مان لیاگیا ہے کہ روح کایقین اصالت اوراس کی بقاء کاعقیدہ خودخواہی وخودپسندی اوراپنےبارے میں غیرمعمولی مبالغہ ہے۔

اگرثابت ہوچکاہے کہ انسان میں اصل محرک اقتصادی یاجسنی یابلادستی کاجذبہ ہے۔

اگربنیادی بات یہی ہے کہ نیک وبداچھائی اوربرائی مجموعی طورپراضافہ ہیں اورفطرت ووجدان کی آواز مہمل خیال ہے۔

اگرانسان جنس کے لحاظ سے شہوت اورخواہشات نفسانی کاغلام ہے اورقوت کے علاوہ کسی کے سامنے سرنہیں جھکاتا۔

اگر………

اس کے بعد انسان کی حیثیت اورشرافت اورناقابل سلب حقوق۔ اورانسان کی قابل اخترام شخصیت کادم بھرنااوراس کوتمام اقدامات کانصب العین ومقصدبناناکیسے ممکن ہے۔

مغرب انسان کے بارے میں تضادوتناقض سے دو چارہے

مغربی فلسفے سے جہاں تک ہوسکتاتھااس نے انسان کی ذاتی حیثیت کونقصان پہنچایا اورانسانیت کامقام تحت الثری تک پست کیا۔ایک طرف کوتومغرب کافلسفہ ،تخلیق انسان اوراس کے وجود کی علت وغرض کے زاویے سے۔ اس کی تخلیق میں کارخانہ تخلیق کے عمل کے زاویے سے ۔اس کے ڈھانچے اوراس کے وجودکے تانے بانے اورہستی کے زاویے سے۔ اس کے محرکات عمل کے نقطہ نظرسے ۔اس کے وجدان وضمیرکے لحاظ اس حدتک نیچے گرایاجس کاکچھ تذکرہ ہم نے کیا۔

اس کے بعد ایک قدآور اعلان شائع کیاجس میں انسان کی قیمت اس کامقام حیثیت اورکرامت وذاتی شرافت اورمقدس  حقوق ناقابل تبدیلی اورناقابل سلب اختیارات کاڈھول بجایاگیا۔اس فرمان میں تمام افرادبشرکودعوت دی گئی کہ اس منشورپرایمان لائیں۔

مغرب پرفرض تھا، پہلے وہ انسان کی جوتشریح کرچکاہے اس پرنظرثانی کرے اس کے بعد بلندبالااعلامیہ حقوق مقدس فطری انسان صادر کرے۔

میں یہ مانتا ہوںسب مغربی فلسفی انسان کی وہی تشریح نہیں کرتے جس کامیں نے تذکرہ ہے۔ بہت سے حضرات کم وبیش انسان  کی وہ تعبیر بھی کرتے ہیں جومشرق والے کرتے ہیں ۔مگرمیری نظراس اندازفکرپرہے جس نے مغرب کی اکثریت کومتاثرکیا ہے اورجس سے دنیابھرکے عوام متاثرہورہے ہیں۔

انسانی حقوق کامنشوراسے صادر کرناچاہیے ۔جوانسان کوایک مادی مرکبات سے تیازشدہ مشین سے بلندتردرجے پرفائز جانتاہو۔ جوانسان کے محرکات اورارادوں کوحیوانی اورشخصی رجحانات کومجموعہ نہ مانتاہو۔ جوانسان کیلئے انسانی وجدان کا قائل ہو۔ اعلامیہ بشرمشرق کوصادر کرناچاہیے جوقانون ۔اِنِّىْ جَاعِلٌ فِى الْاَرْضِ خَلِيْفَۃً۝۰ۭ  میں زمین پرخلیفہ بنانے والاہوں۔ پرایمان رکھتاہو۔ اورانسان میں خدائی جلوے ڈھونڈھتا ہے۔

حقوق انسانی کانعرہ اسے لگانا چاہیے جوانسان کے سیر وسفرکیلئے ایک منزل کا قائل ہواور یہ مانتاہوکہ انسان اس منزل کیلئے راستے کی مشقتیں جھیلناہے:

يٰٓاَيُّہَا الْاِنْسَانُ اِنَّكَ كَادِحٌ اِلٰى رَبِّكَ كَدْحًا فَمُلٰقِيْہِ۝۶ۚ

اے انسان !تواپنے رب کی حضوری کیلئے کوشش کررہاہے توایک نہ ایک دن اس کے سامنے حاضرہوگا۔(الانشقاق۔6)

انسانی حقوق کامنشورشائع کرنے کاحق انسان نظام فلسفہ کوحاصل ہے جوقانون ’’وَنَفْسٍ وَّمَا سَوّٰىہَا۝۷۠ۙ فَاَلْہَمَہَا فُجُوْرَہَا وَتَقْوٰىہَا۝۸۠ۙ کاقائل۔ اورقم ہے جان کی اورجس نےاسے ہموار بنایا،پھراس کی بدکاری اورپرہیزگاری اسے سمجھائی ۔ جوانسان میں بھلائی کی رجحانات مانتاہو۔

انسانی حقوق کامنشورجاری کرنے کااسے حق ہے جوانسانی سرشت کے بارے میں اچھی رائے رکھتاہو۔اوراس کی سرشت کومعتدل ترین وکامل سمجھتاہوکہ۔لَقَدْ خَلَقْنَا الْاِنْسَانَ فِيْٓ اَحْسَنِ تَقْوِيْمٍ۝۴ۡ یہی مطالبہ کرتاہے ۔یعنی ہم نے انسان کو بہترین انداز ے پر بنایاہے۔

مغربی طرزفکرکے شایاں شان بات منشور حقوق انسانی نہیں ہے کہ وہ انسان کی یہ تشریح کرتے ہی نہیں ۔ان کوتووہ طورطریقے جاری کرناچاہیے جسے مغربی عملی طور پر انسان کیلئے جائز سمجھتاہے یعنی انسانی احساسات کاقتل عام ،سرمایہ داری کی بے پناہ قوت انسان پر دولت کی برتری ،مشین کومعبود سمجھنا ثروت کی خدائی انسانوں سے بیگار ۔حالت یہ ہے کہ اگراتفاقاًایک ملیونراپنی کڑوڑوں کی جائداداپنے بعداپنے کتے کے نام لکھ جائے تواس کتے کااعزاز آدمی زادسے بڑھ جاتاہے دولت مندکتے کیلئے نہ معلوم کتنے آدمی پیشکار ونوکرکی طرح حاضررہتے ہیں ۔منشی سپراٹنڈنٹ نوکررکھے جاتے ہیں اوردست بستہ لوگ اس کے سامنے حاضررہتے اورتعظیم کرتے ہیں۔

مغرب نے خودکوبھی بھلادیااورخداکوبھی

انسانی معاشرے کاایک اہم مسئلہ یہ ہے کہ انسان نے بہ تعبیر قرآن ’’خود‘‘ کوبھی بھلادیاہے اورخدا کوبھی بڑی بات یہ ہے کہ ’’خود ‘‘ کی توہین کی ہے درون بینی اور’’ضمیر وباطن‘‘ سے توجہ ہٹالی حسی اورمادی دنیامیں اپنی نظرکو محدود کردیا،مدیات کامزہ چکھنے کے علاوہ کوئی مقصدنہ دیکھتا ہے نہ سوچتاہے ،خلقت کو بے مقصد سمجھتاہے خوداپنا انکار کرہے اپنی روح ہاتھ سے دے بیٹھاہے ۔آج کے انسان کی اکثربدنصیبوں کاسرچشمہ یہی اندازفکر ہے۔ افسوس کہ یہ سوچ دنیا پرچھائی جارہی ہے۔ انسان کے بارے میں اس اندازفکرکانتیجہ یہ ہواکہ تمدن جس قدر پھیلتا اورعظیم ترہوتاجاتاہے متمدن اسی قدرحقارت میں گرتاجارہاہے ۔انسان کے بارے میں یہ طرزتفکرموجب ہواکہ واقعی انسان ہمیشہ ماضی میں تلاش کیاجائے اورآج کے تمدن کے بڑے کارخانے کی دست رس میں ہے کہ ہراعلی درجے کی چیز تیار کردے۔ بس انسان نہیں بناسکتی ۔

گاندھی کہتے ہیں:

’’یورپ والے زمین کی خدائی کالقب حاصل کرنے کے مستحق ہیں کہ انہوں نے  زمین کی تمام نعمتیں اوران کے امکانات قبضے میں کرلیے اوران کے مالک بن بیٹھے ،دوسری قومیں اسے خداکی قدرت سمجھ بیٹھیں لیکن اہل یورپ ایک چیز سے عاجزرہے اوروہ اپنے اندر تامل کرنا ہے ،جھوٹے نئے تمدن کی جھلک چمک کومہمل سمجھنے کیلئے اتنی ہی دلیل کافی ہے۔

اگرمغربی تمدن نے اہل مغرب کوشراب نوشی اورجنسی عمل پراکسایاہے تواس کاسبب ’’خودتلاشی‘‘ کوبھلانااورضائع کرنا ہے۔

اس کی عملی قوت نے اسے انکشاف ،ایجاد اور وسائل جنگی تیارکرنے پراس لئے ابھاراکہ وہ ’’اپنے آپ‘‘ سے فراری ہے۔ اسے غیر معمولی قدرت اورتسلط اپنے اوپر باقی نہیں رہا۔۔ تنہائی اورخاموشی سے خوف ،دولت سے وابستگی نے مغربی انسان کو اندر کی صداسننے سے معذور بنادیاا، اس کی مسلسل عمل وکار کردگی کاایک محرک یہی ہے۔دنیا فتح کرنے کی ہوس کاباعث ہے’’اپنے اوپر حکومت ‘‘ نہ کرسکنے کی ناتوانائی ہے۔ اسی بناپر مغرب کاانسان پوری دنیا میں بحران وفساد پھیلارہاہے……آدمی جب اپنی روح کھودے توعالم کی فتح اس کے کس مرض کی دواہوگی……جن لوگوں کو انجیل نے یہ تعلیم دی کہ وہ حقیقت ،محبت اورصلح کے مبشربنیں وہ لوگ سونے اورغلاموںکی جستجو میں سرگردان ہیں۔ خداوند کی بادشاہی میں انجیل کی تعلیم کے مطابق بخشش وعدالت حربہ استعمال کرتے ہیں ۔کلام الٰہی شائع کرنے کے بجائے قوموں کے سروں پر بم برساتے ہیں……‘‘

اسی سبب سے انسانی حقوق کامنشور دوسروں سے زیادہ بڑھ چڑھ کرخوداہل یورپ نے ٹھکرایا جوفلسفہ اہل مغرب نے عملی زندگی میں اپنا رکھاہے اس کے بعد خوداہل مغرب کیلئے سوائے منشورحقوق انسانی ،غلط قراردینے کے اورکوئی راستہ باقی نہیں رہا۔

چھٹاحصہ

عائلی حقوق کی فطری بنیادیں

کتاب خلقت انسان کے اصلی حقوق پہنچوانےکی تنہاسندی کتاب حوالہ ہے؟

’’مدنی‘‘ معاشرے میں باہمی قرارداد کاپہلواور عائلی معاشرے میں فطری پہلو کا غلبہ ہوتاہے۔

عائلی حقوق میں چارزمانوں کامفروضہ،سوشلزم کے مفروضہ مالکیت کی تقلیدسے پیداہواہے۔

کیامیاں بیوی دوحقوقی فطرتیں رکھتے ہیں؟

خلاصہ مطالب از مؤلف

عائلی حقوق کی فطری بنیادیں

انسانی حقوق کامنشور اس بنیاداورروح پرقائم ہے کہ انسان ایک نوع کی حیثیت اورذاتی شخصیت کی بناپر قابل احترام ہے اورعین خلقت وآفرنیش میں ،حقوق اور آزادیوں کاایک سلسلہ اسے عطاکیاگیاہے جنہیں اس سے نہ چھیناجاسکتاہے نہ بدلاجاسکتاہے ۔ ہم اس پر گفتگوکرچکے ۔

یہ بھی کہہ چکے ہیں کہ اس روح واساس کواسلام کی تائید حاصل ہے اورمشرقی فلسفے بھی اس کے حق میں ہیں۔ اس منشورکی روح واساس سے جوبات جوڑ نہیں کھاتی اورسے بے بنیادظاہرکرتی ہے، وہ مغربی فلسفوں کی وہ بہت سی تشریحیں ہیں جو انسان اوراس کی ہستی کے تانے بانے کے بارے میں کی جاتی ہیں۔

یہ بات دلیل کی محتاج نہیں کہ انسانی حقوق پہنچاننے کیلئے فقط ایک کتاب ایسی ہے جوحوالہ بننے کی پوری گنجائش رکھتی ہے اوروہ ہے آفرینش کی بیش بہا کتاب اس عظیم کتاب کے صفحے صفحے اورسطرسطرمیں انسانوں کے اصلی حقوق مشترک اورزن ومرد کے ایک دوسرے کے مقابلے میں حقوق کے خدوخال پہچانے جاسکتے ہیں۔

تعجب ہے ، بعض سادہ دل کسی طرح تیار نہیںکہ اس عظیم کتاب حوالہ کو سند ی درجہ دین۔ ان لوگوں کے نزدیک حوالے کی تنہا صلاحیت وسندیت ان لوگوں کو حاصل ہے جنہوں نے ’’منشور‘‘ کی تیاری میں حصہ لیا اور آج سارے جہاں کی قیادت وحکومت کے مدعی ہیں ۔چاہے وہ خوداس اعلامیے کے دفعات کی پابندی نہ کریں۔ دوسروں کوبہرحال یہ حق نہیں ہے کہ ان کی بات میں چون وچراکریں۔لیکن ہم انہیں ’’حقوق انسانی‘‘ کے حوالے سے ’’چون وچرا‘‘کاحق رکھتے ہیں اورتخلیق کے عظیم کارخانے کواللہ  کی بولتی کتاب جانتے اوراسی کواکیلاسندی حوالہ مانتے ہیں۔

محترم قارئین!

معذرت خواہ ہوں ،مقالات کے سلسلے میں کچھ مسائل ایسے آگئے جن میں فلسفے کارنگ اورذراخشکی محسوس ہوتی ہوگی ممکن ہے بعض حضرات اس سے تھکن بھی محسوس کرتےہوں، میں حتی الامکان ایسےمسائل سے پہلو بچاتاہوں لیکن مسائل حقوق خواتین کے ذیل میں کچھ خشک فلسفیانہ بحثوں کاآناضروری اوران سے بچنا ممکن نہیں تھا۔

طبیعی حقوق اورطبیعت کی مقصدیت میں ربط

ہمارے نزدیک طبیعی وہ فطری حقوق وہاں سے پیداہوتے ہیں جہاں قوت تخلیق نے اپنی روشن نگاہی اورمقصدیت کے پیش نظرموجودات کوان کمالات کی طرف رواں کیا ہے جن کی صلاحیت ان کے وجود میں ودیعت فرمائی ہے۔

ہرفطری صلاحیت ایک طبیعی حق کی بنیادہے اوراسے ایک ’’طبیعی سند‘‘ حاصل ہے ۔مثلاًانسان کابچہ پڑھنے اوراسکول جانے کاحق رکھتاہے بکری کے بچے کویہ حق حاصل نہیں ،کیوں؟

کیونکہ انسان کے فرزندمیں سبق پڑھنے اوردانشوربننے کی صلاحیت ہے اوروہ انسان کافرزند ہے۔ لیکن بکری کے بچے میں یہ صلاحیت نہیں ہے۔

قوت تخلیق نے وجودانساں میں اس مطالبے کی دستاویز رکھی ہے اوروجود گوسفندمیں یہ دستا ویز نہیں رکھی۔

سوچنے ،ووٹ دینے آزادارادہ رکھنے کاحق بھی اسی طرح ہے۔

کچھ لوگ یہ خیال رکھتے ہیں کہ ’’فطریحقوق ‘‘ کامفروضہ اوریہ کہ خلقت وپیدائش نے انسان کوایک قسم کے حقوق سے خصوصیت دی ہے ۔گھٹیادعوی اورخود پسندی کی بات ہے۔اس مفروضہ کودورکردینا چاہیے۔ انسان وغیر انسان میں حقوق کے لحاظ سے کوئی فرق نہیں ہے۔

نہیں ،بات یوں ہی نہیں۔ فطری صلاحیتوں میں اختلاف ہے ۔قوۃ خلاقہ (خالق اکبر) نے انواع موجودات میں ہرقسم کی ایک دائرہ حرکت دیاہے اس کواسی قسم کی سعادت عطاکی ہے وہ موجوداپنے مدار میں حرکت کرتاہے۔ قوت تخلیق نے بھی ایک غرض معین کی ہے ۔یہ دستاویزاتفاق اوربے خبری کے عالم میں ان موجودات کے ہاتھ میں نہیں دی گئیں۔

معاشرتی حقوق

تمام افرادانسانی خاندانی (عائلی)حقوق کے علاوہ اجتماعی (معاشرتی) حقوق کے مالک ہیں انسان خاندان کے دائرے سے نکل کرایک بڑے معاشرے میں ایک دوسرے کے مقابلے میں کچھ حقوق پیداکرتے ہیں ۔یہ حقوق مساوات کی بنیاد اور مشابہ صورت حال کی وجہ سے مساوی حقوق بھی رکھتے ہیں اورمشابہ حقوق بھی رکھتے ہیں۔یعنی ان کے ابتدائی فطری حقوق ایک دوسرے کے برابراورایک دوسرے کے مانندہیں۔ سب کوایک جیساحق ہے کہ کائنات کےانعامات سے فائدہ اٹھائیں ۔سب کومماثل حق حاصل ہے کام کریں سب کو مماثل حق ہے زندگی کے میدان میں ہونے والی دوڑ میں شرکت کریں اورآگے بڑھیں سب کوبرابر کاحق ہے کہ سماجی منصبوں میں سے جس منصب کیلئے چاہیںاپنانام پیش کریں ،پھراسے حاصل کرنے کے واسطے جائز طریقے استعمال کریں سب کوبرابر کاحق حاصل ہے کہ وہ اپنی علمی وعملی صلاحیتوں کوظاہر کریں۔

ہاں یہی ابتدائی فطری حقوق کی مساوات آہستہ آہستہ اکتسابی اورعملی حقوق میں غیرمساوی حقوق کی صورت پیداہونے لگتی ہے۔ یعنی سب کوبرابرکاحق ہے کام کریں زندگی کی دوڑ میں مقابلہ کریں مگر جیسے ہی اس مقابلے میںذمے داری اداکرنے اورمقابلے میں حصہ لینے کامرحلہ آتاہے ،پھرمقابلے میں سب دریاسے ایک طرح نہیں نکلتے کچھ لوگوں کی صلاحیتیں زیادہ ہیں کچھ کی کم ہیں ۔بعض زیادہ کام کرنے والے ہیں کچھ کم بعض زیادہ علم رکھنے والے ہیں زیادہ باکمال ہیں ،بڑے ہنرمند ہیں زیادہ کار آمدہیں زیادہ لائق ہیں ۔قہری نتیجہ یہ ہوگا کہ اس کے حاصل کردہ حقوق غیرمساوی ہوں گے اور اگرہم ان کے حاصل کردہ حقوق کوابتدائی فطری حقوق کی طرح مساوی حقوق کی صف میں کھڑاکردیں توہمارایہ عمل ظلم وستم کے علاوہ کچھ نہ ہوگا!

کیامعاشرتی اورابتدائی فطری حقوق کے لحاظ سے تمام افراد کی حیثیت مساوی اورمشابہ ہے؟

انسانی حالات کامطالعہ ثابت کرتاہے کہ افراد بشر میں کوئی بھی حاکم یامحکوم افسر یاماتحت سپاہی یاوزیرنہیں پیداہوا،یہ خصوصیات اکتسابی حقوق ہیں اورافراد کو قابلیت وصلاحیت وکار کردگی کے ذریعے معاشرے سے اپنایہ حق لیناچاہیے۔ معاشرہ بھی ایک طے شدہ قراردادکے ذریعے یہ حق دیتاہے۔

انسان اورحیوان کی معاشرتی زندگی میں یہی فرق ہے جیسے شہدکی مکھی اس طرح کے حیوانات کی زندگی کاڈھانچہ فی صدی فطری ہے ان کے منصب اوران کے کام فطرت نے تقسیم کردیے ہیں خودانہیں کوئی اختیار نہیں ۔فطری طورپران میں کوئی حاکم ہے کوئی محکوم کوئی کاری گرہے کوئی انجینئرکوئی پہرے دارپیداہواہے ۔انسانی معاشرہ اس طرح کانہیں ہے۔

اسی وجہ سے بعض دانشوروں نے قدیم فلاسفہ کے نظریے کورد کردیاہے کہ’’انسان فطرتاًمعاشرتی مخلوق ہے‘‘ دانش ور کہتے ہیں کہ نہیں انسانی معاشرہ سوفی صد طے شدہ اصولوں کاپابند ہے۔

عائلی حقوق

یہ غیر خانوادگی وعائلی (گھریلو) معاشرے کی بات تھی ۔گھریلومعاشرہ کیاہے؟ کیاافراد ،گھریلومعاشرے میں ابتدائی فطری حقوق میں مشابہت ویکسانیت رکھتے ہیں اوراکتسابی حقوق میں فرق ہے ؟یاگھریلو معاشرہ یعنی وہ معاشرہ جس میں میاں بیوی ،ماں باپ ،اولاد اوربہن بھائی ہوں ۔ غیر خاندانی معاشرے سے ابتدائی حقوق میں فرق رکھتاہے اورفطرت کے فقانون نے خاندانی حقوق کوخاص شکل وصورت میں وضع کیاہے۔

یہاں دومفروضے موجودہیں:

پہلامفروضہ: میاں بیوی باپ بیٹا، ماں اوراولاد ہونا دوسری معاشرتی اوامداد باہمی جیسے تعلقات کی طرح قومی یاسرکاری اداروں میں اس کاسبب نہیں کہ چندافرادفطری طور پر خاص صورت وحالت حاصل کرلیں مثلاًایک افسربن جائے دوسراماتحت ،ایک حکمران ہودوسرامحکوم ایک زیادہ تنخواہ لے دوسراکم ۔بیوی یاشوہر باب یاماں اوراولاد ہونا بھی اس کاسبب نہیں کہ اس بنیاد پروہ خاص پوزیشن حاصل کرے ۔فقط کارکردگی کی بنیادیں پرایک شخص کامنصب معین ہوسکتاہے۔

’’عائلی حقوق  میں عورت مردکے حقوق  کے مشابہت‘‘ کامفروضہ ۔ جسے غلطی سے ’’مساوی حقوق ‘‘ کانام دیاجاتاہے ۔اسی فرض کی بنیاد پرقائم ہے ۔اس مفروضہ کا مطلب یہ ہے کہ زن ومرد(میاں بیوی)کی صلاحیتیں اورضرورتیں مشابہ ہیںاور مشابہ حقوق کی دستاویزیں فطرت کی طرف سے انہیں مل چکی ہیں اوریوں ،خاندانی زندگی میں وہ شریک ہیں لہٰذاعائلی حقوق ، یکسانیت ،مماثلت اورمشابہت کی بنیادپر مرتب ہوں۔

دوسر امفروضہ: نہیں ان کے ابتدائی طبیعی فطری حقوق بھی الگ الگ ہیں۔ شوہرہونا ،شوہر ہونے کی بناپر خاص فرائض وحقوق ثابت کرتاہے اوربیوی ہونا، بیوی ہونے کی وجہ سے خاص ذمہ داریوں اورحق ثابت کرتی ہے۔ اسی طرح باپ یاماں اوراولاد ہونے کی بات ہے۔ بہرحال خاندانی معاشرہ دوسری کمپنیوں اورامدادباہمی کے اداروںسے جداہے’’عورت ومردکے عائلی حقوق میں مشابہت نہیں‘‘ کامفروضہ ۔ جسے اسلام نے منظور کایاہے۔اسی کلیہ پرمبنی ہے۔

ان دونوں مفروضوں میں کون سامفروضہ صحیح ہے اوراس کے صحیح ہونے کی صورت کیا ہے۔ اس کوسمجھنا ہے۔

عائلی حقوق کی فطری بنیادیں

محترم مطالعہ کرنے والے اچھی طرح نتائج دریافت کرسکیں اس لیے گزشتہ پیراگراف میں جوحقائق عرض کیے ہیں ان کاخلاصہ دیکھتے چلیں:

۱۔ فطری حقوق اس لئے پیداہوئے کہ فطرت کاایک مقصدہے اس مقصد کی خاطرموجودات کے اندرصلاحیتیں اوراستحقاق ودیعت ہوئے۔

۲۔انسان ،انسان ہونے کے زاویے سے خاص حقوق اور ان کے سلسلے کامالک ہے جسے ’’انسانی حقوق ‘‘ کانام دیاگیا ہے حیوانات اس قسم کے حقوق سے بہرہ ور نہیں ہیں۔

۳۔ فطری حقوق کاتعین اوران کی پہچان اورکیفیت سمجھنے کے خلقت وتخلیق وپیدائش کامطالعہ کرنا چاہیے ،ہرفطری صلاحیت ایک فطری حق کیلئے ایک فطری دستاویزہے۔

۴۔انسانی افرادتمدنی اوربڑے معاشرے میں فطری حقوق میں مساوی و مشابہ حقوق رکھتےہیں البتہ کارکردگی کی بنیادپران میں فرق ہوتاہے ۔اس کاتعلق کام اورذمہ داری انجام دینے سے ہے۔ نیز فرائض کی انجام دہی میں مقابلہ دیکھاجاتاہے۔

۵۔چونکہ تمام انسان انفرادی طورپرشہری سماج میں مساوی اورمشابہ فطری حقوق کے مالک ہیں۔ انسانی فطرت کے مطالعے سے ثابت ہوچکاہے کہ افراد انسان ّ(دوسری معاشرتی پسندجانداروں کے ۔جیسے شہدکی مکھی۔ برخلاف ) فطرت کی طرف سےحاکم ومحکوم ،فرماں روااورفرماں بردار، مزدوریاکارخانہ داری جرنیل ،سپاہی بن کردنیامیں نہیں آیاکام اورمنصب اورذمہ داریاں فطرت نے تقسیم نہیں کی ہیں۔

۶۔خاندانی حقوق میں عورت ومردکے حقوق کی مشابہت کامفروضہ اس بات پرقائم ہے کہ خاندانی وعائلی معاشرے کامعاملہ ،شہری معاشرے کے معاملے سے جداہے زن ومرد،اپنی صلاحیتوں اورملتی جلتی ضرورتوں کے ساتھ خاندانی زندگی میں شرکت نہیں کرتے دونوں کے پاس فطرت کی طرف سے عطاکردہ ملتی جلتی دستاویزیں نہیں ہیں۔قانون تخلیق نے انہیں ملتی جلتی شکل صورت میں نہیں قراردیا،اس نے ہرایک کیلئے الگ الگ دائرہ کاراورمعین وضع پیش نظررکھی ہے۔

اب دیکھتے ہیں دونوں مفروضوں میں کون سامفروضہ صحیح ہے اورکس اندازسے ان دونوں مفروضوں کوسمجھاجائے؟

اس معیارکی بناپر جوپہلے مل چکاہے دونوں مفروضوں میں سےکون سامفروضہ صحیح ہے ؟ دریافت کرنازیادہ مشکل بات نہیں۔ عورت ومردکی فطری صلاحیتوںاورضرورتوںکامطالعہ کرلیں۔ بالفاظ دیگر،قانون خلقت نے جوفطری دستاویزہرایک کوالگ الگ دی اسے دیکھیں بات واضح ہوجائے گی۔

خاندانی زندگی فطری ہے یا۔باہمی مفاہمتی زندگی؟

ہم گزشتہ مقالے میں بیان کرچکے ہیں کہ انسان کی معاشرتی زندگی  کے بارے میں دو نظریے ہیں:

(الف)انسان کی معاشرتی زندگی طبیعی وفطری ہے ۔اصطلاح میں انسان کو ’’مدنی بالطبع‘‘ کہتے ہیں۔

(ب)معاشرتی زندگی ایک مفاہمتی عمل ہے جسے انسان خودمنتخب کرتاہے اوراس انتخاب کاسبب اندرونی نہیں بیرونی عوامل کے دبائو کی وجہ سے ہوتاہے۔

یہ توبات ہوئی اجتماعی زندگی کی خاندانی زندگی کیاہے؟ یہاں بھی دونظریے ہیں؟ نہیں!۔اس مسئلہ میں ایک نظریے کے علاوہ کوئی نظریہ نہیں ہے۔ خاندانی زندگی سوفی صدطبیعی اورفطری ہے۔انسان فطرتاًگھریلوپیداہواہے۔ بالفرض ،شہری زندگی کے بارے میں فطری ہونے نہ ہونے کی بات ہوبھی،اس وقت بھی انسان کی فطرت میں گھریلوزندگی کاانکار نہیں کرسکتے ۔ اسی طرح بہت سے جانور جوفطرتاًاجتماعی زندگی تونہیں رکھتےاس کےباوجودایک قسم کی عائلی زندگی ۔جوڑابن کررہنے کی زندگی ۔بسرکرتے ہیں جیسے کبوتراوربعض حشرات جوفطرتاًجفت رہتے ہیں۔

خاندانی زندگی کامعاملہ اجتماعی زندگی کے معاملے سے مختلف ہے ۔فطرت میں کچھ ایسانازک عمل ہواہے کہ انسان اوربعض جانورگھریلو زندگی اورخاندانی مرکزیت حاصل کرتے ہیں انہیں صاحب اولاد ہونے کی خواہش ہوتی ہے۔

تاریخی فرینے کسی ایسے عہدکی نشان دہی نہیں کرتے جب انسان گھریلو زندگی نہ رکھتاہو۔ یعنی میاں بیوی الگ الگ زندگی بسر کرتے ہوں ۔یاجنسی تعلقات مشترک اورعمومی رہے ہوں۔ آج دنیامیں وحشی قبیلوں کاسماجی سمجھنے میں مددملتی ہے۔

ماضی میں انسانی زندگی ۔ ماں کی بادشاہی ۔یا۔ باپ کی بادشاہی کی صورت ہی میں پائی جاتی ہے۔

چارعہدوں کا مفروضہ

ملکیت کے مسئلے میں یہ مسلم ہے کہ شروع میں مالکیت مشترک تھی اورنجی وخصوصی ملکیت بعد میں وجودپذیر ہوئی ۔لیکن ’’جنسیت‘‘ کےبارے میں یہ بات نہیں ہے۔ ملکیت ابتداء زندگانی انسان میں اس وجہ سے مشترک تھی کہ انسان ایک قبیلہ تھااورخاندانی صورت رکھتا تھا۔ یعنی قبیلے کے افراد ایک ساتھ زندگی بسرکرتے تھے۔خاندانی احساسات سے بہرہ ورتھے ۔لہٰذاملکیت بھی مشترک تھی۔

شروع کے ادوارمیں فرض کریں کہ قوانین ورسم ورواج نہ تھے جس کی بنیادپرعورت ومرد دونوں ایک دوسرے کوذمہ داراورجواب دہ قراردیتے۔اس دورمیں خودان کی فطرت اورطبیعی احساسات ان کوفرائض وحقوق کاپابندکرتے تھے۔ ہرگزان کی جنسی زندگی بلاشرط وبے پابندی کے نہیں تھی ۔یونہی وہ جانور جو’’جفت‘‘ زندگی گزارتے ہیں ان کے پاس کوئی اجتماعی یاقراردادی قانون نہیں رکھتے اس کے باوجودفطری قانون کے مطابق حقوق وفرائض کی نگہداشت کرتے ہیں اوران کی زندگی بے شرط وقیدوپابندی نہیں ہے۔

بیگم مہرانگیزمنوچہریاں نے اپنی کتاب’’انتقادبرقوانین اساسی ومدنی ایران‘‘کے مقدمے میں لکھاہے:ـ

’’معاشرتی جائزہ رکھنے والے زاویہ نظرسے زن ومرد کی زندگی زمین کے مختلف خطوں میں چارمیں سے ایک راستے سے گزرتی ہے:

۱۔فطری مرحلہ۔

۲۔مردکے غلبہ کادور۔

۳۔ عورت کے احتجاج کازمانہ۔

۴۔ زن ومرد کے مساوی حقوق کی منزل۔

پہلے مرحلے میں زن ومرد ،بغیرکسی قیدوشرط کے باہمی جنسی میل ملاپ رکھتے تھے……

معاشرہ شناسی کویہ دعویٰ منظور نہیں ۔جامعہ شناسی ومعاشرہ آگاہی زیادہ سے زیادہ یہ بات مان سکتی ہے کہ کہیں اور اتفاقاًکچھ وحشی قبائل میں چندبھائیوں نے چند بہنوں سے مشترکہ طورشادیوں کی ہوں اوروہ سب بھائی ان سب بہنوں سے جنسی عمل کرتے ہوں بچے بھی سب کے مشترک ہوں یالڑکے لڑکیاں شادی سے پہلے محدود ومخصوص نہ ہوں لیکن شادی انہیں محدود مخصوص کردیتی ہو۔ اوراگراتفاق دراتفاق بعض وحشی قبائل میں جنسی عمل اس سے بھی زیادہ عام تھا۔یہاں اصطلاح میں کہہ سکتے ہیں کہ عورت ’’قومی‘‘ہوتی ہوگی۔ یہ صورت استثنائی ہے ،عام دستور اوروضع فطرت سے انحراف ۔

ویل ڈیورانٹ نے ’’تاریخ تمدن‘‘جلداول صفحہ 57پرلکھاہے۔

’’ازدواج ہمارے حیوانی اجدادکی ایجادہے کچھ پرندوں میں دیکھاگیا ہے کہ دراصل ہرپرندہ ایک جفت پراکتفاکرتاہے ۔گوریلے اورنگوٹان ،نرومادہ کاسلسلہ بچے کی پرورش تک باقی رکھتے ہیںاوریہ تعلق بڑی حدتک عورت مردکے تعلق جیساہوتاہے ، اورجب مادہ کسی دوسرے نرسے نزدیکی کرتی ہے تو اسے اپنے ’’نر‘‘کی بڑی سختی سہناپڑتی ہے۔

ڈی گریس پگنی نے بورنیوکے اورنگوٹن کے بارےمیں لکھاہے کہ وہ ایسے خاندانوں میں زندگی گزارتے ہیں جونرومادہ اوران کے بچوں کامجموعہ ہوتاہے۔

ڈاکٹرساواژ(DR. SAVAGE)نے گوریلوں کے سلسلے میں کہاہے: ان کی عادت ہے کہ ماں باپ درخت کے نیچے بیٹھ کرپھل اورمیوے کھاتے اورآپس میں کھیلتے ہیں ۔ان کے بچے درختوں پر ماں باپ کے گرد ایک شاخ سے دوری شاخ پرآتے جاتے ہیں۔

شادی توظہورانسان سے پہلے تاریخ میں موجود ہے ،ایسے سماج جن میں شادی نہ ہوبہت کم ہیں۔ یہ ضرور ہے کہ اگرکوئی تحقیق کرے توکچھ سماج ڈھونڈسکتاہے۔

مطلب یہ ہے کہ خاندانی (گھریلو) احساس انسان کاایک فطری احساس ہے،تمدن یاعادت کاپیداکردہ نہیں ہے۔ جیسے بہت حیوانات فطری اورسرشت کے طورپرخاندانی رجحانات رکھتے ہیں۔

لہٰذانسان پرکوئی دورایسانہیں گزراکہ جنس زن اورجنس مردکلی طورپر بلاقید وشرط ومعاہدہ ۔خواہ وہ فطری ہی کیوں نہ ہو۔ زندگی بسر کرتے ہوں۔ اس طرح کے دورکامفروضہ جنسی اشتراکی دعویٰ ہے اوریہ دعویٰ خوداشتراکی طرفداروں نے بھی دولت کی اشتراکیت کے آغازمیں نہیں کیاتھا۔

زن ومردکے جنسی تعلقات میں چارادوار کامفروضہ ایک تقلیدی مفروضہ ہے جو مالکیت کے بارے میں سوسلسٹوں کے چاردوروںسے حاصل کیاہے ۔سوشلسٹ کہتے ہیں کہ انسان نے مالکیت کے چاردورگزارے ہیں۔

پہلادور۔ ابتدائی مشترک ملکیت۔

دوسرادور۔ فیوڈل ازم (جاگیرداری)

تیسرادور۔کیٹپلزم (سرمایہ دری)

چوتھادور۔سوشلزماورکمیونزم۔

جوابتدائی اشتراکیت کی طرف بازگشت ہے مگرذرااونچی سطح پر۔

خوشی کی بات ہے کہ بیگم منوچہریاں نے چوتھے دور کانام ’’حقوق زن ومردکی برابری‘‘ رکھاہے اوراس پہلوسے انہوں نے سوشلسٹوں کی تقلید نہیں کی اورآخردورکوابتدائی اشتراکیت کی طرف بازگشت کانام نہ دیا۔

اگرچہ محترمہ کے خیال میں بقول ان کے چوتھے دوراورپہلے دور میں ’’زیادہ مشابہت ‘‘ہے انہوں نے تشریح کی ہے:

’’چوتھامرحلہ پہلے مرحلے سے زیادہ مشابہت رکھتاہے عورت ومردکسی بالادستی اوربرتری کے بغیرمل جل کرزندگی بسرکرتے تھے۔‘‘

’’شباہت زیادہ‘‘ زیادہ مشابہت ۔ کامطلب میں ابھی نہیں سمجھ سکا۔

اگران کا مطلب یہ ہے کہ ۔بلادستی وبرتری مردکو حاصل نہ ہو،اور ایک دوسرے کے درمیان برابر کے معاہدے اورشرائط ہوں ،تویہ بات تودلیل بننے کے قابل نہیں ہے کہ یہ د وران دوروں  سے مشابہت رکھتاجومحترمہ کے نزدیک شرط وقیدوپابندی کے ہربندھن سے آزادتھے ۔جب مردوزن گھریلوزندگی ہی نہ رکھتے تھے۔

اوراگران کامطلب یہ ہے کہ چوتھے مرحلے میں آہستہ آہستہ تمام بندھن ٹوٹ جائیں گے اورگھریلوزندگی منسوخ ہوجائے گی اورافراد بشرمیں ایک قسم کاجنسی اشتراک حکمرانی کرے گا۔معلوم ہوتاہے کہ ’’حقوق کی برابری‘‘سے ان کامطلب اس مطلب ومدعاکے علاوہ ہے جوبرابری حقوق کے حامیوں کے نزدیک صحیح ہے۔ کیونکہ محترمہ مذکورہ بالامفہوم ومدعاکی بڑی سخت حامی ہیں اور یہ بات ان کیلئے اتفاق سے بڑی وحشت ناک ہوگی۔

اب ہمیں زن ومرد کے گھریلوحقوق کی فطرت کی طرف توجہ کرناچاہیے اس بارے میں د وچیزوں کو پیش نظررکھنا ہوگا۔

ایک سوال یہ ہے کہ ۔ زن ومردطبیعت وفطرت کے لحاظ سے فرق رکھتے ہیںیا نہیں؟ بالفاظ دیگرعورت ومرد میں فقط تولید وتناسل کے اعضاکافرق ہے یااس سے زیادہ گہرافرق موجودہے۔

دوسری بات یہ ہے کہ ۔ اگردوسری نوعیت قسم کے اختلاف بھی معلوم ہیں توکیاوہ اختلافات ایسے ہیں جوحقوق وفرائض پراثرانداز ہوتے ہیں۔ یاایسے اختلافات ہیں جن کافطرت انسانی سے تعلق نہیں ہے جیسے رنگ ونسل۔

عورت فطرت کے زاویہ نظرسے

پہلی بات کےبارےمیں خیال ہے کہ بحث کی گنجائش نہیں ہے اس بارے میں تھوڑاسابھی مطالعہ رکھنے والے جانتے ہیں کہ فرق واختلاف زن ومرد فقط تولید وتناسل کے اعضا ء ہی میں نہیں ،دوسری باتوں میں بھی فرق ہے بحث اس میں ہے کہ باقی اختلافات عورت ومردکے حقوق وفرائض پراثرانداز ہوتےہیں یانہیںٰ۔

مغربی دانشوروں اورماہرین نے پہلے حصے پرمناسب طریقے سے گفتگوکی ہے حیاتیاتی ونفسیاتی اورمعاشرتی پہلووں کے مطالعے کے بعدان لوگوں نے تھوڑے سے بھی انکارکی گنجائش نہیں چھوڑی ہے۔ان لوگوں نے جس طرح توجہ نہیںکی وہ ہے ان اختلافات کاجائزہ جوخاندانی حقوق اور ذمہ داریوں پراثرڈالتے ہیں اورمردوعورت کو غیرمشابہ قراردیتےہیں۔

فرانس کے مشہور فیزیالوجسٹ ، ایلکسس کارلز۔ جوبیالوجسٹ اوراعلی درجے کے سرجن تھے۔موصوف نے اپنی بہت عمدہ کتاب میں دونوںکااعتراف کیاہے موصوف کی کتاب کافارسی ترجمہ ’’انسان موجودناشناختہ کے نام سے چھپ چکاہے ۔ یعنی موصوف کے بقول ۔زن ومرد قانون تخلیق کے مطابق مختلف طورپرپیداہوئے ہیں اوریہ بھی کہاہے کہ دونوں کے اختلافات اورفرق ان کے فرائض وحقوق پراثراندازبھی ہوتے ہیں اوران میں بھی فرق ڈالتے ہیں۔

’’جنسی عمل اورتولید مثل‘‘کے عنوان سے ایک فصل قلم بندکی ہے (طبع سوم صفحہ100)میں لکھاہے:

’’بیضے اورتخم دان بڑے وسیع عمل کرتے ہیں ۔پہلے تونریامادہ خلیےبناتے ہیں جن کی پیوستگی سے نیاانسان وجودمیں آتاہے ۔اورعین اسی دوران ایسے مادوں کی خون پرزیرش کرتے ہیں جورگوں ،پٹھوں اورڈھانچے نیز شعورتمیں مردوعورت کے اثرظاہرکرتے ہیں۔یوں وہ ہمارے تمام بدنی عمل میں تیزی بخشتے ہیں۔

بیضوں سے ہونے والی زیرش ،تہور،جوش وخروش اورخشونت وسختی پیداکرتی ہے اوریہی خصوصیات جنگی بیلوں کواس گائے سے ممتاز کرتے ہیں جوکھیتوں میں جتائی کاکام کرتی ہے۔ تخمدان بھی وجودزن میں اسی طرح کے اثرات ڈالتاہے ……مردوعورت میں جواختلاف موجودہے وہ فقط جنسی بدن بچہ دانی اور نظام تولید اورخاص طرز تعلیم ہی پر منتج نہیں ہوتابلکہ ایک اورگہری علت ہے اس اختلاف کی اوروہ ان کیمیائی مادوں کی زیرش ہے جوتناسلی غددوں سے خون پر ہوتی ہے۔

اس اصلی اورہم انکتے پرتوجہ نہ کرنے کی وجہ سے انقلاب خواتین کے طرف دار سوچتے ہیں کہ دونوں جنسوں کی ایک تعلیم وتربیت دی جائے۔ دونوں کے مصروفیات اختیارات اورذمہ داریاں ایک قسم کی دی جائیں ۔عورت بہت سے پہلوئوں سے مرد سے مختلف ہے بدن کے خلیے ،اعضا، کی قوت وساخت ،خاص کراعصابی سلسلہ اس کی جنس کی نشانیاں اس کے چہرےپر نمایاں ہیں۔

فزیالوجی کے قانون قاعدے ستاروں کی دنیاجیسے ہیں سخت اورناقابل تبدیلی ۔ممکن نہیں کہ انسانی رجحانات وارادے ان میں دخل دے سکیں ۔ہم مجبورہیں جس طرح وہ ہیں اسی طرح انہیں مان لیں۔

خواتین کومردوں کی اندھی تقلیدکیے بغیر کوشش کرناچاہیے کہ اپنی فطرت کے عطاکئے ہوئے انعامات کووسعت دیں اوراپنی خاص سرشت وخمیر کے مطابق اسی راہ میں آگے بڑھیں۔بشریت کے ارتقامیں ان کی ذمہ داریاں مردوں سے زیادہ اہم ہیں ان ذمہ  داریاں کوسبک نہ سمجھیں اوران سے پہلوتہی نہ کریں۔

کارل نے مردکے مادہ تولید اورعورت کے مادہ تولید میں خلیوں اوران کے باہم پیوست ہونے کی کیفیت بتائی اوریہ کہ تولید کیلئے مادہ کاہوناضروری ہے برخلاف وجودنرکے اوریہ کہ حمل عورت کے جسم کومکمل کرتاہے فصل کے آخرمیں لکھاہے:

’’ہمیں جوان لڑکیوں کیلئے وہ طرز فکراوراس قسم کی زندگی اورفکری انتظامات اورمقاصداورآئیڈیالوجی نہ رکھناچاہیے جونوجوان لڑکوں کیلئے ہواکرتے ہیں تعلیم وتربیت کے ماہرین کومردوزن کے اختلافات اعضاء جنس ،مردوزن کے نفسیات اوران کےفطری فرائض کوسامنے رکھناضروری ہے ۔ہماری آئندہ نسل کی بنیادوتعمیراس بنیادی نکتے پربڑی اہمیت حاصل کرسکے گی۔

آپ نے ملاحظہ فرمایااس بڑے دانشورنے زن ومردکے بڑے فطری فرق بھی بتائے اوریہ نظریہ بھی ظاہرکیاکہ ان اختلافات کے سبب فرائض وحقوق میں مشابہت نہیں ہے۔

آئندہ فصل میں ہم دوسرے دانشوروں کے نظریے بیاں کریں گے کہ وہ لوگ زن ومرد میں کیاکیااختلاف مانتے ہیں ،پھرنتیجہ حاصل کریں گے کہ زن ومردکن حصوں میں صلاحیتوں اور ضرورتوں میں مشابہ ہیں اوراس وجہ سے انہیں مشابہ حقوق  رکھناچاہیے اورکن حصوں میں مشابہ حالت نہیں رکھتے ،اورایسے حالات میں حقوق وفرائض غیرمشابہ حاصل ہوناچاہیے ۔زن ومرد کے عائلی حقوق وفرائض یہ حصہ کتاب نازک ترین واہم ترین حصوں میں ہے۔

ساتواں حصہ

عورت ومرد کے فرق

کیاعورت ومرد میں فرق کاخیال قرون وسطی کی سوچ ہے۔

عورت کے حقوق نے افلاطون وارسطوکوآمنے سامنے لاکر کھڑاکردیاہے۔

عورت ومردکی تخلیق میں قانون خلقت نے دونوں کے جوڑ کوزیادہ مضبوط بنایاہے۔

مرد ،دنیاپرقبضہ کرنے والا ہے اورعورت مر دکوقابو میں رکھنے والی ہے۔

مغرب کے نئے مقلدوں کوزن ومرد کے جن تعلقات نے غرق سرورکر رکھاہے خود اہل مغرب اس کے خمار کادورگزراررہے ہیں۔

خلاصہ مطالب از مولفؒ

عورت ومرد میں فرق واختلاف

عورت ومرد کے فرق واختلافات !عجب مہمل بات ہے ۔معلوم ہوتاہے کہ اس کے باجودیکہ بیسویں صدی کے نصف آخرمیں زندگی گزررہی ہے۔پھربھی کونے کھدرے میں اب بھی ایسے لوگ موجودہیں جن کے سوچنے کااندازقرون وسطی جیساہے ۔ پرانے خیالات گھسے پسے افکار ،اختلاف زن ومرد یہ سمجھتے ہیں ۔ عورت ومرد کے درمیان فرق ہے شائد چاہتے ہیں کہ قرون وسطی کے لوگوں کی طرح یہ نتیجہ نکال لیں کہ عورت کی جنس گھٹیاہے، عورت انسان کامل نہیں ہے ۔عورت حیوان اورانسان کے درمیان بزرخ ہے ۔ عورت میں یہ صلاحیت وقابلیت نہیں ہے کہ زندگی میں مستقل وآزادہو، اسے بہرحال مرد کے ماتحت اوراس کی اس سرپرستی میں رہناچاہیے۔ آج کی دنیامیں ان پرانی باتوں کافائدہ کیاہے۔ آج سب کومعلوم ہوچکاہے کہ یہ باتیں جھوٹ اورجعل سازی تھیں۔  مردوں نے زورظلم سے عورت کودبارکھا تھا۔ اب سب جان گئے ہیں کہ بات برخلاف تھی عورت کی جنس برتراورمرد کی جنس پست تر اورناقص ترہے۔

خیر، جناب !علوم کی حیرت انگیزترقی کی روشنی میں عورت ومرد کافرق کھل کرسامنے آگیا ہے جعل سازی اوربہتان کی بات نہیں۔علمی اورتجرباتی حقیقتیں ہیں۔ مگریہ فرق اس بحث سے قطعاًغیرمتعلق ہیں کہ مرد یاعورت برترجنس ہے اوردوسری جنس گھٹیاہے اور ناقص ہے۔ قانون تخلیق کے سامنے ان کی اونچ نیچ سے مقصدہی کچھ اورہے، قانون خلقت نے یہ فرق اس لئے رکھا تھاکہ زن ومرد کی خاندانی زندگی کے تعلق کوزیادہ مضبوط کرے ان کی اکائی کی نیو اچھی رکھی جائے قانون خلقت نے یہ فرق اس لئے رکھا کہ زن ومرد اپنے ہاتھوں عائلی فرائض خود بانٹ لیں اورجس کے دوسرے اعضاکی طرف اختلافات کے باوجود ایک جسم بنائیں ۔ اگرقانون خلقت نے آنکھ ،کان ،ہاتھ ، پائوں اورریڑھ کی ہڈی کے جوڑبنائے تواس کامطلب یہ تونہیں ہے کہ وہ ان پر خاص نظررکھتااوران میں فرق چاہتاہے۔ایک پردوسرے کے مقابلے میں ظلم جائز سمجھتاہے۔

نقص وکمال یاتناسب

یہ موضوع میرے تعجب کاباعث ہے۔ بعض حضرات اس پراصرار کرتےاورزوردیتے ہیں کہ جسمانی اورنفسیاتی صلاحیتوں کےلحاظ سے زن ومرد کافرق ۔عورت کے ناقص اورمرد  کےکامل ہونے کی دلیل ہے ،اس کااظہار یوں کرتے ہیں کہ قانوق خلقت نے مصلحت کی بناپر عورت کوناقص پیداکیاہے۔

عورت کے ناقص الخلقت ہونے کی بات ہم مشرق کے رہنے والوں سے پہلے اہل مغرب میں چل چکی ہے۔وہاں مذہب وکلیساکہتے ہیں:

عورت کوعورت ہونے پر شرمندہ ہوناچاہیے ۔کبھی کہاجاتاہے ۔عورت وہ مخلوق ہے جس کی زلفیں بڑی اورعقل چھوٹی ہے ۔عورت آخری وحشی ہے جسے مرد نے رام کیاہے ۔وغیرہ۔

اس سے زیادہ عجیب یہ بات کہ اخیری دوری میں کچھ یورپ والے ایک سواسی درجے کے گردش یہ ثابت کرناچاہتے تھے کہ ایک ہزارایک دلیلوں سے مرد کومخلوق ناقص وپست وزبوں اورعورت کومخلوق کل وبرترثابت کردکھائیں۔

اگرآپ نے اشلے مونٹیگوکی تالیف ’’زن وجنس برتر‘‘مجلہ ’’زن روز‘‘ میں پڑھی ہے ۔تومحسوس کیاہوگاکہ یہ شخص کس زورآوری اوربے معنی تانے بانے سے یہ ثابت کرناچاہتاہے کہ عورت ومرد سے کامل ترہے۔ کتاب میں فزیالوجی ،نفسیات اورمعاشرتی شماریات کی حدتک کارآمد اطلاعات ہیں اوروزنی چیز ہے۔ا س کے بعد جو مصنف نے نتائج حاصل کرناچاہے ہیں۔ اوراپنا مقصد (جوکتاب کانام سے عیاں ہے) ثابت کرنے کی کوشش کی ہے۔ اس میں زمین آسمان کے قلابے ملادیے ہیں۔ آخر،ایک دن عورت کواتناحقیروپست وزبوں کیوں کہاتھاکہ آج مجبور ہوکرگزشتہ کی تلافی کرناپڑرہی ہےاوراس میں بھی وہ سب نقائص اورکمزوریاں جوعورتوں کے ذمے لگائی تھیں اب انہیں کومرد کے سرتھوپنے کی مہم شروع کرناپڑی ہے۔ کیوں ضروری ہے کہ زن ومرد کے فرق کو کسی کے ناقص اورکسی کے کامل ہونے پر زوردیں پھرکبھی مرد کادامن پکڑیں کبھی عورت کا۔

ایشلی مونٹیگو ایک طرف توزوردیتے ہیں کہ زن کو جنس کے اعتبار سے مردپر برتری حاصل ہے اوردوسری طرف مرد کے خصوصیات جتاتے ہیں کہ مرد تاریخی اوراجتماعی لحاظ سے تاریخ کاخالق ہے ،فطری عوامل نہیں ۔

مردوعورت کافرق تناسب (ایک مناسبت پرمبنی)نہ نقص وکمال قانون خلقت چاہتاتھا کہ ان اختلافات سے عورت ومرد میں زیادہ مناسبت رہے کیونکہ دونوں بہرحال مشترک زندگی گزاریں گے۔ الگ الگ زندگی بسرکرناقانون خلقت سے انحراف ہے۔ یہ مطلب بعدمیں آنے والے توضیحات میں زیادہ روشن ہوگی اورتفاوتوں کی نوعیت اورکھلی گی۔

نظریہ افلاطون

یہ مسئلہ کوئی نیامسئلہ نہیں ہے جوہماری صدی میں زیر بحث آیا۔کم ازکم ایک ہزارچار سوبرس پہلے یہ بحث ہوچکی ہے۔ افلاطون کی کتاب جمہوریت میں اس کاتذکرہ ہے۔

افلاطون نے بڑی صفائی سے کہاہے کہ عورت ومرد مشابہ صلاحیتوں کے مالک ہیں ،عورتیں بھی وہی ذمہ داریاں سنبھال سکتی ہیں جومرد سنبھالتے ہیں۔انہیں وہی  حقوق ملناچاہے جن سے مرد فائد اٹھاتے ہیں۔

عورت کے بار ےمیں بیسویں صدی کے مسائل جنہیں نیاکہاجاتاہے سب کاسرچشمہ افلاطون کے افکار میں ہے بلکہ اس صدی کے لوگ جسے حدافراط اورناقابل قبول کہتے ہیں وہ افلاطون کے یہاں موجود ہے۔ لوگ اتنے بڑے آدمی سےتعجب کرتے ہیں جوشخص ’’پدرفلسفہ‘‘ ہووہ ایسی باتیں کرے!فلاطون نے رسالہ جمہوریت کی پانچویں فصل اسی موضوع سے مخصوص کی ہے اورزن وفرزندکی اشتراکیت نسل کی اصلاح وبہبود ،بعض زن ومرد افراد کی تولید وتناسل سے محرومی اوران افراد کویہ حق دیناجواعلی درجے کے صفات سے متصف ہوں خاندان سے باہر اولاد کی تربیت وپرورش کاضابطہ ،تناسل وتوالد کیلئے معین عمروں کاتعین یعنی زن ومردجنسی اوراولاد پیداکرنے کیلئے ایسی عمروں کاتعین جن میں جوش اورزندگی کی توانائی بھرپورہو۔

افلاطون کاعقیدہ ہے جس طرح مردوں کوجنگی تعلیم وتربیت دی جاتی ہے عورتوں کوبھی اسی طرح تربیت دی جائے مردوں کی طرح خواتین بھی ورزشی مقابلوں اورکھیلوں میں شرکت کیاکریں۔

اس کے باوجود دونکتے افلاطون نے ضرورلکھے ہیں:

۱۔ وہ مانتا ہے کہ عورتیں جسمانی ،روحانی اوردماغی طورپر مردوںسے کمزور ہیں۔ یعنی مردوزن کے تفاوت کوکمیت (مقداری)کے لحاظ سے تسلیم کرتاہے۔ اگرکیفیت میں اورصلاحیتوں میں اس کے خلاف ہے۔ افلاطون کے خیال میں مردوزن میں مماثل صلاحیتیں پائی جاتی ہیں۔ ایک  بات یہ ہے کہ ہرشعبے میں وہ مردوں سے زیادہ کمزورہیں اوراس سے کام لینے اورکام کرنے پرکوئی اثرنہیں پڑتاجوکام مرد کرسکتاہےوہ عورت بھی انجام دے سکتی ہے۔

افلاطون عورت کومرد سے کمزور ترماننے کی بنیادپرخداکاشکراداکرتاہے کہ مرد پیداہواعورت نہیں ۔وہ کہتاہے۔

’’خداکاشکر اداکرتاہوں یونانی پیداہواہوں غیریونانی نہیںہوں۔ آزادخلق ہواہوں ،غلام نہیں، مرد پیداہواہوں ،عورت نہیں۔

۲۔ افلاطون نے نسلی بہبود ،عورت ومرد کی مساوی صلاحیتوں کے مطابق پرورش زن وفرزند وغیرہ کی مشترک ملکیت (اشتراکیت) کاجونظام بنایاہے اس میں حاکم طبقہ کوذمہ دار قراردیاہے۔ یعنی فلسفی حاکم اورحاکم فلسفی ۔جنہیں افلاطون تنہاحکومت کے لائق سمجھتاہے۔ ہم سب جانتے ہیں کہ افلاطون سیاسی رویوں میں ڈیموکرسی کے خلاف اورارسٹو کراسی کاحامی ہےگزشتہ نظریوں میں ساری باتیں ارسٹوکریٹ سے وابستہ ہیں ان کے علاوہ دوسرے طبقات کے بارے میں وہ کوئی رائے نہیں دیتا۔

ارسطو۔ افلاطون کے مقابلے میں

پرانے زمانے کے لوگوں میں افلاطون کے بعد جس کے نظریات وافکار جوہماری دسترس میں ہیں وہ اس کے شاگردارسطوکے ہیں۔ ارسطونے اپنی کتاب ’’سیاست‘‘میں زن ومرد کے فرق پراظہار رائے کرتے ہوئے اپنے استاد افلاطون کی سخت مخالفت کی ۔ ارسطو کے نزدیک زن ومرد میں اختلاف کمیت (مقداری)ہی پہلو سے نہیں۔ کیف (کیفیت)کے لحاظ سے بھی ہے۔ قانون خلقت نے ہرایک کے ذمہ جوفرائض عائدکیے اورجوحقوق تجویزکیے ہیں ان میں زیادہ مقامات باہمی مختلف ہیں۔ارسطوکے عقیدے میں عورت ومرد کے اخلاقی فضائل بھی اکثر مقامات پرجداجداہیں۔ ایک خلق مرد کیلئے باعث شرف ہوسکتاہے اوروہی خلق عورت کیلئے فضیلت نہ ہو۔ اسی طرح اس کے برعکس ایک خلق عورت کے واسطے فضیلت ہواور مرد کیلئے نہ ہو۔

ارسطوکے نظریات نے پرانے زمانے میں ہی افلاطون کے خیالات کومنسوخ کردیا اس کے بعد آنےوالے دانشوروں نے اس کے نظریات کوافلاطون کے خیالات پر ترجیح دی۔

آج کی دنیا کی نظر

یہ باتیں تھیں ماضی بعید کی ،اب دیکھیں نئی دنیا کیاکہتی ہے ،آج کی دنیااندازہ وگمان کی بات کے بجائے مشاہد وتجربہ پربنیاد رکھتی ہے۔ جب اعدادوشمار کی بات ہوتی ہے توچشم دید حقائق سامنے ہوتے ہیںجدیددنیامیں فزیکس کے گہرے مطالعات ،نفسیات ومعاشرے کے حقائق کی روشنی میں بہت زیادہ اختلاف اورفرق معلوم ہوئے ہیں، ایسے انکشافات جسے پرانی دنیادریافت نہیں کرسکی تھیں۔

ماضی بعید میں مردوزن کے اقدار متعین کرتے ہوئے فقط ایک کے جسم کی قوت اورموٹائی اوردوسرے کے جسم کی چھوٹائی ،ایک کاجسم بھاری بھرکم دوسرانازک اندام ایک قدآور دوسرا ذرادبتے قدوالی۔ ایک کی آوازمیں زیادہ گرج دوسرے کی آواز میں لطافت ونرمی ۔ایک کے جسم پرگھنے بال اوردوسرے کاجسم آئینہ اورکندن ۔اس سے آگے بڑھ کرتوبلوغ کی حدتک جودونوں میں الگ الگ سن وسال میں ہے۔ یاپھرعقل واحساسات کاحساب لگاتے تھے۔ مرد کومظہرعقل اورعورت کومظہرمہر ومحبت کہتے تھے۔

آج۔۔ ان باتوں سے آگے بڑھ کرمتعددپہلواجاگر ہوئے ہیں یہ معلوم ہواکہ زن ومردکی دنیااکثرمعاملات میں الگ الگ اوران معاملات میں فرق ہے۔

اہل تحقیق نے جوکچھ لکھا ہے ہم اس سے زن ومرد کے مجموعی تفاوت اوراختلافات کاتذکرہ کریں گے اوران اختلافات کے فلسفے پرروشنی ڈالیں گے ۔یہ بھی غورکریں گے کہ ان اختلافات کی بنیاد فطرت ہے اورکتنی باتیں ہیں جوتاریخی ،ثقافتی ومعاشرتی عوامل سے پیداہوئی ہیں۔یہ تفاوت ایسے ہیں جنہیں ہرشخص تھوڑے سے مطالعے اورتجربہ سے دریافت کرسکتاہے اورکچھ ایسے ہیں جن کاانکار ممکن نہیں ہے۔

دورنگی

مرد ،متوسط طورپربھاری اورگٹھے بدن کااورعورت ،چھوٹی اورزیادہ نازک اندام ہوتی ہے ۔مردکاقدلمبا،عورت کاقدم چھوٹاہوتا ہے مردمیں کھردراپن اورعورکے جسم میں نرمی ولطافت ،مرد کی آوازموٹی اوربھاری ،عورت کی آوازنازک اوردل کش۔ عورت کابدن جلد ی بڑھتا ہے۔ مردکی جسمانی نشوونماسست ہوتی ہے ۔یہاں تک کہاگیاہے کہ لڑکی شکم مادرمیں لڑکے سے زیادہ جلدی بڑھتی ہے۔ مردکے رگ پٹھےاورجسمانی قوت عورت سے زیادہ ہوتی ہے ۔عورت میں بیماری سے مقابلہ کرنے کی قوت مردسے زیادہ ہوتی ہے۔ عورت ،مرد سےپہلے بالغ ہوجاتی ہے،اس میں مرد سے پہلے تولیدکی قوت آجاتی ہے اورپہلے ختم ہوجاتی ہے ۔مرد کے یہاں اس کے برعکس ہے۔ لڑکی ،لڑکے سے پہلے بولتی ہے عورت کے متوسط مغزسے ،مرد کامتوسط مغزبڑاہوتاہے۔ لیکن مجموعی جسم کی نسبت سے عورت کامغزبڑاہوتاہے۔ مردکے پھیپھڑے عورت کے پھیپھڑوں سے زیادہ سانس میں ہواکھینچتے ہیں۔ عورت کے دل کی دھڑکن مردکے دل کی دھڑکن زیادہ تیزہوتی ہے۔

نفسیاتی فرق

مرد،ورزش ،شکاراوردوردھوپ کے کام سے بہ نسبت عورت کی دل چسپی رکھتاہے ۔مردکے احساسات رزم ومقابلہ وجنگجوئی عورت کے رجحانات بزم دوستی صلح پسندی چاہتے ہیں۔ مردحدسے آگے بڑھنے اورہنگامہ آرائی عورت پر سکوں اورخاموشی ترجذبات رکھتی ہے۔ عورت اپنے لئے اورغیروں کے لئے سخت رویے سے بچتی ہے اسی وجہ سے عورتوں کی خودکشی مردوں سے کم ہے۔مردخودکشی کے معاملے میں بھی عورت سے زیادہ سخت ہے ،بندوق ،پستول سے اورپھنداڈال کرمرنے کے واقعات اوراونچی عمارتوں سے کودکرجان دینے کے قصے مرد کے زیادہ ہیں۔ عورت ،خواب آور گولیاں ،افیون ……کھاکرمرجاتی ہے۔

عورت کے نفسیات اوراحساسات مردکے مقابلے میں زیادہ مشتعل ہوجاتے ہیں عورت مردسے جلدی جوش میں آجاتی ہے یعنی عورت جن معاملات میں اسے خاص لگائو یاخطرہ ہو،تیزی اورجلدی سے اپنے احساسات میں بہہ جاتی ہے اورمرد بہ نسبت عورت کے زیادہ سرد مزاج ہے۔ عورت طبعاً زیوروآرائش جمال وزیبائش چاہتی ہے اسے رنگارنگ فیشن درکارہیں ۔مرد اس کے خلاف ہے ۔مرد کے مقابلے میں عورت کے احساسات زیادہ ناپائیدر ہیں۔ عورت مرد سےزیادہ احتیاط طلب زیادہ مذہبی ،زیادہ باتونی ،زیدہ ڈرپوک اورزیادہ تکلف پسند ہے عورت نفسیاتی طورپرمادرانہ جذبات رکھتی ہے۔ یہ نفسیات بچپنے ہی سے اس میں موجود ہوتے ہیں۔اسے مردسے زیادہ خاندان اورگھرسے تعلق خاطر ہوتااوربلاارادہ گھریلوفکر میں رہتی ہیں۔ عورت دلیل واستدلال اورخشک عقلی بحثوں میں مرد کے برابر نہیں پہنچ سکتی ،ہاں ادب ،نقاشی اورذوق ونفسیات سے نازک تعلق رکھنے والوں میں مرد سے کم نہیں ۔مردراز کوچھپاتے اورتکلیف دہ معاملات کواپنے اندرمحفوظ رکھنے کی زیادہ قوت رکھتاہے۔اور اسی دلیل سے رازداری کی بدولت پیداہونے والی آزمائشیں مردکوزیادہ جھیلناپڑتی ہیں۔ بخلاف عورتوں کے ۔خواتین،مردسے زیادہ رحم دل ہیں ،فوراً انہیں  روناآتااورکبھی کبھی غش بھی کھاجاتی ہیں۔

احساسات کاتناظر

مرداپنی خواہشات کاغلام ہے عورت محبت کی بندھی ہوئی مرد جس عورت سے محبت کرتاہے اسے جتنااورپسندکرتاہے عورت اس سے محبت کرتی ہے جس کی قدروقیمت جانتی ہواور جس نے اس سے محبت کااظہار کردیاہو۔،مردکی خواہش کہ عورت کے ساتھ رہے اورعورت بھی اس کاساتھ دے اسے اختیاردے ۔عورت مردکادل موھنے اوردل کی راہ سے اس پرچھانے کی فکرمیں رہتی ہے۔مرد عورت کے سرپرسوار ہوناچاہتاہے عورت مرد کے دل میں سمانا چاہتی ہے ۔مردعورت کوپکڑناچاہتاہے۔ عورت بھی مرد کوجذب کرناچاہتی ہے ۔عورت مرد میں دلیری وبہادری اورمرد عورت میں دلیری وزیبائش دیکھنے کاخواہش مندہوتاہے۔ عورت کے نزدیک سب سے بڑی چیز ہے کہ مرد اس کی حمایت کرے۔ عورت مرد سے زیادہ خواہشات پرقابو رکھتی ہے۔ مرد کی خواہش حملہ آور اورپہل کرنے والی ہے۔ عورت کی خواہش میں انفال اورتحریک ہے۔

عورت مرد کے فرق

پروفیسر ریک کے نظریات

مشہور امریکی ماہرنفسیات ،پروفیسر ریک کے نظریات’’زن روز‘‘ کے شمارنمبر90میں چھپ چکے ہیں ۔پروفیسر مدتوں ’’زن ومرد‘‘ کے مسائل پرتحقیق کرتے اورنتائج حاصل کرتے رہے پھرانہوں نے ایک ضخیم کتاب میں دونوں کے درمیان فرق بتائے ہیں۔

پروفیسر موصوف کے بقول!

مردکی دنیا،عورت کی دنیاسے بہت مختلف ہے۔اگر عورت مرد کی طرح نہیں سوچتی یااس جیساکام نہیں کرتے تواس کاسبب دونوں کی دنیائوں کا فرق ہے۔

پروفیسر نے لکھاہے:

تورات کے بموجب ’’زن ومرد ایک گوشت سےوجود میں آئے۔‘‘ٹھیک ہے دونوں ایک گوشت سے پیداہوئے ہیں،مگر دونوں کے جسم مختلف ہیں۔پھردونوں ترکیب میں مکمل طور پرایک دوسرے سے الگ ہیں۔ علاویں بریں ،دونوں کے احساسات کبھی مماثل نہیں ہوسکتے۔ حادثات اوراتفاقات کے وقت دونوں کاردعمل ایک نہیں ہوسکتا۔ زن ومرد اپنے جنسی تقاضوں کے مطابق مختلف اقدام کرتے ہیںجیسے دوسیارے دورمداروں میں الگ الگ حرکت کرتے ہیں۔ دونوں ایک دوسرے کو سمجھیں اورایک دوسرے کی تکمیل کریں،ممکن ہے ۔مگرکبھی ایک نہیں ہوسکتے۔ یعنی دونوں زندگی ساتھ بسرکرسکتے ہیں ،ایک دوسرے کے عاشق اور ایک دوسرے کے صفات واخلاق قبول کرکے تھکاوٹ اوراکتاہٹ محسوس نہ کریں۔

پروفیسر ریک نے زن ومرد کے تقابلی مطالعے میں جواختلافات قلم بند کئے ان میں ہے:

۱۔مرد،اپنے چاہنے والی عورت کے ساتھ ہمیشہ رہنے کے خیال سے اکتاہٹ محسوس کرتاہے ۔لیکن عورت کیلئے اس سے بہتر کوئی لذت نہیں کہ وہ ہمیشہ ایک چاہنے والے مرد کے پہلو میں رہے۔

۲۔مردکادل چاہتاہے کہ ہمیشہ ایک حالت میں رہے ،عورت کی خواہش رہتی ہے کہ ہرآن نئی نویلی ہو۔ہرصبح کونئے حلیےمیں بسترسے اٹھے۔

۳۔ بہترین جملہ جوایک مردکسی عورت سے کہہ سکتاہے۔ وہ عام محاور ہ ہے۔ ’’پیاری میں تمہیں چاہتاہوں‘‘۔خوبصورت ترین جملہ جوعورت اپنے چاہنے والے سے کہہ سکتی ہے۔ وہ ہے۔ ’’مجھے تم پرناز ہے‘‘۔

۴۔ اگرکوئی شخص زندگی میں کئی محبوب عورتوں کے ساتھ رہ چکاہوتودوسری عورتوں کی نظرمیں وہ جاذب توجہ ہوتاہے ۔مرد کووہ عورت بدی معلوم ہوتی ہے جوکئی مردوں کے ساتھ زندگی گزارچکی ہو۔

۵۔مردکوبڑھاپے میں بدبختی کااحساس ہوجاتاہے کیونکہ اپنےروزانہ مشغلے یعنی کام کوہاتھ سے دیتے ہیں۔ مگر عورت بڑھاپے سے خوش ہوتی ہے کہ بہترین چیزیں اس کے سامنے ہوتی ہیں۔گھراورچندنواسے پوتے۔

۶۔مردکی نظر میں خوش نصیبی کے معنی ہیں معاشرے میں ایک شخصیت اورمقام حاصل کرلے۔

۷۔ عورت کے نزدیک خوش نصیبی کے معنی ہیں ایک آدمی کے دل پرقابو اوراسے زندگی بھرکیلئے اپنابنالینا۔

۸۔مرد،ہمیشہ یہ چاہتاہے کہ محبوب عورت کااپنے مذہب وقوم میں داخل کرلے۔

۹۔ عورت کیلئے  شادی کے بعد خاندانی نام ،دین وعلت اپنے محبوب مرد کی خاطر بدل لینا آسان کام ہے۔

شاہ کارخلقت

زن ومرکے ایسے فرق جن سے دونوں کی خاندانی ذمہ داریوں اور حقوق میں فرق پیداہوتے ہیں یانہیں۔ اس سے قطع نظر یہ مسئلہ بجائے خودخلقت کاشاہکارہے، درس توحید ومعرفت خداہے جہاں وکائنات کے حکیمانہ ومدبرانہ نظام پرایک آیت ونشان ہے۔ ایک واضح مثال ہے کہ خلقت کے معاملات کسی اتفاق کانتیجہ نہیں۔فطرت اندھیرے میں اندھے کی طرح رستہ نہیں طے کررہی ہے۔علت غائی کے عمل دخل بغیر تخلیق ووجودکائنات آئے دن رونمانہیں ہورہاہے اس دعوے پریہ بحث دلیل ہے۔

تخلیق کی عظیم قوت نے حفظ نوع اورمقصد تک پہنچنے کے واسطے تولید وتناسل کاانتظام کیاہے۔اس کےکارخانے سے ہمیشہ جنس نراورجنس مادہ وجودمیں آرہی ہے۔پھرنسل کی بقاودوام کیلئے دونوں جنسوں کی باہم مدداورتعاون ووحدت کی نیورکھی ہے۔ خصوصاًنوع انسان میں ان دونوں کی مددسے وہ اس دور کومکمل کررہی ہے۔ قوت تخلیق نے ہرصاحب حیات کی خاصیت خودخواہی ومنفعت طلبی کوخدمت وتعاون عفووایثار سے بدل دیاہے۔ ان کوایک دوسرے کے ساتھ زندگی بسر کرنے کاطلب گار بنادیاہے۔اس نے منصوبے کوعملی شکل دینے کیلئے اور دونوں کی جسم وروح کوجوڑنے کے واسطے عجیب قسم کی جسمانی وروحانی فرق رکھے ہیں۔ تاکہ وہ آپس میں زیادہ سے زیادہ جذب وانجذب حاصل کرسکیںایک دوسرے کے عاشق وطلب گار ہوں ۔اگر عورت میں جسم وجان ،خلق ومزاج مردانہ ہوتاتومرد سے کام لینااورمرد کواپنا شیفتہ ٔ وصال بنانامحال ہوتا۔ اوراگرمردمیں اوصاف جسمانی وروحانی وہ ہوتے جوعورت میں ہیں توعورت اسے اپنی زندگی کاہیرونہ مانتی وہ اس کے دل کوجتینا اپنے فن شکارکابہترین شاہ کار نہ سمجھتی ۔اصل مرد جہاں گیر اورزن مردگیر پیداہوئی ہے۔

قانون خلقت نے زن ومرد کوایک دوسرے کاطلب گاربنایاہے۔ یہ ربط عام چیزوں کا عام چیزوں جیسانہیں ، وہ تعلق جوانسان خودخواہی سے محسوس کرتاہے۔ یعنی انسان چیزوں کواپنی خواہش کی بناپر طلب کرتاہے ۔انہیں استعمال کی نظرسے دیکھتاہے ۔انہیں حاصل کرکے اپنے وجود وآرام پرقربان کرتاہے میاں بیوی کاتعلق یہ کہ دونوں ایک دوسرے کی خوش نصیبی وراحت کی فکرمیں رہتے ہیں خودفراموشی اورایک دوسرے پرجاں نثاری سے لذت یاب ہوتے ہیں۔

خواہشات سے بلندتررشتہ

بعض حضرات’’ شہوت ‘‘اور’’رفت‘‘(خواہش ودل جوئی ) میں فرق نہیں کرتے ۔ تعجب تواس پرہے ۔ان کے خیال میں میاں بیوی کوصرف لالچ اورشہوت کارشتہ جوڑتا ہے ۔نفع اندوزی وحسن خدمت جیسے آدمی ،کھانے پینے ،پہننے اورسواریوں سے ربط رکھتاہے ۔ان کویہ معلوم نہیں کہ خلقت و فطرت میں خودخواہی اورنفع اندوزی کے علاوہ اوربھی رابطے موجود ہیں۔ یہ رابطے خودخواہی کے جذبے سے نہیں پیداہوتے ۔ان کے علاوہ سرچشموں سے ابھرتے ہیں وہ رشتے جان نثاری عفوودرگزراپنی تکلیفوں کوبھولنا ،غیرکی راحت وآرام کاخیال رکھناچاہتے ہیں۔یہ رشتے انسان کی انسانیت کواجاگر کرتے ہیں۔ ان میں سے کچھ باتیں جانوروں کے یہاں بھی دکھائی دیتی ہیں جب وہ اپنی جفت یابچوں پروقت آنے یاحفاظت کے لمحے ان کااظہار کرتے ہیں۔

ان لوگوں کاخیال ہے کہ مرد ہمیشہ عورت کواسی نظرسے دیکھتاہے جیسے بے شادی شدہ جوان ایک ہرجائی عورت کوکبھی دیکھ لے ۔یعنی دونوں کاتعلق شہوت کاہے اوربس ۔ درحقیقت ایسانہیں یہ رشتہ ،شہوت سے بالاتر ہے۔ اوروہی بلندبندھن دونوں کاپیوند ملاتاہے۔ وہ رشتہ عالی قرآن مجید کی زبان سے ’’مودت ورحمت‘‘ کہناچاہیے:

وَمِنْ اٰيٰتِہٖٓ اَنْ خَلَقَ لَكُمْ مِّنْ اَنْفُسِكُمْ اَزْوَاجًا لِّتَسْكُنُوْٓا اِلَيْہَا وَجَعَلَ بَيْنَكُمْ مَّوَدَّۃً وَّرَحْمَۃً۝۰ۭ

اوراس کی نشانیوں میں سے ہے اس نے تمہار ےلئے تمہاری جنس میں جوڑاپیداکیاکہ تم اس کے پاس سکون حاصل کرواورتم دونوں ’’مودۃ ‘‘ (پرخلوص محبت) اوررحمت (مہربانی) پیداکی ۔(سورہ روم۔21)

کتنی بڑی غلط فہمی ہوگی ،اگر ہم تاریخ روابط زن وشوہر فقط خدمت حاصل کرنے اور استحصال اورتنازع بقاء کے نام سے تعبیر کریں اورکیاکیامہمل باتیں اس سلسلے میں کئی گئی ہیں۔ سچ عرض کرتاہوں بعض اوقات ان تحریروں کو پڑھتا اوردیکھتاہوں توحیرت ہوتی ہے۔یہ لوگ زن ومردکے روابط کی تاریخ میں صرف ایک اصل اورایک قانون استعمال کرتے ہیں ۔’’تضاد‘‘ زن ومرد ،سماجی دوطبقوں کی طرح الگ الگ برسرپیکار رہنے والے دوطبقے ہیں۔ ان کے مفروضے ہرتعجب  اوران کی جہالت ونادانی پرغم کھاتاہوں ۔اگر والدین اوراولاد کی تاریخ روابط کواستثماراورحسن خدمت سے تعبیر کیاجاسکتا ہے توروابط زن ومرد کی تاریخ بھی اس نظرسے دیکھی جاسکتی ہے۔ ٹھیک ہے ۔مرد ہمیشہ عورت سے زیادہ زورآورتھا۔ لیکن قانون خلقت نے مرد کے خمیرکوایسابنایاہے کہ وہ غلاموں اورکنیزوں اورکمزوروں کی طرح اپنی بیوی پرظلم وستم کوروانہ رکھے، جیسے وہ سلوک اپنی اولاد پر جائز نہیں جانتا۔

مردعورتوں پرستم کرتے ہیں۔ میں اس کامنکر نہیں ہوں ۔ہاں ، وہ تشریح نہیں مانتا جواس رویے کے بارے میں کی جاتی ہے۔ مردوں نے پوری تاریخ میں عورتوں پربہت ستم ڈھائے ہیں۔ لیکن ان مظالم کی بنیادوہی اسباب تھے جس کی وجہ سے انہوں نےاپنی محبوب اولادپرستم ڈھائے تھے ۔بلکہ انہیں اسباب کی بناپر خودانسان نے اپنے اوپر بھی ظلم کیے ۔اس کی بنیادتھی جہالت وعادت یاتعصب اس کاحس فائدہ طلبی سے کیا تعلق ۔اگرکبھی مناسب وقت ملا،توتاریخ تعلقات زن وشوہر پرتفصیلی گفتگوکروں گا۔

زن ومرد کے باہمی نفسیات واحساسات

گھریلو رابطہ ہی عورت ومردمیں مختلف چیزوں کے روابط میں فرق پیدانہیں کرتا،بلکہ خود ان دونوں کاباہمی تعلق بھی مشابہ رہتاہے مرد کاعورت سے رابطہ اوراس کی نوعیت ویسی نہیں ہوتی جونوعیت عورت کی رشتے کی بنیادپر مردسے ہوتی ہے دونوں میں دونوں طرف سے فرق ہوتاہے۔ طرفین میں کشش کے باوجود لیکن اجسام بے جان کے برعکس چھوٹاجسم بڑے جسم کواپنی طرف کھینچتاہے ۔کیونکہ قوت تخلیق نے مرد کو مظہرطلب وعشق اورعورت کومظہرمحبوبیت ومعشوقیت بنایاہے مردکے احساسات نیازمندانہ عورت کے احساسات نازآفرینی ہے۔ مردکے احساسات طالبانہ اوراحساسات زن مطلوبانہ ہیں۔

کچھ دن ہوئے ایک روزنامے میں اس روسی لڑکی کی تصویر چھپی تھی جس نے خود کشی کی تھی۔ اس نوجوان لڑکی نے ایک تحریر چھوڑی جس میں تھاکہ مجھے اب تک کسی مرد نے نہیں چھوااس لئے مجھے زندگی برداشت نہیں۔

ایک لڑکی اگرکسی مرد کی محبوب نہیں بن سکتی  تواپنے اندربہت بڑی شکست محسوس کرتی ہے۔ اسے کسی مردنے چھوانہیں ۔توجوان لڑکازندگی سے کب مایوس ہوتاہے ؟ جب اس کوکسی لڑکی نے چوماہو؟ نہیں ۔ وہ مایوس اس وقت ہوتاہے جب کسی لڑکی کوچوم سکے۔

طویل اور جامع بحث کے دوران ’’ویل ڈیورانٹ‘‘لکھتا ہے اگرشوہرکے حصول میں دخترانہ  امتیازفقط علم وفکر میں ہوتا۔ دل ربائی وبھول پن اورچالاکی بے کارہوجاتی توساٹھ فی صد اعلی تعلیم یافتہ لڑکیاں بن بیاہی نہ رہتیں……

’’اعلی درجے کی مفکروتعلیم یافتہ خاتون بیگم مونیاکوالوسکی ‘‘شکایت کرتی تھیں، کوئی شخص ان سے شادی نہیں کرتا۔ انہوں نے کہا: مجھے کوئی کیوں نہیں چاہتا؟ میں دوسری عورتوں سے بہترہوسکتی ہوں، باوجوداس کے بے حیثیت وکم اہمیت عورتوں سے عشق کیاجاتاہےمگرمجھ سے نہیں۔

آپ نے دیکھا،یہ محترمہ کس طرح کے احساس شکست میں مبتلاہیں اوروہ بھی مرد کے مقابلے میں وہ کہتی ہیں مجھے کوئی کیوں نہیں چاہتا؟

مرد،اس وقت شکست محسوس کرتاہے جب شادی کے مرحلے میں وہ اپنی محبوبہ کوحاصل نہ کرسکے یامحبوبہ تومل جائے مگروہ اس کے قابومیں نہ آئے۔

ان سب چیزوں کاایک فلسفہ ہے ۔گہرااورمضبوط اتحادوتعلق ۔یہ رشتہ استوار کیوںدرکار ہے؟ تاکہ زن ومرد زندگی سے زیادہ لذت حاصل کرسکیں ؟ نہیں!فقط یہی نہیں انسانی معاشرے کی اساس اورنسل آئندہ کی نیواس سطح پراستوار ہوتی ہے۔

ماہرنفسیات خاتون کانظریہ

رسالہ ’’زن روز‘‘ شمارہ ایک سوایک میں ’’کلوڈاالسن‘‘ کے قلم سے ایک نفسیاتی بحث شائع ہوئی ہے۔

یہ محترمہ خاتون کہتی ہے:

ایک خاتون نفسیاتی ماہرکے طوپر میراسب سے زیادہ رجحان مردوں کے نفسیات کے مطالعے کی طرف تھا۔ کچھ دن پہلے مجھے یہ ذمہ داری سونپ گئی کہ میں زن ومردکے نفسیاتی عوامل پرتحقیق کروں، اس تحقیق کے نتیجہ میں مجھے معلوم ہوا:

۱۔تمام عورتوں کی خواہش ہوتی ہے کہ کسی شخص کی نگرانی میں کام کریں انہیں محکوم ہونے اورنگران کارکے ماتحت کام کرنے میں خوشی ہوتی ہے۔

۲۔ عورتیں یہ چاہتی ہیں کہ لوگ ان کے وجودکوموثر اوران کونیازمندی کامرکزجانیں اس کے بعد یہ محترمہ اپنی رائے کااظہار یوں کرتی ہیں۔

میرے خیال میں ان دونوں نفسیاتی احساسات کی بنیادیہ ہےکہ خواتین جذبات کی تابع اورمردعقل کے تابع ہیں۔ اکثردیکھاگیا ہے کہ خواتین ہوشمندی میں مردوں کے برابر ہی نہیں بلکہ بعض اوقات اس معاملے میں وہ برتربھی نکلتی ہیں۔ خواتین کا نقطہ کمزورفقط ان کے جذبات کی شدت ہے۔ مردوں کی سوچ ہمیشہ عملی ہوتی ہے وہ بہترفیصلہ کرتے ہیں۔ اچھے قسم کانظم ونسق قائم کرتے ہیں، ان کی رہنمائی اچھی ہوتی ہے۔ لہٰذامردوں کی برتری کاسبب خودفطرت کی اساس ہے۔ اس حقیقت سے عورتیں جتنی بھی ٹکرلیں۔ فائدہ مندنہ ہوگا ۔خواتین ،مردوںسے زیادہ حساس ہیں لہٰذاانہیں یہ باورکرنا چاہیے کہ انہیں زدگی میں مردوں کی سرپرستی درکارہے … خواتین کامقصدزندگی حفاظت ہے ۔جب انہیں یہ مقصدحاصل ہوجاتاہے۔ اسی وقت کام سے ہاتھ روک لیتی ہیں۔ اس مدعاکوحاسل کرنے کیلئے خطرات کا سامنا کرتے ہچکچاتی ہیں ان کااحساس خوف ایک ایسااحساس ہے جسے دورکرنے کیلئے مددکی ضرورت پڑتی ہے جن کاموں میں لگاتار سوچناپڑتاہو، عورتوں کوتھکادینے والے کام ہیں……

جلدبازی کاانقلاب

عورتوں کے پامال شدہ حقوق کی بحالی کیلئے جوانقلاب برپاہواس میں بہت زیادہ بے حواسی اورجلدبازی سے کام ہوا، وجہ یہ تھی کہ انہیں یہ خیال ہی دیر میں آیا۔ ان کے جذبات نے مہلت نہ دی کہ علم ان سے اپنافیصلہ کہتااوراسے رہنمابناتا۔ آخرکار خشک وترسب کچھ جل گیا۔ اس سلسلے سے عورتوں کی کچھ محرومیاں کم ہوئیں مگر حقوق کچھ زیادہ دیے گئے ۔بندروازے کھولے مگربدبختیاں اور بے چارگیابدلے میں زیادہ ملیں۔ یہ سب کچھ خواتین ہی کونہیں بلکہ معاشرے کے مقدر کو بھی ملا۔طے شدہ بات ہے اگر اتنی جلدبازی نہ ہوتی تو خواتین حقوق بہت اچھے اندازمیں ملتے اورحالات کی ابتری سے دانشوروں کی چیخ پکار حال اورمستقل کے واسطے ان کی یہ گھبراہٹ اورفریادفلک تک نہ پہنچتی  البتہ امید باقی ہے۔ علم ودانش راہ نکالے گی ۔انقلاب خواتین جذباتیت کے بجائے علم ودانش پر قائم ہوگا۔ یورپ کے دانش وروں کے نظریات کااظہار اس بارے میں امیدافزاہے۔

یہ دکھائی دے رہاہے۔جن باتوں نے مقلدین مغرب کونشے میں مدہوش کررکھاہے جواہل مغرب اس نشے کے خمار اورآخرلمحات میں پہنچ رہے ہیں۔ ان کانشہ ٹوٹ رہاہے۔

ویل ڈیورینٹ کانظریہ

لذات فلسفہ حصہ چہارم میںویل ڈیورنٹ نے جنسی وعائلی مسائل پرتفصیلی بحث کی ہے ۔اہم اس کتاب سے اپنے پڑھنے والوں کے لئے کچھ اقتباسات لکھیں گے اس کامقصد یہ ہے کہ لوگ مغربی افکار کے رویے دیکھیں اورجلدبازی کے فیصلوں سے احتیاط کریں۔

حصہ چہارم  فصل ہفتم میں ’’عشق‘‘ کاعنوان قراردے کرکہتاہے:

’’عشق کاپہلا صاف نغمہ ،آغاز بلوغ میں شروع ہوتاہے۔(Puberty) پیوبڑتی جس کے معنی انگریزی میں ’’بلوغ ‘‘ ہیں ،لاتینی اصل کی بناپر اس کامطلب ہے ’’بالوں کاسن ‘‘ وہ عمر جب لڑکے کے بد ن پر بال اگنے شروع ہوتے ہیں۔ خاص کر ’’سینے کے بال‘‘ جن پر لڑکے کانزدکھاتے ہیں اورچہرے کے بال ترشوانے میں سی سی پوس(Sisyphus)کی طرح جبراٹھاتے تھے۔ بالوں کوتراش خراش دونوں پہلوئوں کے بالوں کی چھوٹ ۔بظاہر قوت توالدوتناسل سے وابستہ ہے اس کی بہترین شکل  اس وقت نمایاں ہوتی ہے جب نشاط زندگی اپنے عروج پرپہنچتا ہے ۔بڑھوتری کایہ زمانے بالوں کے ساتھ اچانک آواز میں سختی بھی لے آتاہے ۔یہ جنس کی ثانوی صفت ہے جولڑکوں کے بلوغ پرانہیں عارض ہوتی ہے۔ اسی عمر میں لڑکیوں کوفطرت کی طرف سے اعضا وحرکات میں لوچ اورلچک عطاہوتی ہے جس سے آنکھوں میں خیر گی آتی ہے، ان کے کولھے چوڑے ہوجاتے ہیں کہ ماورانہ عمل آسان ہو، سینہ بھرجاتاہے پستان ابھرآتے ہیں کہ بچوں کو دودھ پینے میں سہولت ہو، ان ثانوی خصوصیات کے ظہور کی علت کسی کومعلوم نہیں۔ پروفیسراسٹر لنگ کے نظریے نے کچھ حامی پیداکیے ہیں ان کاخیال ہے بلوغ کے دوران نہ صرف تناسل خلیے نطفہ پیداکرتے ہیں بلکہ ایک نوع کے ’’ہرمون‘‘ بھی بتاتے ہیں جوخون نین داخل ہوکرجسمانی ونفسیاتی تبدیلیاں  بھی لاتے ہیں۔اس عمر میں جسم میں نئی قوت توجنم لیتی ہی ہے خود روح اورمزاج و عادات میں بھی ہزاروں قسم کے تاثرات کروٹ لینے لگتے ہیں ۔رومن رولانڈکے بقول : زندگی کے برسوں میں ایک زمانہ وہ آتاہے جب جسمانی تبدیلیاں آہستہ سےایک مرد کاوجودمرد میںاورایک عورت میں بدل دیتی ہیں یہی بڑی تبدیلیاں ہیں…… دلیری وتوانائی نرم دلوں کو گرم کرکے پگھلاتی ہے اورنرمی ولطافت زدرآورں کی ہوس کوبھڑکاتی ہے۔

دی ہوساکہتاہے:

سب مرد جھوٹے مکار شیخی خورے دورخ ،جھگڑالوہوتے ہیں اورتمام عورتیں خودپسنددکھاوے اورخیانت کی عادی ہوتی ہیں، ہاں دنیامیں فقط ایک چیز بلندومقدس ہے اوروہ ہے ان دونوں ناقصول کابندھن……ْ

جوڑے کی تلاش بڑی عمرکے آدمیوں میں ایک طرف تومردوں پرتسلط طلبی کیلئے ہوتاہے اوردلبری ودل ربائی سے فرار کی خاطر عورتوں کیلئے ۔(مگر یہ مکمل کلیہ نہیں ہے) چونکہ مرد فطری طورپر جنگ جواورشکاری جانور واقع ہواہے اس وجہ سے اس کاعمل مثبت  اورحملہ آوری ہے۔ اس کیلئے عورت ،انعام ہے جواسے حاصل کرنا چاہیے۔ وہ اسے اڑالینا ار اس کے مالک بنناچاہتاہے ۔بیوی کی تلاش جنگ وپیکار ہے اورشادی ،شریک زندگی کی تلاش اوراقتدار ہے۔

عورت میں پاک دامنی کی فراوانی توالدوتناسل کی خدمت انجام دیتی ہے کیونکہ پردہ نشینی انتخاب جنس میں مددگار ہوتی ہے۔ پاک دامنی عورت کوقوت بخشتی ہے وہ اپنے عاشق کی جستجو میں بہت مشکلیں اٹھاتی ہے ۔عاشق سے مراد اس کاوہ ساتھی جواس کی اولاد کے باپ بننے کافخر حاصل کرے۔

عوت کی زبان سے گروہ  اور نوع خواتین کے فائدے کی بات ہوتی ہے اورحلقوم مردسے فرد کے فائدے پرگفتگو۔

عشق کے کھیل میں عورت مرد سے زیادہ ماہر ہے ۔کیونکہ اس کے رجحان میں اتنی شدت نہیں ہوتی کہ عقل کی آنکھ اسے دیکھ سکے۔

ڈارون نے مطالعہ کیاہے کہ ماہ جان داروں میں دنیائے عشق سے تعلق رکھنے والے مخلوق کم ہے۔

لمیرز وکیچ اورکرافٹ ایبینگ کہتے ہیں:

عورتیں مردوں کی مکھم تعریفوں کے پیچھے ہولیتی ہیں وہ مردوں سے اپنی خواہشات پر زیادہ توجہ کی طلب گارہوتی ہے اس کاسبب ان کاجنسی لذت سے گہراتعلق ہے۔

ملبرزوکہتاہے:

عورت میں عشق کاعنصر ایک ثانوی صفت ہے جواس نے مان سے لی ہے۔ اس کے علاوہ تمام جذبات واحساسات جوایک عورت کومرد سے ملاتے ہیں۔ وہ جسمانی اسباب کے پیداکردہ نہیں بلکہ اس کے خمیر سے سراٹھا تے ہیں جن میں یہ جس پوشیدہ ہوتی ہے کہ وہ کسی کی تابع اورکسی کی سپردگی میں۔مرد کی حمایت اسے حاصل ہو، وہ اپنے حالات کواپنے وجود کے معاملات کواس سے منطبق کرناچاہتی ہے۔

ول ڈیورینٹ نے ’’مردوعوت ‘‘ کے عنوان سے ایک فصل میں لکھاہے:

عورت کاخاص کام بقاء نوع کی خدمت ہے۔

مر دکاخاص کاعورت اوربچے کی خدمت ہے۔ اوردونوں اس اساسی کام کیلئے حکمت وتدبیر کے پابندکیے گئے ہیں۔ یہ بنیادی مقصد ہیں ۔مگر آدھی مخلوق بے خبرہے ۔حالانکہ انسان وخوش نصیبی کی روح اس میں پوشیدہ ہے……

عورت مرد سے زیادہ صابر ہوتی ہے اگرچہ بڑے بڑے کام اوربہادری کے معاملے اورزندگی کے بحران میں مرد کی شجاعت زیادہ کام دکھاتی ہے۔ لیکن لگاتار تحمل وبرداشت ،چھوٹے چھوٹے پریشان کن حالات اورتکالیف میں عورت کاصبر زیادہ ہے۔

عورت کی جنگ جوئی ایک دوسرے وجودمیں ہوتی ہے۔ عورت فوج پسند کرتی ہے سپاہی اسے اچھالگتاہے ۔دلیری کے مظاہروں میں اس کے اندر ایک عجیب محرک پیداہوجاتاہے۔ جسے میچو سیٹیتک(Masochistic)کہاجاتاہے ۔وہ اس وقت موت کی پرواچھوڑدیتی ہے۔

… اس کی پرانی خوشی اورقوت ومردانگی سے لذت اندوزی کبھی نئی عورت کے جذبات سرمایہ دوستی پر غالب آجاتی ہے۔کبھی کبھی تووہ پاگل بہادرسے بھی شادی کرنے پرتیار ہوجاتی ہے۔

عورت ایسے شخص سے بخوشی شادی کرناچاہتی ہے جوشہرکاحاکم ہو۔ اگرچہ آج کل بیوی کی فرمانبرداری کم ہوچکی ہے لیکن اس میں کچھ مردوں کی قوت اوراخلاقی کمزور ی کابھی دخل ہے۔

…عورت کی توجہ گھریلومعاملات پرمرکوزرہتی ہے اس کاذہنی پس منظرعمومااس کا گھرہوتاہے۔

عورت فطرت کی طرح بہت گہری ہے مگر گھر کی طرح اپنی اندرمحدود ۔

عورت کاخمیراسے پرانے رسم ورواج سے باندھے رکھتاہے۔

عورت نہ تجربہ کاروں کے ذہن میں آتی ہے نہ عادت میں۔

اس میں بڑے شہروں کی عورت مستثنیٰ ہے۔ وہ اگرعشق میں آزادی چاہتی ہے تو اس کی وجہ کسی ذمہ دار مرد کی شادی سے اس کی مایوسی ہے۔

اگرجوانی میں کبھی اسے سیاہی  اصطلاحات اورسیاہی باتوں سے دلچسپی رہی ہو، تو اس وقت بھی وہ اپنے ہی جذبات کوتمام انسانوں میں پھیلاتی ہے۔ اورایک وفادار شوہر کے ملتے ہی وہ اپنی تمام سرگرمیاں چھوڑ بیٹھتی اورشوہر کووفاداری کاجذبہ یاددلاکر گھرکا پابند کردیتی ہے۔

عورت سوچے بغیریہ عقیدہ رکھتی ہے کہ اچھے قسم کے اصلاحی کام گھرسے شروع ہوتے ہیں۔ جب عورت اپنے سرگردان مفکر شوہر کو ،گھرکافدائی اوراپنے بچوں کاپابندبنالیتی ہے تواصل میں اس کاسبب احساس حفظ وبقاء نوع  ہوتاہے۔

عورت کاعشق گھر اوربچوں سے ہوتاہے ۔اگروہ ان کی نگہداشت میں کامیاب ہوگی تواسے دولت وحکومت کی پرواہ نہیں رہتی۔ جولوگ اس نظام کوبدلنا چاہتے ہیں ،یہ عورت ان کا مذاق اڑاتی ہے آج کی عورت فطرتاً اگر خاندان اوربچوں کی دیکھ بھال میں کمزور نظرآتی ہے تواس کاسبب اس کاشہری ہونا ہے وہ اپنی فطرت کوبھول گئی ہے لیکن فطرت کی شکست دائمی نہیں ہوتی ۔وہ جب چاہے اپنے اندرکے ذخیروں اوردفینوں کے سہارے پلٹ سکتی ہے۔

دنیامیں پھیلائو اور عددکے اعتبار سے بہت سی قومیں اورنسلیں ہم سے زیادہ موجود ہیں۔ ان قوموں نے اپنی فطرت کے قوانین محفوظ اورباقی لامحدود رکھے ہیں

زن ومرد کایہ مختصر ساتعارف اختلاف جوہم ن اس مسئلہ  کے ماہرین کے نظریات کی روشنی میں پیش کیا۔

’’راز تفاوتہا‘‘ ناہمواری کے راز کچھ تاریخی عوامل کاجائزہ بھی لینا چاہتاتھا کہ کس حدتک اس کے اثرات میں ؟ مگر مطالب کادامن موضوع سے آگے نکل جائے گاا س لئے نظر موڑتاہوں ۔گفتگوکے ضمن میں کچھ باتیں روشن ہوتی جائیں گی۔

آٹھواں حصہ

مہراورزنان ونفقہ

مہرونقہ عورت کی کنیزی کے دورکابقہ ہے؟

قرآن مجید نے مہر کومرد کی طرف سے عورت کوہدیہ اوراس کے خلوص کی نشانی کہاہے۔

مہرکا نفقہ اول ،فطرت کاوہ تقاضہ ہے جوعشق کی بنیادپر مرد اورعورت سے دوالگ الگ چیزیں چاہتاہے۔

اسلام نے مہرکے بارے میں جاہلیت کی رسمیں منسوخ کردیں۔

عورت کاعشق اگرخود اس کی  طرف سے شروع ہوتوعشق بھی شکست کھاتاہے اورعورت کی شخصیت بھی ٹوٹ پھوٹ جاتی ہے۔

ہمیں ان مردوں  کی اصلاح کرناچاہیے جواسلام قانون پرعمل نہیں کرتے۔ قانون کوحراب کرنے کی ضرورت کیاہے؟

مہرکاسسٹم اسلام سے مخصوص ہے اس کوہرسسٹم سے الگ ہوکر دیکھناچاہیے

یورپ نے سوسال اوراسلام نے چودہ سوبرس پہلے عورت کواقتصادی آزادی دی ہے۔

فقہ اسلامی کے نقطہ نظر سے نفقہ کی تین قسمیں۔

یور پ کی خواتین مشین کی شکرگزارہوں قانون سازی کی نہیں۔

اسلام نے اقتصادی آزادی دی خانہ بربادی نہیں۔

عورت ،سرمایہ مرد کے کم حاصل کرتی ہےا اور سرمایہ استعمال زیادہ کرتی ہے۔

آج کامرد چاہتاہے نفقہ کاحق ختم کرکے ،عورت سے فکری قید کاانتقام لے۔

عورت کاحق نان ونفقہ شوہر سے ختم کرنا شکاری مردوں کی راہ ہموار کرناہے۔

کیامنشور حقوق انسانی نے عورت کی توہین کی ہے؟

مہراور نفقہ

شادی کے مرحلے میں مرد’’مہر‘‘ مانے ۔اوراپنی ملکیت مال با املاک میں سے کچھ رقم لڑکی کے باپ یاماں کودے۔

جب تک میاں بیوی کے تعلقات باقی رہیں ،شوہر ،بیوی بچوں کے تمام اخراجات پورے کرے۔

خانگی رشتوں کے بارے میں انسانوں کی یہ پرانی رسم چلی آرہی ہے۔

اس رسم کی بنیادکیاہے؟ یہ رسم کیوں اورکیسے شروع ہوئی ؟ یہ مہرکی مدکیاہے ؟ عورت کونفقہ دینا ،یعنی چہ؟

اگرزن ومرد اپنے فطری وانسانی حقوق سے بہرہ ورہوں اوران میں عادلانہ وانسانی رشتے بر قرار ہوں ،بیوی سے انسان جیسا رویہ حکمران ان ہوتوبھی مہرونان ونفقہ کاسوال پیش آسکتاہے؟ایسا تونہیں کہ مہرونانا ونفقہ اس زمانے کی یادگار ہوجب بیوی شوہر کومملوک ہوکرتی تھی؟

عدل اورحقوق انسانی کی برابری --خصوصاًبیسویں صدی کا--تقاضہ یہ ہے کہ مہروونان ونفقہ کاسسٹم ختم کیاجائے۔شادیاں ،بلامہرہوں ،نفقہ کامسئلہ ختم کیاجائے عورت خوداپنی مالی ذمہ داریاں براداشت کرے ،اولاد کے معاملات میں بھی دونوں برابر کے کفیل ہوں ۔

توہم مہرسے بات شروع کرتے ہیں۔ دیکھتے ہیں مہر،کیسے پیداہوا، اس کافلسفہ کیاہےاورماہرین معاشرتی علوم نے مہر کی وجہ کیابیان کی ہے؟

مہرکاتاریخچہ

کہاجاتاہے قبل ازتاریخ انسان وحشیانہ زندگی گزار تاقبیلوں  کی صورت میں رہتا،اورنامعلوم اسباب کی بناپر اپنے خون شریک سے شادی کرناجائز نہیں جانتاتھا۔ شادی کے خواہش مندجوان مجبوراًدوسرے قبیلے سے معشوقہ وشریک زندگی مانگتے جاتے تھے۔ ان دنون مرد اولاد کی پیدائش میں اپنا  کردارنہیں جانتاتھا۔ اسے واقفیت نہ تھی کہ جنسی عمل ،پیدائش اولاد میں موثرہے ۔اولاد کوبیوی کی اولاد سمجھتے تھے اپنی اولاد نہیں جانتے تھے ۔نسب باپ کے بجائے ماں کے نام سے منسوب کرتے تھے۔بچوں میں باپ سے مشابہت محسوس توکرتے تھے مگراس کی وجہ معلوم نہ تھی۔ ان کے نزدیک مرد قوت تولید سے محروم مخلوق تھی، شادی کے بعد شوہر ایک ضمنی شخصیت کے طورپربیوی کے ساتھ اسی کے قبیلے میں رہتااوربیوی اس کی جسمانی قوت اوررفاقت سے فائدہ اٹھاتی تھی۔ اس عہدکو ماں کی حکومت کادورکہتے ہیں۔

جلدہی مرد کوعمل تولید میں اس کاحصہ معلوم ہوگیااب وہ فرزند کااصل مالک بن گیا۔ اس وقت سے اس نے عورت کواپناتابع بنالیا اورخود گھرکاسربراہ بن گیا۔ یہاں سے ’’باپ کی حکومت‘‘ کاعہدشروع ہوا۔

اس پیریڈمیں بھی خونی رشتوں سے شادی جائز نہ تھی ۔مردکودوسرے قبیلے میں بیوی ڈھونڈھنا،پھراسے اپنے قبیلے میں لاناپڑتاتھا۔ قبائل میں عموماًجنگ رہتی تھی لہٰذا،لڑکی کو لے بھاگنا پڑتا،یعنی جونوجوان لڑکی ،لڑکے کوپسند آتی ہے اسے اس کےقبیلے سے نکال لاتے تھے۔

آہستہ آہستہ جنگ کے بجائے صلح کاراج ہوا،اورمختلف قبائل مل جل کر جینےکے ڈھنگ سیکھ گئے ۔اب لڑکی کوبھگالے جانے کی ضرورت نہ رہی ۔لڑکااپنی پسندیدہ لڑکی حاصل کرنے،دوسرے قبیلے جاکر لڑکی کے باپ کی خدمت مزدوری کرتا،باپ اس کی محنت مزدور ی کے بجائے اپناداماد بنالیتااورلڑکااسے اپنے قبیلے لے جاتا۔

دولت میں اضافہ ہواتومردوں نے سوچامدتوں منگیتر کے باپ کی خدمت کرنے سے بہتریہ ہے کہ مناسب ہدیہ اسے پیش کرکے منگیترلے لی جائے۔یہاں سے ’’مہر‘‘ایجادہوا۔

اس ترتیب کی بنیادپرپہلے دور میں شوہر بیوی کاپچھ لگواورخدمت گار تھا عورت مرد پرحکومت کرتی تھی۔ اس کے بعد حکومت مردکے ہاتھ آئی مرد ،دوسرے قبیلے سے عورت اٹھالاتے تھے۔ تیسرادوروہ آیاجب لڑکامنگیتر کے گھرجاتا،باپ سے مل کربات کرتاہے اورمنظوری کی صورت میں یہ لڑکاخدمت گاری بجالاتااور محنت مزدوری کرکے ہونے والے سسرے کوراضی کرتاتھا۔ چوتھامرحلہ وہ تھا جہاں مرد ،ایک معین رقم ’’پیش کش‘‘ کے طورپر لڑکی کے باپ کودیتاتھا یہاں سے ’’مہر‘‘کاسلسلہ شروع ہوا۔

کہتے ہیں، مرد نے جب ’’ماں کی حکومت‘‘ کادورختم کرکے ’’پادرشاہی‘‘ کاعہد شرع کیا توعورت کم ازکم مزدور بنالی گئی اسے ایک اقتصادی ذریعہ سمجھ لیاگیا،اس سے کبھی کبھی جنسی تسکین بھی حاصل کی جاتی تھی۔ اس نے عورت کومعاشرتی واقتصادی آزادی نہیں دی اس کی محنت مزدوری کاثمرباپ یاشوہر کوملتاتھا۔

عورت اپنی پسندسے شوہرنہیں چن سکتی تھی۔

عورت خودمختار اقتصادی ومالی حیثیت کی مالک نہ تھی۔

دراصل مہرجیسی چیزاورنان ونفقہ کے نام سے جواخراجات ہوتے تھے اس کے صلے میں بیوی سے یک جائی کے زمانے تک جومحنت مزدوری لیتاتھااس کاعوضانہ تھا۔

مہر۔نظام قانون اسلامی میں

انسانی معاشرے کی ترقی کاپانچواں دورجسے علوم معاشرہ کے ماہرین نے فراموش کردیااوراہل نظرخاموش گزرگئے۔ یعنی وہ دورجب شادی کے وقت اپنی طرف سے براہ راست عورت کوکچھ پیش کش کرنے لگا۔ لڑکی کے ماں ،باپ اس کی ’’پیش کش‘‘ پرکوئی حق نہیں رکھتے۔ عورت پیش کش قبول کرتے ہی اپنی معاشرتی واقتصادی آزادی محفوظ کرلیتی ہے۔

اولاً: وہ اپناشوہر خوداپنے ارادے سے منتخب کرتی ہے ماں اورباپ کے ارادے سے نہیں۔

ثانیاً: جب تک باپ کے گھرمیں رہے اورجب سے شوہر کے گھرجائے کسی کوحق نہیںکہ اس سے خدمت گاری لے اوراستثمارکرے۔ محنت مشقت سے جوکمائے وہ اسی کی ملکیت ہے۔ دوسرے کااس سے کوئی سروکار نہیں ۔وہ اپنے حقوق کے معاملات میں کسی سربراہ مرد کی محتاج نہیں ہے۔

مردعورت سے فائدہ اٹھانے کے معاملے میں فقط یہ حق رکھتاہے کہ رشتے کی مدت میں اس کے وصال سے بہرہ مندہو۔ اس پر ذمہ داری ہے کہ جب تک رشتہ ازدواج باقی ہے اس سے وصال کرتارہے اوراس کی زندگی کی نگہداشت رکھے۔

اس نظام کوقرآن نے قبول کیاہے۔اس نے شادی کی اساس یہی مانی ہے۔ قرآن کریم میں متعددوآیتیں بتاتی ہیںکہ ۔مہر۔ عورت کامال ہے کسی کا اس پر حق نہیں۔

مردکوشادی کوپوری مدت تک بیوی کے اخراجات کی ذمے داری پوری کرنا ہوگی  اس زمانے میں محنت مزدوری کام کاج کرکے جوکچھ کمائے وہ اس کی ذاتی ملکیت ہے ۔باپ یاشوہرکااس سے کوئی تعلق نہیں۔

یہاں پہنچ کر’’مہرونفقہ‘‘ معمابن جاتاہے۔ جب مہرباپ کی ملکیت ہوتاتھا، اس وقت لڑکی اپنے شوہر کے گھرمیں لونڈی کے طورپرآتی اور شوہر اس سے ہرقسم کافائدہ اٹھاتاتھا۔ اس وقت مہرکافلسفہ تھا ،باپ سے لڑ کی خریداور ضروری اخراجات نان ونفقہ کافلسفہ  تھاوہ اخراجات جوہرمالک اپنی مملوک چیز پرکیاکرتاہے۔ یہ صورت کہ باپ کوکچھ نہ دیاجائے۔ شوہر کواستثمار کاحق نہ ہو، بیوی سے اقتصادی فوائد نہیں لے سکتا بیوی ،اقتصادی پہلوسے مکمل طورپرآزادہے۔اسے حقوق کے لحاظ سے بھی کسی ’’قیمومت‘‘ سربراہی وسرپرستی واجازت کی ضرورت نہیں ہے۔ پھرمہردینا اورزن ونفقہ اداکرناکیاہے؟

تاریخ پرایک نظر

پانچویں مرحلے میں ’’مہرونان ونفقہ‘‘ کے فلسفےکی چھان بین کے وقت ہمیں گزشتہ چاردوروں پرتھوڑی توجہ خاص دینا ہوگی۔ دراصل اس بارے میں جوکچھ کہاگیاہے وہ غیر یقینی مفروضے اورتخمینے ہیں اوربس ۔نہ وہ تاریخی حقائق میں نہ علم وتجربہ کے نتائج ۔قبل ازتاریخ انسانی زندگی کے بارے میں جوکچھ کہاجاتاہے ان کی بنیادکچھ علامات وقرائن ہیں اورکچھ فلسفیانہ مفروضے جن سے انسان اورکائنات پرگفتگوکی جاتی ہے۔

’’مادرشاہی‘‘--ماں کی حکومت  کاعہد۔ایک اصطلاح ہے اس ضمن میں جوکچھ کہاگیاہے وہ آنکھیں بندکرکے توماننے والی باتیںنہیں ہیں۔ اسی طرح باپ کالڑکیاں بیچنا یا شوہروں کاعورت سے ناجائز فوائد حاصل کرنا ان کااستثمار جلدی مانی جانے والی چیز تونہیں ہے۔

ان اندازوں اورمفروضوں کے اندردوچیزوں پر نظرجمتی ہے۔ پہلی چیزتویہ ہے کہ بہ کوشش ثابت کیاگیاہے کہ ابتدائی دورکاانسانی حدسے زیادہ سخت دل اوردرست مزاج تھا،احساسات انسانی توتھے ہی نہیں۔ دوسری بات یہ ہے کہ فطرت اپنے مقاصد حاصل کرنے کیلئے جوحیرت انگیز تدابیر اختیارکرتی ہے اس کونظراندازکردیاہے۔

اس قسم کی تشریح اوراس طرح کے نظریے انسان وفطرت کے بارے میں اہل مغرب کیلئے تو ممکن نہیں۔ یورپین خاص اسباب کی وجہ سے انسانی جذبات سے بیگانہ ہے۔ وہ مجبورہے اس سے ہوہی نہیں سکتاکہ وہ بنیادتاریخ میں جذبات اورانسانیت کی جھلکیاں دیکھیے اورمانے ۔وہ تواگراقتصادیات کے مسائل چھوڑ کراٹھتاہے تو روٹی دیکھتاہے۔

اس کی نظر میں تاریخ مشین کانام ہے جب اسے کچھ کھانے کونہ دیاجائے (فیڈ نہ کیاجائے)چلے ہی گی نہیں۔ اگر جنسی مسائل کے گیر میں گیاتوانسانیت وتاریخ بشریت اپنے تمام ثقافتی وہنری ،اخلاقی ومذہبی ،تجلیوں اورروحانی جاہ وجلال سمیت صرف جنس کی بدلتی صورتوں میں کھیل کھلونے ہیں اورکچھ بھی نہیں۔اوراگر… سرداری اوربرتری کے گیرمیں چلاگیاتوسرگزشت بشریت ان کے نزدیک یکسر خون ریزی وبے رحمی ہے۔

اہل مغرب گزشتہ وسطی عہد میں مذہب اورمذہب کے نام لیوائوں کے ہاتھوں بڑے شکنجے میں رہے۔ بہت دکھ اٹھائےزندہ آگ میں ڈالے گئے ۔اسی وجہ سے یہ لوگ خدااور مذہب بلکہ اس کی بورکھنے والی چیزسے بھی ڈرتے ہیں ۔چنانچہ تمام علمی علامات اورآثاردیکھنے کے باجود،طبیعت کے بامقصد ہونے اورکائنات کیلئے ایک مدبر ہونے کااعتراف یا’’علت غائی‘‘ کے وجود کااقرار کرنے کی جرأت نہیں کرتے۔

ہم ان شارحین سے یہ نہیں چاہتے کہ پوری تاریخ میں پھیلے ہوئے پیغمبران خداکومان لیں ان پیغمبروں نے عدالت وانسانیت کانعرہ بلندکیا،انحرافات کامقابلہ کیا، ان مقابلوں کے اچھے نتائج حاصل کیے۔ ہم یہ منوانانہیں چاہتے ۔مگراتنا توضرورچاہتے ہیںکہ یہ لوگ کم ازکم طبیعت کے باخبر انہ وآگاہانہ اثرکونظرانداز نہ کریں۔

تعلقات مردوزن کی تاریخ میں یقیناًبہت ظلم اوربڑی بے رحمیاں ہوئی ہوں گی۔ قرآن مجید نے اس بے رحمی کی بدترین مثالیں بھی بیاں کی ہیں ۔لیکن اس کامطلب یہ تونہیں کہ سراسر تاریخ میں قساوت اورسختی کااندازیہی رہا۔

مہرکاحقیقی فلسفہ

ہمارے عقیدے میں ’’مہر،ایک ماہرانہ تدبیر‘‘ کانتیجہ ہے۔آغاز فطرت وتخلیق سے زن ومرد کے روابط اوران کے رشتے کوزیادہ مستحکم کرنے کے واسطے’’مہر ‘‘ ایجاد کیاگیا۔

اصل خلقت میں زن ومرد کامسئلہ عشق الگ الگ ہے عورت کاعشق کچھ اورطورطریقے کاہے اورمردکاکچھ اور۔ مہر۔ کی ضرورت وایجاد اسی مرحلے میں ہوئی۔

صوفی ،اس قانون کی پوری ہستی میں کارفرمامانتے ہیں۔ ان کاتوعقیدہ ہے کہ عشق وجذب وانجذاب تمام موجودات ومخلوقات پرحکمران ہے۔ خصوصیت یہ ہے کہ موجودات میں سے ہرایک کاکام الگ ہے ذمہ داری الگ ہے۔ اسی وجہ سے ان کے مقام میں فرق ہے۔ ایک جگہ سوزہے ایک کیلئے ساز فخرالدین عراقی نے کہا:

سازطرب عشق کہ داندکہ چہ است؟

گززخمہ آں نہ فلک اندرتگ وتازاست

عشق کے طرب انگیزساز کوکوئی کیاجانےبس مختصریہ ہے کہ اس کے زخمے کی چھیڑنے توآسمان رواں کر رکھے ہیں۔

رازیست دریں پردہ کہ گران رابہ شناسی

دانی کہ حقیقت زچہ دربندمجاز است

اس پردے کے پیچھے ایک را ز ہے اگروہ راز معلوم ہوجائے توسمجھ میں آئے گاکہ حقیقت کومجازکاپابند کیوں رکھا گیا ہے

عشق است کہ ہردم  بدگررنگ درآید

نازاست بجائی وبیک جاسی نیازاست

عشق ہرآں نئے رنگ میں جلوہ نماہوتاہے۔ وہی ایک جگہ نازاوردوسری جگہ نیاز نظرآتاہے۔

درصورت عاشق چہ در آید ہمہ سوزست

در کسوت معشوق چہ آید؟ ہمہ سازاست

عاشق کے سراپا میں جوکچھ سمایا ہواہے وہ ’’سوز‘‘ ہے اورمعشوق کے لباس میں ’’ساز‘‘ ہی ساز ہے۔

زن ومرد کے اختلاف پرگفتگوکے دوران (گزشتہ صفحات میں ملاحظہ ہو)ہم نے کہاہے زن ومرد کے جذبات کی نوعیت اورایک دوسرے کے بارے میں احساسات ایک طرح کے نہیں ہیں۔ قانون تخلیق نے حسن وغروروبے نیازی ،عورت کے حصے میں۔اور۔ نیازمندی وطلب ،عشق وتغزل مردکے حصے میں رکھا۔ اسی تقسیم کی وجہ سے عورت کے کمزور پہلوکی تلافی مردکی بدنی قوت سے ہوگئی ۔ترازوکے پلے برابر ہوگئے جب ہی تومرد طلب کیلئے عورت کے دروازے پرجاتاہے۔ معاشرہ شناس ماہرین کے ’’ماور شاہی‘‘ عہد میں بلکہ’’پدرشاہی‘‘ دورمیں بھی یہی دیکھااور بتایاگیاہے کہ مرد نے عوت کے گھرجاکر رشتہ مانگا ہے۔

دانشور حضرات کہتے ہیں:

مرد ،عورت سے زیادہ شہوانی ہے۔ اسلامی روایت میں اس کے برعکس ہے۔ لیکن عورت بہ نسبت مردکے جنسی خواہش پرزیادہ قابورکھتی ہے۔ وہ زیادہ خوددارپیداہوئی ہے۔ دونوں باتوں کانتیجہ ایک ہے ۔یعنی بہرحال مرداپنے خمیرکے مقابلے میں عورت کی بہ نسبت زیادہ کمزور ہے ۔اس خصوصیت نےعورت کوموقع دیاہے کہ مرد کے پیچھے بھاگنے سے بچے اورآسانی سےاس کے قابومیں نہ آئے اس کے برخلاف ،مردکوفطرت مجبور کرتی ہے کہ عورت سے نیازمندی کااظہار کرے اوراس کی خوشنودی حاصل کرنے کے ذرائع استعمال کرے۔ان ذرائع میں سے ایک ذریعہ جواس کی رضااوررفاقت حیات پرآمادگی کی راہ ہموارکرتاہے وہ ہے’’ہدیہ ‘‘ جواس پرنثار کیاجائے۔

جنس نرکے افراد،رفاقت کیلئے افراد جنس مادہ کاتعاقب کیوں کرتے اورباہم رفابت کیوں رکھتے ہیں ؟ کیوں آپس میں لڑتے اورخون ریزی کرتے ہیں؟ اس کے مقابلے میں جنس مادہ نے لالچ ،حرص اورنرکے ساتھ رفاقت کیلئے ازخود رفتگی ظاہرنہیں کی۔ اس کاسبب دونوں جنسوں کے فطری تقاضے مختلف ہیں ایک نہیں ہے۔ نر میں ہمیشہ تقاضاوطلب کاجذبہ رہتاہے جنس مادہ میں یہ جذبہ نہیں ہے۔ جنس مادہ نرکے لالچ اورازخود رفتگی کودیکھ کراس کے پیچھے نہیں دوڑی بلکہ ایک قسم کی بے نیازی اوربے خیالی کااظہارکرتی رہتی ہے۔

مہرکاحیااور عورت کی پاک دامنی سے گہرارشتہ ہے ۔عورت اپنے فطری الہام سے یہ جان چکی ہے کہ اس کی عزت وحرمت اس پرموقوف ہے کہ وہ اپنےتئیں گرپڑکے مرد کے اختیار میں نہ دے دے……

یہی اسباب ہیں کہ عورت باوجودجسمانی نزاکت کے مرد کو درخواست گزارکے طورپراپنے آستانے پرکھینچ بلاتی ہے۔ مردوں کورقابت میں برسر پیکار کھڑاکرتی ہے۔ اورخود رومان اور عشق کے بہانے مردکے پنجے سے نکل جاتی ہے۔ کتنے مجنون ہیں جولیلائوں کے پیچھے سرگرداں ہیں اوروہ اس وقت تک کسی سے رفاقت کابندھن  نہیں باندھتی اورکسی کاہاتھ اپنے دامن تک نہیں آنے دیتی جب تک اس سے عطیہ وبیش کش ،صداقت وخلوص کی سند میں حاصل نہ کرلے۔

کہتے ہیں،کچھ وحشی قبیلوں میں یہ دستور تھاکہ جولڑکی کئی امیدواروں اورعاشقان بے قرارسے دوچار ہوتی وہ ’’ڈوئل‘‘ کاپیام بھیجتی تھی۔ وہ رقیب آمنے سامنے زور آزمائی کرتے جوشخص موت یاشکست سے بچ جاتاتھاوہی اس لڑکی کے شوہر بننے کی اہلیت کامالک بن جاتاتھا۔

کچھ روزہوئے کہ تہران کے روزناموں میں خبرچھپی تھی کہ ایک لڑکی نے اپنے دوخواستگاروں سے ’’ڈومل‘‘ کوکہا۔ وہ دونوں اس کے سامنے چھری خنجرلے کرایک دوسرے پرجھپٹ پڑے ۔

جن کی نظرمیں قوت فقط زوربازو کانام ہے اورزن ومرد کے رشتے شروع سے آخرتک عورت پرظلم اوراستثمار مرد پرمنحصر ہے۔ یہ لوگ باورنہیں کرسکتے کہ عورت کمزورونازک جنس بھی درشت وسخت گیرمردکو یوں ایک مرد کے خون کاپیاسا بناسکتی ہے ۔ہاں جوشخص عورت کی تخلیق میں ماہرانہ تدبیریں اورعجیب عجیب نسوانی قوتین اوراشارتیں دیکھ سکتا ہے اسے معلوم ہے اسے باور آئے گاکہ بے شک وجودزن میں ایسی چیزیں چھپارکھی ہیں اورایسے امورعجیب نہیں ہیں۔

عورت ،مردپربہت زیادہ اثراندازہوتی ہے۔عورت کی مرد پراثرآفرینی مردکے اثرا ت سے زیادہ ہے۔ ہنرمرد کی نموداس کی دلاوری وبہادری  اس کی شخصیت کاابھار اوربڑاپن بہت کچھ عورت کی خوبصورت خودداری وہمت افزائی اس کی پاک دامنی و حیاکی بدولت ہے۔ مرد کی بڑائی عورت کی ’’گراں بہا‘‘ ہونے کی حیثیت ہے۔ ہمیشہ عورت نے مرد کاکردار بنایاہے وہ مرد جس کامعاشرے سے تعلق ہے اورجب پاک دامنی و حیااور خودداری عورت سے الگ ہوجاتی ہے اورعورت جب بھی مرد کے کردار ظاہرکرنے کے درپے ہوتی ہے توسب سے پہلے تووہ اپنا مہرکااستعمال غلط کرتی ہے۔ پھرمرداپنی مردانگی بھول جاتاہے اورمعاشرہ کاایوان ڈھے جاتاہے۔

عورت کی وہ قوت جوپوری تاریخ میں اپنی شخصیت کومحفوظ رکھ سکی ،اورمردکے پیچھے دوڑنے سے روکتی رہی اورمردکواپنے آستانے پرطلب گار کی حیثیت سے طلب کرتی رہی جس نے اپنی خاطر مردوں کورقابت وجنگ میں الجھایاوہ مقابلے میں جان کابازی لگاچکے ،حیااورعفت کواپناکرداربنائے، اپنابدن لوگوں کی نگاہوں سے چھپائے اوراپنےتئیں پر اسرارظاہر کرے ۔مرد کوالہام اوراس میں عشق کوجنہم دے ۔اسے شجاعت وہنرمندی میں شخصیت کے درجے پرپہنچائے مرد میں غزل کاجذبہ ،خاکساری وناچیزی کااحساس پیداکرکے اپنے سامنے جھکائے ،اس عالم میں مرد کوخوشی بھی ہو۔ عورت کی یہی قو ت مرد کوشادی کے وقت مہرکے نام سے عطیہ وہدیہ پیش کرنے پر مجبور کرتی ہے۔

مہر، وہ عمومی آئین کی قانونی شق ہے جس کی تحریر تین تخلیق میں قلم قدرت نے فطرت کے قلم سے لکھوائی ہے۔

قرآن میں مہر

ہم نے کہاہے کہ سماج کے پانچویں دورمیں ’’مہر‘‘کی ایک شکل ابھرکرسامنے آئی، یہ صورت ،فطرت کی ایجاد ہے۔ قرآن مجید نے سماجی آلودگیوں سے اسے پاک صاف کرکے فطرت کاصحیح روپ نکھاردیا۔قرآن کریم اپنے بے مثال لطافت وخوش اسلوبی کے انداز میں کہتاہے:

وَاٰتُوا النِّسَاۗءَ صَدُقٰتِہِنَّ نِحْلَۃٍ۝۰ۭ

یعنی عورتوں کامہر،جوانہیں کاہے( با پ یابھائی کااس سے کوئی تعلق نہیں ) عطیہ وپیش کش کے طورپرخودان کودے دو۔(سورہ نساء۔4)

قرآن مجید نے اس چھوٹے سے جملے میں تین نکتوں کی طرف اشارے کیے ہیں:

۱۔مہرکومہر کے بجائے ’’صَدُقہ‘‘دال پرپیش ) کے نام سے دیادکیاصَدُقہکا مادہ --صدق۔ ہے۔ مہرکا صددقہ اس لئے کہاکہ وہ مرد کے رشتے کوسچاقراردیتاہے کشاف کے تفسیرنگار (زمخشری) جیسے حضرات نے اس نکتے کی تشریح کی ہے ۔اورزلفب اصفہانی کے بقول (مفروات الفاظ القرآن) ’’صدَقہ (دال پرزبر) کوصدق اس لئے کہتے ہیں کہ وہ ایمان کی دلیل ہے۔

۲۔صدقات’’ھن‘‘ میں ضمیر کے الحاق نے یہ اشارہ کیاہے کہ’’مہر‘‘براہ راست  عورت کاحق ہے ،ماں باپ کاکوئی حصہ نہیں کہ انہوں نے دودھ پلایا ،پالاپوسا بڑاکیالہٰذایہ ان کاعوضانہ ہو۔ نہیں۔

۳۔ آیت میں ’’نحلہ‘‘ سے مزید توضیح ہوگی کہ مہرہدیہ اورپیش کش کے علاوہ کوئی نام نہیں قبول کرسکتا۔

حیوانات میں احساسات کافرق

انسان ہی نہیں ،تمام جانداروں میںجہاں بھی دوجنسی کاعمل موجودہے وہاں دونوں ایک دوسرے کے محتاج ہیں ۔جنس نرمیں نیاز مندی زیادہ ہے۔اس کے جذبات واحساسات میں نیازمندانہ رجحان زیادہ ہے اسی وجہ سے وہ اپنی ضرورت کیلئے جنس مادہ کی خوشی اوررضامندی حاصل کرنے کی خاطر آگے بڑھے ۔اسی بنیادپردونوں جنسوں کے تعلقات میں برابری ہو۔ جنس نراپنی طاقت وقت کی وجہ سے غلط فائدہ نہ اٹھانے پائے اسے عاجزی وفروتنی میں رہنا چاہیے۔

غیرشرعی شادیوں میں ہدیے اورتحفے

شرعی طورپرہونے والی شادیوں سے خاص ربط نہیں غیرشرعی شادیوں میں بھی جہاں ایک دوسر ےکے وجود سے آزاد لطف اندوزی اورآزاد عشق بازی کی جاتی ہے ۔وہاں بھی مردکوایک ہدیہ نذر کرناپڑتاہے۔ اتفاق سے اگرکہیں چائے ،کافی یاکھانے کودل چاہےتوہوٹل کابل مرد کواداکرنا فرض ہے۔ مردکیلئے عورت پیسے خرچ کرے تو مرداپنے لئے ایک قسم کی توہین سمجھتاہے۔ لڑکے کی عیش پرستی کیلئے امکانات اوردولت مند ہوناضروری ہے ۔عورت کی عیش پرستی ہدیوں اورتحفوں کے جمع کرنے کایک بہانہ ہے غیرقانونی اورناجائز روابط زن ومرد میں یہ رسم موجود ہے ۔اس کی بنیاد زن ومرد کے غیرمشابہ جذبات ہیں۔

فرنگی کاعشق اس کی شادی سے بہترہے

مغربی دنیامیں جہاں’’حقوق انسانی‘‘ کی برابری کانام لے کر ’’گھریلوزندگی‘‘ کے حقوق کوفطری طورطریقوں سے دورکردیاگیاہے ۔جہاں قانون فطرت کے خلاف کوشش جاری ہے کہ زن ومرد کوایک دوسرے کامشابہ بنادیاجائے ۔ اورگھریلو زندگی میں بیوی اورشوہر کوبرابر کامشابہ کرداراپنا نا ہوگا۔ جہاں ،عشق کاآزاد قدم گھر میں داخل ہوچکاہے۔ اس کے باوجود زن ومردکے مقررہ قوانین فطرت اپنی رفتار سے باہرنہیں جاسکے وہاں اب بھی مرداپنا فطری فریضہ اداکرتاہے ۔یعنی اظہار نیازطلب ودرخواست دولت نچھاور کرنا ۔دولت نذر کرنا۔عورت کوہدیہ پیش کرنا،بلکہ اس کےاخراجات برداشت کرنا ۔آج بھی یورپ میں رائج ہے۔

فرنگی شادی میں مہرکا وجودنہیں ہے۔ نفقہ واخراجات کابوجھ بیوی کواٹھاناپڑتاہے۔ یعنی فرنگی معاشقہ ،فرنگی شادی سے فطرت سے زیادہ ہم آہنگ ہے۔

مہرایک مثال ہے جوہمیں اس گہرائی تک پہنچاتی ہے کہ زن ومرد غیر مشابہ انداز میں پیداہوئے ہیں۔ اورقانون تخلیق نے فطری وطبیعی صلاحیتوں کیلئے غیرمشابہ دستاویز الگ الگ ہاتھوں میں دے د ی ہے۔

مہراورنفقہ

گزشتہ فصل میں مہرکی ایجاد کافلسفہ اوراس کی علت کابیان ہم نے کیاہے اوربتایا کہ مہر کی ایجادکاسبب دونوں جنسوں کی رشتے قانون تخلیق کے ہاتھوں دوالگ الگ ذمہ داریوں  کاباعث ہیں۔ یہ بھی آپ جان چکے کہ’’مہر‘‘ مرد کے نرم اورمحبت آمیز جذبات کی پیداوار سے سخت اورمالکانہ احساسات کااس میں دخل نہیں۔ عورتوں کی طرف سے جوحس زیادہ اثر ڈالتی ہے وہ اس کی خاص خودداری ہے یہاں اس کی کمزوری یاارادے کی ناپختگی کاکوئی مسئلہ نہیں ۔مہرقانون تخلیق کی طرف سے عورت کی قدربڑھانے کیلئے اوراسے ایک بلند درجہ دینے کیلئے ہے۔’’مہر‘‘ عورت کو شخصیت عطاکرتاہے۔ ’’مہر‘‘ کی حقیقی قیمت عورت کی نظرمیں اس کی مادی قیمت سے زیادہ ہوتی ہے۔

جاہلیت کے رسم ورواج اسلام نے منسوخ کردیے

قرآن مجید نے مہرکے بارے میں جاہلیت کی رسمیں منسوخ کردیں اوراسے اپنی پہلی اورفطری حالت میں بحال کردیا۔

جاہلیت میں ،ماں باپ مہرکوحق زحمت اوراپناحق’’شیربہا‘‘ جانتے تھے ۔تفسیر کشاف وغیرہ میں لکھا ہے کہ عرب میں لڑکی کی ولادت پرمبارک باددینے والے کہتے تھے۔ ھنیئًالک النافجہ ۔یعنی۔ افزائش دولت کی اساس مبارک ہو۔ مطلب یہ ہوتاتھا کہ خداکرے آپ لڑکی کوبیاہیں اوراس کامہرپائیں۔

جاہلیت میں باپ وہ نہ ہوں توبھائی چونکہ ولی ہونے کے دعویدار تھے ۔قیمومت (سربراہی) کاحق انہیں حاصل ہوتاتھا۔ لہٰذاوہ اپنی پسند کاشوہرلاتے تھے۔ لڑکی کی رائے ضروری نہ تھی۔ اسی طرح مہرخود لیتے تھے،لڑکی سےاس کاکوئی تعلق نہ تھا۔ لڑکیوں کاتبادلہ کرتے تھے یعنی ایک مرددوسرے مرد سے کہتاتھاوہ اپنی لڑکی یابہن دیتاہے بشرطیکہ فریق مقابل بھی اپنی لڑکی یابہن اس کےازدواج میں دے۔اس طرح ایک لڑکی دوسرے لڑکی کامہرقرارپاتی تھی اوریہ مہرباپ یابھائی لیتے تھے۔ اس طریقہ ازدواج کو’’نکاح شغار‘‘ کانام دیاگیاہے۔

اسلام نے اس رسم کومنسوخ کیااوررسول اللہ ﷺ نے فرمایا:

لاشغار فی الاسلام

اسلام میں لڑکی یابہن کاعوض معاوضہ ممنوع ہے۔

اسلامی روایات کے مطابق صرف یہی نہیں کہ باپ کومہرپرکوئی دست رسی نہیں بلکہ اگرشادی کے شرائط میں مہرکے علاوہ کوئی چیزمان لی جائے (زمین دی جائے گی یاکچھ اور) تواس میں باپ حق دار وحصہ دارنہیں ہوگا۔

اسلام نے وہ رسم منسوخ کردی جس میں داماداپنے خسر کی خدمت  کرتاتھا۔ معاشرہ شناس علماکے نزدیک یہ اس دورمیں ہوتاتھاجب انسان کونقدبتادے کاعلم نہ تھا۔

داماد اپنے خسر کی خدمت فقط اسی لیے نہیں کرتے تھے کہ باپ اپنی لڑکی کے رشتے سے فائدہ اٹھانا چاہتے تھے ،بلکہ اس کے اور اسباب بھی تھے اوران میں بسااوقات تمد ن  کے ارتقاکابھی دخل ہوتاہے ۔اوربجائے خود ظالمانہ اندازنہ تھا۔ بہرحال قطعی طورپر دنیا میں یہ رسم موجود تھی۔

واقعہ موسٰی اورشعیب ،علی نینیاوعلیہماالسلام قرآن مجیدمیں موجودہے اس سے مذکورہ بالا رسم کے وجودکاسراغ ملتاہے ۔موسیٰ ؈ مصرسے نکلتے وقت ’’مدین‘‘ کے کنویں پرپہنچے اس وقت شعیب ؈ کی لڑکیاں اپنی بھیڑیں لئے ذرادورکھڑی تھیں۔ کسی کوان کی باری کاخیال نہ تھا۔موسٰی کورحم آیا،انہوں نے ان لڑکیوں کوبھیڑبکریوں کے پینے کیلئے پانی کھینچااورانہیں سیراب کیا۔لڑکیاں باپ کے پاس آئیں اورقصہ بیان کیا،شعیب نے آدمی بھیج کر،موسٰی کواپنے گھربلایا،ایک دوسرے سے تعارف ہوا۔ ایک دن شعیب نبی نے موسٰی سے کہا، میں اپنی دولڑکیاں میں سے ایک کی تمہارے ساتھ شادی کرناچاہتاہوں ۔مگر تمہیں آٹھ سال میرے یہاں کام کرناہوگا، پھراگرتمہارادل چاہے تومزید دوسال اورکام کرنا ۔یعنی دس سال تک حضرت موسٰی نے بات مان لی اوروہ حضرت شعیب کے دامادبن گیے۔یہ رسم اس زمانے میں بہرحال تھی ۔اس کی بنیاد دوباتوں پرنظرآتی ہے۔

۱۔سرمایہ نہ ہونا۔ داماداپنے خسریابیوی کی جوخدمت کرسکتاتھاوہ کرتاتھا۔

۲۔ جہیز دینا۔ علم معاشرہ کے ماہرسمجھتے ہیں کہ جہیز کی رسم یعنی لڑکی کی طرف  سے باپ کاکچھ سازوسامان دیناپرانے زمانے سے چلاآتاتھا۔ اس ضمن میں داماد کوبطور اجیرکے لے لیتایااس سے کچھ مال وصول کرتا۔عملی طورپرباپ جوکچھ داماد سے لیتاوہ لڑکی کے مفاد اورلڑکے کام کیلئے ہوتاتھا۔

اسلام نے یہ آئین ختم کردیا ۔خسر ،مہرکواپنامال نہیں سمجھ سکتا ،خواہ اس کایہ ارادہ ہی کیوں نہ ہوکہ وہ اس مال کو لڑکی کیلئے استعمال کرے گا۔یہ حق فقط لڑکی ہی کوہے جسے اپنے مال کااختیار ہے جس طرح چاہے خرچ کرے۔ اسلامی روایات میں صاف صاف کہاگیاہے کہ اس طرح مہر مقررکرنادرست نہیں۔

جاہلیت میں ایک اوررسم تھی جوعملاً لڑکی کومہرسے محروم کردیتی تھی۔ دستورتھا کہ مرنے والے کے ترکے میں اس کی بیوی بھی شمار ہوتی تھی۔ جب کوئی شخص مرجاتاتھا تواس کے وارث مثلاًاولاد یابھائی جیسے مرنے والے کے سرمایے سے ترکہ لیتے اورمالک بنتے ۔اسی طرح اس بیوی کی زوجیت بھی ترکے میں پاتے مرنے والے کالڑکا یابھائی اس کامختار ہوتااور جسے چاہتاوہ عورت نکاح میں دیتااورمہر کاخود مالک بنتا۔یانیامہرمقررکیے بغیر اپنی بیوی قراردے لیتاتھا۔

قرآن کریم نے زوجیت کی میراث کادستور منسوخ کردیا:

يٰٓاَيُّھَا الَّذِيْنَ اٰمَنُوْا لَا يَحِلُّ لَكُمْ اَنْ تَرِثُوا النِّسَاۗءَ كَرْہًا۝۰ۭ

پیغمبراور قرآن پر ایمان لانےوالو، یادرکھو، تمہار ےلئے جائز نہیں کہ اپنے مورثوں کی بیویوں کومیراث بنائو ،دراں حالے کہ وہ عورتیں تمہاری بیوی نہ بننا چاہیں۔

قرآن کریم کی دوسری آیت کلی طورپر باپ کی بیوی سے شادی پرپابندی لگادی گئی ہے خواہ وہ میراث کے طورپر نہ بھی ہو۔ آزادانہ اوررضامندی سے کرناچاہیں ،جب بھی حکم ہے کہ :

وَلَا تَنْكِحُوْا مَا نَكَحَ اٰبَاۗؤُكُمْ

جن سے تمہارے باپ شادی کرچکے ان سے تم نکاح نہ کرنا۔

جورسم بھی عورتوں کے حق مہر کونقصان پہنچاتی تھی اسے قرآن مجید نے ختم کیا۔ان میں سے ایک وہ موقع جب آدمی کادل ایک عورت سے بھرجاتاتھا ،تونہ رہتی تھی، تووہ شخص بیوی پر تنگی اورسختی کرتاطلاق پرتیارکرکے دیے ہوئے مہرکاکچھ حصہ یاپورامہرواپس مانگتا تھا۔ قرآن کریم نے فرمایا:

وَلَا تَعْضُلُوْھُنَّ لِتَذْہَبُوْا بِبَعْضِ مَآ اٰتَيْتُمُوْھُنَّ

یعنی عورتوں کوکچھ دیامال مہرواپس لینے کی خاطرتنگ نہ کرو۔

ایک رسم یہ بھی تھی کہ آدمی کبھی بھاری مہردے کرشادی کرتاپھرعورت سے دل سیرہوجاتا توپیچھاچھڑانے اورنئی شادی رچانے کی خاطر دیاہوابھاری مہرواپس لینے کی فکر میں عورت پر بہتان باندھتا،اس کی آبروپرداغ لگاتااوریہ جتاتا تھاکہ عورت پہلی ہی سے شادی کے لائق نہ تھی اس کانکاح فسخ ہونا اورمیرامہر واپس ملنا چاہیے۔ قرآن مجید نے اس رسم کو منسوخ کردیا۔

مہرکانظام خاص اسلام کانظام ہے

دین اسلام کے مسلمات میں ا یک بات ہے کہ مرد عوت کے مال اور کاروبار سے سروکارنہ رکھے۔ وہ بیوی کوکام کرنے کاحکم نہیں دے سکتاکہ یہ کام میرےلئے کرو وہ نہ کرو۔اگرعورت کوئی ایساکام کرے جس سے اسے پیسہ حاصل ہوتومرد کوعورت کی مرضی حاصل کیے بغیر اس دولت میں تصرف کاحق حاصل نہیں ہے۔ اس جہت سے مردوزن میں برابری ہے ۔بیسویں صدی کے اوائل تک مسیحی رسم اس کے برخلاف تھی۔

اسلام کی نظرمیں شوہردار بیوی اپنے حقوق معاملات میں شوہر کی سرپرستی سے آزاد ہے وہ اپنے کاروبار خودکرسکتی ہے۔ عین اس اقتصادی آزادی کی صورت حاصل میں بھی جبکہ اسلام نے شوہر کومال اورکاروبارزوجہ پرحق نہیں دیا،مہرکی معافی نہیں کی ،یہ حکم بجائے خودبتاتاہے کہ مہراسلام کی نظر میں اس لیے نہیں ہے کہ مرد کچھ عرصے بعد عورت کی ذات سے مالی فائدہ اٹھائے اوراس کی جسمانی قوت کااستثمارکرے۔ اسی وجہ سے اسلام کانظام مہر اس کے خصوصیات سے ہے۔ مہرکے اس سسٹم کودوسرے نظام اورفلسفے سے مخلوط نہ کرنا چاہیے جواعتراضات وہاں ہوتے ہیں اسلام کے نظام مہرپرنہیں ہوسکتے۔

آئین فطرت

ہم نے کہاہے کہ قرآن مجید نے مہرکو’’نحلہ‘‘ عطیہ کہاہے قرآن نے اس عطیہ وپیش کش کولازمی کردیا ۔قرآن نے بڑی باریک بینی سے فطرت کی گہرائیوں کوپیش نظررکھا۔زن ومرد کے خاص رویوں کے بارے میں جو فطرت نے دونوں میں چھپارکھے ہیں ۔اسلام نے دوستی کارشتہ برقراررکھنے کیلئے ملحوظ رکھتے ہوئے مہرکونظراندازنہ کرنے کی تاکیدکی۔ عورت کارویہ ،مرد کی محبت کاشکریہ ہوناچاہیے۔ عورت کی محبت ہی اچھی ہے اس کے ردعمل میںمرد کی محبت ہوگی ابتدامیں نہیں ۔(کلیہ ہے)عشق میں عورت کی پہل ۔یعنی جوعشق عورت کی طرف سے شروع ہواورمرد کی درخواست ابتدائی شریک نہ ہووہ ہمیشہ شکست پاتاہے اورعورت کی شخصیت چرمراجاتی ہے اس کے برخلاف عورت کی جوعشق مرد کی محبت کے جواب میں ہوایساعشق نہ خودناکام ہوتاہے نہ عورت کاشخصیت کونقصان وشکست سے دوچارکرتاہے۔

کیایہ سچ ہے کہ عورت بے وفاہوتی ہے؟ عورت کی محبت کمزورہوتی ہے ؟ عورت کے  عشق پراعتبار نہ کرناچاہیے؟

یہ بات سچ بھی ہے اورجھوٹ بھی سچ ہے ،اگر عشق کی ابتداعورت کی طرف سے ہو۔ اگرکوئی عورت کسی مرد پرعاشق ہوجائے کسی کودل دے د ے توعشق کی آگ جلدی بجھ جاتی ہے۔ ایسے عشق پربھروسہ نہ کرنا چاہیے ۔جھوٹ ہونے کی صورت وہ ہے جہاں عورت کےدل میں آگ بڑھکے اورعشق بطورعشق مردکے ردعمل میںشعلہ فشاں ہو۔ مردکے عشق صدق کے جواب میں جذبہ محبت عورت کے دل میں بیدارہواہو۔یہ عشق عملاًفسخ ہوجائے ۔بعید ازحقیقت ہے ہاں مرد کاعشق ٹھنڈاہونے لگے توعورت کاجذبہ عشق بھی تمام ہوجائے گاعورت کا فطرت عشق اس نوع کاہوتاہے۔

عورت کی بے وفائی کی شہرنوع اول (پہلی قسم) کی محبت وعشق سے متعلق ہے ۔اورجہاں عورت کی وفاداری مشہورہے وہ عشق کی دوسری قسم سے وابستہ ہے ۔معاشرے کواگر زن وشوہر کے رشتے میں مضبوطی کی ضرورت ہے تو وہ ایسے راستہ پرچلنے کیلئے مجبورہے جو قرآن مجیدنے اختیار کیاہے ۔یعنی قوانین فطرت کی نگہداشت ۔جس میں ایک مسئلہ محبت میں زن ومردکافطری رویہ ہے۔ اس رویہ پرنظررکھناضروری ہے قانون مہربھی فطرت سے ہم آہنگ ہے۔ مہرزمین ہموارکرتاہے وہ نشانی ہے کہ عشق ومحبت مرد کی طرف سے شروع ہوئی ہے۔ عورت اس محبت کی جوابدہ ہے اورمرد نے اس کے احترام میں ایک ہدیہ نثارکیاہے۔لہٰذاقانون مہرکو۔ جوکلی ومجموعی آئین اساسی کی دفعہ ہے ۔اورخالق فطرت کی طرف سے تدوین یافتہ ہے ۔حقوق مرد وزن کی برابری کابہانہ بناکر کالعدم قرار دیناغلط ہے۔

آپ نے دیکھاہے کہ قرآن نے مہرکے سلسلے میں جاہلیت کے رسم ورواج کواس عہدکے مردوں کی خواہش کے باوجود بدل دیا۔ قرآن مجید میں مہرکے بارے میںجوکچھ ہے وہ جاہلیت کی رسم نہیں تھی جوہم یہ کہہ سکیں کہ قرآن ،مہرکے ہونے نہ ہونے کوبراہ راست کوئی اہمیت نہیں دیتا۔ قرآن مہرکویکسر منسوخ کرسکتاتھا وہ مردوں کواس پابندی سے بچاسکتاہے تھامگراس نے یہ نہ کیا۔

نقدونظر

مہرکے بارے میں اسلام کانقطہ نظرآ پ نے سمجھ لیا، یہ معلوم ہوگیا کہ اسلام کی نظر میں مہرکافلسفہ کیاہے ۔اب مناسب ہے کہ اسلامی قوانین اس مسئلہ پرنقدکرنے والوں کی بات میں سنیں۔

خانم منوچہریان نے اپنی کتاب ’’انتقادبرقوانین اساسی ومدنی ایران‘‘میں مہرکے اوپر ایک فصل میں لکھاہے:

’’جیسے باغ ،مکان ،گھوڑے یاخچرکیلئے مرد کوروپیہ خرچ کرناپڑتاہے ۔اسی طرح بیوی خریدنے کے واسطے جیب سے پیسے نکالنا پڑتے ہیں اورجس طرح، باغ اورخچرکی قیمت بڑے چھوٹے ،خوبصورت اوربدشکل ہونے سے گھٹتی بڑھتی ہے یونہی عورت بھی بدصورتی ،زیبائی ،دولت مندی اورغربت کی بنیادپرکم وزیادہ قیمت رکھتی ہے۔ ہماری مہربان وجوانمر دقانون ساز حضرات نے عورت کی قیمت پربارہ دفعات قلمبند کیے ہیں۔ فلسفہ ان کایہ ہے کہ اگر میاں بیوی کے رشتے میں رویے کاذکر نہ ہوتویہ رشتہ  کمزوراورجلدٹوٹ جاتاہے۔‘‘

اگرمہرکاقانون کسی اجنبی نے بنایاہو، کیااس وقت بھی اتنی ہی بے توجہی وتہمت وافتراکاسبب ہوگا؟ کیاجب بھی اورجوبھی روپیہ پیسہ کوئی کسی کودیتاہے تووہ اسے خریدناچاہتاہے اگر یہی بات ہے تو بخشش وہدیہ وتحفہ کی رسم کوختم کردینا چاہیے۔ قانون مدنی میں مہرکی بات قرآن مجیدکی اساس پرہے قرآن نے صاف صاف کہاہے کہ مہرعطیہ وپیش کش کے علاوہ اورکوئی عنوان نہیں رکھتا۔اس کے علاوہ اسلام نے اقتصادی قوانین کچھ اس طرح بنائے ہیں جن میں شوہر کوبیوی کے مال سے اقتصادی فائدہ اٹھانے کاحق نہیں ہے۔ اس صورت میں مہرکوقیمت زن کے نام سے کیوں یاد کیاجاسکتاہے۔

آپ یہ کہہ سکتے ہیں کہ ایرانی مرد اپنی بیوی سے اقتصادی فائدہ اٹھا تے ہیں ۔میں بھی مانتا ہوں، واقعاً بہت سے ایرانی مردبیوی کے مال سے فائدہ اٹھاتے ہیں لیکن اس کامہرسے کیا تعلق ہے۔ مرد یہ تونہیں کہتے کہ چونکہ ہم نے مہراداکیاہے لہٰذاہم اپنی بیو یوں پرحکمرانی کرتے ہیں ۔ایرانی مردوں کی اپنی بیویوں پرحکمرانی کامرکزی نکتہ کچھ اورہے۔مردوں کی اصلاح کے بجائے قانون فطرت کوبگاڑنے، اورمزید خرابیوں کوجنم دینے کی وجہ کیاہے ؟اس پوری گفتگومیں صرف ایک بات پردے کی ہے اوروہ ہے کہ ایرانی مشرق کے باشندے اپنے انسانی معیار اورزندگی کافلسفہ بھول جائیںاوراجنبی رنگ وشکل بنالیں تاکہ ان کانگلنا آسان ہوجائے گا۔

خانم منوچہریاں کہتی ہیں:

’’اگرعورت اقتصادی حیثیت سے مردکے برابرہوتواس کیلئے نا ن ونفقہ ولباس ومہر کےقائل ہونے کی کیاضرورت ہے۔ اسی طرح عورت کیلئے اوربہت سی پیش بندیاں اورمردسے معاملات کوپکاکرنے کامسئلہ ہی پیدانہ ہو۔

اگراس گفتگوکی چھاں پھٹک کریں تواس کامطلب  یہ ہوگا،جن تاریخی ادوار میں عورت کو حق مالکیت اوراقتصادی آزادی حاصل نہ تھی اس دورمیں مہرونفقہ کی کسی حدتک معقول وجہ موجودتھی،مگرجب عورت کی اقتصادی آزادی دے دی گئی ۔جیسے اسلام میں تواب مہر ونفقہ جوازباقی نہیں۔

ان لوگوں کے خیال میں مہرکاصرف فلسفہ یہ ہے کہ عورت کے اقتصادی حقوق چھین کر فقط دے دیاجائے۔ بہترہوتاکہ یہ حضرات مختصرسامطالعہ قرآن بھی کرلیتے اورمہرکی جوتغیر یات میں کی گئی ہے ان پرغور کرکے مہرکااصل فلسفہ دریافت کرتے اورجب انہیں اس کتاب کے اعلیٰ منطقی دلائل معلوم ہوتے توبہت خوش ہوتے کہ ان کے ملک کی آسمانی کتاب ایسی عالی مرتبہ ہے۔

چالیس نکاتی تجویز کے مصنف نے رسالہ’’زن روز‘‘ کے شمار89صفحہ 71 پر جاہلیت میں عورت کے افسوس ناک حالات اوراس بارے میں اسلامی خدمات کاتذکرہ کرتے ہوئے فرمایا: عقلی دلیل ومنطق کی بات نہیں ہے ۔کیونکہ جیسے مردکوعورت کی ضرورت ہے اسی طرح عورت کوبھی مردکی ضرورت ہے۔ تخلیق میںان کوایک دوسرے کامحتاج پیداکیاگیاہے ۔دونوں برابر کی ضرورت کے محتاج ہیں۔لہٰذا ایک کوئی کسی چیز کاپابندکرنا اوردوسرے کوچھوڑدینا بے د لیل بات ہے۔ اس نقطہ نظرسے کہ طلاق مرد کے اختیارمیں ہے اورعورت کی مشترک زندگی محفوظ نہیں تھی لہٰذامہرکاحق عورت کودے کر، شوہر کی شخصیت پربھروسہ کے ساتھ ایک مالی مطالبے کابھی وثیقہ مانگاگیا……

صفحہ 72پرفرماتے ہیں:

’’اگر دعہ 1133،قانون مدنی جس میں تصریح ہے: ’’مرد جب چاہے اپنی بیوی کوطلاق دے سکتاہے‘‘

اس کی اصلاح کردی جائے اورمرد کی خواہش ورائے پرطلاق نہ ہوتو’’مہر‘‘ و’’صداق‘‘ کافلسفہ وجود خود بخود ختم ہوجائے گا۔

اس قسم کی باتوں کی وقعتی ہماری سابقہ گفتگوکے بعد واضح ہوچکی مہرقیمت یااجرت نہیں منطق وعقلی بات بھی کہی جاچکی ۔زن ومرد باہم برابر کی محتاجی نہیں رکھتے ۔فطرت نے دونوں کومختلف جہتوں میں رکھا ہے۔

سب سے زیادہ بے اساس یہ بات ہے کہ مرد کے حق طلاق کے مقابلے میں مہرکافلسفہ مالی دستاویز بیان کیاگیاہے اوردعویٰ ہے کہ اسلام نے اسی بنیاد پرمہرمقرر کیاہے۔

اس قسم کے حضرات سے پوچھناچاہیے:

اسلام نے مرد کوحق طلاق کیوں دیاجوعورت کومال دستاویز کی ضرورت پڑی ؟ اس کے علاوہ آپ کی بات کاتو مطلب یہ ہواکہ ۔پیغمبراکرمﷺ نے اپنی ازدواج محترمہ کامہراس لیے مقررکیا کہ حضرت اپنے مقابلے میں مالی وستاویز دیناچاہتے تھے۔ اورحضرت علی ؑ وحضرت فاطمہ سلام اللہ علیہما کے درمیان مہراس وجہ سے تھا کہ حضرت فاطمہؑ کو مالی وستاویز دے کر علی ؑ کے بارے میں ذہنی اطمینان حاصل کرلیں۔

اگرحقیقت یہ ہوتی تو رسو ل اللہ ﷺ عورتوں کویہ نصیحت کیوں فرماتے کہ اپنا مہرشوہروں کوبخش دیاکریں اوراس بخشش کے ذیل میں ثواب کیوں بیان فرماتے ؟ نیز یہ کہ یہ نصیحت کیوں فرماتے کہ حتیٰ الامکان مہرزیادہ نہ رکھاجائے؟ کیارسول اللہ ﷺ کےنزدیک شادی کاہدیہ مرد کی طرف سے عورت کے نام مہرکے طورپر دیاجائے اورعورت کی طرف سے مہریا اس کے مساوی بخشش الفت اوررشتہ ازدواج میں استحکام کاباعث نہ تھا؟

اگراسلام کی نظر میں مہر،مالی وثیقہ ودستاویز ہوتا،توآسمانی کتاب میں’’وَاٰتُوا النِّسَاۗءَ صَدُقٰتِہِنَّ نِحْلَۃٍ۝۰ۭ  کیوں ہے ۔یہ کیوں نہیں کہ وَاٰتُوا النِّسَاءَ صَدُقٰتِہِنَّ وثیقہ۔

ان باتوں سے بڑھ کر ۔مصف مذکورنے یہ سمجھ رکھاہے کہ صدراسلام میں رسم مہرایسی ہی تھی جیسے آج ہے۔ آج کل کی رسم کے مطابق مہرمیں نمایاں پہلومرد کی ایک ذمے داری وفریضہ ہے۔یعنی مردایک رقم معین عقدودستاویز کے مطابق قبول کرتاہے عموماًاس رقم کامطالبہ بھی نہیں کیاجاتا۔البتہ لڑائی جھگڑے کے وقت مطالبہ ہوتاہے تواس قسم کامہردستاویزی حیثیت اختیارکرلیتاہے ۔صدراسلام میں دستور تھاکہ مرد ،مہر کے نام سے جس کاوعدہ کرتاتھا وہ نقد اداکردیتاتھا۔ لہٰذامہرکواسلام کے نزدیک دستاویز قراردیناکسی طرح صحیح نہیں ۔

تاریخ بتاتی ہے کہ رسول اللہ ﷺ کبھی مہر کے بغیر کسی زوجہ کوشوہرکے حوالے کرنے پرخوش نہ ہوتے تھے ۔اس سلسلے میں ایک واقعہ تھوڑے سے اختلاف کے ساتھ شیعہ وسنی کتابوں میں مذکور ہے:

ایک عورت رسول اللہ ﷺ کی خدمت میں حاضر ہوئی اورحاضرین بزم کے ساتھ کہنے لگی:

یارسول اللہ ؐ! مجھے اپنی زوجیت میں قبول فرمالیں

آنحضرت ؐ نے سکوت اختیار فرمایا، کوئی جواب نہ دیا ،وہ عورت بیٹھ گئی ،ایک صحابی نے کھڑے ہوکرعرض کی۔

یارسول اللہ ؐ !اگرآپ مائل نہیں تومیں حاضر ہوں!

آنحضرت ؐ نے پوچھا:

مہرکیادوگے ؟

میرے پاس کچھ نہیں۔

یوں تونہیں ہوسکتا، گھرجائو شاید کچھ مل جائے جوملے وہ لے آواور اس بی بی کامہردے دو۔

وہ آدمی گھرگیا،واپس آیااسے گھرمیں کچھ نہ ملا۔

اچھادوبار جائو ایک لوہے کی آنگوٹھی مل جائے تووہی لے آئو کافی ہے دوسری مرتبہ گیا ،گھرمیں کچھ تھا ہی نہیں ۔ عرض کرنے لگا،پس یہی کپڑے ہیں جوپہنے ہوئے ہوں۔

ایک صحابی نے۔۔ اسے پہچان لیااورکہا ،یارسول اللہ بخدااس شخص کے اس لباس کے علاوہ کچھ نہیں۔اسی کے نصف کومہرقراردے دیجئے۔

آنحضرت ؐ نے فرمایا:

اگراسے د وحصےکردیاجائے توکسی کابھی جسم تونہ ڈھکے گا۔نہیں یہ نہیں ہوسکتا۔

وہ شخص بیٹھ گیا ۔عورت اسی انتظار میں دوسری طرف بیٹھی تھی ۔محفل میںباتیں ہونے لگیں اوردیر ہوگئی۔ وہ شخص اٹھاکہ جائے آنحضرت نے آوازدی:

ادھرآو!---وہ حاضرہوا۔

اچھایہ بتائو ۔قرآن آتاہے؟

جی ہاں !یارسول اللہ ؐ فلاں فلاں سورہ آتاہے۔

زبانی سنا سکتے ہو!

اچھا،ٹھیک ہے، یہ عورت تمہارے عقدمیں دیتاہوں اورمہریہ ہے کہ اسے قرآن کی تعلیم دے دو۔

اس شخص نے بیوی کاہاتھ ہاتھ میں لیااوردونوں چلے گئے۔

مہرکے بارے میں اور بہت سی باتیں کہنے کی ہیں مگراب یہیں پر ٹھہرتاہوں۔

مہرونفقہ(۳)

نفقہ

ہم مہر کے بارے میں اسلام کانظریہ وفلسفہ بیا ن کرچکے ،اب ’’نفقہ‘‘ کے متعلق بحث باقی ہے یہ سمجھ لینا ضروری ہے کہ اسلامی قوانین میں نفقہ بھی مہر کی طرح اس خاص نہج وانداز کی چیز ہے اس کوان معنوں میں نہ سمجھنا چاہیے جو غیراسلامی دنیامیں تھے یاآج بھی اس کا کوئی مفہوم کہیں مراد لیاجاتاہو۔

اگراسلام نے مرد کویہ حق دیاہوتاکہ عورت  کواپنی خدمت گزاری کیلئے رکھو۔ بیوی کی محنت کاروباراوراس کی دولت کواپنامال سمجھو ۔تونفقہ دینے کے معنی عیاں تھے۔ واضح سی بات ہے جب انسان کسی جانور یاآدمی سے اقتصادی فائدہ اٹھائے گاتواس کے اخراجات زندگی بھی پورے کرے گا۔گھوڑے والے اپنے گھوڑے کودانہ پانی نہ دے گاتوجانور بھی گاڑی نہ کھینچے گا۔

اسلام مرد کےاس حق کونہیں مانتا اس نے عورت کو حق ملکیت دیاہے ۔وہ دولت کماسکتی ہے ۔مرد کوحق نہیں کہ بیوی کی خاص دولت میں تصر ف کرے اورلازم قراردیا کہ گھرکا بجٹ پوراکرے بیوی بچوں کاخرچ نوکر چاکر کام کاج گھروغیرہ کے اخراجات اداکرے --کیوں علت وسبب کیاہے؟

افسوس ہے مغرب نواز ایک لمحہ کیلئے ان معاملات پرذرا بھی توجہ دینے کوتیار نہیںہیں۔ آنکھیں بندکرکے بعینہ وہی اعتراضات کرتے ہیں یورپ والے اپنے قانونی سسٹم پر کرتے ہیں۔۔۔۔ اوروہ صحیح بھی ہیں۔ یہ لوگ انہیں اعتراضات کواسلامی قوانین پردھر ادیتے ہیں۔

اگر کوئی کہتاہے کہ مغرب میں بیوی کانان ونفقہ انیسویں صدی میں وظیفہ خواری وتنخواہ داری ونشان کنیزی تھاتوغلط نہیں کہتا۔ سچ کہتاہے ۔ آخر ایک عورت بے معاوضہ پابندہوکر مرد کی گھریلوزندگی کی دیکھ بھال کرے اورملکیت سے محروم بھی ہوتوجودونالے اسے د یے جائیں گے وہ تنخواہ ووظیفے سے زیادہ کیاہوں گے جیسے قیدی یا، بارکش جانور کاراتب۔

اگردنیا میں کوئی قانون ایسا موجود ہو جوخاص طور پر جومردکی گھریلو زندگی کی ذمہ داریوں کابطور فرض والابوجھ بیوی کی گردن سے اٹھالے ،اسے دولت کمانے کاحق اور اقتصادی آزادی دے ،گھریلوبجٹ میں شرکت سے معاف رکھے ،جب تویقیناًکوئی فلسفہ جداگانہ ہوگا۔ اوراس کے اوپر غورکرنا پڑے گا۔

انیسویں صدی کے آخری حصے تک فرنگی عورت کی محرومی

ڈاکٹرشایگان نے ’’شرح قانون مدنی ایران کے صفحہ363پرلکھاہے:

’’عورت اپنی ملکیت میں جوخودمختاری رکھتی ہے وہ فقہ شیعہ میں ابتداسے تسلیم شدہ ہے۔ یونان ،روم ،جاپان اورکچھ عرصہ پہلے اکثرممالک کے قوانین میں یہ بات مذکورہ نہ تھی۔ یعنی بیوی ،نابالغ اوردیوانے کی طرح اپنی مالکیت سے ’’محجور‘‘ یعنی وہ اپنی جائداداوراملاک میں تصرف سے محروم تھی ۔ انگلستان میں ایک زمانہ وہ تھا کہ بیوی کی حیثیت ،شوہر کے وجود میں محو تھی۔ 1870ءاور 1882ء میں باری باری دوقانون وضع ہوئے جن کا نام شوہررکھنے والی خواتین کاقانون ملکیت اس کی وجہ سے کورٹ آف وارڈ س سسٹم کاخاتمہ ہوا۔

اٹلی میں یہ قانون 1919ءمیںاور 1900ء جرمن کے قانون مدنی (رسول لا) یونہی 1907ء میں سویزرلینڈ کے قانون نے بیوی  کی اہلیت وحق ملکیت وتصر ف کوتسلیم کیا جیسے شوہر کو یہ حق حاصل تھے۔

لیکن پرتگال وفرانسہ میں ،باشوہر بیوی محجور شمارہوتی ہے ۔اگر 1938ء کی 18فروری کوفرانس میں حجر(کورٹ آف وارڈس) کے ضابطے کوہموار کردیاگیاہے۔

ملاحظہ فرمایا آپ نے صدی کی بات ہے یعنی بیوی کوشوہر کے مقابلے میں حق 1882ء میں ملا ۔ وہ بھی ۔انگلستان میں یابیوی کی ملکیت سے بہ اصطلاح قانون’’کورٹ آف وارڈس‘‘ شب ختم ہوئی۔

یورپ نے عورت کواچانک اقتصادی خودمختاری کیوں  دے دی

ایک صدی پہلے یہ حادثہ رونماہوا کیسے؟ کیامردوں کے انسانی جذبات میں جوش آیااور انہیں اپنے ظالمانہ رویے کااحساس ہوا؟

ویل ڈیورینٹ نے اس کاجواب دیاہے اس نے کتاب ’’لذات فلسفہ‘‘ میں وجوہ واسباب کے عنوان سے ایک بحث کی ہے یورپ میں آزادی خواتین کے اسباب وعلل پراس میں تفصیل مہیاکی ہے۔ افسوس ناک بات جووہاں ملی وہ یہ ہے کہ یورپ کی آزادی و حق ملکیت عورت کومشین کاشکرگزارہونا چاہیے آدمیوں کانہیں۔ اسے بڑی بڑی مشینوں کے پہیوں کے سامنے جھکنا چاہیے ۔مغربی  مردوں کے سامنے نہیں ۔یہ تو کارخانہ داروںکی حرص تھی۔ انہوں نے عورت سے زیادہ فائدہ اٹھانے کی خاطر مزدوری کم اورکام زیادہ کے نقطہ نظرسے انگلستان کی قانون سازاسمبلی میں مسودہ قانون آزادی اقتصادی خواتین کابل پیش کردیا۔

ویل ڈیورانٹ کہتاہے:

’’رسم ورواج قدیم کی دگرگونی کاکیاسبب بتائوں وہ رسم ورواج جوتاریخ مسیحیت سے بھی پرانے تھے؟ایک عام سبب اس تبدیلی کامشینوں اورکارخانوں کی فراوانی ہے ۔آزادی خواتین ،صنعتی انقلاب کی پیداوار ہے……‘‘

’’ایک صدی پہلے انگلستان میں مردوں کوکاروبارملنامشکل ہوگیاتھا۔ مگرروزانہ اشتہاروں میں ان سے کہاجاتاتھا کہ اپنی بیوی بچوں کوکارخانوں میں بھیجیں ۔کارخانہ داروں کواپنے منافع اورحصوں کی فکر تھی وہ حکومت کے اخلاق ورسم ورواج سے اپنا ذہن پریشان نہیں کرسکتے تھے ۔جن لوگوں نے بے خبری کے عالم میں’’گھرپھونکنے‘‘ کامنصوبہ بنایاوہ وطن دوست انیسویں صدی کے وطن پرست کارخانہ دار تھے۔

’’ہماری پرانی مائوں کی آزادی کیلئے پہلا قدم 1982 ء کاقانون تھا ،اس قانون کی رو سے عظیم برطانیہ کی خواتین نے بے مثال امتیازات حاصل کیے۔ وہ جوپیسے حاصل کریں اپنے لئے محفوظ کرسکتی تھیں۔ اس اعلیٰ درجے کااخلاقی ومسیحی قانون کارخانہ داروں نے مجلس عوام میں پیش کیاتاکہ انگلستان کی خواتین کو فیکٹریوں میں کھینچ سکیں۔ اس وقت سے آج تک ناقابل مقابلہ نفع اندوزی نے غلامی جان کنی ،گھروں سے نکالنے کی مہم جاری ہے عورتیں بندگی میں گرفتار ،نزع کے عالم میں بڑی بڑی دوکانوں اورکارخانوں میں زندگی گزاررہی ہیں۔‘‘

آپ نے دیکھاکہ سرمایہ داروں اورمالکان کارخانہ نے انگلستان میں اپنے مادی منافع کی خاطر عورتوں کے حق میں یہ قدم اٹھایاتھا۔

قرآن اورخواتین کی اقتصادی آزادی

اسلام نے چودہ سوبرس پہلے ایک قانون دیا:

لِلرِّجَالِ نَصِيْبٌ مِّمَّا اكْتَـسَبُوْا۝۰ۭ وَلِلنِّسَاۗءِ نَصِيْبٌ مِّمَّا اكْتَـسَبْنَ۝۰ۭ

مردجوکچھ کماتے ہیں وہ ان کاحصہ ہے اورعورتیں جوکماتی ہیں وہ ان کا حصہ ہے

اس آیہ کریمہ میں قرآن مجید نے مردوں کوان کے نتائج کاروکوشش کامالک اور عورتوں کوان کے نتائج کاروکوشش کاحقدار قرار دیاہے۔

دوسری آیت مبارکہ ارشادہے:

لِلرِّجَالِ نَصِيْبٌ مِّمَّا تَرَكَ الْوَالِدٰنِ وَالْاَقْرَبُوْنَ۝۰۠ وَلِلنِّسَاۗءِ نَصِيْبٌ مِّمَّا تَرَكَ الْوَالِدٰنِ وَالْاَقْرَبُوْنَ

جومال باپ یاماں یاقرابت دارمرنے کے بعد چھوڑیں اس میں مردوں کا حصہ ہے اورجومال ماں باپ یاقرابت دارمرنے کے بعد چھوڑیں اس میں عورتوں کاحصہ ہے۔

اس آیت سے خواتین کی وارث ہونے کی حیثیت ثابت ہوتی ہے عورت کے وارث ہونے نہ ہونے کی تاریخ بھی تفصیل طلب ہے ،جسے انشاء اللہ ہم بیان کریںگے۔ جاہلیت کاعرب عورتوں کومیراث دینے پرتیار نہ تھا۔ قرآن نے عورتوں کایہ حق ثابت کردیا۔

ایک تناظر

قرآن کریم نے تیرہ سوبرس پہلے یورپ میں عورتوں کواقتصادی آزادی عطاکی فرق یہ تھا:

۱۔اسلام کاخواتین کواقتصادی آزادی عطاکرنے کاسبب ،اسلام کی انسانی جہت ،عدل ودوستی والہٰیت کے علاوہ کچھ اورنہ تھا۔نہ انگلستانی کارخانہ داروں کی ہوس نفع انداوزی تھی جس نے اپنے پیٹ بھرنے کیلئے نہ مسودہ قانون پیش کیاہو۔ اس کے بعد وہ ڈھول پیٹتے کہ ہم نے عورت کے حقوق کوقانونی طورپرمنوایاہم نے زن ومرد کے حقوق کوبرابرتسلیم کیا۔

۲۔اسلام نے عورت کواقتصادی آزای بخشی ،لیکن بقول ویل ڈیورینٹ ،خانہ براندازی نہیں کی۔ گھرمیں آگ نہیں لگائی ۔خاندانوں کی نیو نہیں اکھیڑی ،بیویوں کوشوہروں ، بیٹیوں کوباپوں کے خلاف سر کشی پرنہیں ابھارا۔ اسلام نے ان دوآیتوں سے ایک عظیم سماجی انقلاب برپاکیامگر پرسکون بے ضرر اور بے خطر۔

۳۔یورپ نے جوکچھ کیاہو بقول ’’ویل ڈیورانٹ‘‘ یہ تھاکہ عورت کوگھرکی بندگی وجان کندنی سے آزاد کرکے دوکانوں اورکارخانوں کی بندگی کندنی میں ڈال دیا،یعنی مغرب نے ایک ہتھکڑی بیٹری ،عورت کے ہاتھ پائوں سے کھولی اوردوسری ہتھکڑی بیڑی ڈال دی۔ اسلام نے عورت کومردکی بندگی وکنیزی سے گھراورکھیت دنوں کی جگہ آزادی بخشی اورمرد کوگھریلواجتماعی زندگی  کے اخراجات کاذمہ دار بنایا عورت کے کاندھوں سے اپنےاور گھرکے اخراجات اورہرقسم کاجبروپابندی کابوجھ آتاردیا۔ اسلام کی نظرمیں عورت انسانی خمیرکے مطابق دولت کے حصول اس کی حفاظت واضافہ کی سعی کرسکتی ہے۔ اسے زندگی کاجبر نہیں دبا سکتااور اس کی خودداری وجمال وزیبائی ہمیشہ اطمینان خاطر کے ساتھ اس کے ہمراہ رہ سکتی ہے زندگی کاجبراسے نہیں چھین سکتا۔لیکن کیاکیاجائے ہمار ےکچھ لکھنے والوں کی آنکھیں اور کان بند ہوچکے ہیں کہ ان مسلم تاریخی وفلسفی حقائق کو سوچیں۔

انتقاد اورجواب

خانم منوچہریان نے ’’انتقاد برقوانین اساسی ومدنی ایران کے صفحہ 37 پرلکھاہے:

’’ہمارا سول لا ،ایک طرح تومرد کواپنی بیوی کانفقہ دینےپرتیار کرتاہے۔ اس کیلئے کپڑے لتے ،خوراک اورمکان دے ،جیسے مالک اپنے گھوڑے گدھے کیلئے خوراک اورتھان مہیاکرتاہے اسی طرح بیوی کو کم ازکم زندگی کے یہ اسباب فراہم کرے دوسر ی طرف نہ معلوم کیوں سول لا کی دفعہ 1110میں لازم قراردیتاہے کہ عدۃ وفات میں بیوی کو نفقہ کاحق نہیں ہے ۔حالانکہ وفات شوہر کے وقت عورت مہر بانی تسلی کی محتاح ہوتی ہے ،وہ اپنے مالک کوہاتھ سے کھو، بیٹھنے پرپریشاں حال وآشفتہ خاطر نہ ہو، ہمدردی وعم خواری چاہتی ہے۔ ممکن ہے آپ فرمائیں کہ تم توآزادی کادم بھرتی ہو، ہر منزل میں مرد کے برابر ہونا چاہتی ہو یہاں وظیفہ خوار راتب دار بننے کی آرزو کیوں ہے۔ یہ امید کیوں کرتی ہوکہ شوہر کے بعد بھی یہ بندگی وتنخواہ جاری رہے۔ جواب یہ ہے کہ فلسفہ کنیز ی زن کے مطابق جو’’سول لا‘‘ کاسانچہ ہے ۔بقول سعد ی اچھاہوتاکہ ’’مالکان آزادی‘‘ اپنے بعد کیلئے بھی بیوی کیلئے نفقہ مقررکرجاتے اورقانون اس پہلوکی نگہداشت کرلیتا۔

ہم محترمہ سے پوچھتے ہیں، قانون مدنی اورقانون اسلام یابقول آپ کے فلسفہ کنیزی زن میں کہاں سے آپ نےیہ دریافت کیاہے کہ مرد بیوی کامالک ہے ؟اورمرد کانفقہ دینااس سبب سے ہے کہ عورت اس کی مملوک ہے ۔یہ کون سی ملکیت ہے کہ مالک اس سے یہ نہیں کہہ سکتا کہ ’’پانی کاگلاس اٹھادو‘‘ یہ مالکیت کیسی مالکیت ہے کہ مملوک چھوٹا ساکام بھی مالک کیلئے انجام دے ۔اگراس کی خواہش ہو۔ تومزدوری طلب کرنے کاحق رکھتا ہے۔ یہ کیسامالک ہے جواپنے زیر دست سے اپنے بچے کو مفت دودھ نہیں پلواسکتا ،حالانکہ مالک کے گھر میں بچہ اسی نے جنا ہے۔

دوسرے یہ کہ ۔۔۔ جوبھی کسی کاکھاتا پیتا ہووہ مملوک ہواکرتا ہے؟ اسلام ہویاکوئی بھی قانون ہو،اولاد باپ یاماں باپ دونوں کے واجب النفقہ ہیں۔ تواس دلیل کے مطابق تما م دنیاکے قوانین اولاد کوباپ کی ملکیت مانتے ہیں۔اسلام کاحکم ہے کہ اگر ماں باپ غریب ہوں تواولاد پران کانان ونفقہ واجب ہے یعنی اسلام نے باپ اور ماں کواولاد کامملوک قراردیاہے؟

تیسرے یہ کہ ۔ سب سے زیادہ تعجب کی بات ہے کہ فرماتی ہیں۔ بیوی کانفقہ عدہ وفات میں کیوں واجب نہیں ؟اس وقت بیوی اپنے میاں کوہاتھ سے کھوبیٹھتی  ہے وہ شوہر کے رویے کی زیادہ محتاج ہے۔

جیسے محترمہ،سوسال پہلے کے یورپ  میں رہتی ہیں، عورت کی احتیاج ،شوہر کے نفقہ دینے کی اساس نہیں ہے۔ اگراسلام کی نظرمیں عورت اپنے شوہر کی شریک حیات ہوتے ہوئے حق مالکیت سے محروم ہوتی تویہ صحیح تھا کہ وفات شوہر کے بعد اس کا انتظام کیا جائے کیونکہ اس کی زندگی کی وضع بدل گئی ۔ لیکن جو قانون بیوی کوحق ملکیت دے چکاہے اوربیویاں اپنے اس حق کی بناپر اپنا پیسہ شوہر کی زندگی میں محفوظ کرسکتی  ہیں توآشیانہ اجڑنے کے بعد کی ضرورت ہے ایک مدت کیلئے ہی سہی وہ نفقہ لیں ۔نفقہ کاحق مردکے آشیانے کی زیبائش کیلئے تھا آشیانے کی ویرانی کے بعد کوئی ضروری نہیں یہ حق جاری رکھا جائے ۔

نفقہ کی تین قسمیں

اسلام میں نفقہ تین نوع کاہے:

۱۔ مملوک کومالک کی طرف سے دیاجانے والا نفقہ وہ اخراجات جوحیوانات کے مالک ان جانوروں پرکرتے ہیں اس نفقہ کی بنیادمالکیت ومملوکیت ہے۔

۲۔ وہ نفقہ جوکم سن اورمحتاج اولاد کودیاجاتاہے یاوہ اخراجات جوغریب ماں باپ پرہوتے ہیں ۔اس نفقہ کی بنیادمالکیت ومملوکیت نہیں ہے۔ اس کی بنیادوہ فطری حقوق ہیں جواولاد اپنے وجودمیں لانے والوں پررکھتے ہیں اوروالدین کے وہ حقوق ہیں جوتولید میں شرکت اوربچے کی پرورش وتربیت میں تکالیف برداشت کرنے کی بناپر پیداہوتے ہیں۔ اس نفقہ کے وجوب کی شرط یہ ہے کہ واجب النفقہ عاجزوغریب ہو۔

۳۔وہ نفقہ جوشوہر اپنی بیوی کودیتاہے اس نفقہ کی بنیادنہ مالکیت ہے ، نہ مملوکیت ، نہ وہ فطری حق جونوع دوم میں بتایاگیاہے ،نہ اس کی بنیاد بیوی کاغریب وعاجز ہوناہے۔

بیوی ،ملینوں کی مالک اوربےحدوحساب آمدنی کی مالک ہو، اورشوہر کی آمدنی کم ہوجب بھی گھرکے اخراجات جن میں بیوی کانجی خرچ بھی شامل ہے ۔مرد کے ذمہ ہے ۔

پہلی اور دوسر ی نوعی وقسم  کے نفقے سے اس نفقے کافرق یہ بھی ہے کہ ان دونوں مقامات میں اگر آدمی اپنی ذمہ داری پوری نہ کرے اورنفقہ نہ دے توگنہ گار ہوگا مگروہ قرض نہیں جس کی ادائیگی یامطالبہ کیاجاسکے، یعنی اس کی قانونی حیثیت نہیں ہے تیسری قسم کے نفقے میں اگر آدمی غفلت کرے توبیوی کوقانون چارہ جوئی کاحق ہے وہ دعویٰ کرسکتی ہے اورثبوت کے بعد وہ عدالت کے ذریعے اپنے واجبات وصول کرسکتی ہے ۔اس نفقہ کی بنیادکیاہے؟ اس پرآئندہ فصل میں ہم بحث کریں گے۔

کیاآج کی بیوی مہرونفقہ نہیں چاہتی ؟

میں نے کہاہے :اسلام کی نظر میں گھریلوبجٹ کی فراہمی جس میں بیوی کے ذاتی اخراجات  بھی ہیں مردکے ذمے ہے اس کی ذمہ داری عورت پرنہیں ہے۔ خواہ بیوی بہت بڑی سرمایہ دار اورشوہر کئی گنازیادہ مال رکھتی ہو اسے اخراجات میں شرکت پرمجبورنہیں کیا جاسکتا۔ نہ روپے کیلئے نہ کسی کام کیلئے فقط اورفقط وہ خوداپنے ارادے اورخواہش سے جوکرنا چاہے وہ کرے۔

اسلام کی نظرمیں باوجودیکہ زندگی کے اخراجات جن میں عورت کے مصارف بھی داخل ہیں مردکے ذمے ہیں پھر  بھی مردکو کسی قسم کااقتصادی تسلط اوربیوی کی فردی قوت اورکام سے فائدہ اٹھانے کاحق نہیں ہے وہ استثمار نہیں کرسکتا۔بیوی کانفقہ اس حیثیت سےنفقہ والدین سے مشابہت رکھتاہے کہ وہ بھی خاص حالات میں اولاد کودینا پڑتاہے اور اس کے عوض میں وہ ماں یاباپ سے خدمت نہیں لے سکتا۔

مالی معاملات میں عورت کی نگہداشت

اسلام نے بے مثال اندازمیں عورت کی مالی حیثیت سے نگہداشت کی ہے ۔ایک طرف اسے اقتصادی آزادی دے کرمردکی دست ر وبالادستی کوکم کیاہے عورت کے معاملات میں مرد کی قیمومیت کو۔ جوپرانی دنیا میں ہرطرف پھیلی ہوئی تھی اوریورپ میں بیسویں صدی تک باقی رہی ۔ شوہر سے لے لی۔ دوسری طرف گھریلو اخراجات کی فراہمی کوبوجھ اس کے کاندھے سے اتار کر اسے پیسے کے پیچھے دوڑنے اورہرقسم کے جبرو پابندی اور دوادوش سے معاف کردیا۔

مغرب پرست جب خواتین  کی حمایت کانام لے کر اس قانون پر تنقید کرنا چاہتے ہیںتو وہ مجبور ہوکر شاخ درشاخ دروغ بے فروغ کاسہارالیتے ہیں۔ وہ کہتے ہیں ۔نفقہ  کافلسفہ ہے مرد کااپنے تئیں عورت کامالک سمجھنا اس سے اپنی خدمت لینا ۔جیسے جانوروں کامالک اپنے مملوکہ جانوروں کاخرچ برداشت کرنے پرمجبور ہے کہ وہ چوپائے اسے اپنی سواری دے سکیں اس کیلئے باربرداری کرسکیں قانون نفقہ زن بھی اسی لئے ضروری ہے کھائو مرونہیں۔

جو شخص ان معاملات میں قانون اسلام پر حملہ کرنا چاہتاہے اورکہتاہے کہ اسلام نے حد سے زیادہ عورت پرنوازش کی ہے اورمرد پر دبائو ڈالاہے اسے بیکار میں پکڑکر عورت کی مزدوری کروائی ہے ۔تویہ کہنے والا اپنی بات کوبڑاآب ورنگ دے کرپیش کرسکتاہے نہ یہ کہ عورت کانام اوراس کی حمایت کاڈھونگ رچاکراس قانون پر حملہ کرے۔

درحقیقت اسلام عورت کے مفاد اورمرد کے خلاف یامرد کے مفاداورعورت کے خلاف قانون نہیں  بنانا چاہتا۔ اسلام نہ مرد کاحامی ہے نہ عورت کا اسلا م اپنے قواتین میں انسانی معاشرے کی بہبود کوملحوظ رکھتاہے میاں بیوی اوران کی آغوش میں پرورش پانے والے بچے خوش وخوشحال رہیں۔ اسلام کی نظر میں میاں بیوی اوراولاد کی فلا ح وبہبود کا راستہ یہ ہے کہ فطرت نے جوقوانین اورقاعدے جوڑدیے اورطریقے قادر وتوانا خالق سے حاصل کیے ہیں ان سے چشم پوشی نہ کی جائے۔

ہم نے کئی مرتبہ کہاہے کہ اسلام نے ہمیشہ  اس کلیہ کی نگہداشت کی ہے کہ مرد کوخریدار اورعورت کومالک مال واسباب جانتاہے ۔اسلام کی نظر میں مشترک زندگی و وصال میں مرداپنے آپ کوفائدہ اٹھانے والا سمجھ کراس عمل کاخرچ برداشت کرے۔ زن ومرد یہ نہ بھولیں کہ ان دونوں کی فطرت نے عشق کے  دوجداگانہ رویے انہیں بخشے ہیں ۔شادی اس وقت پائیدار ولذت بخش ومستحکم رہ سکتی ہے جب عورت ومرد اپنے اپنے فطری رویے کے مطابق سامنے آئیں۔

۲۔مرد وعورت کے نفقہ کافرض اس علت ووجہ سےبھی ہے کہ فطرت کی طرف سے تولید نسل کی روح  فرسااوررنج وزحمت کشی کی ذمہ داری عورت کے ذمہ رکھی گئی ہے۔اوراس سلسلے مرد کاایک آن کیلئے لذت بخش عمل ہے اوربس عورت ہے کہ (کم سن اور بڑھاپے کے علاوہ )ماہواری کی بیماری جھیلے حمل کے دنوں کابوجھ اٹھائے، پھران دنوں کی مخصوص بیماری سے گزرے ،بچہ جننے اوراس کے عوارض ومشکلات سے دوچار ہو۔ بچے کودودھ دے ،اس کی دیکھ بھال کرے۔

ان مرحلوں میں بدنی اوراعصابی قوت صرف ہوتی ہے کام کاج کیلئے اس کی توانائی میں کمی آتی ہے ۔ان اسباب ووجود کے بعد بھی اگر قانون زن ومرد کواخراجات زندگی میں مشابہ صورت حال میں قراردے اورعورت کی حمایت نہ کرے توخواتین کی حالت بڑی مطلومانہ ہوجائے۔ یہی معاملات ہیں جن کی بناپر جانوروں میں جنس نر ،جنس مادہ کی حفاظت کرتی ہے اورنراپنی مادہ کوزمانہ حمل وتولید میں خوراک وآذوقہ مہیا کرنے میں مدددیتاہے۔

زن ومرد محنت وقوت اقتصادی اورتولیدی جیسے سخت کام میں ایک دوسرے  کے مشابہ پیدانہیں ہوئے ہیں ۔اگر بیگانگی کی بات آپڑے اورشوہر ،بیوی سے کہدے کہ میں اپنی آمدنی سے ایک پیسہ بھی تم پرخرچ نہیں کروں گا توبیوی ہرگز اس قابل نہیں کہ وہ مردکے ہم پلہ کھڑی ہوسکے۔

ان باتوں سے قطع نظر عورت کومرد سے کہیں زیادہ پیسے کی ضرورت ہوتی ہے۔ زیب وزینت کی زندگی کاحصہ ہے وہی اس کی اصلی ضرورت ہے۔ ایک عورت اپنی عام زندگی میں اپنی زیب وزیبت شان وشوکت پر خرچ کرتی ہے وہ کئی مردوں کے خرچ کے برابر ہوتاہے۔ زیبائش وآرائش کےرجحان سے عورت خودبخود رنگینی  و تنوع پیداہوتاہے ۔ایک مرد کیلئے ایک جوڑاجب تک پہنا جاسکے ، پھٹ نہ جائے قابل استعمال ہے مگرایک عورت کیلئے ؟ عورت کیلئے ایک جوڑااس وقت تک قابل استعمال ہے جب تک کہ وہ اسے نئے لباس میں ملبوس دکھائے ۔بہت سے زیور آلات عورت کیلئے ایک دفعہ سے زیادہ پہننے کے قابل نہیں رہتے ۔

حصول دولت کیلئے عورت کی محنت وکوشش مردسے کم مگر دولت کااستعمال مرد سے کہیں زیادہ ہے۔

پھریہ کہ عورت کاعورت رہنا ،یعنی حسن وجمال ،نشاط وغرور زن کی بقازیاد ہ آشائس ،زیادہ راحت چاہتی ہے اس کیلئے محنت کم اوراطمینان خاطر زیادہ درکارہے۔ اگر عورت مرد کی طرح دائمی طورپرتلاش معاش اورفکر روزی میں سرگرداں اورپیسے کے پیچھے دوڑنے پر مجبورہو، تواس کاغرورٹوٹ جائے ،مرد کی طرح مالی پریشانیوں سے اس کے ماتھے پر بل اور پیشانی پر شکن پڑجائے اس کی بھویں تنی ہوئی اورچہرو شکستہ نظرآنے لگے۔اکثرلوگوں سے سنا ہے یورپ کی عورت تلاش معاش کیلئے کارخانوں اوردفتروں میں مجبوراً جاتی ہے اسے مشرقی زندگی کی تمنا رہتی ہے ۔صاف سی بات ہے جس عورت کوذہنی سکون نہ ہوگااسے موقع ہی نہ مل سکے گاکہ وہ مرد کیلئے سرمایہ مسرت وخوشی مہیاکرسکے۔

لہٰذافقط عورت کامفاد نہیں ،مرد اورگھرکی مرکزیت کامفاد بھی اسی میں ہے کہ عورت تلاش معاش کی تھکادینے والی جبری محنت سے معاف رکھی جائے ۔مرد بھی یہی چاہتاہے کہ اس کے گھر کامرکز ،آسائش اورتھکاوٹ دورکرے بلکہ بیرونی پریشانیوں کوبھلادینے کامرکز ہو۔ عورت کے امکان میں وہ گھریلوماحول کوآرام محل اورفراموش خانہ افکار بتادے۔کس قدر بدنصیب ہے وہ شوہرجوتھکا مانداگھرمیں قدم رکھے اوراپنے سے زیادہ تھکی ہاری بیوی کاسامناکرے۔

یوں مرد کیلئے بہت ضروری ہے کہ بیوی ،صحت ونشاط اوراطمینان خاطر سے رہاکرے۔

اسی نکتے کی خاطر ،مرد ،تیاررہتے ہیںکہ جان پر کھیل کر روپیہ کمائیں اورونوں ہاتھ پر دولت رکھ کربیوی کی نذر کریں کہ وہ کھلے ہاتھ اسے اپنے جسم وجاں پر خرچ کرے۔اس کا مطلب یہ ہے کہ مرد کواپنی روحانی طلب کااحساس ہے ،وہ یہ سمجھ چکاہے کہ اللہ نے عورت کو سرمایہ آرام وآسائش روح بنایاہے:

وَّجَعَلَ مِنْہَا زَوْجَہَا لِيَسْكُنَ اِلَيْہَا

اوراس سے اس کا جوڑابھی بنایاتاکہ اس کے پاس رہے اورسکون حاصل کرے۔

شوہرسمجھتاہے کہ اپنی بیوی کوجس قدر اطمینان خاطرعطا کرےگا اسی قدر بواسطہ اپنی بھلائی حاصل کرے گاگھرکے ماحول کوبارونق بنائے گا۔ وہ جانتاہے کہ جوڑے میں کم ازکم ایک توافکار وآلام سے آزاد رہے کہ دوسرے روح کو سکون اوردل کوخوشی دے سکے۔ تقسیم کار کے وقت بہتر یہی ہے کہ معرکہ حیات میں مقابلے کیلئے مردکاباہر نکلنا ہی بہتر ہےاورسکون وراحت روح کاسامان کرنے کیلئے دوسراشریک حیات --بیوی--کوہوناچاہیے۔

مالی اور مادی معاملات میں عورت کومردکا نیازمندپیداکیاگیاہے اورمردکوروحانی ونفسیاتی پہلوسے عورت کانیازمندبنایاگیاہے ،عورت مردکا سہارا لئے بغیر ،مرد سے کئی گناضروریات کوپوراکرنے اورمالی احتیاجات سے فائدہ اٹھانے سے عاجز ہے۔ اسی بناپر اسلام نے عورت کے قانونی شریک حیات کو-- فقط اس کے قانونی شریک زندگی ۔اس کیلئے مرکز اعتماد بنایاہے۔

عورت اگراپنی پسند کی شان وزیبائش چاہنے لگے اوراپنےقانونی شوہر پرہی بھروسہ نہ کرے دوسرے مردوں پر بھی توجہ دینے لگے تو--بصد افسوس-- یہ وہی حالت ہوگی جو آج کل مثالیں بن کر روز افزوں ہوتی جائے گی۔

نان ونفقہ کے خلاف پر وپیگنڈا

شکار ی مردوں کوراز معلوم ہوگیا ہے ۔نان ونفقہ کے خلاف پروپیگنڈے کاایک سبب یہ ہے کہ جب بیوی کی شوہرکے پیسے سے غرض ختم کردی جائےگی تووہ آسانی سے شکار ی کی گود میں بیٹھ سکے گی کمپنیوں میں خواتین کوزیادہ رقم کی ادائیگی پرغور کیجئے تومیری بات کوبہت سمجھ سکیں گے۔

کسی بیوی کیلئے کیسے ممکن ہے کہ اپنی زندگی کارابط شوہر سے توڑلے پھریہ چاہے کہ و ہ اپنے معاملات کوجس طرح چاہے چلائے۔

اگرسچی بات سمجھنا چاہتےہیں تو--نان ونفقہ کی پابندی اڑانے --کی مہم میں ان مردوں کی کمک بھی ہے جوخواتین کی زینت وآرائش اورفضول خرچیوں سے عاجز آچکے ہیں ۔یہ لوگ آزادی ومساوات کے نام سے فائد ہ اٹھا کر فیشن پرست فضول خرچ بیویوں سے اپنا انتقام لے رہے ہیں ۔

ویل ڈیورنٹ نے اپنی کتاب ’’پلیثررآف فلاسفی‘‘ میں نئی شادی کے بیاں میں لکھاہے:

’’قانونی شادی ،قانونی طورپر حمل سے دور ی اورطرفین کی رضامندی سے طلاق ،اوراولاد ونفقہ نہ ہونے کی زمہ داری کانام ہے۔‘‘

’’… فیشن پرست ،متوسط طبقے کی خواتین محنت کش مردوں کیلئے  بہت جلدانتقام کاباعث بنیں گی جس کانشانہ جنس خواتین ہوگی ۔شادی کے معنوی میں ایسی تبدیلی آئے گی کہ ایسی عورتیں ناپیدہوجائیں گی جوسرمایہ زینت اور بڑے مصارف رکھنے والے گھروں کی وحشت کاسبب ہیں۔ مرد مطالبہ کریں گے کہ بیویاں خود پورے کریں۔ دوستانہ شادی (نئی شادی ) کا تقاضہ ہے کہ بیوی حمل کے وقت تک کام کرے ۔یہاں ایک نکتہ ہے جوعورت کی آزادی کومکمل کردے گا۔ وہ ہے کہ ۔عورت شروع سے آخرتک اپنے اخراجات خودہی پورے کیا کرے۔صنعتی انقلاب اپنے ظالمانہ نتائج --عورت کے بارے میں --دکھارہاہے۔ عورت کواپنےشوہر کے ساتھ کارخانے میں کام کرنا چاہیے۔ بیوی کاکمرے میں اکیلے بیٹھے رہنا اورمرد کابیوی کے بے کار رہنے کے عوض میں دوگناکام کرناکیوں ضروی ہے۔بیوی کوبھی کام اور صلے تنخواہ اورمحنت کشی میں میاں کے برابر ہوناچاہیے۔‘‘

شوہر کی جگہ دولت

تولید نسل کی فطری ذمہ داری کاتقاضہ ہے کہ مالی واقتصادی لحاظ سے کسی نقطہ اعتماد سے وابستہ ہو۔ یہ حقیقت قابل انکارنہیں ہے۔

آج یورپ میں ایسے افراد ہیں جنہوں نے آزادی نسواں کووہاں پہنچادیاہے کہ مادرشاہی کادور آجائے گااورباپ ،خاندان سے بالکل جداکردیاجائیگا۔ عورت کی مکمل اقتصادی آزادی ،اورتمام حالات ومعاملات میں مرد کی برابری کے بعد ،باپ عضوازائدبن کرخاندان سے نظراندازہوجائے گا۔

عین اسی ماحول میں یہ لوگ باپ کی جگہ دولت کو بٹھاتے ہیں دولت کوباپ کی جانشینی قبول کرنے کی درخواست دیتے ہیں وہ اس پر تیار نہیں ہوں  گے کہ عورت تن تنہاخاندان بنائے اورساری ذمہ داریاں اسے دیں کہ وہی مالی امداد بھی فراہم کرے اورحمل وتولید نسل سے دورہوجائے  ۔انہیں معاشرے اورنسل کے ختم ہوجانے کابھی خیال ہوگا یعنی گھریلو عورت اگر گزشتہ دورمیں’’نفقہ خور‘‘ --اوربقول’’معرض ‘‘ مردکی مملوکہ تھی ،تو مستقبل میں وہ نفقہ خور اوردولت کی باندی ہوگی اورباپ  کامنصب اورا س کے فرائض اسے منتقل ہوچکے ہوں گے۔

کاش! جولوگ آنکھیں بندکرکے کنبہ کے مقدس ماحول کوجوقوانین مقد س آسمانی پر استوار ہے ،کدال مارمار کرگرارہے ہیں۔ وہ اپنےکرتوتوں کے تنائج اوراس کے دوررس اثرات کوبھی سوچ لیں۔

برٹرینڈرسل نے’’میرج اینڈمورل‘‘ میں ایک فصل کاعنوان رکھاہے ۔ کنبہ اور حکومت ۔ اس میں بچوں کی تعلیم اورصحت کے بار ےمیں حکومت کی مداخلت پرگفتگو کرتےہوئے لکھتاہے:

’’بظاہر باپ بیالوجیکلی وجود کے تمام اسباب ہاتھ سے کھوچکاہے… باپ کونکالتے ہیں ایک موثر عامل اورہے اوروہ عورتوں کامادی طورپر آزاد ہونے کارجحان ہے۔ جوخواتین آج کل الیکشن میں ووٹ دیتی ہیں۔ عموماًگھروالیاں نہیں ہیں۔ گھروالیوں کے اعتراضات بھی مرد خواتین سے زیادہ ہیں۔ اورباوجود قانونی امتیازات کے کام میں مقابلے کی وجہ سے پیچھے رہ جاتی ہیں… گھروالیوں کیلئے دوراستے ہیں جن سے وہ اپنی اقتصادی آزادی برقرار رکھ سکتی ہیں۔

۱۔ اپنے کام میں مصروف رہیں (دفترجائیں) بچوں کی دیکھ بھال کیلئے کھلائیاں نوکر رکھیں اوربچوں کوان کے حوالے کردیں اس کے نتیجے میں پر ورشگاہ اطفال اورکنگڈرگارڈن نامی اداروں کی فراوانی ہوگی۔ آخرکار نفسیاتی لحاظ سے بچے کانہ باپ رہے گا نہ ماں۔

۲۔دوسراراستہ یہ ہے کہ جوان بیویوں کومالی امداد ،ماہانہ خرچ دیں کہ وہ خوداپنے بچوں کی دیکھ بھال کریں۔

آخری طریقہ ، بجائےخود اس وقت تک مفید نہ ہوگاجب تک ماں کی نئی ذمہ داری یعنی بچے کی معین عمر تک پرورش کے بار ےمیں قانون وضع نہ ہو۔ مگر یہی ایک راستہ ہے جس میں خصوصیت یہ ہے کہ ماں خوداپنے بچے کوپالے گی بڑاکرے گی۔ اوراس عمل میں کسی طرح بھی مرد کی نظرمیں حقیرنہ ہوگی…… اس قانون کی تکمیل کے بعد کنبے کے اخلاق پراس کے ردعمل کاانتظار کرناہوگا ممکن ہے قانون یہ بات کہے کہ غیرقانونی بچہ جننے والی ماں شوہر کی مال امدادکی حقدار نہ ہوگی یاپھرماں کی زناپر موجود دلائل کے بعد خود باپ کومالی امداد کی تجویز سامنے آئے ۔ اس صورت میں مقامی پولیس کی ذمہ داری ہوگی کہ وہ گھروالی خواتین کی نگرانی کرے۔ اس قانون کے نتائج بہت روشن نہ ہوں گے۔ اور یہ خطرہ بھی ہے کہ جولوگ اس اخلاقی ارتقاکی مز اچکھ رہے ہیں اور اس کے موجدہیں وہ زیادہ خوش نہ ہوں ۔آخر کار پولیس کی مداخلت ختم کر دی جائےاوروہ  وقت آجائے کہ ناجائز مائیں بھی شوہر سے وظیفہ حاصل کرنے لگیں اس وقت مزدور طبقے کے باپ کی مالی حالت مکمل طورپرختم ہوجائے گی اوراس کی اہمیت بچوں کیلئے کتے بلی سے بڑھ کر نہ ہوگی… تمدن یاکم ازکم جوتمدن اب تک پھیل چکاہے وہ مادری احساسات میں روبزوال ہے۔

زیادہ امکان اسی کاہے کہ اس تمدن کی نگہداشت کیلئے جوبہت زیادہ تبدیلیاں اورترقیاں حاصل کرچکاہے ایک وقت آئے گاجب حاملہ عورتوں کو اتنی امداد دیناپڑے گی کہ وہ اس عمل میں کچھ قاعدہ نفع حاصل کرسکیں پھریہ ضروری نہیں کہ تما م یا اکثرعورتیں مادرانہ نوکری پسند کریں۔ آخریہ کام بھی۔ دوسرے کاموں کی طرح سنجیدگی اورمکمل واقفیت کے بعد ہی پسندکیاجاسکے گا لیکن یہ سب باتیں مفروضوں سے زیادہ حیثیت نہیں رکھتیں ۔میرامدعاتویہ ہے کہ خواتین کاانقلاب ’’پدرشاہی‘‘ کنبے کازوال ہے جوقبل از تاریخ مرد کی عورت پر فتح مندی کی علامت تھا۔ مغربی علاقوں میں باپ کی جگہ دولت کی آمد ایک ترقی شمار کی جاتی ہے جسے ہم دیکھ رہے ہیں۔…‘‘

عورت کانفقہ ختم کردینے سے یابقول اہل یورپ ’’خواتین کی مادی آزادی‘‘ سے مذکورہ بالابحث کے بعد درج ذیل نتائج نکلیں گے: باپ کاکنبے سے خارج کیاجانا اورکم ازکم باپ کی اہمیت کاخاتمہ اور’’مادرشاہی‘‘ دورماضی کی بازگشت ۔

باپ کی جگہ دولت کی آمد اورماں کاباپ کے بجائے حکومت سے مالی امداد حاصل کرنا۔

مادرانہ بات کازوال ۔

ماں کاجذباتی رخ کے بجائے نوکری اورفن کارخ اختیار کرنا۔

ان باتوں کاواضح نتیجہ انسانیت کاخاتمہ ہے۔ ہربات ٹھیک ہوجائے گی بس ایک بات رہ جائے گی اوروہ ہے سعادت ،خوشی اوروہ روحانی لذت جوکنبے مرکزیت سے حاصل ہوتی ہے۔

بہرحال میرامقصد تویہ ہے کہ --عورت کی مکمل آزادی وخودمختاری کے حامی بھی باپ کوکنبے کی فضا سے نکال کر،عورت کے فطری فریضے تولید نسل کو ایک حق اورامداد کاسبب مانتے ہیں اورکبھی تواسے مزدوری اورکرایے کے طورپرحکومت پر ذمہ داری ڈالتے ہیں کہ وہ اس حق کو اداکرے۔ برخلاف شوہر کے جس کافطری فریضہ اس کے جواب میں کوئی حق طلب نہیں کرتا۔

دنیا بھرکے مزدوروں کیلئے جوقانون ہے اس میں مزدوری کی کم سے کم مقدار میں بھی بیوی بچوں کے خرچ کوپیش نظررکھاگیا ہے ۔یعنی دنیا بھرکے قوانین میں بیوی بچوں کانفقہ قانونی طورپرمانا جاتاہے۔

کیاحقوق انسانی کامنشور عورت کی توہین کرتاہے؟

حقوق انسانی کے منشور دفعہ23جز3میں ہے:

’’جوبھی کام کرے اسے منصفانہ مزدوری اورقابل رضامندی حق دیا جائے جس سے اس کی اور اس کے کنبے کی زندگی انسانی طریقوں سے محفوظ رہ سکے ۔‘‘

دفعہ 29 جز1میں ہے:

’’ہرشخص کاحق ہے کہ اس کی زندگی کامعیار خوداس کی اوراس کے خاندان کوخوراک ،مکان طبی امداداور دوسرے معاشرتی ضروریات کی کفالت کی جائے ۔‘‘

ان دونوں دفعات میں ضمناً یہ بات مان لی گئی ہے کہ جومرد کنبہ بنائے اسے زن وفرزند کانفقہ برداشت کرنا ہوگا۔ اور ان کے اخراجات مرد کے ضروری اخراجات میں محسوب ہوں گے۔

منشور حقوق انسانی نے باوجودیکہ توضیح کردی ہے کہ مردوزن کے حقوق مساوی ہیں پھربھی شوہر کابیوی کونفقہ دینا مخالف مساوات حقوق مردوزن نہیں قراردیا ہے۔ بنابریں جو لوگ ہمیشہ منشور حقوق انسانی کی تائید کرتے ہیں اورفخریہ سند پیش کرتے ہیں کہ ملک کے دونوں ایوانوں نے اس کی تائید کی ہے وہ --نفقہ --کے مسئلے کوحل شدہ اور مسلمہ مسئلہ سمجھ لیں ۔اور کیامغرب پرست حضرات خواسلام کے رنگ سے ہررنگی ہوئی چیزکورجعت پرستی اورغیرترقی یافتہ بات کہتے ہیں وہ اجازت دیں گے کہ منشور حقوق انسانی کے آستانہ ،محترم کی بھی توہین فرمائیں گے۔ اوراسے بھی مرد کی مالکیت اورعورت کی مملوکیت کی دستاویز قراردیں گے۔

اور آگے بڑھیے ۔منشور حقوق انسانی پچیسویں دفعہ ہے:’’ہرشخص کاحق ہے کہ بیکاری ،بیماری اعضاکی کمی ،بیوگی بڑھاپے یااوردوسرے مقامات کہ جہاں ارادہ انسانی سے باہر ہونے کی وجہ سے معاشی انتظام ہاتھ نہ آسکے، وہاں آبرومندانہ زندگی سے فائدہ اٹھائے۔‘‘

اس مرحلے میں ’’منشور حقوق انسانی‘‘  نے اس سے قطع نظر کہ شوہر کی موت کوبیوی کیلئے ذریعہ معاش کاخاتمہ ماناہے۔ بیوگی کوبیکاری ،بیماری اورنقص اعضاکی فہرست میں رکھا ہے یعنی خواتین کوبیکاروں اوربیماروں ،بوڑھوں اورافراد ناقص الاعضا کے برابرلکھا ہے کیا یہ خواتین کی بہت بڑی توہین نہیں ہے؟ طے ہے اگر مشرق کے کسی علاقے میں کسی کتاب یاقانون کے اندر اس قسم کی تعبیر لوگوں کے ہاتھ آجاتی تو اعتراضات واحتجاجات کا ہنگامہ آسمان تک جاتاہے جس کی مثال ہم اپنے بعض قوانین کے بارے میں دیکھ چکے ہیں۔ایک حقیقت پسند اورحقائق پرنظررہنے والا آدمی جوہنگامہ آرائی سے نہ ڈراہو وہ توبات کے تمام پہلودیکھتاہے اورسمجھتاہےکہ:

نہ قانون تخلیق نے مرد کو عزت کیلئے وسیلہ معاش بنایاہے۔ نہ منشور حقوق انسانی نے مرد کو وسیلہ معیشت مانا ہے اگرچہ اس نے بیوی کو وسیلہ کھوبیٹھنے والی کہاہے ۔ نہ قانون اسلام نے جوبیوی کومرد کیلئے واجب النفقہ سمجھتا ہے کسی نے عورت کی توہین نہیں کی ہے۔ اصل بات یہ ہے کہ فضیہ کاایک پہلویہ ہے کہ عورت مرد کی نیازمندپیداہوئی ہے اورمرد عورت کیلئے نقطہ اعتماد ہے۔

زن ومر د کوزیادہ بہتر وبیشتراندازمیں باہم رہنے سہنے اورکہنے کے ماحول کوسعادت وخوشحالی بشرسے استوار کرنے کی خاطر قانون خلقت نے ایک دوسرے کانیازمندپیداکیا اس نے اگر مرد کومالی اعتبار سے عورت کامرکز اعتماد بنایاتوعورت کونفسیاتی سکون کے اعتبار سے مرد کانقطہ اعتماد خلق کیا۔ ان دومختلف نیازمندیوں کے سبب ایک کودوسرے سے قریب اورمتحد رہنے میں مددملتی ہے۔

نواں حصہ

مسئلہ میراث

اسلام نے عورت کی میراث میں عدم توازن کوختم کیا۔

بیوی کے وارث ہونے کاپہلو، مہرونفقہ کی بنیادپر ہے اس کی علت ووجہ نہیں ہے۔

اگرفقط اقتصادی پہلوزیر نظرہوتاتو زن ومرد کی میراث میں اسلام فرق کاقائل نہ ہوتا۔

مردکی میراث کادوگناہونا اس وجہ سے ہے کہ مردکے بجٹ پر دوسرے بوجھ بھی پڑتے ہیں۔

خلاصہ مطالب از مولف

مسئلہ میراث

قدیم دنیا میں یاتوعورت کوترکہ بالکل نہیں دیاجاتاتھا یاترکہ دیتے  توتھے مگراس سے بچو ں جیسا سلوک کرتے تھے ۔یعنی اسے آزادی اورقانونی حیثیت نہ دیتے تھے۔ پرانی دنیا قوانین میں کہیں لڑکی کو میراث دی جاتی تھی مگر اس کی اولادمحروم رہتی تھی، برخلاف لڑکے کے وہ خودبھی ترکہ لیتااوراس کی اولاد کوبھی داداکاترکہ لینے کاحق تھا ۔دنیا کے کچھ حصوں میں عورت کومرد کی طرح ترکہ دیتے تھے مگرکوئی قطعی حصہ معین نہ تھابلکہ قرآنی تعبیر کے مطابق نصیب مفروض --فرض کردہ حصہ --صورت  یہ تھی کہ مورث کو حق تھا وہ اپنی لڑکی کے بارے میںاگرچاہے تو وصیت کردے۔

میراث خواتین کی تاریخ بہت طولانی ہے محققین اورباخبر حضرات نے بڑی بری بحثیں لکھی اور تحریریں چھوڑی ہیں ان کی لکھی اورکہی ہوئی باتوں کادھرانا ضروری نہیں سمجھتاکہ انہیں نقل کر وں یابحث خلاصہ ذکر کردیاہے۔

میراث سے عورت کی محرومی کے اسباب

عورتوں کی میراث سے محرومی کا اصل سبب تویہ تھا کہ دولت ایک خاندان سے دوسرے خاندان میں نہ جانے پائے،قدیم عقائد کے مطابق تولید فرزند میں ماں کاحصہ کم سمجھاجاتاتھا، ماں ایک ظرف تھی جس میں باپ کانطفہ رہتااورپرورش پاتااور اولاد کی صورت بن جاتا۔ لہٰذاوہ لڑکے اولاد کہلاتے اوراسی کے خاندان کاجر بنتے لڑکی کی اولاد ،لڑکی کے خاندان کے افراد ہونے کے بجائے اس کے شوہرکے خاندان سے متعلق مانے جاتے تھے۔ لہٰذاجب لڑکی وارث ہوتی تواس کی وارثت اس کے بچوں کوملتی اور وہ جائداددوسرے خاندان میں چلی جاتی۔

’’ارث درحقوق مدنی ایران‘‘ تالیف ،ڈاکٹر موسیٰ عمید مرحوم کے صفحہ آٹھ پر یہ گفتگوہے کہ قدیم ادوار میں خاندانوںکی بنیاد مذہب بناتاتھا ،فطری روابط کااثرنہ تھا۔ آگے لکھتے ہیں:

’’مذہبی سربراہی کنبوں کے اندر’’پدرشاہی‘‘ تھی جوبڑے باپ سے تعلق رکھتی تھا ۔ اس کے بعد مذہب کے رسم ورواج وآداب کی ادائیگی اولاد ذکور میںیکے بعد دیگرے منتقل ہوتی ،گزشتہ زمانے کے لوگ بقاء نسل کاسبب مرد کوجانتے تھے۔ اورکنبے کاباپ جس طرح اپنے بیٹے کیلئے زندگی بخشی ہوتااسی طرح اپنے رسم ورواج ومذہبی آداب ،آگ کی نگہداشت خاص بھجن بھی اسی کے سپرد ہوتے تھے ۔ہندئوں کی وید اوریونان روم کے قوانین میں درج ہے کہ۔ قوت تولید فقط مردوں کے پاس ہے۔ اس قدیم عقیدے کانتیجہ یہ ہواکہ خاندانوں کے مذہب مردوں سے مخصوص ہوگئے ۔اورخواتین باپ یاشوہر کے بغیر مذہب کے معاملے میں دخل نہیں دے سکتی تھیں…چونکہ مذہبی امور انجام دینے سے محروم تھیں لہٰذاخاندانی امتیازات سے بھی فائدہ اٹھاسکتی تھیں ۔اس کے بعد والے مرحلے میں جب’’وارثت‘‘ ایجادہوئی توعورتیں اس حق سے محروم ہوگئیں۔

خواتین کی وارثت سے محرومی کے اسباب وعلل اس کے علاوہ بھی ہیں ایک ان میں سپاہی فوجی بننے کیلئے طاقت کی کمی ہے جس تمدن میں پہلوانی ودلاوری کی بنیادپرعزازواختیار ملتاتھا،ایک فوجی کوہزاروں غیر فوجیوں پربرتری دی جاتی تھی۔ وہاں عورت دفاعی اورفوجی کام نہ کرنے کی بناپر وارثت سے محروم کی گئی۔

جاہلیت (دورقبل ازاسلام) کے عرب بھی اسی بنیادپر میراث زن کے خلاف تھے اورجب تک وہ مرد کی طرح ثابت قدمی نہ دکھاتی تھی اس وقت تک ترکہ نہیں دیتے تھے۔ لہٰذاجب آیت ارث نازل ہوئی:

لِلرِّجَالِ نَصِيْبٌ مِّمَّا تَرَكَ الْوَالِدٰنِ وَالْاَقْرَبُوْنَ۝۰۠ وَلِلنِّسَاۗءِ نَصِيْبٌ مِّمَّا تَرَكَ الْوَالِدٰنِ وَالْاَقْرَبُوْنَ مِمَّا قَلَّ مِنْہُ اَوْ كَثُرَ۝۰ۭ نَصِيْبًا مَّفْرُوْضًا۝۷

ماں باپ اوررشتے داروں کے ترکے میں مردوں کاحصہ ہے اوروالدین واہل قرابت کے ترکے میں عورتوں کاحصہ ہے ۔خواہ ترکہ کم ہوزیادہ یہ حصہ معین شدہ ہے۔(القرآن الکریم سورۃ النساء۔7)

عربوں کوبڑاتعجب ہوا۔انہیں دنوں مشہورشاعر حسان بن ثابت کے بھائی کاانتقال ہواانہوں نے اپنے پسماندگان میں بیوی اورکئی لڑکیاں چھوڑیں اس کے چچا زادنے ساری جائداد پر قبضہ کرلیا۔ بیوہ اوربچیوں کوکچھ نہ دیا، بیوہ اپنی شکایت رسول اللہ ﷺ کے پاس لے کرحاضر ہوئی ،آنحضرت ؐ نے سب کوطلب فرمایا: ان لوگوں نے کہاکہ ہم ہیں جوشمشیر بکف ہوتے اوراپنا نیزان عورت کادفاع کرتے ہیں دولت بھی ہمیں ملنا چاہیے۔ اس کے بعد رسول اللہ ﷺ نے حکم الٰہی سنایا اورفرمان خدانافذ کیا۔

منہ بولالڑکا وارث ہوتاتھا

جاہلیت میں عرب کسی کوبیٹابنالیتے تھے اورآخر میں وہی منہ بولا لڑکا مرنے والے کاحقیقی وارث قرار پاتا تھا۔ متنبیٰ کی رسم دوسری قوموں میں بھی ،جیسے ایران قدیم روم… اس رسم کے مطابق متبنیٰ کووہ امتیازات حاصل ہوجاتے تھے جوحقیقی بیٹوںکوحاصل نہ ہوتے تھے ۔مثلاًمتنبیٰ کی ایک اہمیت یہ تھی کہ وہ ترکہ حاصل کرتاتھا، یابیٹابنانے والا منہ بولا بیٹے کی بیوی سے شادی نہیں کرسکتاتھا یہ بھی ایک امتیازی بات تھی قرآن کریم نے اسے بھی ختم کیا۔

ہم پیمان کاترکہ رضامن الجریرہ

عربوں میں رسم بھی تھی کہ دواجنبی آدمی آپس میں معاہدہ کرتے تھے:

’’میراخون تمہاراخون ہے مجھے سے ٹکرتم سے ٹکر ہے میں تمہاری وراثت لوں گا تم میرے وارث بنناہے۔‘‘

اس معاہدے کی روسے یہ دونوں غیر آدمی ایک دوسراکا دفاع کرتے ، حفاظت  جان ومال کرتے اوران میں جوپہلے مرتادوسرااس کاوارث بنتاتھا۔

بیوی ،ترکہ کاحصہ تھی

کبھی کبھی عرب مرنے والے کی بیوی کوبھی مال وجائداد میں شمار کرتے اورمیراث کاایک حصہ سمجھ کر اس سے وہی معاملہ کرتے تھے۔ اگرمرنے والے کادوسری بیوی سے کوئی لڑکا ہوتاتھا تواس لڑکے کوحق تھا وہ بیوہ کے منہ پررومال یاچادر ڈال دیتااوراسے اپنے قبضہ میں لے لیتا یہ اسے اختیار تھا کہ اس سےشادی کرلے یاکسی دوسرے شخص سے اس کی شادی کرادے اوراس کامہرخود حاصل کرے۔یہ رسم بھی عربوں کے علاوہ دوسری قوموں میں موجود تھی اسلام نے اسے بھی منسوخ کیا۔

ہندوستانی ،جاپانی ،رومی ،یونانی اورایرانی قوموں کے قوانین میں میراث کے مسئلے میں طبقہ بندی بہت تھی، اگرصاحبان علم کے اطلاعات ہم نقل کرناشروع کریں تو کئی مقالے تیار ہوجائیں گے۔

ساسانی عہدکے ایران میں عورت کاوارث ہونا

سعیدنفیسی مرحوم نے ’’تاریخ اجتماع ایران اززمان ساسانیاں تاانقراض امویاں‘‘ میں صفحہ42لکھاتھاہے:

’’خاندان کی تشکیل کے سلسلے میں ایک اوردلچسپ نکتہ جوساسانی تمدن میں دکھائی دیتاہے وہ یہ ہے کہ جب لڑکابالغ ودانش مندہونے لگتاتوباپ اپنی متعدد بیویوںمیں سے ایک کی اس سے شادی کر دیتاتھا۔ایک اور نکتہ ،ساسانی تہذیب میں عورت کو قانون حیثیت حاصل نہ تھی۔ باپ اورشوہر کے اختیارات اس کی ملکیت کے بارے میں بہت وسیع تھے۔

لڑکی پندرہ برس کی ہوتی اورجوانی آجاتی توباپ یاخاندان کاسردار اسے بیاہنے کاپابندتھا۔ لیکن لڑکے کی شادی بیس سال میں ضروری سمجھتے تھے ۔

شادی میں باپ کی رضامندی شرط تھی۔

جولڑکی بیاہ جاتی وہ باپ یا اپنے سربراہ کی وارث نہیں ہوسکتی تھی ۔

شوہر کے انتخاب میں لڑکی کے کسی حق کو نہیں مانتے تھے۔

بالغ ہونے کے بعد اگرباپ شادی کرنے میں کوتاہی کرنا تولڑکی کوناجائزشادی کاحق تھا مگروہ باپ کی میراث سے محروم ہوجاتی تھی۔

ایک مرد لاتعدادبیویاں بناسکتاتھا۔ یونانی دستاویزات میں تویہ بھی ملتا ہے کہ ایک ایک آدمی کی کئی کئی سوبیویاں تھیں۔

ساسانی دورمیں ،زردشتی مذہبی کتابوں کے بموجب شادی کے بڑے پیچیدہ اصول تھے ،اورپانچ طرح کی شادیاں عام تھیں۔

۱۔جوعورت ،ماں باپ کی اجازت سے شوہر کے گھرجاتی اوراس کے یہاں بچے ہوتےتھے تووہ بچے اس دنیا اوردوسری دنیامیں اسی کی اولاد ہوتے ،اسے ’’بادشاہ زن ‘‘کہتے تھے۔

۲۔ ماںباپ کی اکلوتی بیٹی--’’اوگ زن‘‘--کہلاتی یعنی ،یگانہ عورت ۔اس کے یہاں جوپہلابچہ ہوتاوہ نانا ،نانی کودے دیاجاتاتھاکہ ان کے بیٹے کی جگہ لے گویاوہ بچہ انہیں کے گھرسے گیاتھااورمیاں بنایاتھا۔ اس کے بعد یہ عورت بھی ’’بادشاہ زن‘‘کہی جاتی تھی۔‘‘

۳۔اگر آدمی بالغ ہونے کے بعد بن بیاہامرجاتاتواس کاخاندان اجنبی عورت کوجہیز دیتا اورغیر آدمی کے ساتھ بیاہ دیتا۔ اس عورت کو ’’سزرزن‘‘ ۔منہ بولی بیوی۔ کہتے تھے۔ اس کی اولاد آدھی اس مردہ آدمی کی قرارپاتی اوراس دنیا میں اس کی اولادکہی جانے کایقین تھا اورآدھی اولاد زندہ شوہر کی ہوتی ۔

۴۔بیوہ اگردوسراشوہر کرلیتی تواسے’’ جغرزن‘‘ نام دیتے ۔ یعنی چاکر زن ،نوکربیوی لیکن اگر پہلے شوہرسے اولاد رکھتی ہوتو۔۔ سزرزن ۔جانتے تھے۔

۵۔ ماں باپ کی اجازات کے بغیر شوہر کے گھرجانے والی عورتیں بہت پست سمجھی جاتی تھیں اوراس قسم کی بیوی کو’’خود سرای زن‘‘ ۔۔ خودسر۔۔ بیوی کہتے تھے۔اسے ماں باپ کی میراث نہیں ملتی تھی اوراسے ’’اوگ زن‘‘ کے طور پرنکاح میں لاتے تھے۔

اسلام کی نظرمیں عورت کاحصہ میراث

میراث کے سلسلے میں قوانین اسلام کے اندر گزشتہ دور میں کوئی ناہموار ی موجودنہیں ہے۔ جوچیز قانون اسلام میں معترضین کے قابل اعتراض ہے وہ مرد کے مقابلے میں عورت کا’’نصف سہم‘‘ ہے۔ یہاں مردوزن کی مساوات کادم بھرنے والے بولتے ہیں۔

لڑکا۔۔ دولڑکیوں کے برابرحصہ دار ہے۔

بھائی۔۔دوبہنوں کے برابر حصہ پائے گا۔

شوہر۔۔ کاحصہ دوبیویوں کے برابرہوگا۔

فقط ماں باپ کاحصہ الگ ہے یعنی اگر مرنے والا /والی اولاد چھوڑکرجائے اور اس کے ماں باپ بھی زندہ ہوں تووالدین میں سے ہرایک کوچھٹاحصہ میت کے مال سے ملے گا۔

اس کاسبب وعلت کہ اسلام نے ’’سہم وراثت عورت‘‘ کومرد کے سہم میراث سے آدھا رکھا ،خاص حالات سامنے رکھنا ہوں گے۔ جیسےعورت مہر،نفقہ ،فوجی خدمت اورقانون سزامیں جداگانہ قوانین رکھتی ہے۔ یعنی عورت کی میراث لینے میںخصوصی حیثیت (معلول) مہرونفقہ وغیرہ کی بنیاد(علت ) پرمبنی ہے۔

اسلام۔۔ گزشتہ مقالات میں دلائل دیے جاچکے کہ مہرونفقہ کورشتہ ازدواج کے استحکام میں موثر اورکنبے کی آسائش میں ضروری عنصراورزن وشوہر میں اتحاد کے ذرائع سمجھتا ہے۔ ۔اسلام کی نظر میں مہراورنفقہ علی الخصوص نفقہ کو ختم کردینا ،کنبے کی نیوہلادینے اوربیوی کوفحشاومنکرات کی طرف کھینچنے کاسبب ہے ۔اس طرح عورت کی زندگی کابجٹ کم ہوجاہے اورمرد پرایک بوجھ آپڑتاہے۔ اسلام چاہتاہے کہ اس بوجھ کاتدارک میراث سے کردے۔ لہٰذا،شوہر کوبیوی کادوگنا حصہ دیا۔ یعنی مہرونفقہ نے عورت کے ’’سہم ارث‘‘ کوکم کردیا۔

مغرب پرستوں کااعتراض

کچھ مغرب پرست جب اس موضوع پردادسخن دیتےہیں اورمیراث میں عورت کے حصے کوبنیادبناکراسلام کے خلاف غوغابرپاکرتے ہیں۔ مہرونفقہ کوسامنے رکھ کر فرماتے ہیں۔ کیا ضروری ہے کہ میراث میں عورت کاحصہ کم رکھ کر،مہرونفقہ سے اس کاتدراک کریں؟کیو ں سیدھے کام کریں۔ کیوں گردن کے پیچھے سے ہاتھ لاکر لقہ کھائیں ہمیں پہلے عورت کاحصہ میراث مردکے برابرکرنا چاہیے تاکہ مہرونفقہ سےا س کاتدارک نہ ڈھونڈھناپڑے۔

اول توان ماں سے زیادہ محبت کرنے والی کھلائیوں نے علت کومعلول سمجھ رکھا ہے۔ان کے خیال میں مہرونفقہ ،میراث خواتین کیلئے معلول ہے۔ ان کی سمجھ میں نہ نہیں آیاکہ میراث میں عورت کی حالت وحیثیت خاص معلو ل مہر ونفقہ ہے۔

دوسرے یہ لوگ سمجھتے ہیں کہ یہاں جوکچھ ہے وہ مالی واقتصادی پہلوہے اوربس ظاہر ہے کہ اگر فقط مالی اوراقتصادی پہلوہی زیر نظر ہوتاتوکوئی دلیل نہیں تھی کہ مہرونفقہ زیر نظررہتایاپھرعورت کاحصہ مردسے مختلف ہوتا۔ جیساکہ ہم گزشتہ مقالے میں لکھ چکے ہیں اسلام نے بہت سے پہلوسامنے رکھے ہیں۔ طبیعی وفطری اورنفسیاتی زاویے ۔ایک طرح ضروریات اورتولید کے پہلوسے اس کی بے اندازہ مشکلات وتکالیف جبکہ مرداس مشکل سے آزادہے۔ دوسری طرف تولید اوردولت کمانے میں مرد کی نسبت عورت میں قوت کم ہے ۔تیسری طرف ،وہ مرد سے زیادہ سرمایہ استعمال کرتی ہے۔نیزنفسیاتی اورروحانی کیفیات یعنی مردوزن کے احساسات جداجداہیں۔ مثلاً مرد ہمیشہ عورت پرروپیہ صرف کرنے کارجحان رکھتاہے ۔اورسب سے آخر میں معاشرتی ونفسیاتی دقیق مطالعات جوخاندانی بندھن کومضبوظ بناتے ہیں۔اسلام نے سب باتوں کوملحوظ رکھ کر مہرونفقہ کولازم قراردیا۔ یہ ضروری ولازمی امورمرد کے اخراجات میں خاص ذمہ داریوں کے بوسائط اسباب ہیں۔ اس کے بعد اسلام نے حکم دیاکہ ذمہ داریوں کی تلافی کیلئے مرد کے حصے کوعورت کے حصے سے دگنارکھاجائے۔ توفقط مالی پہلوہی نہیں ہے کہ سوال اٹھایا جائے کہ ایک جگہ عورت کاحصہ کم کرکے دوسری جگہ اس کامداواکرنے کی ضرورت کیاہے۔

میراث کے مسئلہ پر زندیقوں کااعتراض

ہم نے کہاہے ۔اسلام کی نظرمیں مہرونفقہ علت (سبب) اورعورت کی میراث میں صورت حال معلول (مُسَبَّبْ اورنتیجہ) ہے۔ یہ بات دور اول میں بھی موضوع بحث رہی ہے کوئی نئی بحث نہیں ہے جوآج سامنے آئی ہو۔

دوسری صدی ہجری میں ایک شخص ابن ابی العوجاگزراہے یہ نہ خداکومانتاتھا مذہب کامعتقداس دور کی آزادی سے فائدہ اٹھاتے ہوئے اپنے ملحدانہ عقائد کاپروپیگنڈاکرتاتھا۔ ہرجگہ پہنچتا حتیٰ کہ مسجد الحرام اورمسجد النبیؐ میں بھی علماسے بحث کرنے جاتااور توحیدومعاداوردوسرے اصول اسلام پر جرح قدح کرتاتھا۔ اسلام پر اعتراضات میں اس کا ایک اعتراض یہ تھا:

مابال المراۃ المسکینۃ الضعیفۃ تاخز سھماً ویاخذالرجل سھمین

غریب وکمزورعورت توایک’’سہم‘‘ (حصہ)لیتی ہے اورمرد جواس سے زیادہ مضبوط ہے وہ دوہراحصہ کیوں لیتاہے؟

یہ بات اسلامی عدل کے خلاف ہے!

امام جعفر صادق؈ نے فرمایا: وجہ یہ ہے کہ اسلام نے جنگجوسپاہی کی ڈیوٹی عورت سے اٹھالی ہے اوربعض نادانستہ جرم ،جن میں دیت دیناپڑتی ہے عورت کی سزادوسرے کی شرکت کے ساتھ معاف کردی ہے لہٰذاترکے میں عورت کاحصہ مرد سے کم رکھاہے۔

امام جعفرصادق؈ کے واضح بیان کے بعد معلوم ہوگیاکہ میراث میں عورت کی خاص نوعیت معلول (نتیجہ) ہے مہرونفقہ کاشوہر پرواجب ہونے اورفوج میں بھرتی ہونے اور دیت دینے سے معافی کا۔

اس قسم کے سوال تمام آئمہ علیہم السلام سے کیے گئے اوران حضرات نے اسی اندازمیں جواب دیے ہیں۔

دسواں حصہ

طلاق

طلاق میں روزافزون اصافہ ۔ بیوی صدی کی بیماری۔

آج کی دنیا ایک طرف سماجی طورطلاق کے اسباب پیداکررہی ہے ۔دوسری طرف قانون کے زورسے اسے روکنا چاہتی ہے۔

طلاق کے بار ےمیں پانچ مفروضے۔

شادی کاتقدس کاتقاضہ کیایہی ہے کہ طلاق کی راہ بندکردی جائے ؟

سماجی مشکلات فقط قانون سے حل نہیں ہوسکتے ۔

طلاق ،اسلام کی نظرمیں سب سے زیادہ نفرت کی چیز ہے۔

کیایہ صحیح ہے کہ امام حسن ؑ طلاق بہت دیاکرتے تھے؟

جہاں اساسی بنیادجذبہ ہووہاں قانون کاجبرکچھ نہیں کرسکتا۔

شوہر کی محبت کاشعلہ ٹھنڈاہوجائے توکنبے کی زندگی ختم ہوجاتی ہے  اوربیوی کی محبت کاشعلہ ٹھنڈاپڑجائے تواسے نیم جان کردیتاہے۔

اسلام عورت کوزبردستی مرد کے سر تھوپنے کاحامی نہیںہے۔

یورپ نے فسادوتباہی وانحراف کوبڑھاوادینے کی خاطر میاںبیوی کوبرابر کاحصہ دیاہے۔

مردکوہسارہے،بیوی جوئبار بچے پھول اورکلیاں۔

میاں بیوی میں صلح وصفائی ’’مسلح صلح‘‘ جیسی نہیں ہوسکتی ۔

اسلام نے طلاق کیلئے کچھ رکاوٹیں رکھیں ہیں۔

قرآن کی نظرمیں کنبے کی عدالت

جس قانون نے شادی کو ’’باہمی رفاقت‘‘ کاروپ دیاوہی طلاق کی حقیقت ’’رہائی ‘‘بھی بناسکتاہے۔

طلاق کاحق اورہے فسخ کاحق اورہے

طلاق ،فطری حق کے طور پر مرد ہی سے مخصوص ہے لیکن معاہدے کے طورپرعورت بھی اس سے فائدہ اٹھاسکتی ہے۔

عدالتی طلاق ۔

طلاق غیرطبیعی عمل تولید کی طرح آپریشن اورعمل جراحی ہے۔

اسلام کے پاس کوئی ایساقانون نہیں جسے سرطان کہاجائے۔

حق ملکیت کی راہیں بندکرنے کے سلسلے میں اسلام کی تدبیریں اور نمونے۔

اسلامی اصول ’’نگہداشت یابحسن خوبی رہائی‘‘۔

(خلاصہ مطالب ازمولفؒ

حق طلاق

خاندانی شیرازہ بکھرنے کاخطرہ اوراس سے پیداہونے والے حالات کبھی اس قدرنظر اندازنہیں کیے گئے جیسے اس دورمیں کیے جارہے ہیں اورتاریخ کے کسی عہد میں آج سے زیادہ انسان عملی طورپراس طرح خطرے سے دوچارنہیں ہوا۔

قانون بنانے والے قانون جاننے والے ماہرین نفسیات ہرایک یہی کوشش کررہاہے کہ ممکن وسائل سے شادی کی بنیاد استوار ومستحکم تر بنائیں کہ رخنہ نہ پڑنے پائے لیکن (بقول مولاناروم)

ازقضاسرکنگبین صفر افزود

اتفاق سے سرکے نے صفرابڑھادیا (حالانکہ وہ صفرکاعلاج ہے)

اعدادوشماربتاتے ہیں کہ طلاق میں سالانہ اضافہ ہورہاہے اوراکثرخاندانوں پر تباہی کے سایے منڈلارہے ہیں۔

عام طور سے جب کوئی بیماری خصوصی توجہ کامرکز بن جاتی ہے توذہنی اورمالی وسائل کے ذریعے اس کامقابلہ کیاجاتاہے اوراس سے مرنے والوں کی تعدادکم ہونے لگتی ہے اورکبھی کبھی وہ بیماری ختم بھی ہوجاتی ہے ۔مگر طلاق کی بیماری اس کے برعکس روز افزوں ہے۔

نئی زندگی اورطلاق میں اضافہ

پرانے زمانے میں طلاق اوراس کے برے نتائج اسباب وعلل طلاق اور اس سے بچنےکے بار ےمیں بہت کم توجہ  کی گئی ،اس کے باوجود طلاق کی اوسط کم تھی اورزندگی کے آشیانہ کم اجڑتے تھے۔ طے شدہ بات ہے کہ آجطلاق کے علل واسباب بڑھتے جارہے ہیں سماجی زندگی نے ایسی صورت اختیار کرلی ہے کہ گھریلوزندگی کے رشتے ٹوٹنے کے اسباب زیادہ پیداہوگئے ہیں،اورخیر خواہوں اوردانش وروں کی سعی ابھی تک کسی منزل پر نہیں پہنچ سکی اورافسوس ناک بات یہ ہے کہ آئندہ خطرہ زیادہہے۔

شمارہ ایک سوپانچ ’’زن روز‘‘ میں نیوزویک سے ایک مقالہ کاترجمہ چھپاتھا۔عنوان ہے ’’طلاق درامریکا‘‘ رسالہ لکھتاہے:

’’ٹیکسی حاصل کرنے میں جوآسانی ہوتی ہے وہی آسانی طلاق حاصل کرنے میں ہے۔ اسی مضمون میں ہے۔ طلاق کے بارے میں امریکیوں کے یہاں دوکہاوتیں سب سے زیادہ مشہور ہیں:

۱۔مشکل ترین سمجھوتہ بھی جومیاں بیوی میں ہوسکے وہ طلاق سے بہتر ہے۔یہ جملہ۔۔ تقریباًچار صدی قبل ،سروانٹس نے کہاتھا۔

۲۔ دوسراعشق زیادہ دل پذیر ہوتاہے۔

بیسویں صدی کے نصف دوم میں ’’سامی کاہن‘‘ نے یہ جملہ کہاہے بلکہ محاورے کے خلاف ایک نعرہ لگایاہے۔

نامبردہ مقالے سے معلوم ہوتاہے کہ دوسری کہاوت نے امریکہ میں اثرکیا ہے ۔مقالہ نگار کہتاہے:

’’طلاق کی سراب نے نہ فقط’’ تازہ بیاہے‘‘

بلکہ ان کی مائونںاورشوہر وں (پرانے بیاہے لوگوں) کوبھی اپنی طرف کھینچ لیاہے جنگ عظیم دوم کے بعد سے امریکہ میں طلاق کی تعداداوسطاً…4طلاق سالانہ سے کم نہیں ،چالیس فی صدطلاق دس سالہ شادی یااس سے زیادہ میں اوربیس سالہ شادی میں تیرہ فی صدی کی اوسط طلاق  عام ہے دوملین (بیس لاکھ) طلاق یافتہ عورتوں کاسن پنتالیس سال ہے۔باسٹھ فی صد طلاق یافتہ عورتوں کے بچوں کی عمراٹھارہ سال سے کم ہوتی ہے ،یہ عورتیں ایک نئی نسل کوجنم دے رہی ہے۔

آگے تحریرہے:

’’باوجودیکہ طلاق کے بعد امریکی عورت اپنے تئیں آزادسے زیادہ آزاد سمجھتی ہے مگر مطلقہ عورتیں شادکام نہیں رہتیں چاہے جوان ہوں یادرمیانہ عمرکی عورتیں ہوں اوراس بے چینی کااندازہ اس وقت ہوتاہے جب وہ نفسیاتی معالجین کے پا س جاتی ہیں یاہروقت نشے میں دھت رہنے لگتی ہیں۔یاان میں روز افزوں خودکشی کارجحان نظر آرہاہے۔

چارمطلقہ عورتوں میں ایک’’ ہیی‘‘اورتین خودکشی کرلیتی ہیں ۔عورتوں میں خودکشی کی تعداباشوہرعورتوں سے تین گنازائدہے۔ خلاصہ یہ ہے کہ امریکی عورت جب طلاق لے کر عدالت سے پلٹتی ہے ۔پھر سمجھتی ہے کہ طلاق کے بعد زندگی جیسی سوچی ہے ویسی جنت تونہ ہوگی…قوانین فطرت کے بعد دنیا میں شادی مضبوط ترین انسانی رشتہ ہے۔۔ جس دنیا کایہ عقیدہ ہووہاں اس عور ت کے بارے میں کیارائے دی جائے گی جس نے یہ رشتہ توڑاہو؟ ،ممکن ہے معاشرے میں ایسی عورت قابل احترام ہو، پوجی بھی جائے لوگ رشک بھی کریں لیکن اس آدمی کوتوایک نظرنہ بھائے گی جب وہ اس عورت کودوسر ےشخص کی زندگی میں خوشی کی لہردوڑاتے دیکھے……

یہ مقالہ ضمنی طورپر طلاق کے اسباب پرروشنی ڈالتااورفراوانی طلاق کے بارے میں سوالات اٹھاتاہے ۔فراوانی طلاق کاسبب میاں بیوی میں اخلاقی اختلاف ہے یاکوئی اوربات ؟

جواب دیتاہے:

اگراخلاقی ناسازگاری کوجدائی کاسبب مان لیں تونوجوان جوڑے کیلئے توایک بات ہوسکتی ہے مگرپرانے رشتوں کے بارے میں کیاوجہ بتائی جائےگی؟امریکی قوانین نے طلاق لینے والی عورتوں کوجورعایت دی ہے اوراس کے پیش نظرجواب یہ ہےکہ:

دس یابیس برس کی شادی کے بعد طلاق کاسب ناچاقی یاطبیعتوں کااختلاف نہیں بلکہ برسوں کی پریشانیوں کوبرداشت نہ کرنے کارجحان اورنئی لذتوں کی ہوس  اوردوسری کامرانیوں کی آرزوہے۔ مانع حمل گولیوں اورجنسی انقلاب نیز عورتوں کی بڑھتی قدرومنزلت نے خواتین میں یہ رجحان عام کردیاہے کہ خاندانی بندھنوں سے آزادی میں لذت اورخوشی زیادہ ہے  ایک بیوی اپنے شوہرکے ساتھ رہی ہے زندگی ایک ساتھ گزارتی ہے بچے پیداہوتے ہیں ۔خوشی غمی میں ایک دوسرے کے شریک ہوتےہیں۔ اچانک بیوی کوطلاق کی فکر پیداہوگئی ،شوہر میںظاہری اوراقتصادی تبدیلی بھی نہیں مگربیوی الگ ہوناچاہتی ہے۔بات یہ ہے کہ وہ کل تک تھکادینے والی زندگی برداشت کررہی تھی مگر اب وہ ایک طرزکی زندگی نہیں چاہتی…آج کی امریکی عورت کل کی عورت سے زیادہ موقع پرست ہے اور اپنی دادی کے مقابلے میں برداشت نہ رکھنے والی عورت ہے۔

ایران میں طلاق

طلاق میں فراوانی امریکہ ہی میں نہیں یہ اس صدی کی وباہے جہاں بھی یورپ کے رسم ورواج عام ہوں گے وہاں طلاق کے شماریات میںاضافہ ہوگا۔ مثلاًہم اپنے ایران ہی کودیکھیں شہروں میں طلاقوں کی تعداددیہاتوں سے زیادہ ہے اورتہران جہاں مغرب کے آداب وانداززیادہ اثرکرچکے ہیں ۔دوسرے شہروں سے آگے ہے۔

روزنامہ اطلاعات شمارہ11512میں ایران کے نکاح وطلاق کے شماریات چھپے تھے جس میں تھا:

’’رجسٹرڈطلاقوں میں چوتھے سے زیادہ حصہ صرف تہران کاہے ۔یعنی ستائیس فی صدطلاق تہران میں واقع ہوئے ہیں۔ حالانکہ ملک کی آبادی کے لحاظ سے تہران کی آبادی د س فیصدکاتناسب رکھتی ہے مجموعی طورپر تہران میں سونکاح اورسوطلاق ہوتے ہیں ۔تہران میں شادیوں کی تعدادپورے ملک کی نسبت سے پندرہ فی صدہے۔

امریکہ میں طلاق کی افزائش کی ہوا

اچھااسے چھوڑیے امریکہ میں طلاق کی بات آگئی توسنیئے: ’’نیوزویک‘‘ سے نقل کیاگیاہے کہ امریکی عورت موقع پرستی اورلذت کوکنبے کی مرکزیت ونگہداشت واستحکام پرترجیح دیتی ہے ایک قدم آگے بڑھتے ہیں اوردیکھتے ہیں کہ امریکی عورت ایسی کیوں بن گئی ؟ طے ہے کہ یہ امریکی عورت کی سرشت نہیں ہے ۔اس رویے کی علت ووجہ معاشرہ ہے امریکی معاشرے نے امریکی عورت کویہ احساس ورویہ دیاہے ۔ہمارے مغرب پرست چاہتے ہیں کہ ایرانی خواتین کو بھی اسی راہ پرڈال دیں جس پرامریکی عورتیں چل رہی ہیں۔ اگران لوگوں کی یہ آرزوپوری ہوگئی تومسلم ہے کہ ایرانی عورت اورخاندانی مرکزیت کامقدروہی بن جائے گا جوامریکی عورت اورامریکی خاندان کی قسمت ہے۔

ہفت روزہ ’’بامشاد‘‘ شمارہ 6(4/5/44)1965ءمیں شائع ہواتھا:

’’دیکھیے بات کہاں تک پہنچی ،کہ فرانسیسی قوم کی آو(ذبھی اٹھی کہ امریکیوں نے نئی شورش برپاکی ہے۔‘‘ روزنامہ فرانس سوار کامقالہ ہے کہ دوسوسے زیادہ ریسٹورنٹ اورکیبر ے کالیفورنیا میں ایسے کھلے ہیں جہاں پیش خدمت لڑکیاں کھلے سینوں کے ساتھ کام کرتی ہیں۔

اسی مضمون میں تحریر ہے کہ ’’مونوکینی‘‘ مایوئی جوعورتوں کے سینہ بندکھلواتے ہیں یہ صاحب سان فرانسسکو اورلاس انجلیس میںلباس کے ماہرمانے گئے ہیں۔

نیویارک میں متعددایسے سینمائوں کی نشان دہی کی گئی ہے جہاں کی فلمیں فقط جنسی عمل اورجنسی مسائل اورعریاں تصویریں دکھاتی ہیں۔ ان فلموں کے چندنام یہ ہیں۔

’’وہ شوہر جواپنی بیویوں کاباہمی تبادلہ کرتے ہیں۔‘‘

’’وہ لڑکیاں جواخلاق کے خلاف ہیں۔‘‘

’’جوکچھ نہیں پہنتیں۔‘‘

ویٹرین کی لائبریری میں شاید ہی کوئی ایسی کتاب ہو جس کی پشت پربرہنہ عورت کی تصویر نہ ہو، کلاسیکی اورادب عالی کے تصانیف بھی اس سے خالی نہیں ۔اس قسم کی کتابیں بکثرت موجودہیں:

’’امریکی شوہروں کی جنسی حالت‘‘

مغربی مردوں کی جنسی حالت۔‘‘

بیس سال سے کم عمرجوانوں کی جنسی حالت‘‘

’’نئی اطلاع کی روشنی میں نئے جنسی رویے۔‘‘

فرانس سوارکامضمون نگار تعجب وپریشانی کے عالم میں خوداپنےآپ سے سوال کرتاہے ۔امریکہ کہاں جاناچاہتاہے؟

بامشاد لکھتاہے:

’’ٹھیک ہے جہاں تک جاناچاہتاہے جائے …ہمارادل تواپنے ان مٹھی بھر ہم وطنوں کے بارے میں جلتاہے جن کے خیال میں انہوں نے ایک مناسب ماڈل اختیار کرلیاہے اوراس سلسلے میں انہیں اپنے سراپا کاہوش نہیں رہاہے۔‘‘

معلوم یہ ہواکہ اگرامریکی عورت دیوانی ہوگئی اورکام نکالنے اورہرجائی نبنے کو ایک کی ہو رہنے اور وفاداری پرترجیح دیتی ہے توقصوراس کانہیں ،اس کے معاشرے نے خاندان کے مقدس مرکزپرکدال مارکراسے نقصان پہنچایاہے۔

تعجب تواس صدی کے بدنصیبوں پرہے ،روزبرزطلاق  اورخاندانی شیرازہ منتشر کرنے کے معاشرتی وسائل میں اضافہ کررہے ہیں۔ایک دوسرے سے دوڑمیں آگے جارہے ہیں اس کے بعد غل ہے کہ طلاق کی تعدادکیوں بڑھ رہی ہے؟ یہ لوگ اسباب وعوامل طلاق کوروز افزوں کرتے جارہے ہیںاور یہ شوربھی مچارہے ہیں کہ قانون کی جکڑبندکرکے اسے روکا جائے اسی کوکہتے ہیں’’کچ دار ومریز‘‘

مفروضے

ہم اصل مقصد پر بحث شروع کرتے ہیں۔پہلے عقلی طورپر دیکھیں کہ طلاق اچھی چیز ہے یانہیں ؟ کیا طلاق کی راہ مکمل طورپرکھلی رہنا چاہیے ؟ کہ خاندانوں کے شیرازاوں کا لگاتاربکھرتے رہنا اچھاہے؟اگر طلاق اچھی چیز ہے توپھر جواسباب وعلل طلاق میں اضافہ کاباعث ہیں انہیں باقی رہنا چاہئے ان میں کیابرائی ہے۔ یا طلاق کاسلسلہ بالکل بندکرنا چاہئے اورشادی کارشتہ ابدی بنادیا جائے اورجوچیزبھی اس مقدس بندھن کوڈھیلاکرے اسے روکنا ضروری ہے ۔یاپھرکوئی تیسراحل تلاش کیاجائے۔ قانون کوکلیتاً میاں بیوی کیلئے یہ راستہ بندنہ کرناچاہئے کیونکہ کبھی کبھی طلاق لازم وضروری ہوجاتی ہے ۔مگرقانون کی رکاوٹ نہ ہونے کے باوجود معاشرہ کوایسی تدبیریں کرنا ہوں گی جن کی وجہ سے میاں بیویوں میں جدائی نہ ہونے پائے ۔معاشرے کوان اسباب وعلل کا سخت مقابلہ کرناچاہئے جن کے نتیجے میں میاں بیوی میں علیحدگی اوربچوں کی بے گھری عمل میں آتی ہے۔یہ توصاف سی بات ہے کہ اگرسماجی ایسے اسباب پیداکرتارہے جن سے  طلاق وجود میں آئے توقانون کوئی کام اورکوئی اثرنہیں کرسکتا۔

اگریہ فیصلہ ہوجائے کہ قانون  طلاق پرپابندی نہ لگائی جائے توکیاصورت ہوکہ آزادی برقراررہے۔یعنی کیایہ آزادی فقط مرد کوحاصل رہے۔ یاتنہاعورت کو دونوں کو حق طلاق حاصل ہو؟ پھراگر دونوں کو حق حاصل ہوتوکیا جوتدبیراورجوانداز طلاق دونوں اختیارکرسکیں وہ ایک جیسا ہو؟ نکاح کے بندھن سے رہائی کاطریقہ ایک ہی قسم کاہو؟ یااچھی بات تویہ ہے کہ میاں بیوی ،دونوں کی جدائی کیلئے الگ الگ دودروازے رکھے جائیں ؟

طلاق کیلئے پانچ مفروضے بنائے جاسکتے ہیں:

طلاق معمولی چیز ہے ، طلاق کی تمام قانونی اوراخلاقی رکاوٹوں کاخاتمہ کیاجائے۔

جولوگ کام چلانے اورمزے چکھنے کیلئے شادی کے قائل ہیں معاشرے میں کنبہ کااحترام وتقدس نہیں مانتے ،اس کے مقابلے میں ان کی سوچ یہ رہتی ہے کہ شادی کارشتہ جتنی جلدی ہوسکے ٹوٹے اورنیارشتہ جڑے ۔نئے میاں بیوی بنیں اورنئے مزے لوٹیں وہ تواسی مفروضہ کوپسند کریں گے ۔جوکہتے ہیں --’’دوسراہمیشہ زیادہ مزیدار ہوتاہے ۔‘‘وہ اسی مفروضے کو حمایت کریں گے۔ اس مفروضے میں خاندان کی بنیادی اہمیت بھی نظر اندازکی گئی ہے اور کسی ایک رشتے کے دوام سے پیداہونے والی مسرت وخلوص ،محبت خوش نصیبی کوبھی فراموش کرنے کی کوشش کی گئی ہے۔ یہ مفروضہ کمزور اورجلدختم ہوجانے والا مفروضہ ہے۔

۲۔دوسرا مفروضہ یہ ہے کہ نکاح ایک مقدس عہدہے ۔نکاح نام ہے دل وجان کی وحدت کاوہ دائمی عہدوپیمان کی حیثیت کاحامل ہے ۔اسے محفوظ وباقی رہناچاہئے لفظ  طلاق انسانی معاشرے کی کتاب لغت سے نکال دینا چاہیے ۔میاں بیوی شادی کرتےوقت سمجھ لیں اب موت کے علاوہ کوئی چیزدونوں کو جدائی نہیں ڈال سکتی ۔

کیتھولک چرچ صدیوں سے  اسی کاحامی ہے اورکسی قیمت پراس مفروضے یاعقیدے سے دست بردار ہونے کوتیار نہیں ۔ اس نظریے کے پرستار پوری دنیامیں روبہ زوال ہیں اورآج کل صرف اطالیااورکیتھولک اسپانیامیں یہ قانون نافذ ہے مگراطالیہ والے اس قانون کے خلاف آواز اٹھاتے اورتحریکیں چلاتےرہتے ہیں کہ یہ قانون ختم ہواور طلاق کوقانونی حیثیت مل جائے۔ اب وہ اس تکلیف دہ صورت حال کو مزید برداشت کرنےپر تیار نہیں ہیں۔

تیسرے پہر کی اشاعت ڈیلی اکسپرس میں ایک مضمون چھپاتھا:

’’ازدواج درایتالیا یعنی بندگی زن‘‘

یہ (فارسی ترجمہ)میں نے پڑھاتھا مضمون میں درج تھا۔موجودہ صورت حال میں  طلاق نہ ہونے کی وجہ سے اطالیہ میں عملی طور پر بہت سے لوگ خلاف قانون جنسی عمل کرتے ہیں۔ اس مقالے کی تحریرکی بنیادپر--موجود صورت یہ ہے کہ پانچ ملین اطالوی سمجھتے ہیں کہ ان کی زندگی سوائے گناہ اورناجائز تعلقات کے اورکچھ نہیں ۔

اسی روزنامے (ڈیلی اکسپرس) تیسرے پہر کے ایڈیشن میں اخبار بیگاروسے نقل کیاہے کہ اطالیہ کے عوام میں ممنوعیت  طلاق سے بڑی مشکلیںپیداہوگئی ہیں۔ بہت سے لوگ اس قانون سے تنگ آکر وطن چھوڑچکے ہیں آخری دنوں میں ملک کی خواتین سے پوچھاگیا تھا۔ کیا طلاق کے قانون کااجراخلاف اصول مذہب ہے؟ ستانوے فیصد عورت نے جواب نفی میں دیاتھا۔

چرچ اپنے عقیدے پر سختی سے قائم ہے ۔اورنکاح کے تقدس اوراس کی مضبوطی پر زوردیتااوردلیلیں پیش کرتاہے ۔شادی کاتقدس اوررشتے کااستحکام بجائے خود اچھی بات اورقابل قبول چیز ہے ۔بشرطیکہ میاں بیوی یہ بندھن عملی طور پرباقی رہ سکے حقیقتاً،کچھ ایسے مواقع بھی پیش آتے ہیں جہاں میاں بیوی میں ہم آہنگی ممکن نہیں ہوتی اس وقت قانون کے زورسے انہیں نہیں چپکایاجاسکتا ۔اسے میاں بیوی کارشتہ نہیں کہاجاسکتا۔ کلیسا کے نظریے کی شکست یقینی ہے وہ دن دورنہیں کہ چرچ مجبور اًاپنے عقیدے پرنظرثانی کرے اس لئے ہمیں چرچ اوراس کے موجودہ عقیدے پراس سے زیادہ گفتگوکرنے کی ضرورت نہیں ہے۔

۳۔تیسرامفروضہ ہے۔۔نکاح ۔۔مرد کی طرف سے فسخ ہوسکتا ہے ،بندھن کھل سکتا ہے ۔عورت اسے نہیں توڑسکتی ۔ پرانی دنیامیں یہی نظریہ تھا مگرآج مجھے گمان نہیں کہ لوگ اس کی حمایت کرتے ہوں ۔میرے نزدیک اس پرزیادہ بحث ونظرکی ضرورت نہیں ہے۔

۴۔ چوتھامفروضہ یہ کہ ۔ نکاح مقدس چیز ہے اورخاندانی مرکزت قابل احترام ہے لیکن  طلاق کے دروازے شرائط اورپابندیوں کے ساتھ میاں بیوی دونوں  کیلئے کھلے رہنا چاہیے اور دونوں کواس بندگلی کے دودروازوں سے ایک ہی انداز میں نکلنے کی اجازت ہوناچاہیے۔

میاں بیوی اورعورت ومرد کے حقوق میں مشابہت کے حامی ۔جس کی تعبیر غلطی سے مساوات حقوق سے کرتے ہیں۔ اسی نقطہ نظرکے طرف در ہیں۔ان لوگوں کے نزدیک جوپابندیاں جوشرائط عورت پر لاگوہوں وہی مرد پر بھی عائد ہوں ،اورجوتدبیرمردوں کے رشتے توڑنے کے کام آئے وہی حل عورتوں کیلئے کارآمدہو۔ اس کے علاوہ جوکچھ ہے وہ ظلم اوردرجہ بندی ہے اورنارواہے۔

۵۔پانچواں مفروضہ ہے۔ شادی مقدس عمل ہے ۔خاندانی مرکزیت محترم ہے اور طلاق قابل نفرت اورناپسندیدہے (مبغوض ہے) معاشرے کی ذمہ داری ہے کہ ایسے اسباب وعلل کاقلع قمع کرے جن کی وجہ سے  طلاق  واقع ہوتے ہیں قانون کاناکام شادیوں کیلئے الجھن نہ بنناچاہیے ۔ایسے بندھنوں سے آزادی کیلئے مرد کارستہ بھی کھلاہوناچاہیے اوربیوی کے لئے بھی کوئی حق ہونا ضروری ہے۔

ناکام بندھن سے آزاد ہونے کیلئے مرد کوجوراستہ بتایاگیاہے ۔وہ اورہے عورت کو جوراہ دی گئی ہے وہ اس سے ہٹ کرہے ۔اوریہ مسئلہ بھی وہ ہے جہاں زن ومرد کے حقوق توہیں مگرایک جیسے نہیں ہیں۔

یہ نظریہ اسلام ہی نے ایجادکیاہے اوراسلامی ملکوں میں ناقص (غیرکامل) طورپر رائج ہے اوراسی کی پیروی کی جاتی ہے۔

طلاق ایک بین الاقوامی مسئلہ

ہمارے زمانے میں  طلاق ایک بین الاقوامی مسئلہ بن چکاہے ،ہرشخص فریادی ہے سب کوشکایت ہے جن لوگوں کے قانون میں  طلاق بالکل ممنوع ہے وہ پریشاں ہیں کہ شادی نبھنے والی نہیں مزاج ملتے نہیں،  طلاق نہیں دے سکتے۔جن کے یہاں قانون برعکس ہے  طلاق کی راہ میاں بیوی دونوں کیلئے برابر کشادہ ہے وہ کثرت  طلاق اور خاندانوں کے درہم برہم ہونے اورناپسندیدنتائج کے ہاتھوں چیخ رہے ہیں جن لوگوں نے فقط مردوں کوحق  طلاق دے رکھاہے وہ دوزاویوں سے شکوہ کرتے ہیں:

۱۔غیرشریفانہ  طلاق ،کچھ لوگ کئی برس کے بندھن اوراچھے تعلقات کے بعد اچانک نئی دلھن لانے کی ہوس دل میں محسوس کرتے اوراس بیوی کوچھوڑنے پرکمر کستے ہیں جس نے اپنی عمر ،جوانی قوت اورصحت اس کے گھر میں لٹادی اسے تصور بھی نہ تھا کہ اس کانرم وگرم آشیانہ اس سے چھین لیاجائے گا، وہ ایک  طلاق نامہ حاصل کرتے ہی خالی ہاتھ اپنے آشیانے سے نکال دی جائے گی۔

۲۔ بعض شوہروں کاشریفانہ انداز سے  طلاق نہ دینااوران عورتوں کوپیچھا نہ  چھوڑنا جن سے ان کانباہ ہرگز ممکن نہیں۔

اکثرایسے اتفاقات ہوتے ہیں کہ میاں بیوی میں خاص وجوہ سے اختلافات بڑھتے بڑھتے ،ناقابل اصلاح ہوجاتے ہیں ۔صلح وصفائی کی سعی بے نتیجہ ہوجاتی ہے ،زن وشوہر میں نفرت کی خلیج حائل ہوجاتی ہے۔ دونوں عملی طورپر ایک دوسرے کوچھوڑبیٹھتے ہیں ،دونوں الگ الگ زندگی گزارنے پرراضی ہوجاتے ہیں۔ ایسی صورت حال میں ہر عقل مندکے نزدیک اس مشکل کاحل یہ ہوتاہے کہ رشتے کوتوڑدیاجائے اوردونوں اپنااپنا نیاشریک زندگی تلاش کرلیں۔ مگربعض شوہر حریف کوسزادینے کی خاطر ہمیشہ کیلئے ازدواجی زندگی سے محروم کردیتے اور طلاق نہیں دیتے اوربدنصیب بیوی کو بے سہارازندگی گزارنے پرمجبور کرتےہیں ۔قرآن مجید کی تعبیر ہے ’’کَالْعلَّقۃ‘‘معلق زندگی۔

یہ لوگ مسلمان اوراسلام کاصرف نام ہی جانتےہیں اوراسلام ہی کانام لے کرمن مانے کام کرتے ہیں لہٰذاجوحضرات اسلامی تعلیمات کی وسعتوں سے ناواقف ہیں ان کے دل کی گہرائیوں میں یہ شبہ بیٹھ گیاکہ کیااسلامی  طلاق کواسی  طریقے پرباقی رکھنا چاہتاہے؟

یہ لوگ اعتراض آمیز لہجے میں کہتے ہیں :کیاواقعاً اسلام نے مردوں کو یہ اجازت دی ہے کہ وہ کبھی  طلاق دے کر اورکبھی  طلاق نہ دے کراپنی بیویوں کوسزادیں اورذہنی طورپر مطمئن بھی رہیں کہ انہوں نے اپنے شرعی حق سے فائدہ اٹھایاہے۔

لوگ کہتے ہیں: یہ ظالمانہ کام نہیں ہے؟ اگریہ بات ظلم نہیں توپھرظلم کسے کہتے ہیں ؟ آپ تواسلام کو ہرقسم کے ظلم کاسخت مخالف بتاتے ہیں آپ کہتےہیں اسلامی قوانین عدل وحق کی بنیادپر قائم ہیں؟ اوراگریہ کام ظلم ہے اوراسلامی قوانین بھی عدالت وحق کی بنیادپر قائم ہیں توذراہمیں بھی بتائے کہ ان مظالم کیلئے اسلام نے کیاانتظام کیاہے؟

ان افعال کے ظلم ہونے میں کوئی بحث کی کوئی گنجائش نہیں ،ہم آگے چل کربتائیں گے کہ اسلام نے ان مسائل کوتشنہ نہیں چھوڑاہے اسلام نے اس بار ےمیں کچھ تدابیر بتائی ہیں۔ مگرایک بات جسےبھولنامناسب نہیں ہے وہ اس قسم کے ظلم وستم کی راہ بندکرنے کی بات ہے ۔کیاظلم کی اس  صورت حال کاسبب فقط قانون  طلاق ہے اوراس قانون کو بدل دینے سے یہ ظلم ختم ہوجائے گا؟ یاظلم کی جڑیں کہیں اورہیں ان مقامات کی جستجو کرناہوگی کیونکہ یہ ایسے مقامات ہیں جہاں قانون کوئی اثرنہیں کرسکتا۔

معاشرتی مسائل کاحل تلاش کرنے میں اسلام اوردوسرے نظریات میں فرق ہے بعض نظریات مشکلات کاحل قانون کوبتاتے ہیں ۔اسلام کی نظر اس نکتے پر ہے کہ قانون فقط خشک اورباہمی تعلقات میں ہمواری تک توانسان پراثراندازہوسکتا ہے۔مگرجب جذبات کامسئلہ آجائے توپھر قانون سے کام نہیں چلتا ۔وہاں دوسری اسباب وعلل اوردوسرے تدابیرسے بھی فائدہ اٹھاناچاہئے۔

ہم ثابت کریں گے کہ ان مسائل میں اسلام نے قانون سے جہاں تک فائدہ اٹھایاجاسکتاتھا فائدہ اٹھایاہے اوراس بارے میں کوئی کسر نہیں اٹھارکھی۔

غیرشریفانہ طلاق

سب سے پہلے ہم آج کی اپنی پہلی مشکل۔ یعنی غیرشریفانہ  طلاق پرگفتگوکرتے ہیں:

اسلام  طلاق کاسخت مخالف ہے اسلام تابحدامکان  طلاق سے روکتا ہے اسلام نے جدائی کی بالکل آخری تجویز  طلاق قراردی ہے کہ اس کے سواکوئی چارہ ہی باقی نہ تھا۔ اسلام نے لگاتار بیویاں بنانے اور طلاق دینے والے۔۔ مطلاق۔۔ کودشمن خداکا نام دیاہے۔

الکافی میں ہے۔ رسو ل اللہﷺ ایک شخص کے پاس پہنچے اور اس سے دریافت کیا:

اپنی بیوی کاکیاکیا؟

بولا: طلاق دے دی!

فرمایا: کوئی براکام اس نے کیاتھا؟

جواب : جی نہیں کوئی نہیں برائی تونہیں دیکھی تھی!

قصہ ختم ہوگیااس نے دوسری مرتبہ شادی کرلی، رسول اللہؐ نے دریافت فرمایا: دوسری بیوی لے آئے ؟

اس نے کہا: جی ہاں!

کچھ دن بعد پھرملاقات ہوئی توآنحضرت ؐ نے پوچھا:

اس نئی بیوی کے ساتھ کیاکیا؟

اس نے جواب دیا: طلاق دے دی۔

آنحضرت ؐ نے پوچھا: اس نے کوئی برائی کی تھی!

--جی نہیں، کوئی برائی تونہیں دیکھی !

یہ بات بھی گئی گزری ہوگئی اوراس نے تیسری شادی کی ،پیغمبراکر مﷺ نے اس سے پوچھا کہ ۔۔شادی کرلی؟

اس نے کہا۔۔ جی ہاں،یارسول اللہ ﷺ کچھ دنوں بعد حضرت ؐ نے اسے دیکھ کر پھروہی پوچھا :

اس بیوی کے ساتھ سلوک کیا؟

اسے بھی طلاق دے دی!

کوئی برائی نظرآئی تھی، اس میں ؟

جی نہیں، برائی توکوئی نہیں تھی!

رسول اکرم نے فرمایا: اللہ اس مرد کودشمن رکھتا اوراس شخص پرلعنت کرتاہے جس کی آرزو بیویاں بدلنا ہواور اس عورت پر جس کادل چاہتاہوکہ شوہر بدلتی رہے۔

رسول اللہ ﷺسے کسی نے کہا ابوایوب انصاریؓ اپنی بیوی ام ایوب کوطلاق دینے والے ہیں۔۔ آنحضرت ؐ ام ایوب کوجانتے تھے اور جانتے تھے کہ ابوایوب کااقدام طلاق کسی صحیح دلیل کی وجہ سے نہیں ہے۔ لہٰذافرمایا:

ان طلاق ام ایوب لحوب

طلاق ام ایوب ،بڑاگناہے۔

پیغمبراکرمﷺ نے فرمایا کہ جبرئیل نے خواتین کے بارے میں اتنی مرتبہ تاکید کی جس سے مجھے گمان ہواکہ جب تک بیوی فحش کام کاارتکاب نہ کرے اس وقت تک طلاق مناسب نہیں۔

امام جعفرصادق؈ نے رسول اللہ ﷺ کے بارے میں فرمایا: آنحضرت ؐ کاارشاد ہے:

اللہ کے حضور اس گھرسے زیادہ کوئی محبوب گھرنہیں جہاں شادی کارشتہ قائم ہوا۔اوراس گھرسے زیادہ مبغوض کوئی گھرنہیں جس میں طلاق کے ذریعے رشتہ توڑاجائے ،امام جعفرصادق؈ نے مزید فرمایا: قرآن مجید میں طلاق کاذکر باربارآیااور طلاق کے جزئیات پرقرآن نے خاص توجہ کی ہے ۔اسی کی بناپر اللہ ،جدائی سے دشمنی رکھتاہے۔

طبرسی نے مکار الاخلاق میں ،رسول اللہ ﷺ سے نقل کیاہے کہ آنحضرت ؐ نے فرمایا:

’’نکاح کرو، مگرطلاق نہ دینا، طلاق سے عرش خداکانپ جاتاہے۔‘‘

امام جعفرصادق؈ نے فرمایا: حضورالٰہی میں طلاق سے زیادہ مبغوض وقابل نفرت کوئی چیز نہیں ہے۔ اللہ زیادہ طلاق دینے والے سے دشمنی (نفرت)۔

شیعہ روایات کی خصوصیت نہیں حضرات اہل سنت نے بھی اس طرح کی روایتیں لکھی ہیں۔ سنن{ FR 3260 }ابودائود میں ہے:

رسول اللہ ﷺ نے فرمایا:

مااحل اللہ شیئًاابعض الیہ من الطلاق

اللہ نےکوئی ایسی چیزحلال نہیں کی جواسے طلاق سے زیادہ ناپسند ہو۔

مولانا روم نے مشہور داستان ’’موسیٰ اورچرواہے‘‘ میں اسی حدیث نبوی کی طرف اشارہ کیاہے:

تاتوانی پامنہ اندر طلاق

بعض  الاشیاء عندی الطلاق

رہنمایان مذہب کی سیرت میں یہی دیکھاہے کہ امکان بھرطلاق سے بچتے رہتے ہیں اوران کے یہا ںطلاق بہت کم واقع ہوئی ہے اورجب ایسا ہواہے توکسی منطقی اور عقلی بنیادپرہواہے مثلاً

امام محمد باقر؈ نے ایک عورت سے شادی کی اورکچھ دنوں بعد طلاق دی ۔لوگوں نے سبب پوچھا توفرمایا: وہ علی ؑ کی دشمن تھی ،میں آتش جہنم کاٹکڑااپنےپہلومیں نہ رکھ سکا۔ یعنی عورت حضرت علی ؈ کی دشمن ہواورامام اس سے تعلقات باقی رکھیں غیرمنطقی بات ہے لہٰذاطلاق ضروری تھی۔

امام حسنؑ کے خلاف بے بنیاد پروپیگنڈا

(کردار کشی کی مہم)

اس موقع پراس بے بنیاد پروپیگنڈے کی بات بھی ضروری ہے جسے بنی عباس کے مجرمانہ ہاتھوں نے جنم دیا اور اسے پھیلایا۔

عوام میں مشہور اورکتابوں میں لکھا گیاکہ فرزند بزرگوار حیدرکرارحضرت حسن مجتبیٰ بہت شادیاں کرتے اوربہت طلاق دیتے تھے۔ اس پروپیگنڈے کی تاریخ امام حسن ؈کے سوبرس بعد شروع ہوتی ہے۔ یہ خبرہرجگہ پھیلائی گئی اس لئے غیروں کے ساتھ اپنوں نے بھی بے تحقیق سنی سنیٰ سنائی لکھتےوقت یہ حقیقت بھول گئے کہ طلاق ایک مبغوض اوربراکام ہے یہ عیش پرست وغافل افراد کاعمل ہے ۔اس شخص سے یہ بعیدہے جس کے کردارواعمال میں سے ایک عمل پیدل حج کرنا تھا جس نے بیس مرتبہ سے زیادہ اپنا مال ومتاع فقرامیں تقسیم کیاآدھا مال خود اٹھالیاآدھا غریب کو دیدیا ۔بھلا اس مقام بلند اوراتنی عظیم امت وعصمت کی حامل شخصیت سے اسی باتوں کا کیاربط۔

سب کومعلوم ہے کہ بنی امیہ  سے بنی عباس تک انتقال اقتدار کے وقت سے اولادامام حسن ؑ بنی عباس سے ہم آہنگ تھی۔ لیکن اولاد امام حسین ؑ جن کے سردار حضرت امام جعفر صادق؈ تھے ۔ خاموش رہے اورانہوںنے بنی عباس کاساتھ نہ دیا ۔بنی عباس نے سیاسی مجبوری سے شروع شروع میں توبنی حسن ؑ سے عاجزانہ سلوک رکھا اور انہیں اپنے سے زیادہ موزوں وبہتر ظاہر کیا۔ لیکن آخر میں بے وفائی دکھائی اوربہت  سے سادات حسنی کو قید وقتل کے ذریعے سامنے سے ہٹادیا۔

بنی عباس نے اپنے سیاسی منصوبے کوآگے بڑھانے کی خاطر اولاد امام حسن ؑ کے خلاف پروپیگنڈااورکردارکشی کہ مہم چلائی ۔ من جملہ اورباتوں کے ایک یہ کہانی گڑھی کہ بنی حسن ؑکے جداعلیٰ اوررسول اللہ ؐ کے چچاابوطالب مسلمان نہ تھے بلکہ کافر۔۔ نعوذباللہ۔۔ لیکن آنحضرت ؐ کے دوسر ے چچااورہمارے جداعلیٰ ’’عباس‘‘ مسلمان ہوئے اورمسلمان مرے لہٰذاہم کہ آنحضرت کے مسلمان چچاکی اولادسےہیں۔ان بنی حسن ؑ سے بہترہیں کہ وہ لوگ آنحضرت ﷺ کے غیرمسلم…کی اولاد سے ہیں ۔ہم خلافت کے واسطے زیادہ موزوں ہیں ۔بنی عباس نے اس کام کیلئے دولت استعمال کی ،قصے گڑھے جس کی بنیادپرآج بھی حضرات اہل سنت میں کچھ لوگ کفرابوطالب کافتویٰ دیتے ہیں۔اگرچہ آخری دنوں کچھ اہل سنت کے محققین نے چھان بین کرکے تاریخ کے افق روشن کیے ہیں۔

حسنی خاندان کے خلاف بنی عباس نے دوسراموضوع چھیڑااورکہنے لگے اس خاندان کے جداعلیٰ اپنے والد حضرت علی ؑ کے بعد تخت وتاج کے مالک ہوئے تواپنے شوق(معاذاللہ)کی وجہ سے شادی وطلاق میں الجھ گئے اورمعاویہ سے جنگ کے بجائے صلح کرلی……

خوشی کی بات ہے عصراخیرکے چند محققین نے اس مسئلے کی چھان بین کی اوردروغ بے فروغ کی بنیاد معلوم کرلی ۔گمان غالب یہ ہے کہ منصور دوانیقی کے معین کرد ہ قاضی نے یہ افواہ اڑانے میں پہل کی۔ بقول ایک مورخ کے ۔اگرامام حسن ؑ نے اتنی شادیاں کی تھیں تواس کی اولاد کی تعداد اتنی کم کیوں ہے ؟امام میں کوئی کمی نہ تھی اورمانع حمل گولیوں یااسقاط کاوہ عمل بھی اس زمانے میں رائج نہ تھا جوآج کل ہے۔

مجھے اس سادہ دل شیعہ مذہب کے راویوں پرتعجب ہے ۔یہ لوگ خودہی روایتیں نقل کرتے ہیں کہ رسول اللہ ﷺ اورائمہ اطہارنے زیادہ طلاق دینے والے کوخداکے نزدیک مبغوض یاملعون بتایاہے اوراس کے بعد ہی یہ لکھ دیاکہ امام حسن ؑ طلاق بہت دیاکرتے تھے۔

ان لوگوں نے یہ نہ سوچا کہ تین ہی صورتیں ہیںانہیں میں سے ایک صورت اختیار کرنا ہوگی۔ یایہ کہیں کہ طلاق میں کوئی عیب نہیں ہے اورخدابہت طلاق دینے والے کو دشمن نہیں رکھتا۔ یایہ مانیں کہ امام حسن ؈زیادہ طلاق نہ دیتے تھے ۔یاپھریہ مان لیں کہ امام حسن ؑ اسلامی قوانین کے معاذ اللہ پابندنہ تھے۔ یہ حضرات ایک طرف احادیث مبغوضیت طلاق کو صحیح ومعتبرجانتے ہیں۔ د وسری طرف مقام مقدس امام حسن ؑ کے سامنے سرجھکاتے ہیں۔ اورپھر ایک جہت میں ان کی کثرت طلاق کی بات نقل کرتے اوراس پر نقد ونظرکیے بغیر آگے بڑھ جاتے ہیں۔

کچھ تویہاںتک پہنچے کہ بقول ان کے حضرت امیرالمومنین علی ؈ اپنے فرزند کے اس عمل سے ناراض تھے اور(معاذاللہ) منبرپر لوگوں سے کہتے تھے کہ میرے بیٹے حسن ؑ سے بیٹی نہ بیاہنا وہ تمہاری لڑکیوں کوطلاق دیتے ہیں مگرلوگوں نے جواب میں کہا ،یاعلی ؑ !ہمیں توفخرہوگاکہ ہماری بیٹیاں فرزندپیغمبرؐ کی بیویاں بنیں۔ ان کادل چاہے وہ رکھیں نہ چاہیں توطلاق دے دیں۔

ممکن ہے بعض طلاق کے ناپسندیدہ اورقابل نفرت ہونے کاعلاج یہ سمجھتے ہوں کہ عورت اور اس کے خاندان کوطلاق پرراضی کرلیاجائے تونفرت والا پہلوختم ہوجائے میں خوشی واعزازمحسوس کرتی ہو وہ کچھ دن کسی ایسے مرد کے ساتھ گزارنا چاہتی ہوجواس کے اعزاز کاباعث ہو۔ اس صورت میں طلاق میں کیارکاوٹ رہ جاتی ہے۔

یہ بات نہیں ۔لڑکیوں کے طلاق پر باپ کی رضامندیاں یاخود بیویوں کااپنی طلاق پرخوشی ہونا ۔طلاق کے مبغوض وقابل نفرت ہونے میں کمی کاباعث نہیں ۔کیونکہ اسلام نکاح میں پائیداری اورخاندان کی مرکزیت میں استواری چاہتاہے۔ اس کی نظر میں میاں بیوی کاعلیحدگی پررضامندہوناموثرنہیں ہے۔

اسلام نے طلاق کوقابل نفرت ومبغوض قراردیااس کایہ مطلب نہیں کہ عورت کی خاطرداری ہواوراسے راضی کیاجائے۔ یوں عورت کی پسنداورخاندان کی آمادگی حاصل کرکے طلاق سے نفرت ختم کی جائے۔

امام حسن ؈ کے بارے میں غلط پروپیگنڈے کی بات  ایک تواس لئے چھیڑی کہ ایک تاریخی شخصیت سے جتنی جلدی ہوسکے ایک تاریخی بہتان کورد کیاجائے دوسری وجہ یہ ہے کہ اگرخداسے غافل کچھ لوگ یہ کام شروع کردیں اورامام حسن ؑ کے بارے میں سنی سنائی بات کوسندودلیل بناکر پیش نہ کردیں۔

خلاصہ۔۔ اس میںکوئی شک نہیں کہ طلاق اورمیاں بیوی میں جدائی اپنی جگہ پر اسلام کی نظرمیں قابل نفرت وبغض ہے۔

اسلام نے طلاق کوحرام کیوں نہ کیا

ایک اہم سوال یہ پیش کیاجاتاہے کہ اگر طلاق اس حدتک قابل بغض ونفرت ہے کہ طلاق دینے والے شخص کواللہ دوست نہیں رکھتا،نفرت کے قابل سمجھتا ہے توپھر اسلام نے طلاق کوسرے سے حرام ہی کیوں نہ کردیا؟ طلاق کوحرام قراردینے میں اسلام کیلئے کیارکاوٹ تھی خاص خاص اورمعین صورتوں میں جائز،باقی میں ناجائز کردیتا؟ بالفاظ دیگرکیااسلام کیلئے یہ بہتر نہ ہوتاکہ اسلام ،طلاق  کیلئے کچھ شرطیں لگادیتاکہ بس ان شرطوں کے بعدہی طلاق کی اجازت ہے ؟اس کے بعد مجبوراًشوہر کوجاناپڑتا، جب کوئی شوہراپنی بیوی کو طلاق دینا چاہتاتوعدالت کواپنے عمل کے جوازکی دلیل بناتا،اگرعدالت کی نظرمیں دلائل کافی اوراطمینان بخش ہوتے توطلاق کی اجازت مل جاتی ورنہ نہ ملتی۔

بنیادی طورپر جملہ یہ ہے:

’’حلال چیزوں میں مبغوض ترین چیزاللہ کے حضورطلاق ہے۔‘‘

کیامطلب ؟ اگرطلاق حلال ہے توقابل نفرت نہیں اوراگرقابل نفرت ہے توحال نہیں۔ قابل نفرت ہونے اورحلال ہونے میں کوئی جوڑ نہیں بیٹھتا۔

ان باتوں کے علاوہ ۔۔۔ کیامعاشرہ ۔ یعنی وہ ادارہ جسے عدالت کہتے اورمعاشرے کانمائندہ جانتے ہیں ۔حقدارہے کہ طلاق جیسے معاملے میں جواسلام کے نزدیک قابل نفرت ہے۔ دخل دے اورعدالت ۔معاشرہ ۔ فیصلہ دے دے کہ طلاق دینے سے پرہیز کرو۔ اورمعاملے کواتناطول دیا جائے کہ شوہر اپنے ارادے پرپچھتائے یاپھرمعاشرے ۔اسی ادارہ اجتماع۔۔ پرواضح ہوجائے یہ زیر بحث رشتہ یکجائی نہیں کرسکتا اب اس رشتے کوٹوٹنا ہی چاہیے……

طلاق ۔ نظام فطرت

بات یہ ہورہی تھی کہ اسلام کی نظرمیں طلاق بہت زیادہ قابل نفرت وعداوت ومبغوض ہے ۔اسلام کارجحان ہے شادی کابندھن مضبوط وبررقراررہے۔ اس کے بعد میں نے سوال  اٹھایاتھاکہ اگرطلاق اسی قدرمذموم ومبغوض ہے تواسلام نے اسے ناجائزہی کیوں نہ کردیا؟ کیایہ حقیقت نہیں کہ اسلام جس کام کوناپسندکرتاہے اسے شراب خواری وقماربازی وستم گری کی طرح حرام کردیتاہے ؟ پھرطلاق کوبالکل ممنوع کیوں نہ قراردیا اوراسے روکنےکیلئے قانون وضع کیوں نہ کیا ؟اصل نکتے کی بات یہ ہے کہ آخراس کی منطق کیاہے کہ طلاق ’’حلال مبغوض‘‘ ہے ؟اگرحلال ہے تواس کے مبغوض ہونے کامطلب کیاہے اوراگرمبغوض ہے توحلال کیوں ؟ اسلام ایک طرف توطلاق دینے والے مردکو اپنی غضب آلود نگاہوں کانشانہ بناتاہے اس سے نفرت وبیزاری کااظہارکرتاہے اوردوسری طرف جب بھی کوئی شوہراپنی زوجہ کوطلاق دیناچاہے تواسے کوئی رکاوٹ پیش نہیں آتی آخر کیوں؟

یہ سوالات بجاہیں سب رازکی باتیں بہیں توچھپی ہوئی ہیں اصلی راز اورمطلب کی بات یہ ہے کہ زوجیت میاں بیوی کی زندگی فطری بندھن ہے یہ کوئی رسمی معاہدہ نہیں ہے۔ فطرت میں اس کے واسطے خاص قوانین وضع ہوئے ہیں۔ بیع اجارہ صلح رہن اوروکالت جیسے معاشرتی معاہدات سے یہ رشتہ مختلف ہے ان میں صرف معاشرتی یک طرفہ قرردادباہمی معاملہ ہوتاہے فطرت وخمیرکادخل نہیں ہوتا۔ فطرت وغریزہ کوسامنے رکھ کرقانون نہیں بنایاگیا ہے۔ پیمان ازدواج میں یہ بات نہیں یہاں فریقین کی ایک فطری خواہش۔ اصطلاحی طورپر۔ ایک خاص میکانزم کے طورپرپرسٹ ہوتی ہے اورباہمی خوڑبٹھائے جاتے ہیں۔

اس بناپراگرپیمان ازدواج کے خصوصی ضابطے ہیں اوروہ دوسر ےعہدوپیمان کے ضابطوں سے جداہیں توحیرت نہ کرناچاہیے۔

نکاح وطلاق میں قوانین فطرت کی نگہداشت

شہری معاشرت کاقانون آزادی ومساوات کاقانون ہے۔ تمام معاشرتی معاہدے دواصولوں پرقائم ہوںگے آزادی اورمساوات کوئی دوسرااصول استعمال نہیں ہوسکتا۔ البتہ پیمان ازدواج اس کے برعکس یہاں آزادی ومساوات کے علاوہ فطرت نے کچھ اورضابطے بھی وضع کررکھے ہیں، اورقوانین واضوابط کی پیروی ونگہداشت ضروری ہے۔ طلاق ،دوسرے معاہدات سے پہلے ہی متن فطرت میں ایک قانون کی مالک ہے ۔آغازکار ۔خواستگاری، درمیانی عمل ۔نکاح۔ میں ایک خاص قسم کی نگہداری فطرت ضروری ہے۔ آخرکار ردعمل ۔طلاق ۔ میں بھی اس پر نظر رکھنالازم ہے۔ (ہم منگنی اورخواستگاری ،مہرونفقہ  اورخصوصی طورپر زن ومردکے مابین فرق پرگزشتہ ابواب میں گفتگوکرچکے ہیں)۔فطرت کو چھوڑناکوئی فائدہ مند بات نہیں ’’الکسیس کارل ‘‘کے بقول ۔حیات وزندگی کے قوانین ،ستاروں کے قانون جیسے سخت اوربے رحم ہیں،ان سے مقابلہ نہیں کیاجاسکتا۔

نکاح وحدت واتصال ہے اورطلاق ،جدائی وانفصال ۔جب فطرت نے جوڑابننے اورزن ومرد کے بندھن کاقانون یوں وضع کیاہے کہ شرکت زندگی کیلئےایک طرف سے اقدام ہواوردوسری طرف دلبری ودل ربائی کے طورپر شرم کے ساتھ ایک قدم پیچھے ہٹنے کاعمل ہو،ایک سمت وہ جذبات رکھے جن سے دوسرے کواپنی گرفت میں لینے کی فکر ہو، دوسری طرف ایسے جذبات کہ مقابل آنے والےکادل چھین لے ۔جب کہ نکاح کاسنگ بنیاد محبت واتحادویکدلی کوقرار دیاگیا۔ باہمی معاہدہ وہم کاری نہیں جب کہ گھرکی تعمیرکانقطہ نظریہ رکھا کہ جنس لطیف مرکز ہواورجنس ورشت اس مرکز کےگرد چکرلگائے ،لہٰذاجدائی اورعلیحدگی اورانتشارایااس مرکزکاخلل بھی خاص ضابطوں سے محدود کیاگیا۔

مضمون کی پندرھویں قسط میںایک دانشورکی بات نقل کرچکا ہوں کہ ’’شادی کا بندھن دراصل مردوں کیلئے قبضہ کرنے کی خاطرایک حملہ ہے اورعورتوں کیلئے دل فریبی ودل ربائی کی خاطر ایک پسپائی ہے مردچونکہ فطرتاًشکاری حیوان ہے لہٰذااس کاعمل حملہ اور جھپٹاہے۔ ایک مثبت عمل ہے ۔دراصل عورت مرد کیلئے انعام ہے جواسے لے چکناچاہیے۔ شادی ایک جنگ وپیکار ہے اورازدواج شرکت زندگی اوراقتدارہے۔

وہ پیمان جس کی بنیاد محبت ویگانگت ہے تعاون ورفاقت نہیں ،یہاں جبرو پابندی کاعمل نہیںہے ۔قانون کے زور وجبرسے افراد کو انصاف کی بنیاد پرتعاون و احترام پرمجبور کیاجاسکتا ہے اوریہ معاہدہ چندسال باقی بھی رکھاجاسکتاہے۔ مگرقانون کے جبروزورسے دوافرادکوایک دوسری کی محبت ،ایک دوسرے سے خلوص ایک دوسرے پرجاں نثاری کیلئے تیار نہیں کیاجاسکتا ۔اور وہ بھی اس طرح کہ ہرایک اپنی خوش نصیبی کودوسرے کی خوش نصیبی سمجھے ۔

اس قسم کے تعلق کوبرقراررکھنے کی خواہش کیلئے قانونی جبرکے بجائے کوئی دوسری معاشرتی وعملی تدبیراختیارکرنا ہوگی۔

ازدواج ونکاح کی فطری ٹیکنیک جس کی بنیادپراسلام نے اپنے قانون وضع کیے ہیں دراصل ان کی وجہ اورنتیجہ یہ ہے کہ عورت کنبہ کی جمعیت میں مجبور ومحترم ہو بنابریں اگر کسی وجہ سے وہ اپنے  مرتبے سے نیچے آجائے اورمرد کی محبت کاشعلہ اس کی سمت سے ٹھنڈاہوجائے اورمرد اس سے بے رخی اختیارکرلے توگویا کنبہ کاایک ستون گرگیایعنی فطرت کی بنیاد پرایک فطری معاشرہ بکھرگیا۔اسلام نے خاص کوشش وتدابیر کے سہارے کنبہ کی زندگی کوفطری اندازمیں باقی رکھناچاہاہے۔ یعنی عورت مقام محبوبیت ومظلوبیت  میں اورمرد مقام طلب وتوجہ وحاضر خدمت رہنے کی منزل میں باقی رہے۔

اسلام نے عورت کوہدایت نامہ دیا ، عورت کوچاہئے:

ہمیشہ اپنے شوہر کیلئے آراستہ پیراستہ رہے۔

اپنی ہنرمندی کے نئے سے نئے جلوے شوہر کودکھائے ۔

شوہر کے جنسی جذبات کوبڑھائے۔

شوہر کی باتوں کانفی میں جواب دے کراس کے واسطے نئی گرہ اورذہنی و نفسیاتی الجھن نہ پیداکرے۔

ادھر مرد سے کہا:

اپنی زوجہ سے محبت وعطوفت رکھے۔

اظہارعشق وتوجہ کرے۔

اپنی محبت نہ چھپائے۔

اس قسم کی متعددتدبیریں اسلام نے اس لئے اختیار کیں تاکہ جنسی لذت اندوزی اپنے گھریلودائرے میں محدود رہے ۔اسلام کی ہدایت کہ میاں بیوی کے باہمی سلوک رشتہ زن وشوہر کے کیڈرسے باہر بہت پاک صاف رہیں۔ یہ سب کچھ اس لئے ہے کہ کنبہ کامعاشرتی ڈھانچہ بکھرنے کے خطرے سے بچارہے۔

گھریلوزندگی میں شوہر کافطری درجہ

اسلام کی نظر میںکسی زوجہ کی انتہائی توہیں کہ بات ہے کہ شوہر یہ کہہ دے میں تم سے محبت نہیں کرتامجھے تم سے نفرت ہے اوراس کے بعد قانون زوروجبرکرے اوربیوی کوگھر میں رکھنے پر مجبورکرے۔ قانون ،جبراًبیوی کوشوہر کے گھرمیں رکھ سکتاہے لیکن اسے فطری درجہ محبوبیت ومرکزیت اورمیاں بیوی کی پر محبت والفت فضا میں باقی رکھ سکے،یہ ممکن نہیں ہے ۔قانون شوہر کوزوجہ کی نگہداشت اس کے اخراجات زندگی کی ادائیگی کاپابند کرسکتاہے مگراسے ایک ایک جاں نثار اورمرکز کے گرد گھومنے والا دائرہ اورایک نقطہ نہیں بناسکتا۔

بنابریں جب محبت والفت شوہر کاشعلہ بجھ جائے توفطری ضابطے کے مطابق شادی کارشتہ ختم ہوجاتاہے۔

یہاں ایک سوال سامنے آتاہے ۔اگرمحبت کاشعلہ بیوی کے دل میں ٹھنڈاپڑجائے توکیاہوگا؟ کیابیوی کے رشتہ محبت توڑلینے سے گھریلوزندگی باقی رہے گی یاختم ہوجائے گی؟ اگرباقی رہے گی تومیاں بیوی میں کیافرق ہے کہ مرد کارشتہ الفت ٹوٹناتوگھریلوزندگی کاخاتمہ بن جائے اوربیوی کے رابطہ الفت ختم ہونے سے وہ زندگی ختم نہیں ہوتی ،آخروجہ کیاہے؟اوراگربیوی کے رخ موڑنے اوررشتہ الفت تورنے سے بھی گھرکاشیرازہ بکھرجاتاہے تو جس وقت زوجہ ،شوہر سے رشتہ توڑنے تواسی وقت نکاح کابندھن بھی ختم مان لیں اوربیوی کوحق طلاق دے دیں۔

جواب یہ ہے کہ ’’گھریلوزندگی ،فریقین کی دل بستگی پرموقوف ہے ایک فرد سے نہیں اورزن ومرد کی نفسیاتی تحقیق سے دونوں کااختلاف ہم گزشتہ مقالات میں ایک ماہر نفسیات کے حوالے سے بیان کرچکےہیں۔فطرت نے میاں بیوی کارشتہ کچھ اپسارکھاہے کہ بیوی،شوہر کے سامنے جوابدہ ہے۔ بیوی کی اصلی وحقیقی محبت والفت کوشوہر کے احترام وتوجہ کے جواب میں استوار وپائیدار ہوناچاہئے۔ لہٰذابیوی کامرد سے تعلق معلول (نتیجہ ) ہے شوہر کی توجہ کااورسب کچھ مرد سے وابستہ ہے فطرت نے فریقین کومحبت کی کنجی شوہر کے ہاتھ میں رکھی ہے۔ شوہر اگر زوجہ سے محبت کرے اوروفاداری برتے توزوجہ بھی اس چاہے گی اوروفاداری برتے گی ۔یقینی طور پر عورت مرد سے زیادہ وفاداری ہوتی ہے عورت کی بے وفائی مرد کی بے وفائی کارد عمل ہے۔

فطرت نےازدواج فسخ کرنے کی کنجی مرد کودی ہے یعنی مرد اپنی بے تعلقی و بے توجہی اوربیوی سے بے وفائی کرکے بیوی کوسرد مہر وبے تعلق بناتاہے اس کے برعکس اگربے مہری عورت کی طرف سے ہوتومردکے رشتہ الفت پراس کااثر نہیں ہوتا،بلکہ کبھی تواس کے جذبہ الفت میں قوت پیداہوجاتی ہے۔بہرحال بیوی کی بے توجہی ،طرفین کی بے تعلقی نہیں بنتی ۔مردکی توجہ میں کمی اوراس کاخاتمہ مرگ ازدواج وخاتمہ زندگانی خانوادگی ہے مگرشوہر کیلئے بیوی کے جذبہ التفات کی کمی گھریلوزندگی کومریض نیم جان بناتی ہے لیکن بہتری اورتندرستی کی امیدباقی رہتی ہے جس وقت بے توجہی عورت کی طرف سے ہوتومرد کی عقلمندی ووفاداری کاتقاضایہ ہے کہ بیوی سے محبت والفت ونرمی کا مظاہرہ کرے اور اسے عشق والفت کی طرف واپس لائے ۔مردکیلئے اپنے روٹھے محبوب کومنانے میں کوئی سبکی نہیں ،وہ قانون کے زورسے اس کی نگہداشت کرکے آہستہ آہستہ رام کرسکتاہے لیکن عورت کی توہیں ہے اس کے واسطےناقابل برداشت ہے کہ وہ اپنے حامی اورعاشق کی حفاظت میں قانون کے زوروجبر کوسہارابنائے۔

البتہ یہ اس صورت میں ہے جب عورت (بیوی) کی لاتعلقی کی علت شوہر کی بداخلاقی وظلم نہ ہو۔ اگرمرد ظلم شروع کردے اوربیوی ظلم ونقصان رسانی سے تنگ آکردامن چھڑاناچاہتی ہوتو بات کچھ اورہے ہم اس بارے میں’’مسئلہ دوم‘‘ کے عنوان سے گفتگوکریں گے ۔یعنی غیرشریفانہ طورپرطلاق سے پہلوتہی۔ وہاں ہم بتائیں گے کہ مرد کو اجازت نہیں دی جائے گی کہ وہ غلط فائدہ اٹھائے اورعورت کونقصان رسانی وستم گری کیلئے روکے رکھے۔

خلاصہ یہ ہے۔ میاں بیوی ،زن ومرد میں فرق یہ ہے کہ مرد عورت ذات کانیازمند ہے اورعورت مرد کادل چاہتی ہے ،بیوی کیلئے شوہرکی حمایت اوردلی توجہ اتنی قیمتی ہے کہ اس کے بغیر شادی کاعمل عورت کیلئے ناقابل برداشت ہے۔

ماہرنفسیات فرانسیسی خاتون کانظریہ

زن روز شمارہ113میں’’ماں کے نفسیات ‘‘کے عنوان سے ایک فرانسیسی خاتون Beatric Marbeau(بیٹرس ماربیو) کے مضمون کاترجمہ چھپتاتھا۔ اس مقالے کے مندرجات سے اس خاتون کانفسیات میں ڈاکٹر ہونے کے علاوہ پیریس کے ایک اسپتال میں نفسیات شناس معالج ہونے کے ساتھ ساتھ تین بچوں کی ماں ہونے کاعلم بھی ہوا۔

مقالے کے بعض حصوں سے حاملہ یابچے والی عورت کی شوہر سے محبت ومہربانی کی توقع پراچھی خاصی روشنی پڑتی ہے ،وہ لکھتی ہیں:

’’جب عورت محسو س کرتی ہے کہ وہ جلدماں بننے اوراولاد والی ہونے کوہے اسی وقت سے وہ سوچ میں پڑجاتی ہے وہ اپنے بدن کوٹٹولنے اور سونگھنے لگتی ہے ۔خصوصاًاگرپہلا بچہ ہوتوکرید نے کی حس بہت شدید ہوتی ہے بالکل یہ معلوم ہوتاہے کہ وہ خود اپنی ذات سے بیگانہ ہوگئی۔ وہ اپنے وجود کا انکشاف چاہتی ہے ۔ جیسے وہ پیٹ میں ننھی جان کی چھن محسوس کرتی ہے۔ اسی وقت وہ کان لگاتی ہے کہ اپنے جسم میں نئے آنے والے کی ہرآواز کوسنے وجود اسے خوش قسمتی اورمسرت بخشتاہے وہ آہستہ آہستہ گوشے میں رہنے اور تنہائی میں بیٹھنے کی آرزومند ہوجاتی ہے ۔وہ بیرونی دنیا سے قطع تعلق کرلیتی ہے وہ اس ننھی جان سے خلوت میں دل بہلانا چاہتی ہے جوابھی دنیامیں نہیں آئی…حمل کے زمانے میں شوہروں پران کی بیویوں کی بڑی ذمہ داریاں آپڑتی ہیں مگرافسوس ہے کہ مردان ذمہ داریوں سے کبھی عہدہ برآنہیں ہوتے ۔ہونے والی ماں چاہتی ہے شوہراسےٹٹولے اورسمجھے اس سے محبت کرے اس کاخیال رکھے، اس کی حمایت ومددکرے جب وہ اپناپیٹ ابھرتے دیکھتی ہے اس کے حسن کونقصان پہنچتاہے استفراغ آتے ہیں متلی ہوتی ہے ،بچہ جننے کاخوف طاری ہوتاہے۔ تواپنے شوہر کوسب باتوں کاذمہ دار قراردیتی ہے کہ اسی نے حاملہ کیا…… شوہر کو ان دنوں بیوی سے زیادہ نزدیک رہناچاہیے اورکنبہ کوبھی ایک غمخوارو ہمدرد باپ کی ضرورت ہوتی ہے تاکہ بیوی بچوںسے مشکلات شادی وغم میں بات کرے ان کی پریشان کن باتوں کوبرداشت کرے حاملہ عورت کی بڑی آرزویہی ہوتی ہے کہ اس کے بچے کے بارے میں اس سے کوئی بات کرے عورت کی سب سے بڑی عزت وفخر کی بات ہے اس کاصاحب اولاد ہونا۔اس وقت اگر وہ یہ محسوس کرنے لگے کہ اس کاشوہر اس کے بہت جلد دنیا میں آنےوالے بچے سے دل چسپی نہیں رکھتا۔ تواس کاغرو وافتخار پاش پاش ہوجاتاہے ۔وہ حقارت اورچھوٹا پن محسوس کرنے لگتی ہے وہ ماں ہونےسے بیزار اوربچہ جننے کو’’احتضار‘‘ وجاں کنی خیال کرنے لگتی ہے۔

ثابت ہوچکاہے کہ ایسی زچائیں دردزہ زیادہ محسوس کرتی ہیں…… ماں اور اولاد کارشتہ فقط دوافراد اکارشتہ نہیں بلکہ تین افراد کادرمیانی تعلق ہے ماں بچہ اورباپ ۔ باپ غائب ہو( بیوی کوطلاق دے چکاہو) جب بھی ماں کی اندرونی زندگی اسی کے خیالات وتصورات سے لبریزرہتی ہے۔ شوہری ’’مادری جذبات میں بھی بڑاموثرکرداراداکرتی ہے…‘‘

یہ تھے خیالات اس دانشمندخاتون کے جوماہر نفسیات ہونے کے ساتھ ساتھ ماں بھی تھی۔

وہ عمارت جس کی بنیاد جذبات پرہے۔

اب اچھی طرح سوچیے ۔جومخلو ق اس حدتک دوسر ےمخلوق کی نیاز مند۔توجہ ،قلبی تعلق حمایت اورہمدردی کی متلاشی ہے۔ جوہرمشکل صرف ’’اس ‘‘کی مہربانی وتوجہ کے سارے جھیل سکتی ہے۔ اوراس کی محبت کے بغیر وہ اپنی اولاد کاصحیح مطلب بھی نہیں سمجھتی ، وہ مخلوق ،جودوسرے کے صرف وجود سے ہی نہیں بلکہ اس کے دل ،دل کے جذبات کی طلب گار ہو، کیسے ممکن ہے کہ اسے قانون کے زورسےایسی مخلوق سے چپکادیاجائے جس کانام مرد ہے ؟ سخت اوراکھڑ۔

کیایہ دھوکہ نہ ہوگاکہ ہم ایک طرف بوالھوسی اوربیویوں سے لاتعلقی کے اسباب فراہم کریں اورہوس رانی کے نئے نئے راستے نکالیں ۔پھر قانون کے زورسے بیویوں کو شوہروں سے چسپاں رکھنا چاہیں؟ اسلام نے یہ کام کیاکہ شوہر عملی طورپر بیوی کوچاہے اوراس سے محبت کرے، اسلام بیوی کوشوہر کے سرتھوپنے کااہتمام نہیں کرتا۔

مختصر یہ ہے کہ جہاں ارادت وخلوص کاقدم درمیان ہواورجذبات پر تمام معاملات کی بنیاہووہاں قانون کاجبر کیاکرسکتا ہے ممکن ہے مقام افسوس ہومگر جبروپابندی بہرحال نہیں ہے۔

ایک مثال ہے ۔ہمیں علم ہے کہ نماز جماع میں امام کی عدالت شرط ہے اوریہ بھی شرط ہے کہ مامومین امام کی عدالت کایقین رکھتے ہوں ۔یعنی امام ومومین کاربط واجتماع ،عدالت امام اورارادت وخلوص مامومین پرقائم ہے ۔اسی وجہ سے یہ اجتماع وتعلق جبروپابندی قبول نہیں کرسکتاتنہاقانون اسے دوام واستحکام نہیں دے سکتا ۔اگرمامون اپنے امام جماعت سے رابط توڑلیں اور خلوص وارادت ختم ہوجائے توربط واجتماع درہم برہم ہوجائے گا۔ اس ارادت کاخاتمہ چاہے درست ہویاغلط ۔فرض کرلیجئے کہ امام جماعت واقعاًعدالت وتقویٰ اورصلاحیت کے اعلیٰ درجے پر بھی فائز ہو۔ جب بھی مامومین کواپنی اقتدارپرمجبور نہیں کرسکتا قابل مضحکہ ہوگا کہ یہ امام جماعت ،کچھری میں مامومین کے خلاف درخواست دائر کرے کہ لوگ مجھ سے ارادت کیوں نہیں رکھتے۔ لوگ میرے معتقد کیوں نہیں؟ اورآخری بات یہ ہے کہ لوگ میرے پیچھے نماز کیوںنہیں پڑھتے؟ دراصل ایک امام جماعت کے مرتبے کی توہین ہے کہ عوام کو قوت وجبر سے اپنی اقتداپر مجبورکرے۔

نمائندہ اسمبلی اورعوام کارابطہ بھی اسی قسم کارابطہ ہے ،یعنی انتخاب کرنے والے اورمنتخب ہونے والے کارابطہ ،تعلق وعقیدہ ویقین پراستوار ہوتا۔ اسی رابطہ کاوارد مدار،جذبات اوردل اورمعاشرےپر موقوف ہے۔ اگر عوام کسی شخص کو ووٹ نہ دیں۔ توان سے جبراًووٹ لیے نہیں جاسکتے ۔ خواہ عوام کودھوکا ہی کیوں نہ ہواورامیدوار موجود جگہ واقعاًاہل اوراعلیٰ درجےکی قابلیت رکھتاہو۔شرائط انتخاب بھی پورے موجود ہوں کیونکہ الیکشن کی فطرت اورووٹ دینے کامزاج جبرکے خلاف ہے۔ یہ شخص کچھری میں اپنی صلاحیت وقابلیت کی بنیاد پرفریاد نہیں کرسکتا کہ جناب میں اتنا قابل ہوں لیکن عوام  مجھے ووٹ نہیں دیتے ۔

ایسے مراحل میں کرنے کاکام ہے عوام کی فکری سطح ہمواروبلند کرنااوران کی صحیح تربیت ہے جس کے بعد لوگ اپنی دینی ذمہ داری اداکرتے وقت (نماز اداکرنے کیلئے) واقعی عادل افراد پیداکریں، ان سے ارادت رکھیں۔ یاخلوص اورصحیح جذبے سے امیدواروں کوووٹ دیں۔ اس کے بعد بھی اگررائے بدل دیں، ارادت چھوڑدیں اوربلاوجہ کسی دوسرے کے پیچھے چل کھڑے ہوں توافسوس کی جگہ ہے۔ جبروزورکادخل بیکار ہے۔

کنبہ کافرض بھی بالکل مذہبی فریضے اورمعاشرتی ذمہ داری جیساہے ۔لہٰذااچھی بات یہی ہے کہ ہم مان لیں کہ اسلام ،گھریلوزندگی کوایک فطری معاشرہ مانتاہے اوراس فطری اجتماع کوخاص تکنیکی عمل سمجھتا ہے ۔اس تکنیک کی نگہداشت ضروری اوراس سے انحراف کوغلط قراردیتاہے۔

اسلام کابڑامعجزہ یہ ہے کہ اس نے اس تکنیک کی نشان دہی کی جب کہ مغرب آج تک گھریلومشکلات پرقابو نہ پاسکا بلکہ آئے دن مشکلات میں اضافہ کررہاہے جس کاسبب فطری تکنیک سے غفلت ہے۔ البتہ خوش قسمتی کی بات ہےعملی تحقیقات آہستہ آہستہ یہ راستہ روشن کررہے ہیں۔ میں چمکتے سورج کی طرح دیکھ رہاہوں ۔مغربی دنیا علم کی روشنی میں اسلام کے اصول اپنی گھریلونظام میں قبول کرلیں گے۔ میں اسلام کونورانی تعلیمات اورمستحکم اصول کوعوام کے ان رویوں سے ہم آہنگ نہیں مانتا جنہیں وہ اسلام کے نام سے اپناتے ہیں۔

گھریلوزندگی کواستوار کرنے والی چیز مساوات سے بھی اہم ہے۔

آج کی دنیا میں اہل مغرب جس کاشیدا ہونے کادعویٰ کرتے ہیں وہ ہے ’’مساوات‘‘چودہ سوبرس پہلے اسلام نے مساوات کے اس مسئلے کو جس طرح حل کیاہے یہ لوگ اس سے غافل ہیں ۔فطرت نے فقط شہری معاشرے میںمساوات کاقانون وضع کیاہے لیکن گھریلومعاشرے  میں مساوات کے علاوہ بھی قانون وضع کیے ہیں۔اکیلی مساوات گھریلوتعلقات منظم کرنے کیلئے کافی نہیں، خاندانی معاشرے میں فطرت کے دوسرے قوانین کوبھی معلوم کرنا چاہیے۔

فساد میں مساوات

افسوس ہے کہ مساوات وبرتری کی تکرار اوراس کی تعلیم اپنے اصل خوبی و خصوصیت سے ہاتھ دھولیاہے ۔بہت کم سوچاجاتاہے کہ برابری سے مراد حقوق میں برابری ہے۔عام خیال کے مطابق بس یہ کافی ہے کہ مساوات کامفہوم جہاں بھی صادق آگیا ،بات پوری ہوگئی۔ان بے خبرلوگوں کے خیال میں ماضی میں مرد عورت سے جھوٹ بولتے تھے۔ آج کل عورتیں ،مردوں سے جھوٹ بولتی ہیں ،لہٰذاسب کچھ ٹھیک ہوگیا۔ کیونکہ جھوٹ بولنے میں مساوات قائم ہوگئی۔ماضی میں دس فیصد شادیاں مردوں کے ہاتھوں طلاق تک پہنچتی تھیں۔اب دنیا کے بعض حصوں میں چالیس فیصد طلاق دی جارہی ہے، ان میں بیس فیصد عورتوں کی طرف سے ہیں لہٰذاجشن منایاجائے کہ مکمل مساوات  قائم ہوگئی۔گزشتہ زمانے میں مردپاک دامن وپرہیز گار نہیںتھے۔ آج۔ عورتیںبھی خیانت کار ہوگئیںوہ بھی پاک دامنی وپرہیزگاری چھوڑبیٹھیں ،اس سےبہتر کیا ہوسکتا ہے؟۔۔مساوات زندہ باد۔۔۔ فرق مدارج مردہ باد۔۔۔پہلے زمانے میں مرد بے رحمی وسختی کامظاہرہ کرتے تھے، مرد دل نوازبچوں کاباپ ہوتے ہوئے بیوی بچوں کوچھوڑ کرنئی نئی معشوقہ تلاش کرتے پھرتے تھے، آج دیرینہ پیوندبیویاں برسوں کی گھریلو زندگی اور کئی چھوٹے چھوٹے بچے چھوڑ چھاڑ ،مجلس رقص میں ایک مرد کی آشنائی کرکے انتہائی قساوت وبے رحمی سے گھراورآشیانے کو چھوڑکر ،ہوس رانی کے پیچھے روانہ ہوجاتی ہیں۔۔۔ واہ واہ اس سے بڑھ کر اورکیاچاہیے ۔میاں بیوی ایک ترازو میں آئے برابری قائم ہوگئی۔

یہ ہے۔۔ دواکے بجائے معاشرے کے بے شماردردوں میں اضافے۔ میاں بیوی کے نقائص کی اصلاح اورکنبہ کی مرکزیت کواستوار کرنے کے بجائے آئے دن اسے کمزور اور متزلزل کرنے کی فکر میں رقص اورناچ کہ شکرہے۔ کچھ تو۔۔ مساوات کی طرف بڑھ رہے ہیں۔ بلکہ آہستہ آہستہ بیویاں فسادوانحراف وبے رحمی میں مردوں سے آگے جارہی ہیں۔

اب واضح ہوگیاکہ اسلام نے طلاق کومبغوض اورقابل نفرت قراردینے کے باوجود اس سے سامنے قانونی رکاوٹ کیوں نہ کھڑی کی۔ یہ معلوم ہوگیا کہ ’’حلال مبغوض‘‘ کسے کہتے ہیں اور ایک چیز حلال ہونے کے باوجود بے حد قابل نفرت ودشمنی کیسے ہوسکتی ہے۔

عقدازدواج

شہید مطہری ،فقیہ ،فلسفی ہیں ان کی بحث قانون مملکت اورقانون اسلام دونوں سے مربوط ہے اس لیے عام قاری کوپہلی نظرمیں مطلب تک پہنچنے میں بہت سوچنا پڑے گا۔ مثلاًعقدازدواج عقودلازمہ میں ہے۔--’’عقدازدواج طبیعتاً لازم ہے‘‘اس بات کوسمجھنے کیلئے عقدکے اصطلاحی معنی اورمنطق یافلسفہ قانون اسلام میں ’’لازم ولزوم ‘‘ کے معنی سمجھناہوں گے جس کاخلاصہ یہ ہے:

عقد: بندھن ،گرہ (فلسفہ کی اصطلاح میں)اطراف جسم کاجمع ہونا۔ اصطلاح فقہ میں یہ اصطلاح ۔باب معاملات ونکاح ، میں استعمال ہوتی ہے جس کے مطلب ہیں: ایجات وقبول یاشرعی طور پر معتبر خاص رابط ۔بیع، ھبہ، وقف ،نکاح جیسے امور میں ایک شخص معین قانونی کلمہ یاکلمات اداکرتاہے دوسراشخص اسے قبول کااظہار کرنے والے کلمات زبان سے کہتاہے اس کے بعد قائم ہوجاتاہے۔ مثلاًعقدازدواج ونکاح میں عورت یااس کاوکیل ’’زوجت۔۔۔۔‘مردیااس کاوکیل کہے ’’قَبِلْتُ۔۔ ‘‘ وغیرہ یہ عقید صحیح وشرعی ہے اس کے بعد کچھ حقوق و فرائض ،کچھ آزادیاں کچھ پابندیاں ان دونوں عقدکرنے والوں پر عائدہوجاتی ہیں۔ ایجاب وقبول کرنے والے’’متعاقدین‘‘ کہے جاتے ہیں۔

عقدکے بعد منطقی لحاظ سے متعاقدین کے درمیان عقد’’التزام‘‘ کی صورت رکھتا ہے ؟ اس میں بحث ہے۔کچھ لوگ ۔ایک چیز کے مقابلے میں متعاقدیں کے عقدکوالتزام مانتے ہیں ۔بعض لزوم والتزام نہیں مانتے ۔بحث کی بنیادیہ ہے کہ عقدمقولہ ،فعل ہے اورالتزام مقولہ ،اضافت ،جوحضرات ان میں التزام مانتے ہیں وہ عقدکرنے والے دونوں افرادکے درمیان عقدو معاہدے کومقولات کی بحث سے الگ کرتے اور’’لزوم‘‘ پراصرارکرتے ہیں۔ اورجوحضرات لزوم کاانکارکرتے ہیں وہ ایجاب وقبول کی تکنیک اوراس سے دومفہوم حقیقی ومنطق کااثبات کرتے ہیں ۔ وہ کہتے ہیںکہ لفظ کے تین مدلول( معنی یامفہوم)ہوتے ہیں۔ مطابقی ،تضمنی اورالتزامی عقدسے مراد ہے وہ ایجاب جوقبول سے مربوط ہے ۔اور جہاں ایجاب قبول سے مربوط ہو، وہاںیاتملیک مراد ہے یامبادلہ ۔لہٰذا تعہد (نگہداشت وپابندی ) اورالتزام کاربط نہیں رہتا ۔ہاں التزام عقدکے احکام میں ہوسکتا ہے ۔عوارض میں ہوسکتا ہے مگرلزوم نہیں ہوسکتایعنی متعاقدین کے عقدسے نہ اس کاتعلق جزجیسانہ اس کی جدائی محال ہے۔ تفصیل کیلئے دیکھئے کتب استدلالی فقہ نیز۔ ڈاکٹر سید جعفر سجادی کی کتاب ’’فرہنگ معارف اسلامی‘‘جلدسوم حرف ع ق د۔۔۔ طبع تہران ۔ایران۔

دیکھیے ،حضرت مرجع اعظم، آیت اللہ العظمیٰ امام خمینی مدظلہ العالی’’تحریر الوسیلہ‘‘ جو ثانی ،ص294کتاب الطلاق ،القول فی الصیغۃ۔

طلاق ۔ کوشش صلح کے پس منظر میں

سابقہ بحث سے معلوم ہوچکاکہ اسلام طلاق اورکنبہ کے شیرازہ بکھرنے کے مخالف اوردشمن ہے۔ اسلام نے شیرازہ خاندان کے حفاظت کے بارے میں اخلاقی ومعاشرتی  پیش بندیاں کی ہیں اس نے طلاق کووقوع پذیر ہونے سے روکنے کی خاطر متعددوسائل سے کام لیاہے۔ صرف جبراور قانون کاہتھیار استعمال نہیں کیا۔

قوت اور قانون کے اسلحہ کے زورسے شوہر کوطلاق سے روکااوربیوی کو قانون کے جبرسے شوہر کے گھرمیں رکھاجائے ۔اسلام اس کےمخالف ہے۔ اس کے نزدیک گھریلوماحول میں یہ اقدام عورت کے درجے کے شایاں شان نہیں ہے، وہ گھریلوزندگی کی بنیادی رکن اورجذبات واحساسات کاسرچشمہ ہے۔ جس شخصیت کورشتہ ازدواج کے نرم وحسین جذبات جذب کرکے مہرومحبت کے بادل اولاد پر برسانا ہیں وہ عورت ہے ۔شوہرکی سرد مہری ،اس کے  شعلہ محبت کابجھنا،اس کے زوجہ سے متعلق جذباب خاتمہ گھریلو فضاسے گرمی اورروشنی کوختم کردیتاہے۔بات یہاں تک ہے کہ ماں کے ماورانہ احساسات اولاد کے بارے میں اس سے زیادہ ہوتے ہیں جتنے جذباب شوہر کے اس سے وابستہ ہوتے ہیں’’بیٹرس ماربو‘‘کی رائے ہم گذشتہ مضمون میں لکھ چکے ہیںان کے بقول مادرانہ جذبات غریزہ وفطرت نہیں ہیں۔ یعنی ماں بہرحال غیر زوال پذیر جذبات محبت یاکم نہ ہونے والی مامتا اپنے بچوں کودیتی رہے۔ بلکہ اس کے مادرانہ جذبات بڑی حدتک شوہر کی توجہ سے اثرپذیر ہوتے ہیں۔

نتیجہ یہ ہے کہ بیوی کاوجود شوہرکی ذات سے جذبات واحساسات کاتاثرلیتااور اس کے نتائج اپنے سرچشمہ فیاض سے اولاد کے حوالے کرتاہے۔

مرد کوہسار اورعورت جوئباراوراولاد سبزہ وگل جیسے ہیں ۔چشمہ وجوئبارپہاڑ پربارش ہوتی ہے وہ بارش کاپانی جذب کرکے ،صاف وشفاف کرکے چشموں اورجوئباروںکے حوالے کرتے ہیں یہ چشمے سبزہ زاروں کوشادابی بخشتے ہیں ،بارش نہ ہو، یاپہاڑپانی جذب کرنے اورمصفاکرکے چشموں تک پہنچانے کی صلاحیت نہ رکھتے ہوں توچشمہ خشک اورگل بوٹے مرجھاجائیں گے

جیسے بارش خصوصاًپہاڑوں کی بارش دشت وصحراکی زندگی کی جان ہے۔ گھریلوزندگی کی جان بھی شوہر کے محبتانہ جذبات اوربیوی کے ساتھ پیار کی رفتار ہے۔اس سے بیوی بچوں کی زندگی میں چمک دمک شفافیت اورخوشیوں کی لہردورڑتی ہے۔

جب شوہرکے اپنی زوجہ سے جذبات الفت ومحبت کی منزل وتاثیریہ ہے اورکنبہ کی زندگی بلکہ روح پراثراتناہے توپھرقانون کے اسلحہ اورضابطے کے تازیانے سے مردکوقابل استفادہ کیسے بنایاجاسکتا ہے۔

اسلام غیرشریفانہ طلاق کاسخت مخالف ہے۔یعنی ایک مرد پیمان رشتہ ازدواج پردستخط کرنے کے بعد کبھی توکچھ مدت تک رفیق حیات رہنے کے بعدایک نوبیاہتا دولھن کے شوق میںپرانی بیوی کوچھوڑنے کاعمل ناپسندکرتاہے ۔لیکن اسلام کی یہ رائے بھی نہیں ہے کہ اس ’’ناجواں مرد‘‘کوپہلی بیوی کے گھرمیں رکھنے پرمجبور کیاجائے کیونکہ یہ نگہداشت عائلی زندگی فطری قانون سے مختلف شے ہے۔

اگرزوجہ قانون کے زوراورپولیس کے مددسے شوہرکے گھرمیں واپس آجائے توکنبہ پرمارشل لاتونافذکرسکتی ہے، اس گھرکی ملکہ نہیں رہ سکتی ، وہ شوہرسے جذبات لے کرجذب کرنے اوراولاد تک پہنچانے کاوسیلہ نہیں بن سکتی وہ اپنے وجدان کی اس ضرورت کو پوری نہیں جو محبت وتوجہ شوہرسے عبارت ہے پھروہ اپنے وجدان کوسیراب ومطمئن کیونکررکھے گی۔

اسلام نے کوششیں کی ہیں ناجوانمردی اورغیرشریفانہ طلاقوں کاخاتمہ ہوجائے اور’’مرد‘‘شریفانہ انداز میں اپنی بیویوں سے سلوک رکھیں اوران کو برداشت کریں۔لیکن اسلام یہ نہیں چاہتا کہ قانون ساز کی حیثیت سے بیوی پرجسے وہ مرکز شیرازہ بندی خاندان ،اور وسیلہ حصول وتقسیم جذبات جانتاہے زوروجبرکے ذریعے غیرشریف شوہرکے ساتھ باندھے رکھے ۔

اسلام نے جوکچھ کیاہے وہ مغرب اورمغرب پرستوں کے خلاف کیاہے، مقابل کانقطہ اسلام نے غیرشریفانہ رویے کے اسباب بے وفائی اورہوس رانی سے جنگ کی اوراس پرتیارنہ ہواکہ بیوی کوغیرشریفانہ مزاج اوربے وفاشوہر کے سرمنڈھ دے۔ جبکہ مغرب اور مغرب پرست ایک طرف غیرشریفانہ عوامل کوہرلمحہ فروغ دے رہے ہیںبے وفائی و ہوس رانی مرد کوبڑھارہے ہیں۔ اس کے بعد یہ چاہتے ہیں کہ جبرکے ذریعے ہوس راں وبے وفاوغیرشریف شوہرسے بیوی کواٹکائے رکھیں۔۔

آپ تصدیق کریں گے کہ اسلام نے غیرشریف شوہر کوبیوی کی نگہداشت اوراپنے گھرمیں رکھنے پرمجبور نہیںکیا، اس نے دونوں کوآزادی دی اوراپنی تمام کوششیں ،روح انسانیت اورشرافت کی بقاپرصرف کی ہیں۔ عملی طورپراسلام اتناتوبہرحال کرسکاکہ بہت زیادہ دقابل توجہ حدتک طلاقوں میں کمی کرسکے۔ دراں حالے کہ دوسروں نے ان مسائل پرکوئی توجہ نہیں دی اورہرقسم کی خوش نصیبی وشادکامی زوراورنیزے کی نوک طلب کی ہیں۔پھربھی کامیابیاں بہت کم نصیب ہوئیں۔ ان طلاقوں سے قطع نظرجوباہمی تعلقات کی خرابی (بقول رسالہ نیوزویک) عورتوں کی لذت اندوزی کی بناپر واقع ہوتی ہیں فقط مردوں کی ہوس رانی کی بناپرہمارے یہاں دی جانے والی طلاقوں سے مغرب میں مردوں کی طرف سے دی جائے والی طلاقوں کی تعدادکہیںزیادہ ہے۔

گھریلوصلح کامزاج ہرقسم کی صلح سے جداہے

یقیناً،میاںمیں بیوی ،صلح، صفائی برقراررہناچاہیے مگر ایسی صلح وصفائی جوان کے باہمی رشتے پرحکمراں ہو۔یہ صلح وصفائی اس صلح وہم آہنگی سے مختلف ہے جودو شریک کار ،دوہم سایے دوپڑوسی حکومتیں اور دوہم سرحد سلطنتوں میںکارفرماہوتی ہے۔ دونوں میں بڑافرق ہے۔

میاں بیوی کی زندگی میں صلح وصفائی کامقابلہ کرناہوتواس ہم آہنگی ولطافت سے کریں جوماں باپ اوراولاد میں ہوتی ہے جس کو جاں نثاری ودرگزرکے ہم پلہ کہاجاتاہے اورربط جوایک دوسرے کے مقدرسے ہو، جودوئی کی دیوار گرادے۔ ایک کی خوشی دوسرے کی خوشی بن جائے اورایک کی پریشانی دوسرے کی پریشانی ہو۔ برخلاف اس اتفاق ودوستی کے دو ہم کار ،دوشریک یادوہم سایوں یادوپڑوسی ملکوں میں ہوتی ہے۔

اس قسم کی صلح کامطلب ہوتاہے ایک دوسرے کے حقوق میں عدم مداخلت بلکہ دومتحارب حکومتوں میں ’’مسلح صلح‘‘ بھی ہوجاتی ہے ۔بشرطیکہ تیسری قوت مداخلت کرے اوردونوں کی سرحدی لائن پرقبضہ کرلے، اوردونوں حکومتوں کوجنگ روکنے کاحکم دے نتیجے میں دونوں میں صلح ہوجاتی ،کیونکہ سیاسی صلح کے معنی صرف عدم تصادم کے ہیں۔

گھرکی صلح ،سیاسی صلح سے مختلف ہے۔گھریلوصلح میں فقط ایک دوسرے کے حقوق پردست درازی سے باز رہنا کافی نہیں ہے۔ گھریلوصلح میں ’’صلح مسلح‘‘سے کام نہیں بنتا یہاں اس سے بڑھ کر اور کسی اہم ترین اساسی بات کی ضرورت ہوتی ہے۔ یعنی اتحادیگانگت ،دل وجان کاگھل مل جاناجیسے باپ اوراولاد کی صلح وصفائی میں ہوتاہے۔ ٹکرائوسے بچنے کے علاوہ کوئی بڑامرحلہ ۔افسوس ہے کہ مغرب تاریخی اسباب ممکن ہے جغرافیائی عوامل کی بناپر گھریلوجذبات سے بے بہرہ ہے حتیٰ کہ گھرکی فضاکے اندربھی وہاں گھرکی صلح سیاسی یامعاشرتی صلح سے جدانہیں سمجھی جاتی ،یورپ کے عوام جس طرح دوملکوں کی سرحدوں پرصلح برقرار رکھتے ہیں اسی اندازسے عدالی قوت کے ذریعے میاں بیوی کی سرحدات زندگی میں صلح قائم رکھنا چاہتے ہیں ،انہیں یہ نہیں معلوم کہ زن وشوہرکی سراحدت زندگانی میں’’سرحد‘‘ کاخاتمہ ہی بنیاد حیات ہے۔ وحدت اورتیسری قوت کوبیگانہ سمجھنے کااحساس ۔

مغرب پرست اہل یورپ کوان کی غلط فہمیاں بتانے ان کوگھریلومسائل اپنے فخرکی باتیں سمجھانے کے بجائے خودان کے رنگ میں رنگنے کاوہ جنون مول لے چکے ہیں کہ سراورپیرکافرق یادنہ رہا۔ لیکن یہ خودفراموشی دیرتک رہنے والی نہیں ہے جس دن بھی مشرق نے اپنی شخصیت دریافت کرلی جس دن بھی مغرب کاجوااتار پھینکاجس دن بھی آزادی کی فکر اوررآزادفلسفہ زندگی پربھروسہ کرلیااس دن یہ عیب دورہوجائیں گے اوروہ دن قریب ہیں۔

یہاں دوباتوں کاتذکرہ ضروری ہے:

اسلام،طلاق سے بازرکھنے والی ہرتجویز کاخیر مقدم کرتاہے

۱۔ ممکن ہے کچھ حضرات ہماری گزشتہ گفتگوسے یہ نتیجہ حاصل کریں کہ ہم شوہرپر طلاق کے سلسلے میں کسی رکاوٹ کے قائل وخواہش مندنہیں ہیں۔ مردجب طلاق دیناچاہے ہرراستہ اس کے واسطے کھلاہو۔ نہیں ۔ایساکوئی خیال نہیں ہم نے اسلام کے نقطہ نظرکی توضیح میں صرف یہ بتایاہے کہ شوہرکے سامنے قانون کاجبررکاوٹ بناکرفائدہ نہیں اٹھاسکتا۔ سلام ،شوہرکوطلاق سے بازرکھنے کیلئے جوبات بھی کی جائےاس کاخیر مقدم کرتاہے۔ اسلام نے سوچ سمجھ کر طلاق کیلئے ایسے شرائط اورضابطے وضع کیے ہیں جوطبعی طورسے طلاق کوالتوامیں ڈال کر شوہرکواس سے موڑدینے والے ہیں۔

اسلام نے ایک طرف ،صیغہ طلاق وگواہ کی شرط رکھی ،اورنصیحت کی ہے کہ طلاق دینے والے کوطلاق سے بازرکھیں ۔دوسری طرف دوعادل گواہوں کے بغیرطلاق کوباطل قرار دیا، یعنی ان دوآدمیوں کی جن کے سامنے طلاق دے گاانہیں عدالت وتقویٰ کے ساتھ پوری سعی وکوشش کرنا ہے کہ میاں بیوی میں صلح وصفائی کرادیں۔

آج کل، طلاق دینے والا ایسے دوعادل گواہوں کے سامنے طلاق جاری کرتاہے جنہوں نے میاں بیوی کانہ د یکھابھالانہ جاناپہچانا ان کے سامنے تو فقط دونوں کے نام لیے گئے ہیں ۔یہ بات ایسی ہے جوبجائے خود کچھ بھی ہواسلام کے نظریے اورمقصدسے الگ ہے۔ ہمارے یہاں رسم ہے طلاق دینے والے دوعادل ڈھونڈھ لیتے ہیں اوران کو بٹھاکر میاںبیوی کانام لے کہ صیغہ طلاق جاری کردیتے ہیں۔۔مثلاًکہتے ہیں:

شوہر،احمداوربیوی فاطمہ میں نے شوہر کی وکالت میں ان کی بیوی کوطلاق دی احمدکون صاحب ہیں اورفاطمہ نامی خاتون کی تعریف کیاہے؟کیادونوں عادل حضرات جوبطورگواہ موجود ،اورصیغہ طلاق سن رہے ہیں ان دونوں کودیکھ چکے ہیں؟اگرکسی دن ،شہادت طلب کرنے کاموقع آجائے اوران سے گواہی کی تفصیل مانگی جائے توکیاوہ بتاسکیں گے کہ ہاں ہمار ےسامنے انہیں دوافرادکے درمیان طلاق واقع ہوئی ہےـ ؟یقیناًوہ یہ بات نہیں کہہ سکتے ۔اب یہ گواہی کس قسم کی گواہی ہے مجھے نہیں معلوم ۔

بہرحال شوہروں کودوعادل گواہوں کی فراہمی طلاق سے بازرکھنے کاایک سبب ہے بشرطیکہ یہ عمل صحیح طورپر انجام دیاجائے۔ اسلام نے ازدواج یعنی پیمان کے آغاز میں دوعادلوں کی حاضری کی شرط نہیں رکھی ۔دوکار خیر میں تاخیرنہیںچاہتا۔ مگرطلاق جوآخری عمل ہے دوعادلوں کی حاضری پرموقوف کرنا اورشرط قراردیتاہے۔

اسلام نکاح کے وقت ماہواری آنے کوعقدمیں رکاوٹ نہیں قراردیتا،باوجودیکہ ہمیں معلوم ہے کہ ماہواری کے زمانے میں میاں بیوی جنسی عمل نہیں کرسکتے اوراس بات کاتعلق شادی سے ہے طلاق سے نہیں ہے۔ کیونکہ وہاں توجدائی کامرحلہ ہے اس کے بعددونوں کاآپس میں کوئی رشتہ ہی نہ رہے گا۔قاعدے کے مطابق صیغہ نکاح ماہواری کے زمانے میں جاری ہونے بلکہ جانز نہ ہونے کی ضرورت تھی کیونکہ دونوں کاپہلی مرتبہ یکجاہونے کامرحلے ہوتاہے اورممکن ہوتاہے کہ وقت عادت کاخیال نہ کریں۔ بخلافطلاق کے جوعلیحدگی کاوقت ہے اس میں ماہواری کی عادت کاکوئی اثرنہیں ہوتا۔لیکن اسلام چونکہ ’’وصل‘‘کاحامی اور’’فصل‘‘ وفراق کامخالف ہے اس لئے زمانہ عادت کی مانع صحت طلاق قراردیتا ہے اورمانع صحت عقد نہیں مانتا ،بلکہ بعض مقامات پرتوہین مہینے تک ’’تَرَبُّضْ‘‘کوواجب قراردیتاہے اس کے بعد صیغہ طلاق جاری کرنے کی اجازت ہوتی ہے۔

صاف سی بات ہے ان سب رکاوٹوں کے پیداکرنے کامقصدیہی ہے اتنی مدت میں ان اذیتوں ،اورغیظ وغضب کازورٹوٹ جائے جن کی وجہ سے طلاق پرآمادگی تھی،اوردونوں میاں بیوی مفاہمت پرتیارہوں اورپہلی جیسی زندگی گزارنے لگیں۔

مزیدبرآں ،مردکی ناپسندیدگی کی بناپرطلاق واقع بھی ہوجائے جب بھی ’’عدے‘‘کے نام سے دوبارہ مہلت دی گئی ہے کہ وہ فیصلہ واپس لے اوربیوی کودوبارہ آبادکرلے۔

شادی اورعدہ نیز اولادکی نگہداشت کی صورت میں اخراجات شوہرکواداکرنے کاضابطہ بجائے خودشوہرکیلئے عملی رکاوٹ ہے۔اس کے بعد بھی اگرکوئی شخص طلاق اورنئی شادی کی فکرمیں ہے تواسے پہلے توزوجہ اولیٰ کے عدےکے ’’نقطہ‘‘ دیناہوگا پھربچےاس کے پاس رکھناہوں توبچوں کے اخراجات اداکرنا پڑیں گے۔ اس کے بعد نئی بیوی کامہراوراس کی زندگی کے اخراجات اس کے یہاں ہونے والے بچے اوران اخراجات کیلئے تیاری کرناہوگی۔

ان سب باتوں کے علاوہ بے ماں کے بچوں کی ذمہ داری ایسابھیانک مستقبل سامنے لاتی ہے کہ آدمی خودبخود اپنے ارادہ طلاق کے سامنے ایک دیواردیکھتا ہے۔

ان باتوں سے بڑھ کر چونکہ اسلام سمجھتاتھاکہ خاندان کارشتہ اب بھی درہم برہم ہوسکتا ہےلہٰذاایک گھریلوکچھری اورفیصلہ کن حاکم کاضابطہ بنایایعنی ایک بیوی کانمائندہ ایک شوہرکانمائندہ اپنے اپنے موکلوں سے حق فیصلہ لے کرایک جگہ بیٹھیں اوران کے جھگڑے کافیصلہ کرکے دونوں میں صلح صفائی کرائیں۔

دونوں منصب انتہائی کوشش کریں گے اوردونوں کے گلے شکوے ختم کریں گے۔ سب کچھ کرنے کے بعدبھی اگرصلح صفائی نہ ہوسکے اورطلاق ہی بہترین حل نکلے توبہرحال دونوں کوالگ کردیں۔ یہاں بھی ان آدمیوں کاہونا بہترہے جن کاتعلق دونوں کے گھروں سے ہو۔ سورہ النساء کی آیت نمبر35کے الفاظ یہ ہیں:

وَاِنْ خِفْتُمْ شِقَاقَ بَيْنِہِمَا فَابْعَثُوْا حَكَمًا مِّنْ اَھْلِہٖ وَحَكَمًا مِّنْ اَھْلِھَا۝۰ۚ اِنْ يُّرِيْدَآ اِصْلَاحًا يُّوَفِّقِ اللہُ بَيْنَہُمَا۝۰ۭ اِنَّ اللہَ كَانَ عَلِــيْمًا خَبِيْرًا۝۳۵

اوراگرتم کودونوں میں جدائی کاڈرہوتوایک منصف شوہرکے خاندان اورایک منصب زوجہ کے خاندان کی طرف سے مقررکرو۔ اگردونوں منصف اصلاح احوال چاہیں، اللہ ان دونوں میں موافقت واتحاد پیداکرے گا، بے شک اللہ علیم وخبیرہے۔

صاحب تفسیر کشاف نے ’’حکم‘‘کی تفسیر میں لکھاہے:

ایک رجلامقنعارضیایصلح لحکومۃ العدل والاصلاح بینھما۔

یعنی جوشخص ثالث ومنصف منتخب کیاجائے وہ معتمد ہو،اس کی بات قابل قبول اورگفتگومضبوط وبادلیل ہواصلاح احوال اورعادلانہ فیصلے کے لائق اورپسندید آدمی ہو۔

اس کے بعدلکھاہے ۔پہلے مرحلے میں دونوں منصفوں کومیاں بیوی کے خاندان سے ہونے کی وجہ یہ ہے کہ ایسے افرادچونکہ دونوں کے نزدیکی اورباہمی قضیوں سے زیادہ باخبرہوتے ہیں اوررشتے داری کی وجہ سے اجنبی کے مقابلے میں زیادہ اصلاح کرنے کے امکانات رکھتے ہیں ۔نیز میاں بیوی اپنے دل کی بات غیروں کے بجائے اپنوں سے زیادہ کہہ سکتے ہیں وہ اپنےراز اورخانگی معاملات غیروں سے یوںنہیں کہہ سکتے۔

یہ مسئلہ کہ ثالثی کاتقررواجب ہے یامستحب ؟علماء میں اختلاف ہے ۔محققین کے نزدیک یہ حکومت کی ذمہ داری ہے اورواجب ہے ۔شہید ثانی نے’’مسالک‘‘ میں صاف صاف فتویٰ دیاہے کہ ثالثی کامسئلہ جس ترتیب سے بیان کیاگیا۔ واجب وضروری ہے کہ حکام کا فریضہ ہے کہ وہ ہمیشہ یہ ذمہ داری پوری کرتے رہیں۔

سید محمد رشید رضا ،مولف تفسیر ’’المنار‘‘ ثالثی کمیٹی بناناواجب ہے کہہ کر علماء اسلام نے فتوئوں میں اختلاف پرروشنی ڈالتے اوربتاتے ہیں کہ ثالثی واجب یا مستحب ہونے کے بحث عجیب ہے۔

عملاًاس بات سے مسلمان اس کے بے انتہاخصوصیات سے فائدہ ہی نہیں اٹھاتے ،طلاق کاسلسلہ بدستور ہے ،شقاق واختلاف گھروں میں رہتا ہے، نص قرآن ثالثی کے بارے میں ہوتے ہوئے ذرہ بھراس کی طرف توجہ اوراس سے فائدہ اندوزی نہیں کی جاتی ہاں علما؍اسلام اس کے وجوب و استجبات کے اردگربحث میں سرگرم ضروررہتے ہیں ۔کوئی یہ کہنے والا نہیں جوان سے کہے کہ واجب ومستحب کیااس حکم کونافذکرنے کے سلسلے میں عملی اقدام کیوں نہیں کرتے؟بحث مباحثہ ہی پرپورازورکیوں لگ رہاہے؟ اگرطے کرلیا ہے کہ اس حکم پرعمل نہ کیاجائے اورلوگ اس کے خصوصیات سے فائدہ نہ اٹھائیں توواجب یامستحب ہونے سے کیا فرق پڑجائے گا؟

شہید ثانی نے ان شرائط کے بارے میں لکھا ہے جومنصفین ،میاں بیوی کی مصالحت کےذیل میں طے کریں:

مثلاً:نصف حضرات شوہرکوپابندکریں کہ وہ اپنی بیوی کو فلاں شہریافلاں گھر میں رہنے کی جگہ دے یایہ کہ مثلاً…… اپنی ماںیادوسری بیوی کواس گھر میں رہنے کی جگہ دے یایہ کہ مثلاً۔۔اپنی ماں یادوسری بیوی کواس گھریااس کے کمرے میں نہ رکھے یامثلاً بیوی کامہرجوواجب الادا ہے اسے اداکرے یابیوی سے لے ہوئے قرضے کوفوراً واپس کرے۔

غرض کہ جواقدام بھی شوہر کوطلاق سے بازرکھنے پرکیاجاسکتا ہے ۔اسلام کی نظرمیں صحیح اورمطلوب ہے۔

بائیسویں مقالے میں سوال تھا۔کیامعاشرہ یعنی وہ کمیٹی جو عدالت وغیرہ کے نام سے معاشرے کی نمائندہ ہوتی ہے اس کاحق رکھتی ہے کہ طلاق کے معاملے میںمداخلت کرسکتی ہے؟ اس طلاق کے معاملے میں جواسلام کی نظرمیں قابل نفرت وبغض ہے ،ایسا اقدام جوشوہر کو طلاق دینے کے آخری اقدام سے روک دے۔

جواب۔۔۔یقیناًوہ ایسا اقدام کرسکتی ہے۔ کیونکہ طلاق کیلئے ہرقسم کے حتمی فیصلے حقیقی موتِ ازدواج کی علامت نہیں ہواکرتے۔ دوسرے لفظوں میں طلاق کےبارے میں تمام فیصلے ایسے نہیں ہوتے جوشوہرکے شعلہ محبت کی فسردگی کی دلیل کاحل ہوں اور یہ ثابت کردیں کہ بیوی اپنے مقام ودرجے سے گرگئی اوروہ فطری درجہ کھوبیٹھی جس کی وجہ سے وہ شوہرکیلئے بحیثیت بیوی کے قابل نگہداشت نہ رہی۔ بہت سے فیصلے غصے ،غفت یا غلط فہمی پرمبنی ہوتے ہیں ،لہٰذامعاشرہ جس اندازاور جس ذریعے کوعملی اقدام کیلئے پسند کرے اسلام اسے خوش آمدید کہتاہے۔

ثالثی ادارہ معاشرے کی نمائندگی کرتے ہوئے طلاق کی سندیارجسٹریشن کرنے والے اداروں کواس وقت تک قانونی توثیق سے روک سکتاہے جب تک ارادہ صلح کی تدبیروں کوعمل میں لارہاہو۔ جب ادارہ یہ کہہ دے کہ ہمیں صلح نہ ہونے کایقین ہوگیاہے اورمیاں بیوی دونوں میں مفاہمت ممکن نہیں ہے اس کے بعد دفتراورمتعلقہ محکمے اپنی کاروائی شروع کرسکتے ہیں۔

خاندان کیلئے بیوی کے گزشتہ خدمات

۲۔ دوسری  بات یہ ہے کہ غیرشریفانہ طلاق ،گھرکی مقدس مرکزیت کونقصان پہنچانے کے علاوہ خود عورت کیلئے بہت سے مشکلات پیداکرتی ہے۔ جنہیں نظراندازنہیں کیاجاسکتا۔ ایک خاتون جوکئی برس تک خلوص ومحبت کے ساتھ ایک مردکے ساتھ اس کے  گھرمیں اپنے اوراس کے درمیان دوئی چھوڑکر رہتی اوراس گھرکو آشیانہ راحت سمجھتی ہے۔اس گھرکو آبادوشادررکھنے کیلئے اپنی پوری قوت ومحبت صرف کرتی ہے۔ اصطلاح جدید کی بناپر شہرکی ترقی پسندخواتین کے علاوہ عام طورپر خواتین گھر کے کام کاج کرتی اورکھانے ،پہننے گھرکاخرچ چلانے میں دکھ اٹھاتی اورکفایت شعاری سے کام لیتی ہیں،فقط بچت کی خاطرشوہروں کوخادم نوکر رکھنے سے ناراض کردیتی ہیں۔ اپنی صحت وسلامتی ،جوانی اورطاقت گھرآشیانہ اور جھونپڑے بلکہ اپنے شوہر پرنثارکردیتی ہیں۔ فرض کریں ،ایسی بیوی کوبرسوں ایک ساتھ زندگی بسرکرنے کے بعد نئی دولھن کے شوق میں کوئی شوہرطلاق دے مارے اوراسی گھرمیں جسے خوش وخرم رکھنے کی خاطر اس نے اپنی عمروجوانی وسلامتی وتمنائوں کی دنیا لٹائی تھی اب د وسری بیوی لانا چاہے اوراس سے عیش پرستی ہوس رانی دکھائے توبتائیے ایسے عمل کی ذمہ داری کیااورکس پرہے؟

یہاں اس پر بحث نہیں ہے کہ گھریلو زندگی کی مرکزیت درہم برہم ہورہی ہے شادی کارشتہ ٹوٹ رہاہے جوآپ جواب دیدیں کہ شوہرکی غیرشریفانہ روشن شادی کوموت ہے اورغیرشریف آدمی کے سرکسی عورت کاتھوپاجانا ،عورت کی فطری منزلت ومقام کے شایاں شان نہیں۔

یہاں زیرنظربات ہے آوارہ وبے آشیاں ہونے کی اپناسجاسجایابسیرارقیب کے حوالے کرنے کی، دکھ درد ،زحمت وخدمت ضائع ہونے کی بات پرگفتگوہے۔

شوہرگھرکی مرکزیت،شعلہ حیات خاندان کابجھنا جہنم میں جائے ۔آخرہرانسان آشیانے اوررین بسیرے کامحتاج ہے پھروہ بسیراجیسے اپنے ہاتھوں بنایااوربسایااس سے انس خاطرتوہوتاہے۔ اگرکوئی پرندہ اپنے بنانے ہوئے جوتجھ سے نکال دیاجائے توکچھ نہ کچھ مزاحمت تو کرتاہے کیاعورت کواتنا بھی حق حاصل نہیں کہ وہ اپنے گھراپنے آشیانے کےلئے مزاحمت کرے ؟کیایہ عمل مردکی طرف کھلی ستم گری نہیں ہے؟اسلام نے اس وقت کیلئے کیاحل تجویز کیاہے؟

ہمارے عقیدے میں تواس مشکل کی طرف پوری طرح دھیاں دیناچاہیے ۔اکثرغیر شریفانہ طلاق سے جوپریشانیاں پیداہوتی ہیں ان کازاویہ یہی ہے۔ ان مقامات پر طلاق ،خاتمہ نکاح نہیں ،عورت کی ٹوٹ پھوٹ اورنابودی ہے۔

گزشتہ سوال کے ضمن میں اشارہ ہوچکاہے کہ گھریااشیانے کے مسئلہ طلاق سے جداہے یہ دوالگ الگ باتیں ہیںان دونوں کو الگ الگ ہی رکھنا ہوگا۔ اسلام کے نقطہ نظراوراسلامی ضابطوں کے لحاظ سے یہ مسئلہ حل شدہ ہے۔ اس کے باوجودجو مشکلات ہیں وہ اسلامی ضابطوں سے ناواقفیت اورشوہروں کے غلط طریقے سے فائدہ اٹھانے یابیوی کی خوش نیتی ووفاداری کے ردعمل سے پیداہوئے ہیں۔

یہ مصیبت اس وقت شروع ہوئی جب اکثرمیاں بیوی یہ سمجھ بیٹھے کہ بیوی اپنے شوہرکے گھرمیں جوکام کاج کرتی ہے اوراس کے جوفوائد ہوتے ہیں وہ شوہرسے متعلق ہے۔ بلکہ گمان یہ کیاجاتاہے کہ شوہر کاحق ہے کہ بیوی کو لونڈی یامزدور سمجھ کر حکم دیاکرے اوربیوی پر واجب ہےکہ ان معاملات میں شوہرکی اطاعت کرے۔ درآں حالیکہ میں کئی مرتبہ کہہ چکا ہوں کہ بیوی کام کاج میں پوری طرح آزادہے۔ اورجوکچھ وہ کرے گی وہ خواہ اپنی ذات کیلئے ہوگا،مرد کوایک مالک کی طرح بیوی کے ساتھ آنے کاحق نہیں ہے۔اسلام نے عورت کواقتصادی آزادی کے علاوہ اس کے اوراولاد کے اخراجات شوہرکے ذمہ واجب کیے ہیں ۔بیوی کواچھی خاصی مہلت دی ہے کہ آبرو مندزندگی کیلئے روپیہ پیسہ اور امکانات حاصل کرے کہ اگر طلاق وجدائی کاوقت آپڑے توشوہر سے بے نیاز اورپریشانی سے آزادہو۔ عورت اپنے رین بسیر ے کو رونق دینے کیلئے جوکچھ جمع کرے وہ اپنی سمجھے مرد کواسے چھیننے کاحق نہیں ہے ۔مذکورہ پریشانیاں اس سماج میں ہوتی ہیں جہاں بیوی کومیاں کے گھرمیں بہرحال کام کاج کرنے کاپابندسمجھاجاتاہے۔ پھراس کی محنت کے نتائج شوہرکی ملکیت ہیں ،بیوی کااس سے کیاواسطہ ۔فکرمندی عوام کاتعلق ان کی لاعلمی اورقانون اسلام سے بے خبری سے ہے اورکچھ نہیں ۔

دوسری وجہ ،شوہرکااپنی بیوی اوراس کی وفاداری سے غلط فائدے اٹھانا ہے کچھ خواتین اپنے شوہروں کے یہاں قانون اسلام سے بے خبری کی بناپر نہیں ،صرف شوہروں پربھروسہ رکھنے کی وجہ سے جاں نثاری کرتی ہیں۔ ان کادل چاہتا ہے کہ دونوں میں من وتو،اپناپرایانہ رہے۔ یہ پیسہ ہمارا،یہ ان کا ہے اچھاخیال نہیں سمجھتیں ۔لہٰذااسلام کے دیے ہوئے حقوق سے فائدہ اٹھانے کی طرف دھیاں نہیں دیتیں، اچانک جوآنکھیں کھلتی ہیں تومحسوس کرتی ہیں کہ ایک بے وفاسے محبت کرکے اورجاں فداکرکے ان مہلتوں سے فائدہ اٹھانے کاوقت ہاتھ سے کھودیا۔

اس قسم کی خواتین کوشروع سے دھیاں دیناچاہیے کہ محبت کاموقع وہ ہے جہاں دونوں طرح ہوآگ برابر لگی ہوئی  اگر بیوی مال جمع کرنے ،دولت اکٹھاکرنے آشیانہ بنانے بسیراسجانے میں اپنانام نظراندازکرتی اوراپناحق شرعی مرد کیلئے چھوڑتی ،اپنی قوت مرد کوہدیہ دیتی ہے توشوہر کوبھی اسی اندازسے ردعمل دکھانا چاہیے:

واذاجیئیتم بتحیۃ فحیواباحسن منااوردوھا

اورجب تمہیں ہدیہ دیاجائے توتم بھی اس سے اچھاہدیہ دویااسی کو واپس کردو۔

یعنی اگربیوی کوئی ہدیہ پیش کرتی ہے تواسے اسی معیارہی کاسہی کوئی ہدیہ بیوی کوبھی نذر کرناچاہیے۔ وفادارشوہروں کاہمیشہ یہ دستوررہااورآج بھی ہے کہ بیوی کامخلصانہ فداکاری کے جواب میں قیمتی ہدیے مکان یاآثاثہ اپنی بیوی کونذرکیا کرتے ہیں۔

بہرحال شیانہ اجڑنے اوربے گھرہونے کاقانون طلاق سے کوئی تعلق نہیں قانون طلاق کی تبدیلی اس کی اصلاح نہیں کرسکتی اس مسئلہ کاتعلق عورت کی اقتصادی آزادی وبے آزادی سے ہے اوراسلام نے اسے حل کردیاہے۔ ہمارے سماج میں یہ مشکل کچھ عورتوں کی اسلامی تعلیمات سے بے خبری کی وجہ سے پیداہوتی ہے یاپھردوسرے گروہ کی غفلت وسادہ لوحی کانتیجہ ہے۔ خواتین کواگرمعلوم ہوکہ اسلام نے ان کیلئے کیامواقع انہیں دیے ہیں۔ اورشوہرپرجاں نثاری میں سادہ لوحی کا مظاہرہ نہ کریں تومشکل خود بخود حل ہوجائے۔

طلاق ،آزادی۔ اورحق

مطالعہ کرنے والے کویادہوگا،ہم نے بائیسویں فصل میں طلاق سےپیدا ہونے والے سماجی مشکلات دوپہلوئوںسے بیان کیے ہیں۔ایک غیرشریفانہ طلاق کارخ توشوہر کی غیرشرافت مندی وغیرانسانی رویہ جوطلاق دلواتا ہے۔ دوسرے کچھ شوہرکایہ رویہ کہ بیوی کوسزادی جائے وہ غیرشریفانہ طورپرطلاق نہیں دیتے ان کامقصداس زوجہ کے ساتھ اختلاف کی وجہ سے زندگی بسرکرنے کاہوتا ہی نہیں ہے۔

دوفصل پہلے حصہ اول پربحث ہوچکی ،وہاں کہا ہے کہ اسلام ہرقسم کی غیرشریفانہ طلاق کوروکنے والے انتظامات کی حمایت کرتاہے۔ ایسے طلاق کیلئے خوداسلام نے بھی رکاوٹوں کی تدبیریں کی ہیں۔ اسلام خاندانی تعلقات میں قوت استعمال کرنے اورزورآوری کے ذریعے فائدہ اٹھانے کے خلاف ہے۔

ان معروضات سے واضح ہوگیاکہ اسلام کی نظرمیں اسلام ایک ’’زندہ ادارہ‘‘ ہے۔ اسلام کوشش کرتاہے کہ یہ زندہ موجوداپنی زندگی باقی رکھے،مگرجب یہ زندہ موجود، مرجائے تواسے افسوس کی نظرسے دیکھتا اوردفن کی اجازت جاری کرتاہے وہ اس مر پرقانون کی مومیائی نہیں چڑھاناچاہتاتاکہ وہ حنوط شدہ لاش کومتحرک اوراٹھائے پھراجائے ۔

شوہرکوحق طلاق دینے کی علت ووجہ معلوم ہوگی۔ یعنی میاں بیوی کارشتہ ایک فطری علاقہ مندی ہے۔ اس کی خاص ٹکنیک ہے۔ اس مشینری کومضبوط بنانے اور اسے بیکارکرنے کی دونوں کنجیاں تخلیق نے مرد کوعطاکی ہیں۔ میاں بیوی دونوں بجائے خودتخلیق کی بنیاد پرخاص پوزیشن کی مالک ہیں جن کابدلنایابالکل ایک جیساہوجانا ممکن نہیں ہے۔ یہ خاص وضع اورپوزیشن اپنی اپنی باری پرمتعددامورکی علت و سبب بنتی ہیں ۔جیسے حق طلاق ____یہ بھی کہاجاسکتا ہے کہ اس معاملے کی علت (خاص وجہ ) میاں بیوی کا خاص کردارہے۔محبت وعشق ورشتہ زن وشوہری میں۔

حق طلاق مرد کے خاص کردارکانتیجہ ہے، اس کا تعلق عشق سے ہے ،مالکیت سے نہیں

اس موقع پرآپ مخالفین اسلام کی قدروقیمت کاانذازہ لگاسکتے ہیں یہ گروہ کہتا ہے کہ اسلام نے مرد کوحق طلاق اس وجہ سے دیاہے کہ وہ عورت کوارادہ وخواہش وآرزوکامالک نہیں جانتا، اسلام عورت کو’’چیز‘‘ سمجھتا ہے’’ شخص‘‘نہیں مانتا ۔ اسلام شوہرکوبیوی کامالک جانتاہے،اسے حق دیتا ہے ،جب چاہے اپنے مملوک کوآزاد کردے ۔کیونکہ:

الناس مسلطون علیٰ اموالھم

لوگ اپنے مال کے مالک ومختار ہوتے ہیں ۔

ہماری گفتگوسے معلوم ہوگیا کہ منطق اسلام شوہر کی مالکیت اوربیوی کی مملوکیت پر مبنی نہیں ہے۔ اسلام کی منطق واسلام کافلسفہ ان لکھنے والوں کی فہم سے زیادہ عمیق اوران کی ذہنی سطح سے زیادہ بلندہے۔ اسلام نے  گھر کی تعمیری بنیاداور اس ادارے کی اساس اس کے نکات اوررمز وحی کے اشاروں سے معلوم کیے اوران کاسراغ لگایاہے۔ اب چودہ سوبرس بعد علم ان کی گہرائیوں کے قریب پہنچ رہاہے۔

طلاق ،اس لئے آزادی ہے کہ شادی کی فطرت حقیقت’’رفافت‘‘ ہے

کبھی کبھی یہ کہتے ہیں:

طلاق میں آزادی (چھوڑنے )کااندازکیوں ہے؟ اسے یقیناًفیصلے کارنگ ملناچاہیے:

ان سے کہاجائے :

طلاق آزادی ورہائی اس لئے ہےکہ ازدواج وشادی رفاقت ہے۔ اگرآپ تمام اجناس نرومادہ سے ’’جوڑے‘‘ کے اس قانون (فطرت)کوبدل سکیں، اورازدواج (جوڑے پن)کی  فطری ساخت کورفاقت کے قالب سے نکال لیں، اگرآپ سے یہ ہوسکے کہ جنس نروجنس مادہ کو۔انسان ہویاحیوان ___ایک کودوسرے جیسے اثرات دے دیں اورقانون فطری بدل ڈالیں ،توپھرطلاق کوبھی ’’رہائی ‘‘ کے قالب سے نکال دیجئے۔

ان عناصرمیں سے ایک نے لکھا:

عقدازدواج کوشیعہ فقہاعموما’’عقدلازم‘‘ شمارکرتے ہیں ،بظاہرایران کاسول لا۔۔قانون مدنی ۔۔بھی ’’عقدلازم‘‘ ہی جانتاہے۔لیکن میں یہ کہناچاہوں گاکہ فقہ اسلامی اورقانون مدنی ایران کے مطابق عقدنکاح فقط عورت کی جہت سے لازم ہے ،مرد کی نسبت سے ’’جائزعقد‘‘ ہے کیونکہ مردجب چاہے مذکورہ عقد کوختم کردے۔

اس کے بعد فرماتے ہیں:

’’عقدازدواج مردکی نسبت سے جائز اورعورت کی نسبت سے لازم ہے ایک لاقانونیت کی بات ہے ۔یوں عورت کومرد کااسیروقیدی بنادیاگیاہے۔ میںدفعہ 1133(قانون مدنی کشورشہنشاہی ایران)کے ’’قانون حق مرد بطلاق ‘‘ کامطالعہ کرتے وقت ان ایرانی خواتین سے شرمندگی محسوس کرتاہوں جواس ایٹم کی صدی میں ،چانداورڈیموکریسی کے دورکالجوں اوریونیورسٹیوں میں پڑھ رہی (وہ اس قانون کے بارے میں کیاکہیں گی!)

پہلے تو یہ حضرات ایک واضح بات نہیں سمجھ سکے ۔طلاق ،فسخ نکاح سے مختلف چیز ہے یہ کہناکہ عقدازدواج فطرتاًلازم( بندھن)ہے۔ یعنی میاں بیوی میں سے کسی کوحق فسخ نہیں۔چندمقامات مستثنیٰ ہیں۔ اگرعقدنکاح فسخ ہوجائے تواس کے تمام اثرات بھی ختم ہوجائیں گے۔ مثلاً۔مہرختم ہوجائے گا،بیوی کومہرطلب کرنے کاحق نہ رہے گا یاپھرعدے کے دنوں کانفقہ نہیں ہوگا۔ طلاق کی صورت اس سے مختلف ہے۔یہاں زوجیت کارشتہ ٹوٹنے کے بعدبھی عقدکے اثرات مکمل طورپرختم نہیں ہوتے۔ اگرکوئی شخص کسی خاتون سے شادی کرے اورفرض کیجئے پانچ سوہزارروپے مہرطے کرے،ایک دن میاں بیوی کی طرح رہ کرطلاق دے دے ۔اسے پورامہردینا ہوگااورعدے کے دنو ں کا نفقہ بھی اداکرناپڑے گا۔دوسری صورت یہ دیکھیے کہ مرد عقدکرتااورمیاں بیوی کے عمل سے پہلے بیوی کوطلاق دیتا ہے،یہاں آدھا مہراداکرناہوگا، اورچونکہ اس عورت پر عدہ واجب نہیں لہٰذانفقہ طبعی طور پرواجب نہ ہوگا۔تویہ معلوم ہوگیاکہ طلاق سے نکاح کے تمام اثرات ختم نہیں ہوتے ،درآنحالیکہ اگرمذکورہ نکاح فسخ ہوجائے توبیوی کاحق مہرباقی نہیں رہتا۔لہٰذاطلاق اورہے فسخ اورہے۔حق طلاق اورعقدازدواج کے لازمی ہونے میں کوئی منافات وفرق نہیں ہے۔ اسلام کے پاس دومدین ہیں۔ ایک فسخ اوردوسری مدطلاق ہے۔ فسخ کاحق وہاں دیاہے،جہاں کچھ عیب میاں یا بیوی میں ہوں ۔حق فسخ شوہرکوبھی حاصل ہے ،بیوی کوبھی ہے۔بخلاف حق طلاق کے جب گھریلوزندگی مردہ وبے جاں ہوجائے توصرف مرد کوحق ہے وہ طلاق دے کراس صورت حال کوختم کردے۔

اسلام نے طلاق کی مدفسخ سے الگ رکھی ہے اورطلاق کیلئے الگ ضابطے وضع کیے ہیں۔نتیجہ یہ نکلتا ہے کہ فلسفہ اسلام میں مرد کوطلاق کااختیاراس کیلئے کوئی خصوصیت واعزاز نہیں ہے۔

ان حضرات سے کہناچاہیے۔کالجوں اوریونیورسٹیوں اورمصنوعی چاندکے دورسے شرمندہ نہ ہوں،بہتریہی ہے کہ ذراسبق لیں ۔فسخ وطلاق کافرق سمجھ لیں اسلام کے معاشرتی فلسفہ کاادراک حاصل کرلیں یہ فلسفہ گہرابھی ہے اورگھریلومعاشرے کے واسطے مفیدبھی ہے اس کی واقفیت سے آپ شرمندگی کے بجائے گردن اٹھاکران کے سامنےسے گزرسکیں گے۔افسوس ۔جہالت ،درد لادواہے۔

طلاق کاجرمانہ

دنیا کے کچھ قوانیں میں طلاق کوروکنے کے خاطر جرمانہ بھی رکھاگیا ہے۔آج کی دنیامیں توایسے قانون کامجھے توعلم نہیں مگرروم کی مسیحی شہنشاہی میں ،بغیرکسی معقول وجہ کے بیوی کوطلاق دینے کی سزاموجودتھی۔

روشن حقیقت یہی ہے کہ جرمانہ ’’گھریلوزندگی‘‘کی ہلتی نیوکومضبوط کرنے میں قانون کے زورسے بھی فائدہ رساں نہیں۔ہاں ،ایک قسم کافائدہ اندوزی ضروری ہے۔

اگرحق طلاق بیوی کو تفویض ہو؟

اس بات کاتذکرہ ضروری ہے کہ یہاں تک ہماری گفتگویہی رہی کہ فطری حق کے طوپر’’طلاق کاتعلق شوہرہی سے ہے۔ رہی یہ بات کہ آیاشوہر مطلقاًہمیشہ اورہرجگہ۔۔یاخاص صورت میں اپنی سے بیوی کووکیل بناکرحق طلاق دے سکتا ہے؟ یہ بات فقہ اسلام بھی منظورکرتی ہے اور’’قانون مدنی ایران‘‘ میں بھی صاف صاف درج ہے۔ضمناًشوہرکواپنی وکالت بیوی کودینے کے بعداسے واپس لینے سے روکنے کی خاطر’’وکالت بلاعزل‘‘ کاضابطہ بھی رکھا ہے۔ عقدلازم میں یہ وکالت ضمنی شرط کے طور پردی جاتی ہے۔ اس شرط کے بعدبیوی ،مطلقاً،یعنی ہروقت اورہرجگہ یاصرف پہلے سے معین شدہ اورطے کردہ صورتوں میں اپنےتئیںمطلقہ بناسکتی ہے۔

مدتوں سے یہ قاعدہ چلاآرہاہے کہ جوبیویاں اپنے شوہروں سے شروع ہی سے متردد ہوتی ہیں وہ’’شرط ضمن العقد‘‘کے طورپر حق طلاق محفوظ کرلیتی ہیں اوربوقت ضرورت اس سے فائدہ اٹھاتی ہیں۔

فقہ اسلام کی روسے فطری طورپرحق طلاق تونہیں رکھتی لیکن معاہدے کے طورپریعنی شرط ضمن عقدکی صورت میں یہ حق حاصل کرنا ممکن ہے۔

قانون مدنی ،دفعہ 1119ہے:

’’عقدازدواج کے دونوں فریق ،ہروہ شرط طے کرسکتے ہیں جوعقدمذکور کے تقاضوں کے خلاف نہ ہو۔ ایسی شرط عقدازدواج یاعقدلازم میں رکھی جاسکتی ہے۔ مثلاً یہ شرط کرلی جائے کہ شوہر جب بھی دوسری شادی کرناچاہے گا،یااس مدت کے درمیان غائب ہوجائے گا،یاترک نان ونفقہ کرے گا،یابیوی کے قتل کی تدبیرکرے گا،یاایسی بدسلوکی سے پیش آئے گاجس سے دونوں کی زندگی ناقابل برداشت ہوجائے توبیوی وکیل دروکیل ہے کہ شرط پوری ہوتے ہی محکمے میں دعوی ثابت کرنے کے بعد اپنے تئیں مطلقہ بنالے۔‘‘

آپ نے ملاحظہ فرمایا:جولوگ کہتے ہیں کہ فقہ اسلام اورقانون مدنی ایران میں طلاق کوایک طرفہ حق قراردیاگیاہے۔یہ حق صرف مردکوحاصل ہے اوربیوی سے بالکل چھین لیاگیاہے صحیح بات نہیں ہے۔

فقہ اسلامی کے نقطہ نظراورقانون مدنی ایران کے زاویے سے حق طلاق فطری طورپرنہیں ماناگیاہے، البتہ ایک معاہداتی اورتفویض شدہ حق موجودہے۔

اب وہ منزل آگئی ہے کہ ہم بحث کے دوسرے حصے پرگفتگوشروع کریں یعنی بعض مردوں کاغیرشریفانہ وظالمانہ اندازسے طلاق نہ دینے کا موضوع ۔دیکھنایہ ہے کہ اسلام نے اس مشکل کاحل نکالا ہے؟ واقعاًکہ بات بہت پریشانی کی ہے۔اس مدعاپرگفتگوکاعنوان ہے ’’عدالتی طلاق ‘‘جسے ہم شروع کرنے سے پہلے، ناظرین سے معذرت خواہ ہیں کہ پہلے مسئلہ پربات ذرالمبی ہوگئی۔

عدالتی طلاق

عدالتی طلاق یعنی شوہرکے ذریعے کے بغیر قاضی یاجج کے ذریعے جاری ہونے والی طلاق ۔

دنیاکے اکثرقوانین میں،طلاق کااختیار قاضی کوحاصل ہے۔عدالت ہی طلاق دےسکتی ہے وہی زوجیت کی گرہ کھلنے کافیصلہ کرسکتی ہے ۔اس رائے کے بموجب تمام طلاق عدالتی ہی ہیں۔ ہم گزشتہ مقالات میں روح ازدواج اورخاندانی مرکزیت کامقصد اورگھریلوماحول میں بیوی کادرجہ بیان کرتے ہوئے مذکورہ بالارائے کی تردید کرچکے ہیں۔ ہم نے ثابت کیاہے کہ جوطلاق اپنی فطری راہ سے منزل تک آتے ہیں وہ قاضی سے وابستہ نہیں کیے جاسکتے ۔

سردست ہماری بحث یہ ہے کہ کیااسلام کی نظرمیں قاضی ،سخت وسنگین شرائط قضاوت وقاضی کے باوجود ۔کسی صورت حال میں طلاق جاری کرنے کاحق نہیں رکھتا؟یاایسے خصوصی حالات ہیں جہاں قاضی کویہ حق حاصل ہوجاتاہے؟ اگرچہ وہ حالات استثنائی اوربہت ہی کم کیوں نہ ہوں۔

طلاق ،مردکاطبیعی حق ہے بشرطیکہ ،بیوی سے تعلقات کی رفتار فطرت کے مطابق طے ہوںمیاں بیوی کی فطری روابط کی رفتارکاتقاضہ اگر باہم زندگی گزارناہے تواس کی بخوبی نگہداشت کرے اوراچھی طرح خیال رکھے،حقوق اداکرے حسن معاشرت وحسن سلوک سے پیش آئے ۔اوراگربیوی کی رفاقت کاخیال نہیں توحسن وخوبی سے طلاق دیدے یعنی بے طلاق اسے نہ چھوڑدے۔اوراس وقت بھی حقوق واجب کے علاوہ ایک اضافی رقم بطورشکریہ اسے پیش کرے۔

قرآن مجید کاحکم یہی ہے:

وَّمَتِّعُوْھُنَّ ۝۰ۚ عَلَي الْمُوْسِعِ قَدَرُہٗ وَعَلَي الْمُقْتِرِ قَدَرُہٗ

ان کامال ومتاح دوخوش حال شوہراپنی حیثیت اورتنگدست اپنی حیثیت کے مطابق ۔(سورہ بقرہ۔236)

اس کے ساتھ ہی اس رشتے کے خاتمہ کااعلان کردے۔

ہاں،اگر طبیعی رفتارطے نہ ہو،پھرکیاہوگا؟یعنی، ایک ایسا شوہر پیداہوجائے ،جو زندگی بھی ایک ساتھ نہ گزارے حسن سلوک بھی نہ رکھے۔ اسلام کی پسندیدہ خوش نصیب گھرانے کی مرکزیت بھی نہ چاہے اوربیوی کارشتہ بھی نہ توڑے تاکہ وہ اپنی راہ لے یوں کہہ لیجئے کہ نہ توفرائض شوہری پورے کرے اوربیوی کوراضی رکھنے کی کوشش کرے نہ طلاق دینے پرراضی ہو۔ یہاں کیاکرنا چاہیے؟

طلاق ،فطری اندازسے ولادت کاعمل ہے،جواپنی طبیعی رفتارسے چلتا ہے لیکن شوہرکی طرف سےوہ طلاق جس میں نہ تو شوہراپنی ذمہ داریاں نبائے ،نہ طلاق پرتیارہو۔ایسا عمل ہے جیسے غیرطبیعی طورپر بچہ ہونے کاعمل جس میں ،سرجن بچے کوشکم سے باہرلائے۔

کیابعض شادیاں سرطان ہیں، بیوی جلتی رہے اور نباہتی جائے۔

دیکھناہے کہ اس طرح کی طلاق اورایسے شوہروں کے بارے میں اسلام کیا کہتاہے؟ کیااس صورت حال کے  باوجودیہی حکم دیتا ہے کہ طلاق کاعمل سوفی صد ،شوہرکے ہاتھ میں ہے۔ اورجب تک ایساشوہر طلاق پرراضی نہ ہو، بیوی جلتی اورنباہتی رہے۔ اسلام ایک ہاتھ دوسرے کے ہاتھ میں دیے دورسے اس ظالمانہ رویے کودیکھتا رہے؟

بہت سے حضرات کاخیال یہی ہے کہ ۔وہ کہتے ہیں :

اسلام کی نظرمیں اس مرض کی کوئی دوانہیں ، یہ ایک قسم کاسرطان ہے کبھی کبھی آدمی اس کامریض ہوجاتاہے اس کاعلاج ہی نہیں ہے۔ بیوی دکھ جھیلے اورساتھ دے ،آخرجلتے جلتے ٹھنڈی ہوجائے۔

میرے نزدیک یہ طرز فکراصول اسلام سے قطعی طورپر متضاد ہے۔ جودین ہمیشہ عدل کادم بھرتا’’قِیَامَ بقسِط‘‘یعنی انصاف کاقیام اپنا نصب العین اورتمام پیغمبروں کااساسی دستوربتاتاہو:

لَقَدْ اَرْسَلْنَا رُسُلَنَا بِالْبَيِّنٰتِ وَاَنْزَلْنَا مَعَہُمُ الْكِتٰبَ وَالْمِيْزَانَ لِيَقُوْمَ النَّاسُ بِالْقِسْطِ۝۰ۚ

ہم نے اپنے رسولوں کوواضح دلائل کے ساتھ بھیجااوران کے ساتھ کتاب اور ترازو اتاری تاکہ وہ لوگوں میں انصاف قائم کریں۔(سورہ حدید۔25)

اس کے بعد کیسے ممکن ہے کہ وہی دین کھلم کھلا ظلم کاعلاج نہ کرے، کیاممکن ہے کہ اسلام اپنی قوانین اس اندازسے وضع کرے جس کانتیجہ یہ نکلے کہ ایک بے چارہ انسان سرطان کادکھ جھیلے اورمرجائے ؟

افسوس کی بات ہے کچھ حضرات اقرار کرتے اوراعتقاد رکھتے ہیں کہ اسلام ’’دین عدل‘‘ہے اپنے تئیں ،عدلیہ فرقے میں شمار کرتے ہیں وہ اس طرح کانظریہ رکھیں اگریہ طے کرلیاجائے کہ ظالمانہ قانون کوسرطان کانام دے اسلام کے سرتھوپ دیں توپھرکیاہرج ہے ایک اورستم گرانہ قانون کو ٹٹنس‘‘اورتیسرے کو’’سل‘‘ پھرچوتھے قانون کو ’’اعصابی فالج‘‘ جیسے نام دے کر معاف بھی کردیں اورقبول بھی کرلیں۔

اگریہی بات ہے تواصل عدل ’’جواسلامی قانون سازی کابنیاد ی ستون ہے وہ کہاں برقراررہے گا۔

کہتے ہیں۔۔ سرطان۔۔ میں عرض کرتاہوں بہت اچھا ،سرطان سہی ،تواگرکوئی بیماری سرطان میں مبتلاہوجائے کیااسے اہمیت نہ دی جائے ،اس کاعلاج نہ کیاجائے ،فوری اقدامات کے ذریعے بیمار کی جان نہ بچائی جائے۔

ایک خاتون ،زندگی بھرکیلئے کسی مردکے ساتھ رہنے پرتیارہوتی ہے، اس کے بعد حالات پلٹاکھاتے ہیں اورمعاملہ یہ آپڑتا ہے کہ شوہراپنے اختیارات سے ناجائز فائدہ اٹھاتا ہے ،اورازدواجی زندگی کی خاطر نہیں ،بلکہ اسے د وسری شادی اوردوسرے  رفیق حیات سے محروم رکھنے کی نیت سے بہ تعبیر قرآن مجید ’’متعلقہ ‘‘کی طرح چھوڑدیتاہے کہ وہ ہوامیں لٹکی رہی۔ واقعاًایسی خاتون سرطان کی بیمارہے۔ مگریہ سرطان وہ سرطان ہے جس کابہ آسانی علاج ہوسکتا ہے۔اوربیمارایک معمولی سے آپریشن کے بعد دقطعی طورپرمکمل شفاحاصل کرسکتاہے۔ یہ آپریشن اورعمل جراحی حاکمان وقضیان شرع کرسکتے ہیں جوخاص شرائط اورکوالیفکیشن کے مالک ہوں ۔

ہم گزشتہ مقالات میں اشارے کرچکے ہیں کہ دومشکلوں میں سے ایک مشکل ومصیبت جس سے ہمارامعاشرہ دوچارہے، وہ یہی ہے چندظالم شوہر،طلاق سے پہلوتہی کرتے ہیں۔اوراس عمل بدکے لیے دین کانام لیتے اورظلم ڈھاتے ہیں۔ پھران ستم ظریفیوںں پراضافہ ان کاانداز فکرہے وہ بھی دین واسلام کے نام سے کہتے ہیں:

عورت کویہ ظلم ،لاعلان سرطان سمجھ کر برداشت کرناچاہیے ۔اس سوچ نے ہراسلام دشمن پر وپیگنڈے سے زیادہ نقصان پہنچایاہے۔

باوجودیکہ یہ بحث فنی (فقہی)اورماہرانہ پہلورکھتی ہے پھران مقالات کے دائرے سے باہر بھی ہے ۔مگرمیں ضروری سمجھتاہوں کہ اس بارے میں تھوڑی سی گفتگوکرتاچلوں تاکہ بدبین افرادپریہ روشن ہوجائے کہ اسلام ان باتوں کے علاوہ کچھ اور کہتاہے۔

بندراستے

مسائل ازدواج وطلاق کے بندراستوں کی طرح کچھ اور مقالات بھی ہیں جہاں راہیں بندمعلوم ہوتی ہیں۔ مثلاً ’’مالی مسائل‘‘ توآئیے دیکھیں’’ازدواج وطلاق ‘‘کے علاوہ اور بھی جہاں راستے بندہیں وہاں اسلام نے کیاکیا ہے؟ کیااس راستے کوبندہی رہنے دیاہے۔یااسے راستے کوروک نہیں بننے دیابلکہ کوئی حل نکالاہے۔

فرض کریں، دوشخص ترکے یااورطرح سے ایک ناقابل تقسیم چیز کے مالک ہوجاتے ہیں ۔مثلاًایک موتی یاایک انگوٹھی یاموٹریاپنیٹنگ۔۔ دونوں مل کراس سے فائدہ اٹھانے پرتیارنہیں کہ ایک مرتبہ ایک لے جائے ،دوسری مرتبہ دوسرااستعمال کرے ۔اس پر بھی تیارنہیں ایک آدمی اپنا حصہ دوسرے کے ہاتھ فروخت کردے،اس کے علاوہ بھی کوئی مفاہمت نہیں ہوتی ۔ہمیں معلوم ہے اس چیز سے فائدہ اسی وقت اٹھایا جاسکتا ہے ۔جب دوسرے کی رضاحاصل ہو۔ ایسی جگہ کیاکریں؟ اس مال کوپڑارہنے دیں کوئی فائدہ نہ اٹھائیں اورموضوع ناقابل حل یاناقابل علاج حادثہ سمجھ کراسے چھوڑ دیں یااسلام نے کوئی حل نکالا ہے؟

درحقیقت فقہ اسلامی نے ان مسائل کوناقابل حل مشکل کے طورپرکبھی تسلیم ہی نہیں کیا۔حق مالکیت اورمال پرایسا قبضہ جومال کوبے استفادہ بنادے۔ اسلام ایسے شخص کااحترام نہیں کرتا ۔اورایسے تمام مقامات میں جہاں مال کوبے فائدہ بنادیاجائے فوراًاسلامی عدالت سے مداخلت کی درخواست دی جائے ،حاکم شرع سے رجوع کے وقت اسے معاشرتی مسئلہ سمجھاجائے یاایک اختلافی مسئلہ سمجھ کرقاضی اجازت دے دے کہ صاحبان حقوق کی باہمی چپقلش کے خلاف فیصلہ یہ ہے اورصحیح حل یوں ہوگا۔ مثلاً زیربحث مال دونوں مالکوں سے لے کرکرایے پردے دیاجائے اورکرایے سے حاصل شدہ رقم،ان میں تقسیم کردی جائے۔ یاوہ مال بیچ کرقیمت ،مالکوں میں بانٹ دی جائے۔ بہرحال حاکم یاقاضی شرع کایہ اعتبار’’ولی ممتنع‘‘ کام یہی ہے کہ وہ اس قصے کی صحیح حلی تدبیرکرے ۔حاکم شرع کواصل مالکان کی رضا لینے کی ضرورت بھی نہیں ہے۔

ایسے مقامات پرقانون حق مالکیت کی پرواہ کیوں نہیں کی جاتی ؟ اس لئے اسے نظرانداز کیاجاتاہے کہ یہاں ایک دوسری ’’اصل‘‘(قانون کلیہ‘‘سے کام لیتے ہیں۔ یعنی اصل یہ ہے کہ مال ضائع ہونے اورقابل ہونے اورقابل استفادہ نہ ہونے سے بچایاجائے۔ مالکیت اورمالکان مال کے قبضے کی ایک حدتک رعایت کی جائے گی وہ حدیہ ہے کہ مال ودولت منجمداوربے فائدہ نہ ہونے پائے۔

فرض کریں، وہ مال جس پر اختلاف ہوگیا ہو۔موتی یاتلوار جیسی چیز کوئی اس پرتیارنہ ہوکہ اپناحصہ دوسرے کے ہاتھ بیچ ڈالے۔ دونوں اس پرتیارہوں کہ اس چیز کے دوٹکڑے کردیے جائیں اور ہرحصہ دارایک حصہ اٹھالے ،جھگڑایہاں تک پہنچ جائے کہ مال کی قیمت واہمیت ہی ختم ہوجائے ۔ظاہرہے کہ موتی یاتلوار یاموٹرکاٹ دی جائے توبیکارہوجائے گی۔ اسلام کی اجازت دیتاہے ؟ نہیں کیوں ؟اس واسطے کہ مال کی ضیاع ہے۔

فقہاء اسلام میں درجہ اول کے فقیہ ،علامہ حلی کہتے ہیں کہ اگر مالک ایسا اقدام کرناچاہیں توحاکم اسلام نہیں روکے۔ ارباب دولت ومال کی باہمی موافقت اور ایسے کام پران کاسمجھوتہ تسلیم نہیں ہوگا اورانہیں اس کی اجازت نہیں دی جائے گی۔

طلاق کابندراستہ

اب دیکھیں مسئلہ طلاق میں کیاکیا جائے۔ ایک شخص تباہی خاندان کاسرمیں سودالیے ہو۔ اسلام کے عائدکردہ حقوق وفرائض ادانہ کرنے پرتلاہو۔ مالی ذمہ داریوں میں نفقہ ،اخلاقی فرائض میں حسن سلوک جنسی فرائض میں ساتھ رہن سہن اورہم خوابی سے عہدہ برآنہیں ہوتا۔ ایک بھی حق ادانہ کرے یاکچھ اداکرے کچھ نہ کرے ۔بہرحال بیوی کوطلاق نہیں دیناچاہتااب کیاکرنا چاہیے؟ اسلام کی نظرمیں موردکی اہمیت کے لحاظ سے کوئی اصل نافذہے جس کی بدولت حاکم یاقاضی شرع مداخلت کاحق رکھتاہے جیسے مال کے معاملے میں اسے اجازت حاصل تھی ۔یاکوئی ایسی اصل موجودنہیں ؟

آیت اللہ حلی کاخیال

میں اس موقع پرسلسلہ گفتگوآیت اللہ حلی مقیم نجف کے حوالے کرتاہوں موصوف ہمارے عہد کے علماء صف اول میں ہیں۔انہوں نے ’’حقوق الزوجیہ‘‘ نامی رسالے میں اظہارنظرکیاہے۔ حقوق زوجہ اورمردکی رکاوٹ پران کے نظریے کاخاصہ یہ ہے:

’’ازدواج ایک مقدس پیمان ہے ۔عین اسی وقت دوانسانوں میں شرکت اور دوفریقوں میں معاہدہ ومفاہمت ہے اوردونوں فریقوں کی خوش نصیبی وخوش حالی کی ضمانت بھی ان مفاہمتوں کی پابندی میں ہے پھران کی خوش حالی سے معاشرے کی خوش حالی بھی وابستہ ہے۔‘‘

زوجہ کے اہم حقوق ہیں نان ونفقہ ولباس ہم خوابی وحسن معاشرت وحسن اخلاق۔

اگرزوجہ کے حقوق کی ادائیگی میں شوہرغفلت کرے اورطلاق بھی نہ دے تو بیوی کاحق کیاہے؟ وہ شوہرسے کیونکر مقابلہ کرے؟

یہاں دوراہیں ہیں ۔ایک توحاکم شرع کاحق مداخلت ہے۔ وہ طلاق جاری کرکے قصہ تمام کرے دوسری بات یہ ہے کہ بیوی اپنی ذمہ داریاں ادانہ کرے اور شوہرسے کیے ہوئے معاہدات کی پابندی چھوڑدے۔

آیات واحادیث

پہلا نکتہ یعنی حاکم شرع کی مداخلت دیکھنا ہوگا کہ اسے مواقع پر کون سی ’’اصل‘‘اوراس اقدام کوجائز قراردینے والی وجہ جواز حاکم شرع کے واسطے کیاہےـ

قرآن ،سورہ بقرہ میں ہے:

اَلطَّلَاقُ مَرَّتٰنِ۝۰۠ فَاِمْسَاكٌۢ بِمَعْرُوْفٍ اَوْ تَسْرِيْحٌۢ بِـاِحْسَانٍ۝۰ۭ

حق طلاق (ورجوع) دومرتبہ سے زیادہ نہیں اس کے بعد مناسب اندازمیں گھرآباد رکھاجائے یانیکی کے ساتھ رہائی دی جائے۔(سورہ بقرہ ۔229)

اسی سورہ بقرہ میں ہے:

وَاِذَا طَلَّقْتُمُ النِّسَاۗءَ فَبَلَغْنَ اَجَلَھُنَّ فَاَمْسِكُوْھُنَّ بِمَعْرُوْفٍ اَوْ سَرِّحُوْھُنَّ بِمَعْرُوْفٍ۝۰۠ وَلَا تُمْسِكُوْھُنَّ ضِرَارًا لِّتَعْتَدُوْا۝۰ۚ وَمَنْ يَّفْعَلْ ذٰلِكَ فَقَدْ ظَلَمَ نَفْسَہٗ۝۰ۭ

اورجب بیویوں کو طلاق دو اوران کاعدہ تمام ہوجائے تویاانہیں اچھی طرح آبادرکھویااچھے انداز میں ان کاراستہ چھوڑدو۔ اورانہیں ایذارسانی کیلئے پابندنہ کروکہ ستم ڈھائواورجوشخص ایساکرتاہے وہ خوداپنے اوپر ستم کرتاہے(سورہ بقرہ۔231)

ان آیات سے ایک ’’اصل کلی‘‘ کااستفادہ ہوا۔ یعنی ہرشوہر گھریلو زندگی میں دومیں سے ایک رویہ پسندکرلے۔

الف: تمام حقوق وفرائض بحسن وخوبی انجام دے۔ امساک معروف اچھے انداز میں نگہداشت ۔

ب: زوجیت کارشتہ توڑدے ،بیوی کوآزادی دے۔ تسریح باحسان نیکی کے ساتھ رہاکرنا۔

رہاتیسرارویہ کہ بیوی کو طلاق نہ دینا،پھراسے آباد نہ رکھناربط وضبط توڑلینا یہ نقطہ نظراسلام میں وجودنہیں رکھتا۔وَلَا تُمْسِكُوْھُنَّ ضِرَارًا لِّتَعْتَدُوْا۝۰ۚ (ان کوضرردینے کیلئے نہ روکو کہ ان پرظلم کرسکو) اسی رویے کی نفی کرتا ہے۔ یہ بھی ممکن ہے کہ اس جملہ کامفہوم زیادہ عام ہو۔یعنی ان رویوں کی بھی ممانعت ہے جہاں شوہر عمداًکوتاہیاں کرتاہے کہ بیوی کی زندگی اجیرن ہوجائے۔اوران رویوں کوبھی براکہاگیاہے جہاں اگرشوہر جان بوجھ کرتونقصان وضررنہ پہنچائے لیکن بیوی کاگھرمیں رہنااورساتھ رکھنابیوی کیلئے سراسر زیاں ہو۔

یہ آیات ،نازل توہوئی ہیں عدہ ورجوع وعدم رجوع شوہر کے بارے میں یعنی مرد کی ذمہ داری واضح کی جارہی ہے کہ طلاق کے بعد بیوی سے رجوع کسی معقول بنیادپرہونا چاہیے ۔رجوع اس لئے ہوکہ اب بیوی کواچھی طرح رکھے گا۔رجوع کامقصدبیوی کی اذیت رسانی نہ ہو۔ مگرمطلب اسی میں منحصرنہیں ہے۔ بلکہ یہ آیات ’’اصل وکلیہ‘‘بتاتی ہیں۔اس سے ہروقت اورہرحال میں حق زوجہ واضح ہوتاہے۔ یعنی شوہرمکمل طورپرزندگی میں دورویوں میں سے ایک کوپسندکرلے ۔کوئی تیسراطریقہ اختیارنہیں کیاجاسکتا۔

بعض فقہااسی مقام پر لغزش سے دوچارہوئے ہیں وہ سمجھ بیٹھے کہ ان آیتوں کاتعلق مردوں سے ہے کہ وہ  طلاق رجعی میں رجوع کریں۔ حالانکہ ایسانہیں ہے ۔یہ آیتیں تمام شوہروں کوبیویوں کے متعلق فرائض کی نشاندہی کرتی ہیں۔اس بات پرہماری دلیل سیاق وسباق آیات کے علاوہ یہ ہے کہ ائمہ طاہرین علیہم السلام نے موضوع  طلاق کے علاوہ بھی ان آیتوں کواستدلال میں پیش کیا ہے۔ مثلاً

امام محمدباقر؈ نے فرمایا:

ایلاء کرنے والا۔ جوشوہراپنی بیوی سے نزدیکی نہ کرنے کی قسم کھالے ۔ چارماہ بعد جبراًقسم توڑے اورکفارہ دے یابیوی کو  طلاق دے۔ کیونکہ اللہ عزاسمہ نے فرمایاہے:

اِمْسَاكٌۢ بِمَعْرُوْفٍ اَوْ تَسْرِيْحٌۢ بِـاِحْسَانٍ۝۰ۭ

امام جعفرصادق؈ کے حضور میں مسئلہ عرض کیاگیاکہ فلاں آدمی نے ایک شخص کو اپناوکیل بناکر ایک عورت سے مہر طے کرکے نکاح پڑھنے کوکہااس شخص نے یہ خدمت انجام دی لیکن موکل نے اپنی وکالت سے انکار کردیا۔ امام ؑ نےفرمایا: ٹھیک ہے اس خاتون پرکوئی پابندی نہیں ہے وہ اپنے لئے دوسراشوہراختیارکرے۔ لیکن اگراس شخص نے واقعا!وکیل بنایاتھااورجوعقدہووہ وکالت کی بنیادپر ہوا،تواس شخص پر واجب ہے کہ و ہ اپنے اور خداکے درمیان معاملہ صاف کرے اوراس عورت کوطلاق دیدے۔ کیونکہ قرآن میں ہے:فَاِمْسَاكٌۢ بِمَعْرُوْفٍ اَوْ تَسْرِيْحٌۢ بِـاِحْسَانٍ۝۰ۭ  ان روایات سے معلوم ہواکہ ائمہ طاہرین آیت مذکورہ کو’’اصل کلی‘‘ سمجھتے تھے اورخاص مورد میں منحصر نہیں جانتے تھے۔

جب شوہر نہ فرائض اداکرنے نہ طلاق دے توحاکم شرع اسے طلب کرے اور پہلے تواسے طلاق کاحکم دے اگروہ طلاق جاری نہ کرے توخود حاکم شرع طلاق جاری کرے۔

حضرت امام جعفرصادق؈ سے بروایت ابوبصیر مروی ہے کہ امام نے فرمایا: جوشخص اپنی بیوی کولباس ونفقہ نہ دے مسلمان کے امام پر واجب ہے کہ ان دونوں کو(طلاق کے ذریعے)الگ کردے۔

درجہ اول کے ایک ہم عصر فقیہ کے فرمودات کایہ خلاصہ آپ نے ملاحظہ فرمایا مزید تفصیلات کیلئے موصوف کے د رس کی تقریروں کامجموعہ ’’حقوق الزوجیہ‘‘ملاحظہ کریں۔

آپ نے غورکیا۔فَاِمْسَاكٌۢ بِمَعْرُوْفٍ اَوْ تَسْرِيْحٌۢ بِـاِحْسَانٍ۝۰ۭ  ایک اصل اورقاعدہ کلی ہے جسے قرآن مجید نے ’’حقوق زوجیت ‘‘ دائرہ مقررکرنے کیلئے وضع کیاہے لہٰذامذکورہ اصل نیز ’’وَلَا تُمْسِكُوْھُنَّ ضِرَارًا لِّتَعْتَدُوْا۝۰ۚ ‘‘کے اضافے سے کوئی حق باقی نہیں رہتا کہ خوف خدانہ رکھنے والا شوہراپنے غلط فائدہ اٹھائے۔ یعنی کسی خاتون کوصرف ستانے اوردوسری شادی سے روکنے کی خاطرطلاق دیے بغیر متعلق رکھے اور خودبھی اسے رشتہ نہ رکھے۔

دوسرے دلائل وشواہد

رسالہ ’’حقوق الزویہ‘‘ میں بیان شدہ دلائل کے علاوہ اوربھی شواہدودلائل سے تائید ہوتی ہے کہ :

اِمْسَاكٌۢ بِمَعْرُوْفٍ اَوْ تَسْرِيْحٌۢ بِـاِحْسَانٍ۝۰ۭ

اسلام کے نزدیک ایک اصل کلی ہے ،اسی کے دائرے میں حقوق زوجیت کی نگہداشت ہونا چاہیے۔ اس مفہوم آیت پرجس قدرغور کیاجائے اسی قدر مطلب روشن سے روشن تراوردین مبین اسلام کے ضابطے مستحکم ہوتے نظرآئیں گے۔

الکافی ،جلد5صفحہ502پرامام جعفرصادق؈ کی روایت ہے حضرت نے فرمایا:

اذارادالرجل ان تزوج المراۃ فلیقل: اقررت بالمیثاق الذی اخذاللہ :اِمْسَاكٌۢ بِمَعْرُوْفٍ اَوْ تَسْرِيْحٌۢ بِـاِحْسَانٍ۝۰ۭ

جب کوئی آدمی شادی کرناچاہے توکہے: اللہ نے جومجھ سےپیمان لیاہے میں اس کی تجدید کرتاہوں اوروہ ہے کہ بیوی مناسب طریقے سے رکھوں گایا نیکی کے ساتھ طلاق دیدوں گا۔

آیت 21سورۃ النساء میں ہے:

وَكَيْفَ تَاْخُذُوْنَہٗ وَقَدْ اَفْضٰى بَعْضُكُمْ اِلٰى بَعْضٍ وَّاَخَذْنَ مِنْكُمْ

اورتم بیویوں کودیے ہوئے مہر‘زوراورسختی کرکے) واپس کیوں لیتے ہوحالانکہ ایک سے دوسرے کے پاس جاچکا اوردونوں ایک دوسرے سے کام بھی لے چکے ،اوربیویوں نے تم سے توسخت قول وقرارلے لیے ہیں۔

شیعہ اورسنی مفسرین کہتے ہیں’’پیمان استوار‘‘ وقول وقرار سے مراد امساک بمعروف اورتسریح باحسان ہے ۔یہی خدا کاپیمان ہے جومردوں سے لیاگیاہے۔ یعنی وہ عہدجس کے بارے میں امام جعفرصادق؈ نے تاکید فرمائی کہ شادی کے وقت مرد کواعتراف واقرارکرنا چاہیے کہ بیوی کی مہذب اندازسے نگہداشت رکھے گایاحسن وخوبی کے ساتھ چھوڑدے گا۔

حج وداع کے موقع پر حضرت رسالت مآب ﷺنے وہ مشہور جملہ فرمایا جوشیعہ سنی دونوں نقل کرتے چلے آئے ہیں:

اتقواللہ فی النساء فانکم اخذتم وھن بامانۃ اللہ واستحللتم فروجھن بکلمۃ اللہ …………………

عورتوں کے بارے میں اللہ سے ڈرو کیونکہ تم نے ان کوبطور امانت الٰہی حاصل کیا ان کی عصمت ’’کلمۃ اللہ ‘‘ کے ذریعے حلال کی………

ابن اثیرنے کتاب النہنایہ میں لکھا ہے: رسول اللہ ﷺ کے فرمان ’’کلمۃ اللہ‘‘ جس سے عصمت خواتین ،مردوں پرحلال قرارپاتی ہے،سے مراد وہ جملہ ہے جوقرآن مجید میں باین الفاظ موجود ہے’’اِمْسَاكٌۢ بِمَعْرُوْفٍ اَوْ تَسْرِيْحٌۢ بِـاِحْسَانٍ۝۰ۭ ‘‘ان خواتین کودستورکے مطابق اچھی طرح رکھویابھلائی کرکے چھوڑدو۔

شیخ الطائفہ کانظریہ

شیخ ابوجعفر طوسیؒنے کتاب اخلاف جلد2صفہ 185پرلکھاہے۔ جب ثابت ہوجائے کہ مرد ’’عنین‘‘ ہے توبیوی کو فسخ کااختیار ہے۔فرماتے ہیں:

اس بات پرفقہاکااجماع ہے ……نیز اس آیت سے استدلال بھی اِمْسَاكٌۢ بِمَعْرُوْفٍ اَوْ تَسْرِيْحٌۢ بِـاِحْسَانٍ۝۰ۭ ‘‘عنین چونکہ بیوی کو اچھی طرح نہیں رکھاسکتا، لہٰذااسے چھوڑدینا چاہیے۔

ان توضیحات سے بخوبی وقطعی واضح ہوگیاکہ اسلام ہرگز مردکوزورآوری کی اجازت نہیںدیتاکہ وہ اپنے حق طلاق سے ناجائز فائدہ اٹھائے اوربیوی کوقیدی بناکر رکھے۔

جوکچھ کہاہے اس سے یہ بھی نہ سمجھ لینا چاہیے کہ جوشخص اپنانام قاضی رکھ لے اسے ان جیسے مسائل میں دخل دینے کاحق مل جائے گا۔ اسلام کے نزدیک قاضی کے شرائط بہت سخت اوروزنی ہیں جن پر گفتگوکی یہ جگہ نہیں ہے۔

ایک اوربات جس پرتوجہ رکھناہوگی وہ ’’عدالتی طلاق‘‘ گھرکی مرکزیت پر اسلام کی خصوصی وجہ اورنگہداشت کے باوجودبڑی مستثنیٰ اورنادروکمیاب مقامات ایسے آئیں گے جہاں قاضی طلاق دے۔ اسلام اس طلاق کاقائل نہیں جوامریکہ اور یورپ میں ہوتی ہے اوروہ اس قسم کی طلاق جائز نہیں جانتاجس کی داستانیں ہم روز انہ اخبار میں پڑھتے ہیں۔ مثلاً ایک عورت نے اپنے شوہر کے بارے میں شکایت کردی اورطلاق مانگ لی۔ صرف اس لئے کہ جس فلم کومیں پسند کرتی ہوں شوہرپسند نہیں کرتا۔یا’’فی فی‘‘صاحب میرے پیارے کتے کوچومتا نہیں اسی قسم کے مضحکہ انگیزقصے جوانسانیت کے زوال کانمونہ ہیں۔

ناظرین محترم گزشتہ چندمقالات میں جوکچھ عرض کیاہے اوراکیسویں مضمون میں جوکچھ لکھاہے اس کاخلاصہ یہ ہے ۔طلاق کے سلسلے میں پانچ نظریے ہیں:

۱۔ طلاق معمولی چیز ہے اس پر سے ہرقسم کی پابندیاں اٹھالی جائیں خواہ معاشرتی بندشیں ہوں یااخلاقی۔

۲۔ ازدواج ایک ابدی بندھن ہے اورطلاق بالکل ناممکن ہے۔ (کیتھولک چرچ کی رائے)

۳۔ ازدواج مرد کی طرف سے قابل جدائی ہے عورت اس بندھن کونہیں کھول سکتی ۔

۴۔ ازدواج شوہرکی طرف سے خاتمہ پاتاہے اورخاص شرائط کے ساتھ بیوی بھی یہ بندھن کھول سکتی ہے۔ یہ راستہ میاں بیوی دونوں کیلئے ہے۔ دونوں اس معاملے میں یکساں وبرابرہیں۔ (دعوے دار ان مساوات حقوق کا نظریہ)

۵۔ طلاق کاراستہ جس طرح شوہر کے لئے کھلاہے ،بیوی کیلئے بندنہیں ہے ۔لیکن میاں بیوی کیلئے نکلنے کے دروازے الگ الگ ہیں۔میں نے اپنے مضمون میں کہاہے کہ اسلام پانچویں نظریے کاحامی ہے پھر شرط ضمن عقد اورعدالتی طلاق کے ذیل میں ہم نے جوکچھ لکھاہے اس میں اسلام کانقطہ نظربتادیاکہ ’’طلاق فطری  حق کے طورپر بیوی کوحاصل نہیں ہے۔ اس کے باوجوداس کیلئے راستہ مکمل طورپر بندبھی نہیں ۔ خواتین کیلئے خصوصی دروازے کھلے ہوئے ہیں۔

عدالتی طلاق، کے بارے میں اس سے زیادہ بحث کی گنجائش ہے ،خصوصاً اسلامی فقوں کے  علماوفقہاکے خیالات اورتمام اسلامی ملکوں میں عالم مسلمانوں کارویہ سامنے رکھ کربات ہوسکتی ہے۔ مگرہم ان مقالات میں اسی قدرکافی سمجھتے ہیں۔

گیارھواں حصہ

تعددازواج

تاریخ زندگی بشرمیں بیویوں کی قسمیں۔

اسلام نے جاہلیت کی تین چارقسم کی بیویاں ممنوع کردیں۔

جنسی کیمونزم ،ایک بیوی کئی شوہر۔

چندشوہری نظام کیوں ناکام ہوا،اورچندازواجی نظام رواج پاگیا؟

عورت کیلئے،مرد کے برخلاف خانگی زندگی ،مادی پہلوسے زیادہ روحانی ونفسیاتی پہلورکھتی ہے۔

تعددازواج ،عورت کاحق ہے ،مرد کے حقوق میں نہیں ہے۔

تعددازدواج کے تاریخی اسباب۔

کیاتعددازواج مشرقی آب وہواکی پیداوارہے؟

چندازواجی ڈھانچہ مغرب میں اور چندازواجی ڈھانچہ مشرق میں۔

مغرب میں عیاشی کی فراوانی نے تعددازواج کوروکا ،اس میں دین مسیحی کے ضوابط کادخل نہیں ہے۔

تعددازواج کے معاملے میں ،مردکبھی زورآوری دکھاتاہے،کبھی قانونی جواز سے فائدہ اٹھاتا ہے ،کبھی بیوی کاحق اداکرتاہے۔

چندازواجی صورت حال میں بیوی کا حق ۔

شماریات بولتے ہیں۔

ہمیشہ شادی کے قابل لڑکیوں کی تعداد۔شادی کے قابل لڑکوں کی تعداد سے زیادہ رہتی ہے ،کیوں؟

منشور حقوق انسانی نے انسان کے ایک بہت بڑے حق کے بارے میں سکوت اختیا رکیاہے۔

بہ فتوائے اہل حل وعقد انگلستان اگر ’’ہودی زن‘‘ ڈاڑھی مونچھ والا ہوتوکئی بیویاں رکھنے کی ممانعت نہیں ہے۔

کیا مرد کی فطرت کاتقاضہ تعدادازواج ہے؟

کہتے ہیں۔۔ مرد قانوناًایک بیوی کاپابندہے مگر عملی طورپرچندبیویاں رکھتا ہے۔

خراب معاشرے نے مرد کی خیانت کے اسباب پیداکیے ہیں، اس کی فطرت نے نہیں۔

بیسویں صدی کے مرد ،عورت کے بارے میں اپنی ذمہ داریاں کم کرنے اوراپنی مقصدبرآری میں کامیاب ہوگئے۔

بے شوہرخواتین جوبحران پیداکرتی ہیں وہ ہربحران سے زیادہ خطرناک ہے۔

’’چندازواجی‘‘ پراعتراضات اورخرابیاں ۔

اکثر مردوں کاعقیدہ : خدایک ،بیوی ایک۔

عشق اورجذبات قابل تقسیم ودرجہ بندی نہیں ہیں۔

کئی بیویاں ،گھریلو زندگی کومہرومحبت کے مرکز سے میدان جنگ میںمنتقل کردیتی ہیں۔

مرد، اپنی عائلی زندگی کوایک مرتبہ بیچنے کے بعد دوبارہ کیسے فروخت کرتاہے؟

کئی بیویوں کے مسئلے میں اسلام کاکردار۔

اسلام نے چندازواجی کومحدود بھی کیااورمشروط کیاہے۔

تعددازواج میں دولت اورصحت کی شرط

تعددازواج سے آج کے مرد کی نفرت کے اسباب۔

تعددازواج کی جگہ اس صدی میں گناہ نے پرکی ہے۔’’وفا‘‘نے ہیں۔

(خلاصہ مطالب)

تعددازواج

گھریلوزندگی کی فطری شکل ’’ایک بیوی‘‘سے بنتی ہے ۔ایک بیوی کے  گھرمیں اپنائیت کی روح ،یعنی خصوصی وافرادی مالکیت کارواج ہوتاہے۔ جودولت کی خاص مالکیت سے جداشے ہے۔ ایک بیوی کے گھرمیں میاں ،بیوی دونوں ۔جذبات ونفسیات ،توجہ اورجنسی فائدے ’’اپنے‘‘اوراپنی ذات سے مخصوص سمجھتے ہیں۔

ایک بیوی والے گھرکے مقابلے میں۔ چندازواج ۔یااشتراکی زوجیت کا نظام ہے ۔چندازواجی یااشتراکی زوجیت ،چندصورتوں میں فرض کی جاسکتی ہے۔

جنسی کمیونزم

ایک صورت یہ ہے کہ فریقین میں کسی فریق کادوسرے فریق سے خصوصی تعلق نہ ہو۔ نہ مرد ،کسی خاص عورت سے وابستہ ہو، نہ عورت کسی معین مرد کی پابندہو۔ یہی مفروضہ وہ ہے جسے ’’جنسی کمیونزم‘‘کہاجاتاہے ۔جنسی کمیونزم ،گھریلوزندگی کی نفی کے مساوی ہے۔ تاریخ بلکہ قبل ازتاریخ کے تاریخی مفروضے بھی کسی ایسے دورکی نشان دہی نہیں کرتے جس میں انسان یکسرخاندانی زندگی سے خالی رہاہو۔ اورجنسی کمیونزم کارواج ہو۔ جس مدت کواس نام سے یاد کرتے اوردعویداربنتے ہیں کہ کچھ وحشی مردوں میں یہ نظام تھا۔ ایک وسطی دور ممکن ہے رہاہوکہ جسے خاص گھریلوزندگی اورجنسی کمیونزم کی کڑی سمجھاجاسکتا ہے کہتے ہیں کہ بعض قبائل میں ،چندبھائی چند بہنوں سے مشترک طورپرشادی کرلیتے تھے۔ یامردوں کاایک گروہ عورتوں کے ایک گروپ سے شرکت کے طورپر شادی رچاتے تھے۔

ویل ڈیورانٹ نے تاریخ تمدن کی پہلی میں (صفحہ 60پر) لکھاہے:

بعض علاقوں میں ،گروپ کی صورت میں شادی ہوتی تھی۔ یعنی ایک قبیلے کے مردوں کاایک گروہ ،دوسرے خانداں کی لڑکیوں کے ایک گروہ سے شادی کرلیتے تھے ۔مثلاًتبت میں رسم تھی،چندبھائی ،اپنی تعدادکے مطابق چندبہنوں سے رشتہ کرلیتے تھے اورکسی کویہ معلوم نہ ہوتاکہ کس لڑکی کوکس کی بیوی بننا ہے رشتہ زن وشوہرکایہ انداز ایک طرح کاجنسی کمیونزم ہے۔ اس مرحلے جومرد جس عورت سے چاہتاہم بسترہوجاتاتھا۔ ’’سیزر‘‘نے اس سے ملتی جلتی رسم کا انگلستان میں تذکرہ کیاہے۔ ان حادثات کے بچے کچھے نشانات میں ایک رسم بھی ہے کہ بھائی کے مرنے کے بعد بھاوج زندہ بھائی کی بیوی شمار ہونے لگتی تھی۔ یہودا وران جیسی قدیم قوموں میں اس کارواج زیادہ تھا۔

افلاطون کانظریہ

افلاطوں کی کتاب ’’جمہوریت ‘‘ سے مطلب نکلتا اورمورخ اس کی تائیدکرتے ہیں۔ ۔وہ اس کانظریہ خاص ہے ’’فلسفی حاکم اورحاکم فلسفی‘‘اس نے ایک طبقے کیلئے’’ گھریلو اشتراکیت‘‘ کی تجویزرکھی ہے انیسویں صدی کے چندکمیونسٹ رہنمائوں نے بھی یہی کہہ دیا۔ فرائڈ اورمحرموں سے حرمت ازدواج  کے منصف کے بقول 1938ءمیں بے شمار تلخ تجربوں کے بعد کچھ طاقتور کمیونسٹ ملکوں نے ’’ایک بیوی‘‘ کے نظام کو قانونی صورت دے دی۔

چندشوہری نظام

ازدواجی زندگی کے ضمن میں ایک مفروضہ ’’چندشوہری‘‘ ہے ۔یعنی ایک عورت ایک وقت میں ایک سے زیادہ شوہررکھے۔ ویل ڈیورانٹ کے بقول’’ یہ رسم تھوڈاجیسے تبتی قبائل ملیں مشاہدے کے قابل ہے۔‘‘

صحیح بخاری میں حضرت عائشہ ؓ سے مروی ہے کہ جاہلی عرب میں چار طرح کی شادیاں رائج تھیں۔

ایک قسم تودہی ہے جواب تک رائج ہے کہ مرد لڑکی کے باپ کے خواستگاری کرتاہے اورمہرکے بعد شادی ہوجاتی ہے۔ جولڑکاپیداہوتاہے وہ باپ کے معین ہونے کی وجہ سے روشن مستقبل رکھتاہے۔

دوسری صورت یہ تھی کہ شوہر، زمانہ ازدواج کے اندراپنی بیوی کیلئے کسی دوسرے مرد کو تجویز کرتاتھا کہ وہ دونوں محدود عرصے تک ساتھ رہیں ،اس سے وہ ایک اچھی نسل حاصل کرنا چاہتاتھا۔ یعنی وہ خود کچھ عرصے کیلئے بیوی سے الگ ہوجاتااوربیوی کو سمجھادیتاتھاکہ تم فلاں شخص کے ساتھ رہو، جب تک وہ عوت حاملہ نہ ہوتی اس وقت تک وہ شوہر الگ رہتا،جیسے ہی بیوی کاحاملہ ہونا معلوم ہوجاتافوراًاس سے رابطہ پیداکرلیتا تھا۔ یہ عمل اس شخص کیلئے ہوتاجسے شوہر تولید فرزند کیلئے اپنے سے بہتر سمجھتا تھا۔ دراصل یہ کام نسل کی بہبود اورخاندان کی اصلاح کیلئے انجام پاتاتھا۔ ایک شوہرکے ہوتے ہوئے دوسرے شوہر کے ساتھ میاں بیوی جیسے روابط کانام ۔۔ نکاح استبضاع ۔۔ تھا۔

تیسری صورت یہ تھی کہ دس آدمیوں سے کم ایک ٹولہ ،ایک عورت سے ربط پیداکرتے ،جب اس کے یہاں بچہ ہوتاتووہ اس ٹولہ کو بلاتی ۔اس عہدکے دستور کی بناپر وہ مردآنے سے انکار نہیں کرسکتے تھے ،سب حاضرہوجاتے ۔وہ عورت ان میں جس مرد کوچاہتی نومولود اس کے نام کردیتی اوروہی اس کاقانونی باپ قرارپاتا،پھراس مرد کو انکار کاحق نہ رہتاتھا۔

چوتھی قسم۔۔ ایک عورت’’طوائف‘‘ تسلیم کرلی جاتی تھی، بلااستثناء ہرمرد اس سے رابطہ پیداکرسکتا تھا۔ ان عورتوں کے مکان پرایک جھنڈی لگی ہوتی تھی یہی ان کی پہچان تھی ۔ایسی عورتوں کے یہاں جب بچہ پیداہوتااس کے بعدوہ اپنےیہاں آنے جانے والے مردوں کوجمع کرتیں کاہن اوقیافہ شناس بلاتیں، وہ قیافہ اورعلامات دیکھ کراپنی رائے بتاتے تھے کہ اس بچے کوفلاں کیاولاد ہوناچاہیے وہ مرد مجبورہوکر قیافہ شناس کافیصلہ مانتا اوروہ اولاد قانونی ورسمی طوپراس شخص کی اولاد قرارپاتی تھی۔

یہ جاہلیت کے ازدواجی اقسام اس وقت تک رہے جب تک رسول اللہ ﷺ مبعوث نہ ہوئے تھے ،آنحضرت ؐ نے چنداقسام کے سواسب کوختم کردیا۔

معلوم ہواکہ ’’چندشوہری‘‘ کی رسم جاہلیت عرب میںجاری تھی ’’مان ٹسکو‘‘ روح قانون میں لکھتاہے۔

’’ ابوظہیرحسن ایک عرب سیاح ،نویں صدی عیسوی میں ہندوستان وچین گیا تواس نے ’’چندشوہری‘‘ کی رسم دیکھی اوراسے عیاشی کاثبوت قراردیا۔‘‘۔۔اسی نے کہاہے۔ ’’مالابارکے ساحلوں پر’’نائیر‘‘ نامی قبیلہ رہتاہے۔ اس قبیلے میں ایک سے زیادہ بیویاں رکھنے کی اجازت نہیں،حالانکہ عورتوں کئی شوہررکھ سکتی ہیں میرے نزدیک اس قانون بنانے کی وجہ یہ ہوگی کہ نائیر قبیلے کے مردبڑے جنگجوہوں گے، اوراپنی اصالت کی بناپر جنگ ان کاپیشہ ہوگی ،اورجیسے ہم یورپ میں فوجیوں کوشادی سے روکتے ہیں تاکہ تاھلی زندگی ان کی پیشہ وارنہ جنگی مصروفیت کونہ روکے، مالابار کے قبیلہ نائیر کوبھی گھریلورشتوں سے آزادرکھاگیاہوگا، وہاں کی آب وہوامیں گرمی ایسی تھی کہ انہیں شادی سے روکنابالکل ممکن نہ تھا، لہٰذایہ طے کیاگیاہوگا کہ چندآدمی مل کر ایک عورت رکھ لیاکریں۔ اس طرح گھریلو رشتہ کمزوررہے گا اورپیشہ وارنہ کام میں رکاوٹ پیدانہ ہوگی۔‘‘

’’چندشوہری‘‘نظام مشکلات

چندشوہری نظام میں بنیادی بڑی مشکل یہ پیداہوگی کہ نسب کاتعین ختم ہوگیا یہی سبب اس رسم کے بروے کار آنے میں رکاوٹ بنا،شایداس دستور کی ناکامی اسی بناپرعمل آئی ۔اس قسم کی ناھلی زندگی میں باپ کابیٹے سے رشتہ عملی طورپرمعین نہ ہوسکتاتھا۔ جیسے جنسی کمیونزم میں باپ بیٹے کارشتہ عملاًغیر معین ہے۔اورجس طرح جنسی کمیونزم اپنارستہ نہ کھول سکا، یونہی چندشوہری رسم بھی حقیقی معاشرے میں قابل قبول نہ بن سکی۔ ہم نے گزشتہ سلسلہ مقالات میں لکھاہے کہ آنے والی نسل کیلئے گھریلوزندگی اورآشیانہ کی تعمیر ضروری ہے اس سے گزشتہ اورآئندہ نسل میں رشتہ استوار ہونافطری بشری کایک جبلی تقاضہ ہے۔ یہ جوکبھی کبھی یاکہیں کہیں ،کچھ انسانی گروہوں یاقبیلوں میں’’چندشوہری‘‘رسم ملتی ہے وہ مرد کے جذبہ تشکیل خاندان کی خاص ہیئت کی دلیل نہیں بن سکتی ۔اسے فطرت مرد کافطری تقاضہ مان لینا صحیح نہیں ہے۔ جیسے کچھ مردوں یاچندعورتوں کا،شادی سے پرہیز اور عائلی زندگی سے علیحدگی ،فطرت سے انحراف توہے مگراس میں اتنی صلاحیت نہیں کہ اسے انسان کی فطری خانگی خواہش زندگی کے خلاف دلیل بنالیاجائے ۔چندشوہری رسم ،مردکی خواہش انفرادیت وانحصارطلبی واولاددوستی ہی کے خلاف نہیں ،خودعورت کی فطرت سے بھی ہم آہنگ نہیں ہے۔نفسیاتی مطالعات وتحقیق نے ثابت کردیاہے کہ عورت مرد سے زیادہ ایک رفیق حیات چاہتی ہے۔

تعددازواج

چندرفقاء زندگی کی ایک شکل ’’چندزنی‘‘ یا’’تعددازواج‘‘ ہے ۔ چندبیویوں یاتعددازواج کی رسم نے جنسی کمیونزم اورچندشوہری نظام سے زیادہ رواج حاصل کیا۔یہ دستور فقط وحشی قبیلوں میں ہی نہ تھا، اسے تومتمدن قوموں نے بھی اپنایا،عرب جاہلیت ،یہود اورساسانی عہدمیں ایرانی قوم بلکہ دوسری قوم میں بھی یہ رسم وقانون موجودتھا۔ مان ٹسکو نے لکھاہے۔ مالدیوقوموں میں تین بیویاں رکھنے کی اجازت تھی۔ اسی مصنف کے بقول۔  والنٹینین(VALENTINIAN)شہنشاہ روم نے خاص حالت میں مردوں کوکئی بیویاں رکھنے کی اجازت دی تھی۔ لیکن یورپ کی جغرافیائی آب وہوا کی نامناسبت تمام رومی بادشاہوں کی اس قانون پرآمادنہ کرسکی اورتھیودوس ۔ارکیڈیس۔ اور’’ہونوریس ‘‘ نے اس قانون کو ختم کردیا۔‘‘

اسلام اورتعددازواج

اسلام نے ’’چندشوہری‘‘ کے برخلاف ،چندزنی یعنی چندازواجی نظام کومکمل طورپر منسوخ ومعطل نہیں کیاالبتہ اس میں حدبندی اورپابندی لگادی ،یعنی ایک سمت نامحدودیت کوختم کیادوسرے طرف زیادہ سے زیادہ کی چار مقرر کردی ۔ پھرضابطے اورشرطیں بڑھائیں نیز ہرشخص کو اجازت نہیں دی کہ متعددبیویاں کرتاپھرے۔ آئندہ ہم گفتگوکریں گے کہ اسلام نے کیاشرائط وضوابط بنائے اور کیوں تعددازواج کوختم نہ کیا۔

حیرت ہے کہ گزشتہ صدیوں اسلام کے خلاف پروپیگنڈامہم چلتی رہی کہ پیغمبراسلام ؐ نے تعددازواج کی رسم ایجاد کی ہے۔ وہ لوگ دعوے کرتے پھرتے تھے۔اسلام کی بنیاد تعددازواج ہے۔ اسلام دنیا کی مختلف قوموں میںٰ اتنی جلدی پذیرائی کی وجہ کئی بیویاں رکھنے کی اجازت تھی۔ یہ بھی دعوے کرتے تھے کہ مشرق کے زوال کاباعث بھی تعددازواج ہے۔

تاریخ تمدن،جلد1صفحہ61پرویل ڈیوارانٹ نے لکھاہے: ’’وسطی صدیوں میں مذہبی عالم یہ تصورکیے ہوئے تھے کہ تعددازواج پیغمبراسلامؐ کی ایجاد ہے درآں حالیکہ واقعہ یہ نہیں ہے۔ابتدائی معاشروں میں ہم میں رفیق زندگی کے بارے یہی رویہ موجودتھا۔ ایسے اسباب وعلل بہت ہیں کہ اس دورمیں بیویوں کی تعدادزیادہ ہوتی تھی۔ جیسےمرد جنگ وشکارمیں مصروف رہتے تھے لہٰذاان کی زندگی خطرے میں ہوتی اورمردوں کی موت عورتوں سے زیادہ ہوتی تھی۔نتیجہ میں عورتوں کی تعدادمیں اضافے کاحل ایک توتعددازواج تھایاپھربہت سی عورتوں کوبے شوہرووارث رہنے دیاجائے۔ لیکن جن قوموں میں موت کی فراوانی ہووہاں کوئی مناسب بات نہ تھی کہ عورتوں کی ایک نمایاں تعدادبلاشوہررہے اورتولید مثل کاعمل نہ ہو………بلاشبہ ابتدائی دورمیں تعددازواج ایک مناسب دستور تھا، کیونکہ عورتوں کی تعدادمردوں سے زیادہ تھی ،پھرنسل کی بہبود کیلئے بھی نظام تعددازواج آج کے نظام یک زن سے زیادہ مفیدتھی۔ سب جانتے ہیں کہ مضبوط وتوانا،طاقت وراورمحتاط مرد آج کی دنیا میں مدت بعد شادی کرتے ہیں ،اس کے برخلاف گزشتہ زمانے میں طاقت ورافراد بظاہر اچھی عورتیں آسانی سے حاصل کرلیتے اورزیادہ بچے پیداکرتے تھے۔اسی بناپر شروع میں متعددقبائل بلکہ متمدن اقوام میں تعدد ازواج کاسلسلہ مدتوں جاری رہا۔ اورابھی کچھ دنوں سے ہمارے زمانے میں یہ رسم ہمارے مشرق سے کم ہوتی چلی گئی ہے۔ دراصل اس کے زوال میں متعددعوامل کار فرماہیں:

کاشتکاری کی فراوانی ،اس نظام نے مردوں کی بھاری اورخطرناک زندگی کو نسبتاً پرسکوں اورپائدار بنادیاہے۔ عورتوں کی تعدادبھی کم وبیش مردوإ کے برابر آگئی ہے۔ ان حالات میں ’’چندزنی‘‘ کی بات یاتوابتدائی معاشرے کی بات قرارپاگئی ہے۔یاپھرمٹھی بھردولت مندافرادکے خصوصیات میں شمار ہونے لگی ہے۔ اور’’زنا‘‘کامشغلہ منہ کامزہ بدلنے کیلئے ہے۔‘‘

تاریخ تمدن ،صفحہ507پرگوستاولوین نے لکھاہے:

’’یورپ میں مشرق رسم ورواج میں تعددازواج سے زیادہ برے پیرائے  میں اورکسی چیز کاتعارف نہیں کرایاگیاہے۔ اہل مغرب کانقطہ نظرکسی رسم کے بارے میں اس قدرغلط نہیں جتنااس مسئلے میں غلط ہے ،یورپی منصف تعددازدواج کوسلام کی بنیاد جانتے اوراسلام کی ترویج ،نیز مشرقی اقوام کے زوال وانحطاط کااہم ترین سبب مانتے رہے ہیں۔ اعتراضات کی بوچھارکے ساتھ ،یہاں کی خواتین سے ہمددری کااظہارکرتے ہوئے یہ بھی کہا۔ بدنصیب عورتیں سخت اوراکھڑخواجہ سرائوں کے ہاتھ گھروں کی چاردیواریوں میں اسیررہتی ہیں، اگر کوئی بات گھرکے ان رکھوالوں کی مرضی کے خلاف ہوجاتی ہے توجاں کے لاے پڑجاتے اورممکن ہوتا ہے کہ بڑی بے رحمی سے قتل کردی جائیں مگریہ ایسے تصور ہیں جن کاکوئی ثبوت یا بنیاد نہیں ۔ہماری کتاب کے مغربی قاری اگر تھوڑی دیرکیلئے تعصب کودور کرسکیں تو انہیں تائید کرنا پڑے گی اورمشرقی تمدن کی خوبی تسلیم کریں گے کہ اس میں کئی بیویاں رکھنے کی اجازت ہے ،جن گھرانوں میں یہ رسم موجودہے ان میں اخلاقی روح ترقی پذیرہے ۔اورعائلی رشتے مستحکم ہیں اسی رسم کے نتیجے میں عورت کااعزازواکرام مغرب سے زیادہ ہے ،ہم اس دعوی پردلیل لکھنے سے پہلے یہ بتادیں کہ تعددازوزج کاتعلق ہرگز اسلام ہی سے نہیں اسلام سے پہلےبھی رسم مشرق اقوام میں پائی جاتی تھی ،یہودایرانی ،عرب وغیرہ جوقومیں اسلام لائیں انہوں نے اس بارے میں کوئی نیا فائدہ نہیں اٹھایا ،آج تک دنیامیں کوئی مذہب ایسابااقتداروجودپذیر نہیں ہواجوتعددازواج جیسے رسوم کوایجادیامنسوخ کرسکے۔ مذکورہ رسم مشرق آب وہوا کانتیجہ ہے،اس کی وجہ سے کچھ نسلی خصوصیات تیز دوسرے اسباب وعلل جنم لیتے ہیں جن میں سے ہرایک کاتعلق مشرق کی آب وہوا اس رسم کیلئےسازگار نہیں اوروہاں اس کے تقاضے موجودنہیں ہیں اس کے باوجودایک بیوی وہاں کی رسم ہے قانونی کتاب میں توپڑھتے ہیں ورنہ مجھے توبارونہیں کہ ہمارے معاشرے میں کوئی یہ کہہ سکے کہ ’’ایک بیوی‘‘کاکوئی اثرہو۔ سچ مچ مجھے حیرت ہے مجھے نہیں معلوم کہ مشرق کی متعددجائز بیویوں کے مقابلے میں یورپ کی مکارانہ بہت سی بیویوں میں کیاکمی ہے؟میں توکہتاہوں کہ پہلانظام دوسرے نظام سے بدرجہ ہابہتروشائستہ ہے۔اہل مشرق جب بڑے شہروں کی سیاحت کوآتے ہیں اورہمارے اعتراضات یاحملوں سے دوچار ہوتے ہیں توانہیں حیرت ہوتی اور غصہ آتاہے………

ہاں اسلام نے ’’تعددازواج‘‘ کانظام ایجادنہیں کیا،مگراسے ایک سمت سے محدود کرکے اکثریت کی تعددضرورمقررکی۔ دوسری سمت ،بھاری شرطیں لگادیں ۔جوقومیں مسلمان ہوئیں ان کے یہاں عموماًیہ رسم تھیں ،اسلام کے ذریعے وہ حدود کاگردن بندپہننے پرضرورمجبور ہوئی ہیں۔

ایران میں تعددازواج

کریسٹن سن کے ’’ایران ساسانیوں کے عہدمیں‘‘ صفحہ 346پرلکھتا ہے:

’’(ساسانیوں کے زمانے میں( یران کے اندر)متعددبیویوں ہی سے خاندوادہ تشکیل پاتاتھا، مردکی استطاعت کے لحاظ سے عورتوں کو رکھنے کاحق تھا۔ بظاہرغریب لوگ ایک ہی بیوی کرتے تھے۔ خاندان کاسربراہ ،کنبے کی سربراہی سے بہرہ ور ہوتاتھا۔ بیویوں میں محترم ومحبوب خاتون تمام حقوق کی مالک ہوتی اوراس کو’’زن پادشاییہا‘‘(باشاہدزن) یا ’’زن ممتاز‘‘کہتے تھے اس کے کم درجہ عورت خدمت گار’’زن چگاریھا‘‘ کہلاتی ،ان دنوں درجے کی بیویوں کے حقوق جداجدا تھے۔ بظاہر زرخرید کنیز اورقیدی عورتیں نوکر بیویاں سمجھی جاتی تھیں ممتازبیویوں کے بارے میں یہ نہیں معلوم کہ ایک مرد کے یہاں محدود تھیں یانہیں؟ لیکن متعددقانونی حوالوں میں ایک شوہر کی دوممتاز بیویوں کااشارہ توملتاہے۔ اس درجے کی بیویاں خانہ دارمعلوم ہوتی ہیں ،گویاان کے الگ الگ گھرہوتے تھے۔ شوہر،زندگی بھرزن ممتازکوآذوقہ دینے کاپابندتھا۔ اوراسکی دیکھ بھال کرتا، لڑکا،بالغ ہونے اورلڑکی شادی ہونے تک یہی حق رکھتی تھی، چاکرزن قسم کی بیویوں کی اولادمذکورباپ کے خاندان میں قبول کی جاتی تھیں۔‘‘

’’تاریخ تمدن ایران ازانقراض ساسانیوں تاانقراض امویاں‘‘میں سعید نفیسی مرحوم نے لکھاہے:

’’مرد لامحدودبیویاں رکھ سکتاتھا، بعض یونانی دستاویزوں سے معلوم ہوتاہے کہ ایک آدمی کے گھر میں سوبیویاں بھی ہوتی تھیں۔‘‘

مان ٹسکونے’’ روح القوانین‘‘ میں ’’اکوٹیٹس‘‘ رومی مورخ سے نقل کیاہے جسٹی ٹین ،کچھ رومی فلسفی مسیحوں کے ہاتھ اذیت وتکالیف کانشانہ بنے ،یہ لوگ عیسائی مذہب قبول کرنے پرتیارنہ تھے ۔آخران لوگوں نے روم کوچھوڑدیااورخسرو پرویز بادشاہ کے دربار میں پنا ہ گیرہوئے۔ یہاں پہنچ کرجس بات نے انہیں حیرت سے وہ چارکیا، ہو یہی نہیں کہ تعددازواج کی رسم پائی جاتی تھی۔ انہوں نے دوسروں کی بیویوں سے اختلاط بھی دیکھا۔‘‘

یہ بات ذہن میں رہے کہ رومی فلاسفہ نوشیروان باشادہ ایران کے د ربار میں حاضرہوئے تھے ،خسروپریز کے یہاں نہیں ،مان ٹسکو کے یہاں خسروپرویز کانام غلط فہمی پرمبنی ہے۔

عربوں میں بیوی کی تعددکاحساب وشمارہی نہ تھا، اسلام کااس پربند باندھنااورزیادہ کی تعددمعین کرنا،ان عربوں کیلئے مشکل بن گیا جن کی بیویاں چارسے زیادتھیں ،کچھ ایسے لوگ بھی تھے جن کی دس بیویاں تھیں وہ چھ بیویوں کوچھوڑنے پرمجبورہوگئے۔

معلوم ہواکہ اسلام نے تعددازواج کی رسم ایجادنہیں کی ،اس کے برعکس اس رسم پر حدوبندش عائدکی ،اسے یکسرختم بھی نہیں کیا۔آئندہ گفتگومیں ہم دیکھیں گے کہ تعددازواج کی وجہ فراد بشرمیں کیاہے؟ کیااس کی علت وجہ مرد کی زورآوی اورعورت پرحکومت کرنے کاجذبہ ہے، یاخاص ضرورتیں تھیں جن کی وجہ سے یہ عمل ضروری ہوا؟وہ ضرورتیں کیاتھیں؟ کیاان کاتعلق جغرافیائی حالات سے ہے یہی اورطرح کے تقاضے تھے؟اسلام نے اس رسم کو بالکل ختم کیوںنہ کیا؟ اسلام نے تعددازواج پرکیابندشیں لگائیں ہیں؟ آخرآج مردوزن دونوں تعددازواج کے خلاف کیوں اٹھ کھڑے ہوئے ہیں؟ اس کے پس منظرمیں انسانی واخلاقی بنیاد ہے یادوسرے اسباب وعلل کارفرماہیں؟

یہ مطالب ہیں جن پرہم گفتگوکریں گے۔

تعددازواج کے تاریخی اسباب

تعددازواج کے تاریخی اورسماجی وعلل وسباب کیاہیں؟

اس رسم کوبہت سی قوموں نے قبول کیاخصوصاًمشرق اقوام وملل نے اورکچھ قوموں نے اسے قبول نہیں کیاخصوصاً،مغربی قوام وعلل نے اس کی وجہ کیاہے؟

تین قسم کے جنسی روابط میں ۔چندازواجی صورت نے کیوں رواج وقبولیت حاصل کی، اورچندشوہری اورجنسی اشتراکیت کے نظام یاتونافذورائج ہی نہ ہوسکے یااکاوکا وقوع پذیرہوئے ایساکیوں ہے؟

جب تک ان اسباب وعلل کی چھان بین نہ ہو، ہم اسلام کے نظریہ تعددازواج پربحث نہیں کرسکتے اورنہ ا ٓج کے انسان کی ضرورت کے بارے میں گفتگوممکن ہے۔

اگرہم ان لاتعداد مطالعات کونظراندازکردیں۔جونفسیاتی اورمعاشرتی سلسلے میںکیے گئےہیں اوربہت سے مصفنین کی طرح سطحی طورپرسوچناکافی سمجھیں توسماجی اورتاریخی عوامل واسباب تعددازواج پروہی مشہور’’ترجیح بند‘‘دھرانا ہوگا جواس قسم کے مسائل میں ہمیشہ دھرایا جاتاہے کہ

تعددازواج کی علت بہت واضح وروشن ہے۔ اس کی علت ووجہ مرد کی زورآوری اورتسلط طلبی اورعورت کی کنیزی اس کاسبب ہے۔اس رسم کی علت پدرشاہی ہے چونکہ مرد عورت پربالادستی اورحکمرانی رکھتاہے اس لئے اپنے فائدے کےرسم ورواج ڈھالتااوربناتارہتاہے۔’’چندزنی‘‘ کی رسم بھی اس نے اپنے نفع اورعورت کے نقصان کیلئے صدیوں سے بنارکھی ہے۔عورت چونکہ مرد کی محکوم تھی لہٰذاوہ’’چندشوہری‘‘کی رسم اپنے نفع کی خاطرجاری نہ کرسکی۔ اب مرد کی طاقت آزمائی کادور ختم ہوگیاہے لہٰذا’’چندزنی‘‘کاطرہ امتیاز چھین لیاجائے گااوراس غلط امتیازی رویے کی جگہ زن ومرد کوبرابرکے حقوق دیے جائیں گے۔

اگرہم یوں سوچنے لگیں توبڑی سطحی اورگھٹیابات ہوگی۔۔ ’’چندزنی‘‘ رسم کے رواج پانے کاسبب نہ تومرد کی زورآوری ہے نہ’’چندشوہری‘‘نظام کی ناکامی کی وجہ عورت کی محکومیت وکمزوری ۔ نہ یہ حقیقت ہے کہ آجکل مرد کی زورآوری کادورختم ہوگیاہے لہٰذا’’تعددازواج‘‘کادستورمنسوخ ہورہاہے۔ یہ بھی نہیں کہ ’’ترک تعددازواج‘‘سے مرد نے واقعاًاپناامتیازضائع کردیاہے۔ بلکہ واقعاًمرد نے عورت کے خلاف آج ایک امتیازمزید حاصل کرلیاہے۔

میں ’’روز وقدرت‘‘کوتاریخ بشربدلنے والے عامل تسلیم نہیں کرتا۔میں اس نظریہ کامنکر بھی نہیں کہ مرد نے اپنی قوت کے سہارے عورت سے غلط فائدہ اٹھایاہے۔مگرمیرایہ عقیدہ ضروری ہے کہ طاقت واقتدارکواکیلاعامل سمجھنا،خصوصا گھریلوزندگی اورمیاں بیوی کے رشتوں اوررویوں میں کوتاہ نظری ہے۔

اگرمذکورہ بالانظریہ صحیح ہے تولازمی طورپر مانناپڑے گاکہ جب اور جہاں ’’چندشوہری‘‘ کی رسم عملی تھی۔ جیسے جاہل رب اوربقول مان ٹسکو ،ملایاکے ساحلوں میں نائیر قبیلہ ۔۔ وہاں ایک دورایسا تھا، جب عورت کوموقعہ ملا، اوراس نے مرد کے خلاف اقتدارحاصل کرلیاتھا۔اس لئے ’’چندشوہری‘‘نظام مردون پرمسلط کردیا،وہ دورخواتین کا’’طلائی دور‘‘ہے۔ حالانکہ جاہلیت عرب کا دورسب کے نزدیک عورت کی زندگی کاتاریک ترین عہدتھا۔ ہم نے گزشتہ مقالے میں مان ٹسکوکامطالعہ نقل کیاجس میں اس کے بقول ’’چندشوہری‘‘کی رسم نائیر قبیلے میں رائج ہونے کاسبب عورت کی عزت قوت نہیں بتائی گئی بلکہ اس رسم کے رائج کرنے کی علت یہ کہی گئی ہے کہ وہاں کے لوگ فوجیوں کوگھریلوزندگی کے بندھن سے آزاد رکھ کران کے فوجی جذبہ وکردارکومحفوظ رکھنا چاہتے تھے۔

اس کے علاوہ سوچنے کی بات ہے کہ اگرتعددازواج کی وجہ ’’پدرشاہی‘‘ اور’’پدرسالاری ‘‘ ہے تواس کارواج مغربی اقوام میں کیوں نہ ہوا؟کیا’’پدرشاہی‘‘ نظام سرزمین مشرق سے مخصوص تھا۔مغربی باشندے اس وقت بھی ’’عیسی مزاج‘‘ و’’مریم سرشست‘‘ تھے ۔وہ لوگ شروع ہی سے عورت کیلئے مرد کے مقابل اور مساوی حقوق جانتے تھے؟ کیافقط سرزمین مشرق ہی میں مرد کی قوت کاسبب مرد کے نفع کاانتظام کرتارہا، اورمغرب میں اس عامل وسبب کارویہ عادلانہ ومنصفانہ رہاہے؟

مغربی عورت نصف صدی پہلے تک بدنصیب ترین خواتین عالم تھی ۔وہ اپنی ذاتی املاک ودولت میں بھی مردکی سربراہی (قیمومیت)کی محتاج تھی ۔خود اہل مغرب کے بقول قرون وسطیٰ میں مشرق عورت کی حالت مغربی عورت سے بہت اچھی تھی۔ گوستادلوبن نے لکھاہے: اسلامی تمدن کے دورمیں خواتین کوبعینہٖ وہی درجہ ومقام حاصل تھاجومدت مدیدکے بعدیورپی خواتین کوحاصل ہوایعنی عربوں کے اس دلیرانہ کردارکے بعد جس نے یورپ میں ان کے خلاف پرپیگنڈےکی بنیاد رکھی…… بہادرانہ اخلاق جس کاایک جزاحسین خواتین سے حسن سلوک ہے۔اہل یورپ میں مسلمان کے ذریعہ پہنچے ،مغربی باشندے نے مسلمانوں کی تقلید کی۔ جومذہب ،عورت کوپست درجے اورمقام ذلت سے اوج ،عزت وسربلندی تک لاسکاوہ اسلام ہے، عیسائیت نہیں ہے۔ جسے عام لوگ سمجھتے ہیں۔ کیونکہ قرون وسطی میں ہمارے لیڈراوربڑے رہنماعیسائی تھے اس کے باوجوداحترام خواتین کاخیال نہ رکھتےتھے ۔ قدیم تاریخی کی چھان بین سے اس بارے میں شبہے کی گنجائش نہیں رہی کہ ہمارے بزرگوںکومسلمانوں کی تعلیم احترام خواتین سے پہلے ہمارے امراوسردارعورت سے انتہائی وحشایانہ سلوک کرتے تھے۔

دوسرے منصفین نے بھی کم وبیش اس دورکے مغربی حالات کی ایسی ہی تشریح کی ہے ۔ان حالات کے ہوتے ہوئے ،جب قرون وسطی میں ’’پدرشاہی‘‘ وقوت وزبردستی حکومت کاعروج تھا، تعددازواج کی سم پھررائج کیوں نہ ہوئی؟

حقیقت یہ ہے:

جہاں ’’چندشوہری‘‘نظام موجودتھا،وہاں عورت کومہلت اقتدار اور جہاں نظام چندشوہری نہ چل سکاوہاں سبب اصلی خواتین کی کمزوری نہیں تھا۔

مشرق میں تعددازواج ،مرد کی بالادستی وحکومت یامغرب میں تعددازواج کانہ پایاجانا،مردوزن کی مساوات کانتیجہ نہیں ہے۔

چندشوہری نظام کی ناکامی کی وجہ

چندشوہری رسم کی شکست کاسبب یہ ہے کہ یہ رسم ودستور نہ مرد کی فطرت کے مطابق ہے نہ عورت کی طبیعت سے ہم آہنگ پہلی بات کہ فطرت مرد کے خلاف ہے ،مطلب یہ ہے کہ مرد انحصارطلب اوربیوی کوفقط اپنادیکھناچاہتاہے چندشوہری اس تقاضے سے ہم آہنگ نہیں ہے۔ دوسری بات یہ ہے کہ رسم چندشوہری اطمینان پدری برشتہ فرزندی کی بنیادکے خلاف ہے۔انسا ن کاطبیعی وفطری تعلق اولاد سے بہت گہراہے ۔انسان فطرتاًتوالدوتناسل چاہتاہے۔ اس کی خواہش رہتی ہے کہ نسل آئندہ اورنسل گزشتہ سے اس کاسلسلہ معین اوراطمینان بخش ہو۔

وہ جاننا چاہتا ہے کہ کس بیٹے کاباپ اورکس باپ کافرزند ہے۔چندشوہری عورت آدمی کے اس فطری مطالبہ سے جوڑنہیں کھاتی تھی۔ بخلاف ’’چندزنی‘‘ نظام کے اس رسم میں نہ مرد کوچوٹ لگتی تھی نہ عورت………

کہتے ہیں تقریباًچالیس خواتین کاوفد حضرت علی؈ کی خدمت میں حاضرہوااور پوچھنے لگاکہ اسلام نے مردوں کوکئی عورتوں سے شادی کرنے کی اجازت کیوں دی اورخواتین کو چندشوہر کرنے کی اجازت کیوں نہیں دی؟ کیایہ درجہ بندی کی بات نہیں ہے۔

حضرت علی ؈نے کچھ چھوٹے پانی بھرے برتن طلب کئے اوروہ برتن ان خواتین کودئے ۔پھرحکم دیاکہ ہرایک اپنے ہاتھ کے برتن کاپانی سامنے رکھے ہوئے بڑے برتن میں انڈیل دے ،سب نے تعمیل حکم کی،اس کے بعدفرمایاکہ اب ہرایک اپنے اپنے انڈیلےہوئے اصل پانی کودومرتبہ کوشش کرکے اپنے برتن میں نکالو۔۔ سب نے کہایہ کیسے ہوسکتاہے؟ پانی ایک دوسرے میں مل چکااسے مشخص ومعین کرناناممکن ہے۔ حضرت ؑ نے فرمایا:اگر ایک عورت کئی شوہرکرے توہرایک سے ہم بستری بھی ہوگی جب حمل ہوگاتووہ کیسے مشخص ومعین کرسکے گی کہ بچہ کس شوہرکی نسل سے ہے۔۔ یہ بات ہوئی مردکے زاویے سے۔

عورت کے زاویے سے دیکھیے۔۔ چندشوہری سسٹم ،فطری زن اوراس کے منافع کے خلاف ہے۔بیوی اپنے شوہرسےفقط جنسی آسودگی ہی نہیں چاہتی ،جویہ کہا جائے کہ جتنے زیادہ شوہرہوں گے اتناہی اچھاہے۔ بیوی ایک ایسا وجودچاہتی ہے وہ جس کے دل کواپنائے اسے اپناحامی ومحافظ بنائے جواسے ہرناپسندبات سے بچائے اور وہ خوداس پرجاں نثارکرے،محنت کرے اوراس سے دولت حاصل کرے،حاصل محنت ومشقت اس پرقربان کرے، غمخواروہمدردہو۔ایک طوائف کومردجوروپیہ دیتاہے یاوہ پیسہ جوعورت ،محنت مزدوری کرکے حاصل کرتی ہے، وہ عورت کے وسیع اخراجات وضروریات کے لئے ناکافی ہوتے ہیں ۔اس کے اخراجات ایک مرد سے کئی گنا زائدہوتے ہیں۔ سب سے بڑی بات یہ ہے کہ اس آمدنی کامقابلہ اس دولت سے کہاں ،جو دولت ایک مردبیوی کے عشق ومحبت کی بنیادپرپیش کرتاہے ۔شوہر جومال ودولت اپنی بیوی کے ضروریات کیلئے خرچ کرتاہے وہ ایک فداکارکے انداز میں صرف کرتاہے۔گھریلوزندگی کی مرکزیت اوررفیق حیات واولاد کی محبت وکشش ،شوہرکوشوق دلاتی ہے کہ وہ اس سلسلے میں کارکردگی وفداکاری کوباقی رکھے۔

ای عورت کئی شوہروں کے ہوتے ہوئے ایک مردجیسی حمایت ومحبت  ومخلصانہ جذبات وفداکاری حاصل کرسکے،اسی لئے ’’چندشوہری‘‘سسٹم کوطوائف پیشیگی کی طرح قابل نفرت سمجھاگیاہے۔لہٰذا ’’چندشوہری‘‘رسم نہ مردکے رجحانات کے مطابق ہے نہ عورت کے جذبات ورجحانات سے ہم آہنگ ہے۔

جنسی اشتراکیت کی شکست

جنسی اشتراکیت کی ناکامی کی علت بھی یہی ہے جنسی اشتراکیت میں اختصاص ختم ہوجاتاہے نہ عورت کسی معین مردسے اختصاص رکھتی ہے نہ مردکسی معین عورت سے گہراتعلق رکھتاہے ۔ہم اشارہ کرچکے ہیں کہ یہی تجویز افلاطون نے پیش کی تھی ،یہ بات ضرورہے کہ اس نے طبقہ حاکمہ کی سطح پراسے سوچاتھا۔ یعنی یہ دستور(اس کی زبان واصطلاح میں) فلسفی حاکم اورحاکم فلسفیوں کیلئے ہوناچاہیے۔ افلاطون کی یہ تجویزنہ دوسروں کے نزدیک منظوری کے لائق تھی نہ خودافلاطون اس نظریہ پرباقی رہا ،اس نے بھی رائے بدل لی۔

ایک صدی قبل فارڈریک انجلس ،کمیونزم کے دوسرے باپ نے بھی یہی تجویز رکھی اوراس کے خلاف نظریوں اوردلیلوں کورد کیا،لیکن کمیونسٹ بلاک نے اسے منظور نہ کیا۔ کہتے ہیں کہ شوروی حکومت (روس)نے بے شمار تلخ تجربوں کے بعد عائلی اشتراکی تھیوری جوانجلس نے بتائی تھی اسے 1938ءمیں بدل دیااورکچھ قوانین گھریلوزندگی کی فلاح وبہبود کے واسطے وضع کرکے ایک شوہر ایک بیوی کاقانون کمیونسٹ حکومت کارسمی قانون مان لیا۔

ایک شوہر کیلئے کئی بیویاں امتیازی بات مانی جاسکتی ہےلیکن ایک بیوی کے واسطے چندشوہرکوئی اعزازنہ پہلے ماناگیانہ آئندہ مانا جائے گا۔ اس فرق کاباعث یہی ہے کہ مردعورت کی ذات چاہتاہے اورعورت مردکادل اوراس کی فداکاری کی طلب گارہے۔ مرد جب تک بیوی کی ذات پراختیاررکھتاہے اس وقت اس سے اس کادل دے دینے سے کوئی دلچسپی نہیں ،لہٰذاایک سے زیادہ بیویاں اگراسے اپنادل نہ دیں تووہ کوئی اہمیت نہیں دیتا۔ اس کے مقابلے میں بیوی شوہرکےدل اورتوجہات کواصل سمجھتی ہے۔ اگروہ ہاتھ سے دے دیتی ہے توسب کچھ ضائع کردیتی ہے۔

دوسرے لفظوںمیں-----ازدواجی زندگی میں دوعنصروں کادخل ہوتاہے ایک مادی دوسراروحانی-----مادی عنصرازدواج جنسی پہلولیے ہوتاہے جوانی میں یہ پہلوجوش وعروج پرہوتاہے پھرآہستہ آہستہ کم ہوکرٹھنڈاپڑجاتاہے۔ روحانی عنصر(معنوی ونفسیاتی حصے)میں وہ نرم ولطیف جذبات اورخلوص ومحبت کی حکمرانی ہوتی ہے جوکبھی تووقت گزرنے کے ساتھ بڑی مضبوط ہوجاتی ہے۔ عورت ومردکے درمیان جوفرق ہیں ،ان میں سے ایک فرق یہی ہے کہ عورت کی نظرمیں دوسرا عنصر زیادہ اہمیت رکھتاہے اورمرد کے خیال میں پہلاعنصر ،ورنہ کم ازکم مرد کی نظرمیں مادی وروحانی دونوں پہلومساوی توبہرحال ہوتے ہیں۔

ہم نے چوبیسویں مقالے میں اس موضوع پر گفتگوکے دوران ایک مغربی ماہر نفسیات خاتون کو سند میں پیش کیاتھاکہ عورت چونکہ شکم اورآغوش میں بچے کی پرورش کرتی ہے۔اس کے نفسیاتی حالات ہی کچھ اورہوتے ہیں،وہ اپنے شوہرسے اس کی محبت اورخصوصی توجہ کی بے حدآرزورکھتی ہے، اسی محبت وتوجہہ جواس کے شوہر تب کے احساس کے ساتھ اس کے زیرتربیت بچے کے باپ کی حیثیت بھی لیے ہوئے ہو۔ یہاں تک کہ ماں کی مامتا کاپلاباپ کی محبت فرزندکے پلے سے زیادہ وزنی ہوتاہے باپ کی محبت میں یہ احساس ہوتاہے کہ وہ بچے کے وجود میں آنے کاایک عامل ہے۔عورت کی یہ خاص نیازمندی اسی وقت پوری ہوسکتی ہے جب شوہرایک ہو۔

بنابریں ’’چندشوہری کامقابلہ‘‘چندازواجی سے بہت بڑی غلطی ہے ،پھران میں فرق کانہ ماننا یادنیاکے ایک بڑے حصے میں ’’چندازواجی‘‘نظام کے رواج پانے کی علت مرد کی زورآوری قراردینا،اوریہ کہناکہ عورت اپنی کمزوری اوربے اختیاری کی وجہ سے’’چندشوہری‘‘سسٹم جاری نہ کرسکی سراسرغلط ہے۔

کتاب انتقادبرقوانین اساسی ومدنی ایران کے صفحہ 34پرخانم منوچہریان کہتی ہیں:

قانون مدنی کی دفعہ 1049میں ہے ---’’بیوی کی اجازت کے بغیر کوئی شخص بھائی کی لڑکی ،یاسالی کی لڑکی سے شادی نہیں کرسکتا……اگربیوی اجازت دے دے تواس کاشوہربھائی کی یاسالی کی لڑکی سے شادی کرسکتا ہے۔ اب دیکھنا یہ ہے کہ ا گربیوی اجازت نہ دے توکیا ہوگا؟ کچھ بھی نہیں۔ وہی جومثل ہے’’آنکہ عوض داردگااندارد‘‘ مرد کسی اورسے نکاح کرلے گا۔ اچھا۔ اب مسئلہ کوالٹ کردیکھیں پھرکیاہوگا؟مثلاً،یہ کہیں ۔بیوی اپنے شوہرکے بھائی کے لڑکے یابہن کے لڑکے سے شوہرکی اجازت کے بغیر شادی نہیں کرسکتی (جب تک وہ اس شخص کی بیوی ہے)۔یہ بات سن کرخدانی رگ پھڑکتی ،خون جوش مارتااور آدمی چیخنے لگتاہے، یہ تجویز خلاف انسانیت ہے ۔عورت کی فطرت و مزاج کے خلاف ہے ۔جواب میں دیناچاہئے کہ یہ تجویز دراصل (اصل کلیہ)کنیزی زوجہ کے خلاف ہے۔ جیسے ایک مال کاایک مالک ہوتاہے اوراگرمتعددمالک ہوں بھی نفع اورمحصول ایک ہی حاصل کرتاہے قانون مملکت کے واضح اورضمنی مطالب کی بناپربیوی بھی اموال کے ذیل میں آتی ہے۔ لہٰذااسے بھی ایک سے زیادہ مالک نہ رکھانا چاہیے………

اسی کتاب کے صفحے 73پرلکھاہے:

’’ہم یہ کہنے کاحق رکھنے ہیں کہ جیسے مردکوچاربیویوں کے رکھنے کاحق ہے ،عورت بھی انسان ہے وہ بھی مردکے برابرہے۔اسے بھی مرد جیسےحقوق کامالک ہونا چاہئے ۔اس صغریٰ ،کبریٰ کانتیجہ مردوں کیلئے بڑاوحشت ناک ہے۔اسی وجہ سے ان کی رگوں میں خون کی رفتار تیزہوجاتی ہے، چہرابھڑک اٹھتے ہیںآنکھیںآگ برسانے لکھتی ہیں۔ گلے پھاڑ پھاڑکرکہنے لگتے ہیں ۔عورت ایک شوہرسے زیادہ مردکیوںچاہتی ہے؟ ہم اس کے جواب میں نرمی وسرد مہری سے کہتے ہیں۔مرد ایک سے زیادہ بیویاں کیوں کرتاہے؟

ہم فساداخلاق کاپروپیگنڈانہیں چاہتے ۔ہم خواتین کی عفت وآبرو کوحقیرنہیں جانتے ۔البتہ۔ مردوں کویہ ضرورسمجھاناچاہتے ہیں کہ انہوں نے عورت کے بارے میں جوخیالات ونظریات قائم کرلیے ہیں وہ غیر مستحکم بنیادپرقائم ہیں ۔مرد بھی اکائی ہے، عورت بھی اکائی ہے۔اس لئے زن ومردبرابرہیں۔ اگرمردوں کومردانگی کی بنیادپرچارعورتوں سے شادی کاحق دیاگیاہے توعورت کوبھی یہی حق ملناچاہیے ۔فرض کیجئے کہ عورت عقل کے زاویے سے بہ نسبت مرد کے عقل میں زیادہ توانانہ ہو، جب بھی یہ یقین رکھنا چاہئے کہ روحانی تجلی اورنفسیاتی کیفیت عورت میں مرد سے کم نہیں ہے۔‘‘

آپ نے ملاحظہ فرمایا: مذکورہ بالابیانات میں ’’چندزنی ‘‘ اور’’چندشوہری‘‘ نظام میں کوئی فرق نہیں بتایاجاسکاہے۔بس ایک ہی بات دھرائی ہے۔ چونکہ مرد زورآور تھالہٰذاذاتی نفع کیلئے ’’چندبیویوں‘‘کی رسم چلالی ،عورت آزادنہ تھی،لہٰذاوہ اپنی کنیزی کے خلاف ’’چندشوہری‘‘ کورواج نہ دے سکی ۔ہاں مذکورہ بیان میں ایک بات یہ بھی کہی گئی ہے ’’چندزنی‘‘کے رواج اور’’چندشوہری‘‘کی ناکامی کاباعث مرد کی مالکیت اورعورت کی مملوکیت تھی ،مردمالک سمجھاجاتاتھا اس لئے اسے ایک سے زیادہ عورتیں یعنی متعدداموال رکھنے کاحق تھا۔عورت مملوک تھی اورمملوک کوایک مالک سے زیادہ مالک بنانے کاحق نہیں لہٰذاوہ چندشوہری نعمت سے محروم رہ گئی۔

اتفاقاًمقالہ نگارخاتون کی رائے کے برخلاف ’’چندشوہری نظام‘‘کاناکام ہونا دلیل ہے کہ مردعوت کومال نہیں سمجھتا تھا۔ کیونکہ مال میں شرکت،چندآدمیوں کا ایک مال مل کرخریدنے اورسب کامل جل کرملکیتی مال سے فائدہ اٹھانے کی رسم پوری دنیامیں جاری ہے۔ اگرمرد خواتین کومال سمجھتے تواس میں شرکت جائز سمجھتے اورسب مل جل کر فائدہ اٹھاتے ۔دنیامیں کہاں کاقانون یہ ہے کہ ایک مال کامالک ایک سے زیادہ نہ ہو؟اس کاجواب دیں پھرہم سمجھیںگے کہ ایک شوہری کافلسفہ ملکیت ہے۔

کہتے ہیں:مرد اکائی ہے۔ عورت اکائی ہے ۔لہٰذادونوں کے حقوق برابر ہوناضروری ہے ۔مردچندعورتوں سے فائدہ اٹھائے اورعورت چندمردوں سے فائدہ نہ اٹھائے کیوں؟

میں کہتاہوں:ـ آپ کی غلط فہمی یہی ہے کہ تعددازواج کوآپ حقوق مرد میں شمارکرتی ہیں اورتعددشوہران حقوق زوجہ میں۔حالانکہ تعددزوجات حقوق زن سے متعلق ہے اورتعددشوہراں نہ مرد کے حقوق میں ہے نہ عورت کے حقو ق سے اس کاکوئی تعلق ہے یہ بات مردکے مقاصدومنافع کے بھی خلاف ہے اور عورت کے مقاصد ومنافع کے بھی حق میں اچھی نہیں ۔ہم آگے چل کرثابت کریں گے کہ قانون تعدد ازواج اسلام نے عورت کے حقوق کوزندہ وثابت رکھنے کیلئے منظور کیاہے اگراسلام مرد کی حمایت کرنا  چاہتا تووہی اقدام کرتاجویورپ والوں نے کیاہے وہاں قانون نے مردوں کودوسروں کی عورتوں سے فائدہ اٹھانے کاحق دیا۔اس نے پہلی بیوی کے علاوہ سب سےپہرہ اٹھالیا، پھرستم یہ کہ اولاد بلکہ خوداس عورت کے قانونی حقوق بھی تسلیم نہیں کیے۔

چندشوہری عورت کیلئے کوئی فائدہ رسان حق نہیں تھا جواس سے چھین لیاگیا۔کہتی ہیں۔ ہم مردوں کوسمجھانا چاہتے ہیں کہ خواتین کے بارے میں ان کے نظریات خودان کے پندارکے مطابق مضبوط وناقابل تبدیلی نہیں۔

اتفاق دیکھیے کہ ہم بھی یہی چاہتے ہیں ۔آئندہ مقالات میں تعددازواج کے بارے میں اسلام کانقطہ نظرواضح کریں گے ،پھراس مصنف اوردوسرے انصاف پسندصاحبان نظرسے التماس ہے کہ ان مقالات کودیکھیں اوربتائیں کہ کیااسلام کانقطہ نظرکسی تغیرناپذیراصل پرمبنی ہےیانہیں؟ میں ا یک شریفانہ وعدہ کرتاہوں اگرکوئی شخص اس نظریے میں کوئی عیب نکال کردکھائے تومیں حقوق خواتین کے بارے میں اپنی پوری بحث کونظراندازکردوںگا۔

تعددازواج کے تاریخی اسباب جغرافیائی علل

’’چندازواجی ‘‘ رسم کے رواج پانے کیلئے یہ عامل کافی نہیں کہ مرد ہوس پیشہ ہے اوربے چون وچرااس کو تسلط حاصل ہے۔ یقیناً اس کے علاوہ کچھ اورعلل واسباب بھی موثرہوں گے ورنہ عیاش مرد کیلئے آسان اوربے دردسری کاراستہ ،پھرورائٹی بازار کی آزاد طوائفوں سے حاصل ہوسکتی تھی ،دوست ،ساتھی ،معشوقہ اورآزادی کی آزادی ایک پسندیدہ عورت کوبیوی بناتا اس کے مشکوک بچے کی ذمہ دار ی سنبھال لیتا۔

بنابریں ،جن معاشروں میں ’’چندازواجی ‘‘ رائج تھی وہاں تویاعیاش وہوس پیش افراد کیلئے ا خلاقی رکاوٹیں تھیں۔ یاسماج نے ہوس رانی اورتنوع طلبی کاجرمانہ یہ رکھا تھاکہ قانونی بیوی قبول کرے،اوراس کی اولاد کو اپنی اولادمانے اورسب کی دیکھ بھال کرے۔ یاپھرکچھ اوراسباب ووجووہ ہوں گے خواہ وہ جغرافیائی ہوں یااقتصادی  یاسماجی ،بہرحال ہوس رانی وتنوع طلبی کاعمل دخل نہیں تھا۔

جغرافیائی عوامل

مان ٹسکو۔۔ اور۔۔گوستاولوبن توجغرافیائی عوامل ہی پرزوردیتے ہیں۔ ان مفکرین کے خیال میں مشرق کی  آب وہواکاتقاضایہی تھاکہ ایک مرد کئی بیویاں کرے۔مشرقی علاقوں میں  عورت جلدی بالغ ہوتی ہے اورجلدی بوڑھی ہوتی ہے۔ اس وجہ سے مرد کودوسری اورتیسری شادی کی ضرورت پڑتی ہے ۔مزیدیہ کہ مشرقی آب وہوا مرد کی جنسی قوت کے لحاظ سے کچھ ایسی ہے کہ ایک بیوی اسے کافی نہیں ہوتی۔

گوستاولوبن ،تاریخ تمدن اسلام وعرب (ترجمہ فارسی) صفحہ 509پرلکھا ہے:مذکورہ رسم (تعددازواج) فقط مشرق کی آب وہواکانتیجہ تھی۔ آب وہواکی وجہ سے نسلی اورطرز زندگی کے خصوصیات دوسروں سے الگ ہوئے۔ یہ نہیں کہ مذہب یہ رسم لایاتھا۔ آب وہوا،اورقومی خصوصیات ہی وہ عوامل ہیں جو روزمرہ سے زیادہ مضبوط اوراثرانگیزہوتےہیں۔ یہاں تک کہ ہم اس بارے میں زیادہ لکھنے کی ضرورت بھی نہیں سمجھتے ۔مشرقی عورت کی اصل فطری وطبیعت اوراس کی ساخت نیز بچے کی پرورش اوربیماریاں جیسے عوارض انہیں مجبور کرتے ہیں کہ وہ جلدی مردسے دوری اختیارکرلیں موسم ،اورقومی خمیرکچھ ایسا ہے کہ مرداس وقت علیحدگی کوبرداشت ہی نہیں کرسکتالہٰذاتعددازواج لازمی صورت اختیارکرلیتی ہے۔

مان ٹسکو ،روح القوانین (فارسی ترجمہ)صفحہ430پرلکھتاہے:

’’جن ممالک میں گرم آب وہواہے ۔وہاںلڑکیاں عموماًآٹھ نوبرس کی عمر میں بالغ ہوجاتی ہیں۔ اورشادی کے بعد حمل آجاتاہے ۔یعنی گرم علاقوں میں شادی اورحمل یکے بعددیگرے ہونے والے عمل ہیں۔‘‘

پیریڈو، رسول اللہ ﷺ کی سوانح میں کہتاہے:

’’آنحضرت ؐ نے پانچ سال کی عمر میں خدیجہ رضوان اللہ علیہا سے عقدکیا اورآٹھ سال کی عمر میں ہم خوابی کی ،اسی لئے گرم سرزمین کوخواتین بیس برس میں بوڑھی ہوجاتی ہیں ۔جب وہ چاہتی ہیں کہ عقل کمال حاصل کرے توبڑھاپے میں مبتلاہوچکتی ہیں ……جن ممالک میں موسم معتدل ہوتاہے وہاں خواتین کاحسن دیرتک باقی رہتاہے۔دیرمیں بالغ ہوتی ہیں۔ جب شادی کرتی ہیں توزیادتی سن وسال کی وجہ سے تجربہ کاری ہوتی ہیں۔ اولادہونے کے بعدان کی عمرااورآگے جاتی ہے اور میاں بیوی تقریباًہم سن ہوجاتے ہیں دونوں کابڑھاپاایک ساتھ آتاہے۔ دونوں میں برابری برقرارہوتی ہے مردکودوسری عورت کی ضرورت پیش نہیں پڑتی……‘‘

اس وجہ سے یورپ میں تعددازواج کی ممانعت کاقانون اورایشیامیں اس کا جوازموسم کاتقاضا ہے……

یہ توجیہہ کسی حیثیت سے درست نہیں۔ پہلے تویہی دیکھئے کہ ’’تعددازواج‘‘  کی رسم مشرق کے گرم خطوں میں ہی رائج نہیں ۔متعدل موسم کے علاقوں میں ایران کولیجئے ،یہاں قبل از اسلام بھی یہ رسم جاری تھی۔ مان ٹسکو کایہ کہتا۔۔ گرم خطوں میں عورت بیس برس میں بوڑھی ہوجاتی ہے۔ ایک بے حقیقت خرافات ہے۔ اوراس سے زیادہ لاف زنی ۔۔۔ پیردیڈو۔۔۔ نے کی، کہ پیغمبراسلامؐ نے پانچ برس کی عمر میں حضرت خدیجہؓ سے عقدکیا۔اورآٹھ برس کی عمر میں ہم خواب ہوئے ۔سب کومعلوم کہ آنحضرتؐ نے پچیس برس کی عمر اورحضرت خدیجہ ؓکی چالیس برس کی سن سے ز یادہ میں شادی کی تھی۔

دوسرے اگرعورت کاجلدی بوڑھاہونااورمردکی جنسی طاقت کاہیجان ہی اس رسم کاسبب ہوتاتومشرق اقوام نے مغربی علاقوں کے وسطی دوراورجدید زمانے کے رواج کیوں نہ اپنائے ۔یعنی تعددازواج کے بجائے رنڈی بازی اور عیاشی کیوں نہ اختیارکی، کیونکہ بقول گوستاولوبن ،ایک بیوی کافقرہ تومغرب کے قانونی کتب میں توہے لیکن سماج میں اس قسم کی کوئی بات نہیں ہے۔

نیز بقول اسی مصنف کے ۔۔مشرقی علاقوں میں تعددازواج قانونی صورت میں توہے ہی ،رسمی طورپر یہ آبرومندانہ معاہدہ قبول کیاجاتاہے اوران بیویوں کی اولادکوان کاباپ بخوشی اپنی فرزندی میں لے آتاہے۔ مغرب میں متعددرفقاء حیات مکارانہ وغیر دقانونی طورپرپائی جاتی ہیں۔ یعنی معشوقہ سازی اوررفیقہ بازی کے انداز میں باہمی معاہدے اورپدری ذمہ داری اولادسے آزاد۔

یورپ میں چندازواجی رسم کی صورت حال

میں ضروری سمجھتا ہوں کہ تھوڑی تفصیل مغرب میں ’’چندازواجی‘‘ رسم کے بارے میں لکھتا چلوں ،وہاں قرون وسطی  میں کیا رویہ تھا۔مغرب ہی کے ایک محقق کابیان ناظرین ملاحظہ کریں۔ اوروہ لوگ بھی سنیں جوایشیاکو’’تعددازواج‘‘ اورکبھی’’حرم سرائی‘‘ نظام کے نام سے قابل تنقید اورمشرق کی شرمندگی کی بات سمجھتے سمجھاتےہیں۔ یہ معلوم رہےکہ ایشیامیں بہت سے عیب اورمتعددرسوائیوں کی باتیں ہوں گی، اس کے باوجودجوماجرایورپ میں گزرتاہے وہ ہزاردرجہ فضیلت وشرافت مندانہ ہے۔

’’ویل ڈیورانٹ‘‘ تایخ تمدن جلد17میں ’’سستی اخلاق‘‘کے نام سے ایک فصل قائم کرکے ،اٹلی کی عہدرنسانس میں عام اخلاقی رویوں کی تفصیل لکھتاہے۔

’’اخلاق وروابط جنسی‘‘ کے ذیل میں جوکچھ ہے اس کاخلاصہ ملاحظہ کیجئے۔‘‘

ویل ڈیورانٹ بطور تمہیدکچھ باتیں یوں کرتاہے جیسے معذرت خواہی کررہو۔کہتاہے:

’’غیرمذہبی عوام کی اخلاقی حالت اورجنسی تعلقات کے بارے میںیاد کرادوں کہ مرد ،ذاتی طورپرچندازواجی فطری کامالک ہے، اورفقط طاقت ورترین اخلاقی پابندیاں ،غربت اورمحنت کی ایک خاص حداور بیوی کی مناسب دیکھ بھال مرد کوایک بیوی برداشت کرنے پرمجبور کرسکتی ہے۔‘‘

اس کے بعد وہ اصل مدعاپرآتاہے:

’’معلوم نہیں ،رنسانس کے عہدتک قرون وسطیٰ میں شوہردارخواتین سے زناکم تھی ،اورجس طرح قرون وسطیٰ میں پہلوانی کے پردے میں زناخوبصورت عمل قراردیاگیاتھا،اسی طرح رنسانس کے دورمیں یہی عمل طلب علم لڑکیوں کے واسطے ،دل کشی ،اورنسوانی جادوگری کے نام سے عام تھا۔۔ اونچے خاندانوں کی لڑکیاں ،بڑی حدتک خاندان سے باہر کے مردوں سے الگ اورچھپاکررکھی جاتی تھیں۔ شادی سے پہلے ان کو پاک دامنی کی تعلیم دی جاتی تھی، کبھی اس تعلم کے دوررس نتائج بھی برآمد ہوئے ہیں ایک واقعہ ہے کہ ایک جوان خاتون نے ناموس لوٹنے کے بعد دریامیں ڈوب کرخودکشی کرلی ۔مگریہ مثال اکیلی تھی کیونکہ اس کی موت کے بعد پادر کواس کامجسمہ بنانے کی فکر ہوئی۔

شادی سے پہلے کے قصے قابل توجہ تھے۔ رنسانس کے اٹلی میں ہرشہر کے اندرناجائز بچوں کے وجودکی دلیل زنا کے علاوہ کیاہوسکتی تھی۔ ناجائز اولاد کاکسی گھرمیں نہ ہونا عزت کی بات تھی مگرحرامی اولاد کاوجود کوئی رسوائی کاسبب بھی نہ تھا۔ عام  رواج کے مطابق شادی کے وقت ہی مرد اپنی بیوی کاناجائز اولاد گھرمیں لانے کی تشویق کرتاتھا۔تاکہ دوسرے گھرکے بچوں کے ساتھ وہ بھی پرورش پائے۔ حرام زادہ ہونے سے کسی کی عزت کم نہ ہوتی تھی۔ اورسماج کی طرف سے جوداغ لگایاجاتاتھا، اس کی کوئی اہمیت نہ تھی۔ مزید براں اس لڑکے کاجائز ہونابھی مشکل نہ تھا،چرچ کے ممبروں کورشوت دیکر سندحاصل کی جاسکتی تھی، اگرجائز اولاد نہ ہوتی توباصلاحیت ناجائز لڑکاتخت وتاج شاہی کاوارث بھی ہوسکتا تھا۔ اس کی مثال فرینٹ اول (FERRANTE)نپلز(NAPLES)کے بادشا، الفانسواول (Alponsi.1)کانانشین ہوا۔ یا۔لیونی لو، ڈی الیسٹ ۔(Leo Nello D,Este)،فیرار(Ferrara)کے حکمران نکولوسوم۔(Nccolo.3)کاجانشین ہواتھا۔ 1459ءمیں جب پیوس دوم۔(Pius.2)فیرارا آیاتو سات شاہزادوں نے اس کااستقبال کیا، یہ ساتوں شاہزادے ہلال زادے نہ تھے۔ رانسانس کے عہدمیں حلال زادوں اورحرام زادوں میں بڑی رقابت اور کشمکش رہی………رہی  ہم جنسی تعلقات کی بات تو یونان قدیم کی ایک رسم کاجبری احیاہوا……

سان برنارڈنیو(San,Brnardino)نے یہ شرمناک عمل اتنا دیکھا کہ شہرکی قسمت کو سدوم اورعمورہ کی سرنوشت کہہ کرڈاریا۔ اریٹی نیو(Are Tion)نے بھی روم میں اس بداخلاقی کامشاہدہ اسی فراوانی سے کیا………

دوسری فحاشیوں کے سلسلے میں بھی یہی باتیں کی جاسکتی ہیں۔این فسوار(Infessura)کویورپ نشین روم میں اپنےشماریات کی اہمیت بڑھانے کے شوق نے کہا۔۔1490ء میں 90ہزارکی رومی آبادی تھی اور6800طوائفوں کانام درج دفترتھے ۔اوراس تعادامیں چپھ کراوربغیر لائنس کی طوائفوں کا شمارنہیں ہے۔ وینزکے شماریات 1509ءکے مطابق 11654فاحشہ عورتیں تھیں ،جبکہ شہرکی آبادی تین لاکھ تھی…… پندرھویں صدی میں جولڑکی پندرہ برس کی عمرتک شوہرکے گھرنہ جاسکتی تھی وہ ننگ خاندان سمجھی جاتی تھی۔ سولھویں صدی میں ’’رسوائی کی عمر‘‘ سترہ سال تک کردی گی ،تاکہ لڑکی اعلیٰ تعلیم حاصل کرسکے جن مردوںکو عیاشی کی تمام ترسہولتیں حاصل تھیں ،وہ صرف اس وقت شادی پرمائل ہوتے تھے جب لڑکی اپنے ساتھ قابل کشش جہیزلائے……قرون وسطیٰ کے قوانین ازدواج کے مطابق ،شادی کے دوران دونوں کے تعلقات دیکھے جاتے تھے کہ میاں بیوی میں محبت پختہ ہوجائے ،خوشی اور غمی ،خوشحالی وتنگی میں ایک دوسرے کے ساتھ اورغمخوار رہیں، عام طورپر یہ آرزو پوری بھی ہوتی تھی۔ اس کے باوجود شادی شدہ عورتوں سے بدکاری کارواج تھا اونچے درجے کے ا ٓدمیوں میں شادیاں ڈیپلومیٹک اورسیاسی واقتصادی اتحادکیلئے ہوتی تھیں ،بہت سے شوہر کسی محبوب داشتہ سے تعلق اپناحق جانتے  تھے۔ بیوی کو ناگواربھی ہوتاتوآنکھیںلب بندرکھنے پرمجبور ہوتی تھی۔

متوسط طبقےمیں کچھ لوگ تفریحی بدکاری کو جائز سمجھتے تھے۔ میکیاولی اوراس کے دوست اپنی بیوفائیوں کی داستانوں سے رنجیدہ نہیں ہوتےتھے۔ ایسے موقعوں پرجب بیوی اپنے شوہر کی تقلیدمیں شوہرہی سے انتقام لیتی تھی توعموما شوہراس کے اقدامات سے چشم پوشی کرتے اورغیرت کی ٹوپی ذرااوراونچی کرلیتے تھے۔جی ،یہ تھی عوامی زندگی ان حضرات کی  جو تعددازدواج کومشرق کاناقابل معافی جرم سمجھتے تھے اورکبھی کبھی اس علاقے کے موسم کوبقول ان کے اس غیرانسانی عمل کاذمہ دارقراردیتے تھے ۔مگران کاعلاقہ ان کاموسم اوران کاماحول انہیں بیوی سے بے وفائی اورایک بیوی سے زیادہ بیویاں رکھنے کی اجازت نہیں دیتی تھی۔

ضمناً،یہ نکتہ بھی بن کہانہ رہ جائے کہ قانونی (شرعی )طورپر کئی بیویاں رکھنے نہ رکھنے کادستوراہل یورپ میں اچھے برے سے بحث کئے بغیر اصل دین عیسوی سے غیرمتعلق ہے ۔بن مسیح  ؑمیں کئی بیویاں نہ رکھنے کاکوئی حکم ہے ہی نہیں۔ بلکہ حضرت مسیح ؈تورات کے ضابطوں کی تائیدکرتے ہیں اورتورات میں کئی بیویوں کوقانوناًتسلیم کیاگیاہے۔ بنابریں ہمیں تویہ کہنا چاہے کہ دراصل دین مسیح  ؑمیں کئی بیویاںجائز قرار دی گئی ہیں۔ بلکہ یہ بھی کہاجاسکتا ہے کہ پرانے مسیحی کئی کئی بیویاں رکھتے تھے۔ لہٰذایورپ والوں کاکئی بیویوں کے قانون نظام سے الگ رہنا ایک یامتعدداسباب پر مبنی ہوگا ،مذہب توعلت نہیں ہے۔

ماہواری

کچھ لوگوں نے تعددازواج کاسبب بتایاہے کہ ماہانہ بیماری اورمدت ماہواری میں مرد کو لذت اندوزی سے روکنے کااحساس  ،پھربچہ جننے سے تھکن اورعلیحدگی کی خواہش بچہ کی خوراک وپرورش کامسئلہ ایک بیوی سے زیادہ تقاضا کرتاہے ۔

ویل ڈیورانٹ کے بقول:

’’ابتدائی معاشرتوں میں بیوی جلدی بوڑھی ہوجاتی ہے اورمرد سے دوسری شادی کی خواہش کرتی ہے تاکہ اپنے بچوں کے کھانے پینے کاانتظام کرسکے اورتولید اولاد میں درمیانی فاصلہ بڑھاسکے اورمرد کے شوق تولید اورجنسی عمل میں رکاوٹ نہ بنے عموماًیہ دیکھنے میں آیاہے کہ پہلی بیوی ،اپنے شوہرسے دوسری شادی کی فرائش اس لئے بھی کرتی تھی کہ اس کاکام ہلکاہو،اورنئی خاتون سے بچے ہوں جس سے فائدہ اورسرمایہ بڑھے۔‘‘

بلاشبہ ،عورتوں کی ماہانہ بیماری اوربچہ جننے سے تھکن کی بناپر جنسی عمل میں دونوں دوالگ سمتوں میں واقع ہوتے ہیں اس بنیاد پر مرد کوکچھ نہ کچھ دوسری عورت کاخیال آتاہے لیکن دونوں مذکورہ علتیں مستقل سبب تعددازواج نہیں۔ نیز یہ بھی ممکن ہے کہ اخلاقی یاسماجی رکاوٹ موجود ہوجومرد کواس کی آرزوپوراکرنے اورمعشوق بنانے یاآزادزن پرستی کاعمل نہ کرنے دے۔

خواتین کی زچگی کاسن محدود ہوتاہے

بعض حضرات کے خیال میں مرد کے برخلاف خواتین کی تولیدی قوت ایک خاص عمرتک رہتی ہے ،پھروہ ’’یائسہ‘‘ ہوجاتی ہے یہ بھی تعددازواج کی وجہ ہے ۔ہوسکتاہے یہ بیوی اس وقت’’یائسہ ‘‘ ہوجب یاتوشوہرکیلئے اولاد کافی نہ پیداہوئی یاوہ بچے فوت ہوچکےہوں۔

مرد کارجحان فرزندطلبی اوربیوی کوطلاق نہ دینے کاخیال سبب ہوتاہے کہ دوسری یاتیسری بیوی گھرمیں لائے جیسے پہلی بیوی کاناقابل تولیدہونا شوہرکے لئے دوسری بیوی کامحرک ہے۔

اقتصادی اسباب

تعددازواج کے اقتصادی اسباب وعوامل کابھی تذکرہ کیاجاتا ہے ۔کہتے ہیں اس زمانے کے برعکس پرانے زمانے میں زن وفرزند کی کثرت اقتصادی طورپر مرد کیلئے نفع بخش چیز تھی۔ مرد اپنے بیوی بچوںسے غلاموں کی طرح بیگارلیتاتھا ،کبھی اپنے بچوں کوپہنچنا بھی تھا۔بہت سے افرادکی غلامی جنگی قیدی ہونے کی بناپر نہیں بلکہ ان کے باپوں نے انہیں بازارمیں لے جاکر بیچاتھا۔

تعددازواج کی یہ توجیہ ممکن ہے صحیح ہوکیونکہ فقط یہی ایک طریقہ ہے کہ مرد قانونی بیوی کے ذریعے کثرت اولاد سے فائدہ اٹھائے محبوبائوں کی تلاش اوررنڈی بازی سے مرد یہ خصوصیت حاصل نہیں کرسکتاتھالیکن اس سبب کوہرایسے معاشرے میں موثرنہیں مانا جاسکتا،جہاں کثرت ازواج کی رسم موجود ہویعنی یہ سبب عام نہیں ہے۔

فرض کریں کہ شروع شروع میں اقوام وقبائل اسی وجہ سے متعددشادیاں کرتے تھے،لیکن سب قومیں ایسی نہ تھیں ۔پرانی دنیا میں کئی بیویاں رکھنے کی رسم اس طبقات میں رائج تھی۔ جوشان وشوکت ،شخصیت وامتیازکے ساتھ زندگی گزارنے والے تھے۔ بادشاد،امیر سردار ،مذہبی رہنمااورخاص تاجر جیسے لوگ۔

معلوم ہے کہ یہ طبقات بیویوں اوراولادکی فراوانی سے کوئی اقتصادی فائدہ حاصل نہیں کرتے تھے۔

تعدادوخاندان ایک سبب

کثرت اولاد اورخاندان کی نفری بجائے خود ایک اورعامل تھاکہ کئی شادیاں کی جائیں۔ زن ومردکودومختلف جہتوں اوردوفرق مراتب رکھنے والی ایک بات یہ بھی ہے کہ ایک عورت جس تعداد میں بچے پیداکرسکتی ہے وہ محدود اورگنتی کے ہیں خواہ ایک شوہری نظام ہویاچندشوہری ،لیکن مرد کی قوت تولید،زیراختیار عورتوںسے ہزاروں بچے پیداکرواسکے۔

آج کی دنیا کے برخلاف ،پرانے زمانے میں ایک اوراہم عامل یہ تھاکہ مردوں کے مقابلے میں عورتوں کی تعدادزیادہ تھی۔ لڑکیوں کی شرح پیدائش لڑکوں سے زیادہ نہ اس وقت تھی نہ اب ہے۔ اگراتقاقاًکچھ علاقوں میں لڑکیوں کی شرح پیدائش زیادہ ہوبھی تودوسرے علاقوں میں اس کے برعکس ہے وہاں لڑکوں کی شرح پیدائش لڑکیوں سے زیادہ ہوگی۔ ایک چیزضروری ہے اوروہ ہے مردوں کی شرح اموات کاعورتوں سے زیادہ ہونا۔ مردوں کی شرح اموات ہمیشہ ایک سبب رہاہے کہ اگرایک بیوی کے دستورپرقائم رہاجائے توعورتوں کی بڑی تعدادقانونی شوہر،گھرزندگی اورجائز اولادسے محروم رہے گی۔

ابتدائی زمانے کے معاشرے میں ایساہی تھابحث کی بات ہی نہیں ہم ویل ڈیورانٹ کی رائے نقل کرچکے ہیں کہ:

سماجی کی پہلی منزل میں جنگ وشکارکی وجہ سے مردوں کی زندگی خطرے میں رہتی تھی۔ اورمرد عورتوں سےزیادہ مرتے تھے ۔عورتوں کی تعدادمردوں سے زیادہ ہوتی تھی۔ اسی سبب سے یاکئی بیویوں کانظام رواج پاتایاعورتیں بے شوہر کے رہتیں۔

تحقیق

تاریخی لحاظ سے جن  عوامل واسباب کو’’تعددازواج‘‘ کی اساس مانا جاسکتاہے وہ یہی ہیں جوہم نے بیان کیے ۔ لیکن جیساکہ آپ نے ملاحظہ فرمایاان عوامل واسباب میں کچھ علتیںحقیقی نہیں،تعددازواج کے ذیل میں ان کاتذکرہ بلاوجہ کیاجاتاہے جیسے موسم۔اس کے علاوہ مزید تین قسموں کے علل واسباب کامزید جائزہ لیجئے۔

پہلی قسم ان علل واسباب کی ہے جن کے اثرسے مرد تعددازواج کی طرح مائل ہوناممکن ہے یعنی مرد کیلئے وجہہ جواز توکوئی نہیں ،مگرزور وظلم واستعداد کاپہلوقوی ہے ۔اقتصادی عامل بھی اسی قسم کاہے ،اورہم اس پرتوجہ دلاچکے ہیں۔

دوسرے علل کاقانونی زاویہ سے مطالعہ کرنا چاہئے ،ہوسکتا ہے کہ وہاں کوئی وجہہ جواز مرد یامعاشرے کے واسطے موجودہو۔۔ مثلاًبیوی کابانجھ ہونا یااس کا’’یائسہ‘‘ (ماہواری بند ہونے کی عمر کی عورت ہونا)دوسری طرح شوہر کامحتاج فرزند یاقبیلے اورملک کاطالب کثرت آبادی ہونا۔ یہان کلیہ کے طورپرزن ومرد کی فکری عوامل کواززاویے سے دیکھاجائے  گاکہ جنسی آسودگی یا تولیدنسل کی بنیادپردونوں کی نوعیت غیرمساوی ہے۔ اسی پہلوکوتعددازواج کیلئے یا وجہ جواز قراردیاجاسکتاہے۔

تیسر ےعلل کاوہ حصہ ہے ،جسے تیسرے نوع میں اس وقت شمار کیاجاسکے گا۔ جب یہ فرض کرلیں کہ وہ گزشتہ صدیوں میں موجود بھی تھے ،یاآج وہ علل موجود ہیں ان میں سے بعض اسباب تواتنے موثرہیں کہ نہ صرف وہ تعدادازواج کاجواز مہیاکرتے ہیں بلکہ اس سے تومرد پرعورت کاایک واجب الاداحق عائد ہوتاہے اورفقط عورت ہی نہیں،معاشرے اورسماجی کی ذمہ داری بھی یہی ہوگی کہ مرد کئی شادیاں کرے،اس کی علت عورتوں کی عددی اکثریت ہے۔ دوسری صورت یہ ہے کہ فرض کریں گزشتہ دوریاموجودزمانے میں شادی کے قابل لڑکیاں ،شادی کے قابل لڑکیوں سے زیادہ ہوں اورایک شادی ہی قانونی قراردی جائے۔ توبن بیاہی اور گھریلوزندگی سے محروم خواتین کاایک طبقہ سماج میں موجودہوگا۔ اس کانتیجہ یہ ہے عورتوں کے کاندھے پرایک قانون پابندی آپڑے گی۔ کہ بن بیاہی اورعائلی زندگی سے محروم عورتوں کوآباد کریں تاکہ وہ بھی خانگی زندگی حاصل کرسکیں۔

گھریلوزندگی سب سے زیادہ انسان کافطری حق ہے ۔کسی بشرکوکسی نام اورکسی عنوان سے اس حق سے محروم نہیں کیاجاسکتا۔ خانگی زندگی ایسا حق ہے جوہرفرد اپنے معاشرے میں پیداکرتاہے اورمعاشرہ کوئی ایسا اقدام نہیں کرسکتا جس کے نتیجے میں سماج کاکوئی گروہ اس حق سے محروم رہ جائے۔ اس حق کی نظیر روزگار،روٹی، کپڑا، مکان ،تعلیم وتربیت اورآزادی ،ہربشرکااولین حق اورحقیقی حق ہے۔یہ حق کسی نام وعنوان سے چھینانہیں جاسکتا۔ عائلی زندگی بھی ایک فطری حق ہے اورجب شادی کے قابل عورتوںکی تعداد شادی کے لائق مردوں کی نفری سے زیادہ ہوتو’ ’صرف ایک بیوی‘‘ کاقانون ،مذکورہ فطری حق کے خلاف ہے۔ لہٰذایہ قانون بھی حقوق فطری بشرکے خلاف ہوگا۔

ماضی کے بارے میں تویہ سب کچھ ہوگیا، سوال یہ ہے کہ آج کیاکہاجائے ؟ کیاآج بھی ان اسباب کاوجود ہے جن کی بناپر کئی بیویاں رکھنے کاجواز نکلتاہے اوروہ علت بھی موجود جوتعددازواج کوبطور’’حق ‘‘ فرض کرتی ہے ۔یاآج ان چیزوں کاوجود نہیں ہے۔

مقصدیہ ہے کہ اگریہ موثراسباب موجودہیں توپہلی بیوی کاحق کیاہوگا؟ ان سوالوں کے جواب آئندہ فصل میں آرہے ہیں۔

کئی بیویوں کی صورت میں عورت کاحق

’’ایک بیوی کئی شوہر‘‘ کی رسم ختم وناکام ہونے نیز ’’ایک شوہرکئی بیویوں‘‘ کی کامیابی کے اسباب وعلل پر گفتگوہوچکی ۔ ہم نے ’’تعددازواج‘‘کی رسم شروع ہونے پرمتعدداسباب بیان کیے اوران پرروشنی ڈالی ۔اس کاایک سبب جنس مرد کے نفسیات میں حکومت واستبداد کاجذبہ ہے۔ ایک وجہ زن ومرد میں فطری ساخت کافرق ہے، دونوں میں سن وسال کے لحاظ سے تولید نسل کی صلاحیت ،اورتولید فرزند کی تعدادمیں امکانات کااختلاف بھی  ’’تعددازواج‘‘کاجواز بن سکتا ہے۔

لیکن جو خاص ’’علت‘‘ پوری تاریخ میں اثراندازرہی ہے وہ ہے تعددازواج عورت کامرد ایک ’’حق‘‘ اوربراہ راست مرد کاایک فرض ہے ۔اوروہ علت ہے قابل نکاح خواتین کی عددی کثرت اورشادی کے قابل مردوں کی کمی ہے۔

ہم طول کلام سے بچنے کیلئے ان علتوں پر بحث چھوڑرہے ہیں جواگرچہ وجوب ’’چندزنی‘‘کیلئے کافی نہیں مگرمرد کیلئے وجہ جواز ضرورہیں۔ ہم اپنی گفتگواس علت پرمحدود کرتے ہیں کہ اگروہ علت موجود ہوتوتعددازواج عورتوں کے طبق کاحق ضروربنتا ہے۔

مذکورہ دعوے کے ثبوت سے پہلے دوباتیں بطورتمہیدواضح ہونا ضرورہیں :

۱۔ حتمی وتصینی شماریات کی روسے یہ ثابت ہوناچاہئے کہ قابل شادی عورتوں کی تعدادشادی کے قابل مردوں کی تعداد سے زیادہ ہے

۲۔ اگرایسی سند مل جائے توحقوق انسانی کی روسے محروم خواتین کاایک حق مردوں اورخانگی عورتوں کے ذمہ عائد ہوجائے گا۔

پہلی بات: خوش قسمتی سےآج کی دنیاکے پاس اس بارے میں بڑی حد تک صحیح شماریات موجودہیں۔ دنیا بھرکے ممالک چندسال بعد مردم شماری کرتے ہیں۔ مردم شماری کی مہم ترقی یافتہ ملکوں میں بڑے اہتمام سے انجام دی جاتی ہے۔ اس طرح مردوزن کی الگ تعداد ہی نہیں معلوم ہوتی بلکہ اس سے مختلف برسوں میں عورت ومرد کی اوسط تعدادبھی دریافت ہوتی ہے۔مثلاًیہ بھی علم میں آجاتاہے کہ 20سے 24سال کے لڑکوں کی تعدادکیاہے اوراسی عمرکی لڑکیاں کتنی ہیں؟ ہرعمرکے افراد معلوم ہوسکتے ہیں ۔ادارہ اقوام متحدہ اپنے سال مردم شماری میں اس اعداد و شمارکی اشاعت کرتاہے۔غالباًاب تک سولہ رپورٹیں شائع ہوچکی ہیں۔

1964ء کی مردم شماری کی رپورٹ 1965ء میں چھپی تھی اس نکتہ پرتوجہ دلاناضروری ہے کہ ثبوت مدعاکیلئے ہرملک کے مردوں کی تعداداور عورتوں کی مجموعی تعدادکیاہے یہی جانناکافی نہیں ۔مفید ولازم تویہ معلوم کرناہے کہ شادی کے قابل لڑکوں اورشادی کے قابل لڑکیوں کی اوسط کیاہے؟ کیونکہ قابل شادی مردوں اور شادی کے قابل عورتوں کی تعدادان کے مجموعی اوسط سے عموماًمختلف ہوگی۔اس کے سبب دوہیں:

۱۔ لڑکیوں کے بلوغ کازمانہ ،لڑکوں کے زمانہ بلوغ سے پہلے آتاہے جب ہی تودنیابھر کے قوانین لڑکیوں کاقانونی سن لڑکوں کے قانونی سن سے کم ہے علمی طورپر دنیاکی اکثریت میں شادی کے وقت لڑکی کی عمر لڑکے سے کم ازکم پانچ سال چھوٹی ہوتی ہے اورشوہراوسطاًبیوی سے پانچ برس بڑے ہوتے ہیں۔

۲۔ سب سے اہم اوربنیادی علت یہ ہے کہ اگرچہ لڑکیوں کی پیدائش ،لڑکوں کی پیدائش سے زیادہ نہیں ۔۔ ہوسکتاہے چندعلاقوں میں تولڑکوںکی پیدائش کی شرح زیادہ ہوسکتی ہے۔ لیکن ہمیشہ جنس ذکور کی موت کااوسط جنس اناث سے زیادہ ہے۔ اس سے شادی کی عمروں میں فرق پڑجاتاہے اورکبھی توبہت زیادہ فرق نظرآنے لگتاہے۔یوں شادی کے قابل عورتوں کی تعدادشادی کے قابل مردوں سے کہیں زیادہ بڑھ جاتی ہے لہٰذاممکن ہے ایک ملک میں ذکورکی تعداداناث  کی مجموعی تعدادسے مساوی یازیادہ ہولیکن شادی کے قابل درجے میں یعنی شادی کے قانونی عمرتک پہنچتے پہنچتے صورت حال برعکس ہوجائے ۔

مرد م شماری کی رپورٹ 1964ء جواقوام متحدہ کااس بارے میں آخری نشریہ ہے ۔(جب زیرنظربحث لکھی گئی تھی)اس سے ہمارے دعوے کی تصدیق ہوتی ہے۔

مثلاًاقوام متحدہ کی رپورٹ کے مطابق کوریاکی مجموعی آباد 635،277،26تھی ان میں مردوں کی تعداد289،145،13تھی اورخواتین کی تعدادتھی 346،132،13یعنی کل آبادی میں سے 12943مرد ،عورتوں سے زیادہ تھے اس تعدادمیں ایک سال سے کم عمر کے بچے ایک سال سے 4برس تک اورپانچ برس سے نوبرس تک اوربارہ برس سے چودہ ،پندرہ سے انیس برس تک کی عمرکے بچے بھی شریک ہیں۔

شماریات بتاتے ہیں کہ ان عمروں میں ذکورکی تعداداناث سے زیادہ ہے۔ لیکن بیس برس سے چوبیس برس تک کے ٹوٹل میں یہ نسبت بدل جاتی ہے۔ اس سن میں 364۔83۔1ذکوراور1110051عورتیں۔ اوراس کے بعد قانونی شادی کے لئے زن ومرد کی عمروں کاحساب کریں توعورتیں ،مردوں سے زیادہ نکلتی ہیں۔

جمہوری کوریا کے شماریات استثنائی ہیں وہاں مردوں کی مجموعی تعداد، عورتوں سےزیادہ ہے۔ اس کے برخلاف اکثرممالک میں عورتوں کی تعدادمردوں سے زیادہ ہے یہ زیادتی شادی کی عمرکے حساب سے بھی برقرار رہتی ہے۔

روس کی مجموعی آباد 000،101،216ہے اس میں مرد 000،84،97۔ عورتیں 000،261،118ہیں ،یہ فرق شادی سے پہلے کی عمرتک ہے شادی کی عمر یعنی بیس سال سے چوبیس سال اورپچیس سال سےانتیس ،تیس سے چوتیس ،نیز اسی برس سے چوراسی سال تک یہی نسبت برقراررہتی ہے۔

انگلستان ،فرانس ،مغربی جرمنی ،مشرقی جرمنی ،چیکوسلواکیہ ،پولینڈ،رومانیہ ہنگری ،امریکہ اورجاپان میں یہی تناسب ہے۔ بعض علاقے ایسے ہیں جہاں اختلاف ہے مثلاًمشرقی ومغربی جرمنی میں فرق تناسب زیادہ نمایاں ہے۔

ہندوستان میں عام طورپراور عمرازدواج میں خاص طورپر مردوں کی تعدادعورتوں سے زیادہ ہے۔ البتہ پچاس برس اور اس کے اوپر عورتیں زیادہ ،مردکم ہوجاتے ہیں ،بظاہر عورتوں کی کمی کاسبب ہندوستان کی وہ قدیم رسم ہے کہ جس میں بیوہ کومعاشرے سے ختم کردیاجاتاہے۔

گزشتہ سال ایران کی مردم شماری میں یہ بات سامنے آئی کہ ایران استثنائی ملک ہے جہاں مردوں کی تعدادعورتوں سے زیادہ ہے اس رپورٹ کے مطابق ایران کی مجموعی آباد ی 90،871،25ہے اس میں سے مردوں کی تعداد324،337،13ہے اورعورتیں 756۔443،12ہیں ۔ٹوٹل میں 578،893مرد عورتوں سے زیادہ ہیں۔

مجھے یادہے ان دونوں تعددازواج پربحث کرنے والوں نے لکھاتھا۔ دیکھیے تعددازواج کے حامیوں کے دعوے کے خلاف ہمارے ملک میں مردوں کی تعداد،عورتوں کی تعدادسے زیادہ ہے ۔اس بناپرقانون تعددازواج کوختم کردینا چاہئے۔

مجھے ان دنوں تعجب ہواتھاکہ یہ لکھنے والے اتنا بھی نہیں سوچتے کہ پہلے توقانون تعدد ازدواج ایران ہی سے مخصوص نہیں ۔دوسرے یہ کہ موضوع سے مربوط ومفیدبات تویہ ہے کہ آیاشادی کے قابل مرد ان عورتوں سے زیادہ ہیں جوشادی کے لائق ہیں، یاکم ہیں ؟فقط یہ کہنا کہ مردوں کی تعدادعورتوں سے زیادہ ہے زیر نظرمقصد کیلئے کافی نہیں ہے۔ ابھی دیکھا ہے کہ جمہوری کوریا اوردوسرے ممالک میں بھی مرد زیادہ ہیں۔لیکن شادی کے قابل افراد کی نسبت سےمردم شماری کی رپورٹ دیکھی توعورتوں کی تعدادزیادہ نکلی ۔ایران جیسے ممالک کی مردم شماری کے قابل اعتبارنہ ہونے سے قطع نظر ،اگر صرف ایران میں عورتوں کے رجحان پسر زائی کوپیش نظررکھاجائے تو معلوم ہوگا کہ ایرانی عورت مرد م شماری کے آدمیوں کے جواب میں لڑکی پیداہونے کی جگہ ،یہی کہیں گی کہ ان کے یہاں لڑکاپیداہواہے اوروہ لڑکا ہی لکھوائیں گی۔ یہی بات ،مردم شماری کی رپورٹ سے اعتماداٹھانے کیلئے کافی ہے۔ ملک میں ہرجگہ منگنیوں اوررشتہ مانگنے کی رسم جس کثرت سے ہے اس سے اندازہ ہوتاہے کہ ہمارے یہاں شادی کے قابل لڑکیوں کی تعدادزیادہ ہے ،کیونکہ تعددازواج کی رسم اس ملک کے شہروں اوردیہاتوں حتیٰ کہ قبائل میں بھی عام تھی اوراب بھی ہے کبھی کسی نے یہ محسوس نہیں کیاکہ یہاں خواتین کم ہیں کبھی عورت کی بلیک مارکیٹ نہیں ہوئی، اس کے برعکس ہمیشہ رشتے کی خواہش کے چرچے عام رہے۔ لڑکیاں بیوہ خواتین ،یاکسی وجہ سے شادی سے محروم جوان عورتیں مجزدمردوں سے زیادہ موجود ہیں۔ بدصورت وغریب مرد بھی شادی کی طلب گاری کیلئے نکلے ہیں توناکام نہیں ہوئے مگرلڑکیوں کی صورت اس کے برعکس ہے اوربے چاری لڑکیاں مجبوراًبے شوہر کے رہ گئی ہیں۔ یہ بات اتنی عام اورہرجگہ ہوتی ہے کہ ہر رپورٹ اورشماریات سے زیادہ یقینی ہے۔

’’اشی لے مونٹیگیو‘‘ نے ’’زن جنسی برتر‘‘ میں ایک بے معنی بحث ’’عورت کاآرائش پسند ہوناسماجی مطالبہ کانتیجہ ہے‘‘اور اسی ضمن میں اس نے کہا:پوری دنیامیں ہمیشہ شادی کے قابل عورتوں کی تعدادزیاد ہ رہی ہے۔‘‘

1950ء کی مردم شماری سے نشاندہی ہوتی ہے کہ امریکہ میں شادی کے قابل عورتوں کی تعداداندازاًدس لاکھ تیس ہزار اورچارسوہے۔ یہ تعدادمردوں سے زائدہے۔ (زن روزشمارہ 69وصفحہ71)

بریٹنڈرسل نے شادی واخلاق پرجوکتاب لکھی ہے اس میں بحث میں صفحہ115پر لکھاہے:

’’آج کے انگلستان میں بیس لاکھ سے زیادہ ایسی خواتین ہیں جومردوں سے زیادہ ہیں اورروزمرہ کے مطابق ان کوہمیشہ بے اولاد رہناہے۔ اوریہ ان کی بڑی محرومی ہے۔‘‘

چند سال پہلے ایرانی اخبارات میں یہ خبر پڑھی تھی کہ جرمن میں جنگ عظیم دوم کے نتیجے میں بے شوہرعورتوں کی تعدادبہت بڑھ گئی ۔قانونی شوہراور گھریلوزندگی سے محرومی کے سبب ان عورتوں نے حکومت سے ’’یک شوہری ‘‘ قانون کے خاتمے کامطالبہ کیاتاکہ ایک شوہر کئی کئی شادیاں کرسکے۔ حکومت نے اسلامی دانشگاہ ’’الازہر‘‘ سے سرکاری طورپر کوئی فارمولاطلب کیاپھرہم نے دریافت کیاتواطلاع ملی کہ چرچ نے اس کی بڑی مخالفت کی، دراصل کلیساکی نظرمیں خواتین کی محرومی یابدکاری کی فراوانی صرف اس لئے قابل قبول ہے کہ تعددازواج ایک مشرقی واسلامی فارمولا ہے اوراسے کسی حالت میں قبول نہ کرنا چاہئے۔

شادی کے قابل عورتوں کی مردوں کے مقابلے میں عددی کثرت کے علل واسباب

کیاعلت ہے ؟ کیاوجہ ہے کہ لڑکوں کی شرح پیدائش لڑکیوں سے زیادہ ہونے کے باوجود شادی کے لائق عورتیں مردوں سے زیادہ ہیں؟

اس کی علت ووجہ ظاہرہے ۔۔ مردوں کی شرح اموات عورتوں کی شرح اموات سے زیادہ ہے ۔جانی نقصانات کازمانہ عموماًوہ عمرہے جب مرد شادی کے قابل ہوتاہے یااس کے قریب ناگہانی حادثات پر غور کریں۔ اورحوادث پرنظرڈالیں جنگ  غرق ۔بلندیوں سے گرنا۔ عمارتوں میں دبنا۔ٹکریااکسیڈنٹ۔ جیسے حادات جنس ذکورسے زیادہ متعلق ہوتے ہیں۔

بہت کم ایسےحادثات میں عورت دکھائی دیتی ہے۔ انسان کاانسان سے مقابلہ ہویا انسان کافطری سے تصادم ہرجگہ نقصان مرد کاہوتاہے۔ فقط جنگ ہی کامطالعہ کریں تواول تاریخ بشریت سے آج تک کوئی زمانہ ایسانہیں جب کسی نہ کسی علاقے میں جنگ نہ ہو اورمرد کوجانی نقصان نہ اٹھانا پڑیں۔یہی بات ممکن جواب ہے کہ شادی کی عمرمیں زن ومرد کا توازن کیوں باقی نہیں رہتا۔

صنعتی  عہدمیں جنگی نقصانات کاتناسب اس جنگ سے کئی سوگنابڑھ گیاہے جوزرعی اورشکاری دورمیں ہوتی تھی۔ آخری دونوں عظیم جنگوں میں جنس ذکور کاجانی نقصان تقریباًسات کروڑ افرادتک پہنچاتھا۔ یہ تعداد کئی صدیوں پہلی بے شمارلڑائیوں کے برابر ہوگی۔ اب ان آخری برسوں میں ہونے والی لڑائیوںہی کو دیکھئے جومشرق بعید ،مشرق وسطی افریقہ میں ہورہی ہیں۔ وہاں جوکچھ گزررہاہے اس سے ہمارے دعوے کی تصدیق ہوگی ۔

ویل ڈیورانٹ کہتاہے:

’’تعددازواج کی رسم کے زوال میں چندعوامل کادخل ہے ۔کاشتکاری کی زندگی جس میں سکون وقرار رہے اس سے مردوں کی زندگی میں اضطراب وخطرات وخلقشار کم ہوگیا۔ اسی وجہ سے مردوزن تقریباًمساوی ہوگئے ۔‘‘

ویل ڈیورانٹ کے قلم سے عجیب بات دیکھی، یعنی اگر مردوں کاجانی نقصان فقط فطرت سے ٹکرائے کی بناپرتھا، جب توشکاری زندگی اورکاشتکاری زندگی میں فرق تھا۔ کیونکہ جنس ذکورکونمایاں اختلاف  جنگ سے ہوتاہے ۔اور یہ صوت کاشتکاری زندگی میں شکاری زندگی سے کم نہ تھا،دوسرے یہ کہ مرد ہمیشہ عورت کواپنی نگہداشت میں رکھتارہااورجان جو کھوں کے کام خودانجام دیتارہاہے ،بنابریں عہدکاشتکاری میں بھی اسی طرح غیرمتوازن تھا،جیسے دورشکار میں تھا۔

ویل ڈیورانٹ مشینی دورکی بات صنعتی عہدکانام نہیں لیتا،حالانکہ یہ عہدمردوں کی جان ضائع کرنے میں سب سے بڑھ کر ہے اورتوازن کونمایاں طورپر سامنے لاتاہے۔

بیماریوں سے خواتین کی قوت مدافعت

مردکی جانی اتلاف ،عورت کے جان نقصان سے زیادہ ہونے ،ایک سبب نئے علوم کی ترقی کے نتیجے میں دریافت ہواہے وہ موضوع یہ ہے کہ بیماریوں سے مرد کامقابلہ عورت سے کمزور ہے ،لہٰذابیماریوںمیں مرد زیادہ مرتے ہیں اورخواتین کم۔

دی ماہ 1335ھ ش (1956ء/1957ء)کے روزنامہ ’’اطلاعات ‘‘ (تہران) میں تھا: ’’ادارہ شماریات فرانس کے مطابق ،فرانس میں لڑکوں کی شرح پیدائش لڑکیوں سے زیادہ ہوتے ،یعنی سولڑکیوں کے مقابل ایک سوپانچ لڑکے پیداہونے کے باجوود عورتوں کی تعداد سترہ لاکھ پینسٹھ ہرار نفرمردوں سے زیادہ ہے ۔اس کا سبب یہ بتایاگیاکہ خواتیں مردوں سے زیادہ بیماریوںکامقابلہ کرتی ہیں۔

رسال سخن ،جلد6شمارہ11میں ایک مقالہ چھپاہے۔۔

’’زن درسیاست واجتماع‘ ‘ یہ مضمون ،یونیسکو کے باتصویر ماہنامے کے ایک مقالے کاترجمہ ہے، ڈاکٹڑ زہراخانلری نے ’’اشلی مونتاک ‘‘‘ سے نقل کیاہے:

’’عملی نقطہ نظرسے عورت کی فطرت مرد کی فطرت پرفوقیت رکھتی ہے،xکروموزوم (Chromosome)جنس مادہ میں ،کروموزوم ،Yجنس نر سے زیادہ طاقت ورہیں۔ اسی وجہ سے عورتوں کی عمرمردوں سے زیادہ ہوتی ہے۔ خواتین کی اوسط عمرمردوں سےزیادہ ہے ،عورت عام طورپر مرد سے زیادہ تندرست ہوتی ہے بہت سی بیماریاں وہ مردوں سے زیادہ مقابلہ کرکے جھیل جاتی ہے۔ علاج کاثربھی جلدی قبول کرتی ہے۔ عورت ایک گونگی اورمردپانچ گونگے ،رنگوں کی ایک نابینا عورت کے مقابلے ،رنگوں کے سولہ اندھے مرد ،دیکھے گئے ہیں۔ نزف ادم ’’Haemorrhage‘‘ ہیمرج کی تکلیف،تقریباًمردوں کوہی ہوتی ہے۔ حادثات سے مقابلہ کرنے میں عورت زیادہ مضبوط ہے ۔آخری جنگ عظیم میں ہرجگہ دیکھاگیاہے کہ ایک جیسے حالات میں ،مرد سے بہترعورتوں نے مقابلہ کیاہے۔ محاصرہ ۔قید۔ قیدیوں کی کیمپ میں مردوں سے زیادہ ۔۔۔قریب قریب ہرملک میں مردوں کی خودکشی عورتوں سے تگنی ہے۔۔‘‘

’’زن جنس برتر‘‘ میں اشلی مونتاگ کانظریہ اس سے زیادہ واضح ہواہے ۔جناب حسام الدین امامی کاترجمہ شمارہ 70،رسالہ زن روز ‘‘میں چھپ چکاہے۔

بیماریوں کازیادہ دلیری سے مقابلہ کرنے کی نسوانی قوت کانتیجہ یہ ہوسکتا ہے کہ ایک دن مرد قوت حاصل کرکے عورت سے انتقام لے ۔اوراسے خطرناک اور بھاری کاموں میں لگادے جس سے وہ موت سے دوچارہو، خصوصاًاسے میدان جنگ میں لے جاکر اس کے تن نازنین کوگولیوں کانشانہ بنوادے یوں اس کوان کاموں کامزہ چکھائے۔ اس کے بعد بھی بیماریوں سے مقابلے کی قوت مدافعت کی وجہ سے جنس زن ومرد کاتوازن محفوظ نہ رہے گا۔

یہ سب باتیں ،پہلی تمہیداور پہلے مقدمے سے متعلق تھیں ،یعنی شادی کے قابل عورتوں کی نسبت مردوں کی تعداد سے زیادہ ہے۔ معلوم ہواکہ واقعاً،یہ بات حقیقت رکھتی ہے، اوراس کی علت بھی واضح ہوگی ۔اوریہ بھی ثابت ہواکہ یہ علت یااسباب آغازتاریخ بشر سے موجودتھے اورآج بھی ہیں۔

کئی بیویوں کی صورت میں عورت کاحق

رہی تمہید کی دوسری بات۔ یعنی شادی کے قابل عورتوں کی فراوانی اورشادی کے قابل مردوں کی کمی سے طبقہ خواتین کاایک ’’حق ‘‘ پیداہوتاہے۔ یہ حق شادی شدہ عورت ومرد کے ذمے ہے:

انسانی حقوق میں عائلی زندگی کے فطری وحقیقی حق ہونے میں توکوئی جائے حرف زدن نہیں ہے۔ زن ومردمیں سے ہرایک کاعائلی زندگی بسرکرنا ،ایک حق ہے۔ مرد ہے توبیوی ،عورت ہے توشوہرواولادسے بہرہ ور ہونا ایساہی حق ہے جیسے مکان تعلیم وعلاج ومعالجہ امن وآزادی کے حقوق ہیں۔

سماج کواس معاملے کسی رکاوٹ ڈالنے کاحق نہیں بلکہ اس کی ذمہ دری ہے کہ وہ ان حقوق کوفراہم کرے۔

ہمارے نزدیک’’ منشور حقوق انسانی‘‘ میں ایک بہت بڑانقص یہ ہے کہ اس میں ’’حق شادی‘‘پردھیان نہیں دیاگیا ہے ۔حق آزادی حق امن موثر قومی عدالتوں سے رجوع کاحق ،حق قومیت ،حق ترک قومیت ،ہرمذہب وقوم سے شادی کرنے کا حق ،مالکیت کاحق ،اتحادی ادارے بنانے کاحق ،سکون وراحت کاحق ،تعلیم وپرورش کا حق ،تویادرکھے ہیں۔لیکن’’عائلی زندگی کے حق کاتذکرہ چھوڑدیاہے ۔یعنی خاندانی  مرکزیت بنانے کاحق اور اس کے قانون بات ہی نہیں ہے ۔حالانکہ یہ حق عورت کی جہت سے بہت اہمیت رکھتاہے عورت کومردسے زیادہ گھریلومرکزیت کی ضرورت ہوتی ہے ۔مقالہ نمبر27 میں کہہ چکاہوں ،شادی ،مرد کیلئے مادی لحاظ سے اورعورت کے واسطے جذباتی ونفسیاتی لحاظ سے بڑی  اہمیت رکھتی ہے۔مرداگرگھرکوچھوڑدے تو عیاشی ویاربازی کے ذریعہ آدھےضروریات پورے کرسکتاہے۔ مگرخاندان اور’’گھر‘‘ کی اہمیت عورت کے لئے ان باتوں سے کہیں زیادہ بڑھ کرہے۔ عورت اگرعائلی قضاکھول بیٹھے توعیاشی ویاربازی سے اپنے مادی ونفسیاتی ضروریات سے تھوڑابہت بھی مطمئن نہیں ہوسکتی ۔

عائلی زندگی کے حق کامطلب مرد کے نزدیک ایک فطری خواہش کی آسودگی ،ایک ہمسر شریک زندگی اوریک دل ساتھی اورقانونی اولادرکھنے کاحق ہے۔لیکن عائلی زندگی رکھنے کامطلب ،عورت کی اصطلاح میں نام ہے ،مذکورہ باتوں کے علاوہ ایک حامی وسرپرست رکھنے کاجذبات کی حمایت رکھنے کا:

ان دوتمہیدوں (مقدموں)کے اثبات کے بعد:

۱۔ عورتوں کاعددی تناسب مردوں کے مقابلے میں زیادہ ہے۔

۲۔ عائلی زندگی انسانی فطری کاایک حق ہے۔

نتیجہ ۔۔اگرایک بیوی ہی کوشادی کی قانونی صورت دی جائے توعورتوں کابہت بڑاگروہ اپنے انسانی فطری حق’’عائلی زندگی‘‘ سے محروم رہے گا۔خاص شرائط کے ساتھ ،تعددازواج کاقانون ہی اس فطری حق کااحیاکرسکتاہے۔

روشن فکرمسلمان خواتین کی ذمہ داری ہے کہ وہ اپنی حقیقی شخصیت کوپہنچانیں ۔اور خواتین کے برحق حقوق ، اخلاق ،نسل بشرکی حمایت کے عنوان سے انسان کے سب سے اہم فطری حق کے بارے میں ،حقوق انسانی کے کمیشن کو’’یو ان ،او‘‘ میں قراردادپیش کریں ،جس میں ان منطقی شرائط کے ساتھ تعددازواج کے جواز پرحقوق بشری میں سے ایک حق تسلیم کرنے پرزوردیاجائے، مطالبہ کریں کہ وہ اس تجویز کوقانونی طورپرتسلیم کرے۔ یہ خدمت خواتین اوراخلاق کی بہت بڑی خدمت ہوگی۔ فقط یہ بہانہ کہ مشرقی فارمولے کی اہل مغرب پیروی کریں، کوئی گناہ کی بات تونہیںہے۔

رسل کانظریہ

ہم نے گزشتہ صفحات میں’’برٹرینڈرسل‘‘ کے بارے میں اشارہ کیاہے کہ موصوف اس نکتے کودھیان میں رکھتے تھے کہ اگر فقط’’ایک بیوی‘‘ کے طریق کارکوقانونی حیثیت دی جائے تواس سےعورتوںکا ایک بڑاگروہ قانونی شادی سے محروم رہے گا۔ لہٰذاانہوں نے راہ حل نکالی ،مگرکیا راہ حل؟ بڑی سادہ تجویزکہ اس قسم کی عورتوں کواجازت دی جائے کہ وہ فرزند سے محروم نہ رہیں،وہ مردوں کاشکار کرکے بے پدراولادکوجنم دیں اورحاملہ ہونے یاگود میں بچہ ہونے کی حالت میں ان کومالی امدادکی جوضرورت پیش آتی ہے اورعام طورپر ایک بات جونفقہ دیتاہے، حکومت اس کی ذمہ داری بنے اور اس زاویے سے باپ کی جانشین ہوکرایسی عورتوں کی امدادکرے۔

اس کے بعد رسل ؔنے کہاـ:

’’آج کے انگلستان میں مردوں سے دوملیں(بیس لاکھ)عورتیں زائدہیں رسم ’’یک زوجہ‘‘کی وجہ سے یہ عورتیں ہمیشہ بے اولادرہیں گی۔ یہ ان کی بڑی محرومی ہے۔‘‘

پھرلکھتاہے:

مکمل شادی ایک بیوی پرمبنی ہے مگریہ قانون اس مفروضے پرہے کہ زن ومرد میں تقریباًیکسانیت ہے۔ مگر جہاں برابری نہ ہووہاں بڑی زیادی (قساوت) ہوگی کہ ریاضی کلیے کے مطابق دوسر ےافراد مجرد رہیں۔پھر اگرہم قوم میں افرادی کثرت کی ضرورت بھی محسوس کریں تویہ طریق کار خصوصی قساوت وسخت دلی سے بڑھ کر عام صورت میں جائز قرارنہیں دی جاسکتی۔

یہ تھا بیسویں صدی کے ایک فلسفی کاحال جواس نے ایک معاشرتی مسئلے کی الجھن کیلئے پیش کیااوروہ تھا اس مشکل کاحل جواسلام نے تجویز کیا۔ اسلام کہتاہے۔۔ کہ یہ مشکل یوں حل کروکہ ایک شخص جس میں مال، اخلاقی اورجسمانی صلاحیتیں ہوں اوروہ ایک بیوی سے زیادہ بیویوں کی کفالیت کرسکتا ہوتووہ دوسری قانونی وشرعی بیوی قبول کرلے ،مگرپہلی بیوی اوراس کی اولادکے درمیان کسی قسم کاامتیازروانہ رکھے۔ پہلی بیوی بھی ایک معاشرتی ذمہ دارسمجھ کر ،اپنے حق اوراپنی فداکاری کے ذریعے شرکت کوتسلیم کرے، گویاایک خاص قسم کاشوشلزم جوسوشلزم کے تمام اقسام میں سب سے اہم ہے ،قبول کرے۔ مگربیسویں صدی کایہ فلسفی کہتاہے:محروم عورتیں دوسروں کے شوہروں پرڈاکہ ماریں انہیں چرالیں ،بے پدربچے جنیں اورحکومت سے کفالت حاصل کریں ۔بیسوی صدی کے اس فیلسیوف کی نظرمیں عورت کی ضرورت خانہ داری صرف نہیں زاویوں سے ہے۔

۱۔ جنسی زاویہ جوعیاری ،دل ربائی کے ذریعے عورت حاصل کرسکتی ہے۔

۲۔ اولاد کے زاویہ سے بھی چوری ،جس سے بچہ ہاتھ آئے۔

۳۔ اقتصادی زاویے سے ،دولت ملنا چاہیے ۔اس فیلسیوف کی نظرمیں جس چیز کی ضرورت نہیں ہے وہ شوہرکے مخلصانہ جذبات ہیں،اوراس کی یہ ضرورت کہ ایک مرد (شوہر)اسے اپنی حمایت کے دامن میں لے اسے فقط جنسی نظرسے نہ دیکھے۔اس فلسفی کے نزدیک ایک بات اورغیراہم ہے اوروہ ہے نومولودکی حالت زار یہ بچہ اس نے جناہے۔ یہ بچہ اسے پریشان کرتاہے۔ ہربچہ بلکہ ہرانسان چاہتاہے کہ وہ اپنے باپ اوراپنی ماں کے حوالے سے جانا پہنچانا جائے،ہربچہ چاہتا ہے کہ ماں باپ کی سچی محبت اورمامتا پائےتجربہ گواہ ہے کہ جس ماں کابچہ کوئی معین باپ نہ رکھتاہواس ماں کے دل میں اس بچے کی محبت کاچشمہ نہیں پھونٹا جسے بچے کے باپ کی توجہ نصیب نہ ہو۔ وہ ایسے بچے سے بہت کم پیارکرتی ہے۔ محبت کی یہ کمی کہاں سے پوری کی جائے ؟ کیاحکومت اس کمی کو پوراکرسکتی ہے؟

جناب رسل ؔصاحب کوافسوس ہے ،اگر ان کی تجویز نے ’’قانونی شکل حاصل نہ کی توبہت سی بے شوہر عورتیں بے اولادرہ جائیں گی۔ لیکن خودرسل صاحب بہترجانتے ہیں کہ انگلستا ن کی بے شوہرعورتیں ایسے قانون کاانتظار نہیں کرسکتی تھیں انہوں نے عملی طور پر خودہی تنہائی ،بےشوہر ی وبے اولادی کی حل نکال لیاہے۔

’’دس انگریزوں میں ایک ……‘‘

اخبار اطلاعات ،تہران 925،38(دسمبر1959ء) میں ایک سرخی تھی۔’’دس انگریزوں میں ایک حرام زادہ ہے’‘‘۔نیچے تھا۔ ’’لندن،رائٹر‘‘ 16دسمبر ،فرانسیسی نیوزایجنسی سے خبردی ہے کہ ڈاکٹر زیڈ۔اے ۔اسکاٹ ،میڈیکل افیسر ،لندن نے اپنی تیارکردہ ریورٹ میں خاطرنشان کیاہے کہ گزشتہ سال لندن میں جوبچے پیداہوئے ہیں۔ان میں سے ہردس میں ایک ناجائز ہے۔ڈاکٹراسکاٹ نے زوردیکر کہاہے کہ ناجائز بچوں کی شرح پیدائش مسلسل بڑھ رہی ہے۔ 1957ء میں 22838سے بڑھ کرایک سال میں53433تک پہنچ گئی ہے۔‘‘

انگریزقوم نے جناب رسلؔکی تجویز پرقانون بننے سے پہلے اپنامسئلہ حل کرلیاہے۔

تعددازواج ممنوع اور ہم جنس بازی کی اجازت

حکومت انگلستان نے جناب رسل کی رائے کے بالکل برعکس کام کیا اوربجائے بے شوہرعورتوں کی مشکل حل کرنے ،اس کے مرد کے حریفوں کوقانونی طورپرتسلیم کرلیا۔ اسی طرح انہیں پہلے سے زیادہ محروم بنانے کی سعی کی حکومت نے ’’ہم جنس باز ی‘‘کاقانون منظورکرلیا۔14/4/46شمسی مطابق 5/7/1966ء کے اطلاعات نے خبردی ۔

’’لندن ،برطانیہ کے درالعوام نے آٹھ گھنٹے کی طویل بحث کے بعد ’’ہم جنس بازی کے مسودہ قانون کی منظوردیکر، قرارداد کامتن درالامرا کوبھیج دیا۔‘‘

24/4/46ہجری شمسی مطابق 15/7/1966ء یعنی دس روز بعد اطلاع دی ـ:

ہاس وآف لارڈزنے اپنی دوسری نشست میں ’’ہم جنس بازی ‘‘ کے مسودہ قانون کی منظوری دیدی۔ اس مسودہ کوپہلے،انگلستان کادارالعوم منظورکرچکاتھا۔ اس کے بعد یہ قانون ملکہ الزبتھ کے پاس جائے گااوروہ بہت جلددستخط کریں گی۔‘‘

موجودہ صورت حال یہ ہے کہ انگلستان میں تعددازواج ممنوع ہے لیکن۔’’ہم جنس بازی‘‘ صحیح ہے۔

ان عوام کی نظرمیں اگر مرد اپنی بیوی کی ’’سَوت‘‘ عورت لے آئے توقانوناًدرست نہیں ہے۔اس نے غیرانسانی کام کیا۔لیکن اگروہی نوعیت عورت کے بجائے لڑکے سے بدل جائے توشریفانہ انسانی اوربیسویں صدی کے مطابق کام ہوگا۔ دوسری لفظوں میں انگلستان کے ارباب حل وعقدکے نزدیک اگرشوہرکے گھرمیںاس کی بیوی کا شریک خانہ ڈاڑھی مونچھ والاہوتو ’’چندازواجی‘‘ (چندہمسری)میں کوئی عیب نہیں ۔یہ جوکہا جاتاہے کہ یورپ نے جنسی اورگھریلوجھگڑے حل کئے اب ہمیں بھی اس سے فائدہ اٹھانا چاہیے۔ توانہوںنے یہ مسائل اس طرح حل کئے ہیں جیسے آپ دیکھ رہے ہیں۔

یہ باتیں میرے لئے باعث تعجب نہیں ہیں۔

تعجب وافسوس کی بات تویہ ہے کہ ہمار ےعوام اپنی منطق اپنے ہاتھ سے دے بیٹھے؟ ہمارے جوان اورتعلیم یافتہ لوگ واقعات کے تجزیہ وتحلیل سے کیونکرہاتھ دھوبیٹھے؟ انہوںنے اپنی شخصیت کیوں گم کردی ہے؟ ہاتھ کے قیمتی پتھرکودنیاکی اس طرف کے لوگوں کے اخروٹ کہنے سےکیوں پھینک دیتے ہیں؟ کیوں بات مان لیتے ہیں۔ اوراگرغیر کے ہاتھ اخروٹ ہواوران سے کہاجائے کہ یہ قیمتی جوہر ہے تواسے کیوں ماں لیتے ہیں؟

کیاچندازواجی مرد کی فطری ہے؟

یقیناً آپ کویہ سن کرتعجب ہوگاکہ یورپ کے ماہرین نفسیات وفلاسفہ معاشرت کانظریہ یہ ہے۔ مرد چند ازواجی فطری لے کرپیداہواہے اوریک ازواجی خلاف فطرت انسانی ہے۔

ویل ڈیورانٹ ’’لذات فلسفہ‘‘ میں صفحہ91پراس دور کی جنسی اخلاقی آوارگی پرتفصیلی بحث کے بعد لکھتاہے:

’’بلاشبہ ان میں سے بہت سی باتیںاصلاح ناپذیرہیں اس کاسبب تنوع پسندی (ہرروز نئی چیز) اورفطرت ایک بیوی پراکتفانہیںکرتی ۔‘‘

آگے چل کرلکھتا ہے:

’’مرد ،فطرت میںذاتی طورپرچندازواجی واقع ہواہے۔ ایک بیوی پر اسے پابندکرنے والی مضبوط چیز ہے ،اخلاقی پابندیاں ،سخت محنت اورغربت کامعین معیاراور پہلی بیوی کی سخت نگہداشت ۔‘‘

’’زن روز‘‘ کے شمارہ 112میں ایک مضمون تھا:

’’کیا مرد فطرتاًخیانت کارہے؟ـ‘‘

اس میں درج ہے کہ ایک جرمن پروفیسر آشمید(Schmidt)کہتاہے:

’’پوری تاریخ میں مرد ہمیشہ خیانت کاررہاہے اورعورت خیانت میں اس کے پیچھے پیچھے ،قرون وسطیٰ میں بھی مسلسل ایسےشواہد ملتے ہیں کونوے فیصدجوانوں نے باربارر فیقہ حیات بدلی ہے۔ اورپچاس فی صدمردوں نے اپنی بیویوں سے خیانت کی ہے۔ ۔رابرٹ کینی ۔۔(Dr.Robert Kinsey)مشہور امریکی محقق تھا،اس نے ایک رپورٹ جو’’کینی رپورٹ‘‘ سے شہرت پائی،میں لکھاہے:امریکہ کے زن ومر نے بے وفائی وخیانت میں تمام قوموں کے ہاتھو پیٹھ کے پیچھے باندھ رکھے ہیں ۔کینی اپنی رپورٹ کے دوسرے حصہ میں لکھتاہے: عورت مرد کے برخلاف عشق ولذت میں تنوع جوئی (ہرروزنئی یاری) سے بیزار ہے اسی وجہ سے بعض اوقات مرد کے رویے سے نہیں دیتی ،لیکن مرد تنوع کوایک قسم کی مہم سمجھتاہے اورآسانی سے راستہ سے کاٹ جاتاہے۔اس کی نظرمیں اہم ترین چیز ہے جسمانی لذت اسے یہ جذباتی لذلت سے دلچسپی ہے نہ روحانی سے ۔روحانی وجذباتی باتوں کااظہاراس وقت تک کرتاہے جب تک جسمانی چسکانہیں لیتا ایک مشہور فزیشن نے مجھ سے کہا: مرد کاپالی گیمسٹ(Polygamist)ہونا،اوراس کی تنوع پسندی وتعددخواہی اورعورت مونو گیمسٹ (Monogamist) ہونا،یعنی انحصار طلبی اورایک پراکتفاکرنے کاجذبہ صاف اورسامنے کی بات ہے ۔کیونکہ مرد میں ملینوں خلیے اسپرم کے پیدا ہوتے ہیں (Spermatozoa)جب کہ عورت میں آمادگی کے وقت تخمدان (رحم) میں صرف ایک تخم(Pregnant)ہی پیداہوتاہے ۔کنیسی کے مفروضے سے قطع نظر ہم خوداپنی ذات سے پوچھیں کیامرد کیلئے وفاداری مشکل ہے؟

فرانسیسی ،نری ڈی مونتھرلان(Henri De Montherlan)نے اس سوال کے جواب میں لکھاہے:

’’مرد کے لئے وفادار ہونامشکل ہی نہیں ،بلکہ غیر ممکن ہے ۔ایک عورت ایک مرد کیلئے پیداہوئی ہے اورایک مرد زندگی اورتمام عورتوں کیلئے ۔۔مرد اگر اندھیر میں اڑتا اوراپنی بیوی سے خیانت کرتاہے توخود کوئی غلطی نہیں کرتا۔ کوتاہی اس کی خلقت وفطرت کی ہے جس نے اس کے اندر خیانت کوجنم دیاہے۔‘‘

اس رسالے کے شمارہ نمر 120میں ا یک مضمون ہے۔’’فرانسیسی عشق اورشادی کااسٹائل‘‘اس ذیل میں تحریر ہے:

’’فرانسیسی میاں بیویوں نے آپ میں ’’بے وفائی کامسئلہ ‘‘ حل کرلیا،انہوں نے اس بار ےمیں قاعدہ وقانون ،حدوحدود مان لئے ہیں۔ اگرشوہراس قانون کی سرحد سے آگے بڑھتاہے تواندھیرے کی طرف اس کی پیش قدمی کی کوئی اہمیت نہیں ہوتی۔ کیااصولاًًایک مرد دوسال عائلی زندگی بسر کرنے کے بعدوفاداررہ سکتاہے؟ یقیناًنہیں رہ سکتا ۔ یہ بات اس کی فطرت کے خلاف ہے لیکن خواتین کے معاملے میں ایک حدتک فرق ہوتاہے۔خوشی کی بات ہے کہ وہ اس فرق سے باخبر ہیں۔ فرانس میں اگر کوئی شوہر خیانت کرتاہے تواس کی بیوی ناراضگی محسوس نہیں کرتی ،غصہ نہیں آتا، وہ اپنے دل میں سمجھاتی ہے۔ اس نے دوسری سے فقط جسمانی لمس کیاہے روح اورجذبات اسے نہیں دیے،روح اور جذبات میری ملکیت ہے۔‘‘

چند برس پہلے بیالوجی کے پروفیسر ڈاکٹررسلؔلی(Dr Russell Lee)کااس بارے میں نظریہ روزنامہ ’’کبھان‘‘ میں چھپاتھا اور ایرانی لکھنے والوں نے کچھ عرصے تک اس پر بحث جاری رکھی تھی ۔ڈاکٹر رسل لی کے نزدیک مردکاایک عورت پرقانع رہنا ،نسل سے خیانت کرناہے۔فقط مقدارہی نہیں ،کیفیت کے لحاظ سے بھی براہے ۔کیونکہ ایک عورت پراکتفاکرنے سے اس کی نسل کمزورہوتی ہے۔ کئی بیویوں کی وجہ سے نسل قوی اورطاقت ورپیداہوتی ہے۔

ہمارے خیال میں مرد کی فطرت کایہ تعارف ہے کسی طرح صحیح نہیں ہے، ان مفکروں کے نظریہ کی پیداوار ان کے معاشرتی ماحول کے سبب ہے۔ مرد کی حقیقت فطرت ایسی نہیں ہے۔

ہم ہرگز مدعی نہیں ہیں کہ عورت ومرد بیالوجی (زیست شناسی) کے زاویے سے مشابہ حیثیت کے مالک ہیں۔ہم تواس کے برعکس یہ نظریہ رکھتے ہیں کہ زیست شناسی اورنفسیات کے زاویے سے مردوعورت میں فرق ہے۔ اس اختلاف میں تخلیق کاایک مقصد ہے اس بناپر زن ومرد کے انسانی حقوق کی یکسانیت کودونوں کے تمام حقوق کی اکائی قرار دینے کابہانہ بنانا غلط ہے۔ ایک شوہروزوجہ کی رسم میں بھی نفسیانی اعتبار سے زن ومرد کے نفسیات الگ الگ اور قطعاًمختلف ہوتے ہیں۔ عورت فطرتاًیک شوہرپسندہے، ’’چندشوہری‘‘رسم اس کی نفسیات کے خلاف ہے،ایک شوہرسےبیوی کی رنگارنگ’’ تمنائوں کی وابستگی ‘‘کاچندشوہری نظام سے کوئی ربط نہیں لیکن مرد ایک بیوی کی رسم سے طبعاًہم آہنگ نہیں ہے باین معنی کہ چندازواجی زندگی اس سے نفسیات سے اختلاف نہیںرکھتی۔

ہم اس نقطہ نظرسے اتفاق نہیں رکھتے کہ مرد کے نفسیات ایک بیوی کی رسم سے ہم آہنگ نہیں۔ ہم اس نظریے کے منکر ہیں کہ جوکہاگیاہےکہ:

’’مرد تنوع پسندی کارجحان اصلاح ناپذیر ہے۔‘‘

ہم اس راکے خلاف ہیں کہ:

’’مردکیلئے وفاداری ناممکن ہے۔اورایک بیوی ایک شوہر کیلئے پیداکی گئی ہے۔اورایک مرد تمام عورتوں کیلئے ۔‘‘

ہمارے خیال میں مرد کے اندرخیانت کاری ،سماجی ماحول پیداکرتاہے ،خلقت وفطرت کی دین نہیں ہے۔ مرد کی خیانت کاری کی ذمہ داری خلقت پرنہیں ہے۔اس کی جواب د ہ سماجی فضااورماحول ہے ۔خیانت کاری کے اسباب ماحول پیداکرتاہے  یہ ماحول عورت کی ہمت افزائی کرتاہے کہ اغوااوراجنبی مرد کوبے رہ کرنے میں ہرقسم کی عیاری استعمال کرے، ایک ہزارایک نیرنگ دکھائے اوراسے اپنی رہ پرلائے۔ادھرقانوںازدواج کو’’ایک بیوی‘‘ میں منحصر ومحدود کرکے ہزاروں ،لاکھوں ،بلکہ ملینوں شادی کےقابل عورت کوازدواج زندگی سے محروم کرتاہے۔ پھران کومرد کے اغواکرنے کی خاطر سماج میں دھکیل دیتاہے۔

مغربی آداب کے عام ہونے سے پہلے اسلامی مشرقی علاقوں میں نوے فیصد ’’ایک بیوی‘‘ ہی کارواج تھا۔نہ ایک شرعی بیوی کے علاوہ ان کے گھرمیں کوئی اورہوتی نہ یارو محبوبہ سے عشق بازی ہوتی تھی، خصوصی روابط زن وشوہراپنے تمام مفہوم ومعنی کے ساتھ اکثریت وعمومی طورپرمسلمان خاندانوں میں حکمران تھی۔

چندازواجی نظام یک زوجہ نظام کی پائیدارکاسبب ہے

ہماری بات پر آپ کوتعجب ہوگا،اسلامی مشرق میں ‘’چندازواجی نظام‘‘ ہی یک زوجہ رسم کی قوت کاباعث وسبب ہوا۔ ہاں متعددبیویاں رکھنے کی اجازت بہت بڑاسبب ہے کہ ’’ایک زوجہ‘‘ کی رسم پائدار ہوجائے ،یعنی جن حالات میں تعددازواج کی ضرورت ہوتی ہے۔ شادی کے قابل عورتیں شاد ی کے قابل مردوں سے زیادہ ہوں۔اگر عورتوں کی اس تعدادکوقانونی تحفظ نہ دیاجائے ،اورشرائط پوری کرنے والوں اخلاقی مالی اور جسمانی صلاحیت رکھنے والوں کوکئی بیویاںرکھنے کاحق نہ دیاجائے تویاری ومعشوقہ بازی قدم بڑھاکر’’ایک بیوی ‘‘کے نظام کوجڑوں سے خشک کردے۔

اسلامی مشرق میں ایک طرف تعددازواج کی اجازت اوردوسری طرف ہیجان انگیز اوراغواکے محرکات موجودنہ تھے ،لہٰذاایک ازدواجی نظام اکثرخاندانوں پرحکومت کرتا تھااورعشق بازی کاکاروبار اتنانہ تھاکہ اس کیلئے خاص فلسفہ وضع کیاجائے اورکہاجائے کہ مرد کی تخلیق کئی بیویوں کاتقاضا کرتی ہےاورایک بیوی پراکتفاکرنا مرد کیلئے محالات وناممکنات عالم میں ہے۔

ممکن ہے آپ سوال کریں کہ ان دانشوروں کی رائے کے مطابق جومرد کیلئے چندازدواج کومطابق فطرت بتاتے ہیں اورقانوں معاشرت کے زاویے سے براسمجھتے ہیں مرد کی ذمہ دار ان دوقانوں کے مابین کیاہے؟

ان حضرات کے دبستان فکرمیں مرد کی ذمہ داری واضح ہے۔ قانوناًایک بیوی عملاًچندبیویاں ۔ایک بیوی توقانونی وشرعی ہونا چاہئے۔ اس کے بعد یارومحبوبہ ومعشوقہ جتنی چاہے بنالےکوئی رکاوٹ نہیں ہے۔ ان حضرات کی رائے میں یاربنانے ،معشوقہ ساتھ رکھنے کاحق مرد کوفطرت نے دیایہ حق تسلیم شدہ ہے اورقانونی ہے۔ ساری زندگی ایک بیوی کے ساتھ گزربسر کرنا ایک قسم کی نامردی ہے۔

بحث کی اصل صورت

میراگمان ہے کہ اب وہ لمحہ آگیا ہے جب ہمارے قارئین کرام توجہ کریںکہ انسان کیلئے ’’چندازواجی ‘‘ کاجومسئلہ زیربحث تھااور اب بھی ہے اس کی حقیقت کیاہے؟

مسئلہ یہ نہیں ہے کہ ایک بیوی کی رسم بہترہے یاچندبیویوں کی ؟

ایک بیوی کی رسم کے اچھے ہونے میں توکوئی تردید ہے ہی نہیں ۔ ایک بیوی کے نظام کامطلب ہے خاندانی لگائو ،یعنی میاں بیوی کے جسم وجان ایک ہوں ،ظاہرہے کہ ازدواجی زندگی کی جان وحدت ویگانگت ہے۔اوریہ بات انفرادی صورت ہی میں کامل ومکمل طورپرجلوہ گرہوسکتی ہے۔ دراصل آدم زاداس دوراہے پرنہیں ہے کہ ’’ایک بیوی‘‘کانظام اختیار کرے یا’’کئی بیویوں‘‘کامسئلہ تویہ آن پڑاہے کہ سماجی ضرورتوں کے پیش نظر ،خصوصاًشادی کے قابل لڑکیوں کی فراوانی ان مردوں سے جوشادی کے قابل ہوں، ایک بیوی کانظام عملی طوپر خطرے میں ہے ’’فقط ایک بیوی‘‘ کانظام تمام خاندانوں میں نافذہو،ایک افسانے سے زیادہ حیثیت نہیں رکھتا،دومیں سے ایک راستہ ہے۔

یا تعددازواج کاقانون

یا معشوقہ بازی کارواج

یوںکہتے کہ ۔۔یا۔ چندشادی شدہ افراد کئی بیویاں رکھیں جن کی تعدادیقیناًدس فیصدسے زیادہ نہ ہوگی۔اس سے بے شوہرخواتین گھرباربناسکیں گی،زندگی کا کوئی سرپیرہوسکے گا۔ یاپھرمعشوقہ بازی کی راہیں کھول دی جائیں۔ چونکہ دوسری صورت میں ہرمعشوقہ کئی مردوں سے تعلق پیداکرلے گی لہٰذاتقریباًبیوی والوں کی اکثریت عملاًچندبیویوں والے ہوجائیں گے۔

’’کئی بیویوں‘‘ کے جوازوعدم جواز کی بات یوں پیداہوتی ہے اوریہی صحیح انداز مسئلہ ہے مگریورپی پروپیگنڈاکرنے والے حقیقتاًشکارنہیں کرناچاہتے یہ لوگ در اصل معشوقہ بازی ویاربازی کے حامی ہیں، قانونی وشرعی بیوی کوباردوش اورراستے کی رکاوٹ جانتے ہیں۔ یہ توایک بھی زائد مانتے ہیں ،دو،تین اورچاربیویوں کی توبات ہی چھوڑئے ۔اصل لذت توپابندازدواج سے آزاد ی میں سمجھتے ہیں ۔مگر بات بیوں کرتے ہیںکہ جیسے وہ ’’ایک بیوی‘‘ کے نظام کے حامی ہیں۔وہ بڑی معصومیت سے کہتے ہیں ہم تو اس کے طرفدار ہیں کہ ایک شوہر اورایک بیوی ہو، دونوں وفادار ہوں ۔کئی ہمسربے وفاہم نہیں مانتے۔

بیسویں صدی کے مرد کی نیرنگیاں

بیسویں صدی کامردعائلی حقوق سے متعلق بے شمار مسائل میں الٹی جوتی مارنا چاہتاہے۔ وہ مساوات وآزادی کے خوبصورت ناموں سے عورت کوبہلاکر اس کے بارے میں اپنی ذمہ داریوں کوکم کرکے، بے حساب اندازسے اپنے کام بنانے کی فکر میں رہتاہے۔ مگرتعددازواج کے سوابہت مسائل میں کامیاب ہوسکاہے۔

سنچ تویہ ہے کہ میں کبھی کبھی ایرانی مصنفین اورمضمون نگاروں کے یہاں ایسی چیزیں دیکھتاہوں توایک شک سے دوچارہوجاتاہوں کہ یہ لوگ سادہ دل ہیں یا گرفتارغفلت ؟!

’’تعددازواج ‘‘ کے بارے میں ایک صاحب لکھتے ہیں:

’’آج کل ترقی یافتہ ملکوں میں باہمی ذمہ داریوں کی بنیاپر میاں بیوی کے تعلقات استوار ہوتے ہیں۔لہٰذاتعددازواج کی قانونی حیثیت (دائمی نکاح  ہونا منقطع) عورت کی طرف سے بھی ویسی ہی مشکل ہے،جیسے شوہرسے چاہیں کہ رقیبوں کواپنی عائلی زندگی میں برداشت کرے۔

مجھے نہیں معلوم کہ ان حضرات کے ذہن میں واقعاًصورت معاملہ یہی ہے یاجوتاالٹا پہن رہے ہیں؟ (جلدی میں بات کچھ سے کچھ کہہ رہے ہیں)

کیاواقعاًان لوگوں کویہ نہیں معلوم کہ ’’تعددازواج ‘‘ معاشرتی مشکل کی وجہ سے ہے۔ اس مشکل کی ذمہ داری تمام شادی شدہ مردوزن پرایک بوجھ کی صورت میں اوراس کاسب سے اچھاحل’’تعددازواج‘‘ہی ہے ؟ کیایہ نہیں جانتے کہ آنکھیںبند کرکے نعرے لگانا’’یک زوجہ‘‘نظام زندہ باد۔’’کئی ازواجی نظام مرد باد‘‘ بیماری کاعلاج نہیں ہے؟

کیاانہیں معلوم نہیں کہ تعددازواج عورت کے حقوق کاایک حصہ ہے مرد کانہیں زن ومرد کے تقابلی حقوق سے اس کاکوئی تعلق نہیں ہے؟

مضحکہ خیربات ہے کہتے ہیں:

’’تعدادوجات‘‘ عورتوں کی طرف سے اتناہی مشکل کام ہے عورت بھی چاہتی ہے کہ ازدواجی زندگی کے دوران مرد بھی اپنے رقیبوں کوبرداشت کرے۔ اس سے قطع نظرکہ دونوں باتوںکاقیاس غلط ہے۔ شائدوہ یہ نہیں سمجھ سکے کہ آج کی دنیا میں کچھ حضرات  ہرنئی چیز کوآنکھ بندکرکےقبول کرلیتے ہیں اورماجرے کی صحت میں کوئی شک وتردوصحیح نہیں سمجھتے آج کی دنیامردسے مطالبہ کرتی ہے کہ اپنی بیوی کے عشق کااحترام کرے اورتعلقات زن وشوہرکے ہوتے ہوئے اپنے رقیبوں کوسہے۔ آج کی دنیا ’’ناقابل برداشت باتوں‘‘ کوحسدتعصب اورفینٹزم جیسے ناموں سے ٹھکراتی ہے ۔کاش ہمارے جوانوں کویورپ میں اس کے ضمن میں ہونے والے واقعات کی تھوڑی سی بھی آگاہی ہوجاتی۔

تعددازواج مرد کی فطری مانگ نہیں یہ سماج سے ابھرنے والی ایک ضرورت ہےاگر اس نظریے سے دیکھاجائے توصاف نظرآئے گاکہ اگرکسی سماجی میں شوہروں کی خواہشمند خواتین کی نسبت ان مردوں سے زیاد نہ ہوجوہمسرو رقیقہ حیات کے متلاشی  ہوں تو’’کئی بیویوں‘‘ کادستور خودبخود یاتوبالکل ختم ہوجائے گایاکمی آجائے گی۔ اوراگرایسے حالات میں (کہ فرض کیجئے عورتیں عددکثرت کی وجہ سے معاشرے سے خانہ آبادی چاہتی ہوں) قانون تعدد ازواج ختم کردیاجائے توفقط یہ اقدام نہ کافی ہوگانہ صحیح ہوگا۔اس کیلئے کچھ اوراقدامات ضروری ہوں گے:

۱۔ عدالت اجتماعی ،ہرشخص کو روزگار مہیاکیاجائے ہرشخص کی اتنی آمدنی رکھی جائے کہ جوشخص بھی شادی کی ضرورت محسوس کرے وہ گھریلومرکزی زندگی حاصل کرسکے۔

۲۔ عورتوں کوارادہ وانتخاب کی آزادی دی جائے کہ وہ شوہر خودمنتخب کرسکے۔ باپ یابھائی یاکسی اوررشتے دار کوحق نہ ہوکہ وہ شادی شدہ بیوی والے دولت مند مردسے اس عورت کوبیاہ دے ،ظاہر ہے کہ عورت آزادخودمختارہو، اوراپنے لئے ایک مجردشوہرکوتلاش کرسکے تووہ ہرگز ایسےمرد کاانتخاب نہیں کرے گی جس کے گھرمیں پہلے سے بیوی موجودہواوریہ سوت بن کراس کے سر پرسوار ہو۔عورت کے سرپر ستوں کا طریقہ ہے کہ پیسے کے لالچ میں ،لڑکی یابہن کوبیوی والے مردوں کےہاتھ بیچ دیاکرتے ہیں ۔

۳۔ ہیجان آفرین ،اغوا اورخانہ خرابی کی تحریکیں اس فراوانی نہ ہونے دی جائیں جن کے دبائوسے شوہرداربیویاں ،شوہرکے گھرسے نکل کراجنبی کے گھرنہ جانے پائیں ۔بن بیاہی بے شوہر عورتوںکاتوکہنا ہی کیاہے۔

معاشرہ اگرواقعاًاصلاح احوال چاہتاہےاور’’ایک بیوی‘‘ ہی کانظام پسندکرتاہے تومذکورہ تینوں اسباب وعوامل کوبروے کارلائے ۔ورنہ تعدد ازواج کے دستور پر پابندی لگانے سے صرف عیاشی کی رہیں ہی کھل سکیں گی اورکوئی فائدہ نہ ہوگا۔

بے شوہرخواتین کی محرومی سے پیداہونے والا بحران

جس صورت میں مردوں کی طلب گارعورتوں کی فراوانی ہواورضرورمندان ازواج مردکم ہوں تواس حالت میں ’’تعددازواج‘‘ پرپابندی لگاناانسانیت سے خیانت ہے۔ کیونکہ اس سے فقط حقوق خواتین ہی پامال نہیں ہوتے ۔اگرچند عورتوں کاحق تلف ہوتا توشایداسے برداشت کرلیاجاتا۔ مسئلہ تووہ بحران ہے جواس اقدام کے بعد معاشرے میں سراٹھائے گااوروہ بحران ہرچیز سے زیادہ خطرناک ہوگاجبکہ بال بچوں کاگھرہرمرکزسے زیادہ مقدس ہے۔

چونکہ جواپنےفطری حق سے محروم ہوتاہے وہ ایک موجودزندہ ہے ۔ایک موجودزندہ اپنے تمام عائلات کے ساتھ جومحرومی وناکامی میں ردعمل دکھاتاہے کیونکہ وہ انسان ہے۔ روحانی ونفسیاتی الجھنوں کی ناکامیوں کے تمام حالات میں عورت ہے۔ زنانہ نیررنگیوں کے ساتھ حواکی بیٹی ہے’’آدم فریبی‘‘ کی مکمل دست رس کے ساتھ۔

وہ جواور گیہوں نہیں ہے کہ استعمال سے بچے توسمندر میں پھینک دیں ،یا’’قحط سالی‘‘ کے ڈرسے گودام میں رکھ دیں۔ وہ گھراورکمرہ نہیں کہ ضرورت نہ ہوتوفقل ڈال دیں ہاں ،وہ ایک زندہ موجودہے ایک انسان ہے ایک عورت ہے، وہ اپنی حیرت انگیز قوت کامظاہرہ کرے گی اورمعاشرے کے چھکے چھڑادے گی۔ وہ برملاکہے گی:

سخن درست بگویم نمی توانم دید

کہ می خورند حریفان ومن نظارہ کنم

غالب نے اس کامفہوم یوں اداکیاہے۔

غرلیں محفل  میں بوسے جام کے

ہم رہیں یوں تشنہ لب پیغام کے

یہی’’نمی توانم دید‘‘ میں نہیں دیکھ سکتی، بہت کام کرے گی گھراورخاندان ویران کریگی دشمنیاںاورکینے پیداہوںگے وہ دن انسان کیلئے کس قدر تباہ کن ہوگاجب انسانی جبلت اورقلبی گرھیں آپس میں متحد ہوجائیں۔

گھرسے محروم خواتین اس مردکواغوا کرنے کی کوشش کریں گی جس کے قدم کہیں بھی اتنی جلدی نہیں پھسلتے جتنی جلدی یہاں لڑکھڑاتے ہیں۔ سب جانتے ہیں کہ جب پھسلن زیادہ ہوتی ہے توہاتھی پھسل جاتے ہیں (چوگل بسیار شدپیلان بلفزند) افسوس تویہ ہے کہ یہ پھسلن اگرتھوڑی بھی ہوتواس ہاتھ کے پھسلنے کیلئے کافی ہے۔

پھرکیابات یہیں ختم ہوجائے گی؟ نہیں۔ گھر باروالیوں کی باری اس کے بعد آئی گی ،وہ بیویاں جواپنے شوہروں کی خیانت کرتے دیکھیں گی وہ انتقام وخیانت کیلئے آگے آئیں گی وہ بھی شوہر کی خیانت کاپیچھاکریں گی۔آخری نتیجہ کیاہوگا؟

اس کاآخری نتیجہ ’’کنیسی کی رپورٹ ‘‘ میں درج ہے اوروہ بھی ایک جملے میں:

’’امریکہ کے مرد وعورت فسادوکج روی وخیانت میں اقوام عالم کے ہاتھ پشت پرباندھ چکے ہیں۔‘‘

ملاحظہ فرمائیے کہ فقط مردکی کج روی اورفسادہی پرقصہ تمام نہیں ہوتا، اس آگ کاشعلہ خانہ نشین ،بال بچوں والیوں کے دامن تک پہنچتاہے۔

عورتوں کی فراوانی میں مختلف ردعمل

انسانی زندگی میں عورتوں کی عددی افزائش ہمیشہ رہی ہے اس کی وجہ سے اصل چیزاس کے ردعمل ہیں جومعاشرے میں کبھی ایک جیسے نہیں رہے ۔جن قوموں کے مزاج تقوی اورپاک دامنی سب سے وابستہ رہے وہ بڑے بڑے آسمانی ادیاں کے وسیلے سے اس مشکل کوتعددازواج کے طورپر حل کرتی رہیں جن قوموں کامزاج خوف خدااورپاک دامنی سے زیادہ سازگار نہ تھا انہوں نے اس مشکل کاحل عیاشی سے نکالا۔

’’تعددازواج‘‘ نہ مشرق میں اسلام کی پیداوارہے نہ اس کے چھوڑنے میں یورپ کے دین مسیح کاکوئی ہاتھ ہے ۔مشرق میں یہ دستور اسلام سے پہلے بھی تھا ،یہاں کے مذاہب نے اس کی اجازت دی تھی ،خوداصل دین مسیح  ؑ میںبھی اس کی ممانعت پرکوئی صریحی حکم موجودنہیں۔ وہاں جوکچھ ہے وہ خود مغربی اقوام کے رسم ورواج کی بنا پرہے ،دین مسیح کااس سے کوئی واسطہ نہیں۔

جن قوموں نے عیاشی کارویہ اپنایاہے وہ ان قوموں سے زیادہ ہیں جن کارویہ تعددزوجات ہے اورانہوں نے ’’یک ہمسری‘‘ پرمضبوط چوٹ لگائی ہے۔

ڈاکٹر محمد حسین ہیکل ،مصنف ’’زندگانی محمدؐ  ‘‘تعددازواج کے بارے میں قرآن مجیدکی آیتیں لکھنے کے بعد کہتے ہیں:

’’یہ آیتیں ایک بیوی پراکتفاکرنے کوبہترقراردیتی ہیں ،اوران کامطلب ہے کہ اگر تم ڈرتے ہوکہ عدل کارویہ نہ رکھ سکوگے توبس ایک بیوی کرو۔ فوراًہی اصرارکیا ہے کہ تم انصاف نہ رکھ سکوگے۔ اس صورت حال کے باوجود ممکن ہے کہ معاشرتی زندگی میں ایسے حادثے پیش آجائیںکہ تعددازواج کی ضرورت پڑے توبشرط ،عدالت اس کوجائز بھی قراردیاہے۔

جنگ کے دنوں میں جب مسلمانوں کےگروہ شہادت حاصل کرتے تھے اورفطرتاًبیوہ عورتیں رہ جاتی تھیں اس وقت رسول اللہﷺ نے یہی دستور دیاتھا۔کیاواقعی طورپرآپ یہ کہہ سکتے ہیں کہ لڑائیوں اوروباء اورشورشوں کے بعد جن میں ملینوں مردہلاک ہوتے ہیں اوربے شمارعورتوں بے شوہر رہ جاتی ہیں۔اس وقت بھی چندبیویوں کے بجائے ایک بیوی پراکتفاد کرنا بہترہے؟ جب کہ چند بیویوں کی اجازت ،عدل وانصاف کے رویے کے ساتھ دی گئی ہے اوربطور استثناہے؟

کیایورپ کے عوام دعویٰ کرسکتے ہیں کہ جنگ عظیم کے بعدایک بیوی پراکتفاد کاقانون جس طرح موجود تھا ،عملاًبھی اسی طرح نافذتھا؟

چندازواجی کے مشکلات وعیوب

خوشی۔ سعادت۔ برکت۔ خوش حالی۔ خلوص۔ درگزر۔جاں نثاری۔ وحدت ویگانگت غرض سب کچھ ایک گھراوربیوی ایک میاں کو نصیب ہوتاہے۔ چندازواج زندگی میں یہ سب باتیں خطرے میں پڑجاتی ہیں۔

دومائیں رکھنے والے بچوں کی تباہ حالی سے قطع نظر،خود شوہر کی ذمے داریاں کئی بیویوں کے ساتھ اتنی بڑھ جاتی ہیں کہ وہ ان میں ٹوٹ پھوٹ کررہ جاتاہے ۔ان مشکلات کاسامنا دراصل مسرت وآسودگی کوپس پشت ڈالنے کی برابر ہے۔

تعددازواج سے خوش ومطمئن لوگوں میں اکثریت ان لوگوں کی ہے جوعملی طورپر اپنی شرعی واخلاقی ذمہ داریاں پوری نہیں کرتے ۔ایک بیوی سے زیادہ محبت کرتے اوردوسری کونظرانداز کردیتے ہیں ۔قرآن مجیداس بدنصیب کی ’’تعبیرکامعلقہ‘‘سے کرتاہے شوہراسے ہوامیں معلق چھوڑدیتے ہیں۔اس قسم کے لوگ جب تعددازواج کانام لیتےہیں تودراصل ان کامقصد’’ایک بیوی‘‘ ہوتی ہے بہ ضمیمہ ظلم وستم ،جرم وبیدادگری۔

ایک بازاری محاورہ لوگوں کی زبان ہے:’’ایک خداایک بیوی‘‘۔

اکثرلوگوں کاخیال یہی تھا اوراب بھی یہی ہے۔ اورحقیقت میں اگر خوشی ومشرت کومعیار سمجھاجائے اورمسئلے کاانفرادی اورشخصی زاویے سے جائز لیں تویہ خیال بالکل ٹھیک ہے ۔ممکن ہے سب شوہروں کے بارے میں صحیح نہ ہو، اکثریت کیلئے توبہرحال ٹھیک ہے۔

اگرکوئی شوہر تمام شرعی واخلاقی ذمہ داریاں قبول کرنے کے بعد بھی تعددازواج کواپنے لئے مفید سمجھتا اورتن آسانی چاہتا ہے تویقیناًاسے بڑی غلط فہمی ہے ’’ایک بیوی‘‘ خوشیوں اورراحتوں کی ضمانت کے لحاظ سے ’’کئی بیویوں ‘‘پربہرحال اور مسلم طورپر بہتروبرتر ہے لیکن………

تحقیق کاصحیح راستہ

تعددازواج جیسے مسائل کے صحیح اورغلط ہونے کی چھان بین کایہ طریقہ صحیح نہیں ہے،یہ مسئلہ شخصی اور سماجی مسئلہ ہے۔ اس کاقیاس ’’ایک بیوی‘‘کے مسئلہ سے غلط ہے۔

اس قسم کے مسائل کاحل اس بات سے وابستہ ہے کہ ایک طرف توہم ایسے علل واسباب کودیکھیں جن سے یہ مسئلہ پیداہوتا ہے۔پھریہ غور کریں کہ ان سے بے توجہی کے خطرناک نتائج کیاہیں۔ دوسری طرف اس پردھیاں دیں کہ خوداس مسئلے یامسائل سے کیاخرابیاں پیداہوتی ہیں ۔پھردونوں زاویوں سے جوآثار ونتائج سامنے آئیں ان کاجائزہ لیں۔ان مسائل پرگفتگواوران کے واقعی حل کاتنہایہی ایک راستہ ہے،جس سے تحقیق کرنا چاہیے۔ وضاحت کیلئے ایک مثال:

فرض کریں ۔جیری فوجی بھرتی کی رائے ہے۔ اگراس مسئلے کوفقط نفع اورجس گھرسے اس سپاہی کاتعلق ہے اس خاندان کے رجحانات کے زاویے سے دیکھیں توقانون کایہ اقدام اچھانہیں۔کس قدراچھا ہوتااگرسپاہی بھرتی ہونے کایہ قانون نہ ہوتااور خاندان کامجبورفرزندان کی گودسے دورنہ ہوتا،میدان جنگ میں جاکرخاک وخون میں نہ نہاتا۔

لیکن مسئلے کی تحقیق کایہ صحیح اندداز نہیں ہے ۔صحیح طریقہ یہ ہے کہ کسی خاندان سے ایک جوان بیٹے کاجداہونا،نیز ممکن حدتک گھروالوں کیلئے غم نصیبی کوسامنے رکھنے کے بعد ملک کے دفاع میں سپاہیوں کی عدم موجودگی سے پیداہونے والے بدترین نتائج پرغور کریں،پھرمنطقی اورمعقول بات معلوم ہوگی کہ فرزند ان وطن کاایک گروہ ’’سپاہی ‘‘ کے نام سے ملک اور ملت پرجان نثاری کیلئے موجودہوناضروری ہے۔ اس سلسلے سے خاندان کورنج برداشت کرناچاہئے۔

ہم گزشتہ مقالات میں شخصی اورسماجی ضرورتوں کی تعددازواج کی وجہ جواز بتایا ہے۔ اب ہم تعددازواج سے پیداہونے والی خرابیوں کاگہری نظرسے جائز ہ لیتے ہیں۔ اس طرح ایک مجموعی حساب کاراستہ ہموار ہوسکے گا۔نیز اسی سلسلے میں یہ بھی واضح ہوجائیگاکہ ہم تعددازواج کی خرابیوں کااعتراف کرتے ہیں۔ اگرچہ بہت سے اعتراضات تسلیم بھی نہیں کرتے جیساکہ عنقریب عیاں ہوگا۔ تعددازواج کی بہت سی خرابیاں بیان ہوسکتی ہیں اورہم مختلف پہلوئوں سے بحث شروع کررہے ہیں۔ ان اعتراضات اور خرابیوں کابیان یہ ہے:

روحانی زاویہ نظر

زن وشوہرکارشتہ فقط مادی وجسمانی ہی نہیں ہے یہی نہیں کہ یہ تعلق بدنی لمس اورمالی امداد کاہو۔ اگر یہی بات ہوتی توکئی بیویوں کانظام ایک تاویل رکھ سکتا تھا۔کیونکہ مادی وجسمانی معاملات کومتعددافراد میں تقسیم کیاجاسکتاتھااورہرایک کاایک حصہ ہوتا۔

میاں بیوی کے رشتے میں عمدہ اورساسی بات روحانی اورحقیقی معاملات ہیں ۔عشق وہ جذبہ ہے۔۔ شادی کی مرکزیت دودلوں کوجھوڑنے کاسبب ہے ہراندرونی حسن کی طرح عشق واحساسات قابل تجزیہ وتقسیم نہیں ہیں۔ انہیں توڑپھوڑکرڈھیریاں لگاکررآدمیوں میں بانٹانہیں جاسکتا ۔بھلاممکن ہے کہ دل کے دوٹکڑے کردیے جائیں یاایک دل دوجگہ رہن رکھاجاسکتاہے؟ کیاایک دل دوآدمیوں کو دیناممکن ہے؟ عشق وپرستش یکتائی چاہتی ہے، اس میں شریک ورقیب کی گنجائش نہیں ہے ۔گندم اورجونہیں کہ پیمانے میں ناپ ناپ کرہرایک کواس کاحصہ دیاجاسکے۔ اس کے جذبات کنٹرول میںنہیںآسکتے،لہٰذاروح ازدواج اورانسانی پہلو،دوانسانوں کاتعلق ،دوجانوروں کی طرح فقط شہوت اورجنسی نہیں ہے۔ یہ تعلق ناقابل تقسیم ہے نالائق انضباط ۔لہٰذاتعدادزواج بری چیز ہے۔

ہمار ےخیال میں اس گفتگومیں کچھ زیادہ مبالغہ سے کام لیاگیاہے۔ ٹھیک ہے شادی کی روح جذبات واحساسات ہیں۔ یہ بھی ٹھیک ہے کہ قلبی احساسات آدمی کے اختیار میں نہیں ہوتے ۔مگر۔جذبات واحساسات قابل تقسیم نہیں۔ یہ شاعرانہ تخیل ہے، یہ مغالطہ ہے۔اس میں توبحث نہیں کہ خاص احساسات کسی حسہ جسم کے مانند دونہیں کیے جاسکتے اورہرشخص کواس کاحصہ نہیں دیاجاسکتا۔ جس پر یہ نتیجہ چسپان ہواکہ روحانی اورنفسیاتی امور بھی قابل تقسیم نہیں ہیں۔ بحث روح بشرکی گنجائش میں ہے، طے شدہ بات ہے کہ آدمی کی روح میں اتنی تنگی نہیں ہے کہ دو رشتے اس میں نہ سماسکیں۔ایک باپ دس بیٹوں کوپرستش کی حدتک محبو ب رکھتاہے۔ ہرایک پرجان بھی قربان کرتاہے۔

ہاں ایک بات ضرورہے کہ کثرت کی وجہ سے محبت وہ عروج نہیں پاتی جووحدت کی صورت میں ہوسکتی ہے۔عشق وجذبات کی آخری معراج کثرت سے جوڑ نہیں کھاتی ۔اورعشق کیا،عشق ومنطق بھی اس سے ہم آہنگ نہیں۔

رسلؔنے شادی اوراخلاق پربحث کرتے ہوئے لکھاہے:

’’بہت سے افراد ،آج کاعشق کواحساسات وجذبات کامنصفانہ تبادلہ جانتے ہیں۔ تعددازواج کومستردکرنے کیلئے دوسری دلیلوں کوچھوڑکریہی دلیل کافی ہے۔‘‘

میری سمجھ میں نہیں آتا کہ اگریہ مان لیا جائے کہ ’’جذبات کی منصفانہ تقسیم کی جائے ،تو دلیل اسی میں منحصرکیوں ہے؟ آخرباپ اپنی تما م اولاد سے محبت نہیں کرتا، اوروہ سب باپ کونہیں چاہتے َیہاں ،جذبات کامنصفانہ تبادلہ نہیں ہوتا؟ اتفاق دیکھئے کہ اولادکی تعدادکافی ہو، باپ کارشتہ الفت ہرایک سے ایساہوتاہے کہ اولاد کے فرداًفرداًجذبہ الفت پرغالت آتا ہے۔

حیرت ہے۔ بات وہ کرہارہے جوہمیشہ شوہروں کوسمجھاتا ہے کہ بیوی کے عشق کو بیگانی عورت کے مقابلے میں قابل احترام سمجھیں اوران کے غیرسے معاشقہ کو نہ روکیں ،پھربیویوں کوبھی یہی نصیحت کرتاہے ۔کیاواقعاًرسلؔکے نزدیک میاں بیوی کے جذبات کامنصفانہ تبادلہ ہوسکتاہے؟

تربیتی نقطہ نظر

سوت کاوجود،نااتفاقی کامشہور ذریعہ ہے۔بیوی کی نظرمیں سوت سے بڑادشمن کوئی نہیں ’’تعددازدواج‘‘ بیویوں کی آپس میں اورکبھی شوہرکے خلاف آدمی جنگ بلکہ میدان جنگ میں لانے کاایک طریقہ ہے۔ ایک بیوی بچے والے گھرکوخلوص اورمحبت کی ٹھنڈک سے پرسکون ہونا چاہئے۔مائووں کی دشمنیاں اورانتقام طلبی کی دھکتی آگ بچوں میں دوڑجاتی ہے، دو،دو۔تین ،تین گروہ بن جاتے ہیں۔گھرکاماحول جیسے بچوں کاپہلامدرسہ تعلیم  وتربیت روح ہوناچاہے، جہاں نیکی ورحم ومحبت کاسبق ملنا چاہئے وہاں نفاق اورغیر شریفانہ باتیں سکھائی جانے لگتی ہیں۔

تعددازواج سے اس قسم کے نامناسب تربیتی نقصانات بھی ہوتے ہیں۔ اس میں شک نہیں ہے لیکن ایک بات یہ دیکھنا چاہئے کہ یہ نتائج کتنے تعددازواح کے خمیرسے پیداہوتے ہیں اورکتنے اس کج روی کی وجہ سے جنم لیتے ہیں جومیاں اوردوسری بیوی کے رویے میں آجاتی ہے۔ہمارے خیال میں یہ بے چینیاں سب کی سب تعددازواج کے خمیر کی پیداکردہ نہیں ہیں۔ان میں سے زیادہ تر باہمی رویوں کی پیداوار ہیں۔

ایک میاں بیوی باہم زندگی بسر کرتے ہیں دونوں کی زندگی اپنی اپنی ڈگر پرچلتی رہتی ہے۔ اسی اثنامیں مرد ایک اتفاقی حادثہ کے طورپردوسری عوررت پر فریضۃ ہوجاتا ہے ،اس کے دماغ میں’’چندہم سری‘‘ کاسوداسماجاتاہے وہ خفیہ طورپرقول قرارکرلیتا ہے ،ناگہاں دوسری بیوی آسمان سے آنے والی موت بن کر، پہلی بیوی کے آشیانے یاگھر میں نازل ہوجاتی ہے۔ اس کے شوہراورخوداس کے ساتھ رفیق وشفیق بن بیٹھتی ہے اس کی زندگی پرشب خوں مارتی ہے۔ صاف سی بات ہے کہ اس پہلی بیوی کاردعمل کینہ وانتقام کے علاوہ اورکیاہو۔ بیوی کیلئے سب سے زیادہ پریشاں کن بات یہ ہے کہ اس کاشوہراسے حقارت کی نظرسے دیکھنے لگے ۔عورت کی سب سے بڑی شکست یہ ہے کہ یہ سمجھ لے کہ میں اپنے شوہر کادل نہ بچاسکی۔ اب وہ کسی اورکودوست بنا رہاہے جب مرد خودسری وہوس رانی کی راہ غلط پرآتا اوردوسری بیوی شب خون کرنے لگتی ہے۔ توپھرپہلی بیوی سے تحمل وبرداشت کی توقع فضول ہے۔

ہاں اگر پہلی بیوی کوشوہرکے اس عمل کی وجہ جواز معلوم ہو۔ مثلاًوہ سیر نہیں ہوا۔ اورتعددازواج سے وہ اسےپیٹھ نہیں دکھانا چاہتا ۔مردبھی ہوس رانی کاغلط راستہ اورخودسری چھوڑدے۔ پہلی بیوی کے ساتھ جذبات واحترامات کارشتہ برقرار رکھے، دوسری بھی دھیان رکھے کہ پہلی کے حقوق ہیں ۔وہ حقوق قابل احترام بھی ہیں ان پردست درازی جائز نہیں ہے۔ خصوصاًسب مل کرایک سماجی مشکل کوحل کرنے کی فکر میں رہیں ،تویقیناًاندرونی بے چینیاں کم ہوجائیں۔

قانون تعددازواج ،سماجی مشکل کاایک ترقی پسندانہ جل ہے۔ اس قانون کونافذ کرنے والے کوبھی ذرااونچی سطح سے دیکھناچاہیے۔ اس اعلیٰ درجے کی اسلامی تربیت سے آراستہ ہونے کی ضرورت ہے۔

تجربہ نے بتایاہے ۔جب اورجہاں مرد نے خودسری وہوس رانی کے غلط رویے سے دامن بچایا اوربیوی نے واقعاًمحسوس کیاکہ اس کے شوہرکودوسری بیوی کی ضرورت ہے تووہ خود آگے بڑھی اوردوسری بیوی کواپنے شوہرکے گھر میں لائی ہے اورمذکورہ بالا برائیوں میں سے کوئی بھی برائی دیکھنے میں نہیں آئی۔اکثربے چینیوں کاسبب مرد کاوہ غیرانسانی رویہ ہوتاہے جووہ اس قانون کے اجرامیں اختیار کرتاہے۔

اخلاقی زاویہ نظر

کہتے ہیں تعددازدواج کی اجازت ،گھٹیاحرس اورشہوت رانی کی اجازت ہے۔ مرد کوہوس پرستی کی اجازت دی گئی ہے۔اخلاق کاتقاضاہے کہ انسان اپنی شہوت کوممکن حدتک کم سے کم کرتاجائے کیونکہ آدمی کامزاج ایسا ہے کہ جس قدرشہوت کے راستے کھلے رکھے گااس قدر اس کی رغبت اورا س کاشوق بڑھتا جائے گا،ہوس کی آگ بڑھکتی جائے گی۔

مان ٹسکو نے ’’روح القوانین ‘‘ص334پرکئی بیویوں پریہ رائے دی ہے:

’’شاہ مراکش کے حرم میں سفیدوزردوسیاہ پوست ،ہرنسل وقوم کی عورتیں ہیں۔ یہ شخص اگران سےدوگنی عورتیں بھی حاصل کرلے جب بھی ایک نئی نویلی دلہن کاطلب گاررہے گا۔ کیونکہ ہوس پرستی ،خست کی طرح بڑھنے والی چیزہے۔دولت جس قدربڑھتی جائے …تعددازواج گھٹیا درجے کی عشق بازی ہے اورخلاف فطری (ہم جنس بازی) کوبھی تجربے میںلاتی اورمعاشرے میں پھیلاتی ہے۔ شہوت رانی کی راہ میں جو عمل بھی حدسے باہر ہوگا، مزید بے قاعدگی کاسبب بنے گاجب اسلامیوں میں شورش ہوگئی تواس وقت بادشاہ کے محل میں ایک بیوی بھی نہ تھی، حکمران صاحب خلاف فطرت عشق بازی میں دن رات گزاررہے تھے۔‘‘

یہ اعتراض دوپہلوئوں سے بحث ونظرکاطلب ہے۔

۱۔ پاکیز گی اخلاق، افعال شہوت کے خلاف ہے ،پاکیزگی نفس کیلئے شہوت کوکم سے کم ترکیاجائے۔

۲۔ انسانی نفسیات کی حقیقت یہ ہے کہ آدمی جس قدرفطرت کے ساتھ چلے گا سرکشی بڑھتی جائےگی اورجس قدراس کی مخالفت کرے گااسی قدراس میں ٹھہرائو آئےگا۔

پہلازاویہ ،افسوس ہے کہ یہ ایک غلط تعلیم ہے اوراس مسیحیت پرقائم ہے جس کی اساس ’’ریاضیت‘‘ ہے اس ہندو،بدھ اور…… جیسے نظریات ومذاہب کی اسی پرچھاپ ہے اسلامی اخلاق کی اساس کچھ اورہے۔ اسلامی نقطہ نظر سے یہ نہیں کہ شہوت کوجس قدر کم کیاجائے اخلاق سے زیادہ قریب ہے۔ اوراگر صفر پرپہنچ جائے توسوفیصداخلاقی ہے۔ اسلام کی نظرمیں شہوت رانی میں افراط اصول اخلاق کے خلاف ہے۔

تعددازواج ،افراطی عمل ہے، یانہیں؟ تویہ دیکھیں کہ فطرت نے مرد کیلئے ’’یک ہم سری‘‘ ہی رکھی ہے اورچندہم سری کوانحرافی وافراطی عمل قراردیاہے۔

اکتیس ویں(31)مقالے میں معلوم ہواکہ آج کل شاید کوئی بھی پیدانہ ہوجائے جومرد کی فطرت کی ’’یک ہم سری‘‘ کاقائل ہواورچندہمسری کی خلاف فطرت مانتا ہوبلکہ اس کے برعکس بعض کی رائے یہ ہے کہ مردکی فطرت چندہمسری سے زیادہ مناسب ہے اورایک ہمسری مجرد کی طرح خلاف فطری ہے ہم اس نظریے کے اگرچہ مخالف ہیں لیکن مرد کی فطرت ایک ہم سری کے قابل بھی نہیں۔

مان ٹسکو کی طرح جن لوگوں نے تعددازواج کوشہوت پرستی کے ہم پلے مانا ہے ان کی نظرحرم سرابازی خلفاء بنی عباس وبنی عثمان پرہے۔ اسلام ،سب سے آگے اورسب سے زیادہ اس کردار کے خلاف ہے۔ اسلام نے تعددازواج پرجوحدوقیدلگائی ہے اس سے ہوس رانی وآزادی مرد کاخاتمہ ہوجانا ہے۔

رہابحث کادوسراتمہیدی پہلو’’آدمی کی طبیعت جس قدرراضی رکھی جائے اتنی ہی سرکش ہوتی جاتی ہے اورجس قدر مخالفت کی جائے اسی قدرٹھنڈی رہتی ہے۔‘‘۔۔ یہ نظریہ بالکل فرائیڈ کے نظریہ کے مقابلے میں ہے کہ آج بھی فرائیڈکے ماننے والے اس کاپروپیگنڈاکرتے رہتے ہیں۔

فرائیڈازم والے کہتے ہیں۔ طبیعت کوجس قدرمطمئن کیاجائے سکون اورجتنا دبایاجائے اتناہی منہ زورہوتی ہے ،سرکشی دکھاتی ہے،لہٰذاان لوگوں کاشمار اس گروہ میں جوسوفیصدآزادی اوررسم ورواج ،ادب وآداب کودرہم برہم کرنے والاگروہ ہے۔ خاص کر جنسی معاملات میں۔۔ کاش ،مان ٹسکوزندہ ہوتا۔ اوردیکھتا کہ اس کے نظریات فرائیڈاوراس کے پرستاروں نے کس طرح استعمال کئے ہیں۔اس کی فرضیوں کاکتنا مذاق اڑایاہے۔

اسلامی نقطہ نظرسے دونوں خیال غلط ہیں کیونکہ طبیعت وفطرت کے کچھ حقوق وحدود ہی ان حقوق وحدود کوسمجھنا اورپہچاننا ضروری ہے۔ طبیعت (فطرت) دوچیزوں  کے نتیجے میں سرکشی کرتی اور سکون کودرہم وبرہم کرڈالتی ہے۔ ایک محرومی وناکامی ،دوسرے اس کے سامنے لگی ہوئی ہرحدوقیدسے مکمل آزادی ۔

بہرحال تعددازواج ضدومخالف اخلاق نہیں نہ اس سے پاکیزگی نفس اورروح کاسکون متاثر ہوتا ہے، جومان ٹسکوکاخیال ہے۔ نہ ایک یاچندشرعی بیویوں پرقناعت واکتفاخلاف اخلاق ہے۔ جیسے فرائیڈاوراس کے ماننے والے جن کاہروقت عملی مظاہرہ اسی نظام کے تحت چاہتے ہیں۔

قانونی نقطہ نظر

عقدازدواج  کے بموجب میاں بیوی دونوں ایک دوسر ےسے وابستہ اورایک دوسرے کے قبضے میں آجاتے ہیں ایک دوسرے سے لذت اندوزی کاجوربط پیداہوتاہے۔اس کاسبب شادی کے منافع کی ملکیت ہے جوعقدازدواج کےبموجب ہے ۔لہٰذاتعددزوجات کی صورت میں صاحب حق پہلی زوجہ ہے۔اس کے بعد جومعاملہ بھی شوہر اورکسی غیر عورت کے درمیان طے ہوتاہے وہ دراصل ’’فضولی‘‘ہے۔ (قانونی  حیثیت سے کمزور ہے) دلیل یہ ہے کہ مرد کے منافع زن وشوہر اب سے پہلے زوجہ اول کے ہاتھ بک چکے ہیں۔  اوروہی ان کی مالک سمجھی جاتی ہے اس بناپراولیت اسی کوحاصل ہے اوراس کی طرف توجہ رہناچاہیے۔اس سے اجازت لینا چاہیے اس کے بعد اگرتعددازواج کی اجازت دی جائے تو اسے پہلی بیوی کی رضا مندی کے حوالے سے ہوناچاہیے۔ دراصل پہلی بیوی ہی اپنے شوہر کے بارے میں فیصلہ کرسکتی ہے کہ وہ دوسری شادی کرلے یانہ کرے۔

تودوسری ،تیسری اورچوتھی شادی کرنا بالکل ایساہی ہے جیسے کوئی شخص ایک مرتبہ اپنامال بیچ ڈالے پھراسی بکے ہوئے مال کودوسری تیسری اورچوتھی مرتبہ الگ الگ خریداروں کے ہاتھ بیچے۔اگر پیچنے والا وہی مال بعد والوں کے قبضے میں دیدے تومستحق سزاہے۔

یہ اعتراض اس نکتے پراٹھ سکتاہے کہ ’’فطرت حقوق ازدواج‘‘ کی منافع کاتبادلہ فرض کیاجائے۔ یعنی میاں بیوی کو ’’زن وشوہر کے منافع‘‘کوہر دوسرے فریق کومالک مانا جائے۔ ہم سردست اس بات سے بحث نہیں کرتے کہ یہ نکتہ اعتراض وتنقیح طلب ہے یانہیں۔ فرض کریں کہ ازدواج کی قانونی فطرت یہی ہو۔ جب بھی اعتراض اس صورت میں ہوتوممکن ہے کہ مردکی طرف سے نئی چیز اورتنوع پسندی کاپہلوپایا جاتاہو۔ تو پھرماننا پڑے گاازدواج کی قانونی حیثیت ’’زن وشو‘‘(میاں بیوی)کے منافع کا تبادلہ ہی کی ہوگی۔ اوربیوی ہرلحاظ سے بالادست ہوگی اسے شوہر کے مفادات کالحاظ کرنا ہوگااورشوہر کیلئے کوئی وجہ جواز نہ ہوگی کہ کئی بیویاں خودسے کرسکے لیکن جس صورت میں مرد کاجذبہ تنوع پسندی نہ ہوبلکہ گزشتہ مقالات میں بیان کردہ اسباب میں سے کوئی اورداعی ہو،اس وقوت تویہ اعتراض بے محل ہوجائے گا۔ مثلاًبیوی بانجھ ہو، یااس عمر کی ہو جب بچہ نہیں ہواکرتا(یائسہ ہو) اورمرداولاد کامحتاج ہو ۔یابیوی مریض ہواورشوہراس سے لذت نہیں حاصل کرسکتا۔ یہ ایسے مقالات ہیں جہاں بیوی کوکئی بیویاں کرنے سے روکنے کاحق نہیں ہوسکتا ۔

یہ صورت حال وہ تھی جہاں تعددازواج کی وجہ جواز ،انفرادی پہلواوروہ بھی شوہر کی ذات سے متعلق ہو، لیکن اگراس معاملے میں معاشرتی قدم بھی آجائے اورتعددازواج کی نیاد عورتوں کی فراوانی اورمردوں کی کمی ہو۔یا۔ معاشرے کو افرادی قوت درکارہواورتعددازواج اس مقصد کیلئے تجویز کیاجائے ،توپھرصورت مسئلہ کچھ اورہوگی ،ان مقالات پرتعددازواج قانونی فرض اورباصطلاح  فقہ ’’واجب کفائی ‘‘ ہوگا۔ معاشرے سے عیاشی واوباشی کے خاتمے ،یامعاشرے میں افرادکی عددی افزائش کی خاطر یہ ذمے داری تواٹھانا پڑے گی۔ بدیہی بات ہے کہ جب ذمہ داری اورسماج کی طرف سے فریضہ عائدہوجائے تو اجازت ورضامندی وقبول کاسوال ہی پیدانہیں ہوتا۔ فرض کریں۔ معاشرہ واقعاًعورتوں کی فراوانی میں مبتلاہے یااسے افراد کی عددی کثرت کی ضرورت ہے توشرعی ذمہ داری اورواجب کفائی کاحکم تمام بال بچے والے میاں بیوی پرنافذ ہوگا۔ گھروالی خواتین کوفداکاری وجاں نثاری کاوہی مظاہرہ کرناہوگاجولڑکے کے فوج میں داخل ہونے کے وقت کیاجاتاہے۔کہ معاشرے کے تحفظ کیلئے محاذ جنگ پرجاسکے۔ ان مقامات پرایک یاکئی افراد کی رضامندی کاحوالہ غلط ہوگا۔

جولوگ زوردیتے کہ حق وعدالت کاتقاضہ ہے کہ تعددازواج پہلی بیوی کی اجازت کے بغیر نہ ہوان کی نظرفقط مرد کی تنوع طلبی پررہی ہے ،وہ انفرادی ومعاشرتی ضرورتوں کوبھلابیٹھے ہیں۔ بنیادی بات تویہ ہے کہ اگرانفرادی یامعاشرتی ضرورت موجودنہ ہوتوکئی بیویوں کاجواز ہی قابل قبول نہ ہوگااس میں پہلی بیوی کی اجازت کے ہونے نہ ہونے کی بات ہی کیارہ جاتی ہے۔

فلسفی نقطہ نظر

مساوات حقوق زن ومرد ،فلسفی اصول ہے۔ اس کی بنیاد ہے کہ دونوں انسانیت میں برابر ہیں لہٰذاقانون  تعددازواج خلاف اصول فلسفی ہے ۔چونکہ زن ومر دومتساوی الحقوق انسان ہیں اس لئے  یادونوں کوحق دیاجائے کہ متعدد ہم سررکھ سکیں یاکسی کواجازت نہ ہو، مرد کو کئی بیویوں کاحق ہواورعورت کوچندشوہررکھنے سے محروم رکھناطبقہ پرستی ومرد نوازی ہے۔

مرد کو چار بیویاں کرنے کاحق دینے کامطلب یہ ہے کہ ایک عورت کی ویلیو مرد کے ۴/۱(چوتھے حصے) کے برابر ہے عورت کی یہ بہت بڑی توہیں ہے۔ حتیٰ کہ اسلام نے بھی میراث اورگواہی میں عورت کومرد کے نصف کے مساوی مانا اوردوعورتوں کی گواہی ایک مرد کے برابر قراردی ہے۔ لیکن قانون  تعددازدواج اس کے بھی منافی ہے۔

تعددازواج پریہ اعتراض سب سے زیادہ حقیرہے۔ اس کامطلب یہ ہے کہ معترض کوبالکل معلوم نہیں کہ  تعددازواج کے فرد ومعاشرتی زاویے سے موجبات وعلل واسباب کیاہیں؟اس طرح معترض کی ذراسی توجہ نہیں ہے معترض کاخیال ہے کہ موضوع زیر بحث ۔۔ ہوس ہے۔ جب ہی تو کہاہے کہ مرد کی ہوس کو تودیکھاگیا اورعورتوں کی ہوس نظراندازکردی ۔

گزشتہ صفحات میں  تعددازواج کے علل وموجبات ومجوزات واسباب پرگفتگوہوچکی ،خصوصاًیہ اہمیت بھی یاددلائی جاچکی کہ جب نے شوہرعورتیں  شادی شدہ مردوں سے زیادہ ہوں توبیاہتا جوڑوں میں میاںبیوی دونوں پریہ فرض ہوتاہے کہ وہ ایسی خواتین کوگھروں میں بسائیں اب اس پرزیادہ بحث نہیں کرناچاہتا ۔

اس مر حلےمیںاتنا ہی کہنا چاہتا ہوںکہ اگر تعددازواج ومیراث وشہادت میں اسلام کے فلسفے کی بنیاد حقوق خواتین کی توہیں اوران سے بے توجہی ہوتی اوراسلام انسانیت کی سطح پرپیداہونے والے حقوق میں اختلاف وفرق مراتب کاقائل  ہوتاتو ہر مسئلہ میں حکم کی نوعیت یکساں ہوتی ۔کیونکہ یہ فلسفہ ہرجگہ یکساں اطلاق پذیر قرار پاتا۔اسلام نے کہیں یہ نہیں کہاکہ ایک عورت کی میراث ایک مرد کی نصف میراث کے برابر ہے اورکہیں یہ کہاکہ ایک عورت کو مرد کے برابرتر کے میں حصے ملے گااورکہیں بھی ہرمسئلے کاحکم الگ ہے۔ان باتوں سےا چھی طرح سمجھاجاسکتاہے کہ اسلام کی نظر کچھ اورفلسفوں پر ہے اوراس کی قانون سازی کی سائنس اورہے ہم میرث کے بارے میں گزشتہ مباحث میں روشنی ڈال چکے ہیں۔ ایک اورمقالے میں یہ بھی بتاچکے ہیں کہ انسانیت میں زن ومرد کی مساوات اورانسانیت  کی بنیادپر پیداہونے والے حقوق زن ومرد کااحترام ،اسلام کی نظر میں حقوق انسانی کی الف نے کادرجہ رکھتاہے۔ اسلام زن ومرد کے حقوق مساوات کے درجے سے بلندرکھتا ہے اس بات کاگہری نظرسے مطالعہ ضروری ہے۔اوران کا نفاذ بھی لازم ہے۔

چندازواجی دستور میں اسلام کاکردار

اسلام نے یہ توچندازواجی دستور کو ایجادکیانہ اسے منسوخ کیااسلام سے صدیوں پہلے یہ نظام دنیامیں موجودتھا اوراب معاشرے میں ایسے مشکلات پیداہوتے رہتے ہیں جن کاحل صرف تعددازواج ہی میں اسلام اسی کاحامی ہے۔

لیکن اسلام نے چندازواجی دستور میں اصلاحات ضرورکیے ہیں۔

محدودیت

پہلی اصلاح۔۔ اسلام نے تعددازواج کی رسم میں ایک اقدام یہ کیاکہ اسے محدود کردیا۔اسلام سے پہلے ’’چندازواجی ‘‘دستور لامحدود تھا،ایک مرد سینکڑوں عورتیں رکھ سکتاتھا۔ یوں حرم سرائی پیداہوئی ۔اسلام نے زیادہ سے زیادہ کی حدمقرر کردی۔ ایک آدمی کوچارشادیاں کرنے اورچار بیویوں سے زیادہ بیویاں رکھنے سے روک دیا۔ آغاز اسلام میں ایسے افراد تھے ،حکایات وروایات میںان لوگوں کےنام موجود ہیں جواسلام لائے اوران کے گھروں میں چارسے زیادہ بیویاں تھیں، اسلام نے ان سے مطالبہ کیااورانہوں نے زائدبیویوں کورخصت کردیا۔غلیان ابن اسلمہ کی دس بیویاں تھیں ،رسول اللہ ﷺ نے حکم دیاکہ چھ بیویوں کورخصت کردے۔

شیعہ روایات میں ہے کہ۔

امام جعفر صادق؈ کے زمانے میں ایک ایرانی مجوسی نے اسلام قبول کیااس کے گھرمیں اس کی سات بیویاں تھیں امام جعفرصادق؈ سے اس بارے میں دریافت کیاگیا، یہ شخص اسلام قبول کرچکاہے ان سات بیویوں کے بارے میں یہ شخص کیا کرے امام ؑ نے فرمایا:

تین بیویوں کوبہرحال رخصت کردے۔

عدالت

دوسری اصلاح۔۔ اسلام نے عدالت کی قیدلگادی اس نے اجازت نہ دی کہ بیویوں یاان کی اولاد میں کسی قسم کی درجہ بندی ہو۔ قرآن کریم نے صاف صاف کہا:

فَاِنْ خِفْتُمْ اَلَّا تَعْدِلُوْا فَوَاحِدَۃً

اگرتمہیں عدالت نہ کرسکنے کاخوف ہوتوپھرصرف ایک بیوی پراکتفاکرو۔

اسلام کی آمدسے پہلے دنیامیں اصول عدالت کاخیال ہی نہ تھا ،نہ بیویوں کے معاملات میں انصاف تھانہ ان کی اولاد میں ۔مقالہ نمر27میں کرسٹن سن اوردوسروں  کی رائے نقل کی جاچکی کہ ایران کے ساسانی دور میں تعددازواج کی رسم عام تھی۔بیویوں اوربچوں کی درجہ بندی ہوتی تھی، ایک یاکئی بیویوں کو’’ممتاز محل‘‘ کہاجاتا اور’’پادشاہ زن‘‘ سے موسوم ہوتی تھیں۔انہیں تمام حقوق حاصل تھے ۔دوسری بیویاں نوکر سمجھی جاتی تھیں۔ انہیں قانونی حق بھی بہت کم نصیب تھے ۔نوکربیویوں کی اولاد میں لڑکے قبول تھے ۔لڑکیاں باپ سے منسوب نہیں کی جاسکتی تھیں۔

اسلام نے اس رسم کومنسوخ کیااسلام نے کسی بیوی اوراس کی اولاد کے قانونی حقوق میں کمتری وفرق کومستر د کیا۔

ویل ڈیورانٹ نے ،تاریخ تمدن ،جلداول میں تعددازواج پربحث کرتےہوئے لکھاہے:

آہستہ آہستہ ایک ایک فرد کے پاس اچھاخاصہ سرمایہ جمع ہوتا گیا اسے فکرہوئی کہ اگراس کی دولت زیادہ حصہ داروں میں تقسیم کی گئی تو اس کی ہراولادکوبہت کم حصہ ملے گا،اس کوفکر ہوئی پہلی بیوی اور دوسری بیوی ،نیز دوسری ہم خواب عورتوں میں فرق رکھے تاکہ میراث اصلی بیوی کی اولاد کوملے ۔

اس عبارت سے معلوم ہوا کہ قدیم زمانے میں بیوی اوراولاد وں کے درمیان فرق مراتب رائج تھا ،تعجب ہے کہ ویل ڈیورانٹ اپنی بات کہتے کہتے یہاں تک پہنچا: ’’موجودہ نسل تک براعظم ایشیا میں یہ سلسلہ جاری رہا،آہستہ آہستہ بیوی ایک ہی رہ گئی ،دوسری بیویاں یامحبوب عورتیں خفیہ ہوگئیں یابالکل ختم ہوگئیں۔

ویل ڈیورانٹ نے یاتوخیال نہ کیا ،یاتوجہ نہ کرناچاہی کہ موجودہ صدیاں گزرگئیں ایشیا میں دین مقدس اسلام نے اولاد میں فرق مراتب ختم کردیاہے ایک اصلی بیوی اورچند نجی محبوبائیں رکھنے کی رسم یورپ کی رسم ہے ایشیا کی نہیں آخری میں یہ دستور یورپ سے ایشیا میں آیا اورپھیلاہے۔

بہرحال اسلام نے تعددازواج کے بارے میں دوسری اصلاح یہ کی ہے کہ فرق مراتب کومہمل قراردیا،سب بیویوں اوران کی اولاد کوایک درجہ دیا۔

اسلام کےنزدیک رنڈی بازی کسی شکل صورت میں جائز نہیں ،علماء اسلام تقربیاًسب ہی متفق ہیں کہ بیویوں میں فرق مراتب ناجائز ہے، ایک آدھ فقہی دبستان میں بیوی کے حق کی تشریح یوں کی گئی ہے جس سے بوئے فرق آتی ہے ۔میرے نزدیک یہ بات قابل تردید ہے کہ قرآن کریم اس کے خلاف ہے ۔رسو ل اللہ ﷺ نے فرمایا:

’’جس کی دوبیویاں ہوں اوروہ ان میں عدل نہ برتے ایک بیوی کی طرف زیادہ جھکائو ظاہرکرے توقیامت میں یوں محشور ہوگاکہ آدھابدن زمین پر کھینچ کرچلے گاآخر کار جہنم میں داخل ہوجائے گا۔‘‘

عدالت  انسانی فضائل میں بہترین فضیلت ہے ۔شرط عدالت کامطلب سے بلند ترین اخلاقی قوت کامالک ہونا۔چونکہ عموماًشوہرکے جذبات تما م بیویوں کیلئے یکساں اوربرابر نہیں ہوسکتے ،اس لئے عدالت کی نگہداشت اوران کی فرق نہ کرنا، مشکل ترین مرحلہ ہے جوشوہر کے ذمے ہے۔

سب کومعلوم ہے رسول اکرم ﷺ مدینے کے آخری دس برس میں جولڑائیوں کے دن تھے بے شوہر عورتیں مسلمانوں میں بکثرت موجودتھیں آنحضرتؐ نے جن سے شادیاں کیں وہ بیوہ اوربڑی عمر کی عورتیں تھیں اوراکثرکے پاس دوسرے شوہروں سے اولاد بھی تھی ایک اکیلی دوشیزہ حضرت عائشہ ؓ تھیں جس سے آپ نے شادی کی، حضرت عائشہؓ اس پر فخر کرتی تھیں کہ میں اکیلی بیوی ہوں جس نے آنحضرت ؐ کے علاوہ کسی دوسرے مرد کابدن لمس نہیں کیا۔

رسول اکرم ﷺ ازواج کے معاملات میں اتنہائی عدالت کابرتائو کرتے تھے ،ذرہ برابر فرق نہ برتتے تھے ۔عروہ ابن زبیر حضرت عائشہ ؓ کے بھانجے تھے ، انہوں نے اپنی خالہ سے آنحضرت ؐ کی سیرت کے بارے میں کچھ سوال کیے ۔حضرت عائشہ نے کہا: آنحضرت ؐ اپنی سیرت کے مطابق ہم میں سے کسی کودوسری پرترجیح نہ دیتے تھے ۔سب کے ساتھ عدالت ویکسانیت کابرتائو کرتے تھے ،بہت کم ایسااتفاق ہوتاتھا کہ اپنی تمام ازواج کے گھرنہ جائیں سب کی مزاج پرستی فرماتے حالات سے باخبر رہتے تھے ۔ جس خاتوں کادن ہوتااس کے یہاں رہتےمگردوسریوں سے غافل نہ ہوتے خیریت طلبی ضرورکرتے ۔رات باری والی بی بی ہی کے یہاں گزارتے تھے اوراگراتفاقاًکسی ایسی اہلیہ کے یہاں شب گزارنا چاہتے جس کی باری نہ ہوتی توخود ان اہلیہ کے گھرجاتے اوراس رات کی اجازت طلب فرماتے تھے ،اگروہ اجازت دیتی تھیں تو دوسری کے یہاں شب باش ہوتے تھے ۔اگروہ اجازت نہ دیتی تھیں توآپ دوسری کے یہاں نہ جاتے تھے ۔خود بھی ایسے موقع پر آنحضرت ؐ کواجازت نہیں دیتی تھی۔

رسول اللہ ﷺ اس علالت میں جوانتقال تک رہی ،جب چلنا پھرناچھوڑدیا اس وقت بھی انصاف وعدالت کی نزاکتوں کوملحوظ رکھتے اوراپنا بستر اس حجرے سے اس حجرے میں منتقل کرتے تھے۔ آخر ایک دن سب کوجمع کرکے ایک حجرے میں رہنے کی اجازت لی۔ اورحجرہ حضرت عائشہ ؓ میں رہنے لگے۔

حضرت علی ؑ ابن ابیطالب ؈کے گھرمیں جب دوبیویاں تھیں توامام اس قدر عدل کاخیال فرماتے تھے کہ اگر ایک معظمہ کی باری ہوتی تودوسری کے یہاں وضوکرنے بھی نہ جاتے تھے۔

اسلام بجائے خوداس قدرعدالت کاقائل ہے کہ مرداوراس کی دوسری بیوی کویہ حق نہیں دیتاکہ شادی کے لمحے یہ معاہدہ کرلیں کہ دوسری بیوی پہلی بیوی سے کچھ فرق حقوق کے ساتھ گھر میں رہے گی ۔یعنی اسلام کے نزدیک عدالت ،شوہر پرواجب شرعی ہے۔ شوہر کسی قبل ازوقت شرط کے ذریعے اپنی اصل ذمہ داری سے پیچھانہیں چھڑاسکتا ۔عورت ومرددونوںمیں سے کسی کواس قسم کی شرط متن عقد میں رکھنے کی اجازت نہیں ۔دوسری بیوی صرف عملی طورپراپنے حق سے دست بردار توہوسکتی ہے مگریہ شرط کرسکتی کہ وہ پہلی بیوی کے برابر حقوق نہ رکھے گی۔ اس طرح پہلی بیوی عملی طورپراپنی رضا ورغبت سے اپنے حقوق سے دست بردار ہوجائے توہوجائے لیکن قانونی طورپراپنے حقوق کے بارے میں کوئی ایسا قول و قرارنہیں کرسکتی جس کی روسے وہ قانوناًمحروم ہوجائے۔

امام محمدباقر ؈سے پوچھاگیاـ:

کیا،مرد اپنی بیوی سے یہ شرط کرسکتا ہے کہ فقط دن کواس کے یہاں آسکے گا یامہینے میں ایک بار یاہفتے میں ایک بار رہے گا۔یاشرط کرلے کہ پورانفقہ یافلاں بیوی کے برابر نفقہ اسے نہ دے گا۔اوریہ بیوی ان شرائط یاان میں سے کسی ایک شرط کومان لے ؟ کیاحکم ہے؟

حضرت ؑ نے فرمایا: نہیں، ایسی شرطیں صحیح نہیں ہیں۔ ہربیوی عقدازواج کے بموجب خودبخود ایک زوجہ کے تمام حقوق حاصل کرلیتی ہے البتہ عقداورحصول حقوق کے بعد ہربیوی ،شوہر کی توجہ اپنی طرف مائل کرنے کےلئے اوریہ کہ اسے طلاق نہ دے ،یاکسی اورمقصدکی خاطر اپنے کچھ حقوق شوہرکوھبہ کرسکتی ہے۔‘‘

ان اخلاقی شرائط کے بعدتعددازواج ذریعہ ہوس رانی کے بجائے فرائض وحقوق کی شکل وصورت اختیار کرلیتا ہے ۔شہوت رانی وہوس پرستی کامطلب ہی مکمل آزادی اورآرزوے دل پوری کرنا ہے۔ ہوس پرستی اس فوقت وجود پذیر ہوتی ہے ،جب آدمی دل کے قابو میں آجائے اورجودل چاہے وہ کرے ۔۔اور دل پرخواہشات کاقبضہ ہو۔ دل اورخواہشات دل دلیل وحساب قبول نہیں کرتے۔ جہاں نظم وضبط ،قانون قاعدہ فرض کی انجام دہی اورعدل وانصاف کی بات آجائے وہاں ،ہوس آزوراورآزادی خیال کاقدم نہیں آسکتا۔ اس وجہ سے اسلامی پابندیوں کے ساتھ ’’تعددازواج‘‘ کوذریعہ ہوس رانی کہنا درست نہیں ۔

جولوگ تعددازواج کوہوس رانی کاذریعہ مانتے ہیں وہ ایک ناجائز کام کیلئے اسلامی قانون کوبہانہ کے طور پراستعمال کرتے ہیں۔معاشرے کوان کے محاسبے اوراس غلط بہانے پرسزادینے کاحق ہے۔

عدل وانصاف کاخوف

انصاف کی بات کرناچاہیے ،تعددازواج کی صورت میں اسلامی پابندیوں کے مطابق کرنے والوں کی تعدادبہت کم ہے ۔فقہ اسلام کہتی ہے۔

’’اگر ڈرتے ہوکہ پانی کااستعمال جس کونقصان پہنچاجائے گاتووضونہ کرو۔‘‘

اگرخوف ہوکہ روزہ تمہار ےلئے ضررکاباعث ہوگاتوروزہ نہ رکھو۔

فقہ میں یہ دونوں حکم موجودہیں آپ کوبہت سے ایسے لوگ ملیں گے جوپوچھتے ہیں ۔۔ جناب ،پانی کااستعمال مجھے نقصان پہنچاتا ہے میں وضو کروںیانہ کروں؟روزے سے خوف ضررہے ،روزہ رکھوں یانہ رکھوں ؟یقیناًیہ سوال درست اوربرمحل ہیں ایسے اشخاص واقعاًوضونہ کریں ایسے آدمی ہرگز روزہ نہ رکھیں۔

قرآن مجید کے الفاظ ہیں:

فَاِنْ خِفْتُمْ اَلَّا تَعْدِلُوْا فَوَاحِدَۃً اَ

اگرتم کوخوف ہوکہ بیویوں میں انصاف نہ کرسکوگے توایک سے زیادہ بیوی نہ رکھو۔ (سورہ نساء ۔3)

اس صورت حال میں آپ نے اپنی پوری زندگی میں کبھی کسی سے سناہے کہ اس نے پوچھاہو۔’’میں دوسری شادی کرناچاہتا اور دوسری بیوی لاناچاہتاہوں ،مگر ڈرتا ہوں کہ برابری وعدالت نہ برت سکوں گا،شادی کروں یانہ کروں؟ میں نے تو یہ سوال نہیں سنا۔ آپ نے بھی یقیناًیہ بات کسی سے نہ سنی ہوگی۔ ہمارے عوام بیویوں میں عدل ومساوات قائم نہ رکھنے کی نیت کے بعد بھی اگراسلام اوراحکام اسلام کی آڑ میں کئی شادیاں کرنے کافیصلہ کرتے ہیں ۔توبات صاف ہے ۔یہ لوگ اپنی بدکرادری سے اسلام کوبدنام کرتے ہیں۔

جولوگ کم ازکم اسی ایک پابندی کوپوری طرح نبھا سکتے ہوں توبلاشبہ وہ تعددازواج پرعمل کرسکتے ہیں اوران پر کوئی اعتراض بھی نہ ہوسکے گا۔

حرم سرائیں

تعددازواج کی بنیادپراسلام کے خلاف گفتگوکاایک سبب گزشتہ خلفاء  وسلاطین کی حرم سرائیں تھیں عیسائی مشنیریوں اورکچھ مصنفین نے اسلامی اجازت تعددازدواج کوان رسواکن حرم سرائوں سے جوڑدیاجہاں کے ظلم وستم کی کہانیوں کاپروپیگنڈاکیااوراسے اسلام کے سرمنڈھ دیا۔

ہمارے مصنفین بھی ان کے ترجمان بن گئے اوران کی تحریروں میں وہی صدائے بازگشت آنے لگی ،وہی الفاظ ،وہی افکار ،اوروہی مقاصد کہ تعددازواج کادوسرا بام حرم سراہے۔اتنی آزادی فکربھی انہیں حاصل نہیںکہ تعددازواج وحرم سراکا فرق بتا سکیں۔

دوسرے شرائط ولوازمات

عدل وانصاف سے قطع نظر کچھ اورذمہ داریاں کچھ اورلوازم وفرائض بھی مرد پر عائد ہوتے ہیں ۔بیوی کے حقوق کاایک سلسلہ اپنی جگہ پھرشوہرسے فائدہ حاصل کرنے کاجوازسب جانتے ہیں۔اس کے بعد اگر اکوئی مرد چندشادی کرسکتا ہےاس کاحوصلہ اورمالی امکانات اسے اجازت دیتے ہیں تواعتراض کیوں ہے آخر ایک بیوی کیلئے بھی توامکانات مالی پر نظررکھی جاتی ہے۔

اس کے علاوہ جسمانی اورطبیعی امکانات بجائے خود ایک شرط لازم ہیں۔

’’کافی‘‘ اور’’وسائل الشیعہ‘‘ میں حضرت امام جعفر صادق؈ سے روایت ہے ۔امام نے فرمایا:

جوشخص عورتوں کوجمع کرلے اورانہیں جنسی طورپر مطمئن نہ کرسکے اوروہ عورتیں بدکرداری میں مبتلا ہوں تواس کاگناہ اس شوہرکی گردن پرہے۔

حرم سرائوں کی تاریخ اوران کے بار ےمیں داستانوں کاچرچا ایسی عورتوں کی نشان دی کرتی ہیں جونوجواں اور اپنی جنسی دبائو میں گرفتار تھیں،وہی بدکرداری کرتی اوربسااوقات جنگ وجدال کاسب بنتی تھیں۔

محترم قارئین!

ان سات مقالوں میں ’’چندازدواجی ‘‘ کے مسئلے پرجوکچھ میں نے لکھا،اس میں اسباب وعلل اورتعددازواج کی بنیادواضح کی ہے۔اوریہ بات عرض کیاہے کہ اسلام نے اس دستور کومنسوخ کیوں نہ کیا؟ تعددازواج کے شرائط وحدود ،دستور اورپابندیاں بیان کی ہیں جن کے بعد یہ دستورمنظور کی۔

آپ پریہ بات روز روشن کی طرح عیاں ہوگئی کہ اسلام نے تعددازواج کی منظور میں عورت کی توہیں نہیں کی بلکہ اس طریقے سے اس نے جنس خواتین کی بہت بڑی خدمت انجام دی ہے۔شادی کے قابل عورتوں کی فراوانی اوران مردوں سے زیادتی کی نسبت جومرد شادی کےقابل ہوں۔۔اور یہ تناسب دنیامیں پہلے بھی اوراب بھی ہے۔ اگر اس معاشرتی مسئلے کویونہی چھوڑدیاجاتا توعورت مرد کیلئے ایک بدترین کھلونا بن کے رہ جاتی ۔مرد کااس کے ساتھ ایک لونڈی سے بھی بدترسلوک ہوتا ۔کیونکہ انسان ایک لونڈی کیلئے بھی کم ازکم قسم کامعاہدہ ایک قسم کی ذمہ داری توبہرحال رکھتا ہے اس کی اولاد کواپنی اولاد ؤمانتاہے۔لیکن معشوقہ اورفرینڈگرلز سے یہ سلوک بھی نہیں ہوتا۔

آج کامرد اورتعددازواج

آج کامرد تعددازواج سے روگردان ہے ۔کیونکہ ؟ کیا، اس کامقصداپنی پہلی بیوی سے وفاداری ہے ۔یااس کی خواہش ہے کہ وہ ایک بیوی کے پردے ہرروزنیامزہ چکھے اوراپنی اس حس کو نہ ختم ہونے والے گناہوں سے آسودگی بخشے ؟ آج کل تعددازواج کی خانہ پری وفاداری وپاک دامنی کے بجائے عیاشی وگناہ گار ی نے کردی اوراسی خاطر آج کامرد تعددازواج کی ذمہ داری سے نکل بھاگتا ہے کہ اس میں پابندی اورجواب دہی کابوجھ ہے اسے کیوں اٹھا ئے وہ اس سے نفرت کرتاہے کل کامرد اگرہوس رانی کرناچاہتاتھا توگناہ کی راہیں اتنی کھلی نہ تھیں،وہ مجبوراًتعددازواج کے بہانے اپنی خواہش پوری کرنے کی سعی کرتا ہوگا ممکن ہے کہ وہ گھٹیا مقصد ہی شادیاں کرتاہواورقانونی  ومالی اوراخلاقی پابندیوں سے بچتابھی ہو، لیکن یہ ضروری ہے کہ وہ ایک ذمہ داری ضروراٹھاتا تھا، وہ ان بیویوں کی اولاد کو اپنی اولاد ضرورمانت تھا۔آج کامرد اپنی عیش پرستی کے بعد عوت کی کوئی ذمہ داری اٹھانے کوتیار نہیں اس کافائد ہ اسی میں ہے کہ تعددازواج کے خلاف مہم چلائے۔

آج کامردسیکرٹیری ،اٹائپسٹ ،جیسے ناموں اورکاموںکیلئے خواتین کوجمع کرکے اس سے بیوی کاکام لے۔ پھرمزہ یہ ہے کہ اس کی اجرت اوراخراجات ،حکومت یاکمپنی کی جیب سے اداکرتاہے ۔خوداپنی جیب سے ایک پیسہ بھی صرف نہیں کرتا۔

آج کا مرد مہرونان ونفقہ کی زحمت وتکلیفات اٹھائے بغیر روزانہ صبح سویرے طلاق کی ضرورت پیش آئے بغیر اپنی محبوبہ بدل لیتا ہے ۔موسیٰ چومبہ ،تعددازواج کے خلاف ہے ۔اورہونا بھی چاہئے آخر اس کی نوجواں سیکر یٹری ’’موبود‘‘ اس کی پہلونشین ہے سال بھربعداسے بدل لے ایسے مکانات کے بعد تعددازواج کی ضرورت بھی کیا ہے؟

تعددازدواج کے بڑے سخت مخالف ،برٹرینڈرسل کی سوانح عمری میں پڑھاکہ ۔۔اس کی زندگی کے ابتدائی عہد پراس کی بڑی ماں کے علاوہ دوسری دوعورتوں کی بڑی چھاپ تھی ایک’’الیس ‘‘(Alys)اس کی پہلی بیوی دوسرے اس کی دوست ’’آٹولین مورل‘‘(Ottolne Morell)مورل اس دور کی مشہور عورت تھی ،بیسویں صدی کے آغاز میں وہ بہت سے لکھنے والوں کی دوست تھی۔ مسلماًایسا شخص ’’تعددازواج‘‘ کے ساتھ اتفاق نہیں کرتا۔

یہی یار بازیاں تھیں جن کے سائے میں رسل نے اپنی اکیلی بیوی ’’الیس  ‘‘(Alys) کےساتھ زندگی نباہ دی ۔رسلؔ نے اپنی زبان سے خود اقرارکیاہے:

کچھ دن بعد سائیکل پرسوار دوپہر کوشہر کے قریب ایک ٹھنڈی بستی جارہاتھا۔ اچانک میں نے محسوس کیا؟

اب مجھے’’الیس  ‘‘(Alys)سے محبت نہیں رہی ۔

Table of Contents

اسلام میں خواتین کے حقوق

حرف اول

نظام حقوق زن دراسلام

نظام حقوق زن دراسلام

کتاب کااسلوب اورزبان

ترجمہ کیوں؟

خاندانی ذمہ داریاں اورنظام حقوق خواتین

قرآن کریم

سلسلہ وار مقالات میں جومسائل زیربحث آئے ہیں ان کی سرخیاں

خلاصہ ازمولف

عائلی روابط کے بین الاقوامی مشکلات

آزاد رہیں یامغرب کی تقلیدکریں؟

تاریخی جبر

اساسی قانون اورہم

ایرانی معاشرے کے مذہبی رجحانات

خواستگاری

مردکی فطرت طلب ونیاز عورت کی فطرت جلوہ وناز

مرد خریداروصال ہے عورت کاخریدار نہیں

متعہ اورآج کی زندگی

نکاح موقت ۱

دائمی اورمؤقت

متعہ اورآج کی زندگی

آج کاجوان اوربلوغ وبحران جنسی کاعہد

وقتی رہبانیت

کیامتعہ بہترہے؟

آزمائشی شادی

رسلؔ اورنظریہ ازدواج موقت

تاریخ عقائد نویسی

اعتراضات وجوابات

جواب

یہ اعتراض سب سے زیادہ تعجب خیز ہے۔

انتقاد۔چالیس نکات پر

نکاح موقت اورحرم سرا

حرم سراسازی کے معاشرتی اسباب

کیاازدواج موقت ہوس رانی کیلئے جواز مہیاکرتاہے؟

ازدواج موقت سے خلیفہ کی ممانعت

حضرت علی علیہ السلام کی ایک حدیث

سرنوشت کے انتخاب میں آزادی

جنم سے پہلے نکاح

لڑکی کاسن کیاہے؟

لڑکیوں کاادلہ بدلہ:

اسلامی تحریک میں خواتین کاانقلاب سفید

باپ کی اجازت

مردبندہ شہوت اورعورت اسیر محبت ہے

مضمون نگار کہتے ہیں:

زمانے کے تقاضے

اسلام اوروقت کے تقاضے

اعتراضات

انطباق یانسخ؟

انسان ،معاشرہ اورعقل

منجمداورجاہل لوگ

قرآنی تمثیل

سردست دونکتوں کی وضاحت کافی ہے

جسم وصورت کے اختلاف سے زیادہ روح وحقیقت پرتوجہ ہے

رسم الخظ کی تبدیلی کامسئلہ

اہم اوراہم ترمسئلہ

حاکم کے اختیارات

قرآن کی نظر سے عورت انسانی درجہ

برابری یامشابہت

اسلام کی جہان بینی میں عورت کامرتبہ

مساوات ؟ ہاں مشابہت ؟ نہیں

فلسفہ ’’کوپن‘‘ سے ثابت نہیں کیاجاسکتا

یورپ میں حقوق نسوان کی تاریخ پرایک نظر

انسان کی حیثیت اورحقوق

مقام واحترام انسان

مغربی فلسفوں میں انسان کاتنزل اورگراوٹ

مغرب نے خودکوبھی بھلادیااورخداکوبھی

عائلی حقوق کی فطری بنیادیں

طبیعی حقوق اورطبیعت کی مقصدیت میں ربط

معاشرتی حقوق

عائلی حقوق

عائلی حقوق کی فطری بنیادیں

خاندانی زندگی فطری ہے یا۔باہمی مفاہمتی زندگی؟

چارعہدوں کا مفروضہ

عورت فطرت کے زاویہ نظرسے

عورت ومرد میں فرق واختلاف

نقص وکمال یاتناسب

نظریہ افلاطون

ارسطو۔ افلاطون کے مقابلے میں

آج کی دنیا کی نظر

دورنگی

نفسیاتی فرق

احساسات کاتناظر

عورت مرد کے فرق

شاہ کارخلقت

خواہشات سے بلندتررشتہ

زن ومرد کے باہمی نفسیات واحساسات

ماہرنفسیات خاتون کانظریہ

جلدبازی کاانقلاب

ویل ڈیورینٹ کانظریہ

مہراورزنان ونفقہ

مہراور نفقہ

مہرکاتاریخچہ

مہر۔نظام قانون اسلامی میں

تاریخ پرایک نظر

مہرکاحقیقی فلسفہ

قرآن میں مہر

حیوانات میں احساسات کافرق

غیرشرعی شادیوں میں ہدیے اورتحفے

فرنگی کاعشق اس کی شادی سے بہترہے

مہراورنفقہ

مہرکانظام خاص اسلام کانظام ہے

آئین فطرت

نقدونظر

نفقہ

قرآن اورخواتین کی اقتصادی آزادی

ایک تناظر

انتقاد اورجواب

نفقہ کی تین قسمیں

کیاآج کی بیوی مہرونفقہ نہیں چاہتی ؟

مالی معاملات میں عورت کی نگہداشت

شوہر کی جگہ دولت

مادرانہ بات کازوال ۔

مسئلہ میراث

میراث سے عورت کی محرومی کے اسباب

منہ بولالڑکا وارث ہوتاتھا

بیوی ،ترکہ کاحصہ تھی

اسلام کی نظرمیں عورت کاحصہ میراث

مغرب پرستوں کااعتراض

میراث کے مسئلہ پر زندیقوں کااعتراض

طلاق

حق طلاق

نئی زندگی اورطلاق میں اضافہ

ایران میں طلاق

مفروضے

طلاق ایک بین الاقوامی مسئلہ

غیرشریفانہ طلاق

امام حسنؑ کے خلاف بے بنیاد پروپیگنڈا

طلاق ۔ نظام فطرت

نکاح وطلاق میں قوانین فطرت کی نگہداشت

گھریلوزندگی میں شوہر کافطری درجہ

فساد میں مساوات

عقدازدواج

طلاق ۔ کوشش صلح کے پس منظر میں

گھریلوصلح کامزاج ہرقسم کی صلح سے جداہے

اسلام،طلاق سے بازرکھنے والی ہرتجویز کاخیر مقدم کرتاہے

خاندان کیلئے بیوی کے گزشتہ خدمات

طلاق ،آزادی۔ اورحق

طلاق کاجرمانہ

اگرحق طلاق بیوی کو تفویض ہو؟

عدالتی طلاق

بندراستے

طلاق کابندراستہ

دوسرے دلائل وشواہد

تعددازواج

چندشوہری نظام

’’چندشوہری‘‘نظام مشکلات

تعددازواج

ایران میں تعددازواج

تعددازواج کے تاریخی اسباب

حقیقت یہ ہے:

جنسی اشتراکیت کی شکست

تعددازواج کے تاریخی اسباب جغرافیائی علل

جغرافیائی عوامل

یورپ میں چندازواجی رسم کی صورت حال

ماہواری

خواتین کی زچگی کاسن محدود ہوتاہے

اقتصادی اسباب

تعدادوخاندان ایک سبب

تحقیق

کئی بیویوں کی صورت میں عورت کاحق

بیماریوں سے خواتین کی قوت مدافعت

کئی بیویوں کی صورت میں عورت کاحق

رسل کانظریہ

بحث کی اصل صورت

یا تعددازواج کاقانون

بیسویں صدی کے مرد کی نیرنگیاں

عورتوں کی فراوانی میں مختلف ردعمل

چندازواجی کے مشکلات وعیوب

تحقیق کاصحیح راستہ

روحانی زاویہ نظر

تربیتی نقطہ نظر

اخلاقی زاویہ نظر

فلسفی نقطہ نظر

چندازواجی دستور میں اسلام کاکردار

محدودیت

عدالت

عدل وانصاف کاخوف

حرم سرائیں

دوسرے شرائط ولوازمات

محترم قارئین!

آج کامرد اورتعددازواج